
PREFACE 


TO 


VOL. I. OF THE COMMENTARIES. 


THE present Volume commences the series in which will 
be contained the Theological Commentaries of Venerable 
Bede. He who studies them with care, will be surprised at 
the comprehensiveness with which the author treats his 
subject. Originality, indeed, in the general outline, is 
hardly to be expected; for Bede professedly based his 
explanations on the Commentaries of the early Fathers; 
but in handling the individual parts and details, there is 
much of that quaintness and love of allegory which is 
conspicuous in all Bede’s writings. These, however, are 
points which the reader may be left to discover for himself ; 
nor shall we any longer detain his attention from our 
author, whose Commentaries on the Old Testament are 
contained in this and the two following volumes. 


In principium Genesis, usque ad nativitatem Isaac, et 
ejectionem Ismaelis, libri iv. 


This work, of which a portion only, under the title of 
Hexameron sive de sex dierum creatione, is found in the 
folio collections of the works, [Bas. iv. 1—26. Col. iv. 
1—18.] and in the Bibliotheca Patrum, where it is 
ascribed to Junilius Afer, [see Dalleus de Vero Usu Pa- 

trum, Gen. 1656. p. 16, and Sixtus Sinensis Bibl. Sanc. 
Col. lib. iv. p. 218, c.] was first made complete by 
Wharton, who, in his reprint [4to, Lond. 1693] of Bede’s 
Opera quedam Historica, first published by Ware, Dub. 
1664, inserted the supplementary portion from an ancient 
MS. in the library of Lambeth Palace. It was about the 
same time published in Martene’s Thesaur. Anecdot. 
v. 115. Smith, Baronius, and Wharton, divide the work 
into four books, but in some of the manuscripts it is com- 
prised in three. 

The treatise is dedicated to Acca, Bishop of Hexham, 
and contains an interpretation of the first twenty chapters 
of Genesis, and ten verses of the twenty-first. It is here 
reprinted from Martene’s Thesaurus, which is more full 
than the edition of Wharton, as the editor has not been 
able to collate any fresh manuscripts. 


De tabernaculo et vasis ejus, ac vestibus Sacerdotum, 
libri 111. 

This is an allegorical commentary on Exodus xxiv. 12, 
to xxx. 21. It occurs in the folio editions of the works, 
[Basil. iv. 1166—1280. Col. iv. 8838—916.] and is called 
in the catalogue of Sixtus Sinensis, lib. iv. p. 219, a. 
Expositio in Exodum a xxiv. capite usque ad trigesimum, 
de tabernaculo, &c. 

The present edition is based on a collation of the Basle 
printed text, with four MSS., the first of which, preserved 
in the British Museum, [Reg. V. F. vi.] has been collated 
as far as the end of the first book: the second and third 
are manuscripts found in the public library at Boulogne 
sur Mer; the former of these has been collated from the 
words ‘“ Comedetis vetustissima veterum,” near the end 
of the first book to the end of the second book; the latter, 
which is less correct, from the beginning of the third book 

to the words “Sed lidem ordines” [page 330, line 12]. 
The last of the four MSS. No. 1970, in the Bibliothéque 
Royale, at Paris, has been collated to the end of the 
work. 


In primam paritem Samuelis, 1. e. usque ad mortem Saulis, 
libre 111. 


This commentary is divided into four books in the 
folio editions, [Bas. iv. 208—440. Colon. iv. 167—332.] 
as well as by Cave and Baronius. According to this 
arrangement the first contains twelve chapters, the second 
eleven, the third ten, and the fourth ten. As far as the 
end of the third book was finished just before the death 
of Abbot Ceolfrid, a.p. 716: the last book was added by 
the author at a later period. It will be noticed that the 
Epistolary Preface to Bishop Acca commences in a dif- 
ferent way from former editions; the additional passage 
at the beginning of the work has been recovered from 
MS. 293, S. Germ. Bibl. Roy. Paris. 

The remainder of this commentary will be given in the 
next Volume. 


COMMENTARII 


IN 


PRINCIPIUM GENESIS, 


USQUE AD NATIVITATEM ISAAC ET EJECTIONEM ISMAELIS. 


PRASFATIO AD ACCAM, 


EPISCOPUM HAGUSTALDENSEM. 


Dilectissimo ac Reverendissimo antistiti Accz, humillimus 
famulorum Christi Beda salutem : 
E principio libri Genesis, in quo 
<f#| mundi hujus creatio descripta est, 
| multi multa dixere, multa posteris 
ingenil sui monimenta reliquere ; sed 
precipue quantum nostra pusillitas 
ediscere potuit, Basilius Ceesariensis, 
quem Eustathius interpres de Grzeco 
fecit esse Latinum; Ambrosius Medio- 
lanensis, Augustinus Hipponensis episcopus; quorum pri- 
mus libris novem, secundus vestigia ejus sequens libris 
sex, tertius libris duodecim, et rursum aliis duobus specia- 
liter adversum Manicheos descriptis, prolixa legentibus 
doctrine salutaris fluenta manarunt: completo in eis pro- 
misso Veritatis, quo dicebat: Qui credit in me, sicut dicit 
scriptura, flumina de ventre ejus fluent aque vive. E 
quibus Augustinus etiam in libris Confessionum suarum, 
in libris quoque quos contra adversarium Legis et Prophe- 
tarum eximie composuit; sed et in aliis sparsim opusculis 
suis nonnullam ejusdem primordialis creatures memoriam, 
cum expositione congrua fecit. Verum quia hec tam 

copiosa, tam sunt alta, ut vix, nisi a locupletioribus, tot 
volumina acquiri; tam profunda, ut vix,.nisi ab eruditio- 
ribus, valeant perscrutari; placuit vestre sanctitati id 
nobis officii injungere, ut de omnibus his velut de ame- 
nissimis late florentis Paradisi campis, que infirmorum 
viderentur necessitati sufficere, decerperemus. Nec seg- 
nior in exequendo, quz jubere es dignatus, extiti: quin 
potius statim perspectis Patrum voluminibus, collegi ex 
his, ac duobus in libellis distinxi, quae rudem adhuc pos- 
sent instituere lectorem, quibus eruditus ad altiorem dis- 
ceret fortioremque majorum ascendere lectionem. In quo 
opere sensum per omnia memoratorum, aliorumque xque 
Catholicorum Patrum, nunc ipsis eorum, nunc breviandi 
causa meis sermonibus; nunc tacitis eorum vocabulis, 
nunc commemoratis, pro ut opportunitas locorum dictabat, 
ponere studebam, perduxique opus usque dum ejectus 
Adam de Paradiso voluptatis, exilium vite temporalis 
intravit: aliqua etiam de sequentibus sacre histori, si 
Deus voluerit, auxilio vestre intercessionis comitante, 
scripturus, dum primo librum sancti Ezre prophete ac 
sacerdotis, in quo Christi et ecclesiz sacramenta sub figura 
solute longe captivitatis, restaurati templi, readificatz 
sanctz civitatis, reductorum in Hierosolymam vasorum 
que abducta, rescripte legis Dei que incensa fuerat, casti- 
gati ab uxoribus alienigenis populi, et uno corde atque 
anima in Dei servitium conversi, ut propheta simul et 
historicus conscripsit, parumper perscrutatus fuero, et 
aliqua ex his quz commemoravi sacramentis, apertiora 
studiosis, Deo favente, reddidero. Bene vale semper, 
amantissime Antistes, nostri memor in Domino. 


LIBER PRIMUS. 


IN CAP. [. In principio creavit Deus celum et terram.] 
Creationem mundi insinuans scriptura divina, apte primo 
statim verbo eternitatem atque omnipotentiam Dei Crea- 

toris ostendit. Quem enim in principio temporum mun- 
dum creasse perhibet, ipsum profecto ante tempora exter- 
naliter extitisse designat. Et quem ipso conditionis initio 
coelum et terram creasse narrat ; in tanta celeritate opera- 
tionis omnipotentem esse declarat cui voluisse fecisse est. 
Nam humana fragilitas cum aliquid operatur; verbi 
gratia, cum domum edificamus, in principio operis mate- 
riam preeparamus, et post hoc principium fodimus in 
altum, deinde immittimus lapides in fundamentum, deinde 
parietes augescentibus lapidum ordinibus apponimus, sic- 
que paulatim ad perfectionem operis propositi proficiendo 
pervenimus. Deus autem, cujus omnipotens manus est 
ad explendum opus suum, non eguit mora temporum, 
quia scriptum est : omnia quecumque voluit fecit. Unde 
beneplacitum est, quia in principio creavit Deus cclum 
et terram: ut aperte detur intelligi, quod utrumque simul 
a Deo factum est, quamvis utrumque simul ab homine 
dici non possit. Denique dicit propheta: Initio terram 
tu fundasti, Domine. Hic autem Dominus in principio 
ceelum et terram creasse narratur: unde liquido colligi- 
tur, quia factura est utriusque elementi pariter expleta, 
et hoc tanta velocitate divine virtutis, ut necdum primum 
mundi nascentis momentum esset transcensum. Potest 
autem non improbabiliter intelligi im principio fecisse 
Deum ccelum et terram in Unigenito Filio suo, qui inter- 
rogantibus se Judzis, quid eum credere deberent, respon- 
dit: Principium quod et loquor vobis. Quia in ipso, ut 
ait apostolus, condita sunt omnia in ceelis et in terra. 
Sed diligenter intuendum, ut ita quisque sensibus allego- 
ricis studium impendat, quatenus apertam historie fidem 
allegoriando non derelinquat. Quod autem vel quale sit 
ceelum, quod in principio cum terra factum est, sequenti- 
bus verbis insinuatur cum dicitur, 

Terra autem erat inanis et vacua, &c.| Ut quid enim 
heee de terra, pretermisso ccelo, intulit, nisi quia nihil 
tale de celo intelligi voluit? Ipsum est enim celum 
superius, quod ab omni hujus mundi volubili statu secre- 

tum divine gloria preescientiz manet semper quietum. 
Nam de nostro ceelo, in quo sunt posita luminaria, huic 
seculo necessaria, in sequentibus scriptura, vel quomodo, 
vel quando sit factum declarat. Non ergo superius illud 
celum, quod mortalium omnium est inaccessibile con- 
spectibus, inane creatum est et vacuum ut terra, que 
nihil in prima sua creatione virentium germinum vel 
viventium produxit animantium: quia nimirum suis inco- 
lis mox creatum, hoc est beatissimis angelorum agminibus 
impletum est; quos in principio cum ceelo et terra con- 
ditos esse, ac mox conditionem suam simul et totius 
creature primordialis ad laudem Creatoris retulisse tes- 
tatur ipse Conditor, qui loquens ad sanctum famulum 
suum Job dicit: Ubi eras quando ponebam fundamenta 
terre? Et paulo post: Cum me laudarent simul astra 
matutina, et jubilarent omnes filii Dei; astra videlicet 
matutina eosdem angelos, quos et filios Dei nuncupans 
ad distinctionem nimirum hominum sanctorum, qui post- 
modum creandi, ac velut astra vespertina post confessio- 
nem divine laudationis per mortem erant carnis occasuri ; 
e quibus videlicet astris matutinis, unum ob dispectum 
sociz Dei laudationis audire meruit: Quomodo cecidisti 
de ceelo, Lucifer, qui mane oriebaris ? Corruisti in terram 
qui vulnerabas gentes, qui dicebas in corde tuo: In 
ceelum ascendam, super sidera Dei exaltabo solium meum. 
(Isa. xiv. 12.) In cujus expositione sententize sanctus 
Hieronymus meminit etiam superioris ceeli, ita scribens: 
“‘ Vel antequam de ccelo corrueret, ista dicebat ; vel post- 
quam de ceelo corruit: si adhuc in celo positus, quomodo 
dicit: Ascendam in celum? sed quia legimus, celum 
coeli Domino: cum esset in celo, id est, firmamento; in 
cclum, ubi solium Domini est, cupiebat ascendere, non 
humilitate, sed superbia. Sin autem postquam de ccelo 
corruit ista loquitur; verba arrogantiz debemus intelli- 
gere, qui nec precipitatus quiescat, sed adhuc sibi grandia 
repromittat, non ut inter astra, sed super astra Dei sit.” 
Merito itaque celum celi non imane vel vacuum esse 

factum memoratur, sed nec tenebris in eo vel abysso locus 
remanere ullus perhibetur, quod Dominus Deus illuminat, 
et cujus lucerna est Agnus. Et merito inanis erat ac 
vacua terra, cum adhuc tota abysso, id est, immensa 
profunditate tegebatur aquarum. Merito tenebree super 
faciem erant abyssi, cum necdum lux, que has fugaret, 
creata est. Non autem audiendi sunt qui reprehendentes 
Deum, dicunt tenebras eum antequam lucem creasse: 
quia non Deus tenebras in aqua vel aere fecit ullas, sed 
ordine distincto providentiz suz, prius aquas cum celo 
creavit ac terra, et has postmodum, cum voluit ipse, lucis 
gratia venustavit : quod eum usque modo et in aqua ipsa 
et in aere per quotidianum solis accessum ac discessum 
facere videmus. Neque enim aquas nisi a Deo factas 
credere fas est, quod etsi hic scriptura palam non dicit, 
palam tamen significat, cum has a Deo illustratas atque 
ad jussum ejus ordinatas insinuat, sed et Psalmus dicit 
aperte: Et aque que super ccelos sunt, laudent nomen 
Domini: quia ipse dixit, et facta sunt. Ubi notandum, 
quod cum ceelo in principio duo mundi hujus elementa, 
aqua videlicet et terra, nominatim facta memorantur, 
quibus tamen duo reliqua fuisse constat indita, ignem 
videlicet in ferro et lapidibus, que terre viscere jam tunc 
condita latebant: aerem vero in ipsa terra, cui esse per- 
mixtus, ex eo cognoscitur, quod cum fuerit humectata, 
et temperiem solis acceperit, mox vapores exhalat largis- 
simos. Ignem quoque ardentem terre interioribus insi- 
tum, calidi aquarum fontes, produnt, quz cum percepta 
quedam metalla in profundo aquarum transcurrunt, non 
solum calidz, sed et ferventes insuper faciem telluris 
emanant. Non enim hec, ut quidem disputant, informi- 
ter invicem mixta, sed terra ipsis quibus et nunc est 
finibus undique versum circumscripta talis tunc erat tota, 
qualis adhuc sub imo maris profundo ex parte remanet. 
Aquz autem universam ejus superficiem in tantam tege- 
bant altitudinem, ut ad illa usque loca pertingerent, ubi 
nunc usque super firmamentum cceli ex parte residentes, 

nomen Dei Creatoris cum ccelis ceelorum laudare non 
desinunt. Ad hec tantum informis est illa materies, de 
qua mundum esse factum testatur scriptura, que in Dei 
laudibus dicit: Qui fecisti mundum de materia informi. 
Nam cuncta que cum aquis et terra videre solemus in 
mundo, vel de ipsis exordium naturz, vel sumsere de 
nihilo: Ipsa autem terra et ipse aquz propterea nomen 
sortite sunt materiz informis, quia priusquam in lucem 
venirent, unde formositatem haberent non erat. Quid 
autem inconveniens, si mundane materiz fuerant tene- 
brosa primordia, ut accedente luce melius quod factum 
est redderetur, et tamquam proficientis hominis, quod 
postea futurum erat, hoc modo significaretur affectio, 
exponente apostolo ac dicente: Quoniam Deus qui dixit 
de tenebris lumen splendescere, qui illuxit in cordibus 
nostris? Unde alibi dicit: Fuistis aliquando tenebre, 
nunc autem lux in Domino: illo videlicet qui cum tene- 
bre essent super faciem abyssi, dixit, Fiat lux, et facta 
est lux. 

Et Spiritus Dei superferebatur super aguas.| Non est 
opinandum pueriliter quod Spiritus Creator, de quo scrip- 
tum est, quia Spiritus Domini replevit orbem terrarum, 
positione loci, his que erant creanda superferretur: sed 
intelligendum potius, quia virtute divina precellebat cre- 
aturis, habens in propria potestate, quando aquarum 
illustraret abyssum, quando in locum eas secerneret unum, 
ut appareret arida, quando et quomodo creaturas ceteras 
pro suo nutu disponeret, in similitudinem videlicet fabri, 
cujus voluntas his que fabricande sunt rebus solet super- 
ferri. Quod ipsum quoque ad distinctionem superioris 
ceeli pertinet, in quo mox perfecte omnia disposita Spiritus 
Sancti presentia illustrabat: hzc autem ut in inferiori- 
bus; hoc est, hujus mundi creaturis bene primordia con- 
ditionis ex tempore ad perfectum deducere intendebat. 
Nam et ideo Moyses superioris mundi tam breviter fecit 
mentionem, quia de mundo hoc in quo homo factus est, 
ad instructionem generis humani sermonem facere insti- 

tuerat, sufficere credens, si omnem creature spiritualis et 
invisibilis statum atque ornatum, uno ceeli nomine, quod 
in principio factum dixit, comprehenderet: corporalem 
vero, visibilem et corruptibilem creaturam latius ex ordine 
describeret: id est, tacitis eis, que altiora quesitu et 
fortiora scrutati sunt homines, illa potius quiz essent a 
Deo precepta sive promissa hominibus cogitanda pro- 
poneret. Unde etiam consulte de casu przevaricatoris 
angeli et sociorum ejus penitus reticuit: quia hoc nimi- 
rum ad statum invisibilis illius ac spiritualis creature 
pertinebat, cujus superioris et invisibilis creaturz sanctus 
Basilius in libro Hexameron secundo ita meminit: “ Arbi- 
tramur enim, quia si fuit quippiam ante institutionem 
sensibilis hujus et corruptibilis mundi, profecto in luce 
fuit. Neque enim dignitas angelorum, nec omnium ceeles- 
tium militize, vel si quid est, nominatum aut incompella- 
bile aut aliqua rationabilis virtus, vel ministrator spiritus 
degere posset in tenebris, sed in luce et letitia decentem 
sibi habitum possidebat.” Bene autem cum in principio 
Deum, id est, in Filio Patrem fecisse colum et terram 
prediceret, etiam Sancti Spiritus intulit mentionem ad- 
dendo: Et Spiritus Dei superferebatur super aquas; ut 
videlicet totius simul Trinitatis in creatione mundi virtu- 
tem cooperatam esse signaret. 

Et dizvit Deus, Fiat lux; et facta est lux.| Congruit 
operibus Dei, ut mundi ornatum a luce incipiat: qui cum 
ipse sit lux vera, lucemque habitet inaccessibilem; cujus 
beatissima visione mox creati in ccelis ccelorum angeli jam 
perfrui coeperant. Apte huic quoque seculo ornando 
primam materialis gratiam lucis donavit, ut esset unde 
cetera que crearet apparerent. Quod autem dixisse 
Deus, sive ut lux fieret, sive ut alia quaque, perhibetur ; 
non nostro more per sonum vocis corporeum credendus 
est, sed altius intelligendum dixisse Deum ut fieret crea- 
tura, quia per Verbum suum omnia, id est, per Unigeni- 
tum Filium fecit: de quo manifestius Evangelista Johan- 
nes: In principio, inquit, erat Verbum, et Verbum erat 

apud Deum, et Deus erat Verbum. Hoc erat in principio 
apud Deum, omnia per ipsum facta sunt. (Joan. i. 2.) 
Quod ergo ait Johannes, omnia facta sunt per Verbum 
Dei: hoc est, quod Moyses ait, quia dixit Deus: Fiat lux, 
dixit: fiat firmamentum; dixit: fiat et cetera creatura. 
Hoc quod Psalmus adjuncta Spiritus Sancti persona dicit : 
Verbo Domini celi firmati sunt, et spiritu oris ejus omnis 
virtus eorum. Si autem queritur quibus in locis, jubente 
Deo, facta sit lux, cum adhuc abyssus omnem terre 
amplitudinem contegeret: patet profecto, quia in supe- 
rioribus ejusdem terre partibus, quas et nunc diurna solis 
lux illustrare consuevit, tunc principalis illa lux emicuit. 
Nec mirandum nobis divina operatione lucem in aquis 
posse resplendere, cum et hominum operatione constet 
eas szpius illustrari, nautarum videlicet, qui in profundo 
maris demersi, emisso ex ore oleo, perspicuum sibi hoc 
ac lucidum reddunt. Si enim homo talia per oleum sui 
oris potest, quantum Deus per Spiritum oris sui creare 
posse credendus est, przesertim cum multo rariores, quam 
modo in terris videre solemus, aque in principio fuisse 
factz credendz sint, priusquam in locum essent unum, ut 
appareret arida, congregatz. 

Et vidit Deus lucem quod esset bona.| Non velut incog- 
nitam antea repente lucem videns laudavit, quia bonam 
dicit; sed eam quam laudabilem se facturum noverat, jam 
factam hominibus laude dignam ac mirandam esse decla- 
ravit. Verum quia non totas mundi tenebras luce infusa 
dispulit, (hoc enim superni est seculi fixa ac perpetua luce 
perfrui,) sed ab una illum parte illustrans, aliam reliquit 
obscuram, recte subditur : 

Et divisit lucem ac tenebras,| Divisit namque eas non 
solum qualitatis, sed et locorum distantia, lucem videlicet 
in superiore orbis parte diffundendo, in qua humana erat 
conversatio futura: inferiora vero ejus priscis in tenebris 
remanere sinendo. 

Appellavitque lucem diem, et tenebras noctem.| Hoc ad 
intellectum nostrum dictum est: qua enim lingua appel- 

lavit Deus lucem diem, ac tenebras noctem ; utrum Hebrea, 
an Greca, an alia aliqua. Et sic omnia que vocavit queri 
potest qua lingua vocaverit : sed apud Deum purus intel- 
lectus est sine strepitu et diversitate linguarum. Appel- 
lavit autem, dictum est: Appellari fecit: quia sic distinxit 
omnia et ordinavit, ut et dies cerni possent, et nomina 
accipere. Sic enim dicimus, ille paterfamilias sdificavit 
istam domum, id est sedificari fecit, et multa talia per 
omnes libros divinarum scripturarum inveniuntur. 

Factumque est vespere et mane dies unus.| Factumque 
est vespere occidente paulatim luce post expletum spatium 
diurnz longitudinis, atque inferiores mundi partes sub- 
eunte, quod nunc usitato solis circuitu noctibus agi solet: 
factum et mane redeunte eadem paulatim super terras, 
atque alium diem initiante ; et huc usque dies expletus est 
unus, viginti scilicet et quatuor horarum, cujus commen- 
datione verbi scriptura vigilanter admonet, ut lucem quz 
facta est, inferiora orbis occasu suo, lustrasse discamus. 
Nam si non hoc faceret, sed magis facto vespere paulatim 
tota periret; ac rursum paulatim mane recreata resurgeret, 
non jam in mane diei sequentis, sed potius in vespera 
primi unum diceret esse diem perfectum, unde etiam 
vesperam et mane, quam noctem et diem factam dicere 
maluit; ut insinuaret tunc primariz lucis actum esse 
circuitu, quod nunc circuitu solis die noctuque geri con- 
stat: preeter hoc solummodo quod post creata sidera, nox 
quoque tam sua etsi minori, quam dies luce perfunditur. 
Triduo autem illo primo tenebrosa prorsus et obscura 
manebat, decebat namque omnimodis ut dies incipiens a 
luce, m mane diei sequentis esset protelatus: quatenus 
intimaretur opera ejus qui est lux vera, et in quo tenebrze 
non sunt ulle, a luce inchoari, et in lucem cuncta esse 
completa. 

Dixit quoque Deus: Fiat firmamentum in medio aquarum, 
&c.] Hic nostri ceeli, in quo fixa sunt sidera, creatio 
describitur ; quod in medio constat firmatum esse aqua- 
rum. Nam suppositas ei esse aquas, et ipsi in aere ter- 

risque videmus: superpositas autem non solum hujus 
scripture auctoritate, sed prophetz verbis edocemur, qui 
ait: Extendens celum sicut pellem, qui tegis in aquis 
superiora ejus. In medio ergo aquarum firmatum esse 
constat sidereum ccelum, neque aliquid prohibet ut etiam 
de aquis factum esse credatur: qui enim crystallini lapidis 
quanta firmitas, que sit perspicuitas ac puritas novimus, 
quem de aquarum concretione certum est esse procreatum : 
quid obstat credi quod idem dispositor naturarum in fir- 
mamento cceli substantiam solidanit aquarum? Si quem 
vero movet, quomodo aquz, quarum natura est fluitare 
semper atque ad ima delabi, super ccelum consistere pos- 
sint, cujus rotunda videtur esse figura; meminerit scrip- 
ture dicentis de Deo: Qui ligat aquas in nubibus suis, ut 
non erumpant pariter deorsum; et intelligat, quia qui 
infra celum ligat aquas ad tempus cum vult, ut non 
pariter decidant, nulla firmioris substantiz crepidine sus- 
tentatas, sed vaporibus solum nubium retentas; ipse etiam 
potuit aquas super rotundam celi spheram, ne umquam 
delabantur, non vaporali tenuitate, sed soliditate suspen- 
dere glaciali. Sed etsi liquentes ibi aquas sistere voluit, 
numquid majoris hoc miraculi est, quam quod ipsam terre 
molem, ut scriptura dicit, appendit in nihilo? Nam et 
unde sive Rubri maris, seu fluvii Jordanis, cum ad trans- 
itum Israelitice plebis in altum erecte murorum instar 
figuntur, nonne evidens dant indicium, quod etiam supra 
rotunditatem cceli volubilem, fixa possint statione manere ? 
Sane quales ibi aquz sint, quosve ad usus reservatz, Con- 
ditor ipse noverit: esse tantum eas ibi, quia scriptura 
sancta dixit, nulli dubitandum reliquit. Quid sit autem 
dicere Dei fiat hec vel illa creatura, jam supra dictum 
est. Dixit enim ut fieret, cum in cozterno sibi Verbo, 
unigenito videlicet Filio, cuncta creando disposuit. Cum 
ergo audimus; dixit Deus, Fiat firmamentum in medio 
aquarum, et dividat aquas ab aquis; intelligamus quod in 
Verbo Dei erat ut fieret, in quo faciendum intus, ante 
omne tempus previdit, quicquid foras Deus ex tempore 

fecit. Cum vero audivimus, Et fecit Deus firmamentum, 
et divisit aquas, &c. ; intelligamus factam cceli aquarumque 
creationem, ac dispositionem non excessisse prescriptos 
sibi in verbo Dei terminos, juxta illud Psalmistze: Pre- 
ceptum posuit, et non preteribit. Quod sque de crea- 
turis sequentibus quatuor diebus factz referuntur, intelli- 
gendum est. Ubi vero adjunctum audimus, Et vidit 
Deus quod esset bonum, intelligamus in benignitate Spi- 
ritus ejus, non quasi cognitum postea quia factum est, 
placuisse, sed potius in ea bonitate placuisse, ut maneret, 
ubi placebat ut fieret. Notandum enim, quod hujus verbi 
adjectio hoc in loco in Hebraica veritate non habetur. Et 
mirum quare inter omnia quz creasse Deus legitur, hic 
solummodo, id est, in secundi diei operibus, probatio 
divinz visionis minime addatur, que tamen ipsa cum 
ceteris que fecit, Deo bona visa esse demonstrantur, cum 
in sequentibus dicitur, viditque Deus cuncta que fecit, et 
erant valde bona, nisi forte, sicut quidam Patrum expo- 
nunt, intelligere nos in hoc scriptura voluit, non esse 
bonum duplicem numerum, qui ab unitate dividat, et pre- 
figuret foedera nuptiarum: unde et in arca Noe omnia 
animalia quzecumque bina ingrediuntur, immunda sunt, et 
impar numerus esse mundus ostenditur. De his sane que 
hactenus exposita sunt, id est de creatione diei primi et 
secundi, in historia sancti Clementis ita refertur dixisse 
Apostolum Petrum: “In principio cum fecisset Deus 
celum et terram, tamquam domum unam, ipsaque ex 
corporibus mundi reddita est umbra his quz intrinsecus 
clausa erant, tenebras ex se dedit. Sed cum voluntas Dei 
introduxisset lucem, tenebre illa, quae ex umbra corpo- 
rum factz fuerant, continuo devoratze sunt; tum deinde 
lux in diem, tenebre deputantur in noctem. Jam vero 
aqua que erat intra mundum, in medio primi illius ceeli 
terreeque spatio, quasi gelu concreta, et crystallo solidata 
distenditur: et hujusmodi firmamento velut intercluduntur 
media ceeli ac terre spatia, idque firmamentum ccelum 
Conditor appellavit, antiquioris illius vocabulo nuncupa- 

tum, et ita totius mundi machinam, cum una domus esset, 
in duas divisit regiones. Divisionis autem hec fuit causa, 
ut superna regio angelis habitaculum ; inferior vero pre- 
beret hominibus.” Hec nostro operi paucis inserere libuit, 
ut quantum hoc Patrum sensui concordet, lector agnoscat. 

Dixit vero Deus, Congregentur aque que sub celo sunt 
in locum unum, &c.] Subducuntur aque que inter colum 
et terram universa compleverant, et unum congregantur 
in locum: ut et lux que preterito biduo aquas clara 
lustrabat, clarior puro in aere splendesceret: et terra qux 
latebat appareret, queeque contecta aquis limosa manebat 
et invalida, harum abscessu redderetur arida, et suscipt- 
endis apta germinibus. Si quis vero quesierit ubi con- 
gregate sint aque, que omnes terre partes ad coelum 
usque cooperuerant; sciat fieri potuisse, ut terra ipsa 
longe lateque jussu Creatoris subsidens, alias partes pre- 
beret concavas, quibus confluentes aque reciperentur, ut 
appareret arida ex his partibus, unde humor abscesserat. 
Potest etiam non absurde credi rariores, sicut et supra 
commemoravimus, primarias fuisse aquas, que velut 
nebule terras tegerent; congregatione autem esse spis- 
satas, quze datis sibi locis capi possent, apparente arida in 
reliquis. Bene autem cum multa constet esse maria, in 
locum tamen unum congregatas dicit aquas: quia videlicet 
cuncta hec jugi unda atque continua oceano ac mari 
junguntur magno: sed etsi qui lacus in semetipsis viden- 
tur esse circumscripti, et hos ferunt occultis quibusdam 
perforatos cavernis, in mare suos evolvere meatus. Nam 
et fossores puteorum hoc probant; quia tellus omnis per 
invisibiles venas aquis est repleta manantibus, que trahunt 
ex mari principium. 

Et vocavit Deus aridam terram, &c.| Prius quidem ad 
distinctionem aquarum totam hanc solidiorem mundi 
partem appellavit terram, cum diceret, In principio creavit 
Deus ccelum et terram; terra autem erat inanis et vacua: 
at nunc postquam formari jam mundus incipit, et aquis 
suum in locum recedentibus terre facies appareret, ad 

distinctionem partis ejus que adhuc aquis premebatur, 
cetera portio, quam aridam esse licebat, terre nomen 
accepit: inde dicta Latine, quod animantium pedibus 
teratur. Congregationes vero aquarum appellantur maria, 
videlicet pro maxima sui parte. Nam et apud Hebreos 
cunctas aquarum congregationes sive salsa, seu sint 
dulces, appellari dicunt maria, Et apte qui prius propter 
continuationem omnium que in terris sunt aquarun, in 
locum unum eas dixit congregatas, nunc et earum con- 
gregationes aquarum pluraliter nominat, et hec appellari 
maria pluraliter dicit, propter videlicet multifidos earum- 
dem sinus, qui diversa pro regionum vocabulis et ipsi 
nomina sortiuntur. 

Et -vidit Deus quod esset bonum.| Necdum terra ger- 
minabat, necdum vel ipsa, vel aque animantia viva pro- 
duxerant; et tamen videre dicitur Deus quod esset bonum, 
cedentibus aquis apparuisse aridam: quia videlicet aque 
Creator atque zstimator universitatis praevidens que futura 
sunt, quasi perfecta jam laudat, quz adhuc in primi operis 
exordio sunt: nec mirum apud quem rerum perfectio non 
in consummatione operis, sed in sue est preedestinatione 
voluntatis. 

Et ait: Germinet terra herbam virentem et facientem 
semen, &c.|] Patet ex his Dei verbis, quod verno tempore 
mundi est perfectus ornatus. In hoc enim solent herbe 
virentes apparere in terra et ligna pomis onustari: simul- 
que notandum, quod non prima herbarum arborumque 
germina de semine, sed prodiere de terra: nam ad unam 
Conditoris jussionem terra, quz arida parebat, repente 
herbis comta, et nemoribus est vestita florentibus, atque 
hzc continuo sui queque generis poma ex sese, ac semina 
produxerunt. Oportebat enim ut forma queeque rerum ad 
imperium Domini primo perfecta procederet, quomodo et 
homo ipse, propter quem omnia facta sunt in terra, per- 
fecte ; hoc est, juvenilis xtatis plasmatus esse credendus 
est. 

Dixit autem Deus: Fiant luminaria in firmamento celi.] 
Decenti satis ordine mundus ex materia informi congruam 

procedit ad formam. Postquam enim ante omnem hujus 
seculi diem ccelum et terram et aquam Deus creavit, hoc 
est, superiorem illum, et spiritualem cum suis incolis mun- 
dum, et informem totius hujus mundi materiam, juxta hoc 
quod scriptum est: Qui vivit in sternum, creavit omnia 
simul; primo hujus seculi die lucem fecit, quee ceteras crea- 
turus specie capaces redderet. Secundo firmamentum ceeli, 
superiorem videlicet hujus mundi partem, in aquarum 
medio solidavit. Tertio in inferioribus mare terrasque suis 
discrevit finibus, aeremque suis in locis, cedente aqua, 
diffudit. Oportuit ergo ut eodem quo creata sunt ordine 
profectum caperent elementa amplioris ornatus, id est, 
quarto die ccelum luminaribus insigniretur. Quinto aér et 
mare, sexto terra suis impleretur animantibus. Nam quod 
die tertio terra herbis est arboribusque vestita; non ad 
ornatum ejus, sed ad ipsam, ut ita dixerim, figure ejus 
superficiem pertinet. 

Dixit ergo Deus: Fiant luminaria in firmamento cali, ut 
dividant diem ac noctem.| Ea videlicet divisione, que in 
sequentibus explicatur apertius, ut sol quidem diem, 
luna vero et stelle noctem illustrent. Hoc enim factis 
sideribus ad augmentum primariz lucis accessit, ut 
etiam nox luminosa procederet, vel lune utique splen- 
dore, vel stellarum, vel utroque irradiata, que eatenus 
nihil preter tenebras noverat antiquas. Nam etsi nobis 
Sepissime nox tenebrosa videtur, et czca, obscurato vide- 
licet nebulosis turbinibus aere qui terrz proximus est: 
superiora tamen illa spatia, que etheris nomine censentur, 
et a turbulento hoc aere usque ad sidereum pertingunt 
ceelum, semper ob siderum circumeuntium reddunt lucida 
fulgorem. Sed et hoc divini muneris exorta sidera cum 
additamento lucis mundo obtulerunt, ut distinctio quoque 
temporum labentium per ea posset dinosci: unde sequi- 
tur, 

Et sint in signa et tempora, et dies et annos.| Quia nimi- 
rum priusquam sidera fierent, non erat quibus ordo tem- 
porum adnotaretur indiciis: non erat unde meridiana hora 
dinosceretur, antequam sol medium cceli conscenderet 

igneus orbem ; non unde ceterz diei noctisque signarentur 
hore, donec astra polum equali inter se sorte die noctuque 
dividerent. Sunt ergo luminaria in signa et tempora, et 
dies et annos: non quod a conditione eorum vel tempora 
inciperent, que constat cepisse a principio quo fecit Deus 
celum et terram ; vel dies et anni, qui originem sumsisse 
noscuntur, ex quo dixit Deus: Fiat lux, et facta est lux: 
sed quia per ortus eorum sive transitus temporum ordo 
dierumque annorumque signatur. Nam totum illud triduum 
superius indiscreto cursus sul processu transierat, nullam 
penitus dimensionem habens horarum, utpote quia lumine 
primario adhuc generaliter omnia replente, nullumque caput 
habente, quod nunc de sole accipit, nusquam radii arden- 
tiores inluxerant; nulla sub caute vel arbore quasi remo- 
tior umbra frgebat. Sed et excepta adnotatione tempo- 
rum, sunt luminaria in signa hujus vitze usibus necessaria, 
que vel nautz in gubernando, vel in desertis A<thiopiz 
arenosis quique viantes observant: ubi quam levissimo 
venti impulsu cuncta, mox que inventa fuerint, itineran- 
tium vestigia complanantur. Ideoque non minus illis in 
regionibus euntes, quam qui in mari navigant, nocte dieque 
signis egent siderum. Sunt item signa, quibus nonnun- 
quam aeris quoque qualitas que sit ventura horum con- 
templatione przevidemus. 

Ut luceant in firmamento celi, &c.| Semper quidem 
luminaria in firmamento ceeli lucent, ut diximus, et prox- 
ima ei loca claro lumine perfundunt; sed temporibus 
opportunis inluminant terram. Namque aliquoties nubi- 
losus obsistit aer, ne vel lunz, cum parva est, vel stellarum 
lumen terris appareat: sed et ortus sol lunam stellasque 
majore lumine, ne terram inluminent, impedit: unde et 
nomen Latine accepit, quod solus obtunsis una stellis cum 
luna per diem terris fulgeat. 

Fecit quoque Deus duo magna luminaria.| Luminaria 
magna possumus accipere, non tam aliorum comparatione, 
quam suo munere, ut est coelum magnum et mare mag- 
num. Nam et magnus sol qui complet orbem terrarum 

suo calore, vel luna suo lumine, quze in quacumque parte 
fuerint cceli, terre inluminant omnia, et eque spectantur 
acunctis. Exemplum magnitudinis eorum evidens, quod 
omnibus hominibus orbis ipsorum idem videtur. Nam si 
longe positis minor videretur, et propius constitutis major 
refulgeret, proderet exiguitatis indicium. 

Luminare majus, ut preesset diet, &c.| Luminare majus 
est sol, non solum forma sui qualiscumque est corporis, 
sed etiam magnitudine luminis, qua et ipsum luminare 
minus et stellas illustrare creditur. Major est et virtute 
ardoris, qua mundum calefecit exortus, cum preteritis 
ante ejus creationem diebus, nihil omnino caloris habu- 
isset: quod autem equalis uniusque magnitudinis luna 
cum sole cernitur, ex eo fieri dicunt, quod ille multo lon- 
ginquior a terris atque altior quam luna incedat: ideoque 
magnitudo ejus quanta sit, nequaquam a nobis qui in terris 
degimus, valeat dinosci. Omnia enim longius posita solent 
breviora videri. 

Et luminare (inquit) minus, ut preesset nocti, &c.] Quia 
etsi lunam omni mense si aliquotiens et stellas majores in 
die videri contingat ; nequaquam eas diei, sed nocti solum- 
modo lucis solatium aliquod afferre certissimum est. 

Ut lucerent super terram, &c.| UHec et de luminaribus 
magnis et de stellis intelligi possunt ea tantum distinc- 
tione, ut quod dictum est, et preeessent diei, ad solem spe- 
cialiter; quod subjunctum, et nocti, ad lunam et stellas 
pertineat ; quod vero subinfertur, et dividerent lucem ac 
tenebras, omnibus zeque sideribus conveniat, que ubicum- 
que incedunt, lucem secum circumferunt: ubi autem 
absunt, tenebrosa cuncta relinquunt. Sin autem querit 
aliquis quale poterit esse lumen diurnum ante creationem 
siderum, non ab re quod tale fuerit, quale videmus quo- 
tidie mane, adproximante scilicet solis ortu, sed necdum 
terris apparente, quando lucet quidem obtusis stellarum 
radiis dies, sed minime adhuc, donec sol oriatur, refulget. 
Unde nulla tunc esse discretio temporum preter diel 
solum et noctis poterat, meritoque factis sideribus dictum 

5 


IN LIB. GENESIS, CAP. I. 17 


est: Et sint in signa et tempora, et dies et annos. Ccpe- 
runt namque discerni temporum vices, ex quo sol die 
quarto mundi nascentis a medio procedens orientis zqui- 
noctium vernale suo consecravit exortu, et quotidianis pro- 
fectibus ad alta coeli culmina scandendo, rursumque a sol- 
stitiali vertice ad infima paulatim descendendo, ne mora ab 
infimis hibernisque locis zquinoctiales gyros repetendo 
discretis temporibus quatuor notissimis, diebusque pre- 
finitis anni spatium complevit. Sed et luna vespere plena 
apparens, ea que in celebrationem paschz servanda erant 
tempora, primo suo prefixit ascensu. Ipsa est enim hora 
qua non solum antiquus ille populus Dei, sed et nos hodie 
primam in agendo pascha servamus, cum ezquinoctii die 
transcenso plena vespere luna, hoc est, quartadecima 
in faciem ceeli prodierit. Nam mox post hec ut Domi- 
nicus dies advenerit, aptum hoc celebrandz resurrectionis 
Dominicz tempus instabit: completo ad litteram quoque 
prophetz verbo, qui dixit, Fecit lunam in tempora, sol cog- 
novit occasum suum. Stelle quoque, excepto quod supra 
diximus, quia vel sua specie que sit futura qualitas aeris, 
vel suo cursu quota sit vigilia noctis ostendunt, sunt in 
signa et tempora; quia hz in ccelum venientes estiva 
tempora, illz designant hyberna. Sunt et in dies; quia 
istze vernis diebus solem, ille comitantur autumnalibus. 
Sunt et in annos, quia quz nunc verbi gratia in zqui- 
noctio verno matutine oriuntur, ipsz omnibus annis in 
eodem zquinoctio in cceli faciem veniunt: que nunc in 
solstitio vespere vel mane, he semper in illo eisdem horis 
oriuntur. Sed et quedam sunt stelle, quas planetas, id est, 
errantes vocant astrologi, que majores annos suo circuitu 
faciunt, quo ad eumdem ceeli locum redeunt. Nam stella 
quz Saturni dicitur, triginta annis: quz Jovis, duodecim 
annis: quz Martis, duobus annis fertur solaribus, circuitu 
ceeli expleto, ad eadem loca siderum, in quibus fuerant ante 
redire. Luna quoque cum duodecies spatia sui cursus 
peregerit, annum facit communem, id est, dierum trecento- 
rum quinquaginta quatuor, et ut anno solari possit ejus con- 

cordare circuitus, tertio quoque vel secundo anno tertium 
decimum addit mensem, quem embolismum vocant annum 
calculatores, et fit dierum trecentorum octoginta et quatuor. 

Et vidit Deus quod esset bonum.| Necessario sancta 
scriptura multoties repetit, quod vidit Deus bona esse que 
fecit, ut hinc informaretur pietas fidelium: non tamen pro 
humano sensu, qui spe etiam bonis rebus offenditur qua- 
rum causas atque ordinem nescit, de creatura visibili atque 
invisibili judicare, sed laudanti Deo credere et cedere. 
Tanto enim quisque facilius aliquid proficiendo cognoscit, 
quanto religiosius antequam cognosceret Deo credidit. 
Vidit ergo Deus quod essent bona que fecit: quoniam 
quze facienda placebant, ut fierent facta placuerunt, ut 
manerent, quantum cuique rei existendi sive manendi a 
tanto fabricatore fuerat constituenda mensura. 

Factum est vespere et mane dies quartus.| Hec est ves- 
pera illa memoranda, in qua populus Dei in Agypto in 
celebrationem pasche obtulit agnum hoc mane quod 
primum post excussum longe servitutis jugum ccepto 
libertatis itinere vidit. Scriptum est, dicente Domino ad 
Moysen: Mensis iste, vobis principium mensium, primus 
erit in mensibus anni, &c. (Exod. xii. 2.) Qua etiam 
vespera ad consummanda pasche legalis sacramenta, Do- 
minus noster post esum agni typice mysteria nobis sui 
corporis et sanguinis celebranda initiavit : quo lucescente 
mane, quasi agnus immaculatus suo nos sanguine redi- 
mens, a dzemonicze dominationis servitute liberavit. Que 
videlicet lunze plenissimz dies in creatione quidem mundi 
quarta processit: at in tempore Dominice passionis alti- 
oris gratia sacramenti, in quintam sabbati incidit: ut vide- 
licet Dominus sexta sabbati crucifixus, sabbato ipso in 
sepulchro quiesceret, ac primam sabbati sua resurrectione 
consecraret, et nobis quoque in ea, in qua lux facta est, 
resurgendi a mortuis ac lucem perpetuam intrandi fidem 
spemque donaret. 

Dixit etiam Deus, Producant aque reptile anime viventis, 
&c.] Post ornatam quarto die cceli faciem luminaribus, 

ornantur consequenter quinta inferioris mundi partes, 
aquz videlicet et aer, his que spiritu vite moventur: 
quia et hec elementa quadam quasi cognatione et sibi ad 
invicem et cclo copulantur. Sibi quidem, quia natura 
aquarum aeris qualitati proxima est: unde exhalationibus 
earum pinguescere probatur, ita ut nubila contrahat, et 
possit volatus avium sustinere, attestante scriptura: quia 
subito aer cogetur in nubes, et ventus transiens fugabit 
eas. Denique per noctes etiam serenas rorat, cujus roris 
guttze mane in herbis inveniuntur: ccelo autem hoc 
modo junguntur, quia adeo vicinus est ei aer iste, ut et 
ipse nonnunquam ejus nomen acceperit, sicut volatilia 
ceeli cognominat scriptura, que volare constat in aere: et 
Dominus ipse turbis, que tempus adventus sui de vir- 
tutum ostensione non cognoverant, loquitur dicens: Cum 
videritis nubem orientem ab occasu, statim dicitis, Nim- 
bus venit, &c. (Luc. xu. 54.) Ubi certum est, quia 
faciem ceeli non aliam quam variantem hunc statum aeris 
appellat. 

Dixit ergo Deus, Producant aque reptile anime viventis, 
&c.] Et ne forte, quia sunt aquarum animantia, que non 
reptando, sed natando, vel pedibus ambulando incedunt ; 
sunt inter volatilia quze ita pennas habent, ut omni usu 
volandi careant, putaret quisquam aliquod genus volati- 
lium sive aquatilium animantium in hoc Domini verbo esse 
pretermissum, vigilanter adjungitur, 

Creavitque Deus cete grandia et omnem animam viventem, 
&c.] Nullum igitur genus exceptum est, ubi cum cetis 
grandibus creata est omnis anima vivens eorum que pro- 
duxerant aque in species diversas: hoc est, et reptilium, 
et natatilium, et volatilium; sed et eorum quz nullo aptz 
incessui fixa cautibus inherent, ut sunt plurima concha- 
rum genera. Quod autem dictum, et volatile super terram 
sub firmamento ceeli, nihil rationi veritatis obsistit, quia 
nimirum, etsi immenso interjacenti spatio, sub sidereo 
tamen ccelo volant aves que super terram volant: quo- 
modo etiam nos homines in terra positi, sub ccelo ac sole 

esse constituti veraciter et recte dicimur, attestante scrip- 
tura, que ait: Qui erant in Jerusalem habitantes Judzi, 
viri religiosi, ex omni natione que sub ceelo est: et quid 
habet amplius homo de universo labore suo quo laborat 
sub sole. Sane juxta aliam translationem movet non- 
nullos quod dictum est, et volatilia volantia secus firma- 
mentum ceeli, id est, juxta firmamentum ceeli. Sed intel- 
ligendum est, quod ideo dictum sit volare aves sub 
firmamento cceli, quia hoc nomine etiam ather indicetur: 
hoc est, superius illud aeris spatium, quod a turbulento 
hoc et caliginoso loco in quo aves volant, usque ad astra 
pertingit, et esse tranquillum prorsus ac luce plenum non 
immerito creditur. Nam et errantia sidera septem, que 
in hoc ztheris spatio vaga ferri perhibentur, scriptura in 
firmamento cceli esse posita dixit. Ideoque aves recte 
dicuntur secus firmamentum cceli volare ; quia vicina sunt, 
ut diximus, ztheri turbulenta hec aeris spatia, que vola- 
tus avium sustinent. Nec mirandum si ether firmamen- 
tum ceeli nominetur, cum aer appellatur celum, ut supra 
docuimus. Nec pretereundum quod cum creasse dicere- 
tur Deus omnem animam viventem, additum est, atque 
motabilem: ad distinctionem videlicet hominis, quem 
facturus erat ad imaginem et similitudinem suam, ita ut si 
ejus precepta servaret, perpetua viveret incommutabilitate 
beatus. Nam animantia cetera ita sunt prima mox con- 
ditione facta, ut vel alia aliis in alimoniam cederent, vel 
ipsa suo senio deficientia perirent. 

Et vidit Deus quod esset bonum, benedixitque eis, &c.] 
Quod dixit, Crescite et multiplicamini et replete aquas 
maris, ad utrumque genus animantium de aquis factorum ; 
hoc est, et ad pisces pertinet, et ad aves: quia sicut pisces 
omnes non nisi in aquis vivere possunt; ita sunt plere- 
que aves que etsi in terris aliquando requiescunt, foetusque 
propagant; non tantum de terra, sed de mari vescuntur, 
marinisque sedibus libentius quam utuntur terrestribus. 
Quod vero subjungit, avesque multiplicentur super terram, 
ad utrumque genus avium, hoc est, et earum que de 

aquis, et earum que vescuntur de terra, respicit: quia 
videlicet etiam ille que sine aquis vivere nesciunt aves, 
ita ut multo sepe anni tempore sub profundo aquarum, 
quomodo pisces lateant, nonnunquam egredi super terras 
solent, maxime cum fcetant et nutriunt pullos. 

Dixit quogue Deus, Producat terra animam viventem in 
genere suo, &c.| Post radiatum sideribus ccelum, post im- 
pletum volatilibus aerem, qui ob viciniam, ut diximus, 
coli nomen meruit. Post locupletatas suis animantibus 
aquas, que et ipsse aeri sunt magna nature vicinitate con- 
junctz : unde et de illis sumsit animantia, de illis imbres, 
nives, grandines, et cetera, sumit hujusmodi: consequens 
erat etiam terram suis animantibus, hoc est, ex se genitis 
impleri. Nam et ipsa przecipuam habet cognationem cum 
aquis, ut pote quz sine earum succo et inrigatione non 
solum fructificare, sed nec ipsa consistere possit, Petro 
attestante, qui ait: quia cceli erant prius, et terra de aqua, 
et per aquam consistens Dei verbo. Jubet ergo pro- 
ducere Deus terram, jumenta, et reptilia, et bestias terre: 
quia vero nomine bestiarum omne quicquid ore vel ungui- 
bus szvit, exceptis serpentibus, constat esse comprehen- 
sum: nomine autem reptilium terre etiam serpentes con- 
tinentur; nomine vero Jumentorum, ea que in usu sunt 
hominum, animalia designantur. Ubi ergo conditio 
describitur ceterorum animalium quadrupedum, verbi 
gratia, cervorum, caprearum, bubalorum et caprorum 
ceterorumque hujusmodi, nisi forte et hzec ob ferocitatem 
indomitz mentis inter bestias esse adnumerata dixerimus, 
juxta antiquam sane translationem, in qua scriptum est: 
Hjiciat terra animam vivam secundum genus, quadrupedia 
et reptilia et bestias terre, nihil omnino questionis est, 
quia videlicet nomine quadrupedum cuncta comprehensa 
sunt, que, exceptis bestiis et reptilibus, terra produxit, 
sive que sub cura humana, seu que sunt fera et agrestia. 

Et fecit Deus bestias terra, &c.| Notanda transmutatio 
verborum, quia supra dictum est, quod producere jusserit 
Deus terram, et jumenta, et reptilia, et bestias terre: 

nunc autem mutato ordine fecisse dicitur Deus bestias 
terrze et jumenta et omne reptile terre: et intelligendum, 
quod dicto citius omne quod voluit, fuit: nilque differt 
quod loquela humana prius in creaturarum ordine nomi- 
net, quas divina potentia condidit simul cunctas. Cum 
autem sequitur: 

Et vidit Deus quod esset bonum.| Queritur merito, quare 
non hic addatur illud quod dictum est de eis, quz aque 
produxerant de animantibus, benedixitque eis dicens: 
Crescite et multiplicamini et replete terram. An forte 
quod de prima creatura animz viventis dictum a Deo 
commendaverit, etiam de secunda nobis subintelligendum 
reliquit? maxime, quia in hujus diei operibus plura erat 
alia subjuncturus: porro de homine facto hoc necessario 
iterare curavit dicens: Benedixitque illis Deus, et ait: 
Crescite et multiplicamini et replete terram; ne quis 
honorabili connubio inesse peccatum thorumque feeditati 
fornicationis putaret esse comparandum. Facta autem 
atque ornata habitatione mundana, supererat ut ipse etiam 
propter quem omnia parabantur, habitator ac dominus 
rerum homo crearetur, sequitur: 

Et ait: Factamus hominem ad imaginem et similitudinem 
nosiram.| Nunc apparet evidentius quare de creatis herbis 
et arboribus, piscibus et volatilibus, terrestribus quoque 
animantibus dictum sit, ut fierent singula juxta genus et 
species suas. Przvidebatur enim futura ejus creatio, qui 
non solum suo generi similitudine congrueret et specie, 
sed etiam ad imaginem sui Creatoris ac similitudinem 
fieret: cujus nobilitati creationis etiam hoc testimonium 
dat, quod non sicut in ceteris creaturis dixit Deus: Fiat 
homo, et factus est homo; vel: Producat terra hominem, 
et produxit terra hominem ; sed priusquam fieret, Facia- 
mus hominem, dicitur, ut videlicet quia rationabilis crea- 
tura condebatur, quasi cum consilio videretur facta. 
Quasi per studium de terra plasmatur, et inspiratione 
Conditoris in virtute spiritus vitalis erigitur, ut scilicet non 
per jussionem vocis, sed per dignitatem operationis existe- 

ret, quia ad Conditoris imaginem fiebat. Cum autem 
dicitur, Faciamus hominem ad imaginem et similitudinem 
nostram; unitas sancte Trinitatis aperte commendatur. 
Si quidem eadem individua Trinitas, in preecedente rerum 
formatione mystice erat insinuata, quando dicebatur: Et 
dixit Deus, Fiat, et fecit Deus; et vidit Deus quod esset 
bonum. Nunc autem manifestius hec ipsa insinuatur, 
cum dicitur: Faciamus hominem ad imaginem et similitu- 
dinem nostram, et recte, quia donec is qui doceretur non 
erat, in profundo fuit abdita predicatio Deitatis: ubi vero 
coepit hominis expectari creatio, revelata est fides, et 
evidenter dogma veritatis emicuit. In eo enim quod 
dicitur, Faciamus, una ostenditur trium personarum ope- 
ratio: in eo vero quod sequitur, ad imaginem et similitu- 
dinem nostram, una et equalis substantia ejusdem sanctz 
Trinitatis indicatur. Quomodo enim una esset imago et 
similitudo, si minor Patre Filius, si minor esset Filio 
Spiritus Sanctus, si non consubstantialis eyusdem potes- 
tatis esset gloria totius Trinitatis > aut quomodo diceretur, 
Faciamus, si trium in una deitate personarum cooperatrix 
virtus non esset? neque enim angelis a Deo dici poterat, 
Faciamus hominem ad imaginem et similitudinem nostram : 
quia nulla prorsus ratio sinit, ut Dei et angelorum unam 
esse eamdemque imaginem sive similitudinem credamus. 
In quo autem sit homo factus ad imaginem et similitudi- 
nem Dei, testatur apostolus, cum nos solerter admonet, ut 
hanc quam in primo parente perdidimus, per gratiam 
ejusdem Conditoris recuperemus in nobis. Renovamini, 
inquit, spiritu mentis vestre, et induite novum hominem, 
qui secundum Deum creatus est, in justitia, sanctitate, et 
veritate. Creatus est ergo Adam novus homo de terra 
secundum Deum, ut esset justus, sanctus, et verus, sub- 
ditus et humiliter adherens gratiz sui Conditoris, qui 
zternaliter ac perfecte justus, sanctus, et verus existit: 
qui quoniam pulcherrimam hanc novitatem in se divinz 
imaginis peccando corrupit, corruptamque ex se prosapiam 

generis humani procreavit unde venit secundus Adam, id 
est, Dominus ipse et Conditor noster, natus ex Virgine, 
creatus incorruptibiliter atque incommutabiliter ad ima- 
ginem Dei, immunis omnis delicti, et plenus omnis gratiz 
et veritatis, ut imaginem in nobis suam ac similitudinem 
exemplis suis restauraret et donis. Ipse est enim novus 
homo veraciter secundum Deum creatus: quia nimirum 
ita veram de Adam carnis substantiam sumsit, ut nihil de 
illo vitii sordentis traheret: cujus exempla pro captu 
nostro sequi, cujus adherere donis, cujus obtemperare 
mandatis, hoc est, imaginem Dei quam in veteri homine 
perdidimus, recuperare in novo. Non ergo secundum 
corpus, sed secundum intellectum mentis ad imaginem 
Dei creatus est homo. Quamquam et ipse in corpore 
habeat quamdam proprietatem quz hoc indicet, quod 
erecta statura est factus, ut hoc ipso admoneretur, non 
sibi terrena esse sectanda, velut pecorum, quorum voluptas 
omnis ex terra est: unde in altum cuncta prona, atque 
prostrata sunt, juxta quod quidam poetarum pulcherrime 
ac verissime dixit : 


Pronaque cum spectent animalia cetera terram, 
Os homini sublime dedit, coelumque videre, 
Jussit et erectos ad sidera tollere vultus: 


Congruit ergo et corpus ejus anime rationabili, non 
secundum lineamenta figurasque membrorum, sed potius 
secundum id quod in ccelum erectum est, ad intuenda 
quze in corpore ipsius mundi superna sunt, sicut anima 
rationalis in ea debet erigi, que in spiritualibus natura 
maxime excellunt, ut que sursum sunt sapiat, non que 
super terram. Bene autem additur: 

Et presit piscibus maris et volatilibus celi, &c.] Quia 
nimirum in hoc maxime factus est homo ad imaginem Dei, 
in quo inrationabilibus antecellit: capax videlicet rationis 
conditus, per quam et creata queque in mundo recte 
gubernare, et ejus qui cuncta creavit posset agnitione 

perfrui. In quo honore positus, si non intellexerit ut 
bene agat, eisdem ipsis animantibus insensatis, quibus 
prelatus est, comparabitur, sicut Psalmista testatur. 

Et creavit Deus hominem ad imaginem suam, &c.| Quod 
prius dixerat, ad imaginem suam; confirmationis gratia 
geminavit, addendo, ad imaginem Dei creavit illum: ut 
diligentius inculcaret nobis, quales a Deo facti sumus, et 
spem recipiende Dei imaginis arctius nostris mentibus 
infigeret : ne qui in imagine Dei ambulamus, vane con- 
turbemur, thesaurizantes in incerto divitiarum, sed expec- 
temus potius Dominum sitientes quando veniamus et 
pareamus ante faciem ejus, certi quia cum apparuerit, 
similes ei erimus, quoniam videbimus eum sicuti est. 
Quod autem nunc dicitur, ad imaginem Dei creavit illum, 
cum superius dictum sit, faciamus ad imaginem nostram ; 
significat, quod non id agat illa pluralitas personarum, ut 
plures deos credamus; sed Patrem, et Filium, et Spiri- 
tum Sanctum, propter quam Trinitatem dictum est, ad 
imaginem nostram, unum Deum accipiamus, propter quod 
dictum est, ad imaginem Dei. 

Masculum et feminam creavit eos.| Plenius in sequen- 
tibus, unde et quomodo protoplastos fecerit Deus expo- 
nitur. Sed nunc brevitatis causa tantum creati referuntur, 
ut sexti diel operatio, ac septimi dedicatio cum ceteris 
explicetur, ac sic ex tempore liberius, et hoc et alia preter- 
missa quze erant, relatu digna dicantur. Masculum autem 
unum et feminam in primis creavit Deus unam, non ut 
animantia cetera, que in singulis generibus non singula, 
sed plura creavit: ut per hoc humanum genus arctiore ad 
invicem copula caritatis constringeret, quod se ex uno 
totum parente ortum esse meminisset; cujus causa unio- 
nis scriptura sacra cum dixit, et creavit Deus hominem ; 
ad imaginem Dei creavit illum, statimque subjungeret: 
masculum et feminam creavit eos. Noluit addere, ad 
imaginem Dei creavit eos: femina enim ad imaginem Dei 
creata est, secundum id quod et ipsa habebat mentem 
rationalem : sed addendum hoc de illa non putavit scnp- 

tura, quod propter unitatem conjunctionis etiam in illa 
intelligendum reliquit ; immo in omni quod de eis ortum 
est genere humano intelligendum esse signavit. Omnis 
enim homo etiam nunc in quantum ratione utitur, ima- 
ginem in se Dei habet: unde dicit Johannes: Erat lux 
vera, que inluminat omnem hominem venientem in hunc 
mundum. Ipsum est enim lumen de quo Psalmista glo- 
riatur in Domino dicens: Signatum est super nos lumen 
vultus tui, Domine. Et quidem apte hoc in loco masculus 
et femina creati esse commemorantur: tametsi modus 
ejusdem creationis necdum referatur, ut videlicet habeat 
locum congruum sermo divine benedictionis, de quo 
sequitur. 

Benedixitque tllis, et ait, Crescite et multiplicamini, &c.] 
Hec etenim multiplicatio hominum et repletio terre non 
nisi per conjunctionem erat maris et feminz perficienda. 
Si autem benedictione Dei crescit ac multiplicatur genus 
humanum ; quanta sunt maledictione digni, qui prohibent 
nubere, et dispositionem ccelestis decreti quasi a diabolo 
repertam condemnant ? Non ergo damnande sunt nuptie, 
quas ad propagationem generis humani, terramque re- 
plendam, supernze gratia benedictionis instituit: sed 
magis honoranda, majore est digna benedictione virginitas, 
que postquam repleta est terra hominibus, casta mente 
simul et corpore Agnum quocumque ierit, id est, Domi- 
num Jesum in ccelestibus sequi, et canticum novum, 
quod nemo alius potest ei cantare, desiderat. Deus nam- 
que ac Dominus noster, qui in primordio mundi nascentis 
feminam ex virili latere formavit, ut mutua illorum con- 
junctione terram esse implendam doceret, ipse in fine 
seculi assumsit virum de carne Virginis, totius conta- 
gionis expertem, tota divinitatis plenitudine perfectum, ut 
virginitatis se gloriam potius quam nuptias diligere pro- 
baret. 

Et dominamini piscibus maris, &c.| Merito queritur, in 
quam utilitatem homo dominatum in pisces, et volucres, et 
animantia terree cuncta perceperit, vel quos ad usus quaeve 

solatia sint hec creata homini, si numquam peccaret: cui 
sicut sequentia scripture hujus declarant, non hec ad 
escam, sed herbz solum, et arborum sunt fructus in prima 
conditione concessi: nisi forte dicendum est, quia pecca- 
turum przsciebat Deus hominem, et mortalem peccando 
futurum quem immortalem ipse creavit, ideoque ea illi 
solatia primordialiter instituit, quibus suam fragilitatem 
mortalis posset tueri, vel alimentum videlicet ex his, vel 
indumentum, vel laborum, vel itineris habens adjumentum. 
Nec quesitu dignum est, quare non etiam nunc cunctis 
homo dominetur animantibus: postquam enim ipse suo 
Conditori subjectus esse noluit, perdidit dominium eorum 
que suo Conditor juri subjecerat. Denique in testimo- 
nium prime creationis legimus viris sanctis atque humi- 
liter Deo servientibus et aves obsequium przbuisse, et 
rictus bestiarum cessisse, et venenum nocere non potuisse 
serpentium. 

Dixitque Deus: Ecce dedi vobis omnem herbam afferen- 
lem semen super terram, &c.| Jam hic patet, quod ante 
reatum hominis nihil noxium terra protulit, nullam her- 
bam venenatam, nullam arborem sterilem: cum manifeste 
dictum sit, quod omnis herba et universa lignata data 
hominibus ac volatilibus, terrae quoque animantibus cunc- 
tis in escam, patet quia nec ips aves raptu infirmorum 
alitum vivebant, nec lupus insidias explorabat ovilia cir- 
cum, nec serpenti pulvis panis ejus erat: sed universa 
concorditer herbis virentibus, ac fructibus vescebantur 
arborum. Sane inter hec nec _ pretereunda nascitur 
quzstio, quomodo et immortalis sit factus homo prez aliis 
animantibus, et nihilominus acceperit communiter terre- 
nam cum illis alimoniam. In qua intuendum nobis est, 
quia alia est immortalitas carnis, quam in prima conditione 
in Adam accepimus: alia quam nos in resurrectione per 
Christum accepturos esse speramus. Ita quippe immor- 
talis factus est ille, ut posset non mori, si non peccaret ; 
sin autem peccaret, moreretur. Ita vero immortales erunt 
filii resurrectionis, cum erunt zquales angelis Dei, ut nec 

mori ultra, nec peccare possint. Ideoque caro nostra 
post resurrectionem nulla eget refectione ciborum, quia ei 
nulla suppetit a fame vel lassitudine vel alia qualibet 
infirmitate defectio. Caro autem Adz ante peccatum ita 
est immortalis creata, ut adminiculis adjuta temporalis 
alimoniz, mortis expers ac doloris existeret, donec corpo- 
ralibus incrementis ad illam usque perductus etatem, que 
Conditori placeret: tum creata progenie, multa hujus- 
modi jam, jubente ipso, sumeret etiam de ligno vite, ex 
quo perfecte immortalis effectus, sustentacula cibi corpo- 
ralis ulterius nulla requireret. Sic ergo immortalis et 
incorruptibilis est condita caro primorum hominum, ut 
eamdem suam immortalitatem atque incorruptionem per 
observantiam mandatorum Dei custodirent: in quibus 
mandatis et hoc erat, ut de lignis paradisi concessis vesce- 
rentur; ab interdicti autem se esu temperarent, per horum 
edulium inditz sibi immortalitatis dona conservarent, in 
illius tactu ruinam mortis invenirent. Sic vero incorrup- 
tibilis et immortalis in fine erit caro nostra, ut ad simili- 
tudinem angelice sublimitatis, in eodem semper statu, per- 
maneat, neque cibis corporalibus, quippe qui in vita spi- 
rituali nulli erunt, egere possit. Nam quod angeli cum 
patriarchis manducasse leguntur, non indigentie causa, 
sed benignitatis agebant, ut videlicet hac agendo dulcius 
hominibus, quibus apparebant, congrueret. Dominus quo- 
que post resurrectionem manducavit cum discipulis, non 
ut indigus refectionis, sed ut veram se post mortem rece- 
pisse carnem monstraret. 

Et factum est ita.| Id est, ut dominaretur homo cunctis 
quze in terra vel aquis creata sunt, et ut facultatem potes- 
tatemque edendi de fructibus terre cum volatilibus ceeli 
et animantibus terrz perciperet. 

Viditque Deus cuncta que fecit, et erant valde bona.| 
Quia de singulis Dei operibus singulatim fuerat dictum 
quod videret ea esse bona, recte in conclusione, perfectis 
omnibus, positum est cum additamento, quia vidit cuncta 
quz fecit, et erant valde bona. Sed queritur merito, 

quare de homine facto non sit adjunctum singillatim, et 
vidit Deus quod esset bonum, sed ipsius magis factura 
inter cetera universaliter laudando reservetur? An quia 
presciebat Deus hominem peccaturum, nec in suz imaginis 
perfectione mansurum, non singillatim, sed cum ceteris 
eum dicere voluit bonum, velut intimans quid esset futu- 
rum? Homo igitur ante peccatum et in suo utique 
genere bonus erat, sed scriptura prztermisit hoc dicere, 
ut potius illud diceret quod futurum aliquid przenunciaret. 
Deus enim naturarum optimus Conditor, peccantium vero 
justissimus ordinator est: ut etiam si qua singillatim fiunt 
delinquendo deformia, semper tamen universitas cum eis 
pulchra sit. 

Et factum est vespere et mane dies sextus, &c.| Senarium 
numerum constat esse perfectum, quia primus suis parti- 
bus impletur, sexta videlicet quod est unum, et tertia qu 
sunt duo, et dimidia que sunt tria. Unum etenim et duo 
et tria faciunt sex, quale in monadibus numeris nusquam 
preter hic invenies: sed neque in decadibus preter vice- 
simum et octavum numerum. Sex ergo diebus perfecit 
Deus omnem ornatum ceeli et terre, ut qui omnia in men- 
sura et numero et pondere constituit, ipso etiam numero 
in quo operaretur sua opera doceret esse perfecta. Com- 
plevitque Deus die septimo opus suum quod fecerat. In 
alia translatione dicitur, quia consummavit Deus in die 
sexto opera sua que fecit. Quod nihil omnino quzstionis 
affert, quia manifesta descriptione que in eo sunt facta 
declarantur. Sed merito queeritur, quomodo nostra editio, 
que de Hebraice veritatis fonte descendit, complevisse 
Deum in die septimo dicat opus suum quod fecerat, in 
quo nihil novum creasse commemoratur, nisi forte ipsum 
diem septimum tunc eum fecisse, atque in ejus factura 
opus suum complevisse dixerimus, quod eo facto men- 
suram numerumque consummaverit dierum, quorum cir- 
cuitu omnia dehinc secula ad finem usque procurrerent. 
Nam in revolutione temporum octavus idem qui et primus 
computatur dies. 

IN CAP. II. Complevit igitur die septimo Deus opus suum 
quod fecerat.| Quia dierum quos fecerat, summam in eo 
terminavit, addito ipso septimo, quem sabbatum dici et esse 
voluit, eo quod eum mystica pre ceteris benedictione et 
sanctificatione donaret, ut sequentia docent. Unde etiam 
dies judicii et consummationis seculi, quia post septimam 
sabbati ventura est, octava in scripturis nuncupatur, vide- 
licet quia septem soli precesserint. Dictum enim est in 
titulo psalmorum: in finem in hymnis pro octava psalmus 
David: quod de die judicii scriptum totus sequentis 
Psalmi textus docet, in quo iram venturi judicis timens 
propheta exclamat: Domine, ne in ira tua arguas me, 
neque in furore tuo corripias me, &c. Sed et dies Domi- 
nice resurrectionis cum post tot dierum millia ventura 
esset, octava tamen et ipsa dicta est in titulo alterius 
Psalmi: quia nimirum septimam sequebatur, ut septi- 
manz sequentis prima existeret: id est, eadem ipsa in qua 
in principio dixit Deus, Fiat lux, et facta est lux. Quem 
quidem psalmum de resurrectione Dominica scriptum pro- 
bat ipse qui in eo loquitur, dicens: Propter miseriam ino- 
pum et gemitum pauperum nunc exsurgam, dicit Dominus. 
Potest autem recte accipi complevisse Deum die septimo 
opus suum quod fecerat, etiam in eo quod ipsum diem 
benedixit et sanctificavit. Neque enim nullum opus est 
benedictio et sanctificatio. Neque Salomon nihil operis 
fecisse dicendus est, cum templum quod fecerat, dedicavit : 
Immo eximium Dei opus est, cum ea que fecit, benedic- 
tione ac sanctificatione zterna glorificavit. Denique de 
hoc opere quod in eterno die sabbati facit, dicit ipse in 
parabola fidelium servorum: Amen dico vobis, quod pre- 
cinget se, et faciet illos discumbere, et transiens ministra- 
bit illis. Qui enim preecingit se, qui discubitum przparat, 
qui transit, qui ministrat, utique operatur. Sed his tamen 
verbis omnibus nihil aliud intimatur, quam quod sanctos 
suos Dominus in zternum benedicit et sanctificat, id est, 
visione suz gloriz post opera ilorum bona que donavit, 
remunerat. 

Et requievit die septimo, &c.| Non quasi lassus ex nimio 
labore Deus instar humane fragilitatis completa mundi 
fabrica requievit: sed requievisse ab universo opere suo 
dicitur, quia novam creaturam ultra instituere aliquam ces- 
savit. Solet namque scriptura szepe nomine requiei, cessa- 
tionem operis sive sermonis indicare, sicut in Apocalypsi de 
sanctis animalibus: Et requiem, inquit, non habebant die 
ac nocte dicentia, Sanctus, sanctus, sanctus Dominus, Deus 
omnipotens. Pro eo ut diceret, non cessabant hc semper 
decantare. Nam maxima et unica sanctis est requies in 
celo, laudem summez Trinitatis, que Deus est, indefessa 
voce dicere. Potest vero altius intelligi requievisse Domi- 
num ab omnibus operibus suis, non eum scilicet opus 
habuisse illis operibus suis in quibus requiesceret, quippe 
cujus requies in seipso sine initio ac termino semper vera 
est: sed sola bonitatis suze causa fecisse opera, que in 
ipso requiescerent: quod e contrario facilius intelligitur, 
cum meminerimus humanam indigentiam pro hoc maxime 
laboribus quotidianis insistere, ut in operibus suis re- 
quiem percipere possit, dicente ei Domino: In sudore 
vultus tui vesceris pane tuo. Deus autem qui ante crea- 
tionem mundi eternaliter in seipso perfectam habebat 
requiem, ipse etiam creato mundo, non in operibus quz 
fecit, sed ab omnibus quz fecit operibus requievit, ut 
pote nihil habens secum necessitatis in creaturis requies- 
cere suis: quin potius creaturis rationabilibus ipse requiem 
prestans, cum in seipso perfecte semper requiescat, eoque 
bono beatus sit, quod ipse sibi est. 

Et benedixit diet sepiimo et sanctificavit illum.| Ila vide- 
licet benedictione et sanctificatione, quam populo suo in 
lege plenius intimat dicens: Memento ut diem sabbati 
sanctifices. Sex diebus operaberis, et facies omnia opera 
tua: septimo autem sabbati Domini Dei tui, non facies 
omne opus. Et paulo post: Sex enim diebus fecit Domi- 
nus celum et terram, mare et omnia que in eis sunt, 
et requievit in die septimo. Idcirco benedixit Dominus 
diem septimum et sanctificavit eum. Quz profecto be- 
nedictio et sanctificatio diei septimi in typum majoris 

benedictionis ac sanctificationis facta est. Nam sicut per 
crebras, immo quotidianas in lege victimas, sanguis Domi- 
nice passionis, qui semel erat pro salute mundi effunden- 
dus signabatur; ita etiam per requiem diei septimi, que 
post opera sex dierum semper celebrari solebat, przefigura- 
batur magnus ille dies sabbati, in quo Dominus semel in 
sepulchro erat requieturus, completis ac perfectis in die 
sexto omnibus operibus suis, quibus mundum, quem in 
die sexto perfecerat, jam perditum restaurabat. In quo 
etiam die quasi antiqui recolens operis, aperto sermone 
declaravit salvationem se jam mundi perfecisse. Cum enim 
accepisset acetum, dixit: Consummatum est; et, inclinato 
capite, tradidit spiritum. Sed et hec sanctificatio ac bene- 
dictio septimi diei, et requies in illa Dei post opera sua 
valde bona designavit, quod nos singuli post opera bona 
quz in nobis ipse operatur et velle et perficere, ad requiem 
tendimus vite ccelestis, in qua zterna ejus sanctificatione 
et benedictione perfruamur. Unde bene idem dies septi- 
mus vesperam habuisse non scribitur, quia nimirum per- 
petuam nostram in illo requiem significat. 

Et benedixit, inquit, diei septimo et sanctificavit illum, 
&c.] Id est, completo mundi ornatu, cessaverat ab insti- 
tuendis ultra novis rerum generibus. Neque huic sen- 
tentiz contrarium debet istud zstimari, quod in evangelio 
dicit: ipse Pater meus usque modo operatur, et ego operor. 
Respondens videlicet eis qui propter requiem Del, scrip- 
turze hujus auctoritate antiquitus commendatam, sabbatum 
ab eo non observari querebantur. Cessaverat enim sep- 
timo die a condendis generibus creature, quia ultra jam 
non condidit aliqua genera nova: deinceps autem usque 
nunc operatur, eorumdem generum administrationem, qui 
nunc instituta sunt: non ut ipso saltem die septimo 
potentia ejus cceli et terre, omniumque rerum quas con- 
diderat gubernatione cessaret, alioquin continuo dilabe- 
reutur. Huc usque primordia mundi nascentis juxta sen- 
sum litterze dixisse sufficiat: libet autem paucis intimare, 
ut etiam ordo sex illorum sive septem dierum in quibus 
factus est, totidem ejus ztatibus conveniat. Primus nam- 


IN LIB. GENESIS, CAP. IT. 33 


que dies, in quo dixit Deus, Fiat lux, et facta est lux; 
prime zetati congruit, in cujus initio mundus idem factus, 
et homo in deliciis Paradisi voluptatis positus est, ubi 
presente gratia sui Conditoris malorum omnium liber ac 
nescius frueretur: sed hic dies ad vesperam jam cepit 
declinare, cum protoplasti peccando felicitatem patrie 
ceelestis perdiderunt, atque in hanc convallem lacrymarum 
dimissi sunt, quod etiam significatum est hora temporis 
illtus, cum Adam post culpam prevaricationis audivit 
Dominum deambulantem in Paradiso, ad horam post meri- 
diem: deambulavit quippe Dominus, ut se ab homine, in 
cujus corde quietus manserat, recessisse signaret: et hoc 
ad horam post meridiem, ut lucem in se homo divine cog- 
nitionis fervoremque divine dilectionis minoratum esse 
cognosceret. Plena autem vespera diei hujus advenit, 
cum crebrescentibus vitiis humani generis corrupta est 
omnis terra coram Deo, et iniquitate repleta: adeo ut 
deleri diluvio omnis caro, preter quos clauserat arca, 
mereretur. Secundo die factum firmamentum in medio 
aquarum: et secunda etate seculi, arca in qua reliquize 
generis humani, et semen, ut ita dixerim, sequentium ser- 
vabatur ztatum, posita est in medio aquarum, quas cer- 
tatim hinc rupti fontes omnes abyssi, inde apertz cell 
cataracte fundebant. Sed et hic inclinatus est ad ves- 
peram dies, cum se nationes oblitz proximz vel irz vel 
misericordiz Dei contulissent ad zdificandam superbiz 
turrem: plenam vero accepit vesperam, quando cum con- 
fusione linguarum humani generis est discissa societas. 
Tertio die confluentibus in loca sua aquis, arida appa- 
ruit terra, et mox herbis virentibus ac frondentibus est 
vestita nemoribus: et extatis initio tertiz separatis in 
loca sua gentibus idolatris, quarum error instabilis, et 
vanis simulacrorum doctrinis tamquam ventis omnibus 
mobilis, maris nomine bene significatur, semen patri- 
archarum ab eorum societate diremtum est, ac spiri- 
tuali fruge foecundatum, dicente Domino ad Abra-ham: 
Exi de terra tua et cognatione tua, et de domo patris 
VOL. VII. D 

tui in terram quam monstravero tibi, &c. (Gen. xii. 1.) 
In qua videlicet gente discreti ordines fidelium quasi 
herb virentes, et arbores pomiferz, ex una eademque 
terra prodibant, suscipientes imbrem ceelestem divinorum 
eloquiorum. Verum hic quoque ad vesperam vergere 
coepit dies, cum eadem gens Israelitica et fidem patriar- 
charum, et cerimonias datz sibi legis abjiciens, exterarum 
geritium, et polluta sceleribus et servitio depressa est. 
Supervenit jam vespera, quando ipsa gens una cum rege, 
quem sibi, neglecto Deo, elegerat, alienigenarum est gladio 
maxima ex parte deleta. Quarto die luminaria ccoelum 
accepit: et quarta state prefatus Dei populus nova est 
factus claritate conspicuus, per imperium David et Salo- 
monis aliorumque regum Deo auctore regnantium, per 
nobilissimum illud quod Salomon Deo condidit templum, 
per signa prophetarum, que cunctis regum eorumdem 
non destiterunt florere temporibus, perque illud maxime, 
quod primo ac preeminentissimo regum sibi placentium 
juravit Dominus dicens: De fructu ventris tui ponam 
super sedem meam. Verum et hic ad vesperam dies 
inclinari coepit, cum post modum et reges, idem et populi 
templum legesque Dei spernentes, vastati ac dilacerati 
sunt ab hostibus. Gravissima vero ei non solum vespera, 
sed nox succedit, cum totum illud regnum eversum, 
templum incensum, populus est in Babiloniam captivus 
omnis abductus. Quinto die produxerunt aque reptilia 
animarum viventium, et volatilia volantia super terram sub 
firmamento coeli: et quinta state creverunt filii trans- 
migrationis, et multiplicati sunt in Babilone, que spe 
aquarum nomine designatur. Quorum plurimi ibidem 
quasi in aquis pisces residere, e quibus tamen erant non- 
nulli qui velut ceti magni dominari magnis fluctibus seculi, 
quam servire studuerunt: quia nullo terrore ad idola- 
triam depravari potuerunt. Alii soluta captivitate, quasi 
acceptis pennis libertatis, ad terram Israel reversi sunt et 
instar volantium tota intentione ceelestia petebant: ita ut 
etiam templum ac civitatem Dei rezdificare, lezem quoque 

ejus summa instantia restaurare niterentur. Sed appro- 
piabat vespera, cum postmodum inter alias scelerum tene- | 
bras, etiam domesticis contra se invicem dissidere con- 
flictibus, patrizque suze Romanis ipsi fuere proditores: 
quz et advenit, cum eos non solum tributarios effici, sed 
etiam alienigenz regis contigisset imperio subdi. Sexto 
die terra jumenta, bestias et reptilia produxit, quo etiam 
die creavit Deus hominem primum Adam ad imaginem 
suam, ac de latere ejus dormientis feminam creavit Evam : 
sexta xtate seculi inter multos reprobos, qui merito ser- 
pentibus comparari poterant ac bestiis, propter seevitiam 
scilicet, et quia toto animo terrestribus inherere curis vel 
inlecebris nati sunt; et sancti in plebe Dei perplures, qui 
ad similitudinem mundorum animalium verbum Dei rumi- 
nare, ungulam discretionis in via tenere, bonz operationis 
jugum divine legis portare, et de velleribus opus suum 
calefacere noverunt, quorum in evangelio utrorumque 
mentio est idonea, inter quos secundus Adam, mediator 
Dei videlicet et hominum, in quo tota plenitudo erat 
imaginis Dei, in mundo apparuit, et de latere ejus in cruce 
dormientis exivit sanguis et aqua: de quibus sacramentis 
nascitur ac nutritur ecclesia, que est mater omnium per 
orbem vera vita viventium, quod Eve nomen sonat. 
Unde de eisdem sacramentis dicit ipse Dominus: Qui 
manducat meam carnem, et bibit meum sanguinem, habet 
vitam zeternam: cujus diei vesperam jam nunc appropin- 
quare cernimus, cum abundante per omnia iniquitate, 
refrigescit caritas multorum. Adveniet autem multo tene- 
brosior ceteris, cum apparente homine peccati, filio iniqui- 
tatis, qui extollitur et elevatur super omne quod dicitur 
Deus, aut quod’ colitur, tanta fuerit tribulatio, ut in erro- 
rem inducantur, si fieri potest, etiam electi. Subsequente 
statim hora universalis judicii de qua scriptum est: Verun- 
tamen Filius hominis veniens, putas, inveniet et fidem in 
terra? Septimo die requievit Deus ab omnibus operibus 
suis, et sanctificavit et benedixit illum: et septima est 
setas perpetuz quietis in alia vita, in qua requiescit Deus 
D2 

cum sanctis suis in eternum post opera bona, que opera- 
tur in eis per sex hujus seculi ztates. Hzc autem etas 
summee pacis et quietis in Deo quidem est, et erit sem- 
piterna: sed hominibus tunc ccepit, quando protomartyr 
Abel corpore quidem sedem sepulchri; anima vero gau- 
dium vite perennis intravit, ubi vidit requiescentem 
pauperem dives ille, cum apud inferos ipse torqueretur. 
Perseverabit autem hic sabbatismus animarum sanctarum 
usque ad finem seculi, et cum ultima ztas seculi post 
vesperam suam, de qua preefati sumus, finem, interfecto 
per Dominum Jesum Antichristo perceperit, tunc et ipse 
sabbatismus majori benedictione ac sanctificatione resur- 
rectionis ad vitam perpetuam corporibus donabitur. Et 
ideo bene septimo diei vespera successisse non legitur, quia 
tristitiam qua terminetur septima hec ztas, nullam habe- 
bit: quin potius ampliori letitia, ut diximus, octave 
ztatis perficitur, illius videlicet que per gloriam resur- 
rectionis tunc incipiens, cum hec tota vita transierit, 
nullo umquam fine, nulla rerum vicissitudine a contem- 
plando Dei vultu transmutabitur. 

Iste generationes celt et terre quando create sunt.| Hac 
conclusione scriptura tangit eos qui mundum sine initio 
semper fuisse adfirmant, vel qui factum quidem a Deo 
putant, verum ex materia quam non fecerit Deus, sed que 
cozterna ipsi absque initio fuerit Creatori. Dicit enim 
generationes cceli et terre: ipsum ordinem divine institu- 
tionis, quo ornatus eorum per opera sex dierum ad illam 
usque perfectionem, quz superius est designata, pervenit, 
juxta quod in decalogo legis suz dixit ipse Conditor: 
Sex enim diebus fecit Dominus coslum et terram, mare et 
omnia quz in eis sunt: quod vero sequitur : 

In die quo fecit Dominus celum et terram, &c.] Nequa- 
quam memoratz Dei sententiz videri debet adversum, sed 
aperte intelligi, quia diem hoc loco scriptura pro omni illo 
tempore posuit quo primordialis creatura formata est. 
Neque enim in uno quolibet sex dierum celum factum 
est, vel sideribus inlustratum, et terra est separata ab 

aquis, atque arboribus et herbis consita; sed more sibi 
solito scriptura diem pro tempore posuit quomodo et 
apostolus, cum ait: Ecce nunc dies salutis, non unum 
specialiter diem, sed totum significat tempus hoc quo in 
presenti vita pro eterna salute laboramus. Et propheta 
non de uno specialiter die, sed de plurimo tempore divinz 
gratiz dicit: In die illa audient surdi verba libri hujus. 
Ceterum difficile intellectu est quomodo in hoc die fecerit 
Deus ceelum et terram et omne virgultum agri, omnemque 
herbam regionis, nisi forte dixerimus, quod in materia 
informi pariter omnis creatura sit facta juxta hoc quod 
scriptum est; Qui vivit in zternum creavit omnia simul, 
sed hoc utique ante omnem diem hujus seculi fecit, cum 
in principio ccelum creavit et terram, quando etsi terra 
erat inanis et vacua, et tenebre erant super abyssum, in 
ipsius tamen terre et abyssi, id est, aquarum natura quasi 
per substantiam seminalem simul condita latebant, que 
postmodum ex his opere Creatoris non simul erant pro- 
ducenda: ideoque si hoc dicimus, ad eundem revolvitur 
memorata questio finem, ut appellationem diei pro sig- 
nificatione temporis positam intelligamus, illius videlicet, 
quo hec Deus in principio simul cuncta creavit, In die, 
Inquit, quo creavit Dominus Deus terram et celum et 
omne virgultum agri, antequam oriretur in terra, omnem- 
que herbam regionis priusquam germinaret. Quod si in 
die quem dicit, tempus intelligimus illud designatum, 
quando ante omnem hujus seculi diem facta sunt omnia 
simul, facilis patet sensus quod et herba et arbor omnis 
in ipsius terre substantia sit causaliter facta priusquam 
visibiliter orirentur aut germinarent ex terra. Sin autem 
appellationem diei, ut consequentius arbitramur, pro sig- 
nificatione positam accipiamus temporis illius, in quo 
mundus iste per sex dies factus et ornatus est; possumus 
intelligere quia nunc apertius scriptura voluerit explicare 
quo modo supra dixerit quia protulit terra herbam viren- 
tem et afferentem semen juxta genus suum, lignumque 
faciens fructum. Non enim sic in primordio rerum hec 


38 COMMENTARII 


terra produxit quomodo nunc ubi inrigatio adfuerit aqua- 
rum, disponente Deo, terra ultro fructificat; sed mira- 
biliore prorsus opere Conditoris tunc antequam aliqui 
fructus ex terra crescendo orirentur, aut germinarent, 
campi repente, montes et colles herbis erant et arboribus 
cooperti, habentibus congruam altitudinem stature, dif- 
fusionem ramorum, opacitatem foliorum, copiain fruc- 
tuum, quam non paulatim ex terra oriendo vel germi- 
nando et accessu incrementorum proficiendo, sed subito 
ex illa existendo acceperunt. Nam et hunc magis sensum 
subjuncta quoque videntur verba juvare, quibus dicitur: 

Non enim pluerat Dominus Deus super terram, &c.| Quis 
enim non videat quod hzc dici non poterant de prima 
creatione terre, quando erat adhuc inanis et vacua, et 
tenebrz super faciem abyssi? Numquid opus erat de 
pluvia non descendente in terra narrari eo tempore, quo 
nec ipsa adhuc accipere pluviam, nec aer dare poterat, eo 
quod loca utriusque adhuc aquz cuncta complerent ? 
Sed nec fons ascendere de terra. ad inrigandam eam 
potuit, quandiu tota tegebatur abysso: unde, ni fallor, 
restat intelligi quod nomine diei supra cum dicitur, In 
die quo creavit Dominus Deus terram et celum, &c., 
tempus sit intimatum illud sex dierum primorum, in quo 
universa mundi est creatura formata: ubi recte memorat 
quod non pluisset Deus super terram, et homo non esset 
qui operaretur terram, ut intelligamus quantum prima 
terree germinatio a moderno distaret: nam modo et 
inrigatione pluviarum terra sponte germinat, et industria 
cultuque hominum multa in hortis satis ac nemoribus 
procreantur; sed longe aliter prima herbarum et arborum 
est perfecta creatio, in qua novo summi opificis imperio 
terra quz arida parebat absque pluvia et absque opere 
humano, repente longe lateque multifariis fructuum repleta 
est generibus. 

Sed fons (inquit) ascendebat e terra inrigans universam 
superficiem lterre.| De hoc fonte et ascensu ejus in terram 
dicturi, primo videamus, quia prima illa germinatio terre, 

cujus premissa sententia meminit, sive ulla inrigatione 
aquarum, Deo jubente, facta est. Hujus autem fontis, 
qualiscumque erat, inrigatio post vestitam herbis ac lignis 
terram supervenit, quod ipsis etiam scripture syllabis 
probatur, quz postquam verbo preteriti temporis dixit, 
quia creavit Dominus Deus ceelum et terram, et omne 
virgultum agri, omnemque herbam regionis, subjunxit 
mox verbo temporis preteriti plusquam perfecti, Non 
enim pluerat Dominus Deus super terram, et homo non 
erat qui operaretur terram, ostendens quod ante creatio- 
nem virgultorum et herbarum pluviam Deus non miserat : 
quid vero postea factum sit, statim verbo preteriti tem- 
poris imperfecti subnexuit dicens: Quia fons ascendebat 
e terra inrigans universam superficiem terrz, ipsa decli- 
natione verbi significans non hoc semel, sed szpius esse 
gestum, dum non ait ascendit, sed ascendebat, dum ascen- 
disse dicitur fons e terra, qui universam ejus superficiem 
rigaret, merito quo ordine ascenderit queritur: neque 
aliquid obstat credi quod ita per vices ad inrigandam eam 
ascenderit ac redierit, quomodo usque hodie solet Nilus 
ad inriganda Atgypti plana annuatim ascendere, quomodo 
inrigabat aliquando Jordanis terram Pentapolim, de qua 
scriptura ait: quia “ universa inrigabatur sicut Paradisus 
Domini, et sicut Aijgyptus antequam subverteret Deus 
Sodomam et Gomorram, quomodo, (teste S. Augustino,) 
de quorumdam fontium mira vicissitudine perhibetur certo 
annorum intervallo sic eos inundare, ut totam illam regio- 
nem rigent, cui alio tempore ex altis puteis ad potandum 
sufficientem preebent aquam. Cur sit ergo incredibile, 
ut idem dicit, si ex uno abyssi capite, alterna mutatione 
fluente atque refluente, tunc universa terra rigata est? 
Quod si, inquit, ipsius abyssi magnitudinem, ea parte 
excepta, quod mare dicitur, et evidenti altitudine atque 
a maris fluctibus terras ambit, in ea sola parte quam 
reconditis sinibus terra continet, unde se omnes fontes 
omnesque aquz diversis tractibus venisque distribuunt, 
et suis quique locis erumpunt, fontem voluit scriptura 

appellare, non fontes propter nature unitatem, cumque 
per innumerabiles vias antrorum atque mmarum ascen- 
dentem de terra, et ubique dispertitis quasi omnibus inri- 
gantem omnem faciem terre, non continua specie tam- 
quam maris aut stagni, sed sicut videmus ire aquas per 
alveos fluminum flexusque rivorum, et eorum excessu 
vicina perfundere, quis non accipiat nisi qui contentioso 
spiritu laborat? Potest quippe etiam ita dicta intelligi 
omnis terre facies inrigata, quemadmodum dicitur omnis 
vestis facie colorata, etiamsi non continuatim, sed macu- 
latim fiat; praesertim quia tunc in novitate terrarum etsi 
non omnia, plura tamen plana fuisse credibile, qua latius 
erumpentia fluenta dispergi utque distendi. Quapropter 
de istius fontis magnitudine, vel multitudine, qui sive 
unam habuit aliunde eruptionem, sive propter aliquam in 
terre occultis sinibus unitatem, unde omnes aque super 
terram scatent, omnium fontium magnorum atque par- 
vorum unus fons dictus est, per omnes dispersiones suas 
ascendens de terra, et inrigans omnem faciem terrz: sive 
etiam, quod est credibilius, quia non ait, unus fons ascen- 
debat de terra, sed ait, fons autem ascendebat de terra, 
pro numero plurali posuit singularem, ut sic intelligamus 
fontes multos per universam terram, loca, vel regiones 
proprias inrigantes, sicut dicitur miles, et multi intelli- 
guntur, sicut dicta est locusta et rana in plagis quibus 
Egyptii percussi sunt, cum esset innumerabilis locusta- 
rum numerus et ranarum; jam non diutius laboremus.” 
Cum ergo dictum esset creasse Deum herbas, et virgulta, 
necdum pluvia descendente, neque homine existente qui 
operaretur terram, consequenter hominis creatio subihfer- 
tur ac dicitur: 

Formavit igitur Dominus Deus hominem de limo terra, &c.] 
Hic itaque latius hominis factura describitur, qui in die 
quidem sexto factus est: sed ibi breviter ejus est comme- 
morata creatio, que hic plenius exponitur, quia videlicet 
in corporis et anime substantiam factus sit, e quibus 
corpus de limo terre formatum, anima vero de nihilo sit, 

Deo inspirante, creata; sed et semina de ejus sit latere 
dormientis condita. In qua videlicet sententia vitanda est 
paupertas sensus carnalis, ne forte putemus Deum vel 
manibus corporeis de limo formasse corpus hominis, vel 
faucibus labiisve inspirasse in faciem formati, ut vivere 
posset et spiraculum vite habere. Nam et Propheta cum 
ait: Manus tuz fecerunt me, et plasmaverunt me, tropica 
hoc locutione magis quam propria, id est juxta consue- 
tudinem qua solent homines operari, locutus est. Spiritus 
enim est Deus, nec simplex ejus substantia liniamentis 
membrorum corporalium esse composita nisi ab ineruditis 
creditur. Formavit igitur de limo Deus hominem. Quem 
verbo suo de limo fieri jussit. Inspiravit in faciem ejus 
spiraculum vite, et factus est homo in animam viventem, 
cum ei substantiam anime ac spiritus, in qua viveret, 
creavit. Nam ita recte intelligitur spirasse Deum in 
faciem hominis spiraculum quo viveret creasse, sicut supra 
intellectum est. Vocavit Deus lucem diem, pro eo positum 
quod est vocari ab hominibus fecit. Bene autem in faciem 
inspirasse Deus homini dicitur, ut tieret in animam viven- 
tem, quia nimirum insitus el spiritus ea quz foris sunt 
contemplatur, ut pote qui pars cerebri anterior unde 
sensus omnes distribuuntur, ad frontem collocata est. 
Nam et tangendi sensus qui per totum corpus diffunditur, 
etiam ipse ab eadem anteriore parte cerebri ostenditur 
habere viam suam, que retrorsus per verticem atque cer- 
vicem ad medullam spinz deducitur. Congruit autem 
huic sententiz quod supra de homine dictum est. 

~ Ad imaginem Dei creavit illum, &c.] Quod enim dictum 
est, ad imaginem Dei, non nisi in anima; quod additum, 
masculum et feminam, non nisi in corpore factum recte 
intelligitur. Non ergo audiendi sunt qui putant animam 
partem Dei esse, quasi hominis anima pars Dei esset, nec 
a se ipsa nec ab aliquo diripi, nec ad aliquid male facien- 
dum sive patiendum ulla necessitate compelli, nec in 
melius vel deterius mutari omnino potuisset. Flatus autem 
ille Dei qui hominem animavit, factus est ab ipso, non de 

ipso, qui nec hominis flatus hominis pars est, nec homo 
eum facit de se ipso, sed ex aereo halitu sumto et effuso. 
Deus vero potuit et de nihilo, et vivum rationabilemque 
potuit quod non potest homo: quamvis non nulli existi- 
ment non tunc animatum primum hominem, quando Deus 
in ejus faciem sufflavit, et factus est in animam vivam, sed 
tune accepisse Spiritum Sanctum. Quodlibet autem ho- 
rum eredibilius ostendatur ; animam tamen non esse par- 
tem Dei, nec de substantia ei naturam creatam sive pro- 
latam, sed ex nihilo factam dubitare fas non est. 

Plantaverat autem Dominus Deus paradisum voluptatis, 
&c.] Ab illo utique principio plantasse Deus paradisum 
credendus est, ex quo terram omnem, remotis que eam 
operucrunt aquis, herbas et ligna fructifera producere 
jussit: in quo tamen hominem die sexto, quo et ipsum 
formaverat, posuit. Neque ullatenus dubitandum est 
paradisum, in quo positus est homo primus, etsi vel eccle- 
siz prvsentis, vel futuree patriz typum tenet, ad proprie- 
tatem tamen littere intelligendum esse, locum scilicet 
amoenissimum, fructuosis nemoribus opacatum, eumdem- 
que magnum, et magno fonte foecundum. Pro eo autem 
quod nostra editio, quae de Hebraica veritate translata est, 
habet a principio, in antiqua translatione positum est, ad 
orientem: ex quo nonnulli volunt quod in orientali parte 
orbis terrarum sit locus paradisi, quamvis longissimo inter- 
jacente spatio vel oceani yel terrarum a cunctis regionibus, 
quas nunc humanum genus incolit, secretum. Unde nec 
aque diluvii, qu totam nostri orbis superficiem altissime 
cooperuecrunt, ad eum pervenire potuerunt. Verum seu 
ibi, seu alibi, Deus noverit ; nos tantum locum hunc fuisse 
et esse terrenum dubitare non licet. Denique sequentibus 
verbis scriptura plenius qualiter eum Deus plantaverit 
exponit, dicens, 

Produxitque Dominus Deus de humo omne lignum pul- 
chrum visu, &c.| Hoc eo die factum intelligitur, quo et 
reliqua ligna fructifera terra, Deo jubente, produxit. Sed 
hic ideo necessario repetitur, ut qualis sit locus paradisi 

nosse possemus: maxime quia de ligno vite lignoque 
scientiz boni et mali erat specialiter referendum ; in 
quorum uno homini signum obedientiz quam dehbebat, in 
altero sacramentum vitz sternz, quam per ipsam obe- 
dientiam mereretur, inerat. Et quidem lignum vite inde 
dictum, quia hanc virtutem, ut diximus, divinitus acce- 
perit, ut qui ex eo manducaret, corpus ejus stabili sanitate 
firmaretur, neque umquam ulla infirmitate vel xtate in 
deterius mutaretur, aut in occasum etiam laberetur; sed 
hoc ita corporaliter factum est, ut sacramenti quoque 
esset figura spiritualis, id est Dei et Domini nostri Jesu 
Christi, de quo in laude sapientiz dictum est: Lignum 
vite est his qui apprehenderint eam. Et in Apocalypsi 
S. Johannis: Qui vicerit, inquit, dabo ei edere de ligno 
quod est in paradiso Dei mei. Quod est aperte dicere: 
Qui vicerit tentationem serpentis antiqui, a qua victus est 
Adam, dabo ei quod daturus eram Adz si vinceret, ut 
presenti visione gloriz Christi in eternum reficiatur, 
ideoque nullo possit incursu mortis adtingi: quia videlicet 
Dominus Christus virtus et sapientia Dei Patris in para- 
diso est regni ccelestis, quem cum ceteris sanctis, etiam 
confitenti se in cruce latroni promittere dignatus est, 
lignumque sapientiz boni et mali. De hoc ligno S. Au- 
gustinus: “ Mihi autem,” inquit, “ etiam atque etiam con- 
sideranti dici non potest quantum placeat illa sententia, non 
fuisse illam arborem cibo noxiam. Neque enim qui fecerat 
omnia bona valde, in paradiso instituerat aliquid mali, sed 
malum fuisse homini transgressionem precepti. Opor- 
tebat autem ut homo sub Domino Deo positus aliunde 
prohiberetur, ut ei promerendi Dominum suum virtus 
esset ipsa obedientia, quam possum verissime dicere solam 
esse virtutem omni creature rationabili agenti sub Dei 
potestate; primumque esse et maximum vitium tumoris 
ad ruinam, sua potestate velle uti, cul summum vitil 
nomen est inobedientia. Non est ergo unde se homo 
Dominum habere cogitaret atque sentiret, nisi ei aliquid 
juberetur. Arbor itaque illa non erat mala, sed appellata 

est scientiz dignoscendi bonum et malum: quia si post 
prohibitionem ex illa homo ederet, in illa praecepti futura 
transgressione homo per experimentum poene disceret 
quid interesset inter obedientiz bonum et inobedientiz 
malum. Proinde et hoc non in figura dictum, sed vere 
quoddam lignum accipiendum est, cui non de fructu vel 
pomo quod inde nasceretur, sed ex ipsa re nomen impo- 
situm est, que, illo contra vetitum tacto, fuerat secutura.” 

Et fluvius egrediebatur de loco voluptatis, &c.| Id est 
ligna illa pulchra atque fructuosa, que omnem terram 
regionis illius opacabant, quo eo factitatum fuisse creden- 
dum est, quo in hac, quam nos incolimus, terra Nilus 
plana inrigat Aigypti, unde, quod et supra posuimus, 
dictum est de terra Sodomorum, que universa inrigabatur 
sicut Paradisus Domini, et sicut AXgyptus. Et provida 
utique dispositione Dominus ac Conditor rerum in nostro 
orbe voluit habere similitudinem nonnullam patria illius 
ad quam possidendam in primo parente creati sumus, ut 
ad promerendum ejus reditum de vicino nos admoneret 
exemplo, maxime et flumine illo quod de paradiso constat 
emanare. Nilus namque qui inrigat Atgyptum, ipse est 
Geon, qui in sequentibus de paradiso procedere memora- 
tur. Sicut etiam eversis eisdem Sodomorum civitatibus, 
quze quondam ut paradisus Domini inrigabantur, exem- 
plum eorum qui impie acturi sunt posuit, ut vestigia per- 
ditionis malorum certissima in mundo vigilantia eterna 
eorum tormenta fugeremus. 

Qui inde dividitur in quatuor capita: nomen uni Fison.] 
Constat, astruentibus certissimis auctoribus, horum om- 
nium fluminum, que de paradiso exire referuntur, in 
nostra terra fontes esse notos. Fisonis quidem, quem 
nunc Gangem appellant, in locis Caucasi montis; Nili 
vero, quem scriptura, ut diximus, Geon nuncupat, nunc 
procul ab Athlante monte, quod est ultimus finis Africe 
ad occidentem. Porro Tigris et Euphrates ex Armenia, 
unde credendum est quoniam locus ipse paradisi a cogni- 
tione hominum est remotissimus, indeque quatuor aquarum 

partes dividi: sed ea flumina quorum fontes noti esse 
dicuntur, alicubi esse sub terris et post tractus prolixarum 
locis regionum aliis erupisse, ubi tamquam in suis fontibus 
noti esse perhibentur. Nam hoc solere nonnullas aquas 
facere quis ignorat? Sed ibi hoc scitur, ubi non diu sub 
terns currunt. Denique eadem ipsa flumina Tigrum, 
Euphratem, et Nilum ferunt historici plerisque in locis 
terrz sumi, et aliquanto interjacente spatio rursus emer- 
gentia solitum agere cursum: quod etiam ipsum Dominus 
ad indicium facere credendus est illius cursus, quo ad nos 
de paradiso per occultiores terrz sinus venasque longiores 
exeunt. Interpretatur autem Fison oris mutatio, et recte 
quia nimirum aliam in nostra gratiam sue faciei, id est 
viliorem multo quam in paradiso habent ostendit. 

Ipse est qui circuit omnem terram Evilath.| Heec est 
Indiz regio, nomen inde habens quod possessa sit post 
diluvium ab Evila filio Jectan, qui fuit filius Heber patri- 
arche Hebrzorum, quem etiam Josephus refert cum 
fratribus suis a flumine Cephene et regione Indiz usque 
ad eum locum qui appellatur Hieira possedisse. 

Ibi nascitur aurum, et aurum terre illius optimum est.] 
Et Plinius secundus Indiz regiones auri venis pre ceteris 
abundare terris, unde et insulz eorum chrysa et argyra a 
copia auri sive argenti vocabula sumserunt. 

Ibique invenitur Bdoellium et lapis Onichinus.| “ Bdoel- 
lium est,” ut idem Plinius scribit, “arbor aromatica, colore 
nigro, magnitudine oles, et folia roboris, fructu caprificis, 
ipsius natura que gummis. Est autem lacryma ejus 
lucida, subalbida, levis, pinguis, zequaliter cerea, et que 
facile molliatur, gustu amara, odoris boni, sed vino perfusa 
odoratior,” cujus et liber Numerorum meminit, “ Erat 
autem,” inquiens, “man qua si semen coriandri Bdoellii,” 
id est, lucidi et subalbidi. Onix autem lapis est pretiosus, 
inde appellatus, quod habet in se permixtum candorem in 
similitudinem unguis humani. Greci enim unguem 
onichem dicunt. Hanc et Arabia gignit, sed Indica ig- 
niculos habet, albis cingentibus zonis. Arabica autem 
nigra est cum candentibus zonis. Antiqua translatio 

pro his habet carbunculum et lapidem prassinum. Est 
autem carbunculus, sicut et nomine probat, lapis ignei 
coloris, quo noctis quoque tenebras inlustrare perhibetur. 
Est lapis Prassinus viridantis aspectus: unde et Grace a 
porro, quod apud eos prason dicitur, nomen accepit. 

Et nomen fluvio secundo Geon, &c.| Idcirco de Eufrate 
ubi vadat quasve terras circumeat non dicit, quia ipse in 
vicino profluens terra repromissionis, facillime a populo 
Israel, qui ibidem positus, hzec lecturus erat, poterat sciri. 
Quia vero per aquas regeneratrices regressus nobis ad 
celestia patet, congruit satis dispensationem divine pie- 
tatis, ut ipsum elementum per quod ad supernam patriam 
reducimur nobis sit cum paradiso, in quo positus sit homo 
primus, commune, et sicut gratia nos recreans invisibiliter 
regni ccelestis ingressui preeparat: ita etiam invisibiliter ad 
Dominum orbem de paradiso per terre venas ipsa per 
quam nos recreat unda prosiliat. Sicut ergo Spiritus ubi 
vult spirat, et vocem ejus audis, sed non scis unde veniat, 
aut quo vadat ; sic etiam decebat, ut aqua que eos quos 
vult Spiritus sanctificat, ignotis ad nos vus de paradiso 
adveniat, ad ignota nobis loca redeat, quia tantum de 
paradiso voluptatis originem constat habere. 

Tulit ergo Dominus Deus hominem quem formaverat, et 
posuit eum in paradiso voluptatis, &c.| Quod ait, ut ope- 
raretur et custodiret illum, ad eum videtur respicere lo- 
cum, in quo dictum est, Et homo non erat qui operaretur 
terram. Verum nos et in hujus expositione verbi dicta 
sancti Patris Augustini ponamus. “Quid operaretur,” in- 
quit, “ vel custodiret ? Numquid forte agriculturam Domi- 
nus voluit operari primum hominem? An non est cre- 
dibile quod eum ante peccatum damnaverat ad laborem? 
Ita sane arbitraremur, nisi videremus cum tanta voluptate 
animi agricolari quosdam, ut magna eis poena sit inde ad 
aliud evocari. Quidquid ergo deliciarum habet agricul- 
tura, tunc utique longe amplius erat, quando nihil accide- 
bat adversi vel terrze vel colo. Non erat enim laboris 
adflictio, sed exhilaratio voluntatis, cum ea que Deus 
creavit human operis adjutorio letius feraciusque proveni- 

rent, unde Creator ipse uberius laudaretur, qui anime in 
corpore animali constitutz rationem dedisset operandi ac 
facultatem, quantum animz volentis satis esset, non quan- 
tum invitum indigentia corporis cogeret.” Ut operaretur, 
Inquit, et custodiret illum, custodiret videlicet eumdem 
paradisum ipsi sibi, ne aliquid admitteret quare inde mere- 
retur expelli. Denique accipit et preceptum, ut sit quod 
sibi custodiat paradisum, id est, quo servato, non inde 
projiciatur. Recte enim quisque dicitur non custodisse 
rem suam, qui sic egit ut amitteret eam, etiam si alteri 
salva sit, qui eam vel invenit vel accipere meruit. Est 
alius in his verbis sensus, quem puto non immerito prepo- 
nendum, ut ipsum hominem operaretur Deus et custodiret, 
sicut enim operatur homo terram, non ut eam faciat esse 
terram, sed ut cultam atque fructuosam; sic Deus homi- 
nem multo magis quem ipse creavit ut homo sit, eum ipse 
operatur ut justus sit, si homo ab illo per superbiam non 
abscedat. Posuit ergo Deus hominem in paradiso volup- 
tatis, ut operaretur et custodiret illum. Operaretur scilicet 
ut bonus beatusque esset: custodiret vero, ut totus es- 
set, ipsius se dominationi ac protection! humiliter sub- 
dendo. 

Precepitque eit dicens: Ex omni ligno paradist comede, 
&c.] Non est credendum quod in ligno illo aliquid mali 
naturaliter inesset, sicut et supra docuimus, sed ab co 
ligno quod malum non erat prohibitus est homo, ut ipsa 
per se precepti conservatio bonum illi esset et transgressio 
malum. Denique a peccante nihil aliud appetitum est, 
nisi non esse sub dominatione Dei, quando illud admissum 
est, in quo ne admitteretur sola deberet jussio dominantis 
adtendi, quee si sola adtenderctur quid aliud quam Dei 
voluntas amaretur? quid aliud quam Dei voluntas humanz 
voluntati preponeretur? Nec fieri potest ut voluntas 
propria non grandi ruine pondere super hominem cadat, 
si eam voluntati superioris extollendo preponat. Hoc 
expertus est homo contemnens preceptum Dei, et hoc 
experimento didicit quid interesset inter bonum et malum, 

scilicet bonum obedientiz, malum autem inobedientie, id 
est, superbiz, contumaciz, perverse imitationis Dei, et 
noxiz libertatis. Hoc autem in quo accidere potuit ex 
jpsa re, ut supra dictum est, nomen accepit. 

In quocumque die comederis ex eo, morte morieris.| Non 
ait, si comederis mortalis eris, sed in quocumque dle, in- 
quit, comederis ex eo, morte morieris. Mortuus namque 
est homo in anima cum peccavit, quia recessit ab eo Deus, 
qui est vita animz, cujus merito mortem secuta est mors 
corporis, discedente ab illo anima, que est vita ejus, que- 
que mors eidem primo homini tunc evenit, cum presentis 
vite terminum accepit non parvo post tempore quam 
vetitum comedit. Potest etiam intelligi quod illam mor- 
tem in eis fecerit dies ille in quo peccaverunt, quam apo- 
stolus gemit dicens: Condelector legi Dei secundum inte- 
riorem hominem, &c. (Rom. vii. 22.) Non enim sufficit 
el si diceret: Quis me liberabit de corpore mortali hoc? 
sed, de corpore, inquit, mortis hujus. Sicut etiam illud: 
Corpus quidem, inquit, mortuum est propter peccatum ; 
nec ibi ait, mortale, sed mortuum, quamvis utique et mor- 
tale quia moriturum, non ita credendum est fuisse illa 
corpora, sed licet animalia nondum spiritalia, non tamen 
mortua, id est qua necesse esset ut morerentur, quod eo 
die factum est, quo lignum contra vetitum tetigerunt. 

Dixit quoque Dominus Deus: Non est bonum esse homi- 
nem solum, &c.] Et hc locutio Dei non corporali voce 
foris in auras emissa, sed in terra ratione divine volun- 
tatis, per quam creata sunt omnia, ineffabiliter facta esse 
credenda est, juxta quod et supra docuimus, ubi scriptum 
est: Faciamus hominem ad imaginem et similitudinem 
nostram. Si autem queerit aliquis ad quam rem fieri 
oportuerit hoc adjutorium ; audiat responsum S. Augus- 
tini, cujus et superius verba szepissime, tacito ejus nomine, 
posuimus. “ Nihil,” inquit, “aliud probabiliter occurrit, 
quam propter filios procreandos, sicut adjutorium semini in 
terra est, ut virguitum ex utroque nascatur. Hoc enim et 
in prima rerum conditione dictum erat: Masculum et 

feminam fecit eos, et benedixit eos dicens: Crescite et 
multiplicamini, et implete terram et dominamini ejus. 
Que ratio conditionis et conjunctionis masculi et femine 
atque benedictionis nec post peccatum hominis poenamque 
defecit. Ipsa enim est secundum quam nunc terra ho- 
minibus plena est dominantibus ejus. Quamquam enim 
jam emissi de paradiso convenisse et genuisse commemo- 
rentur; tamen non video quid prohibere potuerit, ut 
essent eis etiam in paradiso honorabiles nuptiz et thorus 
immaculatus, hoc Deo prestante, fideliter justeque viven- 
tibus, eique obedienter instanterque servientibus, ut sine 
ullo inquieto ardore libidinis, sine ullo labore ac dolore 
pariendi, foetus ex eorum semine gigneretur, non ut 
morientibus parentibus filii succederent, sed ut illis qui 
genuissent in aliquo forme statu manentibus, et ex ligno 
vitze quod ibi plantatum erat corporalem vigorem sumen- 
tibus, et illi qui gignerent ad eumdem perducerentur sta- 
tum, donec certo numero impleto, si juste omnes obedien- 
tesque viverent, tunc fieret illa commutatio, ut sine ulla 
morte animalia corpora conversa in aliam qualitatem, eo 
quod ad omnem nutum regenti se spiritui deservirent, et 
solo spiritu vivificante sine ullis alimentorum corporalium 
sustentaculis viverent, spiritualia vocarentur. Nam si 
Enoch et Elias in Adam non mortui, mortisque propa- 
ginem in carne gestantes, quod debitum ut solvant cre- 
duntur etiam redituri ad hanc vitam, et quod tamdiu 
dilatum est, morituri, nunc tantum in alia vita sunt, ubi, 
ante resurrectionem carnis, antequam animale corpus in 
spirituale mutetur, nec morbo nec senectute deficiunt, 
quanto justius atque probabilius primis illis hominibus 
prestaretur sine ullo suo parentumve peccato viventibus, 
ut in meliorem aliquem statum filiis genitis cederent, unde 
seculo finito cum omni posteritate sanctorum in angelicam 
formam, non per carnis mortem, sed per Dei virtutem 
multo felicius mutarentur.” 

Formatis igitur, Dominus Deus, de humo cunctis animanti- 
bus terre, &c.| Si quem movet quia non dixit, formatis de 

humo cunctis animantibus terre et de aquis universis 
volatilibus cceli, sed tamquam utraque genera de terra 
formaverit, Formatis igitur, inquit, Dominus Deus de 
humo cunctis animantibus terre et universis volatilibus 
ceeli; videat duobus modis esse intelligendum: aut 
tacuisse nunc unde formaverit volatilia cceli, quia et 
tacitum posset occurrere, ut non de terra utrumque acci- 
piatur Dominum formasse; sed tantummodo animantia 
terre et volatilia cceli, etiam tacente scriptura intelligamus 
unde formaverit; aut terram universaliter sic appellatam 
simul cum aquis, quemadmodum appellata est illo psalmo 
ubi ceelestium laudibus terminatis, ad terram facta est con- 
versio sermonis et dictum: Laudate Dominum de terra 
dracones, et omnes abyssi, &c. Nec postea dictum est, 
Laudate Dominum de aquis. Ubi enim sunt omnes 
abyssi qui de terra laudant Dominum, ibi etiam reptilia 
et volatilia pennata que nihilominus de terra laudant 
Deum secundum istam universalem appellationem terre, 
secundum quam etiam de toto mundo dicitur: Deus qui 
fecit coelum et terram, sive de arida sive de aquis quecum- 
que creata sunt de terra creata veraciter intelliguntur. 
Adduxitque ea ad Adam, ut videret quid vocaret ea.| 
Non est cogitandum carnaliter quod ita adduxerit Deus 
animantia terre vel aves ad Adam, quomodo solet pastor 
gregem minare suum de loco ad locum: sed magis intel- 
ligendum, quia sicut divina potentia cum voluit, hzc de 
aquis creavit; ita etiam eadem occulto nutu sue potentiz 
quando voluit ad hominem conspicienda perduxit, quo- 
modo etiam ad arcam Noe cunctis generis volatilia vel 
quadrupedia non hominis manu congregata, sed divinitus 
acta venisse, eamque intrasse leguntur, nescientibus qui- 
dem ipsis ad quid venirent, sciente autem homine, qui ea 
venientia in arcam, Deo adducente ac jubente, suscipiebat. 
Omne enim quod vocavit Adam anime viventis, ipsum est 
nomen ejus, &c.] Constat Adam in ea lingua, qua totum 
genus humanum usque ad constructionem turris, in qua 
linguz divisz sunt, loquebatur, animantibus terre et vola- 

tilibus cceli nomen imposuisse. Ceterum in dejectione 
turris, cum Deus suam cuique genti propriam atque diver- 
sam tribueret linguam; tunc eis credendus est etiam ani- 
mantium vocabula quomodo et rerum ceterarum juxta 
suam cuique distinxisse loquelam: quamvis etiam non 
latet homines postea plurimis, que sive nova forte occur- 
rerunt rebus, hec animantibus per singulas gentes juxta 
suum placitum indidisse vocabula, et nunc etiam indere 
solere. Denique de piscibus adductis ad Adam, ut eis 
nomina imponeret, nihil scriptura refert: quibus tamen 
credibile est paulatim cognitis pro diversitate gentium 
nomina ab hominibus esse diversa imposita. Prima autem 
lingua fuisse generi humano Hebreza videtur, ex eo quod 
nomina cuncta que usque ad divisionem linguarum in 
Genesi legimus, illius constat esse loquelz. Causa autem 
adducendi ad Adam cuncta animantia terre et volatilia 
ceeli, ut videret quid ea vocaret et eis nomina imponeret, 
heec est, ut sic demonstraret Deus homini quanto melior 
esset omnibus inrationabilibus animantibus. Ex hoc enim 
apparet ipsa ratione hominem meliorem esse quam pecora, 
quod distinguere et nominatim ea discernere non nisi ratio 
potest quz melior est. 

Adam vero non inveniebatur adjutor similis ejus, &c.] 
Quod mulier viri de latere facta est, propter ipsius con- 
junctionis vim commendandam ita fieri oportuisse creden- 
dum est. Quod autem dormienti illi factum est, quod osse 
detracto in cujus locum caro suppleretur, altioris mysterii 
gratia factum est. Significabatur enim quod de latere Christi 
in cruce per mortem sopiti sacramenta essent salutis exi- 
tura, videlicet sanguis et aqua, de quibus sponsa illi conde- 
retur ecclesia, nam si tanti sacramenti non esset figura 
in creatione feminz premittenda, quid opus erat dormisse 
Adam, ut costam illi Deus, de qua feminam faceret, tolleret, 
qui et vigilanti ac non dolenti idem facere poterat? Quid 
necessarium ut cum os quod de viri latere sumtum est, unde 
femina condebatur, in locum ossis non os, sed caro sup- 
pleretur, nisi quia figurabatur quod Christus propter eccle- 

siam infirmus, at vero ecclesia per ipsum esset firma 
futura? Unde ejusdem mysterii gratia typico quoque 
verbo usa est scriptura, ut non diceret fecit, aut formavit, 
aut creavit, sicut in omnibus supra operibus; sed edifi- 
cavit, inquit, Dominus Deus costam, quam tulerat de 
Adam in mulierem, non tamquam corpus humanum, sed 
tamquam domum, que domus nos sumus, si fiduciam et 
gloriam spei usque ad finem firmam retineamus. ‘Taliter 
enim decebat, ut humani generis origo, Deo operante, pro- 
cederet, quatenus redemptioni ipsius que in fine erat 
seculi per eumdem ventura conditorem concinentibus 
figuris testimonium daret. 

Et adduxit eam ad Adam. Diritque Adam: Hoc nunc 
os ex ossibus meis, &c.| Quoniam Adam adductis ad se 
animantibus terre et volatilibus cunctis nullum in his sibi 
simile invenerat, merito nunc ubi adjutorium simile sui 
factum atque ad se adductum vidit, agnovit, et exclamavit 
dicens: Hoc nunc os ex ossibus meis. Nunc videlicet, 
quia visis prius animantibus aliis similem sibi non viderat : 
Os autem de ossibus meis et caro de carne mea, quia 
cetera que os et carnem habentia viderat nominatimque 
distinxerat, non ex sua substantia, sed ex terra vel aquis 
esse facta noverat. Sicut vero illis vocabula ad se adductis 
posuerat, sic restabat ut ei quam sibi similem, ac de suo 
corpore creatam cognovit, nomen inderet. 

Hee (inquit) vocabitur virago, quoniam de viro sumta 
est.| Quomodo autem Latina etymologia congruit in his 
nominibus, cum a viro nuncupatur virago; ita convenit et 
Hebrza in qua videlicet lingua vir appellatur His, et deri- 
vato ab hoc nomine femina dicitur Hissa. Denique quod 
His appellatur Hebraice vir, testatur etiam nomen Israhel, 
qui vir videns Dominum interpretatur. Sed et sacra- 
mentis Christi et ecclesiz convenit aptissime quod Adam 
mulierem de sua carne creatam nominis sui participem 
fieri voluit, quia et Dominus noster Jesus Christus aque 
ecclesiz, quam per sui corporis ac sanguinis pretium rede- 
mit, sibique adoptavit in sponsam, participium sui nominis 

donavit, ut a Christo videlicet Christiana vocaretur, ab 
Jesu, id est Salvatore, salutem requireret zternam. Non 
autem pretereundum quod sopor ille, sive ecstasis, id est, 
mentis excessus, ut antiqua translatio habet, quam Deus 
immisit in Adam recte intelligitur, ut S. Augustinus 
dicit, “ad hoc immissa, ut prius mens per ecstasim parti- 
ceps fieret tamquam angelicz curiz, et intrans in sanctua- 
rium Dei intelligeret in novissima. Denique evigilans 
tamquam prophetia plenus, cum ad se adductam mulierem 
suam videret, eructuavit continuo quod magnum sacra- 
mentum commendavit apostolus: Hoc nunc os de ossibus 
meis, et caro de carne mea. Hec vocabitur virago, quo- 
niam de viro sumta est, et quod sequitur.” 

Quamobrem relinguet homo patrem suum et matrem, &c.] 
“Quz primi cum verba hominis fuisse scriptura ipsa tes- 
tatur, Dominus tamen in evangelio Deum dixisse decla- 
ravit. Ait enim: Non legistis quia qui fecit ab initio 
masculum et feminam fecit eos, et dixit propter hoc 
dimittet homo patrem et matrem et adherebit uxori sue, 
et erunt duo in carne una, ut hinc intelligeremus propter 
ecstasim que precesserat in Adam, hoc eum divinitus 
tamquam prophetam dicere potuisse.” Si ergo Christus 
adhzsit ecclesiz, ut essent duo in carne una, quomodo 
reliquit Patrem, quomodo matrem? Reliquit Patrem quia 
cum in forma Dei esset, non rapinam arbitratus est esse 
se zqualem Deo, sed semetipsum exinanivit formam servi 
accipiens. Hoc est enim reliquit Patrem, non quia dese- 
ruit et recessit a Patre, sed quia non in ea forma apparuit 
hominibus, in qua zqualis est Patri, quomodo reliquit 
matrem relinquendo synagogam Judzorum, de qua secun- 
dum carnem natus est, et inherendo ecclesiz, quam ex 
omnibus gentibus congregavit, ut pace novi testamenti 
essent duo in carne una: quia cum sit Deus apud Patrem 
per quem facti sumus, factus est per carnem particeps 
noster, ut illius capitis corpus esse possemus. 

Erat autem uterque nudus.| “ Adam scilicet et uxor ejus, 
et non erubescebant. Et merito, quid enim puderet quando 
nullam legem senserant in membris suis repugnantem legi 

mentis suze? quz illos poena peccati post perpetrationem 
prevaricationis secuta est, usurpante inobedientia prohi- 
bitum, et justitia puniente commissum: quod antequam 
fieret, nudi erant, ut dictum est, et non confundebantur. 
Nullus erat motus in corpore, cui verecundia deberetur, 
nihil putabant velandum, quia nihil senserant refrznan- 
dum.” 


IN CAP. III. Sed et serpens erat callidior cunctis 
animantibus terre, &c.| Potest iste serpens non inrationa- 
bili anima sua, sed alieno jam spiritu, id est, diabolico, 
callidior dici cunctis animantibus: quantumlibet enim 
prevaricatores angeli de supernis sedibus suze perversita- 
tis et superbiz merito dejecti sint, natura tamen excellen- 
tiores sunt omnibus animantibus terre propter rationis 
eminentiam. Quid ergo mirum si suo instinctu diabolus 
jam implens serpentem, eique suum spiritum miscens, eo 
more quo vates dzmoniorum impleri solent, callidissi- 
mum eum reddiderat omnium animantium terre; sive, ut 
alia editio habet, sapientissimum bestiarum secundum 
animam vivam inrationabilemque viventium? “Si ergo 
queritur cur Deus tentari permiserit hominem, quem 
tentatori consensurum esse presciebat; occurrit ratio 
vera, non magne laudis futurum fuisse hominem, si prop- 
terea posset bene vivere, quia nemo male vivere suaderet, 
cum et in natura posse, et in potestate haberet velle non 
consentire suadenti, adjuvante tamen illo qui superbis 
resistit, humilibus autem dat gratiam. Nec arbitrandum 
est, quod esset hominem dejecturus tentator iste, nisi 
preecessisset in anima hominis quedam elatio compri- 
menda, ut per humiliationem peccati, quam de se falso 
przsumserat, disceret verissime: quippe dictum est: Ante 
ruinam exaltatur cor, et ante gloriam humiliatur. Sic 
autem quidam moventur de hac primi hominis tentatione, 
quod eam fieri permiserit Deus, quasi nunc non videant 
universum genus humanum diaboli insidiis sine cessatione 
vexari, cur et hoc permisit Deus? an quia probatur et 
exercetur virtus et est palma gloriosior non consensisse 

tentatum, quam non potuisse tentari. Si autem queritur 
cur potissimum per serpentem diabolus tentare permissus 
sit, jam hoc significandi gratia factum est, non quo diabo- 
lus aliquid ad structionem nostram significare voluerit, 
sed cum accedere ad tentandum non posset, nisi permis- 
sus, neque per aliud posset, nisi per quod permittebatur 
accedere. Quidquid igitur serpens ille significavit, ei pro- 
videntiz tribuendum est, sub qua et ipse diabolus suam 
quidem habet cupiditatem nocendi, facultatem autem non 
nisi quz datur vel ad subvertenda ac perdenda vasa ire, 
vel ad humilianda sive probanda vasa misericordiz. Non 
itaque serpens verborum sonos intelligebat, qui ex illo 
fiebant ad mulierem: neque enim conversa credenda est 
anima ejus in naturam rationalem, quando nec ipsi homi- 
nes, quorum rationalis natura est, cum demon in eis 
loquitur ea passione cui ab exorcista requiritur, nesciunt 
quid loquantur: quanto minus ille intelligeret verborum 
sonos, quos per eum et ex eo diabolus illo modo faciebat 
qui hominem loquentem non intelligeret, si eum a diabo- 
lica passione immunis audiret.” 

Dixit ergo ad mulierem: Cur precepit volis Deus ut non 
comederetis, &c.?]| “ Ideo prius interrogavit serpens, et 
respondit hoc mulier, ut prevaricatio esset inexcusabilis, 
neque ullo modo dici posset id quod preceperat Deus 
oblitam fuisse mulierem.” 

Dixit autem serpens ad mulierem: Nequaquam morte 
moriemini, &c.| Quid hic intelligitur, nisi persuasum ei 
esse, ut sub Deo esse nollent, sed in sua potestate potius 
sine Deo, ut lezgem ejus non observarent quasi invidentis 
sibi, ne se ipsi regerent, non indigentes illus eterno 
lumine, sed vacantes propria providentia quasi oculis suis, 
ad dignoscendum bonum et malum quod ille prohibuisset. 
In quibus verbis notandum quanta arte nequitiz diabolus 
hominem ab initio tentaverit, qui non solum eum inobe- 
dientiam contemtumque sui Creatoris velut sibi invidentis 
docuit ; sed et numerositatem deorum illi credendam pro- 
ponit dicens: Et eritis ut dii, quatenus etsi forte ad inobe- 

dientiam eum protrahere nequiret, fidei tamen, qua unum 
Deum colebant, castitatem corrumperet: si vero pertra- 
heret, in utroque victor existeret. “ Quando autem his 
verbis crederet mulier a bona atque utili re divinitus se 
fuisse prohibitos, nisi jam inesset menti amor ille pro- 
prie potestatis, et quaedam de se superba preesumtio, que 
per illam tentationem fuerat convincenda et humilianda? 
Denique verbis non contenta serpentis, consideravit lig- 
num, viditque, ut scriptura dicit, quod bonum esset ad 
vescendum, et pulchrum oculis, aspectuque delectabile; et 
non credens posse inde se mori, arbitror quod putaverit 
Deum alicujus significationis causa dixisse; si manduca- 
veritis, morte moriemini; Atque ideo tulit de fructu illius, 
et comedit, deditque viro suo, fortassis etiam cum verbo 
suasorio, quod scriptura tacens intelligendum_reliquit. 
An forte nec suaderi jam opus erat viro quando illam eo 
cibo mortuam non esse cernebat ?” 

Qui comedit, &c.] “ Quo? nisi ad invicem concupiscen- 
dum, ad peccati poenam carnis ipsius morte conceptam, 
ut jam esset corpus non animale tantum, quod poterat, 
si obedientiam conservarent, im meliorem spiritualemque 
habitum sine morte mutari, sed jam corpus mortis, in quo 
lex in membris repugnaret legi mentis.” Neque enim 
clausis oculis facti erant, et in paradiso deliciarum czci 
palpantesque oberrabant. Tale est illud Evangelii cum 
diceret de illis duobus, quorum erat unus Cleopas, quod 
cum fregisset eis Dominus panem, aperti sunt oculi eorum, 
et cognoverunt eum quem per viam non cognoverant : 
non utique clausis oculis ambulantes, sed eum cognoscere 
non valentes. Ad hoc ergo aperti sunt oculi primorum 
hominum, ad quod antea non patebant, quamvis ad alia 
paterent. 

Cumque cognovissent esse se nudos, &c.| “ Anima ratio- 
nalis bestialem motum in membris sue carnis erubuit, 
eique incussit pudorem, non solum quia hoc ibi sentiebat, 
ubi numquam ante tale aliquid senserat: verum etiam 
quod ille pudendus motus de precepti transgressione 

veniebat. Ibi enim sensit qua prius gratia vestiretur, 
quando in sua nuditate nihil indecens patiebatur. Deni- 
que illa conturbatione ad folia ficulnea concurrerunt, que 
forte perturbati prima invenerunt: perizomata, id est, 
succinctoria consuerunt: et quia glorianda deseruerunt, 
pudenda texerunt. Nec arbitror eos cogitasse aliquid in 
illis folus quod talibus congrueret contegi jam membra 
prurientia, sed occulto instinctu ad hoc illa conturbatione 
compulsi sunt, ut etiam talis ponz sue significatione 
nescientibus fieret, quz peccatorem facta convinceret et 
doceret scripta lectorem.” Mysterium autem hujus arbo- 
ris sub qua et Nathanael adhuc positum Dominus vidit, 
S. Ambrosius breviter quidem, sed patenter exposuit 
dicens: “ Beati qui sub vite et olea equos suos alligant, 
laborum cursum suorum faciei leetitiz consecrantes. Me 
ficus adhuc, id est, inlecebrosa deliciarum obumbrat pru- 
rigo mundi humilis ad altitudinem, fragilis ad laborem, 
mollis ad usum, sterilis ad fructum.” Et in alio loco: 
“ Quod igitur gravius est, (inquit,) hac se Adam interpre- 
tatione succinxit eo loci ubi fructu magis castitatis se 
succingere debuisset, in lumbis enim quibus precingimur 
quzedam semina generationis esse dicuntur, et ideo male 
ibi succinctus Adam folis inutilibus, ubi future genera- 
tionis non fructum futurum, sed quzedam peccata signaret.” 

Et cum audisset vocem Domini Dei deambulantis, &c.] 
Post meridiem tales jam convenerat visitari qui defecerant 
a luce veritatis. Unde apte Dominus meridie crucem 
ascendit, et promissa latroni habitatione paradisi, post 
meridiem, id est, hora nona spiritum tradidit; ut videlicet 
eadem hora qua primus homo lignum prevaricationis 
tetigerat, secundus homo lignum redemtionis ascenderet, 
et qua hora diei prevaricatores paradiso expulerat, ea con- 
fessorem in paradisum induceret. 

Abscondit se (inquit) Adam et uxor gus, &c.| “Cum 
Deus avertit intrinsecus faciem suam, non miremur hec 
fieri quz similia sunt dementiz, per nimium pudorem ac 
timorem, illo quoque occulto instinctu non quiescente, ut 

ea nescientes facerent, quz aliquid significent, quandoque 
scituris posteris propter quos ista conscripta sunt. Abs- 
condunt se namque a facie Dei qui peccant, quia indignos 
se divinz piletatis reddunt aspectu. Abscondunt se a 
facie Dei, non ut ipsorum conscientiam internus arbiter 
non videat, sed ut ipsi gloriam vultus ejus numquam nisi 
resipiscendo conspiciant.” 

Vocavitque Dominus Deus Adam, et dixit et: Ubi es ?] 
Non utique ignorando quesivit, sed increpando admonuit, 
ut adtenderet ubi esset in quo Deus non esset. Jam 
enim quia de arbore vetita comederat, mortuus erat morte 
animz, cum eam deseruisse vita sua dicitur. * Et hoc sane 
ad aliquam pertinet significationem, quod sicut precep- 
tum viro datum est per quem perveniret ad feminam ; ita 
vir prior interrogatur. Praceptum enim a Domino per 
virum usque ad feminam: peccatum autem a diabolo per 
feminam usque ad virum. Hec mysticis significationibus 
plena sunt, non id agentibus in quibus facta sunt, sed de 
his id agente potentissima sapientia Dei, non autem nunc 
significata reseramus, sed gesta defendimus.” 

Qui ait: Vocem tuam audivi in paradiso, &c.] “ Satis 
probabile est solere Deum per creaturam tali actioni con- 
gruam in forma humana primis illis hominibus apparere, 
quos tamen numquam permisit advertere nuditatem suam, 
eorum intentionem in superna sustollens, nisi post pec- 
catum pudendum in membris motum pecenali membrorum 
lege sensissent. Sic ergo affecti sunt, ut solent affici 
homines sub oculis hominum: et talis affectio de peccata 
poena erat, eum latere velle quem latere nihil potest. 
Quod enim jam ipsos pudebat erga se ipsos, unde sibi et 
succinctoria fecerant, multo vehementius ab illo etiam sic 
succincti videri verebantur, qui tamquam famuiliari tem- 
peramento ad eos videndos per creaturam visibilem velut 
humanos oculos afferebat. Dominus ergo volens jam 
peccatores more justitie interrogatos punire amplius quam 
erat illa poena, de qua jam cogebantur erubescere, Quis 
enim, inquit, indicavit tibi quod nudus esses, nist quod ex 

ligno de quo tibi preceptum ne comederes, comedisti ? Hinc 
enim mors concepta propter Dei sententiam, qui sic fuerat 
comminatus, fecit adverti concupiscentialiter membra: ubi 
dicti sunt aperti oculi, et secutum est quod puderet.” 

Dizitque Adam: Mulier quam dedisti miht sociam, dedit 
mihi, §c.| ‘Superbia numquid dixit, Peccavi? Habet 
deformitatem confusionis, et non habet humilitatem con- 
fessionis. Ad hoc ista conscripta sunt, quia et ipsz 
interrogationes nimirum ad hoc facte sunt, ut utiliter 
scriberentur, ut advertamus quomodo superbia laborent 
homines hodie, non nisi in Creatorem conantes referre si 
quid egerint mali, cum sibi velint tribui si quid egerint 
boni. Mulier, inquit, quam dedisti mihi sociam, dedit 
mihi de ligno et comedi, quasi ad hoc data sit, ut non 
ipsa potius obediret viro, et ambo Deo.” 

Et dixit Dominus Deus ad mulierem: Quare hoc fecisti ? 
&c.] “ Nec ista confitetur peccatum, sed in alterum refert, 
impari sexu, pari fastu, Serpens, inquit, decepit me et 
comedi; quasi cujusquam suasio precepto Dei debuerit 
anteponi.” Et ipsa autem culpz causam in Creatorem 
refert, qui serpentem in paradiso, per quem deciperetur, 
creaverit. 

Et ait Dominus Deus ad serpentem: Quia fecisti hoc, 
maledictus es, &c.| ‘“ Quia serpens cur hoc fecerit non est 
interrogatus, potest videri quod non ipse utique id sua 
natura et voluntate fecerat, sed diabolus de illo et per 
illum fuerat operatus, qui jam ex peccato impietatis ac 
superbize suze igni destinatus fuerat. Nunc ergo quod 
serpenti dicitur, et ad eum qui per serpentem operatus 
est, utique refertur, procul dubio figuratum est. Nam in. 
his verbis tentator ille describitur qualis generi humano 
futurus esset.” 

Super pectus tuum gradieris, &c.| Super pectus quippe 
graditur serpens, quia omnes gressus diaboli nequitiz 
sunt et fraudes: nam in pectore calliditatem et versutias 
cogitationum ejus indicat, quibus ad eos quos vult decipere 
Serpit, pro quo antiqua translatio habet : Pectore et ventre 

repes. Repit autem pectore, cum terrenas hominibus, 
quos sua membra facere desiderat, cogitationes suggerit. 
Repit et ventre, cum eos ingluvie superatos in ezestum 
libidinis excitat. Omnia namque que repunt, corpus per 
terram trahunt. Corpus autem diaboli sunt omnes re- 
probi; et ipse pectore et ventre suo repit, cum eos per 
Iniquas cogitationes vel inlecebras comessationis ac luxuriz 
ad infima deprimit. Devorat autem terram, cum errore 
peccantium pascitur ac delectatur, eosque seducens ad 
interitum rapit. Sicut enim sancti sepe celorum; ita 
nomine terrz hi qui terrena sapiunt, indicantur, quomodo 
in sequentibus Adz dicitur: Terra es, et in terram ibis, 
quod nostra translatio habet, quia pulvis es et in pulverem 
reverteris. In cujus signum devorationis spiritualis ipse 
etiam serpens inrationalis, quo ad decipiendum hominem 
velut organo suo usus est diabolus, nunc terram materia- 
lem comedere jubetur, cui prius una cum ceteris animan- 
tibus terrze herbis et lignorum fructu vesci concessum 
erat. 

Inimicitias ponam inter te et mulierem, &c.] Semen 
mulieris totum est genus humanum: semen diaboli pre- 
varicatores sunt angeli, qui exemplo sunt superbiz illius 
ac rebellionis depravati. Semen illius est perversa sug- 
gestio: semen mulieris fructus boni operis, quo perverse 
suggestioni resistitur. Hujus autem serpentis ac seminis 
ejus memorati inimicitiam quantum genus humanum 
toleret, quantam adversus eum inimicitiam omnes electi 
recte vivendo exerceant, cunctis sole clarius fidelibus 
constat. Cujus signum inimicitiz in natura etiam apparet 
inrationabilis serpentis, qua cunctis animantibus et bestiis 
terre pro insita sibi peste veneni generalis semper existit 
inimicus: quod videlicet ei a tempore maledictionis hujus, 
et non ante, insitum esse credendum est. | 

Ipsa conteret caput tuum, &c.] Mulier conterit caput 
serpentis, cum ecclesia sancta insidias diaboli et suasiones 
venenosas in ipso mox initio deprehensas abigit, et quasi 
conculcans ad nihilum deducit. Conterit caput serpentis, 

cum superbiz, per quam Eva decepta est, sepe sub po- 
tenti manu Dei humiliando resistit: initium enim omnis 
peccati superbia. Et serpens insidiatur calcaneo mulieris, 
quia circuiens ecclesiam diabolus velut leo rugiens querit 
quem devoret, quomodo gressus bonz nostre actionis 
evertat. Insidiatur calcaneo, cum in fine vite presentis 
nos rapere satagit. Calcaneo namque, qui finis est cor- 
poris, non immerito finis vite nostre designatur, quod 
utrumque ipsa quoque serpentis conditio figurate denun- 
tiat, qui conteri solet ab omnibus qui possunt, et ipse 
feriendis hominum vestigiis insidiari non desinit. __ 
Multeri quoque dizit : Multiplicabo erumnas tuas et con- 
ceptus tuos, &c.| “ Heec quoque in mulierem Dei verba 
figurate ac prophetice multo commodius intelliguntur. 
Verumtamen quia nondum pepererat femina, nec dolor et 
gemitus parientis nisi ex corpore mortis est, que precepti 
transgressione concepta est, refertur hzec poena et ad pro- 
prietatem litter: nam et in eo quod sequitur: Et sub 
viri potestate eris, et ipse dominabitur tui, cum et ante 
peccatum aliter factam fuisse non deceat credere mulierem, 
nisi ut vir ei dominaretur, et sub ejus ipsa potestate 
degeret, recte accipi potest hanc servitutem significatam, 
quze cujusdam conditionis est potius quam dilectionis, ut 
etiam ipsa talis servitus, qua homines hominibus postea 
servi esse coeperunt, de poena peccati reperiatur exorta. 
Dixit quidem apostolus: Per caritatem servite invicem ; 
sed nequaquam diceret invicem dominamini. Possunt 
itaque conjuges per caritatem servire invicem; sed mu- 
lierem non permittit apostolus dominari in virum. Hee 
enim viro potius sententia detulit, et maritus habere do- 
minium meruit mulieris, non natura, sed culpa: quod 
tamen nisi servetur, depravabitur amplius et augebitur 
culpa.” Figurate autem verba hec ad ecclesiam conjugem 
videlicet Christi conveniunt, cujus srumnz post reatum 
primz prevaricationis multiplicantur in hac vita, ut ad 
vitam perpetuam castigata perveniat; multiplicantur et 


62 COMMENTARII 


conceptus, cum spiritualem Deo sobolem predicando ac 
recte vivendo gignere satagit: unde eidem sue soboli per 
egregium preedicatorem dicitur: Filioli mei, quos iterum 
parturio donec formetur Christus in vobis. Parit in do- 
lore filios, cum sollicita metuit, ne sicut serpens seduxit 
Evam astutia sua, ita corrumpantur sensus eorum, et 
excidant a simplicitate que est in Christo. Agit sub viri 
potestate, quia servit Domino in timore et exultat ei non 
in securitate, sed cum tremore: cul, 81 numquam pec- 
casset, solo securz dilectionis copularetur amplexu. Et 
ipse dominabitur ejus, carnales ejus cohibens motus, eam- 
que ad perccptionem vite ccelestis continuo supernz 
institutionis exercitio provehens, a qua si numquam reces- 
sisset, socia cum illo semper libertate regnaret. 

Ade vero dixit: Quia audisti vocem uxrorts tue, et come- 
disti, &c.| ‘“ Hos esse in terra labores humani generis quis 
ignorat? et quia non essent si felicitas, que in paradiso 
fuerat, teneretur.” Per peccatum enim hominis terra 
maledicta est, ut spinas pareret, non ut ipsa poenas sen- 
tiret quze sine sensu est, sed ut peccati humani crimen 
semper hominibus ante oculos poneret, quo admonerentur 
aliquando averti a peccatis, et ad Dei precepta converti. 
Nam et herbe venenosz ad poenam vel ad exercitationem 
mortalium create sunt. Et hoc notandum propter pec- 
catum, quia mortales post peccatum facti sumus. Per 
infructuosas quoque arbores insultatur hominibus, ut in- 
telligant quam sit erubescendum sine fructu bonorum 
operum esse in agro Dei, hoc est in ecclesia, et ut timeant 
ne deserat illos Deus, quia et ipsi in agris suis infructuosas 
arbores deserunt, nec aliquam culturam eis adhibent. 
Ante peccatum ergo hominis non est scriptum quod terra 
protulerit nisi herbam pabuli et ligna fructuosa: post pec- 
catum autem videmus multa horrida et infructuosa nasci, 
propter eam videlicet quam diximus causam. Mystice 
vero terra quz in opere prevaricationis Ade maledicta 
esse perhibetur, non alia melius quam caro accipitur. 

Namque spinas jam et tribulos germinat nobis, quia per 
carnis concupiscentiam propagati, punctiones et incentiva 
vitiorum de ipsa carne patimur. 

In sudore vultus tui vesceris pane, &c.| Illum hic panem 
intellige qui ait: Ego sum panis vite, qui de celo de- 
scendi; quo in sudore vultus nostri vescimur, quia ad 
conspectum divine celsitudinis, non nisi per laborem 
necessariz adflictionis ascendimus. 

Et vocavit Adam nomen uroris sue Eva, &c.| Et hoc 
nomen Adam divino instinctu constat uxori suze posuisse, 
quod aptissime congruit ecclesiz sanctz, in cujus solum 
unitate, quz catholica vocatur, vitz cunctis janua patet. 

Fecitque Dominus Deus Ade et uxori equs tunicas pellicias, 
&c.] Et hoc significationis gratia factum est, sed tamen 
factum. Nam hujusmodi indumento Dominus eos mor- 
tales jam factos fuisse insinuat; pelles quippe, que non 
nisi mortuis pecudibus subtrahuntur, mortis figuram con- 
tinent. Ita cum contra preceptum non imitatione legi- 
tima, sed inlicita superbia Deus esse appetit homo, usque 
ad belluarum mortalitatem dejectus est. Et quidem ipsi 
sibi fecerant perizomata de foliis fici, quibus pudenda 
regerent: sed Deus facit illis tunicas pellicias, quibus 
omne corpus illorum induat: quia ipsi, perdita per prz- 
varicationem gloria innocentiz, preetenderunt sibi velamen 
excusationis, quo suam culpam in Conditorem transfunde- 
rent: et ipse Conditor illos per sententiam justi judicii, 
ablato statu vitz immutabilis, in anima simul et carne 
multavit poena mortalitatis. Narrat autem evangelica 
parabola, quia pius pater revertenti ad se per poenitentiam 
filio luxurioso inter alia munera etiam stolam primam pro- 
ferri, et eum indui precepit, mystice insinuans quod electi 
habitum immortalitatis, quem in Adam in exordio seculi 
perdiderunt, in fine seculi sint recepturi in Christo, et 
quidem ampliori gratia, Nam Adam ita immortalis factus 
est, ut posset non mori, si preeceptum servaret: fili autem 
resurrectionis ita erunt immortales, ut nec mori umquam, 
nec metu mortis possint affici. De cujus receptione stole 

dicit apostolus: Oportet enim corruptibile hoc induere 
incorruptionem, et mortale hoc induere immortalitatem : 
ubi induere sonat, ablatam utique significat nuditatem, 
quam Adam in se et Eva post peccatum agnitam eru- 
bescebant. - 

Et ait: Ecce Adam factus est quasi unus ex nobis, &c.| 
De hoc S. Augustinus, “ Quoniam,” inquit, “per quodlibet 
et quomodolibet dictum sit, Deus tamen dixit, non aliter 
intelligendum est, quod ait unus ex nobis, nisi propter 
Trinitatem numerus pluralis accipiatur, sicut dictum erat 
Faciamus hominem, sicut etiam Dominus de se et Patre: 
Veniemus ad eum, et mansionem apud eum faciemus. 
Replicatum est igitur in caput superbi quo exitu concupi- 
verit quod a serpente suggestum est, Eritis sicut dii. Ecce, 
inquit, Adam factus est sicut unus ex nobis. Verba enim 
sunt hec Dei, non tam ei insultantis, quam ceteros ita ne 
superbiant deterrentis: propter quos ista descripta sunt: 
Factus est, inquit, tamquam unus ex nobis, sciens bonum 
et malum. Quid aliud intelligendum nisi exemplum 
timoris incutiendi esse propositum ? quia non solum non 
fuerit factus qualis fieri voluerit, sed nec illud quod factus 
fuerat conservaverit. De hoc alio loco: Nec Dei confi- 
tentis, inquit, verba sunt, sed potius exprobrantis.” Ecce 
Adam factus est quasi unus ex nobis, sicut apostolus ubi 
dicit: Donate mihi hanc injuriam, utique a contrario vult 
intelligi. ‘Nunc ergo ne forte mittat manum suam et 
sumat etiam de ligno vite, et comedat, et vivat in zter- 
num. Emisit eum Dominus de paradiso voluptatis, ut ope- 
raretur terram de qua sumius est. Superiora verba Dei 
sunt, hoc autem factum propter ipsa verba secutum est. 
Alienatus enim a vita non solum quam fuerat, si przecep- 
tum servasset, cum angelis accepturus; sed ab illa etiam, 
quam ducebat in paradiso, felic1 quodam corporis statu, 
separari utique debuit a ligno vitz, sive quod ex ipso illi 
subsisteret felix ille ipse status corporis ex re visibili vir- 
tute invisibili, sive quod in. eo esset et sacramentum visi- 
bile invisibilis sapientize. Alienandus inde utique fuerat 

vel jam moriturus, vel etiam tamquam excommunicatus, 
sicut etiam in hoc paradiso, id est in ecclesia, solent a 
sacramentis altaris visibilibus homines disciplina eccle- 
siastica removeri.” 

Ejecitque Adam, et collocavit —— cherubim, &c.] Hunc 
locum antiqua translatio sic habet: Et ejecit Adam, et 
collocavit eum contra paradisum voluptatis, et ordinavit 
cherubim et flammeam rompheam, &c. “Quam si se- 
quimur, et hoc significandi gratia factum credere debemus, 
sed tamen factum, ut contra paradisum, quo beata vita 
etiam spiritualiter significabatur, habitaret peccator utique 
in miseria, Quod autem dicitur collocasse Deus ante pa- 
radisum voluptatis cherubim et flammeum gladium, hoc 
per ccelestes utique potestates in paradiso visibili factum 
esse credendum est, ut per angelicum ministerium esset 
illic ignea queedam custodia, non tantum frustra factum 
esse, nisi quia significat aliquid etiam de spirituali para- 
diso, non est utique dubitandum:” qu etiam custodia 
bene versatilis esse asseveratur pro eo quod quandoque 
veniret tempus, ut etiam removeri potuisset. Remota est 
namque, Enoch a peccatoribus translato; remota, Helia 
in curru igneo rapto; remota omnibus electis, cum, Do- 
mino baptizato, aperti sunt ei cceli; remota item singulis 
electis, cum baptismi fonte lavantur; remota hisdem per- 
fectius, cum soluti a vinculis ad ccelestis paradisi gloriam 
suo quique tempore conscendunt. Item quia cherubim 
scientiz multitudo, sive scientia multiplicata interpretatur, 
bene cherubim et flammeus gladius ad custodiendam viam 
ligni vite collocatus esse perhibetur: quia nimirum per 
disciplinam nobis scientie ccelestis, et per laborem ad- 
flictionum temporalium reditus ad supernam patriam patet, 
ex qua per stultitiam preevaricationis, perque appetitum 
carnalium voluptatum discessimus. Et bene non sim- 
pliciter flammam, sed dicit gladium flammeum ante para- 
disum esse collocatum, ut feriendas in nobis inlecebras 
concupiscentiz temporalis insinuet gladio Spiritus, quod 
est verbum Dei, si ad lignum vite, qui est Christus 

Dominus, penetrare concupiscimus. Et bene eumdem 
gladium versatilem esse refert, ut indicet mystice non 
nobis semper hunc necessarium esse gladium, sed, ut 
scriptum est, tempus esse belli, tempus pacis, belli vide- 
licet cum in hujus vitz stadio adversum aereas potestates, 
vel etiam nostrz mentis aut corporis vitia certamus ; pacis 
autem, cum perfecta victoria coronamur, ac fructu ligni 
vitee perpetuo sine fastidio satiamur. Quzerit autem ad- 
versarius legis et prophetarum, Sed ista, inquiens, arbor 
quz in paradiso vite fructus ferebat cui proderat? Cui 
respondens S. Augustinus: Cui, inquit, nisi prius illis 
primis hominibus qui in paradiso fuerant constituti? 
Deinde istis de paradiso pro merito suz iniquitatis ejectis, 
mansit ad memoriam significande spiritualis arboris vitz, 
quz est sapientia beatorum, cibus immortalis animarum. 
Utrum autem illo cibo nunc vescatur aliquis, nisi forte 
Enoch et Helias, non temere asseverandum puto. Ligno 
tamen illo vite, quod est in spirituali paradiso, nisi ale- 
rentur anime beatorum, non pro munere pietatis et fidelis- 
simz confessionis latronis anime credentis in Christum 
legeremus paradisum eodem die fuisse concessum. Amen, 
inquit, dico tibi, hodie mecum eris in paradiso. Esse 
autem ibi cum Christo, hoc est esse cum vitz ligno, ipse 
est quippe Sapientia, de qua scriptum est: Lignum vite 
est omnibus amplectentibus eam. Amen. 


LIBER SECUNDUS. 


IN CAP. IV. Adam vero cognovit Evam urorem suam, 
&c.] Hine jam post delicias paradisi et prevaricationis 
prime reatum, hujus seeculi ac vite mortalis gesta nar- 
rantur, cum protoplasti, qui immortales fuerant conditi, 
post acceptam moriendi conditionem mortalium ex se 
sobolem gignere incipiunt, omnibus in iniquitate conceptis, 
et in delictis materno ex utero prodeuntibus. Interpreta- 
tur autem Cain possessio, cujus causam vocabuli exposuit 

genitrix ipsa cum ait: Possedi hominem per Deum. Et 
hoc dicto, mater nostra jam Catholica discretione nos 
docet, quod ita filium peccato suz prevaricationis ob- 
noxium genuit, ut tamen hoc quod homo natus est, id 
est, quod anima constans et corpore, effectu divine crea- 
tionis ac prime benedictionis munere possideret. 

Rursumque peperitt fratrem ejus Abel.| Abel interpretatur 
luctus sive miserabilis: quo nomine presagabatur a prima 
zetate dolenda immature mortis ejus conditio. Nam etsi 
pretiosa est in conspectu Domini mors sanctorum ejus, 
gustato calice salutiferee passionis, quantum tamen ad 
humanum pertinet intuitum, lugubre est satis, in tantum 
nos ab innocentia prime conditionis recessisse, ut nec ili 
qui primi in terra editi sunt germani fratres pacem inter 
se et concordiam habere potuerint, sed alter alterum 
invidendo occiderit, dum soli adhuc cum parentibus orbis 
totius Domini extitissent ; manifeste jam tum przsagantes 
quod sancti in hac vita pressuras essent a reprobis mor- 
tesque passuri: in quibus et hoc notandum, quod Cain in 
hac vita prior natus, sed Abel de hac vita prior est sub- 
latus, quia nimirum hec vita proprie malorum est vita, 
de qua in mortem precipitantur xternam; at vero elec- 
torum vita proprie futura est vita, ad quam ut felicius 
perveniant, mortificantur in hac vita quotidie, et esti- 
mantur ut oves occisionis. 

Factum est autem post multos dies, ut offerret Cain, &c.| 
Manifeste ostenditur quod ambo fratres fidem m Deum 
habuerint, ambo vel naturaliter admoniti, vel a parentibus 
edocti, noverint offerenda Deo dona, et reatum paterne 
transgressionis oblatis ei sacrificiis esse diluendum: sed 
quia non zquali mente obtulerunt, non zqualiter sunt 
utriusque vota accepta. Non enim in hoc peccasse Cain 
arbitror, quod vel opus exercuit agricolz, vel munera Deo 
de fructibus terrz obtulit, sed quod minus perfecta pietate 
in agenda carnis cura laboraverit, minus perfecta devotione 
ad offerenda Deo munera accesserit. Denique et Noe vir 
agricola exercebat terram, plantavitque vineam: et Mel- 

chisedech sacerdos Dei altissimi offerebat de fructibus 
terre panem et vinum. Non ergo Cain ob genus obla- 
tionis vile reprobatus est. Inde etenim offerebat Deo, 
unde et ipse vivere consueverat ; sed ob mentem impiam 
offerentis, ipse una cum muneribus ab eo qui corda inspicit 
abjectus est, juxta quod sequentia verba manifestant cum 
dicitur : 

Et respexit Dominus ad Abel et ad munera ejus, &c.] 
Non enim ait: Et respexit Dominus ad munera Abel et 
ad ipsum ; ad munera vero Cain et ad ipsum non respexit: 
sed primo personam offerentis acceptam Deo vel non 
acceptam, deinde munera respecta vel non respecta esse 
testatur. Homines etenim sepe muneribus eorum a qui- 
bus fuerant offensi placantur; Deus autem, qui est dis- 
cretor cogitationum et intentionum cordis, nullo magis 
munere quam pia offerentis devotione placatur: qui cum 
puritatem nostrze mentis probaverit, consequenter etiam 
vota orationum vel operum nostrorum suscipiet. 

Tratusque est Cain vehementer, &c.| Unde noverat Cain 
respexisse Dominum ad Abel et ad munera ejus; a se 
autem ac suis muneribus vultum avertisse, nisi quia, sicut 
quidam interpretati sunt, inflammavit Dominus super Abel 
et sacrificium ejus, super Cain vero et sacrificium ejus non 
inflammavit, id est, igne misso de ccelis hostiam Abel sus- 
cepit, quod szpissime factum offerentibus viris sanctis legi- 
mus. Cain vero ipse sacrificlum suum consumere igne 
debebat. Nam et hoc significare videtur Apostolus, cum 
ait: Fide plurimam hostiam Abel quam Cain obtulit Deo, 
&c. (Heb. xi. 4.) Testimonium ergo perhibuit muneribus 
Abel Deus per ignem, hzc suscipiendo de ceelis, quo etiam 
apostoli testimonio docemur, quod hostia Abel per fidei 
illius devotionem acceptabilis Deo facta est, et e contrario 
subintelligere debemus Cain propterea reprobatum, quod 
non integra suo Conditori fide servierit. 

Dixitque Dominus ad eum: Quare iratus es, &c.?] Quare, 
inquit, irasceris, et invidiz in fratrem livore cruciaris, 
vultum dimittis in terram? Nonne si bene egeris, si 

pura mente sacrificium obtuleris, recipies, respiciente 
Domino ad te et ad sacrificium tuum: sin autem male 
egeris, statim in foribus peccatum tuum aderit, et tali 
janitore intrans semper exiensque comitaberis, pro eo 
ut Dominus custodiret introitum tuum et exitum tuum, 
et sicut de sapientia dicitur: Qui de luce vigilaverit ad 
illam non laborabit. Assidentem enim illam in foribus 
suis inveniet. Et iterum: Quoniam dignos se ipsa circuit 
quzrens, et in viis ostendit se illis habitator, et in omni 
providentia occurrit illis ; 

Sed sub te erit appetitus ejus, et tu dominaberis illius.] 
Juxta idioma lingue Hebraice indicativum modum pro 
imperativo posuit, qualia habes innumera. Diliges Domi- 
num Deum tuum, diliges proximum tuum, non fornica- 
beris, non furtum facies, non falsum testimonium dices, 
pro eo ut diceretur, dilige, et ne occidas, ne forniceris, ne 
furtum facias, ne falsum testimonium dicas. Sub te ergo, 
inquit, erit appetitus ejus, et tu dominaberis illius; tu quia 
liberi es arbitrii, moneo ut appetitum peccati quo impug- 
naris compescas, et non illud tui amplius crescendo, sed tu 
magis illus correctius vivendo domineris. Hunc locum 
antiqua translatio sic habet: Nonne sic recte offeras, recte 
autem non dividas peccasti? quiesce, ad te enim conversio 
ejus, et tu dominaberis illius. Recte autem offertur Deo, 
cul uni tantummodo sacrificandum est. Non autem recte 
dividitur, cum non discernuntur recte vel loca, vel tempora 
oblationum, vel res ipsz que offeruntur, vel qui offert, vel 
hi quibus ad vescendum distribuitur quod oblatum est, ut 
divisionem hic discretionem intelligamus. In quo autem 
horum Domino displicuerit Cain, facile non potest inveniri. 
Sed quoniam Johannes Apostolus, cum de his fratribus 
loqueretur, Non sicut Cain, inquit, qui ex maligno erat, et 
occidit fratrem suum, &c. (1 Joan. iii. 13.) Datur intelligi 
propterea Deum non respexisse in munus ejus, quia hoc 
ipse male dividebat, dans Deo aliquid suum, sibi autem 
seipsum, quod omnes faciunt qui non Dei, sed suam sec- 
tantes voluntatem, id est, non recto, sed perverso corde 

viventes; offerunt tamen Deo munus, quo putant eum 
redimi, ut eorum non opituletur sanandis pravis cupidi- 
tatibus, sed explendis. Quiesce, inquit, ad te enim con- 
versio ejus, et tu dominaberis illius. Desine peccato invi- 
diz in fratrem contabescere, quia ad te erit conversio ejus- 
dem tui peccati, et in tuum caput iniquitas tua redundabit, 
et tu dominaberis illius, habens in potestate per gratiam 
divini adjutori conceptam de tuo corde repellere nequi- 
tiam. Hzec Deus locutus est ad Cain, eo more quo cum 
primis hominibus per creaturam subjectam velut eorum 
socius forma congrua loquebatur. Verum quia ille non 
intus, sed foris est admonitus, nihilominus deliberatum 
scelus in necando fratre etiam post verbum divine admo- 
nitionis vel correptionis implevit, sequitur enim : 

Dixitque Cain ad Abel fratrem suum: Egrediamur in 
agrum, &c.| Et hic perfidia Cain simul et innocentia de- 
monstratur Abel: innocentia quidem Abel, in eo quod majo- 
rem fratrem, sed erga se hostili odio accensum simpliciter 
quo jubebatur ut fratrem frater secutus est: perfidia vero 
Cain, in eo quod occisurus fratrem foras ducit, quasi in 
loco secretiori divinam possit declinare prasentiam : non 
recogitans, neque intelligens quia qui occulta cordis sui 
que redarguit noverat, etiam quo ipse secederet quidve in 
abdito gereret posset intueri. 

Et ait Dominus ad Cain: Uli est Abel frater tuus?] Non 
tamquam ignarus eum a quo discat interrogat, sed tam- 
quam judex reum quem puniat. 

Qui respondit: Nescio, &c.] Stulta pariter et superba 
responsio; stulta, cum illum falli posse putabat, qui con- 
scientiam suam peccantis et ante patratum scelus fratricidii 
velut occultorum cognitor arguebat: superba, cum in 
modum servi pervicacis custodem fratris se esse negabat, 
qui manifestatione, si quid periculi immineret, minoris 
fratris curam habere, et eum ab ingruentibus adversis 
tutari quasi major debuerat. 

Disxitque ad eum: Quid fecisti? Vox sanguinis fratris 
fui, &c.] Magnam vocem habet sanguis, non solum Abel, 

sed et omnium interfectorum pro Domino: Vox est enim 
sanguinis eorum ipsa fidei constantia, ipse fervor caritatis, 
per quem pati pro Domino meruere. Ipse clamat ad 
Dominum de terra: quia etiam si in abditis terre sinibus 
sicut Abel fuerint ab impiis interemti; causa tamen ipsa 
mortis eorum in conspectu interni arbitri pretiosa existit 
et clara, juste postulans, ut et hi qui in sua simplicitate 
sunt injuste peremti, coronentur; et illi qui eos injuste 
persequendo trucidavere, damnentur. Korum ergo san- 
guis occisorum clamat ad Dominum, quorum et vita ante 
mortem clamasse probatur ad illum, qui dicere solent: 
Clamavi in toto corde meo, exaudi me, Domine, justifica- 
tiones tuas requiram. Ille enim ad Dominum corde cla- 
mat, qui magna postulat, qui celestia precatur, qui zeterna 
sperat, qui non gloriam hujus seculi ab illo, sed justifica- 
tionum ejus custodiam requirit. Qui videlicet clamor 
unde in cordibus justorum nascatur docet apostolus 
dicens: Misit Deus Spiritum Fili sui in corda nostra 
clamantem, Abba Pater; clamantem namque in cordi- 
bus nostris ad Patrem dicit Spiritum, quia nimirum 
ipse hec ad clamandum cum impleverit accendit. Hunc 
clamorem piz devotionis et animas martyrum post mor- 
tem habere manifestat Johannes cum ait: Vidi sub altare 
animas interfectorum propter verbum Dei, &c. (Apoc. 
vi. 9.) Clamant enim hzc anime sanctorum non odio 
inimicorum, sed amore justitiz, quam semper esurire 
ac sitire didicerunt, simul et desiderio recipiendze suze 
carnis, ut quam pro Domino in mortem dederant, in 
hac immortali atque incorruptibili Domino adstare me- 
reantur. Magna autem est vox clamoris eorum, mag- 
num est desiderium justitiz. Clamante vero ad Dominum 
sanguine sanctorum, id est, justam ultionem suc injuste 
necis expetente, quid de persecutoribus eorum agatur, 
subsequenter ostenditur, dicente Domino ad Cain: 

Nune igitur maledictus eris super terram, &c.] Juxta 
mensuram peccantium justus Judex et mensuram ponit 
vindictee: Adam namque vetitum comedens nequaquam 
ipse maledicitur, sed terra potius in ejus opere maledic- 

tioni subjicitur; non quidem adeo ut fructus operanti 
deneget, sed ut laboranti ac desudanti suos cultori proferat 
fructus ; et ut labor idem aliquando posset finiri, ac requies 
zterna ingredi. Carnis etiam morte addicitur: quod bene- 
ficll gratia factum, ne semper ita laboraret ac doleret, soli 
qui preesentis seculi quam sit zrumnosa vita perpendere 
nesciunt, dubitant. Porro Cain cum sciret prevarica- 
tionem suorum damnationemque parentum, addidit ejus- 
dem noxz prevaricationis, quam de traduce traxerat, gra- 
viorem perfidia, livoris, homicidii, et mendacii reatum: 
unde merito et poena plectitur acriore: primo ut ipse male- 
dictus sit super terram, quam cruore fratris eatenus mun- 
dam polluerat: deinde ut in terra exercenda supervacue 
desudaret, nulla suis laboribus frugum copia respondente : 
tertio ut in eadem terra vagus semper esset et profugus, 
neque ausus uspiam sedes habere quietas, sive ut alia 
translatio habet, tremens gemensque viveret super terram. 
At ille, audita poena tantz suz maledictionis, noluit veniam 
deprecari, sed peccatis peccata congeminans, tantum puta- 
vit nefas, cui a Deo non posset ignosci. Denique respon- 
dit ad Dominum : 

Major est iniquitas mea, quam ui veniam merear, &c.]| 
Bjicior, inquit, a conspectu tuo, et conscientia sceleris 
lucem ipsam ferre non sustinens, abscondar ut latitem. 
Vel certe ejicis me a facie terre, ne videlicet in ulla terra- 
rum regione, ne inter ullos habitatores ejus orbis securus 
liberque manere permittar, a facie quoque tua abscondar, 
ne hanc ultra videre merear, quam usque hodie szpius 
intuendo, ac tuam vocem audiendo, felicior vivebam. 

Omnis igitur gui invenerit me, occidet me.| Dum ex tre- 
more corporis et funia trementis, sive ex instabilitate vagi 
ac profugi, eum esse intelligit qui mereatur interfici. Ve- 
rum Deus nolens eum compendio mortis finire cruciatus, 
nec tradens pcenze qua seipsum damnaverat, 

Nequaquam (inquit) ita fiet, sed omnis qui occiderit Cain 
septuplum punietur.| Non ut zstimas morieris, et mortem 
pro remedio accipies, sed vives plurimo tempore ad exem- 
plum ceterorum, ne sic peccare audeant ; tantumque abest 

ut te abs quolibet interfici velim, ut si quis te interfecerit, 
septuplum, id est, gravissima ultione puniatur, qui nec 
tuze damnationis acerbitate admonitus, a sanguine effun- 
dendo voluit manus cohibere. Non enim illum debuit 
homo occidere hominem cui Deus vitam peccanti dona- 
verat, vel ad cumulum pecenz ipsius, vel ad exemplum cau- 
telz et aliorum correctionis. Solet namque nonnumquam 
scriptura septenario numero plenitudinem ejus de qua 
loquitur rei significare, sicut in ‘Levitico: Si ambulaveritis, 
inquit, ex adverso mihi, nec volueritis audire me, addam 
plagas vestras septuplum. Et paulo post: Et percutiam 
vos septies propter peccata vestra, pro eo quod est multi- 
pliciter. Et in bonam partem Psalmista: Septies in die 
laudem dixi tibi, quod est aliis verbis dicere: Semper laus 
ejus in ore meo. Quod vero antiqui interpretes dixerunt: 
Omnis qui occiderit Cain septem vindictas exsolvet, hunc 
habet sensum. Vives usque ad septimam generationem, 
et conscientiz tuze igne torqueberis: ita ut quicumque te 
occiderit, secundum duplicem intelligentiam, aut in sep- 
tima generatione, aut magno te liberet cruciatu: non quo 
ipse qui occiderit Cain septem ultionibus subjiciendus sit, 
sed quo septem vindictas, que in Cain toto tempore cucur- 
rerunt, solvat in interfecto, occidens eum qui vite fuerat 
derelictus ad ponam. Nam et septimus ab Adam fuit 
Lamech a quo occisus esse Cain perhibetur: et hic eum- 
dem Cain per mortem septem vindictis, quas septempli- 
citer peccans meruit, absolvit. Primum namque ejus pec- 
catum est, quod offerens Deo non recte dividebat ; secun- 
dum, quod fratri invidit ; tertium, quod dolose egit dicens : 
Egrediamur in agrum; quartum, quod interfecit; quin- 
tum, quod procaciter negavit: nescio; sextum, quod se 
ipsum damnavit: Major est iniquitas mea, quam ut veniam 
merear; septimum, quod nec damnatus egit pcenitentiam. 

Posuitque Deus Cain signum, ut non eum interficeret, &c.] 
Ipsum videlicet signum quod tremens et gemens vagusque 
et profugus semper viveret: eadem sua erumna admo- 
nitus, quia non passim a quibuslibet posset occidi; qui- 
cumque autem eum occideret, vel magnis miseriis Ipsum 

Cain liberaret, vel se ipsum hoc faciens septemplici vin- 
dictze manciparet. 

Egressusque Cain a facie Domini.| Id est, a penetra- 
libus illarum zdium in quibus eatenus cum parentibus 
inhabitans, szepius illum videre in angelica forma sole- 
bat. 

Habitavit in terra profugus, &c.] Eden interpretatur 
voluptas sive deliciz, quo nomine Paradisus designatur, 
de quo supra dicitur: Plantaverat autem Dominus Deus 
Paradisum voluptatis a principio, quod antiqui interpretes 
ita transtulere: Et plantavit Dominus Deus Paradisum in 
Eden contra orientem: unde datur intelligi ad orientalem 
mundi plagam Paradisum esse conditum. Habitavit ergo 
Cain,non ad orientalem plagam Paradisi, alioquin ultra hunc 
mundum habitaret, sed in orientalibus mundi partibus, qui-. 
bus in proximo est Paradisus, quamvis inaccessibilis et 
ignotus mortalibus. Cuncta autem que de justitia vel mar- 
tyrio Abel, et de pravitate ac damnatione Cain juxta litteram 
dicuntur, mystice Dominic passioni vel conversationi in 
carne, et persecutioni ac perditioni Judzorum testimonium 
ferunt. Neque enim frustra ipse Dominus eisdem Judzis 
dicit: Si crederetis Moysi, crederetis forsitan et mihi; de 
me enim ille scripsit. Ergo Cain erat primogenitus, Abel 
secundus. Erat prior populus Judeorum possessio Dei, 
sicut ipse ad Moysen, Filius, inquit, meus primogenitus 
Israel, secundus est populus gentium, pro cujus maxime 
vita Dei Filius et nasci in carne et mori dignatus est. Fuit 
Abel pastor ovium, et Dominus ait: Ego sum pastor 
bonus. Cain autem Agricola, quia populus Judzeorum 
terrenis ac temporalibus negotiis insistebat, vel hzec vide- 
licet sola quzerens, vel horum intuitu Domino serviens, 
utpote carnaliter intelligens ea que illi prophete mystice 
de coelesti promissione loquebantur dicentes: Si volueritis 
et audieritis me, bona terrz comedetis. 

Offerebat enim Cain, &c.] Quia populus ille per bona 
opera, que terrenez retributionis gratia sectabatur, Domino 
se placere putabat. Vel certe de fructibus terre munera 
obtulit, cum se populus idem per terrenam circumcisio- 

nem, terrenum sabbatum, terrenum azyma, terrenum 
Pascha justificari credens, justitiam fidei que in Christo 
est accipere despexit. 

Abel quoque obtulit, &c.| Quia Dominus interpellans 
Patrem pro sanctis, secundum formam adsumtze humani- 
tatis offert illi vota eorum, opera videlicet bona, et pingue- 
dinem internz dilectionis. Hzec sunt enim primogenita 
gregis ejus et adipes eorum. Respicit Dominus ad Abel 
dicens: Hic est filius meus dilectus in quo mihi bene 
complacui. Respicit et ad munera ejus, quia vitam elec- 
torum quam offert illi gratanter, Deus Pater accipit, et 
quasi per ignem de ccelo hostiam ejus incendit, quia eos 
qui se pro Domino mortificare curaverint, ipse virtute sui 
spiritus, quo amplius in celestibus ignescant, immo toti 
ceelestes efficiantur, inflammat. Ad Cain vero et ad 
munera ejus non respicit; quia redarguens carnalia Jude- 
orum opera dicit per prophetam: Quo mihi multitudinem 
victimarum vestrarum, dicit Dominus? Plenus sum, holo- 
causta arietum, et adipem pinguium, et sanguinem tauro- 
rum et hircorum et vitulorum nolui. Et paulo post: 
Manus enim vestre sanguine plene sunt. Lavamini, 
mundi estote, videlicet per fidem gratiz Christi. Irascitur 
Cain contra fratris pietatem, nec redargutus a Domino a 
concepto per invidiam furore resipiscit. Quanto Judzi 
contra Dominum et gratiam novi Testamenti livore bac- 
chati sint, quoties ab illo correpti vel admoniti nihilo- 
minus malignis perstiterint in coeptis, sufficienter evange- 
lca prodit historia, quibus apte convenit quod de Cain 
dicitur, quia conciderit vultus ejus: non enim poterant 
revelata facie gloriam Domini speculari. Perdiderant 
namque gaudium illud divine gratiz, de quo justi glo- 
riantes alunt: Signatum est super nos lumen vultus tui, 
Domine ; dedisti leetitiam in corde meo. 

Eduxit Cain fratrem suum foras, §c.] Eduxit populus 
Judaicus Dominum foras de civitate sua Hierusalem, et 
crucifixit in loco Calvariz : quo utriusque loco passionis 
admonemur typice, ut exeamus ad Dominum extra castra, 

improperium ejus portantes, id est, relicto mundi consor- 
tio ac societate pravorum, libenter abjecta queque secull 
pro patrize ccelestis amore toleremus. Interrogante Do- 
mino Cain, ubi esset Abel frater ejus, nescire se respondit, 
nec ejus esse custodem. Hactenus Judzi interrogantibus 
se fidelibus, membris videlicet Christi, de Christo, se 
nescire dicunt. Essent autem ipsi quodammodo Christi 
custodes, si Christianam fidem suscipere et custodire 
voluissent. Nam qui custodit in corde suo Christum, 
non dicit quod Cain, nescire se fratrem suum, nec ejus 
esse custodem. 

Dixit Deus ad Cain: Quid fecisti ? &c.] Sic arguit in 
scripturis sanctis vox divina Judzxos. Habet enim mag- 
nam vocem Christi sanguis in terra, cum eo accepto ab 
omnibus gentibus respondetur, Amen. Hec est clara 
Vox sanguinis quam sanguis Ipse exprimit ex ore fidelium 
eodem sanguine redemptorum de quo bene fidelibus dicit 
apostolus: Accessistis ad testamenti novi Mediatorem 
Jesum, et sanguinis sparsionem melius loquentem quam 
Abel. Melius quippe loquitur sanguis Christi quam 
Abel, quia nimirum ille in condemnationem fratricidz 
clamabat ad Dominum, hic autem in salvationem Christi 
fratrum fidelium vocem suam tollit ad ccelum. 

Nunc igitur maledictus eris super terram, &c.| Terram 
dicit ecclesiam: ipsa enim, non alia, aperit os suum 
gustare in mysterio sanguinem Christi qui effusus est 
manibus populi Judeorum. Super hanc maledictus est 
populus idem: quia nimirum hec quanto artius amori 
sui Conditoris inheret; tanto gravius inimicam ei gentem 
maledictam esse intelligit, quamvis seipsam, adhuc super- 
biens specialiter benedictam glorietur. 

Cum operatus fueris eam, non dabit tibi fructus suos.] 
Operatus est populus idem in ea terra quam caput ecclesize 
Christus portavit, id est, in ejus carne salutem nostram, 
crucifigendo eum qui mortuus est propter delicta nostra, 
nec ei dedit eadem terra fructus suos, quia non justificatus 
est fide resurrectionis ejus qui resurrexit propter justifica- 

tionem nostram: unde nec resurgens eis a quibus erat 
crucifixus apparuit, tamquam Cain operanti terram, ut 
granum illud seminaretur, non ostendens eadem terra 
fructum virtutis suz. Sed eam terram, que est ecclesia, 
operati sunt Judzi, suis persecutionibus agendo ut amplius 
in Deum proficeret: seepe etiam in multos ad mortem 
usque szviendo, sed ipsi fidei et pretiosee mortis eorum 
fructum videre non meruerunt. Quod autem respondit 
Domino Cain, 

Major est iniquitas mea quam ut veniam merear, &c.] 
Patet de Judzorum populo luce clarius, quia major est 
iniquitas qua Filium Dei occidit, quam ut veniam merea- 
tur; et ideo quicumque ex eo veniam pcenitentes accipi- 
unt, hi profecto trans meritum suum divine gratia pietatis 
salvantur. Patet quia ejectus est a facie terre, id est, a 
sorte sanctz ecclesiz, et absconsus a facie divine contem- 
plationis; quod sibi ipse protendebat, quando faciem 
Christi in passione velavit, quod illi etiam ceelestia signa 
protendebant, quando eo crucifixo sol radios suze lucis 
abscondit, perditoque regno profugus ac vagus per orbem 
quacumque dispersus est, timens ne ipsa etiam temporali 
vita privetur, et quasi dicit cum Cain: Omnis igitur qui 
invenerit me, occidet me. Sed quid ei respondit Deus ? 
Nequaquam ita fiet, sed omnis qui occiderit Cain, septem 
vindictas exsolvet, id est, non corporali morte interibit 
genus impium carnalium Judzorum. Quicumque enim 
eos ita perdiderit, septem vindictas exsolvet, id est, auferet 
ab eis septem vindictas quibus alligati sunt propter reatum 
occisi Christi, ut hoc toto tempore, quod septenario dierum 
numero volvitur, magis quia non interit gens Judea, satis 
appareat fidelibus Christianis quam subjectionem merue- 
rint, qui superbo regno Dominum interfecerunt. Hujus 
expositionem sententiz propterea juxta antiquam transla- 
tionem posuimus, quia de opusculis S. Augustini qui hanc 
sequebatur, sicut et alia multa decerpsimus. 

Posuitque Deus Cain in signum, &c.| Habet gens Judxa 
sive sub paganis regibus, sive sub Christianis signum legis 

suse, quo a ceteris gentibus populisque distinguitur, et 
omnis imperator vel rex, qui eos in regno suo invenit, cum 
ipso signo eos invenit, nec occidit, id est, non efficit ut 
non sint Judzi, certo quodam et proprio suz observationis 
signo a ceterarum gentium communione discreti, nisi qui- 
cumque eorum ad Christum transierunt. 

Egressusque Cain a facie Domini, &c.] In facie Domini 
agnitio ejus, qua se manifestat ac dignoscitur, solet intel- 
ligi. Merito ergo populus, qui a divine cognitionis gratia 
recessit, in terra habitare perhibetur. Non enim potest 
dicere cum electis: Nostra autem conversatio in ccelis est : 
unde etiam Salvatorem expectamus Dominum nostrum 
Jesum Christum. Hunc locum Lxx. Interpretes ita 
transtulere: Exit autem Cain a facie Domini Dei, et 
habitavit in terra Naid contra Eden. WNaid autem in pro- 
fugum, sive, ut in libro Hebreorum nominum invenimus, 
instabilem motum et fluctuationem vertitur, quod non- 
nulli, quibus et Josephus consentit, locum esse, in quo habi- 
taverit Cain, autumant. Porro noster interpres non hoc 
nomen loci, sed rei ipsius esse significantiam intellexit : 
quia Cain instabilis semper et fluctuans atque incertarum 
sedium esset futurus. Quod quantum presenti Judeorum 
statui conveniat, universus testis est mundus. Qui bene 
etiam contra Eden habitare perhibetur, Eden quippe 
voluptatem sive delicias significat: quia nimirum perfidus 
ille populus quantum aversus a cognitione veritatis terrenis 
se negotiis implicat, tantum contrariam deliciis ccelestibus 
vitam gerit: et quia temporalia solummodo gaudia sitit, 
torrenti voluptatis divine, quo justi potantur, siccis fau- 
cibus cordis adversarius existit. 

Cognovit autem Cain uxorem suam, &c.| Sicut ab initio se- 
culi incipientis in occisione Abel passiones sanctorum ; in 
livore autem et persecutione Cain perfidie sunt insinuate 
reproborum, que ad finem usque szculi erunt ambz in 
mundo permansure; sic et in civitate quam edificavit 
Cain typice intimabatur, quod spes tota pravorum in hujus 
szeculi regno esset ac felicitate figenda, ut pote qui futuro- 

rum bonorum aut fidem aut desiderium nullum haberent. 
De qua civitate loquitur Dominus per prophetam Osee : 
Deus ego et non homo in medio tui sanctus, et non ingre- 
diar civitatem. Neque enim Abel sive Seth, qui pro eo 
natus est, civitatem aut domos edificasse leguntur: quia 
nimirum eos designabant, immo eorum erant primitie, qui 
suo gaudent cantare Creatori: Quoniam incola ego sum 
apud te in terra et peregrinus, sicut omnes patres mei. 
Quibus apte convenit hoc quod preemisimus Domini pro- 
missum: Deus ego et non homo in medio tui sanctus: 
quia quo a mundane civitatis consortio se reddunt extra- 
neos, eo inhabitatione sui Conditoris existunt digniores. 
Apte autem Cain nomen civitatis ex nomine filii sui 
Enoch vocavit, ut successores se tales habiturum designa- 
ret, qui patriz coelestis exsortes, in hujus vitz delectatione 
corda fundarent. Et bene Enoch interpretatur Dedicatio, 
quia reprobi dum pro eis que operantur in presenti gau- 
dere desiderant, quasi civitatem, quam sibi edificant, in 
prima generatione dedicant. At contra in illa generis 
humani prosapia que per Seth ad Noe descendit, sep- 
timus ad Adam nascitur Enoch, qui ambulasse coram Deo 
legitur, et non apparuisse, quia tulerit eum Deus: quia 
nimirum requies et lztitia spesque omnis electorum non- 
nisi in futuro sabbato est, qui postquam in hac vita ambu- 
lant cum Domino, humiliter ejus precepta sequentes, tol- 
luntur ab eo in vitam perpetuz quietis, et non apparent 
ultra inter mortales: quia cum illo immortaliter vivunt. 
Ipsi enim sunt civitas ejus et templum, nunc quotidianis 
profectibus bonorum operum ad perfectionem tendentes, 
tunc finitis laboribus, cum illo regnantes, et in sua ipsi 
dedicatione, quze per przsentiam Sancti Spiritus perpetuo 
celebrabitur, singuli quasi in Enoch nomine gaudentes. 
Porro Enoch genuit Iram, &c.| Progenies Cain usque 
ad septimam generationem computatur, et in hac ipse a 
Lamech occisus, septem vindictis quas diutissime miser 
gestabat, absolutus est. In hac tota que de illo nata erat 
soboles, postquam ad augmentum maledictionis etiam 

adulterio Lamech polluta est, ingruente diluvio perit. In 
sexta quidem generatione adulterio foedata, in septima vero 
diluvio deleta: in quo spiritualiter insinuatur, quod im- 
piorum civitas, id est, societas tota reproborum, in sex 
hujus szeculi zetatibus se corruptura sceleribus, in septima 
autem, que est in futuro, in zternum sit peritura. Sicut 
enim septimus ab Adam Enoch raptus est in paradisum, 
et non vidit eum homo, quia vivit in pace cum Deo; ita 
septimus a Cain Jabel, interpretatur Mutatus, cum suis 
fratribus et universa progenie deletus est diluvio, et non 
vidit eum homo, quia eterna morte multatus, et ab ea 
quam dilexerat gloria szeculi, lam quam non previdebat 
est mutatus in peenam. In quibus aperte designatur, ut 
diximus, quod sancti post hujus seculi sex etates ad 
requiem in alia vita, et reprobi tendant ad supplicium, ut 
etiam, narrante Domino, Lazari pauperis et divitis superbi 
manifeste probat historia. 

Genuit (inquit) Ada Jabel, &c.| Cuncta hec que filii 
Lamech invenisse vel egisse referuntur, ad cultum vel 
ornatum vel inlecebras hujus vite pertinent: nihil autem 
tale Abel, nihil tale natus pro eo Seth, aut nepotes ejus 
fecisse leguntur, sed velut peregrini in terra simplicem 
duxisse vitam probantur. Nam etsi Abel pastor erat 
ovium, non tamen voluit adeo huic se officio mancipare, ut 
tentoria sibi in quibus familiarius hoc exercere posset 
contexeret. Citharze autem et organo absit ut vir tantus 
ullum tempus indulgeret. Si quis vero cuncta opera quz 
de aere ac ferro fiunt sollerter intuetur; manifeste cog- 
noscit, quia si recte naturalem legem servaret genus hu- 
manum, etiam de paradisi gaudiis culpa prevaricationis 
expulsum, nequaquam his omnibus opus haberet: unde 
heec omnia a filiis maledictionis esse constat inventa, quam- 
vis postmodum, degenerante humano genere a castitate 
prime conversationis, etiam boni Dei famuli pro commu- 
nione vitz socialis aliquotiens hujusmodi rebus operam 
dabant. Sed magna utique distantia, quia nimirum re- 
probi talibus quasi summo suo bono delectabantur: electi 

vero his aut omnimodis abrenuntiant, aut pro commodo 
vite hujus aliquo, donec ad zxternam perveniant, sicut 
viator stabulo sive viatico, transeuntes utuntur. Denique 
patriarche habitabant in tentoriis, sed hoc velut peregrini 
in mundo, ad distinctionem eorum qui in urbibus ac 
domibus quasi terre cives habitare solebant. Utebantur 
psalmistze cithara et organo, sed ad laudandum in eis 
Dominum: et e contra arguit propheta eos qui cithara, 
tympano et lyra in conviviis personabant. Erant in populo 
Dei viri docti in cuncta opera eris et ferri, necnon et 
argenti et auri: sed hos ipse hanc artem ad distinctionem 
sui tabernaculi transferre precepit. Propheta quoque 
gaudia Dominice incarnationis evangelizans, opera ferri 
noxia tollenda atque in melius commutanda predixit, et 
conflabunt, inquiens, gladios suos in vomeres, &c. (Is. xxiv.) 
Nec preetereundum negligenter quod cum homines adul- 
terio inquinari, cum pascendis pecoribus amplius justo 
insistere, cum modis musicis dissolvi, cum fabrilibus ope- 
ram dare artibus coeperunt; tunc diluvio sunt superve- 
niente deleti. Sed cavendum sollertius ne nos hujusmodi 
rebus ultra modum inretitos ultimus dies inveniat, cum 
etiam Dominus de die judicii loquens commemorato hoc 
tempore, ad cautelz nos studium incitet, dicens: Sicut 
enim erant in diebus ante diluvium comedentes et biben- 
tes, &c. (Matt. xxiv. 38.) 

Soror vero Thubalcain Noema.| Noema interpretatur 
Voluptas. Bene autem series generis Cain in nativitate 
foeminze terminatur ; et eadem foemina Voluptas nominatur: 
quia tota pravorum intentio mundi servit inlecebris, et in 
expletione carnalium voluptatum vitam finire desiderat. 
Verum nata hac foemina, non multo post universa progenies 
maledicta diluvio consummata est: quia cum delectationi- 
bus mundi colla mentis subdiderint, cum dixerint pax et 
securitas, tunc repentinus eis superveniet interitus. No- 
tandum autem quod delectatio sive voluptas duobus modis, 
id est, et in bono et in malo, solet intelligi: In bono, 
videlicet cum dicitur, Mansueti autem possidebunt terram, 

VOL. VII. G 





82 COMMENTARII 


et delectabuntur in multitudine pacis. Et rursum: In- 
ebriabuntur, inquit, ab ubertate domus tux, et torrente 
voluptatis tuze potabis eos. A qua voluptate et paradisus 
cognominatur: quia nimirum ad hoc in eo positus est 
homo, ut in presentia sui Conditoris ibidem_beatissimis 
ac sanctissimis carnis et anime deliciis perpetuo frueretur. 
In malo autem voluptas accipitur, cum notantur ab apo- 
stolo quidam voluptatum amatores magis quam Dei. 
Quibus apte vocabulum Noemez, in cujus generatione 
prima, mundi etas, paucis exceptis, deleta est, congruit. 
Recessisset ergo genus humanum ab Eden, id est, a 
deliciis internorum bonorum; et exercebat relictis ccles- 
tibus terram, et pervenit usque ad nativitatem fomine, 
quze Noema, id est, Voluptas vocaretur: nec multo post 
totum cataclysmo periit: ut profecto nativitate talis sobolis 
et eventu subsecutz cladis insinuaretur, quia merito ad 
ruinam properant quique, neglectis spiritualibus, carnis 
sese voluptatibus subigunt. Et quidem Noema in sep- 
tima a Cain generatione nataest. Si autem ab ipso Adam 
generationes Cain computare, et omnes etiam filios Lamech 
adnumerare volueris, invenies Noemam in undecimo loco 
positam. Lamech namque est septimus ab Adam, quibus 
cum quatuor liberos ejusdem Lamech adjeceris, unde- 
cimum profecto numerum implebis. Solet autem unde- 
nario numero, qui denarium transgreditur, peccatum de- 
signari, quod transgressione decalogi legis perpetratur. 
Atque ideo recte generatio reproba in undenario numero, 
et hoc in foemina, terminatur ac deperit: quia dum legis 
divinz scita contemnens, pravis suis voluptatibus satiari 
contendit, repentinum sibi struit exitium. 

Dixitque Lamech uxoribus suis Ade et Selle, &c.| Virum 
vel adolescentulum, quem dicit, Cain significat, quem idem 
Lamech, sed non sponte, interfecit, sicut Hieronymus in 
quodam Hebrzo volumine scriptum esse testatur. Occidit 
autem eum in vulnus et in livorem suum, quia et ipse sibi 
in hoc mortem adscivit ac damnationem, quod eum, quem 
Deus vite donaverat, peremit. 

Septuplum ultio dabitur de Cain, &c.| Septuplum ultio 
data est de Cain, quia usque ad septimam generationem 
fratricidii et invidize suze vagus profugusque peenas luebat. 
De Lamech vero septuagies septies, quia sicut Hierony- 
mus relatum sibi ab Hebrzis testatur, et Josephus idem 
adfirmat, Lxx. et vII. anime progenitz sunt de stirpe 
Cain, que diluvio perierunt. Et in hoc numero de 
Lamech factam aiunt esse vindictam, quod genus ipsius 
usque ad diluvium perseveraverit. Interpretatur autem 
Lamech Percutiens sive Percussus, que utraque interpre- 
tatio eidem uni convenit qui et percussit Cain, et ob hoc 
idem parricidium etiam ipse divina ultione percussus est. 
Mystice autem Lamech genus humanum significat, et 
percussum fraude antiqui hostis in primo parente, et per- 
cutiens seipsum quotidianarum augmentatione culparum, 
de quo ultio septuagies septies data est; quia usque ad 
adventum Christi, qui in septuagesima et septima genera- 
tione in mundo apparuit, noxa prime prevaricationis 
genus premebat humanum, donec adveniens ille tolleret 
peccata mundi, et in sternam nos vitam, quam in Adam 
perdidimus, aperta suo baptismate vel passione janua 
regni ccelestis, induceret. Tunc ergo ultio de Lamech 
cessavit, quia contrito per passionem ac resurrectionem 
Dominicam aculeo mortis atque peccati, genus humanum 
ad regnum ceeleste rediit. 

Cognovitque adhkuc Adam uxorem suam, &c.| Postquam 
Cain fratricidam extinctum commemoravit, et progeniem 
ejus in septima generatione denuo maledictam replicavit, 
revertitur ad restaurationem seminis sancti exponendam, 
utque hoc pereuntibus impiis perpetuo manserit narrat. 
Interpretatur autem Seth Positio, sive Resurrectio, cujus 
causa nominis aperitur, dicente parente : 

Posutt mihi Dominus semen aliud pro Abel, &c.| Positus 
est pro Abel, non solum ordine nascendi, sed et merito 
virtutis, locum fratris implens, cujus devotio mentis etiam 
ab sobolem ipsius transisse monstratur, cum subditur : 

Sed et Seth natus est filtus, quem vocavit Enos, &c.) Eunos 

interpretatur Homo vel Vir: unde recte qui tale nomen 
ipse habet, nomen Domini incipit invocare, tanto instan- 
tius quotidianis in precibus auxilium Conditoris implorans, 
quanto se fragilis nature factum meminit. Mystice autem 
sicut Abel occisus a Cain passum Dominum; ita natus 
pro eo Seth resuscitatum eum a morte designat: unde 
apte apud Septuaginta Translatores nato eo dixisse fertur 
pater sive mater ejus: Suscitavit enim mihi Deus semen 
aliud pro Abel, quem occidit Cain. Quod ideo recte juxta 
mysticos sensus semen aliud appellatur, cum idem Do- 
minus qui occisus est resurrexit, quia nimirum mortalis 
occisus est, resurrexit immortalis: mortuus est ne nos 
mori timeremus: surrexit ut nobis resurgendi a morte 
spem fidemque tribueret: quorum distantiam seminum, 
loquens de nostra resurrectione, apostolus manifeste dis- 
crevit, Seminatur, inquiens, in corruptione, surget in incor- 
ruptione, &c. (1 Cor. xv.42.) Et de ipso Domino, Etsi 
mortuus est, inquit, ex infirmitate, sed vivit ex virtute Dei. 
Enos vero filius Seth populum Christianum figuraliter 
exprimit, qui per fidem ac sacramentum Dominice pas- 
sionis ac resurrectionis quotidie per totum orbem ex aqua 
et Spiritu Sancto nascitur. Iste enim gratiam regenera- 
tionis suz prime generationi preeferens, in universis qu 
agit auxilium nominis Domini invocare consuevit, dicens : 
Pater noster, qui es in ccelis, sanctificetur nomen tuum, &c. 
ejusdem Dominice orationis, sive aliarum quibus gratize 
ejus, sine qua nihil valemus, supplicare solemus: unde 
etiam recte nos propter conscientiam nostre fragilitatis 
Enos, id est, Hominis vocabulo cognominamur: propter 
vero spem future nostre immortalitatis filii Seth, id est, 
Resurrectionis, existimus. 


IN CAP. V. Hic est liber generationis Adam. In 
die qua creavit Deus hominem, &c.| Hic est liber primz 
creationis hominis, quod ad similitudinem suam fecit illum 
Deus, ut videlicet participatione bonitatis ejus esset per- 
petuo bonus, immortalis et felix; quod masculum et femi- 

nam fecit eos, quod factos gratia suz benedictionis illus- 
travit. Talis erat generatio Adam cum uxore sua in die 
qua creatus est: Sed heu! Proh dolor! profanavit ille 
similitudinem Dei, hosti magis quam Creatori credendo, 
contraxit primogenitus ejus pcenam maledictionis gravio- 
rem invidendo et occidendo fratrem, corrupit septimus ab 
illo Lamech statutam masculi et foemine legem, de qua 
dictum erat, Erunt duo in carne una, accipiendo duas 
uxores, et in una carne tres conjungendo, et crebrescen- 
tibus passim malis, in tantum a similitudine sui Conditoris 
ac prima benedictione genus recessit humanum, ut in 
decima generatione, exceptis paucis, quos arca cohibuit, 
totum deleri meruisset ; ad quam tamen similitudinem ac 
benedictionem nobis redire concessit Conditor ipse, in nos- 
tre nature similitudine nasci ac maledici morique dignatus, 
quatenus per ipsum redemti et dicere de ipso mereamur: 
Scimus quia cum apparuerit, similes ei erimus: videbimus 
enim eum sicuti est, et audire ab ipso: Venite, benedicti 
Patris mei, possidete paratum vobis regnum a constitutione 
mundi. 

Et vocavit nomina eorum Adam, &c.| Adam sicut et 
Enos interpretatur Homo, sed sic Enos sonare fertur 
Hominem, ut masculis tantum congruat: Adam vero ita 
ut utrique sexul possit aptari: unde recte dicitur, quia 
vocavit nomina eorum Adam, id est, Homo. Sicut autem 
homo Latine ab humo nominis etymologiam habet, quia 
de humo carnis originem traxit: ita apud Hebrzeos Adam 
a terra nominatur, quia de limo terre homo formatus est: 
unde etiam Adam Terrenus, sive terra rubra potest inter- 
pretari. Porro apud Grecos homo aliam habet etymolo- 
giam: vocatur enim antropos, ab eo quod superna specu- 
lari et ad coelestia contuenda debeat oculos mentis attol- 
lere. Inest autem nomini Adam, excepta interpretatione 
qua hominem designat, et aliud sacramentum quod silentio 
preteriri non debet. Habet enim litteras quatuor, A et D 
et A et M, a quibus litteris et quatuor orbis plage, cum 
Greece nominantur, initium sumunt. Vocatur namque 
apud eos anatole oriens, dysis occidens, arctos septentrio, 

mesembria meridies ; multumque deccbat ut nomen proto- 
plasti omnes mundi plagas ipse mystice contineret, per 
cujus progeniem mundus erat omnis implendus. Quod 
autem dicit, Et vocavit nomina eorum Adam, et addidit, 
In die quo creati sunt, patenter insinuat quod uno eodem- 
que die, id est, sexto mundi nascentis, Adam et uxor ejus 
facti sunt, et non uxor de latere ejus post sextum aut sep- 
timum diem seorsum Creata. 

Vixit autem Adam centum triginta annis, &c.] Adam qui- 
dem creatus est ad imaginem et similitudinem Dei, quia 
immortalis est in anima et carne conditus. Postquam vero 
imaginem in se Dei ac similitudinem peccando corrupit, 
genuit ad similitudinem et imaginem suam filium, id est, 
mortalem, corruptibilem, rationis capacem, reatu sus pre- 
varicationis adstrictum, et non nisi ejusdem Conditoris sui 
gratia solvendum. Notandum autem quod ubi nostri codices 
ex Hebrzo fonte transfusi habent vixisse Adam centum tri- 
ginta annis, et genuisse Seth, antiqua translatio habet pro 
centum triginta, ducentos triginta: ubi autem in nostris 
codicibus sequitur, Et facti sunt dies Adam postquam 
genuit Seth octingenti anni, et genuit filios et filias, illa 
pro octingentis septingentos habet. Ubi vero in conclu- 
sione subjungitur: Et factum est omne tempus, quod 
vixit Adam, anni nongenti triginta, et mortuus est, ibi et 
illa eamdem summam ponit, talisque distinctio numerorum, 
in omnibus usque ad diluvium generationibus inter utram- 
que editionem servatur, ut ante natum filium quisque 
in Lxx. Interpretibus centum annos plus, et post natum 
centum minus quam in Hebraica veritate annos habuisse 
legatur. At in conclusione utraque editio equalem nume- 
rum ponit, preter in sexta solummodo generatione ; ubi 
in utrisque codicibus Jaret annorum centum sexaginta 
duorum genuisse Enoch, et post ejus ortum octingentos 
annos vixisse reperitur: et in nona, in qua novo genere 
distantiz secundum Hebraicam veritatem Lamech genu- 
isse Noe cum esset annorum centum octoginta, et eo nato 
supervixisse annis quingentis nonaginta quinque reperitur. 
Porro in Septuaginta Interpretibus ante natum Noe inve- 

niuntur anni centum octoginta octo: post natum vero 
quingenti sexaginta quinque, sicque fit ut viginti quatuor 
annis plus vixisse Lamech in Hebreis quam in Septua- 
ginta Translatorum codicibus inveniatur: qua interpre- 
tum diversitate efficitur, ut tempus vite Mathusalam qua- 
tuordecim annis ultra diluvium videatur extendi, utque 
anni ante diluvium juxta Hebreos mille quingenti cen- 
tum quinquaginta sex; juxta Septuaginta autem In- 
terpretes, quos Chronographi sequuntur, duo millia du- 
centi quadraginta duo reperiantur: quamvis doctissimus 
Augustinus profiteatur quod etiam in Septuaginta Trans- 
latione Mathusalam in codicibus paucioribus, sed vera- 
cloribus, sex .annis ante diluvium reperiatur fuisse 
defunctus: qui cum studiosissime causam dissonantize 
prefate interpretationum inquireret, nec vellet Septua- 
ginta Translatorum fidei derogare, quos et apostoli atque 
evangelist plerisque in locis probantur esse secuti; et 
ipse transferendo scripturas prophetico magis dono quam 
officio interpretandi usos esse credebat; ita conclusit ut 
diceret: “Credibilius ergo quis dixerit cum primo de bi- 
bliotheca Ptolomei describi isti coeperunt; tunc aliud tale 
fieri potuisse in codice uno, sed primitus inde descripto, 
unde jam latius emanaret, ubi potuit quidem accidere 
etiam scriptoris error. Sed hoc in illa questione de vita 
Mathusalam non absurdum est suspicari. Et post ali- 
quanta: Recte fieri, inquit, nullo modo dubitaverim, ut 
cum diversum aliquid in utrisque codicibus invenitur, 
quandoquidem ad fidem rerum gestarum utrumque esse 
non potest, verum ei lingue potius credatur, unde est in 
aliam per Interpretes facta translatio.” Itaque juxta He- 
braicam veritatem vixit Adam centum triginta annis et 
genuit Seth. Vixit Seth centum quinque annis et genuit 
Enos. Vixit Enos nonaginta annis et genuit Cainan. 
Vixit Cainan octoginta annis et genuit Malalehel. Vixit 
Malalehel sexaginta quinque annis et genuit Jared. Vixit 
Jared centum sexaginta duobus annis et genuit Enoch. 
Porro Enoch vixit sexaginta quinque annis et genuit 

Mathusalam, et ambulavit cum Deo. Postquam genuit 
Mathusalam vixit trecentis annis, et genuit filios et filias. 
Ambulavit cum Deo dictum est, Dei in omnibus volun- 
tatem et precepta secutus est, Deo in se commorante, et 
cor ejus possidente ac regente, bona foris opera exercuit, 
juxta illud Prophetz: Indicabo tibi, O homo, quid sit 
bonum, et quid Dominus querat a te: utique facere ju- 
dicium et diligere misericordiam, et sollicitum ambulare 
cum Deo tuo. Et sicut Zacharias ait: Confortabo eos in 
Domino, et in nomine ejus ambulabunt, dicit Dominus. 
Non autem ita dictum est quia post natum Mathusalam 
ambulaverit Enoch cum Deo trecentis annis, quasi non 
etiam ante nativitatem ejus divinis obtemperaverit jussis ; 
sed hac potius sententia simpliciter indicatur, quia non 
amplius quam trecentis annis post ortum Mathusalam in 
hac vita Deo bonis actibus servierit. Verum his completis 
ad ulterius vite gaudia ducatum ejus secutus sit. Sequitur 
enim, 

Et facti sunt omnes dies Enoch trecenti sexaginta quinque 
anni, &c.] Pulcherrime autem dicitur, quia qui ambulavit 
in hac vita prius cum Deo, obediendo preceptis ejus, 
ambulavit postmodum cum illo transeundo de hac vita in 
aliam, ubi in maxima carnis et spiritus quiete ac felicitate 
viveret: quem tamen fides ecclesiz universalis habet ante 
diem judicti, id est imminente adventu Antichristi, reditu- 
rum cum Helia ad conversionem hujus szculi, quatenus 
auctoritate ac doctrina tantorum virorum erudiantur et 
confirmentur corda hominum ad tolerandam et superan- 
dam persecutionem ejusdem filii perditionis; et tunc eos, 
consummato suo martyrio, ad immortalis vite: gaudia con- 
sensuros, Juxta quod in Apocalypsi Dominus Johanni: Et 
dabo, inquit, duobus martyribus meis, id est, testibus, et 
prophetabunt diebus mille ducentis sexaginta amicti saccis, 
id est, tribus semis annis in magna continentia et agonia 
conversantes. Et paulo post: Et cum finierint testimo- 
nium suum, bestia que ascendit de abysso, faciet adversum 
illos bellum, et vincet eos, et occidet illos. Diximus autem 

preoccupando supra, quia sicut Lamech in septima ab 
Adam generatione maledictus interitum designat repro- 
borum, quem in futuro seculo, ubi requiem sperare debue- 
rant, inveniunt: ita Enoch in septima generatione trans- 
latus de mundo veram demonstret requiem electorum, 
quam post hujus vite labores, qui sex ztatibus transeunt, 
sine fine percipiunt. Unde recte Lamech et uxores legi- 
tur accepisse duas contra decretum ejus qui dixit: Erunt 
duo in carne una, et prolem ex his genuisse mundi actibus 
atque inlecebris deditam, ac sic patrato homicidio proprii 
oris maledictus esse sententia. Porro Enoch ambulasse 
cum Deo perhibetur. Quz laus hominis major esse pote- 
rit? nulla, cum sit comes individuus, in cunctis actibus 
divinze vestigia sequitur jussionis: quod si fecisset Adam, 
nequaquam a comitatu Conditoris ad audienda serpentis 
conloquia pedem avertisset, hactenus cum genere suo toto 
in Paradiso maneret. Quod vero omnes dies Enoch tre- 
centi sexaginta quinque anni esse dicuntur, quo dierum 
numero annus solis includitur, significat mystice per 
tutum hujus seculi tempus eos qui fideliter Domino ser- 
viunt, et ad xternam requiem tendunt, numquam defu- 
toros. Nec frustra trecenti anni seorsum excipiuntur, 
quibus specialiter ambulasse cum Deo Enoch perhibe- 
tur. Hic etenim numerus apud Grecos per T litteram 
solet notari. T vero littera crucis figuram tenet; et si 
apicem solum qui deest in medio suscepisset, non jam 
figura crucis sed Ipsum crucis esset signum manifesta 
specie depictum. Ambulavit ergo Enoch cum Deo, qui 
dicitur Dedicatio, trecentis annis: quia nimirum vitam 
et conversationem expressit, immo ipse egit eorum qui 
in fide Dominice passionis gaudium perpetuz salutis 
expectant, abnegantes seipsos, tollentesque crucem suam 
quotidie, et sequentes Dominum: quod est aliis ver- 
bis dicere, ambulantes cum Deo, et ad ingressum Para- 
disi tendentes. Notandum autem quod cum progeniem 
Seth usque ad Noe, et deinde usque ad Abraham scrip- 
tura sub tanta distinctione contexuerit, stirpem Cain usque 
ad Lamech et liberos ejus absque ulla etatum mentione 

descripsit, quasi tacite nobis intimans illud psalmiste: 
Quoniam novit Dominus viam justorum, et iter impiorum 
peribit. 

Vixit quoque Mathusalam centum octoginta septem annos, 
&c.] Providit Lamech spiritu prophetico qualis suus filius, 
quantz virtutis esset futurus, quodque in diebus ejus 
impiorum natio exterminanda, et per ipsum esset, trans- 
acto diluvio, generatio restauranda fidelium. Opera autem 
et labores manuum, quos dixit, non alios, credo, majores 
voluit intelligi, quam eos quibus progenies electorum eo 
tempore a malorum improbitate premebatur: consola- 
tionem vero suam suorumque illam dixit, cum perdito per 
diluvium mundo qui tunc erat, ablatis de medio cunctis 
mundi rebus atque habitatoribus, novum iterata seculi 
facie genus justorum prescirent esse nasciturum. Nam et 
hoc tempore consolatio bonorum est, cum viderint cre- 
brescentibus mundi ruinis adpropinquare diem judicii, in 
quo consumpta universitate pravorum, ipsi cum Domino 
nova futuri seculi regna possideant. Pro eo autem quod 
nostra editio habet, consolabitur, antiqui Interpretes dixe- 
runt, Iste requiescere nos faciet ab operibus nostris, quod 
nomini Noe magis convenire videtur. Noe quippe Requies 
interpretatur. In quo juxta litteram illud potest intelligi 
quod temporibus ejus omnia retro opera hominum quieve- 
rint per diluvium. Juxta sensum vero spiritualem eadem 
est requies que et consolatio sanctorum, intueri videlicet, 
adpropinquante mundi termino, et interitum impiorum, et 
suorum adesse tempus premiorum. Bene autem Noe, in 
cujus meritis Domino devotis requies et consolatio erat 
seculo danda, in decima ab Adam generatione nascitur: 
quia nimirum per completionem decalogi legis eterna 
nobis requies et vita tribuitur. Bene cum eum genuisse 
scriptura dixit, nequaquam unum ejus filium voluit nomi- 
nare, ne in viro perfecto numerus undenarius quasi trans- 
gressio denarii aliquem habere locum videretur, sed velut 
de viro virtutis mystice loquens, tres ei pariter natos filios 
refert. 

Noe vero (inquit) cum quinyentorum essel annorum, 

genuit Sem, Cham, et Jafeth.| Natus est ergo Noe in 
decima generatione, quia illorum vitam et figuravit et egit, 
qui in observatione decalogi perfecti sunt. Genuit tres 
filios, ut in fide sanctz Trinitatis se Domino servisse ac 
virtutum spiritualium frugem protulisse etiam carnalis so- 
bolis fructu designaret: quamvis etiam juxta historiam 
tres creasse filios decebat eum, in quo pereunti mundo 
semen erat nascituri denuo seculi relinquendum, ut per 
trium videlicet progeniem filiorum totidem orbis terra- 
rum partes implerentur. Sem etenim filii maxime Asiam, 
Cham liberi Africam, Jafeth posteri Europam possedere. 


IN CAP. VI. Cumque cepissent homines multiplicari, &c.] 
Homines dicit progeniem Cain, que a divine voluntatis 
intuitu aversa, humanis solummodo negotiis animum sub- 
jugaverat : filios vero Dei, eos qui de prosapia Seth gene- 
rati, exemplo paternz devotionis servitium quod Deo debe- 
bant inviolata mente servabant. Qua distinctione et Do- 
minus in evangelio discipulos suos a ceterorum compara- 
tione discrevit, dicens : Quem dicunt homines esse Filium 
hominis? Et accepto eorum responso, Vos vero, inquit, 
quem me esse dicitis? videlicet eminentiores eos homi- 
nibus volens intelligi, et in eorum numero computandos, 
de quibus ipse ait: Ego dixi, Dii estis, et filii Excelsi 
omnes. Quidam codices pro Filiis Dei habent Angelos 
Dei; quod in eadem utique significatione accipitur. Angeli 
quippe Dei recte appellantur homines justi, qui juxta 
modum suz capacitatis angelicam in terris agere vitam 
curant: qualibus dicit Apostolus: Vos autem fratres non 
estis In carne, sed in spiritu. Et iterum: Nostra autem 
conversatio in ccelis est. Videtur ergo quia generatio 
stirpis Seth, quamdiu cum progenie Cain non est com- 
mixta, inlibatam suze castitatis normam servaverit; at 
postquam in concupiscentiam lapsa nequam foeminarum 
maledictz se soboli conjunxit, tunc et ipsa vitiato sobriz 
mentis decore, maledictionis ejus ccoeperit exsistere con- 
sors. Denique in lege diligenter ac sedulo precipitur 

filiis Israel, ne cum alienigenis misceant connubia, ne 
seducat, inquiens, filia ejus filium tuum, et sequantur 
deos eorum. 

Dixitque Deus, Non permanebit Spiritus meus in homine, 
&c.] Hos versiculos exponens S. Hieronymus, “in He- 
breo,” inquit, “scriptum est: Non judicabit Spiritus 
meus homines istos in sempiternum, quia caro sunt: hoc 
est, quia fragilis est in homine conditio, non eos ad eternos 
servabo cruciatus; sed hic illis restituam quod merentur. 
Ergo non severitatem, ut in nostris codicibus legitur; sed 
clementiam Dei sonat, dum peccator hic pro suo scelere 
visitatur: unde et iratus Deus loquitur ad quosdam: Non 
visitabo filias eorum cum fuerint fornicate, et sponsas 
eorum cum adulteraverint. Et in alio loco: Visitabo in 
virga iniquitates eorum, et in flagellis peccata eorum, 
verumtamen misericordiam meam non auferam ab eis. 
Porro ne videretur in eo esse crudelis, quod peccantibus 
locum poenitentize non dedisset, adjecit: Eruntque dies 
illius centum viginti annorum, hoc est, habebunt centum 
viginti annos ad agendam peenitentiam: quia vero pceni- 
tentiam agere contemserunt, noluit Deus tempus expec- 
tare decretum, sed viginti annorum spatiis amputatis, 
induxit diluvium anno centesimo agende peenitentizx 
destinato.” 

Gigantes autem erant super terram, &c.| Gigantes dicit 
homines immensis corporibus editos ac potestate nimia 
preeditos, quales etiam post diluvium, id est, temporibus 
Moysi vel David multos fuisse legimus, qui nomen habent 
Grace ex eo quod illos juxta fabulas poetarum terra 
genuerit. Videntur autem tunc fuisse progeniti, cum 
poster Seth de stirpe Cain uxores sibi gratia pulchritudinis 
contra jus suz dignitatis elegerant. Nam sequitur: 

Postquam enim ingressi sunt filtt Dei ad filias hominum, 
&c.] Notandum autem quod hoc in loco pro gigantibus, 
_in Hebreo cadentes, id est, Annafilim leguntur ; facilisque 
atque absolutus est sensus, quia cadentes erant in terram 
homines in diebus illis, id est, terrenis concupiscentiis 

adhzrentes, amisso statu Deo devote rectitudinis. Gi- 
gantes autem illorum lingua proprie Rafaim nominantur. 
Ponitur vero et gigans aliquando in bono, ut est istud de 
Domino: Exultavit ut gigans ad currendam viam; sed 
hoc pro potentia singulari qua ceterum genus humanum 
jure transcendit, dispositumque Incarnationis sacramentum 
mirabili virtute peregit, sicut etiam leo aliquando Domi- 
num, aliquando diabolum designat ; sed diabolum, propter 
superbiam et ferocitatem ; Dominum, propter potentiam : 
quamvis in Hebraica veritate memoratus psalmi versiculus 
ita scriptus sit: Exultavit ut potens ad currendam viam. 

Videns autem Deus quod multa malitia hominum esset in 
terra, &c.| Poenituisse Deum dicit, non quia vere sicut 
hominem, ita Deum cujusquam facti sui pceniteat, cujus 
est de omnibus omnino rebus tam fixa sententia quam 
certa preescientia; sed utitur scriptura talibus verbis, ut 
se quodammodo familiarius insinuet nobis, qui mutare 
ceeptum aliquid et in aliud transferre non nisi pcenitendo 
solemus : quamquam ergo divina providentia sereno corde 
intuentibus appareat cuncta certissimo ordine adminis- 
trare; congruit tamen scriptura, et se coaptat humili intel- 
ligentiz tardiorum, quorum longe major est multitudo, ut 
dicat quasi per peenitentiam Dei ablata ea que incipiunt 
esse, neque perseverant quantum perseveratura sperata 
sunt: cui simile est illud quod sequitur : 

Et tactus dolore cordis intrinsecus ; Delebo, inquit, homi- 
nem, &c.| Humano etenim more dolere dicitur Deus, cum 
homines quos ipse creavit hosti potius maligno peccando, 
quam sibi pie vivendo adherere considerat, juxta illud 
Salomonis: Et dolor patris filius stultus. Et iterum: 
Ira patris filius stultus, et dolor matris que genuit eum. 
Quod autem etiam interitum omnium animantium terre- 
norum volatiliumque denuntiat, magnitudinem future 
cladis effatur: nam animantibus rationis expertibus, tam- 
quam et ipsa peccaverint, minatur exitium. 

He generationes Noe. Noe vir justus, &c.| Eadem laude 
Noe qua Enoch predicatur, videlicet quod divine vestigia 

jussionis rectis operum bonorum gressibus secutus sit, 
atque ideo mundo perituro ille in paradisum translatus ; 
iste mundo pereunte in arca salvatus est. Justus autem 
atque perfectus fuit Noe, non sicut perficiendi sunt sancti 
in illa immortalitate qua equabuntur angelis Dei, sed 
sicut esse possunt in hac peregrinatione perfecti; et prop- 
terea adjungitur in generationibus suis, ut significetur 
eum, non juxta justitiam consummatam, sed juxta genera- 
tionum suarum justum fuisse justitiam, illarum videlicet 
generationum in quibus Seth, Enos, Enoch, et ceteri illius 
temporis viri, sancti ac perfecti fuere. Ad quas genera- 
tiones etiam filios ejus Sem et Japheth pertinere sequens 
sanctz scripture textus insinuat. 

Cumque vidisset Deus terram esse corruptam, &c.| Omnis 
caro omnis homo dicitur, juxta illud prophetz: Et videbit 
omnis caro salutare Dei. Non enim volucres aut quadru- 
pedia viam suam peccando corruperant, sicut nec illa 
salutare Dei nostri, id est, Christum, sed omnis homo 
videbit. 

Dizit ad Noe: Finis universe carnis venit coram me, &c.] 
Multiforme in fabrica arcz ac superventu diluvu contine- 
tur mysterium. Primo quidem quod sicut Dominus ipse 
ostendit per inundationem diluvi repentinam improvisa 
novissimi examinis hora designatur: Et sicut factum est, 
inquit, in diebus Noe, ita erit et in die Filn hominis, &c. 
(Matt. xxiv. 38.) Fabricatio enim arce que per centum 
annos agebatur, universum tempus significat hujus szeculi, 
quo et ecclesia sancta construitur, atque ad finem perfec- 
tum deducitur. Nulli enim dubium quin numerus cen- 
tenarius perfectionem significet, vel quia decem decadibus 
impletur, vel quia de sinistra transit in dextram, velut 
illam exprimens actionem, que in hac quidem vita quasi 
in leva exerceatur; sed in vita futura velut in dextera 
consumetur. Sicut autem facta arca, et inlatis in eam 
omnibus que erant salvanda, venit diluvium, et tulit omnia 
quze extra eam erant; sic ubi omnes qui preordinati sunt 
ad vitam eternam, ecclesiam intraverint, veniet finis 

mundi, et peribunt omnes qui extra ecclesiam fuerint in- 
venti; et juxta hunc sensum manifeste arca ecclesiam, 
Noe Dominum qui ecclesiam in sanctis suis edificat, dilu- 
vium finem szculi vel judictum designat extremum. Ve- 
rum excepta arcz fabrica, etiam in eo Noe, quia Requies 
interpretatur, et requiem daturus hominibus sive consola- 
turus, presagabatur homines ab operibus et laboribus 
manuum suarum quiescere, in terra cui maledixit Dominus, 
Domini Salvatoris imaginem tenet. Ipse enim consolatur 
nos per inlustrationem Spiritus sui, qui propterea Para- 
clitus, id est, consolator vocatur. Ipse eripuit nos de 
maledicto legis, factus pro nobis maledictum. Ipse vocat 
ad requiem laborantes: Venite, inquiens, ad me omnes 
qui laboratis et onerati estis, et ego reficiam vos: Tollite 
jugum meum super vos, et discite a me quia mitis sum et 
humilis corde, et invenietis requiem animabus vestris. 
Tpse veraciter in generationibus, id est, in omni sanctorum 
congregatione solus per omnia vir justus atque perfectus 
fuit, ut pote quia peccatum non fecit, nec inventus est 
dolus in ore ejus. Juxta aliam vero interpretationem zeque 
piam et catholicam, arca ecclesiam, diluvium aquam bap- 
tismi, qua ipsa ecclesia in cunctis suis membris abluitur et 
sanctificatur significat, juxta quod Petrus apostolus expo- 
nens ait: Quando expectabat Dei patientia in diebus Noe 
cum fabricaretur arca, &c. (1 Pet. iii. 20.) Quod autem 
ait, per resurrectionem Jesu Christi nos esse in baptismate 
salvatos, breviter exponit quid octo animarum que salvx 
factee sunt per aquam numerus mystice designet. Dies et- 
enim Dominic resurrectionis a die quidem Passionis ejus 
tertius, sed a die prime conditionis octavus est. Undas 
quoque diluvii nonnulli Patrum szepe super tentationibus 
hujus szculi interpretantur, quibus sancta ecclesia quo- 
tidie pulsatur, nec tamen superatur: quin potius ipsa ten- 
tationibus exercita magis a terrenis cupiditatibus in cceles- 
tia querenda sustollitur. Quicquid vero extra illam est, 
eisdem mundi tentationibus necatur, quemadmodum dici- 
tur, quod multiplicate ac vehementer inundantes aquz in 

superficie terre arcam quidem elevaverint in sublime a 
terra: quicquid vero extra arcam fuit perdiderint. Cui 
expositioni convenit illa Domini de duabus domibus para- 
bola, una supra petram, alia super arenam edificata; que 
cum zequaliter pluvia, ventis, et fluminibus essent pulsatz, 
illa quze super petram fidei fundata erat, tentationibus 
probata; quz vero in caducis vite hujus delectationibus 
velut in arenis spem posuerat, labefactata est. Quod enim 
in arca structor Noe, hoc in domo fidei fundamentum 
petra; et quod extra arcam corrupta gigantum mens atque 
in terram proclivis, hoc in domo perfidiz congesta expri- 
mit arena. Designet ergo arca ecclesiam: designet dilu- 
vium fontem baptismi quo abluitur: designet fluctus mundi 
tentantis quibus probatur: designet finem in quo coro- 
natur. Porro Noe fabricator arce vel ipsum Dominum 
ac Salvatorem nostrum vel unumquemque devotum ejus- 
dem sanctz ecclesiz rectorem typice denuntiat. 

Fac tibi (inquit) arcam de lignis levigatis.| Non solum 
homines qui in arca salvati sunt, sed et animantia que 
eam pariter intrarunt ; ipsa etiam ligna de quibus facta est 
fideles sanctz ecclesiz mystice denuntiant. Ligna ergo 
de quibus facta est, laevigata esse jubentur, quia quicumque 
in fabrica ecclesize ad fidem veniendo imponitur; necesse 
est ut abscissus primo a radice prisce conversationis per 
eruditionem vel castigationem eorum qui in Christo pre- 
cesserunt, omne quod sibi noxiz tortitudinis ac deformita- 
tis inesse deprehenderit eruat, atque ad regulam catholice 
fidei ac veritatis tota se mente et actione componat, qua- 
tenus in ordine edificu ccelestis suo loco ac tempore 
novus homo creandus opportune possit imponi. Pro 
lignis autem levigatis antiqua translatio ligna quadrata 
posuit, quod ad eamdem electorum perfectionem zque 
respicit. Ubicumque enim verteris quadratum, stabit, 
neque ulli poterit obnoxium esse casui. Sic nimirum, sic 
electorum mens, quecumque sibi tentamenta occurrerint, 
inviolabilem piz intentionis statum servare meminit. | 

Mansiunculas in arca facies.| Universe in arca man- 

siones ad receptacula sunt diversorum animantium, qux 
eam erant ingressura disposita, et in ecclesia multi sunt 
ordines institutionum pro diversitate eorum qui ad fidem 
veniunt. Neque enim una eademque debet esse vita vel 
conversatio conjugatorum et continentium; peccatorum 
et rectorum: et huic dicitur: Si vis ad vitam ingredi, 
serva mandata, non homicidium facies, non adulterabis, 
non facies furtum, non falsum testimonium dices, et cetera 
hujusmodi. Alteri autem: Si vis perfectus esse, vade, 
vende omnia que habes, et da pauperibus. Unde etiam 
de ipso premio externe retributionis Dominus ait: In 
domo Patris mei mansiones multe sunt. Ergo mansiun- 
culz sunt in arca, quia non unum in ecclesia meritum 
omnibus, nec idem in fide profectus est, licet omnes 
intra unam fidem contineantur, eodemque baptismate 
diluantur. 

Et bitumine linies intrinsecus et extrinsecus, &c.| Bitu- 
men est ferventissimum et violentissimum gluten, cujus 
hee virtus est, ut ligna que ex eo fuerint lita, nec vermi- 
bus exedi, nec solis ardore, vel ventorum flatibus, vel 
aquarum possint inundatione dissolvi: unde quid aliud 
mystice in bitumine quam constantia fidei accipitur ? 
Bituminatur autem arca intrinsecus et extrinsecus, et sic 
universe perficitur, dum et cogitationes electorum et opera, 
ne ullis vincantur aut decipiantur vitiorum incursibus, 
fidei in omnibus virtute muniuntur. 

Trecentorum cubitorum erit longitudo arce, &c.| Longi- 
tudo arce longanimitatem patientiz, qua fortiter adversa 
tolerantur ; latitudo amplitudinem caritatis, qua et hi qui 
adversa inrogant complectuntur; altitudo sublimitatem 
spei, qua eterna in ccelis retributio prastatur insinuat: 
unde bene longitudo arce trecentorum cubitorum esse 
jubetur, qui numerus, sicut et supra perstrinximus, per T 
litteram Grece notatur. Hec autem littera in crucis 
figura scribitur, quia nimirum sancta ecclesia dum invicta 
et stabilis inter adversa perdurat, Dominicz passionis 
vestigia sectatur, memor sermonis ejus quo dixit: Et qui 

non accipit crucem suam et sequitur me, non est me 
dignus. Latitudo in quinquaginta cubitos extenditur, in 
quo numero Spiritus Sanctus mittitur, et in lege populo 
Dei universalis requies ac remissio donatur: quia caritas 
Dei diffunditur in cordibus nostris, non ex merito nostre 
actionis, sed per Spiritum Sanctum qui datus est nobis. 
Et hee est requies atque in hoc nostrorum remissio debi- 
torum, cum Deum ex toto corde, tota anima, tota virtute, 
et proximum in Deo tamquam nosmet ipsos, adversarium 
autem propter Deum diligimus. Altitudo triginta cubi- 
torum est, quia videlicet hac est sola et unica spes elec- 
torum, ut per observationem decalogi legis, qui in Dei et 
proximi dilectione perficitur, ad contemplationem sancte 
Trinitatis ascendant. Ter enim deni triginta faciunt. Est 
autem aliud memorabile in arc figura mysterium, quod 
in mensuram humani corporis probatur esse formata. 
Humani quippe corporis longitudo a vertice usque ad 
vestigia sexies tantum habet quam altitudo, que est ab 
uno latere ad alterum latus, et decies tantum quam altitudo, 
cujus altitudinis mensura est in latere a dorso ad ventrem, 
velut si Jacentem hominem metiaris supinum seu pronum, 
sexies tantum longius est a capite usque ad pedes, quam 
latus a dextera in sinistram vel a sinistra in dextram, et 
decies quam altus a terra: unde facta est arca trecentorum 
in longitudinem cubitorum, et quinquaginta in latitudinem, 
et triginta in altitudinem: et quia de ecclesia dicit apo- 
stolus quod sit unum corpus et unus Spiritus in Christo ; 
recte arca qu hujus figuram preferebat, in effigiem hu- 
mani corporis formata est: quia etiam ipse Christus Deus 
et Dominus noster pro nobis incarnari et per sacramenta 
humanitatis suz nos a peccatis ablui et consecrari voluit ; 
recte arcam in qua pereuntibus implis reliquias humani 
generis salvare decrevit, in modum humani corporis fieri 
preecepit, sicut templum quod fecit Salomon Domino non 
solum ecclesiam ejus, sed et ipsam ejus carnem quam de 
Virgine sumsit figurabat, teste ipso, cum ipse ait Judeis: 
Solvite templum hoc, et in tribus diebus excitabo illud. 

Hoc autem dicebat, inquit evangelista, de templo corporis 
sui. Sic et arca, quam in figuram fecit Noe corporis 
humani, et nostri typum tenuit, de quibus dixit apostolus, 
donec occurramus omnes in virum perfectum; et ipsius 
Domini, qui per mysterium suz Incarnationis nos in 
unitatem fidei colligere atque a peccatis emundare gratia 
Sancti Spiritus, quam columba olivam arcz inferens dc- 
signavit, inlustrare atque a pereuntis mundi exterminio 
salvare dignatus est. 

Fenestram in arca facies, &c.] Fenestra ad hoc fieri 
jubetur in arca, ut cessantibus postmodum imbribus, et 
requiescente arca, per hanc posset volucrem Noe emittere, 
ad dignoscendum si jam cessassent aque, vel si arefacta 
esset aut germinaret terra, ut ipse etiam, hac aperta, lumen 
celi videret: unde bene in Hebreo pro fenestra meri- 
dianum fertur haberi, eo quod fenestrze meridiano sole 
clarius soleant inlustrari: quod etiam sacramentis spiritu- 
alibus aptissime congruit. Nam fenestra que non nisi 
transacto diluvio inhabitatores arcz splendore meridiani 
solis inlustravit, illam ccelestium arcanorum scientiam, 
quz baptizatis fidelibus plenius revelatur, insinuat. Quod 
vero summitas arcz in cubito esse consummata perhibetur, 
vyidetur quia in imo trecentos cubitos longitudinis, et 
quinquaginta latitudinis habuerit: paulatim vero angulis 
in artum adtractis, in spatium sit unius cubiti in cacumine 
collecta: tanto videlicet brevior atque angustior, quanto 
altior facta. Et quidem, quantum ad neccssitatem plu- 
viarum ac diluvii spectat, nulla alia tam congrua potuit 
arcze species dari, quam ut ab angusto tecti culmine ruinz 
diffunderentur imbrium, dum cataractis cceli apertis, pluvia 
tanto tempore facta est: sed et ecclesiz sancte statul 
species hc arcz mystice convenit. Sicut enim arca 
latior im inferioribus, ubi bestias habuisse creditur; in 
superioribus erat angustior, ubi homines volucresque con- 
tinebat, donec ad unius cubiti mensuram in summitate 
perveniretur : sic ecclesia plures in se carnales quam spi- 
rituales, plures habet qui quadrupedum more toto mentis 

intuitu ad terrena concupiscenda sint proni, quam qui 
pennis virtutum ceelestia petant; et quanto quique in ea 
sanctiores, tanto inveniuntur pauciores, quo usque ad 
ipsum Mediatorem Dei et hominum perveniatur, qui ita 
inter homines homo apparuit, ut sit super omnia Deus 
benedictus in szcula. 

Ostium autem arce pones ex latere deorsum.] Ostium 
hoc per quod, et homines, et omnia que in arca salvanda 
erant animalia intrabant, ipsam fidei unitatem, sine qua 
ecclesiam nemo ingredi potest, insinuat: unus enim Do- 
minus, una fides, unum baptisma; unus Deus, quod apte 
ex latere arce poni precipitur, quia illam nimirum januam 
designat, que in latere positi in cruce Domini Salvatoris 
lancea militis patefacta est, de qua continuo exivit sanguis 
et aqua: per que sacramenta singuli quique fidelium in 
societatem sanctz ecclesia tamquam in arc interiora 
recipiuntur. Non solum autem ex latere, sed et deorsum 
fieri ostium arce mandatur, ut humilitas vel ipsius Domini 
per quam pro nobis occubuit vel nostra insinuetur, sine 
qua salvari nequimus. Item ostium arcze deorsum et 
juxta terram factum est, ut ibi homines vel animantia que 
erant salvanda ingrederentur, et ingressa mox ad superiora 
In suas quasque sedes ascenderent: quia Dominus in pro- 
fundo hujus mortalitatis apparens, vulneratus est propter 
iniquitates nostras, ut nos per sacramenta suorum vulne- 
rum redemtos ad supernas virtutum mansiones in presenti 
ad superna in ceelis preemia invisibili ascensu perduceret. 
Quod bene etiam in templo Salomonis illud quo ad su- 
periora ascendebatur ostium designat, de quo ita scriptum 
est: Ostium autem lateris medii in parte erat domus 
dextre: quam videlicet sententiam nonnulli ita imtelli- 
gunt, quasi templum dicat a meridiana parte habere 
introitum, quod longe aliter fuit. Nam si hoc vellet 
intelligi, scriptura posset breviter dicere: Et habebat 
ostium ad meridiem sive ad austrum. Nunc autem tem- 
plum quidem ipsum ab ortu solis habebat introitum. 
Quod vero dicitur: Ostium autem lateris medii in parte 

erat domus dextre; domus dextra vocatur domus pars 
meridiana, in cujus latere medio ostium erat illud per quod 
ad superiora ascendebatur, incipiente videlicet introitu ab 
orientali parte ejusdem lateris, hoc est ab ipso angulo, et 
paulatim ad superiora coenaculorum per interranea medil 
parietis procedente: unde consequenter adjungitur: Et 
per cochleam ascendebant in medium ccenaculum, et a 
medio in tertium. Quia ergo Dominus cum ait Judzis: 
Solvite templum hoc, et in tribus diebus excitabo illud, 
dicebat hoc de templo corporis sui, ostium in latere dextro 
templi hujus, nonne manifeste claret quia ipsum est hoc 
quod in latere illius dextro expleta passione apertum est, 
ut supra diximus, per cujus apertionem nos de presenti 
sanctz ecclesiz vita ad wternam requiem animarum in 
vita futura transeamus, in exemplum eorum qui ingressi 
latus dextrum templi per cochleam ad medium ccenaculum 
penetrabant. Sed et post animarum beatissimam requiem 
ad receptionem corporum spiritualium, quasi de medio 
coenaculo ad tertium usque scandentes perveniamus: ex 
quo in utriusque simul, hoc est anime et corporis, per- 
petua immortalitate cum Deo letemur. 

Cenacula et tristega facies in ea.| Tristega triplex tec- 
tum designat. Stege etenim Greece tectum dicitur: unde 
antiqui interpretes pro hoc verbo tricamerata posuerunt. 
Denique in Actibus Apostolorum, ubi adolescens, quem 
resuscitavit a morte Paulus apostolus, de tertio tecto sive 
ceenaculo cecidisse perhibetur; in Greco a tristego ceci- 
disse scriptum est. Ccenacula autem et tristega, sicut 
prisci translatores dixerunt, bicamerata et tricamerata ad 
hoc facta sunt in arca, ut in sedibus multifariam distinctis 
diversi generis animantia manerent. Bestiz quidem, ut 
credibile est, in inferioribus, munda animalia in superion- 
bus, homines et volatilia in supremis. Constat enim quia 
ubi homo sedebat, ibi et corvus, et columba, et conse- 
quenter ceterze quoque volucres, et hoc in vicinitate fenes- 
tr, que in supremis arce locis facta esse credenda est: 
nam per hanc prefatas volucres emisit, ut videret quo- 

modo sese terrz facies haberet: in quibus ctiam tectis 
varie sunt factze mansiuncule, ut supra dictum est, ob 
distinctionem eorumdem animalium sive volatilium, ne 
aliis alia, mitioribus ferociora nocerent. Non autem frustra 
scriptura coenacula et tristega in arca facta, sive bicamera- 
tam et tricameratam factam eam dixit, cum posset uno 
verbo dicere quinque coenaculorum sive tectorum eam esse 
dispositam ; sed bicameratam eam dixit, ut significaret in 
ecclesia circumcisionem et preputium, Judxos et Gracos 
esse salvandos. Tricameratam vero propter triplicem se- 
minis evangelici fructum, tricenum, sexagenum, centenum, 
ut in infimo habitet pudicitia conjugalis, supra vidualis, 
atque hac superior virginalis. Dicit autem Origenes quod 
in inferioribus arca bicamerata sit facta, ut infima regio 
stercora reciperet, secunda conservandis pabulis deputa- 
retur: in supcrioribus vero tricamcrata, ut in prima harum 
parte bestiz cubilia, in secunda mansuetiora animalia 
stabula, in suprema homines sedem haberent. 

Ecce ega adducam diluvii aquas super terram, &c.| Ad- 
ductw super terram aque diluvii omnem carnem, que 
extra arcain reperta est, interfecerunt: Noe vero et quz in 
arca fuere cuncta salvata sunt. Lavans mundum aqua 
baptismatis quoscumquc in unitate sanctz ecclesiz fideliter 
manentes reperit, salvat: qui vero extra ecclesiam ab he- 
reticis sive schismaticis baptisma accipiunt, nisi ad Catho- 
licam unitatem redeundo resipiscant, intereunt. Item 
veniente articulo novissimi examinis, quicumque in sancta 
ecclesia fide et actione perseverantes inveniuntur, in eter- 
num salvantur: qui ab ecclesia vel fide, vel opere, vel 
utroque separati, pereunt. 

Tolles igitur tecum ex omnibus escis, que manducart pos- 
sunt, &c.| Et ecclesiam suam Dominus multifariam, vite 
spiritualis alimonia replevit, et ut turbas fidelium gene- 
ralibus mandatorum suorum institutis ad perceptionem 
invitaret cozlestium praemiorum, ct perfectiores quoscum- 
que arctioris observantie disciplinis ad altiora eyusdem 
regni perennis dona vocaret. “Sed queri solet utrum 

arca tanta capacitate quanta describitur animalia cuncta 
quz eam ingressa dicuntur, cum escis eorum ferre potue- 
rit? Quam questionem cubito geometrico solvere conatur 
Origenes, asserens non frustra scripturam dixisse, quod 
Moyses omni sapientia Aigyptiorum fuerit eruditus, qui 
geometricam dilexerunt. Cubitum autem geometricum 
dicit tantum valere quantum nostri cubiti sex valent. Si 
ergo tam magnos cubitos intelligamus, nulla questio est 
tantz capacitatis arcam fuisse, ut posset illa omnia conti- 
nere.” (Augustin.) Sed notandum quia si Moyses geome- 
tricos cubitos didicerat, populum tamen, cui librum scribe- 
bat, harum artium noverat expertem, nec fallere eum voluit 
scribendo, que non ille in veritate, sed ipse solus cum 
Egyptiorum peritissimis intelligeret. Hoc quoque intu- 
endum, quod idem Moyses etiam de tabernaculi construc- 
tione scribens, non alterius modi, sed ejusdem quem in 
arca posuerat cubitos notavit. Neque enim in eodem 
opere et eisdem lectoribus sive auditoribus scribens, diver- 
sum quid ponere potuit. Si autem et ibi geometricos 
cubitos sectabatur; ergo ipsum tabernaculum non tri- 
ginta cubitos longum et denos cubitos altum ac latum 
factum est, ut Iegitur: verum sescuplicato hoc numero, 
centum octoginta cubitos in longitudine et sexagenos in 
altitudine ac latitudine habebat, sicque longior multo et 
latior quam templum Salomonis factum est, quod quadra- 
ginta tantum in longitudine, et viginti habebat cubitos in 
latitudine. Tabulaeque ipsius tabernaculi, que denos cu- 
bitos longitudinis ac latitudinis cubitum et semissem ha- 
bere dicuntur, sexagenos cubitos longitudinis, et novenos 
latitudinis habebant, majoresque fuerunt quam vel gene- 
rales silv gignere soleant, vel tali zdificio convenire aut 
manibus hominum circumferri facile possent. Saga quoque 
quibus tegebatur, que triginta cubitos singula longitudiuis, 
et quatuor latitudinis habuisse dicuntur, centum octoginta 
cubitos longa et viginti quatuor lata fuerunt: sed hac ita 
debere intelligi prohibet etiam Josephus, qui de construc- 
tione tabernaculi scribens ejusdem: Facta est autem, in- 

quit, et arca longitudinis quidem quinque palmorum, lati- 
tudinis vero trium: pro quo in Exodo scripsit Moyses, 
quod habuerit longitudo arcze duos semis cubitos, Jatitudo 
cubitum et dimidium, qui juxta adtestationem Josephi, non 
geometrici, sed vulgares intelliguntur esse cubiti. De arca 
ergo Noe altius animadvertendum, quod omnia que in ea 
vel erga cam gesta sunt divinz virtutis erant plena mira- 
culis. Si enim consueto hominibus more res ageretur, 
quomodo sufficerent octo homines tante avium, jumen- 
—torum, bestiarum, et reptilium multitudini quotidie cibum 
potumque adponere, et cetera que usus deposcit minis- 
trare ? praesertim cum de potu in arcaminferendo scrip- 
tura nihil a Deo jussum retulerit ? CQuomodo non stercus 
et urina tot animantium vel intolerabilem fcetore ipsis ani- 
mantibus locum faceret, vel fundum arcze quamvis optime 
bituminatum non corrumperet ? quomodo una in sede per 
annum integrum manentia, nec volatum volatilia, nec qua- 
drupedia gressum perderent? Ipse ergo Dominus qui ar- 
cam cum eis que gestabat omnibus incorruptam servavit, 
quique hanc ne in mare dilaberetur gubernavit, sed tali in 
loco montium deposuit, ubi de ostio quod habebat facilis 
esset ac promtus ad terram egressus cunctis que in illa 
contincbantur animantibus, providit etiam eisdem qualiter 
in arca vescerentur, ac salva perdurarent. Nec abs re est 
credi, ut quidam astruunt, quod ingressuris arcam animan- 
tibus, Noe victum singulis qui unius dici usui sufficeret 
preparaverit, et hoc refecta singula ob significandum mys- 
terium, quod in ecclesia cuncti pro modo propriz capaci- 
tatis vitae cibo reficimur, deincepsque ad diem egressionis 
suze quieta divino nutu vel etiam sopita manserint. 

Fecit ergo Noe omnia que preceperat illi Deus, &c.] 
Omnia quz preceperat Deus fecit, id est, arcam edificavit, 
et mansiunculis dispositis, escas in eam cunctis animan- 
tibus comportavit. 


IN CAP. VII. Ex omnibus animantibus mundis tolle 
septena septena, §c.| Quod ait septena septena, non in 

singulis generibus bis septena, sed septem solummodo 
tolli vult, e quibus unum quod paribus supererat post 
diluvium Deo posset offerri. Septena autem septena dicit, 
propter multa animantium genera, que hoc erant numero 
comprehendenda. Similiter quod ait duo duo, non binis 
bina in uno quolibet genere animantium immundorun, sed 
duo tantummodo, marem designat et feminam. Dicit 
autem duo et duo, quod in pluribus animantium generibus 
eadem paria esset accipienda, ubi facillime cuilibet patet, 
quia si salvandi tantum generis et non altioris arcani gratia 
res gereretur; sufficeret minor animantium numerus ad 
restitutionem sobolis conservandam: nunc autem quia 
non omnes qui lavacrum baptismatis in ecclesia subeunt, 
etiam boni operis munditiam custodiunt, immunda quoque 
cum mundis arcam animantia intrant: et bene munda 
septenario numero continentur ; quia septiformis est gratia 
Spiritus, qua fidelium corda mundantur ac sanctificantur. 
Immunda duali numero comprehenduntur, quia falsi Ca- 
tholici sacramenta fidei duplici corde percipiunt; et hic 
volentes gaudere cum mundo, et in futuro regnare cum 
Christo: de qualibus dicit Jacobus: Non ergo ezstimet 
homo ille quod accipiat aliquid a Domino, vir duplici 
animo inconstans est in omnibus vils suis. 

Fecit ergo Noe omnia que mandaverat ei Dominus, &c.] 
Etas Noe magnam eorum qui ecclesiam ingrediuntur, et 
per fidem atque actionem fide condignam ad eterna gaudia 
perveniunt, perfectionem designat. Sexies enim centeni 
fiunt sexcenti: senarius autem numerus, in quo factus sive 
formatus est mundus, non immerito perfectionem designat 
bone actionis. Centenarius vero, qui, sicut et supra memi- 
nimus, in compoto digitali de leva transfertur in dextram, 
maxime convenit eis, qui In novissimo examine ad dextram 
stantes Judicis, audituri sunt: Venite, benedicti Patris mei, 
percipite regnum. Et ideo multiplicatus per senarium 
numerus centenarius illam virtutum spiritualium perfec- 
tionem designat, que non ad hominum favorem ostentata 
forinsecus ; sed ad gloriam est Conditoris in spe supernz 

retributionis impleta, meritoque prasul arcz, in qua eccle- 
sic status est expressus, etiam in tempore suze etatis 
devotionem designat eorum, qui hanc ita ingrediuntur, ut 
etiam per bonz merita actionis ad salutem transire mere- 
antur zternam: quamvis et ita recte possit intelligi, quia 
cum aque diluvii baptismatis undam designant; tunc etas 
Noe perfectionem, ad quam hi qui baptizantur contendere 
debeant, insinuet. Cum vero tempus ultimi examinis 
prefigurant, tunc idem annorum ejus numerus quales cum 
Domino ad requiem perpetuam, quod nomen Noe sonat, 
intraturi sint figurate denuntiat, id est, effectu boni operis 
et intentione mundi cordis ccelesti introitu digni. 

Cumque transissent septem dies, aque diluvit inundaverunt 
terram.| Septima dies sabbatum, id est, requiem indicat 
vitze future. Cum ergo diluvium aquam baptismi signi- 
ficat, apte post septem dies ex quo arca facta est venit ; 
quia in spe perpetuz quietis baptizamur. Cum, vero fluc- 
tus tentationum aque diluvii figurant, merito etiam tune 
post septem dies veniunt ; quia propter fidem ad spem futu- 
rorum bonorum, persecutionem justi patiuntur ab eis qui 
terrena miseri bona ccelestibus, mansuris temporalia preepo- 
nunt. At vero diluvium cum adventui novissimi examinis 
assimilatur, etiam sic congruenter post dies septem terram 
inundat ; quia tunc electi omnes qui jugum Christi suave 
et onus leve portaverunt, inveniunt requiem animabus suis. 

Anno sexcentesimo vite Noe, rupti sunt omnes fontes 
abyssi magne, &c.| Menses apud Hebreos non nisi juxta 
lunz cursum a prima usque ad primam computantur, 
primusque eorum mensis in quo pascha fierl preeceptum 
est, et in quo mundus est factus, appellatur Nisan, quem 
nos Aprilem vocamus. Secundus Jair, quem nos Maium 
dicimus, cujus die septimo decimo, id est, cum luna ejus- 
dem mensis esset septima decima, venit diluvium, cum 
eodem ipso die intrasset Noe in arcam cum hominibus, 
et animantibus cunctis ac volatilibus, que per illam erant 
salvanda, hoc est enim quod sequitur. 

In articulo diei illius ingressus est Noe, &c.| Cuncta ergo 

animantia uno eodemque die ingressa sunt in arcam, quia 
non Noe laboravit ea multo labore ac longo tempore colli- 
gere atque introducere vel minare in arcam: sed divino 
nutu coacta, sponte cuncta veniebant in suo quzque 
numero, precedente illo cum liberis suis et uxoribus, 
sequebantur ex ordine, ac suas singula mansiunculas, 
Domino agente, quasi propria sponte subibant. Ad hoc 
enim valet quod dicitur de avibus, ingressze sunt ad Noe 
in arcam, et supra generaliter, et ex omni quod movetur 
super terram duo et duo ingressa sunt ad Noe in arcam. 
Eodem quoque die, id est, septimo decimo mensis secundi 
factum est quod sequitur. 

Et tnclusit eum Dominus deforis, &c.] Hic autem dics 
octavus est ex quo arce edificlum omne perfectum est. 
Ex quo constat quod arca in magno mysterio ejusdem 
secundi mensis decimo die facta est. Primus namque 
Mensis antiquus ille qui de Hebrzis collectus est Dei 
populus apte potest accipi. Secundus autem mensis popu- 
lus novi testamenti. Hinc est enim quod in lege preci- 
pitur, ut quicumque vel immundi super mortuo, vel in 
itinere longius positi, vel alia qualibet necessitate praoc- 
cupati ad faciendum Pascha in primo mense non possent 
occurrere, in secundo hoc mense facerent in sanguine agni 
et azymis panibus quarta decima die ad vesperum. In 
cujus videlicet mensis adjectione nos signati sumus, qui 
cum priore Dei populo sacramentum Dominic passionis 
celebrare nequivimus, utpote longe adhuc positi a com- 
munione sanctorum, et immundi, immo mortui peccatis ; 
sed qui post peracta eadem Dominice Incarnationis sacra- 
menta ad fidem venimus, quasi in luce secundi mensis 
pascha Dominicum facimus; cujus videlicet mensis die 
decima arca perfecta est, quia Dominus in carne apparens 
denarium nobis regni ceelestis promisit, decalogum legis 
nos perficere posse, data Spiritus Sancti gratia, concessit : 
quze videlicet gratia etiam illo septem dierum numero quo 
post factam arcam, ingressio ipsius ac diluvii adventus 
expectabatur, potest figurari: quia nimirum accepta pro- 

missione regni, que denario exprimitur, datur fidelibus 
gratia Spiritus, per quam ecclesize sanctee membris possint 
adunari. Possumus et ita recte intelligere quod arca sep- 
timo decimo die mensis et non ante diluvio perfusa sit, 
quia singulos quosque fidelium primo in fide percipiende 
verze quietis et denari ccelestis, id est, imaginis regis 
zeterni, catherizari oportet, et sic in societatem ecclesiz 
per lavacrum regenerationis intromitti. Quod autem prop- 
ter diluvium rupti sunt omnes fontes abyssi magne et 
cataracte ; id est, fenestrz coeli apertz sunt, abyssi magnze 
nomine designata est scriptura testamenti veteris, quz 
diutius velamine litterze preeclusa, spiritualis intelligentiz 
venas mundo aperire non potuit, sed per Dominum reve- 
lata et ipsa nunc ecclesiz fontes largissimos scientiz salu- 
taris ministrat. Cataractz autem cceli apertz effusionem 
evangelicz et apostolice przdicationis, que manifeste de 
supernis terrena corda inrigant, designant. Quia ergo 
et revelatis prophetiz verbis, et palam przedicantibus novi 
testamenti przconibus, in fide regenerationis confirma- 
mur; recte dicitur quia ad faciendum diluvium, rupti 
omnes fontes abyssi magne et cataractez cceli sint aperte. 
Inclusit autem Dominus arcam deforis, quia ecclesiam 
suam et in ablutione sacri baptismatis gaudentem ccelesti 
semper munimine tutatur, ne quis ex eis quos ad vitam 
przordinavit ulla ratione pereat; et inter mundi fluctus 
laborantem, ne opprimi aut mergi pressuris vel delecta- 
tionibus seculi valeat, undique custodit. Immittit enim 
angelum Dominus in circuitu timentium eum, et eripiet 
eos. Sed et in die judicii Dominus Noe cum habitatoribus 
arcee deforis includit, cum electis suis secum in domo 
Patris sui conlocatis, januam regni a perditorum ingressu, 
tametsi sero poenitentium in perpetuum prestruit, juxta 
illam in evangelio parabolam decem virginum, ubi dicitur 
quia quee paratz erant intraverunt cum eo ad nuptias, et 
clausa est Janua, et cetera. Bene autem dicitur, quod qua- 
draginta diebus et quadraginta noctibus pluerit super ter- 
ram: decem namque quater ducta quadraginta faciunt, 

quia omnis reatus peccatorum, qui in decem preceptis 
legis admittitur, per universum orbem terrarum, qui qua- 
tuor partibus continetur, sacramento baptismi ccelestis 
abluitur, sive ille reatus, quod ad dies pertinet ex rerum 
prosperitate, seu quod ad noctes ex rerum adversitate 
contractus sit. 

Et multiplicate sunt aque, et elevaverunt arcam, &c.] 
Et aquz baptismatis ac fide! multiplicate per orbem uni- 
versum ecclesiam a terrenarum rerum appetitu in celestis 
vitze spem ac desiderium sustollunt: sed et undz tribula- 
tionum frequenter ecclesiam pulsantes, quanto vehemen- 
tius omnia repleverunt, tanto altius eam ad querenda vitze 
alterius gaudia compulerunt: quod bene in sacra historia 
designatur, cum dicitur, quia artavit Amorrzus filios Dan 
in monte, nec dedit eis locum, ut ad planiora descende- 
rent. Amorrzus quippe Amarus, Dan interpretatur Judi- 
cans sive Judicium: et qui per filios Dan, nisi illi desig- 
nantur, qui omnia que agunt, diligenter ut recta sint, in 
libra veritatis examinant: qui ad lucernam verbi Dei ince- 
dentes jurant et statuunt custodire judicia justitiz ejus ? 
qui vero exprimuntur per Amorrzum, nisi hi qui dulce- 
dinem vite sanctorum amaritudine tribulationum contur- 
bare vel etiam subvertere tentant? Artatque Amorrzus 
filios Dan in monte, nec ad planiora descendere sinit, 
cum tantus plerumque electos turbo persecutionum afficit, 
ut nequaquam eis liceat infirmis cogitationibus aliquod 
tempus indulgere; sed in summa continentia viventes 
necesse habeant orationibus et jejuniis et divinarum medi- 
tationibus scripturarum, continue operam dare: quatenus 
majori exercitio virtutum majora tentationum valeant supe- 
rare certamina. 

Porro arca ferebatur super aquas, &c.| Montes superbos 
quosque et in hujus szxculi gloria se extollentes signifi- 
cant: quos videlicet montes aque operiunt sed ipsis aquis 
arca superfertur, quia tentationum gurges superbos qui- 
dem atque impios premit ac demergit, sed ipse a justis 
superatur, qui libero boni operis cursu atque alacri mente 

ad portum salutis «tern tendere non desinunt: quod 
bene, Petro super mare ad Dominum transeunte, figura- 
tum est; quia videlicet ecclesia calcatis szeculi fluctibus 
ad tranquillitatem esset vitze ccelestis perventura. Item 
aquz diluvii arcam in sublime tollunt, montes operiunt 
et abscondunt, quia sacramentum baptismatis, quo ecclesia 
sublimatur, superbam szculi altitudinem contemnit, et 
nihili habendam demonstrat: et quia in spe future anima- 
rum quietis ac resurrectionis corporum in vitam eternam 
baptizamur, quam sapientia carnalis ignorat recte sub- 
ditur : 

Quindecim cubitis altior fuit aqua, &c.| Septem quippe 
et octo quindccim faciunt: septem autem ad requiem ani- 
marum que post mortem futura est pertinent: quia 
nimirum Dominus septima sabbati in sepulchro quievit: 
quia vero post sabbatum, id est octava die resurrexit a 
mortuis, octo rectissime tempus nostre _ resurrectionis 
insinuant. Quindecim ergo cubitis, id est septem et octo 
aqua montes excclsos transcendit, quia fides ecclesiz, qui 
fonte lavacri salutaris sanctificatur, spe future requiei et 
immortalitatis antecellit omni fastui philosophiz carnalis, 
qua de mundi quidem creatura novit subtiliter disputare, 
sed de Creatore mundi et ea que supra mundum in illa 
est vita sanctorum nihil dicere novit. 

Obtinuerunique aque terras centum quinguaginta diebus. | 
Ist hic numerus ad idem sacramentum quod quindenarius 
pertinet: quia enim septuaginta a septem, et ab octo deno- 
minantur octoginta, conjuncto utroque numero centum 
quinquaginta diebus obtinuerunt aque terras, eamdem, 
ut dixi, commendantes et confirmantes actionem baptismi 
in consecrando novo homine ad tenendam quietis ac resur- 
rectionis fidem. 


IN CAP. VIII. Recordatus autem Dominus Noe, cunc- 
torumgue animantium, &c.| Potest in nomine Spiritus 1pse 
vivificator Dei Spiritus accipi, de quo in principio dictum 
est, et Spiritus Dei ferebatur super aquas, de quo dubium 

non est, quia sicut tunc congregatis aquis in locum unum 
arefecit terram; ita etiam nunc, ablatis de medio aquis 
diluvn, denuo faciem terre revelavit. Potest et ventus 
iste aéreus nomine Spiritus appellari, juxta illud Psalmis- 
te: Dixit et stetit Spiritus procella, cujus flatibus crebris 
plerumque solent aquz minui vel de loco moveri: unde 
est illud Exodi: Cumque extendisset Moyses manum 
super mare, abstulit illud Dominus flante vento vehementi 
et urente tota nocte, et vertit in siccum, divisaque est 
aqua. 

Et clausi sunt fontes abyssi, &c.| Quod dicit reversas 
esse aquas de terra euntes et redeuntes, aperte indicat 
juxta litteram quod omnes fluviorum ac rivorum decursus 
per occultas terrae venas ad matricem abyssum redeant, 
juxta illud Salomonis: omnia flumina intrant in mare, et 
mare non redundat; ad locum unde exeunt flumina rever- 
tuntur, ut iterum fluant. Mystice autem post centum 
quinquaginta dies clauduntur fontes abyssi et cataracte 
ceeli, pluviis cessantibus, aque revertuntur, quia verba 
sacri oraculi, postquam nos in fide ac spe perpetuz quietis 
atque immortalitatis instituerint, ultra nos docere cessa- 
bunt; quia nihil majus quod promittere debeant habe- 
bunt, postquam immortali carnis et spiritus gloria per- 
fectos ad beatam nos visionem nostri Conditoris adduxe- 
rint. Unde bene liber Psalmorum, qui centenario et 
quinquagenario numero continetur, in divina laude con- 
summatur. Initium quidem beatitudinis a continentia et 
divine legis meditatione sumens, dicendo: Beatus vir qui 
non abiit in consilo impiorum, et cetera. Circa finem 
vero nova futuri seculi gaudia commendans dicendo, et 
in ipso fine cuncta in Dei laude consummans: Cantate 
Domino canticum novum, laus ejus in ecclesia sanctorum ; 
ita concludendo: omnis Spiritus laudet Dominum. Qui 
centesimus et quinquagesimus psalmus merito totus in 
Dei laude canitur, atque completur, quia nimirum totius 
nostre beatitudinis in hoc summa est, ut inhabitantes in 
domo ejus ipsum sine fine laudemus. 

Requievilque arca mense septimo, &c.| Quod arca sep- 
timo mense requievit, ad illam septimam requiem, de qua 
sepius dictum est, significatio recurrit: quia perfecti qui- 
que, et qui constantia fixz in Deum cogitationis velut 
quadrati sunt, ad requiem tendunt. Bene vicesima sep- 
tima die mensis ejusdem, qui numerus est juxta arithme- 
ticam rationem ternarius quadratus solidus, ad requiem 
arca pervenit. Ternarius namque numerus devotioni nos- 
tre mentis congruit propter memoriam qua Deum reco- 
limus, propter intelligentiam qua cognoscimus; propter 
voluntatem qua diligimus. Sed heec ipsa trinitas ut de 
simplici ac recta linea ad quadraturam perveniat, multiplica 
tria per tria, fiunt novem: ut vero eadem quadratura etiam 
altitudinem sumat ac solida efficiatur, item multiplica 
novem per tria, erunt viginti septem, id est numerum 
ternarium quadratum solidum complebis, in quo arca 
requievit; quia ecclesiz suze mentis atque actionis stabili- 
tate quasi conquadrata requiem et in hac vita expectat, 
et in futura percipit zternam. Requievit autem super 
montes Armeniz, quia calcato apice pompze mundialis, 
etiam in hac peregrinatione vitam ducens, celestibus 
gaudiis animo propinquat. 

Aft vero aque ibant et decrescebant, &c.| Potest in mense 
decimo illud tempus exprimi, quo ad eterne lucis gaudia 
sancticum Domino ingrediuntur. Nam et ipse in evangelio 
nomine denarii, qui cultoribus vinez daretur, perceptionem 
ejusdem regni ccelestis insinuat. Denarius quippe decem 
obolos habet. Eunt ergo aque, quz arcam diluerant, et 
decrescunt usque ad decimum mensem, quia lavacrum 
baptismatis, ubi in singulis quibusque fidelium suum 
munus impleverit, cessat. Neque enim quisquam, si 
peccaverit, potest denuo eodem sacri baptismatis fonte 
mundari; sed eos jam semel ablutos ac sanctificatos ad 
spem mittit vite ccelestis, videlicet quando veniant et 
appareant ante faciem Dei. 

Decimo enim mense prima die mensis apparuerunt cacu- 
mina montium.| Potest dies prima decimi mensis initium 


IN LIB. GENESIS, CAP. VIII. 113 


illud vitze perennis intelligi, quo etiam in hac vita positi 
gustant et vident sancti quoniam suavis est Dominus. 
In qua die apparent cacumina montium; quia quanto 
perfectius hoc in eorum mundo corde geritur, tanto certius 
mundana celsitudo quam frustra infletur patescit. 

Cumque transissent quadraginta dies, aperiens Noe fenes- 
tram arce, quam fecerat, dimisit corvum, &c.| Diximus 
supra de fenestra arcz, quz transacto diluvio aperitur, 
quod illa designet arcana mysteriorum celestium, quibus 
baptizati specialiter initiantur; sed eisdem ipsis sacramen- 
tis quidem ad inlecebras szculi, quidam vero ad opera 
pietatis utuntur: et hi quidem in corvo, illi exprimuntur 
in columba. Quod vero quadraginta per decem quater 
ducta complentur, potest in numero dicrum quadragenario 
non immerito divine legis impletio, quae per evangelii 
gratiam perficitur, intimari. Lex enim in decem pre- 
ceptis continetur: Evangelii doctrina in quatuor libris 
descripta est, et apte post initium decimi mensis, post 
apparentia montium cacumina quadraginta dies transeunt, 
et sic fenestram suam aperiens Noe nove lucis in arcam 
patefecit introitum: quia nimirum patefacta fidelibus vita 
futura quam percepturi sunt, patefacta superbia corum 
qui extra ecclesiam positi de mundana se gloria jactant, 
etiam hoc patefacit fidelibus suis Christus, quia pracepta 
legis non viribus humane libertatis, sed evangclice gratiu 
per ipsum debeant munere perfici, qui cum et hanc fidem 
atque humilitatem flagitandi in omnibus divini auxili per- 
ceperint ; tunc etiam altiora supernz patriz dona cognos- 
cere, quasi aperta noviter fenestra in arca merentur, sed 
eamdem donorum celestium cognitionem, ut diximus, 
alii ad perniciem suam, alii utuntur ad salutem: unde 
bene de emisso ex arca corvo subjungitur: 

Qui egredicbatur et revertebatur, &c.| Non ait egressus 
est et reversus est in arcam; sed egrediebatur, inquit, et 
revertebatur donec siccarentur aquz super terram; quia 
videlicet huc illucque volatu dubio vertebatur, modo abire 
incipiens, modo ad arcam velut intraturus rediens, nec 

tamen fenestram ade egressus fuerat repetens, sed potius 
foris vagans usque dum remotis aquis requiem sibi ac 
sedem extra arcam reperiret: cujus egressul atque itineri 
recte comparantur hi qui sacramentis quidem ccelestibus 
instituti atque imbuti sunt, nec tamen nigredinem terrenz 
oblectationis exuentes, Jata potius mundi itinera, quam 
ecclesiastice conversationis claustra diligunt. 

Emisit quoque columbam post eum, &c.] Columba, ut 
diximus, spiritualem ac simplicem designat mentem electo- 
rum, qui patefacta sibi fenestra supernz contemplationis, 
tanto cautius que in infimis volvuntur omnia spernunt, 
quanto altius ea quze perpetuo manent gaudia cernunt. 
Tales namque in exemplum hujus columbz adeo cuncta 
seeculi oblectamenta quasi sublimius volando despiciunt, 
ut ne ultimis quidem suz mentis vestigiis ea tangere 
curent, utpote qui nullam sibi in hoc mundo invenire 
veram requiem possint: cujus et adversa simul et prospera 
instar aquarum labentium vaga feruntur ac dubia. Non 
solum autem hi intra septa ecclesiz ipsi manere, sed et 
alios quantum valent vel exemplo suo vel hortatu in hanc 
introducere satagunt: unde recte subditur: 

Expectatis autem ultra septem diebus, rursum dimisit 
columbam, &c.| Ramus enim olive foris inventus, et ore 
columbze in arcam inlatus typum gerit eorum qui extra 
ecclesiam quidem baptisma percipiunt; sed pinguedine 
caritatis fructuosi, et pia intentione velut foliorum sunt 
viriditate integri: quorum plurimi posteriore tempore quasi 
ad vesperam reconciliatione spiritualium virorum velut ore 
columbe revocantur ad ecclesiam, quod bene post septem 
dies ex quo foris ipsa requiem non invenit columba fecit. 
Septenarius quippe dierum numerus mystice luci gratia 
spiritualis solet aptari: quia nimirum viri spirituales post- 
quam a carnalibus desideriis mentem abstrahunt suam, 
eodem spiritu gratiz admoniti abstrahere ab his et alios 
conantur. Potest in columba, que aperta post diluvium 
fenestra ramum olive intulit in arcam, etiam hoc pre- 
figuratum intelligi, quod, baptizato Domino in Jordane, 

aperti sunt cceli, et descendit Spiritus Sanctus in specie 
columbe super eum, quod accipientibus baptisma singulis 
ecclesiz filiis, ad aperiendam et illis januam regni ccelestis 
imponitur manus a pontifice per unctionem sacrosancti 
chrismatis, ut accipiant Spiritum Sanctum. Cui figure 
congruit apte quod corvus ante inlationem olive per 
columbam egressus fuerat, nec reversus in arcam, ne vide- 
licet prophetia vel Simonis perfidiam silendo preteriret, 
qui baptizatus quidem in ecclesia, sed priusquam per 
manus impositionem gratiam Sancti Spiritus acciperet, 
est ab ecclesia repulsus, eo quod felle amaritudinis plenus 
non innocentiam columbine simplicitatis, pio sed maligno 
potius in corde corvinam gestaret nigredinem. 

Intellexit ergo Noe quod cessassent aque, &c.| Columba 
quz, cessantibus aquis, super terram exiit de arca nec 
rediit, significat exeuntes de hac vita animas sanctorum in 
liberam lucem patriz ccelestis, neque ultra ad terrenam 
conversationem remeantes: in qua videlicet patria sicut 
prophetia evacuabitur, scientia destruetur, lingue cessa- 
bunt; sic_et unda baptismi siccabitur; caritas autem 
numquam cadet, per quam Veritas et vita incommutabilis 
perpetuo presens videbitur atque laudabitur. Et quia 
non solum, ut bona operemur, verum etiam ut post bona 
opera ad vitam perveniamus zternam superni est donum 
muneris, recte columba non solum post dies septem exiit, 
ut surculum olive inferret in arcam, sed et adducta oliva 
post dies septem alios egressa est, ut libero solis et velut 
novi orbis frueretur aspectu. Gratia enim Dei vita eterna 
in Christo Jesu, et de plenitudine ejus nos omnes accepi- 
mus, gratiam pro gratia; gratiam videlicet retributionis 
pro gratia bone actionis. 

Igitur sexcentestmo primo anno, immutate sunt aque 
super terram, &c.| Tectum arcs supremam ejus tabulam 
dicit, de qua predictum erat, et in cubito consummabis 
summitatem: In quo videlicet tecto unum cubitum longo 
ac lato ipsum Mediatorem Dei et hominum significari 
diximus, qui ita membris ecclesie suze yoluit humanitus 

sociari, ut dignitate sue potestatis singulariter hanc tran- 
scenderet, ac totam ab alto protegeret. Hoc autem tectum, 
abeunte diluvio, aperuit Noe, quia celebrato baptismi 
sacramento, singulis fidelium oportet diligentius ex tem- 
pore Dominice Incarnationis arcana doctorum ore reserari, 
ut cognitis eis, que ille gessit vel docuit in carne, vestigia 
ejus pro modulo suo imitando sequantur. Et hoc aptis- 
sime primo post sexcentos annos, primo mense, prima die 
inensis factum esse perhibetur, ut primordium quoque 
anni, mensis, et diei, novam vitz spiritualis mchoationem 
que fidelibus essct inchoanda monstraret. Denique idem 
mensis in lege in quo et Pascha fieri preeceptum est, men- 
sis novorum vocatur, ob magnum utique sacramentum 
innovande in Christi passione nostre vitz veteris. 

Mense secundo arefacta est terra.| Supra dictum est 
quod primo mense inchoante exsiccata esset superficies 
terre: et nunc mense secundo pene completo arefacta 
esse terra describitur: quia nimirum tunc in superficie 
virentibus herbis tellus exsiccata est, ut posset revirescere, 
atque herbas, quas absumserat aqua, denuo germinare. 
Nunc vero in tantum etiam interius arefacta est, ut calcan- 
tium gressus sustineret: in tantum herbis vestita floren- 
tibus, ut etiam pascendis esset idonea pecoribus ac ju- 
mentis. 

Loquutus est autem Deus ad Noe dicens: Egredere arcam 
tu et uxor tua, &c.| Multifariam multis modis eadem 
Christi ecclesiz mysteria szepius iterata significatione repe- 
tuntur. Egressio ergo Noe de arca in terram diluvio mun- 
datam cum his quos secum induxerat hominibus et ani- 
mantibus, illi tempori figurate convenit, cum quique fide- 
lium fonte baptismatis abluti ad exercenda etiam in pub- 
lico bona opera, Christo duce, spirituali videlicet Noe 
procedunt, et continuo virtutum spiritualium augmento 
crescunt et multiplicantur. Euntes, inquit, in mundum 
docete omnes gentes, baptizantes eos in nomine Patris et 
Fill et Spiritus Sancti: quod est figurate dicere: cuncta 
animantium genera in aream aquis diluenda inducite, sta- 

timque adjunxit: docentes eos servare omnia quecumque 
mandavi vobis, quasi typice diceret: et egressa post dilu- 
vium animantia de arca ingrediantur in novam_ terre 
faciem, novis vernantem floribus, ibique multiplicentur et 
crescant. Quod autem vigesima septima die mensis egre- 
diuntur arcam, qui est numerus ternarius quadratus soli- 
dus, ut prefati sumus, significat perfectionem fidei que in 
baptismo consecratur, quod nulla possit ex parte titubare, 
sed adversus omnes diaboli insidias invicta semper ac sta- 
bilis perduret. Notandum quasi juxta litteram, quod 
annum solis integrum fuerunt in arca qui septima decima 
die mensis secundi eam ingressi sunt, et post annum vice- 
sima septima die eyusdem mensis egressi. Si enim hodierna 
die, verbi gratia, per calendas Apriles esset luna septima 
decima, sequenti anno pridie calendarum earumdem vice- 
sima septima esset luna ventura, decursis ex ordine diebus 
trecentis sexaginta quinque, quibus annus solis expletur. 
Anno ergo toto erant in arca, id est, quo usque sol trans- 
curso circulo signifero per duodecim suos menses omnes 
mundi plagas inlustraret, ut sicut aqua orbem totum ope- 
riens diluebat, ita velut cooperans illi sol eodem temporis 
spatio totum circuiens orbem luce sui fulgoris inradiaret. 
Quomodo autem Fons vitze Dominus, sic et Sol justitiz 
solet figurate vocari. Fons, quia regenerat ; Sol, quia nos 
inluminat, juxta illud Psalmographi: Quoniam apud te 
est fons vite, et in lumine tuo videbimus lumen. Et anno 
solis integro erat Noe cum his que salvanda erant per 
diluvium animantibus et hominibus in arca: quia Dominus 
per totum hujus seculi tempus, perque omnes orbis plagas 
ecclesiam suam et unda lavacri salutaris abluit, et gratia 
sui Spiritus inlustrat. 

Lfdificavit autem Noe altare Domino, &c.| Ut vir justus 
et vere perfectus in generationibus suis postquam tante 
cladi superfuit, mox zdificato altari, gratias agit Con- 
ditori, simul obsecrans ne ultra mundus tali plaga mere- 
atur percuti. Et quia devote ac pie supplicat, ocyus 
auditu dignus efficitur. Sequitur enim: 

Odoratusque est Dominus odorem suavitatis, &c.| Dig- 
numque fecit ut vir sanctus et futurorum providus, sicut 
Abel prime, ita et ipse initium secunde mundi etatis, 
oblatis Deo sacrificiis, consecraret ; quod ipsum et Abra- 
ham ac Melchisedech inter initia tertiz statis fecisse 
memorantur. David etiam rex quartz patriarcha ztatis 
hoc ipsum in area Areunz Jebusei; Jesus quoque sacer- 
dos magnus, et Zorobabel in principio quinte etatis, 
restaurato altari quod destruxerunt Chaldzi, in eodem 
loco fecisse referuntur; que cuncta figuram pretulere 
summi Regis ac veri Pontificis nostri, qui initium sextze 
zetatis, immo totam sextam eztatem hostia sui corporis et 
sanguinis in altari sancte crucis Deo dicaret: quod autem 
dicitur, quia offerente Noe odoratus est Dominus odorem 
suavitatis, non illum significat odorem suavitatis, qui de 
accensis exiens hostiis humanas poterat nares delectare ; 
sed illum potius virtutum dicit odorem, qui de purissimo 
offerentis corde procedens, ad conspectum divinz majes- 
tatis ascendebat; qualem in filio suo Jacob Isaac patri- 
archa olebat, cum diceret: Ecce odor filii mei, sicut odor 
agri pleni, cui benedixit Dominus, et de quo apostolus, 
Christi, inquit, bonus odor sumus Deo in omni loco. 
Juxta mysticos vero sensus aptissime post diluvium im- 
molat Noe; quia et hic est ordo nostre in Christo con- 
secrationis, ut primo fonte vitze lavemur, ac deinde ad 
sacrum altare Dominice oblationis libamine reficiamur: 
unde dicit apostolus: Sed abluti estis, sed sanctificati 
estis, sed justificati estis. Abluti videlicet in baptismo, 
sanctificati hostia salutari, justificati bonis actibus. Pos- 
sunt autem in holocaustis quz post diluvium Domino de 
mundis animantibus oblata sunt, etiam sancti martyres 
specialiter figurari, qui post lavacrum baptismi non solum 
vitz munditiam servavere, sed et sanguinem suum pro Do- 
mino fudere. Holocaustum quippe totum incensum dici- 
tur, quo nomine illa sacrificia nuncupabantur, que sacro 
igni tota solebant absumi, et de quibus nihil in usum cede- 
bat offerentium: unde merito tales hostie martyribus 

sanctis figurate conveniunt, qui non in vita tantummodo 
sua, verum in morte etiam Deum clariticare merucrunt. 
Altare autem in quo hec holocausta offeruntur, ipsum est 
cor electorum, a nostro Noe videlicet Christo sedificatum, 
et igne Spiritus ejus quem misit in terram et voluit vehe- 
menter accendi, ccelitus imbutum. Et bene multa holo- 
causta, unum vero altare; quia multitudinis credentium 
erat cor et anima una, nec erat in eis separatio ulla; et 
apostolus: Solliciti, inquit, servare unitatem Spiritus in 
vinculo pacis. Offeruntur autem holocausta de cunctis 
pecoribus et volucribus mundis ; quia de omni natione, de 
omni hominum genere, de omni etate, fideles ad palmam 
pervenere martyriu. Si quid sane inter pecora munda et 
volucres mundas distare credendum est, in pecoribus in 
holocaustum oblatis designantur hi qui de communi vita 
populi Dei sunt martyres effecti; in volucribus vero, illi qui 
crebro contemplationis volatu ccelestia petere soliti, pretiosa 
insuper sunt morte coronati. Excunt ergo arcam diluvio 
ablutam munda simul et immunda animalia sive volatilia : 
sed de mundis solummodo Domino sacrificium offertur. 
Ascendunt de lavacro baptismi fideles accepta remissione 
peccatorum, sed plures ex his ad peccatorum sordes post 
baptisma redeunt. Alii in accepta vitze munditia usque ad 
finem firmum perseverant. Nonnulli tantam percepte 
semel munditiz curam gerunt, ut etiam animas pro hujus 
custodia ponant: quia vero munda animalia sive volatilia 
septena et septena arcam intraverant, constat quia de his 
quz paribus superfuerunt holocausta Domino oblata sunt. 
Et bene septima volatilia sive pecora in hostiam Domini 
deputata sunt, propter gratiam videlicet Spiritus septi- 
formis, cujus dono prestatur fidelibus non solum ut cre- 
dant in Dominun, sed etiam ut patiantur pro illo. Potest 
etiam rectissime in pecoribus et volatilibus que in septimo 
numero inventa holocaustum Domini sunt facta, virginum 
gloria designari, que velut impari numero continetur ; 
quia nimirum copule conjugalis expers, coelibem ducere 
vitam maluit, et quasi in holocaustum Domino offertur, 

cum neglectis curis et actionibus carnalibus, totain se Con- 
ditori per ignem summi amoris consecrat, de quibus in 
Apocalypsi Johannes ait: Hi sunt qui cum mulieribus 
non sunt coinquinati; virgines enim sunt: hi qui sequun- 
tur Agnum quocumque abierit: hi emti sunt ab hominibus 
primitice Deo et Agno. Offerente autem Noe holocausta, 
odoratus est Dominus odorem suavitatis, quia vel pas- 
sionem beatorum martyrum vel vitam fidelium virginalem 
per Christi gratiam sibi consecratam atque oblatam Deus 
Pater gratanter accipit. 

Et ait ad eum: Nequaquam ultra maledicum terre propter 
homines, &c.] Non se ultra maledicturum terre, neque 
omnem animantem percussurum Dominus pollicetur, eo 
quod in tantum sint homines ad peccandum proclives, ut 
etiam si diluvio rursum puniantur, nihilominus transacto 
illo, denuo sese vitiis ac sceleribus involvant. Ubi in- 
tuendum quia etsi sensus humani cordis ab adolescentia 
ad malum pronus esse perhibetur; ex qua nimirum etate 
carnalium in nobis desideriorum solent incentiva generari : 
non tamen est consequens ut a tempore pubertatis primum 
incipiamus peccatis esse obnoxil, quamvis ex tunc ad majora 
patranda etas lasciva incitet. Nam et illa divina est sen- 
tentia que dicit: Grave jugum super filios Adam a die 
exitus de ventre matris eorum, ipsum videlicet jugum pri- 
mz preevaricationis, propter quam omnes in iniquitatibus 
concepti et in delictis sumus editi, quamvis ab ineunte ado- 
lescentia sponte plura addimus eis quibus non nostra sponte, 
sed paterni merito reatus gravati hanc in lucem venimus; 
a quibus omnibus non nisi gratia Dei per Jesum Christum 
liberamur. Non igitur, inquit, ultra percutiam omnem 
animantem sicut feci; sed hc promissio pietatis quo 
usque pertingat subdendo manifestat cum dicit: 

Cunctis diebus terre sementis et messis, &c.] Cum enim 
dixisset cunctis diebus, mox addidit terra, ut intelligeres 
cunctis diebus quibus terra modernum habitura est statum, 
securos homines ab impetu universalis diluvii esse debere ; 
nec tamen defuturum tempus quando cessante hac laben- 

tium rerum vicissitudine que annuatim geritur, orbis 
universus cum animantibus sit igne periturus, Petro at- 
testante, qui ait: Quia ceeli erant prius, et terra, de aqua 
et per aquam consistens Dei verbo, &c. (2 Pet. ii.5.) Ubi 
notandum quia ccelos quos vel aqua perditos vel igni peri- 
turos dicit, non alios quam turbulentum hune aerem qui 
terrz proximus est accipere debemus, a quo volucres cceli, 
quod in eo volitent, cognominantur. Non enim etherel 
aut siderei cceli igne consumendi sunt, sicut nec aqua con- 
sumti sunt. 


IN CAP. IX. Benedixitque Deus Noe, &c.| Patet sensus 
litteree quod secundz eztatis seculi quomodo et prime et 
ceterarum initia benedicantura Domino. Benedicitur enim 
Noe cum filiis suis, omnibus scilicet illis qui ejus et carne 
progeniti, et fide atque obedientia praediti, veraciter se ejus 
esse filios docent; quod progenies ejus terram implere 
jubetur, sicut et factum esse constat, quod animalibus 
terrz cunctis ac volucribus cceli preedicantur homines ter- 
rori esse debere, quod hzc una cum piscibus illis edenda 
conceduntur, quomodo usque ad diluvium olera comedenda 
acceperunt. Ubi notandum quia terrorem eorum ac tre- 
morem cum esse super animalia precipit, profecto esse 
super homines prohibet. Contra naturam quippe super- 
bire est ab zequali velle timeri; et tamen necesse est, ut 
rectores a subditis timeantur, quando ab eis Deum minithe 
timeri deprehendunt. In eo enim quod metum sibi a 
perverse viventibus exigunt, quasi non hominibus, sed 
animalibus dominantur: quia videlicet ex qua parte bes- 
tiales sunt subditi, ex ea debent etiam formidini jacere 
substrati. Juxta intelligentiam vero spiritualem bene- 
dicitur Noe cum filiis suis, Dominus videlicet et Salvator 
noster cum apostolis, quos etiam filios appellare dignatus 
est, dicens: Non possunt filii sponsi lugere, quamdiu 
cum illis est sponsum. Hos crescere ac multiplicari Deus 
Pater toto orbe precepit, cum ait discipulis Dominus: 
Euntes in mundum universum predicate evangelium omni 

creaturz, id est omnibus gentibus. Cuncta namque Do- 
mini Salvatoris preecepta, Patris utique precepta sunt. 
Ipse etenim dixit: Qu# ergo ego loquor, sicut dixit mihi 
Pater, sic loquor. Horum namque dominio cuncta anima- 
lia que moventur in terra, universas volucres coeli, omnes 
pisces maris subjecit cum ait: Quzecumque alligaveritis 
super terram, erunt ligata et in colo; et quecumque sol- 
veritis super terram, erunt soluta et in celo. Animalia 
quippe, volatilia, pisces diversorum ingeniorum ac morum 
personas insinuant, que cuncta post diluvium filiis Noe 
dantur in cibum, quia postquam mundo Dominus donum 
lavacri salutaris attulit, cunctis etiam nationibus hoc mi- 
nistrari voluit, dicens apostolis: Euntes ergo docete omnes 
gentes, baptizantes eos in nomine Patris et Filui et Spiritus 
Sancti. Dantur enim hec filus Noe in escam juxta hoc 
quod Petro ostensis in linteo mystico cunctis quadru- 
pedibus ac reptilibus terrz dicitur: Surge, Petre, occide, 
et manduca; id est, extingue gentiles ab hoc quod male 
vixerant, veritatem preedicando; et infer in ecclesiz mem- 
bra sacris mysteris initiando: unde hic quoque recte 
subjungitur : 

Excepto quod carnem cum sanguine non comedetis.| San- 
guine namque carnalia desideria carnalemque sensum me- 
rito designat. Effunditur autem sanguis cum abrenuntiatur 
carnalibus inlecebris atque cogitationibus, in quibus male 
vivebatur, ut possint dicere tales cum apostolo: Vivo autem 
jam non ego; vivit vero in me Christus. Et iterum: 
Continuo non adquievi carni et sanguini: alioquin qui 
perseverantes quosque in sceleribus pristinis unitati sanctz 
ecclesiz incorporari baptizando incipit, quasi animalia sibi 
a Domino data cum sanguine comedit: quia in societatem 
recipit eos quorum adhuc conscientia conversatio prisca 
velut suffocatatenetur. Ferunt autem quod in hoc maxima 
fuerit preevaricatio gigantum; quia cum sanguine carnem 
comederent; ideoque Dominus illis diluvio extinctis, carne 
quidem vesci homines concesserit ; sed ne id cum sanguine 
facerent prohibuerit. 

Sanguinem enim animarum vestrarum requiram, &c.| San- 
guinem enim animarum typice dicit ipsum vitale quo vege- 
tantur, et sustentantur, et vivunt homines in carne per 
animam ; sicut etiam manum bestiarum typice vocat ipsum 
devorandi effectum quo hominem occidunt. Quis namque 
sanum sapiens veraciter sanguinem hominis ad substantiam 
animze credat pertinere? quamvis idem legislator alibi 
manifestius dicere videtur: Anima enim omnis carnis in 
sanguine est. Sic etenim dictum est hoc quomodo dictum 
est, Petra autem erat Christus, non quod hoc erat, sed quod 
hinc significabatur. Non autem frustra lex voluit animam 
significare per sanguinem ; rem scilicet invisibilem per rem 
visibilem, nisi quod sanguis per venas omnes ad ipso corde 
diffusus in nostro corpore plus ceteris humoribus principa- 
tur; ita ut ubicumque fuerit vulnus inflictum, non humor 
alius, sed ipse procedat. Itaque anima que omnibus qui- 
bus constamus invisibiliter przevalet illo melius significatur, 
quod omnibus quibus constamus visibilibus przevalet. In 
promtu est autem intelligere quomodo de manu hominis, 
requirat Deus animam hominis, ultionem expetens ab eo 
qui peccavit ; sed queri merito potest quomodo et a bestiis 
quz rationis sunt expertes requiratur, nisi forte mysterium 
futurze resurrectionis hic nobis intimatum intelligere vale- 
mus, quando cuncta generis humani corpora que vel a feris 
comesta vel alio quolibet consumta modo sive corrupta 
fuerant, incorrupta redduntur, cuncta anime hominum 
quocumque genere mortis separate a corpore sua quzeque 
remittuntur in corpora, ut vel vitam pro bonis, vel mortem 
pro malis meritis in judicio cum eisdem corporibus conse- 
quantur zternam. Apte autem additur: 

Quicumque effuderit sanguinem humanum, &c.| Quanti 
effuderunt sanguinem humanum, et sanguis eorum effusus 
non est. Et alii occiderunt hominem veneno vel suspen- 
dio, et tamen cum homo mortuus sit, non est sanguis 
effusus: quomodo ergo Dominus effusurus est sanguinem 
eorum in tali homine, cum ille qui occidit, sanguinem non 
effudit, nisi quia sanguis hominis, ut diximus, ipsum vitale 

ejus quo subsistit debet intelligi? quod qui effuderit, id 
est qui aliquo genere mortis hominem occiderit, fundetur 
sanguis illius, quia peccando vitam perdit xternam. Anima 
enim que peccaverit, ipsa morietur. Cui simile est hoc 
quod Petro dicitur: Omnes enim qui acceperint gladium, 
gladio peribunt; ac si aperte diceretur, Omnes qui injuste 
occidunt hominem, et iidem occisione ipsi in anima per- 
eunt. Apte autem subditur: 

Ad imaginem quippe Dei factus est homo.| Idcirco nam- 
que majoris est sceleris innocentem occidi hominem, quo- 
niam qui hoc facit, non solum opus quod fecit Deus solvit, 
sed et imaginem ipsius corrumpit. Idcirco requirit Deus 
animas hominum a bestiis vel hominibus a quibus fuerant 
effugate de corpore, quia ad imaginem suam fecit hominem 
in eo quod hunc manere ad eternitatem voluit, neque ad 
similitudinem animantium cum corporis morte perire; et 
hujus sacramenti causa carnem cum sanguine non licet 
comedi, ut admoneamur hoc przcepto semper, quod ad 
imaginem Conditoris nostri secundum animz substantiam 
creati sumus, eamdemque in nobis imaginem peccando 
corrumpere timeamus. 

Hec quoque dixit Deus ad Noe et ad filios eyus cum eo: 
Ecce ego statuam pactum meum vobiscum, &c.| Patet litterze 
sensus, quia non ultra timendum est mundo judicium aque, 
sed ignis ; crebraque repetitione redarguitur ac damnatur 
heresis Origenis, qui revolutiones seculorum intinitorum 
eodem ordine semper currentium, dogmatizare przsumsit. 
Mystice autem non reditura in terram aqua diluvn signifi- 
cat quod aqua baptismi semel accepta non valet repeti: 
qui enim lotus est, non indiget ut lavet, ut Dominus ipse 
testatur, quique aquis tribulationum semel abluti ad sa- 
lutem pervenere perpetuam, nequaquam ultra iisdem aquis 
purgandi immittuntur, sed leti in zeternum suo Redemtori 
cantabunt: Transivimus per ignem et aquam, et induxisti 
nos in refrigerium. Neque vero significatione lavacri sa- 
Jutaris debet contrarium videri quod de aquis diluvii supra 
dicitur, Nequaquam ultra maledicam terre propter homi- 

nes; vel quod hic dicitur, Neque erit diluvium deinceps 
dissipans terram ; cum aqua buptismi nequaquam male- 
dictionem vel dissipationem nostrz mentis sive carnis; 
sed benedictionem potius et sospitatem soleat conferre: sed 
intelligendum quia prisce nostrze conversationi Dominus 
quodammodo maledicat in baptismo, et hanc dissipet cum 
abrenuntiare nos diabolo et omnibus operibus ejus ac 
pompis precipiat; ac sic demum nova confessione mundati 
ad benedictionis zternz gratiam mereamur adtingere. 
Arcum meum ponam in nubibus, &c.| Arcus in ceelo usque 
hodie quotiens videtur, signum nobis divini- foederis quod 
non sit ultra terra diluvio perdenda in memoriam reducit : 
sed et futuri judicii quod per ignem est mundo futurum, 
si bene consideretur, signum nobis ante oculos pretendit. 
Neque enim frustra cceruleo simul et rubicundo colore 
resplendet, nisi quia coeruleo colore aquarum que preter- 
lerunt, rubicundo flammarum quz venture sunt nobis 
testimonium perhibet. Apte autem arcus ceelestis, quem 
iram vocant, in signum divine propitiationis ponitur : arcus 
quippe ille resplendere solet in nubibus, et radiis solis quo 
roscida inlustratur obscuritas, grata quodammodo confes- 
sione respondere. Sol ergo justitiz Christus est, nubes 
ab illo inlustratie sancti, quorum nomina scripta sunt in 
ceelo, et de quibus Psalmista: Domine, in ccelo misericor- 
dia tua, et veritas tua usque ad nubes. It apparente arcu 
in nubibus memor fit promissionis suze Dominus, ne per- 
dat terram diluvio, quia per intercessiones sanctorum, qul 
non de suo, sed de ipso lucere sciunt: propitiabitur fideli- 
bus, cum oculos mentis ad ceelestia desideranda sustollunt, 
ejusque gloriam in precedentium justorum factis sive 
dictis seu etiam se sopitis tamquam in ipsius nubibus 
agnoscunt, eritque arcus in nubibus, et videbo illum, et 
recordabor focderis sempiterni quod factum est inter Deum 
et inter omnem animam viventem universe carnis que est 
super terram. Humano more dicitur recordari Deus foe- 
deris sui, viso in nubibus arcu, qui propter merita sanc- 
torum, quibus ipso inlustrante gloriosi et ccelestes exis- 

tunt, nostre fragilitati parcit et miseretur: non autem 
ipse noviter aliquid recordatur qui nihil umquam potest 
oblivisci. Memor enim fuit in seculum testamenti sui, 
sed nobis tunc recordari videtur foederis quod nobiscum 
pepigit, cum in tribulatione positis auxilium suz protec- 
tionis impendit: unde bene in psalmo ex persona quo- 
rumdam adflictorum, quibus tardum videbatur divine 
subsidium pietatis, dicitur: Quare faciem tuam avertis, 
oblivisceris inopiz nostrz et tribulationis nostra ? 

Cepitque Noe vir agricola exercere terram, &c.| Libet 
szepe repetere sermonem Domini, quem dixit Judzis: Si 
crederetis Moysi, crederetis forsitan et mihi: de me enim 
ille scripsit. Nam et in hac lectione Moyses historiam 
texens Noe ac filiorum ejus, passionem Domini devotio- 
nemque credentium in eum populorum, nec non et fidei 
contradicentium perfidiam figurate denuntiat : Noe quippe 
terram exercens vineam plantavit, quia Dominus curam 
generis humani gerens, synagogam Judza in gente con- 
stituit: cujus videlicet vineze et Psalmista meminit dicens : 
Vineam ex Aégypto transtulisti: et Dominus in Evangelio 
loquens ad Judzos, Homo, inquit, plantavit vineam et 
sepem circumdedit ei, et cetera usque ad finem parabole, 
ubi ait: Quid ergo faciet Dominus vinez agricolis illis ? 
Dicunt: malos male perdet, et vineam locabit aliis agri- 
colis. 

Bibensque vinum inebriatus est, &c.] Bibit vinum Do- 
minus cum calicem passionis accepit. Inebriatus est 
bibendo, cum patiendo pro nobis usque ad mortis ex- 
trema pervenit. Nudatus est in tabernaculo suo, cum in 
populo Judzorum, quem suum fecerat proprium, et in 
quo jam dudum velut in tabernaculo suo manere consue- 
verat, probra irrisionesque sustinens, ad ultimum crucis 
patibulum subiit, manifestissime omnibus patefaciens veri- 
tatem substantiz mortalis quam suscipere dignatus est. 

Quod cum vidisset Cham pater Chanaam, &c.| Cham qui 
verenda sui patris nudata conspiciens inrisit, populum 
Judzorum contradicentem atque incredulum designat, qui 

passionem Domini et Salvatoris nostri magis habere con- 
temtui periturus, quam salvandus per eam honorari gau- 
debat: qui et fratribus suis quz accidissent patri foras 
narravit, quia per ipsum manifestatum est, et quodammodo 
publicatum quod erat in prophetia secretum_passionis 
Dominice sacramentum, quoad secunde generationis do- 
num pervenimus: unde dicit apostolus: Nos autem pre- 
dicamus Christum crucifixum, Judzis quidem scandalum, 
gentibus autem stultitiam. Porro in duobus filiis maximo 
et minimo illi sunt figurati, de quibus subsequenter 
addidit: Ipsis autem vocatis Judzis et gentibus Christum 
Dei virtutem et Dei Sapientiam, quia quod stultum est 
Dei sapientius est hominibus, et quod infirmum est Dei 
fortius est hominibus. Qui unum idemque ambo sacra- 
mentum jam preteritz atque transacte Dominice pas- 


sionis quasi unum pallium a tergo portant, et nuditatem | 


patris neque intuentur, quia in Christi necem non consen- 
tiunt, et tamen honorant velamento, tamquam scientes 
unde sint nati, ut essent filil misericordize qui fuerant in 
prima nativitate filu ire. Medius autem filius, id est, 
populus Judzorum, qui ideo medius est, quia nec pri- 
matum apostolorum tenuit, nec ultimus in gentibus credi- 
dit, vidit nuditatem patris, quia consensit in necem Christi. 
Bene autem dicitur de duobus illis quod faciebus aversis 
verecunda patris velaverint, velut quibus factum scelerate 
vinez displicuerit: quze videlicet vinea, id est, gens Judza 
quantum a nobilitate paterna degeneraverit, tempore Do- 
minicz passionis mystice signatum est, cum sitienti in 
cruce Domino acetum pro vino obtulit: sitiebat enim ille 
fidem ac dilectionem gentis ejusdem, sed illa pro suavitate 
fidei, ac fervore dilectionis, acredine illum odii atque infi- 
delitatis potavit. 

Evigilans autem Noe ex vino, &c.] Evigilans ex vino Noe 
progeniem ejus a qua inrisus est maledicit; eos vero qui 
se ut patrem honoravere benedictione debita remunerat : 
et Dominus juxta vocem psalmi cum dormisset in morte, 
ac resurgeret immortalis, percussit omnes adversantes sibi 

sine causa, dentesque peccatorum contrivit; super po- 
pulum vero suum benedictionem perpetuz salutis profudit. 
Non solum autem Chanaam maledictioni, sed etiam ser- 
vitio fratrum suorum subjicitur. Quid est enim aliud 
hodie gens ipsa, nisi queedam scriniaria Christianorum, 
bajulans legem et prophetas ad testimonium adsertionis 
ecclesiz, ut nos honoremus per sacramentum quod nuntiat 
illa per litteram. 

Dizitque: Benedictus Dominus Deus Sem: Sit Chanaam 
servus ejus.| Diximus in Sem primogenito filio Noe primi- 
tivam ecclesiam quz ex Israhelitico populo collecta est, 
in Jafeth minimo filio electionem gentium quz secuta est 
esse designatam: unde et recte dicitur : 

Benedictus Dominus Deus Sem.] Quamquam enim sit 
Deus omnium gentium, quodammodo tamen proprio vo- 
cabulo et in ipsis jam gentibus dicitur Deus Israel: et 
unde hoc factum est, nisi ex benedictione Jafeth? In 
populo enim gentium orbem terrarum occupavit ecclesia. 
Hoc prorsus prenuntiatur cum dicitur subsequenter, 

Dilatet Deus Jafeth, et habitet in tabernaculis Sem.] In 
tabernaculis quippe Sem habitat Jafeth, quia in fide patri- 
archarum et prophetarum, in scripturis propheticis, in 
sacramentis legalibus spiritualiter intellectis peregrinatur 
ecclesia in terris. Tabernaculis namque in bello vel itinere 
uti solemus, et in tabernaculis Israelitici populi nos, qui 
de gentibus ad Christum venimus, habitamus, quia nimi- 
rum quamdiu in hujus vitz via positi colestem patriam 
suspiramus, quamdiu contra insidias antiqui hostis, Christo 
duce atque adjutore, certamus, necesse est, ut semper anti- 
quorum patrum dicta pariter, et facta, et opera in exem- 
plum vitz et professionis teneamus: quatenus horum auc- 
toritate protecti, certius ac securius ad palmam remunera- 
tionis perfecto agone tendamus. Congruit autem profec- 
tibus Sancte Ecclesie, quibus orbem implevit totum, 
etiam nomen Jafeth, quod latitudo dicitur: unde adludens 
ad nomen ipsum dicit Noe, Dilatet Deus Jafeth, id est, 
latitudinem. Bene autem quod dictum fuerat de Sem 

repetitur et de Jafeth, Sitque Chanaam servus ejus; quia 
nimirum utroque populo credentium Judzi perfidi, quam- 
vis impia mente, salutis preebent obsequium, non solum in 
eo quod auctoritate sacrorum voluminum eos juvant, atque 
in fide conroborant: verum etiam in illo quod eos quantum 
valent insequuntur; quia videlicet insequendo propter jus- 
titiam, altius eos participes zternz beatitudinis reddunt, 
nec non et in eo quod offensa sua duritia cecitatis, majores 
gratias illos suo Redemtori atque Inlustratori reddere 
monent. Cui nimirum populo nomen Chanaam, quod 
interpretatur Commotio, aptissime convenit. Non enim 
potest dicere: Statuit supra petram pedes meos, et direxit 
gressus meos; sed incertus et fluctuans semper in motu 
est. Notandum autem etiam juxta sensum litterze quod 
non frustra Cham peccante, non ipse, sed filius ejus Cha- 
naam maledicitur; maxime cum non ipse primogenitus 
Cham, sed ultimus esset filius. Scriptum quippe est: 
Filii Cham, Chus, Saba, et Mesraim, et Futh, et Chanaam. 
Przvidebat enim pariter in spiritu quod progenies Cha- 
naam amplius multo quam cetera stirps fillorum Cham 
esset peccatura, ideoque digna futura, que vel maledictione 
periret, vel servitio subacta gemeret; quod Sodomorum 
maxime qui de genere Chanaam exiere vel scelere nefando, 
vel horrenda ultione probatum est ostensum, et exterminio 
sive servitio Chananzorum, quod, egressa de Aégypto 
plebe Israelitica, que de stirpe Sem descenderat, perpessi 
sunt. De Chus namque &thiopes, de Mesraim Atgyptu, 
de Futh orti sunt Lybies, quod ipsa earumdem gentium 
apud Hebreos usque hodie vocabula testantur, de quibus 
omnino nihil talis flagitii vel vindictz, quale de Sodomitis 
et Chananzis scriptura refert. Dilatavit quoque Deus 
Jafeth, ut habitaret in tabernaculis Sem, et esset Chanaam 
servus ejus, cum Greci sive Romani, exorti utique de 
genere Jafeth, regna Asia, in quibus posteri Sem habita- 
bant, possiderent, et inter alia Chananzos quoque sijbi 
tributarios facerent. 

Virit autem Noe post diluvium trecentts quinquaginta 

annis, &c.| Sicut sexcenti anni vitz Noe, quibus exactis 
arcam intravit, perfectionem designant fidei ac professionis 
eorum, qui gratiz ccelestis et perpetuz mercedis ecclesiz 
sacramenta subeunt, ut supra docuimus; sic etiam trecenti 
et quinquaginta anni quibus post diluvium vixit, magnam 
eorum perfectionem figurant, qui perceptis vitse sacra- 
mentis fideliter Domino ad mortem usque deserviunt. 
Diximus enim quod trecenti, quia per Tau litteram Greece 
notantur (Tau vero in figura crucis scribitur), illorum 
aptissime typum gerant, qui nesciunt gloriari nisi in cruce 
Domini nostri Jesu Christi: unde et Gedeon, Domino 
jubente simul ac juvante, cum trecentis viris innumera- 
bilem Madianitarum superavit exercitum, docens figurate, 
quod fide Dominice crucis adversantia nobis et mundi 
hujus et vitiorum nostrorum essemus bella victuri. Quin- 
quagenarius vero numerus, quia per figuram designet 
requiem legis scriptura docet, que anno semper quinqua- 
gesimo universum Dei populum maximam habere remis- 
sionem laborum omnium ac servitiorum libertatem sanxit. 
Ideoque certi gratia mysterii Noe post diluvium trecentis 
quinquaginta annis vixit, ut msinuaret nos, accepto bap- 
tismi lavacro, labores pro Domino sustinere in spe superne 
quietis ac felicitatis debere. Vixit enim trecentis annis, ut 
simus In tribulatione patientes: vixit et quinquaginta, ut 
simus et spe gaudentes. Verum quia septies quinquageni 
faciunt trecentos quinquaginta ; septenarius autem nume- 
rus gratiz Sancti Spiritus, quinquagenarius vere requiel, 
quz per eumdem Spiritum electis tribuitur, typice con- 
gruit. Possumus et ita numeri hujus sacramentum inter- 
pretari, quod ille qui post diluvium trecentis quinquaginta 
annis vivat, qui toto tempore accepti baptismatis adjutus 
dono spirituali, pro eterna in ccelis requie laborare non 
cessat, felixque mortem videbit carnis: immo de morte 
transiet ad vitam, que sola vera est vita dicenda, qui cur- 
sum vitz presentis tali perfectionis summa compleverit. 
Amen. 

LIBER TERTIUS. 


IN CAP. X. He generationes filtorum Noe, &c.| Series 
stirpis Noe a minimo ejus filio incipit, et in maximo com- 
pletur, que scripturis sanctis est usitata locutio, mystice 
significans quod minor populus gentium Christo in carne 
veniente preferendus esset in fide majori populo Jude- 
orum. Filii autem filiorum Noe qui commemorantur, 
creduntur singuli singularum gentium progenitores exti- 
tisse, qui ita inter se orbem diviserunt, ut Sem primogenitus 
Asiam obtineret, et Cham secundus Africam, Jafeth ulti- 
mus Europam: ita dumtaxat ut, quia major est multo 
Asia terrarum situ quam Europa vel Lybia, progenies 
Cham et Jafeth etiam nonnullam in Asia portionem tene- 
ret. “De Jafeth ergo septem filii nati sunt qui possede- 
runt terram in Asia ab Amano et Tauro Syrie Ccelis et 
Cylicize montibus, usque ad fluvium Tanaim. In Europa 
vero usque ad Gadira, nomina locis et gentibus relinquentes, 
ex quibus postea immutata sunt nomina plurima, et cetera 
permanent ut fuerunt. Sunt autem Gomer Galatze, Magog 
Scythz, Madai Medi, Javan Jones, qui et Grzeci, unde et 
mare Jonium, Thubal Hiben, qui et Hispani ab Hibero 
flumine hoc vocabulo nuncupati, e quibus Celtiberi, licet 
quidam Italos suspicentur; Mosoch Cappadoces, unde et 
urbs apud eos usque hodie Mazecha dicitur, que et 
Ceesarea ab Augusto Cesare dicta est. Porro septuaginta 
Interpretes Capturim Cappadoces arbitrantur, Thiras 
Thraces, quorum non satis immutatum vocabulum est.” 
(Hieronymus.) 

Porro filti Gomer: Aschenez et Riphath et Thogorma.] 
* Aschenez Sarmatze quos Greci Riginos vocant, Rifath 
Paflagones, Thogorma Phryges.” (Hieronymus.) 

Filit autem Javan: Elisa et Tarcis, Cethim et Dodanim.} 
“ De Jonibus, id est, Greecis nascuntur Elisz, qui vocantur 
Elides, unde et quinta lingua Greciz Kolis appellatur, 
quam ill penten dialecton vocant. Tharses Josephus 

Cilicas arbitratur, Thar adspirationis litteram vitiose a 
posteris in Tar dicens fuisse corruptam: unde et metro- 
polis eorum civitas Tarsis appellatur, Paulo apostolo glo- 
riosa. (Nonnulli Tharsis unde aurum Salomoni defere- 
batur Indiz putant esse regionem.) Cethim Cethi a quibus 
usque hodie urbs Cyptotium nominatur.” (Hieronymus.) 
Dodanim Rhodii, melius enim legitur Rodanim sive Rodim, 
ut septuaginta interpretes transtulerunt, et in bro Hebre- 
orum nominum etiam noster interpres posuit. Similitudo 
enim litterarum Daleth et Res hunc apud Hebreos spe 
facit errorem, ut alia legatur pro alia. Est autem Herodus 
Cycladatum maxima, et in Jonio mari quondam urbs 
potentissima, navalique certamine gloriosa, et propter 
tutissimum portum mercatorum omnium receptaculum. 

Ab his divise sunt insule gentium in regionibus suts, &c.] 
‘“‘ Legamus antiquorum historias, et videbimus omnes pzene 
insulas, et totius orbis littora, terrasque mari vicinas, a 
Greecis accolis occupatas, qui, ut supra diximus, ab Amano 
et Tauro montibus omnia maritima loca usque ad oceanum 
possidere Britannicum.” (Hieronymus.) Dum vero dicitur 
unusquisque secundum linguam et familiam in nationibus 
suis, liquido ostenditur, quia juxta opinionem vulgatam 
singuli qui hic commemorantur filii Noe, vel nepotes 
filiorum Noe, singulas gentes sive cognationes diversarum 
fecere linguarum. Nam eadem sententia, enumerata quo- 
que stirpe Cham sive Sem, de varietate generationum 
linguarumque subinfertur. 

Fil autem Cham: Chus, et Mesraim, et Futh, et Cha- 
naan.| “Chus hodieque ab Hebreis Athiopia nuncupatur, 
Mesraim Aigyptus, Futh Lybies, a quo et Mauritaniz 
fluvius usque in presens Futh dicitur, omnisque circa eum 
regio Futhensis. Porro Chanaam obtinuit terram quam 
Judzi deinceps possederunt ejectis Chananzis.” (Hie- 
ronymus.) 

Fil Chus: Saba, et Hevila, et Sabatha, &c.| “Saba a 
quo Sabzi. Virgilius, solis est, inquit, thurea virga Sa- 
beeis. Centumque Sabzo thure calent are. Hevila aquo 

Getuli in parte remotioris Africee eremo coherentes. 
Sabatha a quo Sabathani, qui nunc Astabari nuncupantur, 
Recma vero et Sabathacha paulatim antiqua vocabula 
perdidere ; et quee nunc pro veteribus habeant ignoran- 
tur.” (Hieronymus.) Attamen ex eo quod in visione Tyri 
dicit Hiezechiel venditores Saba et Recma, sive ut Lxx. 
Interpretes dixerunt Regma ipsi negotiatores tui, videtur 
etiam ille suam gentem fecisse, et quia jungitur Saba 
vicinam provinciz huic ejus esse regionem. 

Filtt Saba: Regma et Dadan.] “ Hic Saba per Sin litte- 
ram scribitur, supra vero per Samech, a quo diximus 
appellatos Sabzos. Interpretatur ergo nunc Saba Arabia. 
Nam in septuagesimo psalmo, ubi nos habemus reges 
Arabum et Saba munera offerent, in Hebreo scriptum est 
reges Saba et Saba, primum nomen per Sin, secundum 
per Samech (que nostrz littere similis est). Dadan gens 
est Aithiopiz in occidentali plaga.” 

Porro Chus genuit Nemrod, &c.| Progenie Sem et Jafeth 
in vite simplicitatis innocentia permanente, nascitur de 
stirpe Cham maledictus qui statum humane conversa- 
tionis novo vivendi genere perverteret, dum singulari 
potentia elatus, primum venatu viveret; dein collecto 
exercitu insolitam in populos tyrannidem studuit exer- 
cere ; denique in sequentibus regnum habuisse et civitates 
maximas zdificasse legitur: quod quia primus ipse fecerit 
testatur scriptura quz ait: ipse coepit esse potens. Ccepit 
enim, quia primus fecit. Potens autem erat in terra, quia 
neglectis ccelestibus, in quo justi sunt potentes, infima 
quzrere, et in his spem ponere didicit. 

Ab hoc exivit proverbium quasi Nemrod robustus venator 
coram Domino.|] Ideo in proverbium versa, quia insolita 
szeculis ejus facta fuere: quod vero additur coram Domino, 
exaggerandi facinoris causa est, quia videlicet satis temera- 
rium fuerit et superbum, ut coram Domino, qui de celo 
prospicit super filios hominum, taliter vivere homo in terra 
presumeret ; ex quo nimirum proverbio patet, quia multi 
tempore illo fuere, qui talia facere metu superni respectus 

vitabant : quamvis alia editio habet, quia. Nemrod Gigans 
venator contra Dominum. Ex ambiguo quippe Greco, 
quod est enantion, utrumque potest interpretari. Denique 
in psalmo ubi canimus, ploremus coram Domino qui fecit 
nos, hoc verbum est enantion Cyrium. Hoc et in libro 
Job, ubi scriptum est, in furorem erupisti contra Domi- 
num. Facilis ergo patet intellectus de Gigante, quia ro- 
bustus fuerit venator brutorum animalium, quasi homo 
potens; sed quia homo. impius, contra voluntatem Con- 
ditoris vitam duxerit superbam. 

Fuit autem principium regni eyus Babylon, et Arach, &c.| 
In sequentibus quomodo sit facta Babylon plenius inti- 
matur: sed hic premittitur quod 1bi reticetur, quia civitas 
illius et turris superbissimz Nemrod auctor extiterit. Prin- 
cipium autem regni ejus fuit Babylon, quia vel prima 
civitatum ejus condita vel metropolis regni illius pro sui 
magnitudine ac decore est habita. ‘“ Arach vero ipsa est 
quz nunc Edissa, Archad que nunc Nisibis civitas Meso- 
potamiz. Chalanne que nunc Seleucia a Seleuco rege, 
vel certe que nunc et Esifon, appellatur.” (Hieronymus.) 
Quod autem additur, in terra Sennaar, ad omnes easdem 
quatuor videtur pertinere civitates. Sennaar quippe tantz 
latitudinis esse campus perhibetur, que et ipsam Babylo- 
nem, et alias urbes non paucas facillime caperet. Quia 
vero Babylon cum civitatibus, quarum caput est, superbam 
hujus mundi gloriam, que confusioni obnoxia est, desig- 
nat ; Babel enim confusio dicitur, recte conditor ejus ipsum 
malorum omnium caput diabolum figurate denuntiat: cui 
etiam Nemrod vocabulum, quod tyrannum vel profugum 
vel transgressorem sonat, apte congruit. Tyrannus est 
enim quia contra Conditorem rebellans arcem divinitatis ac 
regnum orbis obtinere contendit. Profugus est, quia de 
celo lapsus, et a persistentium in suo statu angelorum 
societate dejectus, miser nimis exultat. Transgressor, quia 
voluntati auctoris obedire contemsit, cui persona quoque 
venatoris non immerito aptatur: ponit namque in sylva 
hujus mundi suarum pedicas insidiarum, atque homines 

sua natura et ingenio mundos quasi cervos et capreas deci- 
piendo venatur ad mortem: contrarius nimirum illis vena- 
toribus, qui animas hominum ob id sua doctrina capere 
querunt, ut ad vitam zternam pertrahant.: quibus Do- 
minus loquitur: Venite, inquiens, post me, et faciam vos 
fieri piscatores hominum: quorum ob id patria Bethsaida, 
id est, Domus venatorum dicta est: quoniam homines 
erant venaturi ad vitam. Est autem Nemrod filius Chus, 
quod interpretatur Aithiops: quia nimirum antiquus hostis 
semper de obscuro perfidorum populo per executionem 
doctrine sive operationis nequam quasi recens nascitur. 

A quo et usque hodie manet proverbium, &c.| Cum imi- 
tantibus diabolum his qui sunt ex parte illius dici possit 
verissime, quia tales cum animas hominum suo vel verbo 
vel exemplo venantur ad interitum, antiqui transgressoris 
ac deceptoris facta sequantur. 

De terra illi egressus est Assur, et edificavit Niniven, &c.] 
De terra illa, de terra Sennaar dicit, de qua Assyriorum 
pullulavit imperium, qui ex nomine Nini Beli filii Ninum 
condiderunt urbem magnam, quam Hebreei appellant Ni- 
niven. Sane quia tacere videtur Scriptura unde Assur 
ortus sit, a quo Assyriorum gens nasceretur; sed tantum 
de qua terra exierit ad construendam Niniven, vel alias 
quas commemorat civitates dicere; nonnulli patrum in- 
tellexerunt, hunc esse Assur filium Sem, de quo in se- 
quentibus legitur. Sed sive idem, sive alius Assur fuerit, 
constat quia primum in terra regnum Babyloniorum, se- 
cundum Assyriorum, quorum metropolis erat Ninive de 
eadem terra prodeuntium, fuerit. 

At vero Mesraim genuit Ludim, &c.| Magis hec gentium 
quam hominum singulorum videntur esse vocabula, cum 
dictum sit manifeste et Chesluim de quibus egressi sunt 
Philistim. Nam et cuncta in im desinunt; quod est 
proprium numeri pluralis apud Hebreos in genere mas- 
culino, sed et interpretata pluralem magis numerum quam 
singularem significant. Sunt autem Laabim Lybies, Phi- 
listim Palzstini, Capthurim Cappadoces, ut in libro nomi- 

num Hebrzorum juxta opinionem septuaginta Interpretum 
positum invenimus. Ceterarum que nunc habeantur 
ignota sunt nobis gentium vocabula. Possederunt autem 
terram a Gaza usque ad terminos et fines Zgypti. 

Chanaam autem genuit Sidonem primogenitum suum, &c.} 
‘‘A Sydone primogenito Chanaan urbs in Pheenice in- 
signis Sidon vocatur, olim terminus Chananzorum ad 
aquilonem. Arachzus Arcas condidit, oppidum contra 
Tripolim in radicibus Libani situm, a quo haud procul 
alia civitas fuit nomine Sim, que postea vario eventu 
bellorum eversa nomen tantummodo loco pristinum re- 
servavit. Aradi sunt qui Aradum insulam possederunt 
angusto freto a Pheenicis littore separatam: quz videlicet 
insula in vicinia Tym posita, tuta esse civitas, et contra se 
positum oppidum Antaradum habere usque hodie cernitur. 
Samari Emissa nobilis Syriz civitas. math usque ad 
nostrum tempus tam ab Assyriis quam ab Hebreis, ita ut 
apud veteres dicta fuerat appellatur. Hanc Macedones, 
qui post Alexandrum in Oriente regnaverunt Epiphaniam 
nuncupaverunt, nonnulli Antiochiam ita appellatam pu- 
tant.” (Hieronymus.) Revera autem due fuere Emath 
civitates; una Aémath magna, que nunc Antiochia nomi- 
natur, magna autem ad distinctionem minoris Emath, que 
appellatur Epiphania, in qua a Nabugodonosor oculi Sede- 
chiz exczcati sunt. 

Factique sunt termini Chanaam, &c.| Pro Lesa antiqua 
translatio habet Lice. Ipsa est autem que nunc Callirhoe 
dicitur, ubi aquz calide prorumpentes in mare mortuum 
defluunt. Sidon ergo erat terminus Chananzorum, ad 
aquilonem Gerara, ad meridiem Gaza juxta AXgyptum. 

De Sem quoque nati sunt patres omnium filiorum Heber, 
&c.| Fratrem Jafeth dicit, fratrem vero Cham eum esse 
reticit, quia quos in fide pietatis unanimes novit, eos jure 
fratres vocandos intelligit ; perfidum vero quamvis eisdem 
parentibus natum a fraterna justorum societate demonstrat 
alienum. Videtur autem hac sententia designari quod cum 
multi de Sem nati filii multos populos procreaverint, illa 

tamen progenies specialius ejus sit fidem ac pietatem se- 
cuta, quz per Heber ad Abraham ac populum descendit 
Hebreorum: unde et ipsorum proprie, id est, omnium 
filiorum Heber pater appellatur. Denique soli in con- 
structione turris, ut Scriptura dicit, labio universe terre 
in domo Heber, qui illa ztate fuit, ut in sequentibus 
legitur, prima humani generis loquela remansit, quod no- 
mina sequentis evi hominum Hebrza manifeste probant, 
illo ut credendum est merito, quia fidem proavi Sem cum 
sua domo secutus, a conjuratione superbi operis sese im- 
munem survaverit. Neque enim frustra Abraham He- 
breus appellari elegit ; sed quia hujus Seth vitam imitari 
noverat, hujus vocabulum et sibi habere cognomen et suis 
in posterum relinquere voluit. 

Filii Sem: Alam, et Arpharat, et Lud, et Aram.) “ Hi 
ab Eufrate fluvio partem Asiz usque ad Indicum Oceanum 
tenent. Est autem Alam a quo Alamite principes Per- 
sidis. De Assur ante jam dictum est, quod Ninom urbem 
condiderit. Arphaxat a quo Chaldzi. Lud a quo Lydia. 
Aram a quo Syri, quorum Metropolis est Damascus. Nam 
Hebrzo sermone Syria dicitur Aram.” (Hieronymus.) 

Filii Aram: Hus, et Ul, et Gether, et Mes.| “ Hus Tra- 
conytidis et Damasci conditor inter Palzstinam et Cceles 
Syriam tenuit principatum. Ul a quo Arment. Gether 
a quo Arcannil, sive Cari. Porro Mes pro quo Septua- 
ginta Interpretes Mosach dixerunt, qui vocantur Meones.” 
(Hieronymus.) 

At vero Arpharat genuit Sala, &c.| Ab hoc Heber et 
Abraham et populus ex eo natus, ut prefati sumus, He- 
breus cognominatur. 

Natique sunt Heber filit duo, &c.| Divisionem terre eam 
dicit, que in confusione linguarum facta est. Vocavit 
fiium Faleg, id est, Divisionem, ut perpetuam in hoc 
posteris suis memoriam suz devotionis relinqueret, quia 
nimirum divisis ob superbiam linguis perfidorum, ipse 
merito fidei primitivam generis humani loquelam serva- 
verit. 

Qui Jectan genuit Helmodad, &c.] Omnees isti filii Jectan. 
Harum gentium posteriora nomina Hieronymus se inve- 
nire non potuisse testatur. ‘Sed usque in preesens,” in- 
quit, “quia procul a nobis sunt, vel ita vocantur, ut primum: 
vel quee immutata sunt ignorantur.” Legimus autem supra 
quia Fison unus de quatuor paradisi fluminibus, quem 
nostri Gangen vocant, et esse in India non dubitatur, cir- 
cumeat omnem terram Evilath; que videlicet terra ab 
hoc Evila nomen accepisse videtur. Narrat enim eum 
Josephus cum fratribus suis a fluvio Coephere omnem 
Indiz regionem, que vocatur Hieira possedisse, sed et 
Verba dierum narrant, quia servi Salomonis per mare 
rubrum abierunt in Ophir, et adtulerunt inde aurum, et 
ligna thina, et gemmas pretiosissimas, que esse Indie 
regio, et ab Ophir filio Jectan vocabulum traxisse cre- 
dibile est. 

Omnes isti filit Jectan, &c.) Diximus supra quia Sem 
primogenitus Noe credentes ex antiquo Dei populo, Jafeth 
credentes ex gentibus significet; Cham verecundiam patris 
deridens, et ob hoc maledictus, illam ejusdem populi par- 
tem insinuet, que velut in medio remanens, nec prius cum 
suis contribulibus, nec postmodum voluit cum gentibus 
fidei socius existere. Horum ergo figuris et loca habita- 
tionum aptissime congruunt: filii quippe Heber qui pre- 
eminentissimus posterorum Sem ostenditur, habitationem 
de Messa usque ad montem Orientalem, qui vocatur Sephar, 
extendisse perhibentur. Messa est autem Indie regio que 
interpretata dicitur Elatio, que non vituperabilem ac super- 
bam, sed illam magis extollentiam mentis significat, ad quam 
nos hortatur A postolus dicens: Si consurrexistis cum Christo, 
quze sursum sunt querite, &c. (Colos. iii. 1.) Mons vero 
Orientalis quis, nisi ille est, de quo Esaias dicit: Venite, 
ascendamus ad montem Domini, et ad domum Dei Jacob? 
qui recte mons vocatur, quia omnes ad se ascendentes 
ab infimorum appetitu ad ccelestia desideranda sustollit. 
Recte Orientalis mons, quia cunctis ad se confluentibus 
exortum vere lucis aperit. Recte etiam Sephar, id est, 

Liber cognominatur. Ipse est enim liber vite, in quo 
sunt omnes thesauri sapientiz et scientiz absconditi, in 
quo electorum omnium nomina conscripta sunt. Facta est 
ergo habitatio filiorum Jectan, qui interpretatur Parvulus, 
de Messa, id est, Elatione pergentibus usque ad montem 
Orientalem, qui vocatur Liber: quia sancti quique pri- 
orum justorum humilitatem sequentes, de quibus dicitur, 
Custodiens parvulos Dominus, ia principio religiose con- 
versationis mentem a terrenis contagiis sublevant, ut ad 
videndam zterni Solis claritatem ascendere mereantur, et 
de ipso libro vite, qui est Dominus Christus, patefactis 
zternz sapientiz paginis, instrui. Similiter de fillis Jafeth 
quod dicitur ab his divisz sunt insulz gentium in regioni- 
bus suis, nonne manifestissime etiam ipso nomine gentium 
per orbem ecclesias indicat, que sicut insule fluctibus 
maris, ita tumidis amarisque seculi procellis continue pul- 
santur, nec tamen superantur: et nunc quidem blandiente 
mundo quasi lenibus labuntur undis, nunc seviente velut 
in altum elatis adversitatum fluctibus feriuntur; sed in 
suz statu fidei nihilominus invincibiles perdurant? At 
contra filii Cham principium regni habent in Babylone, id 
est, Confusione, quz est in terra Sennaar, id est, fetoris 
eorum: et hoc in campo, quia neque montem contempla- 
tionis, qua superna inquirant, ascendunt reprobi; neque 
tranquillitatem intellectualium adeunt insularum, per quam 
labentis szculi curas altiori animi libertate transcendant : 
sed in concupiscentiis tantum terrestribus effrenata gau- 
dent petulantia circumferri: quo nimirum principio con- 
dignus sequitur finis, dum dicitur, quia facti sunt termin1 
Canaan venientibus a Sydone Geraram usque Gazam 
donec ingrediaris Sodomam et Gomorram, et Adamam, et 
Seboim usque Lzsa Sidon quippe Venatio meeroris dici- 
tur: quia non alia hoc in loco debet intelligi quam ea 
per quam hostis antiquus animas venatur ad interitum: 
unde merito Venatio meeroris vocatur, quia omnes quos 
ceperit, zeternis doloribus subjicit: qualem Nemrod utique 
Gigans, qui Robustus venator contra Dominum appellatur, 

significat. De Sodoma et Gomorra et finitimis civitatibus 
nulli dubium quin sempiterna impiorum tormenta porten- 
dant. 

He familie Noe juria populos et nationes suas, &c.|] Re- 
censeat diligens lector ex ordine nomina hominum sive 
populorum qui ex tribus filiis nati esse perhibentur, et 
Invenientur numero Lxx. et unum: x11. videlicet de 
Jafeth, xxx1. de Cham, xxv. de Sem, ex quibus totidem 
gentium linguas et nationes mundum implesse creduntur, 
vel potius Lxx11. ut clarior fama habet, cum aliquis fuerit 
eorum, de quo postmodum due nationes et populi nasce- 
rentur: nisi forte duo esse Assur, et duos creasse populos 
intelligendi sunt: unus qui de terra Sennaar egressus 
Ninivem edificavit, et alter filius Sem: et sic numerus 
LXx. duarum nationum adimpleatur. Neque abs re vide- 
tur quod Dominus ideo Lxx. duos ad preedicandum disci- 
pulos miserit, quod tot essent gentes et linguz, quibus 
verbum predicationis erat committendum: ut sicut prius 
duodecim apostolos elegit propter totidem tribus Israel 
ad fidem vocandas; ita postmodum septuaginta duos de- 
signaret doctores ad insinuandam gentium universarum 
salvationem, quz eodem essent numero comprehense. 


IN CAP. XI. Erat autem terra labit unius et sermonum 
eorumdem.] Quia preoccupando dixerat filios Noe terram 
secundum cognationes et linguas et regiones in gentibus 
suis divisisse, redit ostendere quomodo fuerint homines 
ab invicem disjuncti: ubi certissime claret, quia genus 
humanum quamdiu Conditori suo debita humilitate servi- 
vit, etiam sibimetipsi pacifica caritate concordavit. At 
ubi contra auctorem cervicem superbiens erexit, mox juste 
punitum, nec ad seipsum pacem habere potuit. Quanta 
autem hominum esse felicitas posset etiam paradiso dejec- 
torum, si vel tunc Creatori suo servire humiliter vellent, 
testatur gratia eyusdem Domini Conditoris ac Redemp- 
toris nostri, qui discipulis sibi fideliter ad hzrentibus 
misso de super Spiritu omniuin notitiam tribuit lingua- 

rum: unde mira immutatione dexteree Excelsi factum est, 
ut sicut hic linguis ob superbiam divisis gentes sunt ab 
Invicem toto orbe disperse; ita illic ob meritum humili- 
tatis adunata diversitate linguarum, collecti ex omni 
natione quz sub celo est populi, una et non dispari con- 
fessione ac fide laudes et magnalia Dei resonarent; meri- 
toque hc civitas, in qua linguz divisze ac gentes sunt 
dispersz, Babylon, id est Confusio; illa dicitur Hyerusa- 
lem, id est Visio pacis, in qua adunatis in Dei laudem 
loquelis universarum gentium est facta concordia. Sed 
hzec postmodum latius. Interim textum litter videamus. 

Cumque proficiscerentur de Oriente, &c.| Apparet ex his 
verbis quia verum etiam primi homines plagam Orientis 
tenuerunt ; ideoque hanc caput esse orbis computandam, 
non solum quia lux siderum inde exoritur, verum etiam 
quia hanc primo genus incoluit humanum: 

Dizitque alter ad proximum suum: Venite, factamus 
lateres et coguamus eos igni, &c.] Forte ideo lateribus pro 
saxis et bitumine utebantur pro ccemento, quia illis in 
regionibus copia lapidum, unde tantum opus compleretur, 
deerat : vel quia murum lateritium periculo ignium fortius 
obsistere noverant. Fit autem bitumen de arboribus, fit 
et de terra sive aquis: unde scriptum est in sequentibus 
de terra Sodomorum: Vallis autem sylvestris habebat 
puteos multos bituminis; et mare Mortuum Greece Lacus 
Asfalti, id est bituminis appellatur; eo quod bitumen 
supernatans soleat in illo colligi, quo magis videtur muros 
Babylonis fuisse compactos. 

Et dizerunt, Venite, faciamus nobis civitatem et turrem, 
&c.] Quod ait cujus culmen, non civitatis, sed turris sig- 
nificat, id est arcis quam in editiore loco altiorem ceteris 
meenibus facere disponebant. Mirandum sane qua inten- 
tione et culmen suz turris ad ccelum usque adtollere dis- 
ponant, et se nihilominus in universas terras dividendos esse 
perhibeant; nisi forte ita se per orbem dividere vanissima 
ac superbissima mente cogitabant, ut si forte delectaret 
perteesos terrenz habitationis, vel certe si aque diluvu 

rursum terris ingruerent, per hanc superiora aeris sive 
coeli spatia peterent. 

Descendit autem Dominus, ut videret civitatem et turrem, 
&c.] Pro filiis Adam, vetus translatio habet filios homi- 
num, hoc est non fil Dei, sed hi qui secundum hominem 
viventes mererentur audire a Domino: Ego dixi, Dii estis, 
et filii Excelsi omnes: vos autem sicut homines moriemini. 
Non autem loco movetur Deus qui semper est ubique 
totus, sed descendere dicitur, cum aliquid facit in terra 
quod preter usitatum nature cursum mirabiliter factum, 
preesentiam ejus quodammodo ostendit: nec videndo discit 
ad tempus, qui numquam potest aliquid ignorare; sed ad 
tempus videre et cognoscere dicitur, quod videri et cog- 
nosci facit. Non sic ergo videbatur illa civitas quomodo 
eam Deus videri fecit, quando sibi quantum displiceret 
ostendit: quamvis possit intelligi Deus ad illam civitatem 
descendisse, quia descenderant angeli ejus, in quibus 
habitat: ut quod adjunctum est et dixit: Ecce unus 
populus et unum labium omnibus, et cetera; ac deinde 
additum: Venite igitur, descendamus, et confundamus 
ibi linguam eorum, recapitulatio sit, demonstrans quem- 
admodum factum sit quod dictum fuerat descendit Domi- 
nus: si enim jam descenderat, quid sibi vult venite de- 
scendamus quod intelligitur angelis dictum nisi quia per 
angelos descenderat, qui in angelis descendentibus erat ? 

Ecce (inquit) unus populus et unum labium omnibus, &c.] 
Multa est distantia peccandi inter eos qui ita Dei mandata 
contemnunt, ut aliquos inter se justi semulatores et cul- 
tores habeant; et inter eos qui omnes unanimo consensu 
mandatis ccelestibus contradicunt. Multa item distantia 
inter eos qui ita peccant, verbi gratia tempore adoles- 
centiz, ut postmodum succedente senecta pcenitentiam 
admissorum agere disponant; et inter eos qui in malis 
quze faciunt nullum correctionis propositum gerunt. Ut 
ergo monstretur hoc in loco unanimitas peccantium, dicit 
invisibilis arbiter: Ecce unus populus et unum labium 
omnibus ; et propositum non peenitendi adjungit: Coepe- 

runtque hoc facere, nec desistent a cogitationibus suis, 
donec eas opere compleant: quibus apte congruit princi- 
pium psalmi terti decimi, in quo dictum est: Dixit insi- 
piens in corde suo: Non est Deus, id est, Nemrod artifex 
operis nefandi ; ac deinceps de opificibus perditz civitatis: 
Corrupti sunt, et abominabiles facti sunt. Hzec autem de 
quibus loquimur verba internus Judex ministris virtutibus 
incomprehensibili nobis ordine loquitur: cujus loqui ad 
eos est eorum cordibus occulta sua invisibilia ostendere, ut 
quicquid agere debeant, in ipsa contemplatione veritatis 
legant: quasi enim audientibus dicitur, quod videntibus 
inspiratur: unde cum eorum cordibus Deus contra huma- 
nam superbiam animadversionem ultionis infunderet, dicit : 

Venite, descendamus, et confundamus ihi linguam eorum.| 
Dicitur eis qui aderant Venite, quia nimirum hoc ipsum 
numquam a divina contemplatione decrescere, in divina 
contemplatione semper adcrescere est; et numquam corde 
recedere, quasi quodam stabili motu est semper venire. 
Quibus et dicit: Descendamus et confundamus ibi linguam 
eorum. Ascendunt angeli in eo quod Creatorem conspiciunt, 
descendunt angeli in eo quod creaturam sese inlicitis erigen- 
tem examine districtionis premunt. Dicere ergo est descen- 
damus et confundamus linguas eorum, in se ipso eis hoc 
quod recte legatur ostendere, et per vim interne visionis 
eorum mentibus exhibenda judicia occultis motibus inspi- 
rare. Et bene non ait: Venite, et descendentes confundite ; 
sed confundamus ibi linguam eorum: ostendens ita se 
operarl per ministros suos, ut sint etiam ipsi co-operatores 
Dei, sicut apostolus dicit: Dei enim sumus co-operaril. 

Confundamus (inquit) 751 linguam eorum, &c.|] Merito 
malus punitur affectus, etiam cui non succedit effectus: 
quoniam vero dominatio imperantis in lingua est, ibi est 
damnata superbia, ut non intelligeretur jubens homini, qui 
noluit intelligere ut obediret Deo jubenti. 

Atque ita divisit eos Dominus ex illo loco in untversas 
terras, &c.| Merito confusum est labium in dispersionem, 
quia male conjuraverat in locutionem nefariam : ablata est 

potestas lingue superbis principibus, ne in contemtum Dei 
subditos possent quze coeperant mala docere, sicque judi- 
cium divine severitatis in adjutorium humane versum est 
utilitatis, ut tacendo cessarent ab opere, cui perverse 
loquendo congregati insistebant: ac sic descendente ac 
vidente Domino civitatem elationis, Babylonem, hoc est 
confusionem appellari contigit : cui contrarium satis civi- 
tas veritatis sicut nomen, ita habet et statum; dicitur 
enim Hierusalem, id est, Visio pacis, in qua ccetum fide- 
lium atque humilium Spiritu Dominus videns, misit gra- 
tiam Spiritus Sancti, qui eis scientiam omnium tribueret 
linguarum, quibus imbuti, omnes qui in diversis erant 
linguis populos ad constructionem ejusdem sanctz civi- 
tatis, id est, ecclesiz -Christi, unanimam convocarent ; 
quique humiliter auditum veritati adposuerant, subli- 
miter ora ad predicandam toto orbi scientiam veri- 
tatis aperirent. Notandum autem quod scriptura dicit 
quidem, dispersis per orbem structoribus, cessatum ab 
zedificatione civitatis; non tamen dicit ab inhabitatione 
ejus fuisse cessatum: unde colligendum videtur, aliis inde 
descendentibus, et a structura cessantibus, Nemrod operis 
auctorem cum sua domo ibidem ac familia remansisse, 
donec progenito ex sua stirpe pro majore et in hac poten- 
tius regnare et alias regno suo posset addere civitates. 
Neque enim, ni fallor, aliter intelligi sinit quod supra dic- 
tum de illo est: Fuit autem principium regni ejus Baby- 
lon, et Arach, et Achad, et Chalanne in terra Sennaar: 
quamvis eamdem urbem Babyloniam postea Ninus vel 
Semiramis conjux illius majorem ex tempore et augustio- 
rem reddidisse ferantur ; unde est illud poetz quod dicitur 
olim coctilibus muris cinxisse Semiramis Urbem: et pre- 
cipue Nabugodonosor de spoliis Hyerosolymorum ejus 
ornamenta accumulans: unde ipse superbiens dixit : 
Nonne hec est Babylon magna, quam ego edificavi in 
domum regni, in robore fortitudinis mez, et in gloria 
decoris mei? de cujus magnitudine ac decore Hieronymus 
ita narrat: “ Babylonem fuisse potentissimam, et in cam- 


IN LIB. GENESIS, CAP. XI. 145 


pestribus per quadrum sitam, ab angulo usque ad angulum 
muri xvi. millia tenuisse passuum, id est, simul per cir- 
cultum Lxu11. refert Herodotus, et multi alii qui Grecas 
historias conscripserunt. Arx autem, id est, capitolium 
illius orbis est turris que post diluvium edificata, quatuor 
millia passuum tenere dicitur.” Horosius in suis historiis 
ejusdem ita meminit: “ Hec campi planitie undique con- 
Spicua, natura loci letissima, castrorum facie mcenibus 
paribus per quadrum disposita, murorum ejus, vix credi- 
bili relatu, firmitas et magnitudo, id est, latitudine cubi- 
torum quinquaginta, altitudine quater tanta: ceterum 
ambitus ejus quadringentis Lxxx. stadiis circumvenit, 
murus coctili latere atque interfuso bitumine compactus, 
fossa extrinsecus late patens, vice amnis circumfluit. A 
fronte murorum centum porte zrez: ipsa autem latitudo 
In consummatione pinnarum ex utroque latere habitaculis 
defensorum, atque dispositis media intercapedine sui qua- 
drigas capit. Domus intrinsecus quater gemine habita- 
tionis minaci proceritate mirabiles.” Quia vero juxta 
spiritualem sensum Babylon est diaboli civitas, hoc est 
reproba hominum multitudo universa, structores Baby- 
loniz qui sunt nisi magistri errorum, qui vel contrarium 
veritati cultum divinitatis introducunt, vel agnitam fidem 
veritatis malis actibus sive verbis impugnant. 


IN CAP. XI. Erat autem omnis terra labii unius, &c.| 
Quamdiu homines in Oriente permanserunt: at ubi ab 
Oriente pedes moverunt, mox propter verba sive opera 
superbiz, et ab invicem disjuncti, et a suo sunt Creatore 
longius expulsi. Orientis plaga unde mundus ortu side- 
rum lumen accipere solet, ipsum recte significat qui ait: 
Ego sum lux mundi; qui sequitur me, non ambulat in 
tenebris, sed habebit lumen vitz: in quo quamdiu manent 
homines, unius sunt labii et vocis ejusdem: quia nimirum 
una est confessio fidei, eadem castitas actionis, communis 
caritas et spes zternorum: quia omnes qui in Christo per- 
severant, inlustrantur. At qui a contemplatione vere 

lucis recedunt, nec cum Domino pacem habere, nec ad se 
invicem possunt: quia non sicut una fidei, ita etiam una 
eademque infidelitatis est norma; sed unus Dominus, una 
fides, unum baptisma, unus Deus, in quo electorum salus 
est: multi autem domini reproborum, diversi anfractus 
perfidiz, diversa pollutionum volutabra, diversi sunt dii 
gentium, quibus ad unum damnationis interitum omnes 
miseri pertrahuntur: quod bene utriusque illius civitatis 
figura significavit, cum divisis in Babylonia linguis, nemo 
vocem proximi sui posset agnoscere. Porro in Hierusalem 
sociatis per gratiam Spiritus Sancti linguis, fideles etiam 
exteror'um omnium qui advenerant vocem intelligerent et 
in una omnes compage caritatis ac fidei eumdem Deum ac 
Dominum conlaudarent. Profecti de Oriente invenerunt 
campum in quo habitarent, quia recedentes a luce justitiz 
reprobi, latas seculi vias sibimetipsi, in quibus fluxa mente 
manerent, invenerunt; et hoc in fcetore vitiorum carna- 
lium. Sennaar namque, ut diximus, Foetor eorum inter- 
pretatur: Et quid per terram Sennaar, nisi putrida con- 
cupiscentia carnalis socordiz exprimitur, in qua quicum- 
que habitare, id est, secura et fixa intentione perdurare 
non devitant, mox augescente nequitia, etiam proximos ad 
injuriam Conditoris atque opera nefanda provocant. Se- 
quitur enim quia dixit alter ad proximum suum: Venite, 
faciamus nobis lateres, et coqguamus eos igni. Accendunt 
ergo se alterutrum ad lateres faciendos, quibus civitatem 
Nemrod in campo Sennaar condant; quia nimirum omnis 
impiorum multitudo lutulentis, sordidis ac terrenis operi- 
bus diabolo servit, et ei civitatem non aliam quam seipsos 
male vivendo edificant: at contra civitas Hierusalem, in 
qua David et Salomon, manu fortis scilicet et pacificus 
regnat, non de latere, sed de lapide; non in campo, sed 
in monte construitur, dicente ad eum Rege ipsius: Ecce 
ego sternam per ordinem lapides tuos, et fundabo te in 
sapphyris; et de qua propheta: Mons Sion, latera Aqui- 
lonis civitas Regis magni: quia videlicet civitas diaboli 
profugi utique transgressores et tyranni, quod Nemrod 

vocabulum sonat, hoc est universa reproborum multitudo, 
per fluxam corruptionem vite presentis vagabunda ober- 
rat. Ecclesia autem civitas nimirum Christi, de vivis zdi- 
ficatur lapidibus, hoc est animabus fide atque operatione 
robustis, qualibus sapiens eius Architectus cum de rege 
illius loqueretur, aiebat: Ad quem accedentes lapidem 
vivum, ab hominibus quidem reprobatum, a Deo autem 
electum, et honorificatum; et ipsi tamquam lapides vivi 
supereedificamini: neque hoc in campo Sennaar, sed in 
monte sancto Domini: quia non se in infirmis carnalium 
rerum voluptatibus relaxare, sed ad superna potius desi- 
deria electi stringere atque exaltare contendunt: unde 
dicunt quia conversatio nostra in ccelis est. Quod autem 
lutum in lateres formant, quz zquis per quadrum late- 
ribus fieri solent, unde et nomen accipiunt, compositionem 
et ornatum eloquentiz secularis ostendit, per quam civitas 
superba diaboli, sive in philosophia fallaci, seu in hzretica 
versutia, multum ad tempus videtur erigi; sed in examine 
districti judicis quam sit damnabilis et confusione digna 
patebit. 

Coquebant lateres quos fecerant igni.| Videlicet illo de 
quo dictum est omnes adulterantes velut clibanus corda 
eorum; et de quo Esaias: Ecce vos omnes accendentes 
ignem, accincti flammis ambulate in lumine ignis vestri et 
in flammis quas succendistis. Ignis quippe iste amor est 
vitiorum et cupido favoris humani, quo nimirum igne in- 
venta semel dogmata falsitatis stulti deceptorum magistri 
confirmare et in tantum obdurare satagunt, ne ullo veri- 
tatis ac doctrinz ccelestis possint certamine superari: sed 
nihilominus vincente militia veritatis, ut scriptura ait, Ceci- 
dit, cecidit Babylon magna, duplici nimirum casu, et in pre- 
senti dejecta per manifestationem veritatis, et in futuro 
damnanda per sententiam ultime severitatis. Hujusmodi 
civitates quondam in Zgypto plebs Israelitica de luto et 
latere faciebat, quia et ipsa necdum legis auditu erudita, 
vitiis atque erroribus serviebat, et eorum quoque figuram 
in suis operibus exprimebat, qui obscuris adhuc immun- 

dorum spirituum, quibus duris adhuc Agyptiorum impe- 
riis mancipati, nullam adquirende patriz ccelestis fidem 
spemve habere didicerunt; ideoque mundi hujus solum 
inlecebris adherere ac subdi noverunt. Bitumen vero 
quo structores Babyloniz utebantur pro czemento, quod 
de terra vel puteis adsumebatur, intentionem nimirum ter- 
rene et infimz voluptatis ostendit, qua homines hujus 
seculi cuncta sua opera muniunt, ut pote qui nulla super- 
norum bonorum spe sive cognitione se ad appetenda ea 
que in ceelis sunt gaudia suspendant, et propterea omne 
quod agunt temporalis oblectationis sive favoris gratia 
gerunt: cui contra bene templum Domini cementani 
fecisse leguntur: cazmentum quippe de lapidibus incensis 
atque in cinerem versis conficitur, quibus ex igne agitur, 
ut qui prius singuli viritim firmi ac fortes extiterant, post- 
modum cum additamento candoris emolliti, et sibi ad in- 
vicem infusa aqua melius connecti sunt, et positos in muro 
lapides possint alios connectere, ipsi quoque non multo 
post recipientes melius firmitatem, quam parumper ami- 
sisse videbantur. Qui ergo in czmento, nisi hi debent 
accipi qui sedulo tribulationum temporalium fornace de- 
cocti, prius in seipsis omnem vitiorum obscuritatem virtu- 
tum candore mutarunt, dicentes suo Creatori: Lavabis 
me et super nivem dealbabor, deinde etiam proximos suis 
exhortationibus sive exemplis candificare atque copula 
dilectionis alterutrum nectere student? de quibus recte 
dicatur: Beati pacifici, quoniam filii Dei vocabuntur: qui 
quo magis tribulationum flamma humiliati mollescunt, eo 
fortiores ad confirmanda et continenda in tribulationibus 
proximorum corda existant. Quod etiam templum de 
lapide albo construitur, dicente David ad Salomonem cum 
el impensas daret, ac mensuras templi faciendi ostenderet ; 
sed et marmor parium abundantissime preparavit: quia 
nimirum ecclesia Christi de fortibus fide et actione fulgidis 
animabus colligitur electorum. Marmor quippe insule 
Parize valide virtutis et candidi constat esse coloris; sed 
hujus materi structores, Babylonie copiam, sive curam 

non habentes, bitumine puteorum suos lateres congluti- 
nant: quia candorem innocentiz, robur fidei, concordiam 
fraternitatis, disputationum argumentis munire conantur. 
Venite, (inquit,) factamus nobis civitatem et turrem, &c.| 
Faciunt sibi civitatem mali doctores, cum relicta civitate 
celesti, cujus artifex et conditor Deus est, id est, sancta 
ecclesia, propria sibi conventicula colligunt. Faciunt sibi 
civitatem omnes reprobi, cum neglecto presidio precep- 
torum Dei, sensus ac desideria sui cordis in agendis sive 
loquendis, quz ipsoslibet sequuntur. Aédificant civitatem 
Babyloniam, cum opera confusione digna faciunt: faciunt 
et turrem cujus culmen ascendat in coelum, cum etiam in 
sui Conditoris injuriam impias exerunt linguas, cum juxta 
Psalmistz vocem, iniquitatem in Excelsum loquuntur, cum 
ponunt in celum os suum; quod gentiles faciunt, multos 
deos colendo, heretici fidem unius Dei erroribus polluendo, 
Judzei Filium Dei Christum negando, falsi Catholici fidem 
malis operibus sive schismatibus rectam profanando: qui- 
bus omnibus convenit illud Psalmistze ad Dominum: Su- 
perbia eorum qui te oderunt ascendit semper, ad te, id est, 
in memoriam tui justi examinis. Ascendente autem su- 
perbia pravorum quasi culmine turris nefande ad celum, 
zquum est ut Conditor coeli descendens destruat unanima 
ceepta malignorum, et hoc eis primum beneficii conferat, 
ne valentes implere manus eorum quod cceperant, gravius 
in zternum damnentur; deinde ut etiam inter se scissa 
noxia conspiratione diffidentes, minus bonis noceant. Hoc 
autem semel fecit per se ipsum descendens de ceelo. Domi- 
nus: hoc quotidie per pradicatores suos in ecclesia facit: 
confundit enim linguas superbientium Judzorum, qui con- 
tra gratiam evangelii, quam predicabat, unanimo omnes 
consensu et quasi omnes uno labio rebellant; eosque ab 
impiis conatibus retardans, totum dispersit i orbem. 
Precipitat et dividit per doctores catholicos linguas here- 
ticorum, et eos ab invicem dissocians, ne contra ecclesiam 
suam portas inferi erigere possint, prohibet. Nulla est 
enim heresis, que non ab aliis hereticis impugnetur ; 

nulla philosophiz secularis secta; qu ab alis seque 
stulte philosophiz sectis mendacii redarguatur; sicque 
fit ut dum inter se alterutrum confusas habent linguas 
reprobi, ita ut nemo vocem proximi sui idem sapiendo 
cognoscat, et sibi nomen Babyloniz, id est confusionis 
congruere probent, et visionem pacis in qua ecclesia 
gloriatur, minus ledant. Constat enim quia quanto ne- 
quam doctores sive operari mali ab invicem diffidente 
animo secernuntur, tanto magis ecclesiz colligendz spa- 
tium tribuunt. 

He generationes Sem, &c.] Destructa fabrica Babylo- 
niz, festinat scriptura, enumeratis generationibus secunde 
mundi etatis, (prima enim usque ad Noe ac diluvium cu- 
currerat) pervenire ad Abraham patriarcham tertiz eztatis, 
immo omnium gentium; per cujus fidem et obedientiam | 
nova denuo civitatis sanctze fundamenta jacerentur, et in 
cujus semine dispersio gentium ad unam confessionem ac 
fidem divini cultus rediret. Quod vero numerus cente- 
narius, qui de sinistra transfertur in dexteram, magnam 
perfectionem sive bone actionis seu spel aut vitz ccelestis 
solet insinuare; apte Sem filius benedictionis centesimo 
vite anno genuit filium, cujus stirps ab Heber atque ad 
Abraham perveniret ; qui et ipse Abraham ejusdem gratia 
sacramenti centesimo suz etatis anno genuit Isaac filium 
promissionis, in cujus exemplum nos filii promissionis facti, 
quasi ad dexteram Judicis nostri interim per spem positi, 
per bona opera benedictionem vite ccelestis expectamus : 
nam duo filii, quos ante centesimum annum Sem genuit, 
Alam et Assur, ut supra lectum est, extra semen sanctum 
positi, et quasi in leva adhuc manu retenti, terrenze adhuc 
potius civitatis, id est, mundi hujus, ex se cives creaverunt. 
Unus quippe A‘lamitarum id est Persarum, alter progenitor 
Assyriorum extitit. Sed magna nobis secundum litteram 
quzestio nascitur, quomodo sed biennio post diluvium cen- 
tum esse annorum dicatur, cum supra quingentesimo anno 
Noe natus asseritur, et sexcentesimo ejusdem Noe anno 
diluvium venisse legitur. Si enim quingentesimo anno sui 











IN LIB. GENESIS, CAP. XI. 151 


patris natus est, utique eo sexcentos annos habente quando 
diluvium venit, ipse centenarius fuit, ideoque biennio post 
diluvium duos et centum habebat annos etatis. Ut ergo 
numerus temporum sibimetipsi non repugnet, intelligen- 
dum est aut Noe duo plus quam quingentos habuisse 
annos quando natus est Sem, aut duo minus ad sexcentos 
quando venit diluvium, aut Sem habuisse centum et duos 
quando natus est Arfaxat. Solet enim sic loqui scriptura 
nonnumquam, ut etsi modicum supersit vel desit, plenarium 
tamen et perfectum in computo numerum sonet. Videtur 
autem verisimillimum, ut mea fert suspicio, quia cum natus 
esset Sem, duos super quingentos annos habuerit Noe: 
neque enim falsum dixit scriptura, quod quingentos annos 
habuerit, etiamsi quingentos et duos habuit: quia nimirum 
minor numerus intra majorem continetur. Nam et ipsa 
scriptura multum libere se locutam eo loci significavit, cum 
diceret Noe quingentos habentem annos genuisse filios tres, 
Sem, Cham, et Jafeth; cum nulli sit dubium, quod uno 
eodemque anno unus vir de una conjuge tres filios gene- 
rare non possit: quod ideo forte sacrz scriptor historiz 
diligentius hoc loco curavit explicare, dicendo Sem biennio 
post diluvium centum fuisse annorum, quia se meminit 
annum nativitatis eyus quasi negligentius adnotasse. 
Vixitque Sem postquam genuit Arfaxat quingentos annos, 
&c.] Nusquam in tota hac serie generationum additur, sicut 
in ea que diluvium preecessit ztate, et mortuus est; quia 
nemo erat in tota hac complexione nascentium, de quo 
aceteris excepto dici posset, sicut ibi de Enoch, ambulavit- 
que cum Deo, et non apparuit, quia tulit eum Deus. 
Porro Arfaxat vixit triginta quinque annos, &c.| In hoc 
loco septuaginta Interpretes unam generationem plusquam 
Hebraica veritas posuere, dicentes quod Arfaxat cum esset 
annorum centum triginta quinque genuit Cainan: qui cum 
centum triginta annorum fuerit, genuerit ipse Sale: quorum 
translationem Evangelista Lucas hoc in loco videtur esse 
secutus. Verum chronographi Grecorum hac comperta 
distantia, generationum quidem seriem ad auctoritatem 

Hebraicam, ablato Cainan, emendarunt: nec tamen nu- 
merum annorum in generationibus, quas cum Hebreis 
codicibus habuere communes, ad eorum auctoritatem emen- 
dare curarunt: sed propriam secuti auctoritatem, dederunt 
huic etati quz a diluvio tendit ad Abraham annorum 
summam; minorem quidem .Lxx. Translatorum editione 
annis centum triginta, sed Hebraica veritate annis sex- 
centis et quinquaginta majorem. 

Sale quoque vixit triginta annis, &c.| Septuaginta Inter- 
pretes habent centum triginta. 

Visit autem Heber triginta quatuor annis, &c.| Septua- 
ginta Interpretes habent centum triginta quatuor. 

Vixit vero Faleg triginta annis, &c.| Septuaginta Inter- 
pretes habent centum triginta. 

Vixit autem Reu triginta duobus annis, &c.| Septuaginta 
Interpretes habent centum triginta duos. 

Vixit vero Sarug triginta annis, &c.| Septuaginta Inter- 
pretes habent centum triginta. 

Vixit autem Nachor xx1x. annis, &c.] Septuaginta Inter- 
pretes habent Lxx1x. 

Vizxitque Thare septuaginta annis, &c.| Septuaginta In- 
terpretes in hac sola generatione nihil a veritate differunt 
Hebraica. Et huc usque secunda mundi etas pertingit, 
habens juxta Hebraicam veritatem annos cxcil., juxta 
Septuaginta Interpretes mille septuaginta duos, juxta vero 
statuta chronographorum pccccxuu. Ita autem dicitur 
Thare cum annis septuaginta vixisset genuisse Abram et 
Nachor et Aran, sicut ante diluvium Noe tres filios, cum 
esset annorum quingentorum, genuisse narratur ; cum unus 
vir de una conjuge uno anno tres filios generasse non posset. 
Intelligitur enim, quia septuaginta annorum cum esset, 
genuit Abram, qui nunc Abraham, ac deinde fratres ejus 
tempore sequente; sed minus curavit scriptura nativitatis 
eorum tempus exprimere, cum sola adnotatio temporis quo 
natus est Abraham ad significantiam etatis illus expri- 
meret et sufficere posset. 

He sunt generationes Thare, &c.| Una Thare domus erat, 

de quo natus est Abraham, in qua unius veri Dei cultus ; 
et, quantum credibile est, in qua jam sola etiam Hebrea 
lingua remanserat, cum et ipse sicut jam manifestior Dei 
populus in Agypto, ita in Mesopotamia servire diis alienis, 
Hiesu Nave narrante, refertur; ceteris ex progenie illius 
Heber in linguas paulatim alias et in nationes alias de- 
fluentibus proinde sicut per aquarum diluvium una domus 
Noe remanserat ad reparandum genus humanum, sic in 
diluvio multarum superstitionum per universum mundum 
una remanserat domus Thare, in qua custodita est plantatio 
civitatis Dei. Denique sicut illic enumeratis supra gene- 
rationibus usque ad Noe simul cum annorum numeris, et 
exposita diluvii causa, priusquam Deus inciperet de arca 
fabricanda loqui ad Noe, dicitur he generationes Noe: ita 
et hic enumeratis generationibus a Sem filio Noe usque ad 
Abraham, deinde insignis articulus similiter ponitur, ut 
dicatur hz generationes Thare. Thare genuit Abram et 
Nachor et Aran. Si quidem ibi secunde mundi ztatis, hic 
tertiz patriarcha nascebatur. 

Porro Aran genuit Loth, &c.| Quod dicit, ante Thare, et 
presentiam potest et tempus designare ; tempus videlicet, 
quia ante moreretur quam pater suus; presentiam vero, 
quia et coram illo, id est, przsente illo, vita excederet. 
Denique quidam codices habent, quia mortuus est ante 
conspectum Thare patris sui. Quod vero dicitur in Ur 
Chaldzorum, nomen videtur esse loci, in quo sepultus est ; 
cujus hodie, sicut Josephus refert, tumulus ostenditur: ex 
quo videtur magne alicujus excellentize vel dignitatis idem 
Aran extitisse. Quia vero apud Hebrzos, Ur dicitur Ignis, 
narrant quod igni Chaldzeorum consumtus sit: quia vide- 
licet Deum verum cum Abraham majore suo fratre cognos- 
cens, ignem quem illi adorabant, adorare ipse respuerit ; 
ideoque ambobus in ignem missis a Chaldzeis, ipse flammis 
assumtus; Abraham vero sublimioris fidei merito sit libe- 
ratus a Domino: unde in sequentibus ad eum loquitur: 
Ego Dominus, qui eduxi te de igne Chaldzorum ; et hujus 
gratia dissensionis Abraham quamvis ignem evaserit, apud 

Chaldzeos tamen habitare nequiverit ; sed cum sua cogna- 
tione sit a parente aliam translatus in terram: quibus 
concordant verba Achior ducis omnium Moabitarum et 
Ammonitarum, qui quasi vir inclytus, quz in vicina et 
cognata sibi gente, immo de qua ipse ortus est, facta 
fuerant ignorare non potuit: ait enim, loquens de populo 
Israel ad Holofernem principem militiz Assyriorum: Po- 
pulus iste ex progenie Chaldeorum est: hic primum 
habitavit in Mesopotamia, quoniam noluerunt sequi deos 
patrum suorum qui erant in terra Chaldeorum. Dese- 
rentes itaque cerimonias patrum suorum, que in multi- 
tudine deorum erant, unum Deum ceeli coluerunt, qui et 
preecepit eis ut exirent inde, et habitarent in Haram. 

Duxerunt autem Abram et Nachor uxores, &c.| Dicunt 
majores nostri Jescham hanc ipsam esse Saram uxorem 
Abrahe, quia videlicet iidem fratres germani Abraham et 
Nachor duas sorores filias Aran uxores habuerint. Quod 
si ita est, non potest Aran pater earumdem idem intelligi 
qui fuit frater junior Abrahz et Nachor, sed alter eyusdem 
nominis homo. Constat enim quia Abraham decem solum 
annis Saram conjugem suam precessit, dicente ipso coram 
Domino, Putas ne centenario nascetur filius, et Sara nona- 
genaria pariet filium? Et quomodo frater ejus junior 
potuit habere filiam, quze illo decem annis minor esset, se 
autem ipso septem aut non amplius quam octo? 

Erat autem Sarai sterilis, &c.| Divine providentiz con- 
silio gestum est, ut sterilis esset in adolescentia, quatenus 
in senectute filium promissionis generans, Ecclesiz sancte 
typum insinuaret, cui dicitur, Lztare sterilis que non paris, 
et cetera. Decebat enim, ut que in figuram unice fidei 
ac spel nostrz unum erat filium de promissione paritura, 
non hunc in Chaldza, non in Mesopotamia, sed in terra 
promissionis generaret. 

Tulit ttaque Thare Abram filium suum, &c.| Vetus trans- 
latio habet, quia eduxit eos de regione Chaldzorum, quod 
nullam omnino questionem habet. Quod vero juxta 
Hebraicam veritatem dicitur, quia eduxit eos de Ur, id est, 

de igne vel incendio Chaldzorum, potest ita recte intelligi, 
quod eduxerit eos de illa regione ubi ignis colebatur, pro 
eo ut diceretur, Eduxit eos de idololatria Chaldzorum. 
Quod vero dicitur, ut irent in terram Chanaan, statimque 
subjungitur, 

Veneruntque usque Haran, &c.| Propositum mentis Thare 
ostendit, quia cogitabat quidem cum a Chaldeis profu- 
geret, ire in terram Chanaan: sed cum Haran perveniens, 
opportunam in ea sibi suisque ac tutam a Chaldeorum 
insecutione sedem reperit, ulterius terram Chanaan ad 
peregrinandum invisere supersedit, sed in civitate ad quam 
pervenerat ad mortem usque pertransiit: ita ut ne filio 
quidem Abraham ac nepote Loth inde ad preceptum 
Domini exeuntibus, ipse ex ea pedem movere curaret. 
Nam quod dicitur ibidem, cum habuerit ducentos et quin- 
que annos, esse defunctus, longo post abscessionem eorum 
tempore factum esse constat. Si quidem Abraham, qui 
septuagenario patre natus est, septuaginta quinque erat 
annorum, cum exiret de Haran, qui sunt anni centum 
quadraginta quinque. Hac ergo etate patris exivit de 
Haran, sexaginta videlicet ante obitum illius annis. Sed 
scriptura mortem Thare ante abscessum Abrahez preoccu- 
pando adventui ipsius et habitationi in Haran conjunxit, 
ut deinceps ex quo ceepisset liberum narrandi de Abraham 
et Loth spatium haberet. Haran autem civitas est Meso- 
potamiz trans Edissam, que usque hodie Charra dicitur, 
apud Romanos Crassi consulis interitu, apud nos Patri- 
archarum habitatione insignis: que etiam in libro sancti pa- 
tris Tobize hospitio Raphaelis archangeli nobilitata refertur. 


IN CAP. XII. Dizit autem Dominus ad Abram: Egre- 
dere de terra tua, &c.| Quia distincte loquens Dominus, 
terram, cognationem et domum patris dicit ; terra Abrahz 
est intelligenda in regione Chaldzorum, unde jam reces- 
serat: cognatio ejus, frater Nachor cum familia sua, quam 
jam relinquerat: Domus patris, in qua tunc manebat in 
Haran. Quomodo ergo tunc cum domo patris de terra 

quoque et cognatione, de qua jam egressus esse videbatur, 
nunc exire jubetur? Nisi forte intelligendum quod eo 
proposito, ut supra jam diximus, de terra et de cognatione 
sua cum parente exierat, ut ad hance, reconciliatis Chal- 
dzeis, evo sequente rediret: cui nunc a Domino precipitur, 
ut arepetenda Chaldza propositum mentis avertat, nec non 
et ab inhabitatione Mesopotamiz mentem simul et corpus 
auferat, relictaque terra in qua civitas superbiz facta, ac 
Domino judicante confusa est, veniret in terram, in qua 
gratiam superne benedictionis acciperet, novamque ex se 
ac meliorem progeniem fidei et obedientize suz merito 
procrearet. Quod enim ait, faciamque te in gentem mag- 
nam, ad populum Israel proprie pertinet. Nam de aliarum 
generatione nationum quz de illo similiter erant oriture, 
Ismahelitarum videlicet, Idumzorum, et eorum qui de 
Chettura secunda ejus post Sarram conjuge erant nascituri 
populorum, dicit in sequentibus ad eum: Faciamque te 
crescere vehementissime, et ponam in gentibus, atque in 
te benedicentur universe cognationes terre. Hec est 
major superiore ac longe prestantior promissio benedic- 
tionis. Illa enim terrena, hec ccelestis est: quia nimirum 
illa propagationem carnalis Israel, ista spiritualis signi- 
ficat: ila populi ejus qui de eo secundum carnem natus 
est, hec ejus qui de universis cognationibus terre in 
Christo salvatur, in quibus sunt et illi quicumque ex eo 
secundum carnem nati, etiam pietatem fidei ejus imitari 
voluerunt: quibus omnibus dicit Apostolus Paulus: Si 
autem vos Christi, ergo Abrahe semen estis. Quod ergo 
ait: atque in te benedicentur universe cognationes terre, 
tale est ac si diceret, et in semine tuo benedicentur familiz 
terre: ut enim Apostoli verbis loquar, in lumbis Abrahz 
erat Maria jam tunc, de qua nasciturus erat Christus, 
quando hee dicebantur ad eum. Et mira superne dis- 
pensatio severitatis ac pietatis. Convenientes enim ad 
opus superbum homines, plurimi dividi ab invicem per 
diversas linguas et cognationes meruerunt: relinquens 
vero provinciam illam unus, et sponte ad imperium Do- 

mini exulans, omnes in se gentes, quz in variis erant pro- 
vificlis ac linguis divisze, communi benedictione recolli- 
gendas audivit. Notandum sane quod licet a nativitate 
Abrahz tertia sztas mundi computari soleat, hoc tamen 
oraculo Domini ad Abraham specialiter secundum ipsam 
sufficientiam rerum, tertiz setatis sunt consecrata primor- 
dia: siquidem tunc semen sanctum a nationibus secretum, 
et nasciturus ex eo Salvator omnium gentium predictus 
est: usque ad hoc enim tempus fideles et justi omnes illa 
vite moralis scientia utebantur, quam vel natura duce 
noverant, vel parentum doctrina originaliter traxerunt: 
nunc autem cognitionem per operam etiam venturi in 
carne Salvatoris, in quo esset benedictio et salus omnibus 
sanctis ventura, et his videlicet qui Incarnationem ejus 
prius nascendo precederent, et nobis qui posterius nati 
per nomen ejusdem Domini Jesu, ut Petrus ait, credimus 
salvari quemadmodum et illi. 

Egressus est itague Abram, &c.| Claret ex hoc numero 
annorum Abrahe, quia vivente adhuc patre, ut supra ex- 
positum est, de Haran exierat. Numerus autem ille sep- 
tuaginta et quinque annorum mysticus esse non est dubi- 
tandum, dum in eo et ipse promissionem divine bene- 
dictionis accepit, et Isaac filium ejusdem benedictionis 
heredem reliquit moriens: de quo ut breviter dicamus, 
septuaginta quia septies deni sunt, perfectionem bone 
designant actionis, cum mandata decalogi per gratiam 
Spiritus Sancti, quz septiformis a propheta describitur, 
implemus: quibus quinque superadjiciuntur, ut in. cunc- 
tis nostri corporis sensibus eadem divina przcepta ju- 
vante Spiritus gratia faciamus. Septuaginta et quinque 
annorum erat Abram quando ad preceptum sive ad pro- 
missa Domini exiens de Haran, terram repromissionis 
intravit ; ut ostenderetur quia et ipse per auxilium Spiritus, 
anathematizatis erroribus Babyloniz conversationis, Dei 
preecepta servaret ; et hoc in omni quod, vel vivendo, vel 
audiendo, vel gustando, vel tangendo gerebat, ne quid 
prorsus in suo corpore esset, quod non obedientiz precep- 


158 . COMMENTARII 


torum ccelestium dono Spiritus ipsius inlustratus et ad- 
jutus impenderet, et omnibus quoque eisdem promissionis 
heredibus simili ordine vitam ducendam esse signaret. 
Nam et hoc quod ille jussus exit de terra, et cognatione, 
et de domo patris sui, universis promissionis ipsius filtis, in 
quibus et nos sumus, constat imitandum. Egredimur 
quippe de terra nostra, cum carnis voluptates abdicamus ; 
de cognatione nostra, cum vitiis omnibus cum quibus nati 
sumus, in quantum hominibus possibile est, nos exuere 
studemus; de domo patris nostri, cum ipsum mundum 
relinquere cum principe suo diabolo vite ccelestis amore 
contendimus. Omnes enim propter reatum przvaricationis 
prime filii diaboli nascimur in mundo; sed per gratiam 
regenerationis quique ad semen Abrahz pertinemus, filii 
Dei efficimur, dicente nobis, id est, ecclesiz sus, Patre 
nostro qui est in ceelis, Audi, filia, et vide, et inclina aurem 
tuam, et obliviscere populum tuum et domum patris tui: 
unde bene Haran, de qua egressus est Abraham, Ira inter- 
pretatur. Chanaan, ad cujus terram invitatur, Mutatus 
sive Negotiator dicitur. Non ergo solus Abraham cum 
fratre Loth egressus est de Haran, ut veniret in terram 
Chanaan, sed et omnes electi qui nati sunt lavacro regene- 
rationis, exeunt profecto de Haran veniuntque in terram 
Chanaan ; sed et omnes electi cum iram primi reatus in 
vitze suze statu, abdicata consuetudine vitiorum, virtutibus 
opéram dant, et felicissimo commercio temporalibus insis- 
tunt laboribus, ut seterna preemia consequantur; terrenas 
divitias spernunt, ut possint accipere ccelestes; humani 
gaudia regni contemnunt, ut in regno Dei partem habere 
mereantur. Hec est enim terra quam se Dominus sequa- 
cibus suis monstraturum esse promisit: quia non humane 
Ingenio sapientiz, qua sit actionum bonarum via inceden- 
dum, potest investigari, sed illius est in omnibus ducatus 
expetendus, cui dicit Psalmista: Tenuisti manum dexteram 
meam, et in voluntate tua deduxisti me, et cum gloria 
adsumsisti me. 

Tultt ttaque Sarat uxorem suam, &c.| Quod dixit, animas 

quas fecerant pro eo positum est, ut diceret filios quos 
genuerant. Solet enim in scripturis homo aliquando 
anime solius, aliquando carnis nomine solius indicari. 
Anime, sicut dictum est: anima quz peccaverit, ipsa 
morietur; carnis, ut in Psalmo: ad te omnis caro veniet, 
cum neque caro sine anima ad Deum venire, neque sine 
carne possit anima peccare; sed propter unam partem 
totus homo signetur. Neque ex hac sententia quicquam 
habent auxilii qui sicut carnem ex carne, ita ex anima 
animam estimant procreari: cum vocabulo anime, ut 
diximus, totus homo designetur. Animas autem fecisse, 
id est, animas procreasse in Haran non Abraham et Loth, 
sed familiz eorum et vernaculi intelligendi sunt: nam 
Ipsos patriarchas adhuc absque liberis permansisse sequen- 
tia sacre historiz testantur. 

Cumque venissent in eam, pertransivit Abram terram 
usque ad locum Sychem, &c.| Supra legitur quia commo- 
rantem adhuc in Haran Abram Dominus allocutus est, 
eumque multiplici benedictione promissa, exinde abire, et 
in terram quam ipse monstraret, venire precepit: quod 
ubi fecit, et divinis libenter obedivit preeceptis, mox majore 
Dei gratia dignus efficitur; ita ut non solum allocutione 
ejus, sicut prius, sed et visione frui mereretur. Qui cum 
eadem visione atque allocutione divina cognovisset hanc 
esse terram, quam sibi possidendam promiserat ; confes- 
tim eam quasi vir Deo devotus posito altari ei attitulare, 
atque ad offerendas ei victimas consecrare curavit. Verum 
quia sacra historia mysteriis typicis est plena, notandum 
quod eadem Domini apparitio atque altaris erectio in loco 
Sychem et in convalle inlustri facta esse memoratur, que 
convallis inlustris figurate, nisi humilitas intelligenda est ? 
quam vocati a Domino a laboribus et onembus seculi 
hujus primam inter virtutes habere debemus, dicente ipso: 
Discite a me quia mitis sum et humilis corde, et invenietis 
requiem animabus vestris: jugum enim meum suave est, 
et onus meum leve est. Cujus oneris portationi congruit 
mystice locus Sychem, quia hic cum valle inlustri pariter 

nominatur: Sychem quippe Latine in humeros transfertur, 
quia nimirum cum humilitate mentis bonorum nos operum 
oportet onera gestanda suscipere: quod cum agere solli- 
cite curamus, mox Dominice visitationis et consolationis 
accipere gratiam merebimur, ut paulatim ad sublimiores 
virtutum gradus valeamus ascendere. Unde recte de pro- 
cessibus itinerum Abrahz que bonorum operum profectus 
designant, adjungitur : 

Et inde transgrediens ad montem qui erat contra orientem 
Bethel, &c.] Post convallem quippe ad montana con- 
scendit; quia per humilitatem propriz dispectionis ad sub- 
limitatem debemus Deo devote actionis ascendere. Et 
ibi quoque, sicut et in convalle, sdificavit altare Domino, 
ac nomen ejus invocavit, quia et ut humiliemur in con- 
spectu Domini, et ut sublimia virtutum opera faciamus, 
utrumque divine dignationis est donum: pro utroque illi 
gratiarum laudes debemus offerre. Et quia semper in 
virtutibus esse debet ad altiora progressus, apte subditur: 

Perrexitque Abram vadens, et ultra progrediens ad meri- 
diem.| Meridiana quippe plaga, unde sol ardentior mun- 
dum inlustrare consuevit, fervorem dilectionis mystice 
demonstrat, qua corda electorum, ne in rerum infimarum 
appetitu ac desideriis torpeant, Sole justitiz: desuper, vide- 
licet Christo, inlucente semper accenduntur. Itaque Abra- 
ham videre ac nosse desiderans terram quam accepturus 
erat in possessionem, humana quidem curiositate perrexit, 
vadens et ultra progrediens ad meridiem: mystica autem 
significatione docuit sese ascendentem de virtute in vir- 
tutem continuum divinz dilectionis, sicut et omnes electos, 
semper agere profectum, donec ipsum videre donetur 
Deum deorum in Sion. 

Facta est autem fames in terra, &c.| Post accepta pro- 
missa benedictionis, post ingressam terram promissionis, 
post zedificatum in ea altare Domino, post invocatum nomen 
illius,fame tentatur Abraham, et tanta fame, cujus gratia eam 
quam in promissione acceperat, mox ut vidit et adiit, ter- 
ram relinqueret ; sed et Isaac, sed et Jacob, ac filii ejus simili 

cogente necessitate eamdem promissionis terram relinque- 
bant, et sicut Psalmista canit, pertransierunt de gente in 
gentem, et de regno ad populum alterum: quod non casu, 
sed superna utique provisione factum esse credendum est, 
ut et ipsi videlicet, et omnes ejusdem promissionis heredes 
intelligerent, ita se divinz benedictionis dona suscepisse, 
ut in hac tamen vita labor sibi et adflictio sustinenda tem- 
poralis, sed in futuro sit requies ac beatitudo expectanda 
perennis, ubi et hoc quoque daretur intelligi, quod ita 
terra Chanaan in possessionem sit promissa Abrahez ac 
semini ejus, ut hec magis hereditatem patriz ceelestis sig- 
nificet, de qua scriptum est: Justi vero hereditate possi- 
debunt terram, et inhabitabunt in seculum seculi super 
eam. Quod de terra hujus seculi que justis et injustis 
est communis dictum non esse constat, dum et in seculum 
seculi et a justis possidenda narratur. Promittitur ergo 
terra Chanaan Abraham et semini ejus, ac post longum 
laborem AZgyptie servitutis Jesu duce redditur, ut insi- 
nuetur mystice quia promissa nobis olim patria ccelestis 
post adflictionem exili preesentis sit reddenda per Jesum 
Christum Dominum nostrum. Sed et in eadem terra 
Chanaan filii promissionis numquam a laborando sive 
contra hostes certando cessabant, ut intelligerent, sicut 
preefati sumus, aliam sibi magis patriam post hanc esse 
quzrendam, in qua veraciter benedictione ccelesti et requie 
fruentur zterna: cui nimirum dispensationi divine pro- 
videntiz congruit etiam hoc quod peregrinans in Agypto 
Abraham periclitatus est propter uxorem, sed periclitanti 
ne lederetur divina protectione subventum est, ut videlicet 
patesceret quia non solum generalia mundi mala, ut est 
fames, morbi, captivitas, justi cum reprobis in hac vita 
subituri, verum etiam speciales ab ipsis reprobis essent 
tribulationes passuri, pro quibus tantum omnibus ea que 
reprobi non norunt premia in futuro perciperent. Se- 
quitur : 

Cumque prope esset ut ingrederetur Aigyptum, dixit Sarat 
urori sue, &c.| Nihil mentitus est Abraham quia uxorem 

suam dixit sororem. Erat enim et hoc, quia propinqua 
sanguine, sicut etiam Loth eadem propinquitate, cum fra- 
tris ejus esset filius, frater ejus est dictus. Itaque uxorem 
tacuit, non negavit sororem, conjugii tuendam pudicitiam 
committens Deo, et humanas insidias cavens ut homo, 
quoniam si periculum, quantum caveri poterat, non cave- 
ret, magis tentaret Deum, quam speraret in eum. Denique 
factum est quod de Domino prezsumsit Abraham, nam 
Pharao rex Aigypti, qui eam sibi uxorem acceperat, gra- 
viter adflictus, marito reddidit : ubi absit ut eam credamus 
alieno concubitu fuisse pollutam, quia multo est credibilius 
hoc Pharaonem facere adflictionibus magnis non fuisse 
permissum. Potest et hoc dici, quod juxta librum Hester 
ubi quecumque mulierum placuisset regi, sex mensibus 
oleo ungebatur myrtino, et aliis sex quibusdam pigmentis 
et aromatibus utebatur, et tunc demum ingrediebatur ad 
regem. Poterat fieri ut Sarai postquam placuit regi, dum 
per annum ejus ad eum preparatur introitus, et Abrahz 
Pharao multa donaverat, et Pharao postea sit percussus a 
Domino, illa adhuc intacta ab ejus concubitu permanente. 


IN CAP. XIII. Ascendst ergo Abram de Aigypto, &c.| 
Australem plagam non ASgypti dicit, sed terree repromis- 
sionis: neque enim de Atgypto ad austrum fecit iter, quod 
quicumque fecerit, longius a terra repromissionis abscedit : 
sed ASgyptum totam deserens, cujus partem adierat, aus- 
tralem terre repromissionis plagam, que proxima erat, 
primum conscendit. Notandum quoque juxta litteram 
quod et supra in ASgyptum descendisse, et nunc de 
Egypto ascendere memoratur Abraham, quia nimirum 
terra AXgypti non solum terre Chanaan, sed et ceteris 
mundi regionibus jacere perhibetur inferior, sicut e contra 
Sytharum regio aliis terrarum partibus fertur eminere sub- 
limior: quod ex fluminum cursibus in hanc aliunde deflu- 
entium, ex illa profluentium, facillime potest conjici, Con- 
gruit autem aptissime typicis sensibus, ut terra Chanaan 
altior sit Augypto, quia hec nimirum promissionem patriz 

ceelestis, illa designat pressuras ac labores vite przsentis. 
Nam hanc Dominus et promisit et dedit hereditatem 
Israhel populo suo: in illa vero et Abraham periclitatus, 
quamvis citissime a Domino tutatus, et progenies ejus 
gravissimo est diutius servitio pressa, quamvis et ipsa ad 
ultimum mirabiliter redempta, atque inde educta est. Al- 
tior ergo est terra repromissionis finibus gypti, tametsi 
in proximo sita, quia etsi communem in hoc seculo justi 
ac reprobi vitam foris agere videntur, magna tamen subli- 
mitate devote mentis cceli cives omnibus mundi hujus 
amatoribus antecellunt. Quod ergo dicitur de Abraham 
quia ascenderit de Aigypto, et cum suis omnibus venerit 
ad australem plagam, significat typice quod et ipse dum 
viveret in carne, et omnes electi, filii videlicet ejusdem 
promissionis, ita cogitationem pro tempore ad curanda 
corporis necessaria deflectunt in infimis, ut mox expleta 
eadem corporis cura, ad contemplanda ea que sursum 
sunt totam mentis intentionem revocent, ac sese fervore 
dilectionis et luce gratize ccelestis a Sole justitia querant 
innovari: hoc est enim mystice ascendentes de Aigypto ad 
australem plagam venire, expletis nos carnis necessariis, 
supernze lucis et caritatis profectum a Domino sedula in- 
tentione postulare. Tali namque voto ac proposito men- 
tis ad coelestem nos patriam iter facere non dubium est: 
unde apte subditur, 

Reversusque est per iter quo venerat a meridie in Bethel. | 
Per meridiem nos quippe ad Bethel tendere est per lumen 
scientiee coclestis, perque inspirationem intimi amoris ad 
ingressum domus Dei, quod Bethel significat, crebris 
bonorum operum gressibus properare; illius videlicet 
domus, quz sicut Apostolus ait, non manufacta sed est 
zeterna in ccelis, quam videre desiderabat Propheta, cum 
dicebat: Domine, dilexi decorem domus tuz, et locum 
tabernaculi glorie tue. 

Usque ad locum ubi prius fixerat tabernaculum inter 
Bethel et Ai, &c.] Notandum quod beatus Abraham pro- 
fectus electorum itinere suo figurans, in Bethel quidem a 

meridie sive per meridiem reversus esse narratur, nec 
tamen eamdem civitatem ingressus esse subjungitur; sed 
inter hanc et Ai pervenisse, ibique Dominum invocasse 
perhibetur. Qui locus orationis in monte esse positus 
supra memoratur, quia nimirum electi carnis adhuc vin- 
culo retenti, et in profectu virtutum positi, tota quidem 
mentis intentione ad domum supernz habitationis per- 
venire satagunt, continuis bonorum operum gressibus 
ad hanc properare contendunt; sed necdum hanc intrare, 
necdum cives Regemque ejus in decore suo cernere pos- 
sunt: verum inter acceptionem fidei, qua Domino conse- 
crati sunt, et ingressum regni in quo eum videre desiderant, 
altitudinem bonz actionis quasi medium montis eximii 
verticem conscendunt. Ai namque sive Aggai, ut antiqui 
translatores nomen urbis illius posuerunt, interpretatur 
Questio, sive Festivitas: quod videlicet nomen aptissime 
tempori congruit illo, quo quisque fidelium Domino con- 
secratur sacramentis salutaribus: de quo admonens Apos- 
tolus ait : Nolite contristare Spiritum Sanctum Dei, in quo 
signati estis in die redemtionis. Quanta enim festivitas 
mentis est redimi a potestate tenebrarum, et inlustratione 
Spiritus Sancti signaculum veri Regis effici? que civitas 
invicte fidel etiam quzstio potest recte vocari: per hanc 
enim sive electi Dominum, a quo longius aberraverunt, 
querere didicerunt, sive ipse Dominus eos quasi oves suas 
bonus pastor se queesisse innotuit, juxta quod ipse ait: 
Filius hominis venit querere et salvum facere quod perie- 
rat. &dificant autem sancti in prefato monte bone con- 
versationis altare Domino, non aliud utique, quam suum 
corpus et animam, in quo et nomen ejus invocant, scientes 
se absque auxilio nominis ejus nec viam justitie ccepisse, 
neque cursum boni propositi consummare valere. Hezec 
de loco altaris Abraham idcirco diligentius explanare 
curavimus, ne quis putaret beatum Moysen histori 
gratia diligentize et non potius intuitu spiritualis intelligen- 
tize tam solerter locum tabernaculi et altaris vel orationis 
ejus iterata narratione voluisse describere. Ubi et hoc 

notandum, quod Abraham non in Zgypto, sicut nec in 
Chaldza, sive in Haran, sed tantum in terra Chanaan, 
quam in promissione accepit, vel fecisse altare vel Domi- 
num invocasse describitur: quia nimirum non nisi in uni- 
tate fidei catholic, non nisi in spe superne promissionis, 
perfecta opera facere, ac digna Deo vota offerre valemus. 
Bethel autem ipsa est que prius Luza vocabatur, et a 
Jacob, cum ibi dormiens ccelestia miracula atque agmina 
vidisset, Bethel nomen accepit; civitas sicut et Ai duo- 
decimo circiter milliario ab Hierusalem sita euntibus 
Neapolim. 

Sed et Loth qui erat cum Abram, fuerunt greges ovium, 
—unde et facta est rixa inter pastores gregum Abram 
et Loth, et cetera quibus ex ordine replicatur quomodo 
Loth ab Abraham salva caritate discessit, malente illo 
fratrem carissimum et sanctissimum a se corporaliter sepa- 
rari, quam cum scandalo et jurgiis infirmorum secum 
teneri: quem tamen a se corpore separatum nequaquam 
ab intimo suze mentis amore separavit, sicut sequentia 
sacre historiz manifestissime probant : ubi eum ab hosti- 
bus captum strenuissime cum suis omnibus salvavit, et 
merito quia nec ipse Loth opus virtutis ac fidei, quod 
cum fratre majore consueverat exercere, etiam separatim 
conversatus ulla in parte mutavit. 

Elevatis itaque Loth oculis, vidit omnem circa regionem 
Jordanis, &c.|] Fertilitatem terre laudat, simul et inco- 
larum notat impietatem, ut eo majori damnatione digni 
esse intelligantur, quod maxima Dei munera non ad fruc- 
tum pietatis, sed ad incrementum vertere luxuriz: ubi 
etiam tacite laudibus beati Loth additur, quia in ipsa 
terra inter ipsos degens indigenas, neque ubertate soli 
divitis, neque exemplo cohabitantium potuit ullatenus a 
suz puritatis integritate corrumpi. Quibus autem pecca~- 
tis Sodomite fuerint subjugati, excepto illo infando quod 
in sequentibus scriptura commemorat, Hiezechiel pro- 
pheta sufficienter exponit, loquens ad Hierusalem: Ecce 
hxc fuit iniquitas Sodomz sororis tuz, superbia, &c. 

(Ezech. xvi. 49.) A quibus omnibus immunem fuisse 
beatum Loth, et textus sacre historiz testatur, quem 
angelos hospitio recepisse, ac per eos a pereuntibus impiis 
ereptum esse declarat; et sententia beati Petri apostoli 
probat, qua dicitur: Et justum Loth oppressum a nefan- 
dorum injuria et conversatione eruit. Aspectu enim et 
auditu justus erat, habitans apud eos qui de die in diem 
animam justam iniquis operibus cruciabant. Quid enim 
boni meriti ei deesse poterat, qui justus apostolica voce 
astruitur? in quo presentes non nisi justitie famam 
audire valebant, cujus oculis et auribus mundis audita 
ac visa proximorum facinora non nisi cruciatus et adflic- 
tio erant ? quod vero dicitur de eo, quia recessit ab oriente 
ad Haran, significat et Mesopotamiam, unde jam dudum 
corporaliter Abraham ducente discesserat; sed quia de 
proposito mentis ejus dubitare lector poterat utrumnam 
adhuc amore cognationis ac patriz teneretur, an jam per- 
fecte quomodo Abraham et ipse de terra et cognatione 
et de domo patris sui fuerit egressus, curavit scriptura 
etiam de ipso specialiter intimare, quod ab illis locis atque 
incolis non solum corpore, sed et mente recesserit; atque 
ob fidem ac spem divine benedictionis perpetuus ubicum- 
que Abrahz placuisset hospes ac peregrinus manere con- 
senserit. Nam quia Haran, civitas ad orientalem plagam 
a terra repromissionis sita sit, testatur scriptura, quz in 
sequentibus dicit: Profectus ergo Jacob venit ad terram 
orientalem, cum utique de Bethel ad Haran iter fecisset. 
Dixitque Dominus ad Abram postquam divisus est Loth 
ab eo, &c.}] Quidam codices habent, usque in seculum, 
quod utrumque ex uno Greco, quod est /Konion, ai 
transfertur. Si ergo legatur, usque in eternum, merito 
movet quomodo in sempiternum possidere valeat semen 
Abrahz terram illam, cum humana conversatio in hac 
vita non possit esse sempiterna. Si vero legatur, in szcu- 
lum, sicque accipiatur, quemadmodum fideliter tenemus, 
initium futuri szculi a fine presentis ordiri, nil questionis 
movebit : quia etsi expulsi sunt Israhelitz de Hierosoly- 

mis, manent tamen in aliis civitatibus terre Chanaan, et 
usque in finem manebunt, et universa terra illa cum Chris- 
tianis inhabitatur, et ipsum semen est Abrahez. Potest 
autem etiam mystice dictum intelligi beato Abrahe, 
omnem terram quam conspicis tibi dabo et semini tuo 
usque in sempiternum ; quia regio patriz ccelestis, quam 
terra illa repromissionis figurabat, ita ab electis omnibus, 
semine videlicet Abrahz percipitur, ut in ea sine fine 
permaneant, juxta illud quod de igne holocausti dicitur 
in Exodo: Ignis est iste perpetuus qui numquam deficiet 
de altari. Neque enim ignis ille materialis quo hostiz 
cremabantur in ‘tabernaculo perpetuus esse poterat, cum 
et ipsum tabernaculum, et ipsum altare, et ipsum sacer- 
dotium, etiam dudum ablata sint. Sed ignis dilectionis 
quo electi accenduntur ad offerenda Deo sacrificia oratio- 
num sive actionum bonarum numquam deficit de altan, 
id est, de cordibus eorum quz illo Moysaico altari desig- 
nabantur: quia in hac vita divino fervent amore, et in 
futuro Deum videntes perfectius, ex toto corde, tota anima, 
tota virtute diligunt, et multa hujusmodi in cerimoniis 
legis invenies, que cum perpetuo jure facienda sive man- 
sura dicta sint, non tamen fuisse perpetua, nisi spiritualiter 
intellecta, probantur. 

Movens igitur Abram tabernaculum suum, venit, &c.] 
Hebron civitas est distans ad meridianam plagam ab 
Hierusalem millibus circiter viginti duobus, quz tempo- 
ribus Moysi Arbe sive Chariatharbe, id est civitas Quatuor 
vocabatur, eo quod ibi tres patriarche Abraham, Isaac, 
et Jacob sepulti sunt, et Adam protoplastus, ut in Jesu 
libro serrptum est, postea vero Hebron ab uno filiorum 
Chaleb sortita vocabulum est, ut Verba dierum narrant. 
Si quem movet quomodo nunc et ante tempora filiorum 
hoc appellatur nomine, intelligat ab Ezra sacerdote cum 
renovaret scripturam sacram, que a Chaldzis fuerat 
exusta, hoc in loco vocabulum Ebron addi potuisse, qualia 
multa in scripturis ab eo addita periti litterarum sancta- 
rum reperiunt. 

Atdificavitque altare Domino.| Tertiumque hoc altare 
Abraham edificat: primum quippe juxta locum Sychem, 
secundum inter Bethel et Ai zedificaverat. In quibus 
omnibus notandum quia nusquam ab eo sacrifici1um obla- 
tum, sed tantum nomen Domini invocatum scriptura 
commemorat; sed nec in scripturis sequentibus ullam 
Deo victimam aut sacrificium obtulisse reperitur, excepto 
uno ariete, quem pro filio obtulit holocaustum Domino, 
in quo Passio est Mediatoris Dei et hominum apertissime 
figurata. Sed nec Isaac filius ejus aliquam Deo hostiam 
obtulisse, sed tantum altare Domino eedificasse legitur. 
Similiter et Jacob cum jubente Domino altare fecerit, 
nullas tamen victimas mactasse reperitur, excepto cum, 
relicta terra repromissionis, ASgyptum propter Joseph 
erat ingressurus, Tunc etenim perveniens Bersabee, mac- 
tatis ibi victimis, Dei ad se oraculum accepisse perhibetur : 
quarum tamen ibi et species reticetur et numerus: neque 
ullam exinde usque ad tempus Pasche, quod in Aigypto 
in agni sanguine immolatum est, oblata Deo hostia a 
patribus per tot annorum curricula invenitur. Quid est 
ergo quod a tempore repromissionis facta ad Abraham 
usque ad tempus datz legis nulle offerebantur victime, 
preter unam solummodo, quam pro filio pater immolavit 
in figuram Dei Patris, qui proprio Filio suo non pepercit, 
sed pro nobis omnibus tradidit eum, et tanta postmodum 
in lege copia victimarum quotidie non cessabat offerri, nisi 
quia manifeste preesagabatur, quod gratia et veritas que 
Abrahz et semini ejus erat promissa, non in oblationibus 
hostiarum, sed in Christi erat passione mundo reddenda? 
per cujus fidem ac sacramenta passionis non solum nos, 
sed et illi qui ejusdem passionis tempora precesserunt, 
salvi facti sunt justi. Cui figure astipulatur quod Mel- 
chisedech sacerdos Dei excelsi, qui temporibus patriar- 
charum fuit, non sanguinem victimarum, sed panem et 
vinum Domino legitur obtulisse, et non legalis sacerdotii, 
sed evangelici formam pretulisse: qui etiam ipsum Abra- 
ham, cui benedictio, et in quo benedictio omnium gentium 

erat promissa, benedixit, ut per omnia patesceret quia pro- 
missio patribus data non per cerimonias legis Moysaicz, 
sed per gratiam esset Dominicz passionis implenda. 


IN CAP. XIV. Factum est autem in illo tempore ut 
Amraphel rex Sennaar, &c.| Quibus refertur quomodo Cho- 
dorlachomor rex /Zlamitarum, id est, Persarum, cum sociis 
sibi regibus contra Pentapolim bellum agens vicerit, quas- 
que gentes, cum ad hoc certamen properarent, sibi itinere 
occurrentes peremerint. Non est autem putandum hec 
sacre auctorem scripture historici tantum studii gratia 
memorize mandasse, et non intuitu potius commendande 
nobis gratiz ccelestis, docet namque nos per victoriam 
Abrahe, qua tantos reges cum paucis superavit; que sit 
virtus fidei, qua erat ipse munitus ; quanta gratia benedic- 
tionis divine, qua erat preeditus: quia modo per eamdem 
fidem sancti postmodum nascituri, devicturi regna, opera- 
turi justitiam, adepturi essent promissiones. Sed et alia 
permagna, neque ullatenus pretereunda causa est, quorum 
pugna regum, et Sodomorum primo fuga, ac post ereptio 
scriberetur, quos etiam in sequentibus ccelesti ira penitus 
constat esse subversos. Videns quippe eorum scelera 
Deus, primo hec czede hostili et captivitate corripuit : sed 
mox per fidelem suum famulum ab eadem eos captivitate 
cum omnibus que erant capta eripuit: et hoc ob gratiam 
beati Loth, qui inter eos fideliter Deo servivit, ut tali dono 
divinz protectionis adjuti, ac liberati de malis, discerent et 
ipsi relictis erroribus Deo servire, ejusque ad bona opera 
sequerentur exemplum a quo et per quem Dei sunt gratia 
salvati. Verum quia nec ipsi, nec correptionibus divinis, 
nec donis a sua iniquitate voluere corrigi; quin potius 
prisce scelerapravitatis recentibus quotidie accumulaverunt 
flagitiis, restabat ut ira ccelesti perpetuo damnarentur, 
cujus correptionis ac punitionis ordo usque hodie, immo 
usque in finem szculi erga impios et peccatores eodem 
modo agi non desinit, cum hi qui nec beneficiis, nec flagel- 
lis coelestibus curant emendari, postmodum ceelesti ultione 

damnantur. Taliter et ipse mundus statum suum sine fine 
consumet, dum homines per orbem universum et ad dona 
superna ingrati et ad flagella insensibiles perdurantes, 
subito novissimi examinis turbine ad externum rapientur 
interitum. Quod vero dicitur, omnes hi convenerunt in 
vallem silvestrem que nunc est mare salsum, preoccu- 
pando perstringitur ubi sit pugna peracta. Nam subse- 
quenter explicatur quz sit causa duellii, quove itinere 
hostilis exercitus quanta strage patrata illo advenerit: ut 
quo major ostenditur virtus adversariorum, eo fortior appa- 
reat fides Abrahz, per quam horum robur omne facillime 
confregit. Vallis autem silvestris ipsa est regio in qua 
tunc Pentapolis, id est, provincia Sodomorum et finiti- 
marum erat civitatum, nunc autem superfusis post incen- 
dium de Jordane, mare Salis, sive mare Mortuum in scrip- 
tura sacra; ab historicis autem Grecorum lacus Asfalti, id 
est, bituminis appellatur, et est inter Hiericho et Segor. 

Percusseruntque Raphaim tn  Astarothcarnaim, &€c.] 
Raphaim Hebraice, Greece dicuntur Gigantes: singulari 
autem numero Rapha Gigans vocatur. Terra vero eorum, 
quze vocabatur Astarothcarnaim, in supercilio erat Sodo- 
morum. Denique usque hodie vicus trans fluenta Jordanis 
Carnea dictus ostenditur. Interpretatur autem Astaroth- 
carnaim Ovilia cornuum, quia nimirum fortium erant man- 
siones virorum. Sava autem civitas Emiorum super re- 
gionem posita Sodomorum, quz usque hodie sic vocatur. 
Quod vero additur Cariathaim, interpretatur Civitas 
eorum ; et est sensus, percusserunt et Emim in Save civi- 
tate eorum, sicut et Septuaginta Interpretes transtulerunt. 
Emim sane sicut et Zuzim gentem fuisse fortissimam, etiam 
ipso nomine probatur. Zuzim namque Terribiles, Emim 
dicuntur Horrendi. 

Et Horreos in montibus Seir.| Hos quidem montes cum 
finitimis regionibus sequenti post hac tempore filu Esau, 
qui vocabatur et Seir, eo quod esset pilosus, ejectis Hor- 
reis, possederunt: non tamen ipse, ut verisimile videtur, 
sed alter erat Seir, a quo montes Seir vocabulum accepe- 

runt: patriarcha videlicet Horreorum, de cujus stirpe 
Esau accepit uxorem, dicente scriptura in sequentibus, 
Ksau accepit uxores de filiabus Chanaan, Ada filiam Helam 
Hethei, et Oolibama filiam Anz filii Esebon Evhzi. Que 
autem vel unde hec progenies fuerit, paulo post aperitur, 
cum, enumerata stirpe Esau, ita concluditur : hi duces Ooli- 
bama filie Anz uxoris Esau isti filii Esau, et hi duces 
eorum ipse est Edom; statimque novus subjungitur titulus 
quod dicitur: isti fili Seir Horrei habitatores terrze Lotham 
et Sobal et Sebeon. Et post pauca: Et hi filii Sebeon 
Achia et Anam. Iste est Ana qui invenit aquas calidas in 
solitudine cum pasceret asinos Sebeon patris sui, habuitque 
filium Disan, et filiam Oolibama. Cum ergo Esau uxorem 
habuit de genere Horreorum, Oolibama filiam Ana filit 
Sebeon filu Seir, constat utique quia montes Seir, in qui- 
bus Horrei percussi sunt, non ab Esau qui longe post 
natus, ea loca possidere coepit, sed a Seir patriarcha 
eorumdem Horreorum nomen accepit. 

Reversique sunt, et venerunt ad fontem Mesphat. Ipsa 
est Cades.| Mesphat interpretatur Judicium: unde vetus 
translatio modo dicit apertius, venerunt ad fontem judicii. 
Dicitur autem et hoc per anticipationem, cum longe post 
illud nomen locus acceperit, eo quod ibi Dominus egressum 
ex Aigypto populum judicaverit. 

Et percusserunt omnem regionem Amalechitarum.] Supe- 
riori versu jungendum est, ut intelligatur juxta Cades 
Barne cxesum esse populum Amalech, ubi accubuit Maria, 
et Moyses rupe percussa aquas sitienti populo de petra 
produxit. Quod vero sequitur : 

Et Amorreum qui habitabat in Asason Thamar,| Ad 
alum locum pertinet, hoc est oppidum quod nunc vocatur 
Engaddi, balsami et palmarum fertile: unde Asason Tha- 
mar Urbs palmarum interpretatur. Thamar quippe Palma 
dicitur. 

Et dirererunt contra eos aciem in valle silvestri.| Pro 
valle silvestri in Hebrxo habet, in valle Seddim, quod sig- 
nificat amoena et nemorosa loca. Talis enim erat Penta- 

polis quz propter malitiam inhabitantium non solum 
ignibus absumi, sed et aquarum abysso meruit a cuncto- 
rum viventium intuitu in perpetuum abscondi. 

Et ecce unus qui evaserat, nuntianit Abram Hebreo.] 
Patet ex hoc loco quia errant nimium qui gentem Hebre- 
orum a nomine Abraham esse cognominatam quasi Ebream 
putant, cum et ipse Abraham Hebreus appellatur; vide- 
licet ab Heber filio Jectan, cujus temporibus linguarum 
divisio facta est. Interpretatur autem Hebreus Transitor, 
quod fidei ac meritis Abraham manifeste congruit. Tran- 
scendebat namque desideria temporalia, et de presenti 
seeculo ad futura gaudia transire festinabat. Sanctus 
etenim habitator terrz non est, sed viator et advena, dicens 
suo Conditori, quoniam incola ego sum apud te in terra 
et peregrinus sicut omnes patres mei. Non enim frustra, 
cum ambo fratres Abraham videlicet et Loth de Heber 
stirpe descenderint, non tamen ambo Hebrei, sed Abraham 
solus vocatus est; et hoc quoque nomen nascenti ex se 
Dei populo reliquit; sed quia ipse perfectius mundum 
transeat, ejusdemque transitus quasi hereditarium jus suos 
transmisit in posteros, desigratur ex cognomine quid am- 
plius fratre percepisset in munere. Et apte Abraham hoc 
loco primum Hebreeus, id est, Transitor appellatur, cum 
fratrem periclitantem ab hostibus erat erepturus, ut scrip- 
tura tacite intimaret, quia illorum proprie est alios a peri- 
culis tentationum sua vel doctrina vel intercessione salvare, 
qui non ipsi tentamentis vitiorum enerviter succumbere, 
sed hzc alacri animo transcendere norunt. Liberavit au- 
tem Abraham Loth fratrem suum virum Deo devotum ab 
hostibus, liberavit et Sodomitas homines Deo multum 
odiosos, ut mystice prefiguraretur quia per merita et 
intercessiones ejus szepe et electi in populo Israel, et 
reprobi de temporalibus essent malis erudiendi: cum non 
nisi electi solummodo ab eterno possint interitu salvari. 
Notandumque quia manente adhuc, nec punita provincia 
Sodomorum, et propter reprobos Loth justus temporalibus 
est damnis adflictus, et propter Loth justum reprobi sunt 

a temporalibus sxrumnis, Deo miserante, subducti. At 
ubi reprobis civibus judicium ultime districtionis incubuit, 
tunc nec justus sceleratorum penis ullatenus adtingi, neque 
mirabili ejus salvationi pravorum quispiam valuit partici- 
pari, sed soli tunc boni salvati, soli sunt pravi perditi: in 
quo liquido mundi totius, et status est expressus, et finis, 
quia nimirum in hac vita nonnumquam et propter malorum 
viciniam temporaliter affiiguntur boni, et propter viciniam 
bonorum eripiuntur ab adversitatibus temporaliter mali. 
At in articulo ultimi examinis soli eternaliter perdentur 
iniqui, soli sine fine liberabuntur justi. 

Quod cum audisset Abram captum videlicet Loth fratrem 
suum, &c.| Miraculum quidem est divine potentiz per- 
maximum, quod cum cohorte tam modica tantam hostium 
stragem fecerit Abraham, sed altius sacramentum fidei, in 
qua nobis spiritualis est pugna superanda, continet nume- 
rus ille militum cum quibus superavit. Erant quippe tre- 
centi decem et octo, quo nimirum numero signum victo- 
riosissime crucis et nomen Salvatoris nostri Jesu Christi, 
per quem hoc in munimentum nostre salutis consecratum 
est, designatur. Si quidem apud Grecos trecenti per T 
litteram notantur, que in crucis figuram aptatur. Nam 
81 apicem in medio recepisset, non figura crucis, sed ipsum 
jam signum crucis manifeste cerneretur expressum. Decem 
vero et octo apud eos per I. et H. que in nomine Jesu 
prime sunt litteree notantur: ed ideo cum trecenti decem 
et octo Greece notantur, non multum distat ab eo ut crux 
Jesu legi possit. Bene ergo in trecentis decem et octo 
sociis vicit hostes, ac fratrem liberavit Abraham, ut mys- 
tice figuraret nasciturum de suo semine eum, qui per pas- | 
sionem crucis mundum a morte revocaret; et ipse quoque 
nomine Salvatoris, id est, Jesus, sublimis atque omni 
mundo colendus emineret: sed et omnes qui ad salutem 
pertinerent, non nigi per hoc signum venerabile, perque 
nomen ejus terribile salutem esse consecuturos. 

Et persecutus est eos usque Dan, &c.| Cuncta sacri 
eloquii series mysticis est plena figuris, nec tantum dictis 

et factis, sed et ipsis in quibus agitur locis ac temporibus 
congruit illud apostolicum, quia omnia in figura continge- 
bant illis, scripta sunt autem propter nos. Dan interpre- 
tatur Judicium, Hoba Condemnatio, Damascus Sanguinis 
poculum. Persequens ergo hostes Abraham invenit in 
Dan, et incautos securosque nocte percussit eos, qui usque 
ad id Jocorum szvisse gloriantes, quasi capta preda leta- 
bantur; quia peccatores quique et in hujus vite divitiis 
atque in oppressione innocentium se extollentes usque ad 
discrimen divini examinis de suis gloriari permittuntur 
operibus; sed cum cecitate improvida, quasi in media 
nocte positi, dixerint pax et securitas, tunc repentinus eis 
superveniet interitus: unde bene dicitur percussisse, per- 
secutosque eos esse usque Hoba, id est, Condemnationem, 
quz non alia condemnatio, quam repentini et xterni in- 
teritus debet intelligi. Que est, inquit, ad levam Damasci. 
Damascus, ut diximus, interpretatur Sanguinis poculum: 
quo nomine delectatio vitiorum recte significatur. Quid 
enim delectatio peccati, nisi sanguinis est poculum, cum 
quis ea que carnis sunt et sanguinis absque ulla retracta- 
tione complere studuerit? Et est Hoba ubi percussit 
adversarios Abraham ad levam Damasci, quia damnatio 
que impios punitura est, in poenam eos perpetuam cum 
diabolo et angelis ejyus, quee per levam solet designari, 
retrudet. Est autem Damascus urbs nobilis Feenicis et 
Syriz quondam totius metropolis. Dan quoque Feenicis 
oppidum erat terminus Jude provinciz contra septen- 
trionem ubi hodie Paneas, quee quondam Cesarea Philippi 
vocabatur: unde et Jordanis sortitus est vocabulum, qui 
fluit de Libano. Dan quippe unus est de fontibus ejus ; 
alter vocatur Jor, quod interpretatur Rivus. Duobus ergo 
fontibus qui haud procul a se distant in unum rivulum 
foederatis, Jordanis deinceps appellatur. 

At vero Melchisedech rex Salem profegens panem et vinum, 
&c.] Notandum primo in hac lectione quia przmonstra- 
verant patriarchz quod predicant apostoli: Et si quid 
patitur, inquit Paulus, unum membrum, compatiuntur 

omnia membra: sive gloriatur unum membrum, congau- 
dent omnia membra. Patiente quippe Loth adversa, com- 
passus est Abraham; gaudentibus illis de ereptione ac 
victoria sua, congratulabatur Melchisedech, ac vincentem 
eum, qui pro fraternis xrumnis sese periculo dederat, 
ceelesti benedictione perfundit: nec solummodo hominem 
victorem, sed et largitorem victoriz Dominum digna laude 
magnificat, juxta illud Evangelicum: Videant opera vestra 
bona, et glorificent Patrem vestrum, qui in ceelis est. De- 
inde intuendum quod post certamen et victoriam bene- 
dicitur Abraham ; et hoc a Rege ac sacerdote Dei altissimi: 
quia et nos omnes ad promissionem patriz ccelestis per- 
tinemus, post labores bonorum operum benedictionem 
expectamus regni perennis, quod nobis paratum est ab 
origine mundi per Regem et sacerdotem magnum, Media- 
torem videlicet Dei et hominum Jesum Christum ; de cujus 
regno quod habet cozquale et cozeternum cum Patre dicit 
in psalmo: Dixit Dominus Domino meo, Sede a dextris 
meis, donec ponam inimicos tuos scabellum pedum tuorum, 
et cetera: de cujus sacerdotio in quo sese obtulit hostiam 
Patri pro nobis, subdidit in eodem psalmo dicens: Juravit 
Dominus, et non peenitebit eum, Tu es sacerdos in eter- 
num secundum ordinem Melchisedech. De cujus exposi- 
tione versus et sacerdotio ac regno Domini Jesu Christi, 
quod in Melchisedech figuratum est, ideo nostram par- 
vitatem hoc in loco brevissime loqui ac tractare oportet, 
quoniam Apostolus maximam partem Epistole ad Hebreos 
de his sublimissime disputando atque explanando com- 
plevit, tantum vestigia ejus sectantes pauca de pluribus 
quze ille posuit hic inserere commodum duximus. Itaque 
Melchisedech Dominum Salvatorem significat: primum 
quidem, ut Apostolus ait, qui interpretatur Rex justitiz, 
deinde autem Rex Salem, quod est Rex pacis: quibus 
verbis beatus Apostolus ita figuram Melchisedech qualiter 
sit intelligenda demonstrat, ut et nos apertissime doceat 
in litteris Testamenti veteris non solum rerum sed et 
nominum significationes quzrere. Sicut ergo Melchise- 

dech vocabulo suo et persona sua Regem justitiz Christum, 
ita etiam vocabulo sue civitatis ecclesiam sanctorum, civi- 
tatem videlicet magni Regis figurate denuntiat; de qua 
scriptum est: Et factus est in Salem, id est in pace locus 
ejus. Salem autem ipsa est que postea Hierusalem dicta 
a David rege, totius Judzz provinciz metropolis facta est, 
eo quod ibi locum Templi emerit, et impensas structure 
Salomoni filio dereliquerat, que videlicet cuncta et alia 
innumera que de eadem civitate facta vel dicta leguntur, 
ad ecclesiam pertinere cunctis legentibus patet. Qui etiam 
genere suo sacrificii sui, cujus et Abraham dum benediceret 
participem fecit, oblationem Novi Testamenti preemon- 
stravit, quam Dominus noster in sacramentum sul corporis 
ac sanguinis et ipse primus obtulit, et ecclesia semper 
in remissionem peccatorum offerendam reliquit: in cujus 
participatione singulari omnes promissionis filios benedi- 
cendos esse perdocuit: adeo ut nemo absque hujus con- 
sortio vitze consors possit esse perennis: nisi enim man- 
ducaveritis, inquit, carnem Filii hominis, et biberitis ejus 
sanguinem, &c, (Joan. vi. 54.) In magni ergo significa- 
tione Sacramenti Melchisedech sacerdos benedixit Abrahe, 
proferens ei partem sacrificii, quod Domino in pane et vino 
obtulerat: typice nimirum insinuans, quia non solum nos 
qui post passionem Dominicam in carne venimus, sed et 
ipse Abraham qui acceperat repromissiones, et omne semen 
ejus electum per oblationem esse Dominic passionis zeterna 
benedictione donandum. Et quidem idem Abraham audi- 
erat a Domino: Et benedicam tibi, et magnificabo nomen 
tuum, erisque benedictus. Audierat: Atque in te bene- 
dicentur universz cognationes terre ; sed priusquam ullus 
ei filius, qui eyusdem benedictionis esset coheres, nascere- 
tur; priusquam aliquam Deo hostiam pro donata bene- 
dictione gratias acturus offerret, occurrit Melchisedech rex 
Salem proferens panem et vinum que Deo obtulerat, et 
benedixit ei, ut patenter intelligeret quia promissam sibi 
benedictionem per Regem justitiz et auctorem summe 
pacis, per pontificem eximium, per sacrificium mysticum 

panis et vini, esset cum omni suo semine percepturus. Non 
ergo glorientur Judzi de sacerdotio Levitico contra Chris- 
tianos, cum illi victimas carnium, nos panem et vinum 
Domino offeramus. Nostrum namque et tempore et digni- 
tate sacrificium prestat: tempore videlicet, quia prius hoc 
obtulit Melchisedech, quam illud Abraham vel qui ex eo de 
stirpe Levi venere pontifices: dignitate autem, quia de 
hoc non de illo dictum est ad Dominum Christum a Patre: 
Tu es sacerdos in zternum secundum ordinem Melchise- 
dech. Quod et ipso opere esse completum, et nunc in toto 
orbe manifestum, non nisi stultus et impius negat. Con- 
stat ergo majorem fuisse Melchisedech sacerdotem Abra- 
ham patriarcha. Sine ulla enim contradictione, ut Apostolus 
ait, quod minus est a meliore benedicitur. Majus sacrificium 
Melchisedech hostiis que in sequentibus obtulisse legitur 
Abraham: quia hoc Dominus Chnistus, illud Aaron: hoc 
novi testamenti sacerdotes, illud veteris erant oblaturi. 
Unde et bene subditur: Et dedit ei decimas ex omnibus. 
Quod multum sublimiter intellexit atque exposuit Apos- 
tolus; ut decimas ei daret Abraham non solum pro se, 
verum etiam et pro omnibus eis qui ex se erant nascituri, in 
quibus fuerunt et ipsi sacerdotes qui decimas erant accep- 
turi a populo: Per Abraham, inquit, et Levi qui decimas 
accepit decimatus est: adhuc enim in lumbis patris erat 
quando obviavit ei Melchisedech. Sicut ergo precellebat 
tribus Levitica, id est, sacerdotalis populus, a quo decimas 
accipiebat ; sic et ipse sacerdotibus ac Levitis precellebat 
Melchisedech, quando ab eis in patre Abraham accepit: 
adhuc enim in lumbis erant. Abraham quippe hoc loco 
populum Israel cum suo sacerdotio designat, porro Mel- 
chisedech Mediatorem Dei et hominum cum sacerdotio 
quod et heredibus Novi Testamenti reliquit, singulariter 
exprimit: Et benedicitur, ac decimatur a Melchisedech 
Abraham, quia ipsi etiam qui in lege ac Levitico sacerdotio 
precipui extiterunt,non nisi a Domino Jesu Christo bene- 
dicerentur, non nisi ad eum cuncta que habere poterant 
virtutum referrent, et hzc ipsius fuisse gratiz confiteren- 
VOL. VII. N 

tur, salvi esse potuerunt: unde et Petrus, clarescente jam 
gratia Evangelii, quasi sacerdotio quod secundum ordinem 
Melchisedech promittebatur futurum, ait zmulatoribus 
observantiz legalis: Quid tentatis Deum imponere jugum 
servitutis super cervices discipulorum, quod neque patres 
nostri, neque nos portare potuimus? sed per gratiam Do- 
mini Jesu credimus salvari quemadmodum et illi. Dedit 
ergo Abraham decimas ex omnibus Melchisedech sacerdoti, 
a quo benedictionem acceperat: quia nimirum quod ille 
melioris intellexit sacerdotii typum et imaginem quam ipse 
preeferebat ; hoc est quod ipse legalis, ille pontificatus 
evangelici figuram gerebat. Ipse enim temporale sacer- 
dotium quod per successiones pontificum servaretur ex se 
erat generaturus ; ille neque initium sacerdotii neque finem 
neque przcessorem neque successorem habuisse legitur: 
unde convenienter imaginem prefert illius cui dictum est: 
Tu es sacerdos in zternum secundum ordinem Melchise- 
dech. Hzc de Melchisedech paucis sint dicta prout nos- 
tro operi sufficere videbantur. Ceterum qui plene de illo, 
deque eis que figuravit ille sacramentis scire desiderat, 
totam ad Hebreos Epistolam sedulus legat. 

Dixit autem rex Sodomorum ad Abram: Da mihi ani- 
mas, &c.| Dailigenter notandum, et ad exemplum vite 
moralis trahendum, quod Abraham qui quasi necessitatibus 
proximorum veraciter compatiens, pro liberando Loth se 
periculo obtulerat, quasi Deo devotus sacerdoti a quo 
benedicebatur decimas dederat: ipse quasi pecuniarum 
contemtor, aliquid de prada quam eripuerat, etiam cum 
rex cui vicerat obtulisset, accipere renuit. Quasi justitiz 
amator militibus qui secum pugnaverant suas partes dis- 
tribuere non neglexit. Merito talis conscientia ut ad 
arcem virtutum pervenire ocius possit, novis semper gratiz 
superne beneficiis adtollitur. Unde recte his ita trans- 
actis confestim dono ccelestis oraculi ac divinz benedic- 
tionis compos efficitur, que sequentis libri melius lectione 
consideranda et pertractanda servemus. 

LIBER QUARTUS. 


IN CAP. XV. His itaque transactis, factus est sermo 
Domini ad Abram per visionem, &c.| Benedictionem quam 
a sacerdote Melchisedech perceperat Abraham, hanc per 
se Dominus ipse confirmat. Dixerat quippe sacerdos: Et 
benedictus Deus excelsus, quo protegente hostes in mani- 
bus tuis sunt. Dicit Dominus: Ego protector tuus sum. 
Dixerat sacerdos: Benedictus Deus excelsus; Dicit ipse 
Deus: Et merces tua magna nimis. Mercedem autem 
dicit, non tantum dilectionis, quam fratri in angustia 
posito exhibuerat; sed et totius dilectionis, qua ipsi Do- 
mino ex quo patriam parentesque deseruerat, integro ex 
corde servierat. 

Dizxitque Abram: Domine Deus, quid dabis mihi, &c.] 
Non quasi dubius de promissis Dei, titubat ; sed simpli- 
citer interrogat quam sit mercedem a Domino percepturus, 
qui film non habens, in quo herede ac participe divinze 
promissionis exultet, vernaculum suum potius sit habi- 
turus heredem. Vocabatur vernaculus ille duobus nomi- 
nibus, id est, Damascus, Elieser, a quo Damascum civi- 
tatem et conditam aiunt et nuncupatam. Favens autem 
desideriis Abrahz Dominus, et hanc illi quam querebat 
mercedem promisit, cum protinus subjunxit : 

Non erit hic heres tuus, &c.] Quod de Isaac et semine 
ejus dictum ratio probat; de quo postmodum audivit: 
Quia in Isaac vocabitur tibi semen. Neque enim filii con- 
cubinarum, etsi Abrahz semen sunt, hereditatis ejus par- 
ticipes esse potuerunt ; et quoniam ad hanc hereditatem 
Deo dilectam in qua protectio divina, et merces esset 
magna futura, ceelestes solum anime pertinent, apte sub- 
nectitur: 

Eduxitque eum foras, et ait illi: Suspice celum, &c.} 
Stellis enim recte comparantur justi et electi; non solum 
quia sicut stelle ab hominibus dinumerari nequeunt ; 
verum etiam quia cclesti sunt felicitate sublimes, quia 

abjecta vitae hujus et infima desideria magna mentis subli- 
mitate transcendunt; quia inter reprobos lucent tamquam 
luminaria in mundo, verbum vitz continentes. De qua- 
libus et in fine recte dici possit: Stella autem a stella 
differt in claritate, sic et resurrectio mortuorum. Quod 
autem ait: Sic erit semen tuum, non de illis solum dicit 
electis, qui de ejus stirpe corporaliter erant nascituri; sed 
etiam de nobis, quibus ab Apostolo dicitur: Si autem vos 
Christi, ergo Abrahz semen estis. Unde bene primum 
intro positus audivit: Sed qui egredietur de utero tuo 
ipsum habebis heredem. Propter eos videlicet qui ex ejus 
semine prodeuntes, etiam promissz benedictionis ac here- 
ditatis erant coheredes futuri. Postmodum vero educens 
foras eum, numerare stellas, si possit, imperat; sic erit, 
inquiens, semen tuum: propter eos nimirum, qui non ex 
ejus utero procreandi; sed ad ejus tamen erant semen ex 
toto orbe colligendi; juxta quod in evangelio credenti 
centurioni, qui non carnaliter, sed spiritualiter ad semen 
Abrahe pertinebat, ait ipse Dominus: Dico autem vobis, 
quod multi ab oriente et occidente venient, et recumbent 
cum Abraham, et Isaac, et Jacob, in regno ccelorum. 
Eduxit enim eum foras ut in latitudine totius orbis semen 
se benedictionis accepturum esse disceret. Suspicere 
celum jubet, et numerare stellas, ut in ceelesti patria se 
hac hereditate locupletandum esse cognosceret. 

Credidit Deo, et reputatum est tli ad justitiam.| Hujus 
sententiz meminit Apostolus, propter Dei gratiam com- 
mendandam, ne circumcisio gloriaretur, gentesque incir- 
cumcisas ad fidem Christi nollet admitti: hoc enim 
quando factum est, ut credenti Abrahz deputaretur fides 
ad justitiam, nondum fuerat circumcisus. Reputatur ergo 
fides ad justitiam, non otiosa et nuda, sed ea que per 
dilectionem operatur; reputatur et ea que etsi necdum 
operandi tempus habet, perfectam tamen operandi volun- 
tatem habet. Reputata est namque fides latronis ad jus- 
titiam, que etsi instante mortis articulo, nullum operandi 
tempus habere potuit, adeo perfecta tamen ab inspectore 

cordis judicata est, ut ipso die in habitatione Paradisi cum 
ipso remunerata sit. Reputata est fides Cornelii ac domus 
ejus ad justitiam, adeo ut etiam ante lavacrum regenera- 
tionis, donum Sancti Spiritus acciperet; quia nimirum 
mox concepta in corde, parata ad operandum per dilec- 
tionem erat. Sic et fides Abrahze quantum sufficeret 
reputari ad justitiam probavit, cum parata erat etiam uni- 
cum filium ad preeceptum Domini, in holocaustum offerre. 
Justus ergo ex fide vivit; ula nimirum fide, quz parata 
est per dilectionem operari, et si habet tempus, operatur. 

Dixitque ad eum: Ego Dominus, qui eduxi te de Ur 
Chaldeorum, &c.| Quidam Ur nomen loci esse autumant, 
sed quia Ur interpretatur Ignis, magis intelligendum est 
juxta traditionem Hebreorum, ut et supra diximus, de 
igne Chaldzorum ereptus sit, qui eum, dum ignem, quem 
1psi pro Deo colebant, colere atque adorare respuisset, 
ignibus consumere voluerint, sed Deo illum protegente 
hoc perficere nequiverant. 

At ille ait: Domine Deus, unde scire possum, &c.?] Non 
est putandus Abraham postquam credidit Deo, et reputa- 
tum est illi ad justitiam, in fide defecisse, ut diceret: Do- 
mine Deus, unde scire possum quod possessurus sim eam ? 
Non enim quasi adhuc incredulus, signum cui credat in- 
quirit, sed obsecrat ut ei rei quam crediderat, aliqua simili- 
tudo adhiberetur, qua ejus modus agnosceretur; unde sig- 
nificantius vetus habet translatio: Dominator Domine, 
secundum quid sciam quia heres ejus ero? sicut non est 
Virginis Marie diffidentia cum ait: Quomodo fiet istud, 
quoniam virum non cognosco? quod enim futurum erat 
certa esse, modum quomodo fieret inquirebat. Et hoc 
cum quesisset audivit. Denique et hic similitudo est data 
de animalibus, juvenca, et capra, et ariete, et duabus volu- 
cribus, turture et columba, ut secundum hec futurum 
sciret quod futurum esse non ambigebat: sequitur enim: 

Respondens Dominus: Sume, tnquit, miht vaccam tri- 
ennem, &c.|] Sive enim per juvencam significata sit plebs 
sub jugo legis posita; per capram eadem plebs peccatrix 

futura, per arietem eadem plebs etiam regnatura. Prop- 
terea trina dicuntur hzc animalia, quia tertia xtate seculi 
populus ille adolevit, ac terram repromissionis intravit. 
Prima quippe ztas ab Adam usque ad Noe, secunda a Noe 
usque ad ipsum Abraham, tertia ab Abraham usque ad 
David; in qua de Atgyptia servitute salvatus, atque in 
terra promissionis populus ille translatus est. Sive aliud 
aliquid convenientius ista significent; nullo modo tamen 
dubitaverim spirituales in eo prefiguratos additamento 
turturis et columbz; et ideo dictum est: aves autem non 
divisit: quoniam carnales inter se dividuntur ; spirituales 
autem nullo modo; sive a negotiosis conversationibus 
hominum se removeant, sicut turtur; sive inter illas de- 
gant, sicut columba; utraque tamen avis est simplex et 
innoxia, significans et in ipso Israelitico populo, cui terra 
illa danda erat, futuros individuos populos promissionis, et 
heredes regni in zterna felicitate mansuri. 

Descenderuntque volucres super cadavera, &c.| Divise 
volucres hee, quee super ea que erant cadavera descende- 
runt, non boni aliquid, sed spiritus indicant aeris hujus 
pastum quemdam suum de carnalium divisione querentes ; 
vel certe carnales eyusdem populi adversarios, qui juxta 
consilium Balaan arioli, de sceleribus eorum occasionem 
sibi victoria aucupabantur, de quibus dicit Propheta: 
Velociores fuerunt persecutores nostri aquilis cceli. 

Abigebat autem eas Abram.| Quia ejus meritis szpe, et 
de angustia temporalium malorum, et de insidiis spirituum 
malignorum liberatus est Israel. Quod vero subjungitur: 

Cumque sol occumberet, sopor inruit super Abram, &c.] 
Significat circa seculi hujus finem magnam perturbationem 
atque tribulationem futuram fidelium. De qua Dominus 
in evangelio: Erit enim tunc tribulatio magna qualis non 
fuit ab initio. 

Dictumque est ad eum: Scito prenoscens, quea peregri- 
num futurum, &c.] Hoc de populo Israel qui fuerat in 
Aigypto serviturus apertissime prophetatum est. Non 
quod in eadem servitute sub AXgyptiis adfligentibus qua- 

dringentos ille populus annos fuerat peracturus, sed in 
Ipsis quadringentis annis prenuntiatum est hoc futurum. 
Quadringenti sane dicuntur anni propter numeri pleni- 
tudinem, quamvis aliquanto amplius sint; sive ex hoc 
tempore computentur, quo ista promittebantur Abrahe, 
sive ex quo natus est Isaac propter semen Abrahz de quo 
ista preedicuntur. Computantur enim ab anno septua- 
gesimo et quinto Abrahz quando ad eum facta est prima 
promissio, usque ad exitum Israel ex gypto, quadrin- 
genti et triginta anni, quorum Apostolus ita meminit: Hoc 
autem dico, inquit, testamentum confirmatum a Deo: que 
post quadringentos et triginta annos facta est Lex, non infir- 
mat ad evacuandam promissionem. Jam ergo isti quadrin- 
genti et triginta, quadringenti poterant nuncupari, qui non 
sunt multo.amplius; quanto magis cum aliquot jam ex 
isto numero preterirent, quando illa in visu demonstrata 
et dicta sunt Abrahz, vel quando Isaac natus est, cente- 
nario patri suo, a prima promissione post viginti quinque 
annos; cum jam ex istis quadringentis triginta, quadrin- 
genti et quinque remanerent, quos Dominus quadringentos 
voluit nominare. 

Generatione autem quarta revertentur huc.| Caath cum 
patre suo Levi ingressus est Agyptum, cujus filius Am- 
ram, cujus filius Aaron, cujus filius Eleasar, qui cum esset 
quartus a Caath, cum patre suo Aaron egressus est 
/Egypto; et illo in solitudine defuncto, ipse terram repro- 
missionis intravit. 

Cum ergo occubuisset sol, facta est caligo tenebrosa, &c.] 
He caligo et clibanus ignis post occasum solis factus, 
significat jam in fine seculi per ignem judicandos esse car- 
nales. Sicut enim afflictio civitatis Dei, qualis antea num- 
quam fuit que sub Antichristo futura speratur, signifi- 
catur tenebroso timore Abrahe circa solis occasum, id est, 
propinquante jam fine seculi; sic ad solis occasum, id est, 
ad ipsum jam finem, significatur isto igne dies judicii diri- 
mens carnales per ignem salvandos et in igne damnandos. 

In illo die pepigit Dominus fedus cum Abram, &c.| Flu- 

vium ASgypti, hoc est Nilum, non dicit magnum sed 
parvum, qui dividit inter 4Zgyptum et Palzstinam, ubi est 
civitas Rinocorura. Pepigit ergo Dominus foedus cum ~ 
Abram in die illo, quo ei hostias animantium et avium 
obtulerat; illud nimirum foedus, ut ipse ac semen ejus 
Domino vota orationum ac victimarum fideli semper corde 
offerret ; et Dominus ipsi ac semini ejus terram Chanaan 
perpetuo possidendam donaret. 


IN CAP. XVI. Igitur Sarat uxor Abre non genuerat 
liberos, &c.] De Agar et Ismahel quomodo synagogam et 
vetus testamentum designent, sicut Sarra et Isaac filius 
ejus ecclesiam ac novum testamentum, Apostolus ad Ga- 
lathas plenissime disseruit. Quod autem ad rem pertinet 
gestam, nullo modo est inferendum, inurendum de hac 
concubina crimen Abrahz, usus est ea quippe ad gene- 
randam prolem, non ad explendam lbidinem; nec insul- 
tans, sed potius obediens conjugi, quz suz sterilitatis 
credidit esse solatium, si foecundum ancille uterum, quod 
natura non poterat, voluntate fecerat suum; et eo jure, 
quo dicit Apostolus: Similiter et vir non habet potestatem 
corporis, sed mulier, uteretur mulier ex altera ad parien- 
dum, quod non poterat ex seipsa. Denique cum ancilla 
gravida superbiret dominez sterili, et hoc Sarra suspicione 
muliebri, viro potius imputasset, etiam ibi demonstravit 
Abram non se amatorem, sed liberum fuisse genitorem, et 
in Agar Sarre conjugi pudicitiam custodisse, nec volun- 
tatem suam, sed voluntatem illius implevisse. Ait enim: 
Kcce ancilla tua in manu tua est, utere ea ut libet. 

Cumque invenisset eam angelus sedentem juxta fontem 
aque, &c.] Consequenter Agyptia in via Sur, que per 
heremum ducit ad ASgyptum ire festinabat. Extenditur 
enim desertum Sur usque ad mare Rubrum, quod ad 
/Egypti confinia pervenit, 

Ecce, ait; concepisti, et paries filium Ismael. | 
Ismael interpretatur, Exauditio Dei; causaque nominis 
exponitur, cum protinus subinfertur; eco quod audierit 

Dominus adflictionem tuam. Notandum autem quia hic 
primus antequam nasceretur, secundus Isaac a Domino 
‘nomen accepit, certi utique gratia mysterli, quia et veteris 
testamenti, quod significatur in Ismael; et novi, quod in 
Isaac, heredes ante secula fuerunt in divina electione 
precogniti. 

Hic erit ferus homo, manus ejus contra omnes, &c.] Signi- 
ficat semen ejus habitaturum in heremo, id est, Saracenos 
vagos, incertisque sedibus, qui universas gentes quibus 
desertum ex latere jungitur incursant, et expugnantur ab 
omnibus: sed hec antiquitus. Nunc autem in tantum 
manus ejus contra omnes, et manus sunt omnium contra 
eum; ut Africam totam in longitudine, sua ditione pre- 
mant, sed et Asize maximam partem, et Europz nonnullam 
omnibus exosi et contrarii teneant. Quod autem dicit: 
Figet tabernacula ; morem gentis antiquum ostendit, qu 
in tabernaculis semper non in domibus habitare solebat. 

Vocavit autem nomen Domini qui loquebatur ad eam, &c.] 
Patet ex his verbis quod Agar non faciem angeli loquentis 
secum, sed posteriora tantum a se abeuntis videre potuit : 
quem tamen se miserando vidisse et hunc viventem, id 
est, verum esse Deum, vel in persona viventis Dei ad se 
venisse cognovit. Mira autem feminz prudentia, vel po- 
tius non miranda, quoniam ad Abrahz familiam pertinebat, 
quod puteum, juxta quem oraculo divino confortata est, a 
vocabulo ejusdem Dei cognomen habere voluit; quasi 
palam intelligens quod puteus ule profunda divina dispo- 
sitionis arcana designaret, quibus adflictioni ejus misere- 
retur eamque ad dominam redire preciperet; ac sobolem 
ejus magnam futuram esse preediceret: Et sicut in puteo 
sive fonte illo, ut supra nominatus est, vivam ac perennem 
videbat aquam ; ita altitudinem divine substantiz semper 
viventem ac sine fine atque principio manentem intellexit, 
atque ab ea puteum recte cognominandum credidit. Cui 
figure congruens Psalmista, cum dixisset: Sicut cervus 
desiderat ad fontes aquarum, ita desiderat anima mea ad 
te, Deus ; continuo subdidit : Sitivit anima mea ad Deum 

vivum. Ut colligeremus quia sicut fontes vivas et in- 
deficientes aquas habent, ita Deus vitam habeat in se 
manentem. Notandum autem quod puteus Agar inter de- 
sertum Cades et Barad hodieque demonstratur, et merito ; 
in testimonium videlicet fidei et confessionis ejus. 


IN CAP. XVII. Postquam vero nonaginta et novem 
annorum esse ceperat, &c.| Unde centenario Abrahe 
nomen amplificatur, testamentum circumcisionis datur, 
Isaac nasciturus promittitur, ut in magno mysterio cen- 
tenarius filium promissionis jam circumcisus accipiat. 
Ambulat autem coram Domino, ut possit esse perfectus, 
qui omnibus momentis in conspectu divinitatis se consis- 
tere et quasi in obsequium ejus positum se esse meminit ; 
quomodo Helias qui ait: Vivit Dominus, in cujus con- 
spectu sto; semper se ad divinum promtum obsequium, 
presentiam sui Conditoris in mente habere signavit; et 
quia primus perfectionis gradus humilitas est, recte sub- 
jungitur : 

Cecidit Abram pronus in faciem.| Legimus autem in 
prioribus sacrz historiz locis viros sanctos Dominum 
invocasse, ei hostias laudis obtulisse, innocentes in con- 
spectu ejus vixisse, nullum vero ante Abram pronum in 
faciem coram Domino corruisse. Verum ille quo altiora 
prioribus dona percepit, eo majores largitori donorum 
gratias sese humiliando reddidit; et quia sue fragilitatis 
cadens in terram humiliter meminit, mox divine potestatis 
eminentiam sublimiter agnoscere meruit. Nam sequitur : 

Dixitque et Deus: Ego sum, et pactum meum tecum.] 
Quid est enim Domino dicere: Ego sum, nisi statum 
eternitatis sua, qua semper idem est, manifeste denun- 
tiare? De qua dicit et Psalmus: Tu autem idem ipse es. 
Huic autem loco concinit illud Evangelii ubi dixit Dominus 
Judzis: Antequam fieret Abraham, ego sum. Apparens 
enim in carne docuit se ipsum esse qui in spiritu quondam 
apparuerat Abrahz, cum idem testimonium essentiz sue, 
quod perhibuerat Abrahe, repetit perhibendo Judzis; 

sed Judzi, quia audierant: Antequam fieret Abraham, ego 
sum, turbabantur; Abraham quoniam audivit: Ego sum 
letabatur, nec dubitabat quod antequam ipse fieret, Deus 
erat: unde et ipse quia verbum divine eternitatis fideliter 
audivit; accepit in augmentum preemii, ut pater multarum 
gentium et vocaretur et esset. Porro Judzi, quia audita 
divinitatis arcana capere non poterant, ejecti de stirpe 
Abrahe, et inter genimina sunt viperarum computati : 
Denique tulerunt lapides ut jacerent in eum; at ille 
abscondit se ab eis, et exivit de templo, ut videlicet a 
lapideis cordibus eorum absconsus, et exiens ad revelandam 
gentibus suz majestatis agnitionem veniret. Nam et tunc 
egressus de templo czco nato lumen reddidit. In figuram 
videlicet gratiz, qua inlustraturus erat corda gentilium, 
Sequitur : 

Erisque pater multarum gentium, &c.] Quia beatus Abra- 
ham cognationem ac domum patris sui ad imperium Do- 
mini deseruit, merito et hoc in munere retributionis acce- 
pit, ut pater multarum gentium existat; adeo utique 
multarum, ut non solum earum que ex ejus semine se- 
cundum carnem prodirent; sed et earum que aliunde 
originem carnis ducentes, fidei et obedientiz ejus vestigia 
sequerentur, sicut Apostolus ad Romanos scribens ple- 
nissime exponit. Sciendum autem quod Abram Pater 
excelsus, Abraham vero Pater multarum dicitur, ut sub- 
intelligatur, gentium. 

Et statuam pactum meum inter me et te, &c.| Vetus 
translatio habet: Et statuam testamentum meum. No- 
tandum autem quod ubicumque in Greco legimus testa- 
mentum, ibi in Hebrzeo sermone sit foedus, sive pactum, id 
est, berith. Non est autem mirandum quare testamentum 
sive pactum Dei sit cum Abraham et semine ejus foedere 
sempiterno, ut sit Deus eorum: quia nimirum hoc fcedus, 
et toto tempore vitz hujus sine ulla intermissione in gene- 
rationibus electorum sese ex ordine sequentium servabitur, 
et in futuro szculo sine ullo fine celebrabitur. Quod vero 
sequitur : 

Daboque tihit et semini tuo terram peregrinationis tue, &c.| 
Operosiore expositione indiget quomodo accipiatur imple- 
tum, sive adhuc expectetur implendum, cum possessio 
quzecumque terrena, zeterna cuilibet genti esse non possit. 
Sed sciendum est zternum a nostris interpretari quod 
Greci appellant Zonion, quod a szxculo derivatum est. 
fon quippe, Greece szeculum nuncupatur. Sed non ausi 
Latini hoc dicere szculare, ne longe in aliud mitterent 
sensum. Sezcularia quippe dicuntur multa, que in hoc 
szculo sic aguntur, sicut brevi etiam tempore transeant. 
/Eonion autem quod dicitur, aut non habet finem, aut 
usque in hujus szculi tenditur finem: Et ideo, sicut et 
supra diximus, terra Chanaan in possessionem zternam 
semini datur Abrahz, quoniam in ea Christiani usque ad 
finem seculi hujus, sive de Judzis, sive de gentibus, 
semen videlicet Abrahz numquam defuturi esse credun- 
tur. 

Dixit iterum Deus ad Abraham: Et tu ergo cusiodies 
pactum meum, &c.| Benigna provisione Dominus primo 
pactum gratiz suz statuit beato Abrahe et semini ejus; 
ac deinde ab illis pactum obedientiz requirit: ut minus 
videlicet terreat labor certaminis, audito prius premio 
perpetusze remunerationis. Circumcidi ergo precipitur 
caro preeputil in signum foederis inter Deum et homines: 
ut hoc signo admonerentur fideles illius temporis, mun- 
dandos se ab omni inquinamento carnis et spiritus, per- 
ficiendam sanctificationem in timore Dei, sed et altiore 
mysterio fiebat circumcisio ila carnalis in signum foederis 
inter Deum et semen Abrahz, quia nimirum in illius 
foederis signum data est, de quo supra dictum est eidem 
Abrahe : Atque in te benedicentur universe cognationes 
terre; quod ad gratiam novi testamenti pertinere nemo 
fidelium dubitat. In hujus ergo fcederis signum nemo 
fidelium dubitat, quod circumcisus est Abraham et semen 
ejus in carne preeputil sui, ut przefiguraretur typice nasci- 
turus de illius semine, qui electos suos ab omni macula 
peccatorum expurgaret, ac perpetua benedictione donaret ; 

cujus expurgationis sacramento congruit apte quod sequi- 
tur: 

Infans octo dierum circumcidetur in vobis.| Octava et- 
enim die Dominus, id est, post sabbatum resurrexit a mor- 
tuis, in cujus passionis ac resurrectionis exemplum bap- 
tizamur a vetustate vitiorum absoluti, quasi spirituali cir- 
cumcisione renovemur ; exponente Apostolo ac dicente: 
Quicumque enim baptizamur in Christo Jesu, in morte 
ipsius baptisati sumus, &c. (Rom. vi. 3.) Qui etiam 
numerus tempori nostre resurrectionis potest aptissime 
congruere, quando immortalitate carnis quam per mortem 
deposuimus universaliter induti, nec peccati aliquid ultra 
in carne, nec corruptionis sumus aliquid passuri. Nam et 
nostra resurrectio octavi diel numero non incongrue figu- 
ratur; quia post sex szculi hujus etates et septimam 
sabbatismi, id est, requiei animarum, que nunc in alia 
vita celebratur, futura est. Octava ergo die circumcidi pre- 
cipiebantur infantes in signum fcederis divini, ut indica- 
retur mystice quia omnes electi per gratiam Dei in hoc 
numero essent a cunctis iniquitatibus absolvendi, a cuncta 
corruptione carnis emundandi, ab ipsa morte etiam quam 
per reatum prime prevaricationis incurrerunt, liberandi. 

Omne masculinum in generationibus vesiris, &c.| Signi- 
ficat gratiam regenerationis et immortalitatis ad omnes 
pertinere fideles, sive ex stirpe Abraham, seu aliunde 
carnis originem ducant. 

Eritque pactum meum in carne vestra, &c.| Quo foedere 
utique significatur quod carnem vestram et animam simul 
perpetua sim innovatione atque immortalitate vestiturus. 

Masculus cujus preputtt caro circumcisa non fuerit, &c.] 
Hac sententia majus ejusdem circumcisionis arcanum 
proditur, quia non solum future in Christo innovationis 
signum est, sed et factee in Adam transgressionis abolitio ; 
quod enim nunc facit baptismum in fide Christi, hoc fecit 
ex illo tempore circumcisio in die octava, qua resurrectio 
Christi designata est; excepto quod circumcisis necdum 
regni ccelestis patebat ingressus, priusquam resurgens a 

morte Dominus omnibus electis ejusdem regni januam ad 
coelos ascendendo reseraret. Propter quod maxime die 
circumcidebantur octava; ut significaretur eos non nis! 
per effectum Dominice resurrectionis veraciter ab omni 
vitiorum labe purgandos. Potest autem movere quo- 
modo dicatur, delebitur anima illa de populo suo, quia pac- 
tum meum irritum fecit, cum hec nulla culpa sit parvuli, 
cujus dixit animam perituram, nec ipse iritum fecerit 
pactum Dei, sed majores qui eum circumcidere non cura- 
runt; nisi quia etiam parvuli non secundum sue vite 
proprietatem, sed secundum communem generis humani 
originem, omnes in illo uno pactum Dei irritum fecerunt, 
in quo omnes peccaverunt. Quia ergo circumcisio signum 
regenerationis fuit, et non immerito parvulum propter 
originale peccatum, quo primum Dei dissipatum est pac- 
tum, generatio disperdet nisi liberatio liberet ; sic intelli- 
genda sunt hec verba divina tamquam dictum sit: Qui 
non fuerit regeneratus, delebitur anima illa de populo suo, 
quia pactum Dei irritum fecit; quando in Adam cum 
omnibus etiam ipse peccavit. 

Dixitque Dominus ad Abraham: Sarat uxorem tuam non 
vocabis Sarai, &c.] Hic apertiora promissa sunt de voca- 
tione gentium in Isaac, id est, in filio promissionis, quo 
significatur gratia non natura: quia de sene et anu sterili 
promittitur filius: quamvis enim et naturalem procrea- 
tionis excursum Deus operetur, ubi tamen evidens opus 
Dei est, vitiata et cessante natura, ibi evidentius intelli- 
gitur gratia; et quia hoc non per generationem, sed per 
regenerationem futurum est, ideo nunc imperata circum- 
cisio est. Quando de Sarra promissus est filius, parentum 
mutantur et nomina, omnia resonant novitatem, et in 
testamento vetere obumbratur novum. Interpretatur 
autem Sarai Princeps mea, Sarra autem Princeps ; causa- 
que nominis immutati hac est; quod antea dicebatur 
Princeps mea, id est unius tantummodo domus. mater- 
familias; postea vero dicitur absolute Princeps ; sequitur 
enim: 

Et ex illa dabo tibi filium cui benedicturus sum, &c.] 
Signanturque non ut in Greco legimus: dixit Deus ad 
Abraham, Sarai uxor tua non vocabitur Sarai; in Hebrzo 
habetur, non vocabis nomen ejus Sarai; id est, non dices 
el, Princeps mea es: futura quippe omnium gentium jam 
princeps esse, unde et Apostolus Petrus mulierum vitam 
instituens ait: Sic enim aliquando et sanctz mulieres, 
sperantes in Domino, ornabant se, &c. (1 Pet. in. 5.) 

Cecidit Abraham in faciem, et risit, §c.] Risus Abrahze 
exultatio est gratulantis, non invisio diffidentis: verba 
quoque illa quze dicebat in corde suo, non sunt dubitantis, 
sed admirantis; attestante etiam Apostolo qui de ipso 
loquens ait: In repromissione etiam Dei non heesitavit 
diffidentia, sed confirmatus est in fide, dans gloriam Deo, 
plenissime sciens quia quzcumque promisit potens est 
et facere. 

Et ait Dominus ad Abraham: Sara uxor tua pariet tis 
jfilium Isaac.| Isaac interpretatur risus, nec dubitan- 
dum est eum ita vocatum ab eo, quod, audita ejus nativitate, 
Abraham riserit in corde suo; risus autem ille decenter 
significat gaudium novi testamenti, in quo fili1 promis- 
sionis, inhabitante in eis Domino, in zeternum exultabunt. 
Quod enim sequitur: 

Et constituam pactum illi, &c.| Semen ejus dicit in eis 
qui fidem imitando Abrahe, merentur audire a Domino: 
Beati qui nunc fletis, quia ridebitis; qualibus se jungens 
Apostolus ait: Nos autem secundum Isaac promissionis 
filii sumus. Specialiter autem nomen Isaac, id est risus, 
qui ex promissione nascitur, congruit Mediatori Dei et 
hominum, de cujus nativitate dixit angelus pastoribus: 
Nolite timere, ecce enim evangelizo vobis gaudium mag- 
num quod erit omni populo. 

Nonaginta novem erat annorum quando circumcidit car- 
nem sui prepuiti, &c.| Unde centenarius erat Abraham, 
et Ismahel tredecim annorum, quando circumcisi sunt ; 
ut post annum nato Isaac Abraham centum annorum 
zetate, et Ismahel quatuordecim, id est bis septem, anno- 

rum perfecte complesset? in magno utique mysterio: 
quia videlicet Isaac novi testamenti, et Ismahel veteris 
tenuere figuram. Isaac namque cum natus est, centena- 
rius erat pater ejus, ut insinuetur gratia novi testamenti 
ad hereditatem regni ccelestis filios suze promissionis 
adducere. Centenarius quippe numerus, ut szpe dictum 
est, in compoto articulari de sinistra transit in dexteram, 
et superna Hierusalem mater nostra ceelestis merito per 
dexteram signatur; nam et quibuscumque hanc intrare 
conceditur, ad dexteram sunt Judicis in novissimo exa- 
mine staturi. In qua nativitate ejusdem Isaac duas an- 
norum hebdomadas impleverat Ismahel; propter videlicet 
sacramentum sabbati, quod in veteri testamento servaba- 
tur; ut incipiente anno quinto decimo, quasi in signum 
resurrectionis, verze videlicet circumcisionis, nasceretur 
Isaac; ubi typice claresceret quia transeunti legali obser- 
vantize, que per Moysen data est, succederet gratia et 
veritas que per Jesum Christum facta est. Nato ergo 
Isaac, qui gratiam novi testamenti preefigurabat, Ismahel 
frater ejus major, qui testamentum vetus designabat, sep- 
tenarium in sua xtate numerum compleverat; quoniam 
observantiam legis, in qua maximum locum sabbatum tene- 
bat, usque ad tempus gratiz decebat extendi: quod 
autem geminatus est idem numerus septenarius ad perfec- 
tionem ejusdem sacramenti pertinet; quod lex Dei nos 
et a servilibus, id est a malis operibus in corpore, et a 
noxiis cogitationibus in mente, feriatos esse desiderat. 
Geminatur numerus septenarius, quia lex et in hac vita 
suis sequacibus requiem corporibus precipit, et in futura 
vita requiem habendam promittit animarum ; nato Isaac 
et primum sue etatis annum inchoante, Ismaliel inchoat 
quintumdecimum, quia apparente gratia evangelii, et ipsa 
quoque lex spiritualiter intellecta, coelestibus sacramentis 
plena fuisse, et gloriam resurrectionis preedicasse reperta 
est; quod autem postmodum adulto Isaac, ad precep- 
tum Sarz ejectus est cum matre sua Ismahel, nequaquam 
debet putari qui vetus testamentum significet abolendum 

per successionem novi testamenti; sed potius quod car- 
nalis observantia legis cum his qui eam carnaliter, etiam 
coruscante gratia evangelii, observandam contendunt, sit 
ab ecclesiz finibus expellenda ; ipsa autem spirituali sensu 
intellecta nec unum iota, neque unum sit apicem perditura, 
donec omnia fiant. 


IN CAP. XVIII. Apparuit autem ei Dominus in convalle 
Mambre sedenti, &c.| Heec apparitio Domini cunctis supe- 
noribus, quibus beato Abrahz toties visus est, constat esse 
sacratior. Et recte post acceptum circumcisionis sacra- 
mentum, post amplificatum nomen quo futurus pater om- 
nium gentium signabatur, secretiora Dei arcana cognoscit, 
quorum videlicet arcanorum quia non solum circumcisio, 
sed et preeputium particeps esse debuit, recte apparitio in 
convalle Mambre facta esse memoratur; Mambre namque, 
ut supra legimus, genere quidem Amorrzus, sed cum fra- 
tribus suis foederatus erat Abrahz; unde apte convallis 
Mambre nostram designat humilitatem, qui de gentibus 
originem carnis habentes, patrem in spiritu ac fide habe- 
mus Abraham, quibus dicit apostolus, trahens ex Abraham 
et carnis et virtutis originem: Adnuntiamus vobis vitam 
zternam, que erat apud Patrem, et apparuit nobis; quod 
vidimus et audivimus adnuntiamus vobis, ut et vos socie- 
tatem habeatis nobiscum. Et quidem in hac lectione, 
excepto spirituali intellectu, multum eedificat legentes, 
quod Abraham ignotos viros: aspiciens, statim cucurrit in 
occursum eorum quasi peregrinis hospitalitatis gratiam 
prebiturus; quod adpropians eis humiliter adoravit in 
terra, quod ministerium suum eos expectare atque accipere 
rogavit, quod consentientibus festinus exhibuit; neque 
hoc per servos et ancillas, sed per seipsum et Saram com- 
plevit. Mirum namque, si non homines, eos cum primo 
vidisset, credidit; cur ad lavandum pedes eis adferre 
voluerit aquam ; quomodo requiescere sub arbore quasi in 
ambulando fessos; quare corpus correficiendo confortare 
quasi jejunio laborantes rogaverit? Si quis vero hanc 

lectionem altius discutere querit, totam spirituales redo- 
lere sensus inveniet. Nam quod Abrahez sedenti in oatio 
tabernaculi sui Dominus apparuit, multum congruit devo- 
tioni ipsius Abrahe, simul et omnium ejusdem promissionis 
heredum, qui peregrinos se hujus seculi et incolas, cives 
vero alterius vitz, hoc est patriz ccelestis, esse testantur. 
Tabernaculis vero in itinere vel in bello; domo autem in 
patria uti solemus: in quo mysterio etiam Isaac et Jacob 
in tabernaculis habitasse leguntur. Manet autem in medio 
tabernaculi sui quicumque et peregrinum se, nec semper 
victurum in hoc seculo novit, et nihilominus quantum 
valet seculi negotiis atque inlecebris sese implicare non 
erubescit. Abraham vero et ejus sequaces qui necessitate 
tantum, non autem et voluptate, que mundi sunt agunt, 
quasi in ostio tabernaculi sui sedent, quia jam jamque 
exire de mundo parati, ingressum vite sequentis letanti 
semper animo atque ad futura premia extento przsto- 
lantur. Et bene additur, in ipso fervore diei: fervor 
quippe diei, in quo Abraham in ostio tabernaculi sui sede- 
bat, virtutem designat dilectionis, qua ipse in mente re- 
spectu Solis justitize ardebat; talisque status, et loci, et 
temporis decebat eum qui Dominum erat visurus, et ejus 
colloquio fruiturus, in quo et advena mundi hujus figu- 
raretur, et verze ccelestis gratiz luce inradiatus, et amore 
divinze contemplationis inhianter accensus. 

Cumque elevasset oculos, apparuerunt ei tres viri, &c.] 
Quod tres viri el apparuerunt, mysterium est Sanctze 
Trinitatis; denique cum tres vidisset, unum adoravit, et 
precatus est Dominum, quia etsi in personis est Trinitas, 
in divinitate est tamen una et coadoranda Dominantis 
zequalitas, sicut etiam in Isaia cum angelice virtutes gloriam 
Sanctz Trinitatis canerent dicentes, Sanctus, sanctus, sanc- 
tus, mox unitatem dominationis ac deitatis subjungunt 
addentes: Dominus Deus omnipotens, plena est omnis 
terra gloria ejus. Et bene dicitur quia visurus angelos 
elevaverit oculos Abraham, quia nimirum necesse est, ut 
qui cives cceli videre, qui divine majestatis gloriam et 

arcana nosse concupiscit, omnem mentis intuitum ab 
infimis desideria erigat, ac sedula intentione ad lucem veri 
Solis aperiat. Bene subinfertur, quia cum vidisset angelos, 
cucurrit in occursum eorum, adorans, eosque ne se trans- 
irent rogavit : quia necesse est ut quotiescumque gustum 
aliquem interne dulcedinis animo concipimus; mox om- 
nibus votis, ac promtis bonorum operum gressibus sataga- 
mus, ne nos citius eadem dulcedo relinquat; sed que ad 
tempus gustata est, memoria supernz suavitatis mentes 
nostras aliquanto diutius reficiat, atque ab hujus mundi 
delectationibus et curis abstractas in zternorum contem- 
platione suspendat. Movet forte aliquos quomodo vel in 
hac lectione Abraham, vel in sequente Loth angelos videns, 
hospitio quidem quasi homines susceperit, et quasi mor- 
tales cibis humanis refecerit; cum quibus tamen quasi 
cum Deo loquebantur, eorumque verba non aliter quam 
oracula coslestia susceperunt. ‘Sed credibile est,” ut 
sanctus Augustinus ait, “quod et Abraham in tribus, et 
Loth in duobus viris Dominum agnoscebant; cui per sin- 
gularem numerum loquebantur, etiam cum eos homines 
esse arbitrarentur. Neque enim aliam ob causam sic eos 
susceperunt, ut tamquam mortalibus, et humana refectione 
indigentibus, ministrarent ; sed erat profecto aliquid quo 
ita excellebant, licet tamquam homines, ut in eis esse Do- 
minum sicut esse adsolet in prophetis, hi qui hospitalitatem 
illis exhibebant dubitare non possent: atque ideo et ipsos 
aliquando pluraliter, et in eis Dominum aliquando singu- 
lariter, appellabant. Angelos autem fuisse scriptura tes- 
tatur; non solum in hoc Genesis libro, ubi hc gesta 
narrantur ; verum etiam in Epistola ad Hebreos, ubi cum 
hospitalitas laudaretur, per hanc, inquit, etiam quidam 
nescientes hospitio angelos receperunt. Verum in hac 
susceptione et: hoc sentire congrue potest, quia divinitus 
sit procuratum ut angelos videntes patriarch, velut ho- 
mines quidem susciperent ; sed tamquam Deum venera- 
rentur, quatenus per distinctionem talis obsequii ac devo- 
tionis prefiguraretur quandoque futurum, ut ipse Dominus 
02 

in carne apparens cibis satiaretur carnalibus et hospitio 
reciperetur humano. In quo tamen hospitio magis evan- 
gelizandi et infirmos sanandi quam manducandi ac bibendi 
operam daret; sicut szepissime factum evangelica testatur 
historia. Denique expositores sacrarum litterarum hoc in 
loco intellexere completum quod ait Dominus Judzis: 
Abraham pater vester exultavit ut videret diem meum; et 
vidit, et gavisus est. Diem quippe Domini vidit, cum 
tres angelos videns, unum adoravit, et allocutus est Domi- 
num; quia in trium distinctione personarum, unius cog- 
novit essentiam majestatis. Refecit eos epulis adpositis, 
quia intellexit eum de suo semine nasciturum, qui cum 
sit Deus ante secula, Patri consubstantialis, homo in fine 
seculorum verus, veraciter inter homines conversaturus 
appareret ; cibi autem quibus eos refecit, et ipsi spirituali- 
bus sunt pleni sacramentis, de quibus ita memoratur: 
Festinavit Abraham in tabernaculum ad Sarram, dixitque 
ei: Accelera, tria sata simile commisce, &c.]| Ubi primo 
notandum, quia cuncta velociter aguntur velut vere in 
ministerium divinz susceptionis; festinat Abraham, acce- 
lerare jubet Sarram, properanter famulus injunctum com- 
plet officium, ut patenter innotescat, quia beatus Abraham 
veraciter, juxta vocem Domini, exultavit ut videret diem 
ejus ; et vidit, et gavisus est: sed et omnes qui respectu 
diving gratiz tanguntur in animo, confestim in obsequium 
supernz voluntatis, latis bonorum operum et cogitatuum 
passibus exiliunt, seque ac suos auditores ad accelerandam 
observationem mandatorum ccelestium sedula exhortatione 
provocant. Simila ergo, quam commiscuit Sarra ut refi- 
ceret angelos, interna est dulcedo sermonis Dei, quam 
celesti Hierusalem, sancti videlicet ecclesiz, pollicetur 
propheta, dicens de Domino: Qui posuit fines tuos pacem, 
et adipe frumenti satians te. Statimque qui esset adeps 
frumenti, manifestius exponens, adjecit: qui emittit elo- 
quium suum terre. Tria sunt autem sata ejusdem simile ; 
quia in scriptura sacra triplex est sensus intelligentie, 
historicus videlicet, allegoricus, et anagogicus: verbi gra- 

tia; Domine, dilexi decorem domus tuz ; juxta historiam, 
decorem domus, quam fecit Salomon Domino, inviolabilem 
permanere desiderabat ; laudante eum in illa populo ejus. 
Juxta allegoriam, decorem sancte ecclesie per orbem 
universum fulgere desiderabat, cui dicit apostolus: Vos 
enim estis templum Dei. Juxta anagogen, id est, sensum 
ad superiora ducentem, cupiebat videre decorem patrize 
celestis domus, scilicet non manufactz, sed stern in 
ceelis. Hujus mensurz triformis et in evangelica parabola 
facit Dominus mentionem, Simile est, inquiens, resnum 
celorum fermento, quod acceptum mulier abscondit in 
farine satis tribus, donec fermentatum est totum. Fer- 
mentum namque evangelicum mulier in farine satis tribus 
abscondit ut totum fermentetur, cum sancta ecclesia, 
quam hoc in loco Sarra significat, sive historiam in scrip- 
turis przedicet, sive allegoriam revelet, seu ad superna con- 
templanda oculum sue expositionis adtollat, semper ut 
dictis suis virtutem sive Dominice seu fraterne caritatis 
Instituit. Neque ullatenus se scripturam recte intellexisse 
quisquam putet, in qua institutionem caritatis invenire 
non potuit. Satum est autem genus mensure apud Pa- 
lestinos, unum et dimidium modium capiens: quod autem 
Sarra subcinericios facit panes, multum ad rem pertinet. 
Subcinericii panes dum coquuntur, ipsi quidem cum igni 
coquuntur, latent in abdito, sed solus qui super adgregatur 
cinis intuentium oculis patet, at ubi cocti fuerint, remo- 
vetur cinis, ac mundi ante ora vescentium panes transfe- 
runtur, quia nimirum eloquia Domini igne sunt examinata, 
videlicet Spiritus Sancti, per quem scriptura ipsa confecta 
est; sed aliquoties vilitate ac simplicitate stili ipse in se 
scientiam in tantum obtineat, ut quid in se fervoris spi- 
ritualis, quantum alimonize cclestis habeat, non facile 
luceat: at dum ablato velamine littere per ministerium 
preedicatoris suavitas sensus spiritualis auditorum cordibus 
reseratur, quasi, excusso cinere, panes dulcissimi reficiendis 
fidelibus offeruntur. Vitulus quoque tenerrimus et opti- 
mus quem de armento tulit Abraham, ipsum Mediatorem 

Dei et hominum significat, quem pro revertente a se filio 
juniore, id est, populo gentium, juxta parabolam evangelii, 
pater clementissimus mactavit. Ipse namque est vitulus 
de armento tenerrimus et optimus, ad occidendum coquen- 
dumque singulariter coeli civibus adsumtus, quia de omni 
humano genere solus est specialiter electus, cujus sanguine 
mundus redimeretur, et per quem instaurarentur non so- 
lum que in terra, sed etiam que in celis sunt in ipso, ut 
apostolus ait. Qui videlicet vitulus recte tenerrimus et 
optimus dicitur: quid enim tam tenerum tamque opti- 
mum, quam est ille qui humiliavit se pro nobis erigendis, 
factus obediens Patri usque ad mortem, mortem autem 
crucis ? 

Tulit quoque butyrum, et lac, &c.| Per lac primordia et 
velut elementa legis Mosaic, per butyrum evangelice 
perfectio doctrine: per lac simplicitas litterze in scripturis, 
per butyrum virtus sensus mystici qui de littera generari 
solet exprimitur. Vel certe lac initium fidei, butyrum 
perfectionem operis que ex fide creatur insinuat. Quz 
cuncta Abraham posuit coram viris quos susceperat, ut 
significaret filios promissionis epulas spirituales Domino 
semper oblaturos, panes videlicet lectionum sanctarum, 
vitulum Dominice Incarnationis, lac fidei sive historic 
perfectionis ; butyrum sensuum sive operum bonorum, 
ubi bene adjungitur : 

Ipse vero stabat jurta eos sub arbore :| Quia nimirum ita 
epulis fidei et virtutum Dominum bene vivendo pascere, id 
est, delectare debemus, ut semper nos in conspectu ejus 
adsistere meminerimus, juxta illud beati Heliz: Vivit Do- 
minus, in cujus conspectu sto. Et sicut Psalmista: In 
conspectu, inquit, angelorum psallam tibi. Et hoc sub 
arbore Dominicz passionis, dicentes cum Apostolo: Mihi 
autem absit gloriari nisi in cruce Domini nostri Jesu 
Christi. 

Cumque comedissent, dixerunt ad eum: Ubi est Sarra — 
uxor tua? &c.] Ambo quidem Domini domus, et Abraham 
videlicet et Sarra, cum summa festinantia refectionem prz- 

parant ; sed quasi in domo bene disposita Abraham cum 
paratis epulis audentior ad Dominum accedit: Sarra timore 
ac verecundia muliebri sese in tabernaculo, immo post 
ostium tabernaculi cohibet, nec jam adpropiare audet, sed 
de abditis que vir suus cum Domino loquatur auscultat : 
ideoque quoniam et devota Deo, et suo bene subdita erat 
marito, gaudium partus quod multum desiderabat audivit ; 
nec quidem cujuslibet partus, sed illius in quo benedictio- 
nem et ipsa in futuro et omnes acciperent nationes. Bene 
autem postquam comederant angel, filium suis hospitibus 
promittunt nasciturum; quia cum epulas bonz nostrz 
operationis et fidei Dominus susceperit, gratia nos suze 
benedictionis remunerat. Comederunt autem angeli, vel 
potius comedisse videbantur, ut sanctus Raphael exponebat 
Tobiz, ut sacramentum Dominice Incarnationis, in qua 
ipse magni consilii Angelus tamquam homo erat manduca- 
turus, non solum visibiliter apparendo, sed etiam ad men- 
sam hominum residendo ac manducando, figurarent; sed 
illi, sicut idem Raphael ait, cibo invisibili, id est, qui ab 
hominibus in carne degentibus videri non potest, uteban- 
tur; videlicet gaudio contemplationis; de qua et Dominus 
in evangelio: Quia angeli, inquit, eorum in ccelis semper 
vident faciem Patris mei qui in ccelis est; semper etenim 
vident, hoc est etiam cum ad nos aliqua ministraturi foris 
veniunt: credibile est autem quod esca quam manduca- 
bant, statim ut spirituale vel etherium corpus eorum con- 
tigit, velut aqua ardenti flamme injecta consumta fuerit, et 
non sicut aqua arenti terre infusa, ad reficiendum corpus 
eorum profecerit, quomodo in nobis, cum manducamus, 
fieri solet. 
_ Erant autem ambo senes provecteque etatis, &c.| Ad 
faciendam auxesin potentiz ccelestis, ambos dicit esse se- 
niores, et insuper Sarram, cum fuisset sterilis, tum etiam 
cruore menstruo jam destituam, propter quod jam parere 
non posset, etiamsi sterilis non fuisset. Porro si femina ita 
sit provectioris zetatis, ut ei solita mulierum adhuc fluant, 
de juvene parere potest, de seniore non potest; quamvis - 

adhuc possit ille senior, sed de adolescentula gignere, sicut 
Abraham post mortem Sarre de Cethura potuit, quia vivi- 
dam ejus invenit ztatem; hoc ergo est quod nimirum 
commendat Apostolus cum ait: Qui preter spem in spe 
credidit, &c. (Rom. iv. 13.) Ad hoc enim dicit Abrahze 
jam corpus fuisse emortuum, quoniam non ex omni femina, 
cui adhuc esset aliquod pariendi tempus extremum, generare 
ipse in illa etate adhuc posset: ad aliquid enim emortuum 
corpus intelligere debemus, non ad omnia; nam si ad 
omnia, non jam senectus vivi, sed cadaver est mortul. 

Que risit occulte dicens : Postquam senui, &c.| Hujus sen- 
tentiz meminit Apostolus Petrus, cum mulieres viris suis 
obtemperare admonens adjecit: Sicut Sarra obediebat 
Abrahz, dominum eum vocans. Videtur autem simile 
huic loco quod supra de Abraham legitur; quia, audito 
Sarre partu, ceciderit in faciem, et riserit in corde suo 
dicens: Putasne centenario nascetur filius, et Sarra nona- 
genaria pariet ? addiditque dicens ad Deum: Utinam Is- 
mahel vivat coram te! verum quia Apostolus dicit quod 
Abraham non heesitaverit diffidentia, Sarram vero hesitasse, 
sequens Domini sermo manifestat dicentis ad Abraham : 

Quare risit Sarra dicens: Num vere paritura sum anus ? | 
Restat intelligi quod audito quia Sarra paritura esset 
filium, et Abraham prius riscrit admirans in gaudio, et ipsa 
Sarra postmodum dubitans in gaudio; cujus tamen du- 
bietas, continuo data ratione divine potentiz, ablata est, 
dicente ad eum Angelo: 

Numquid Deo est quicquam difficile? &c.] Qua audita 
sententia, adeo dubietate omni remota, in fide confirmata 
est, ut merito de illa dicat Apostolus; Fide et ipsa Sarra 
virtutem accepit ad emissionem seminis. Quod autem 
dicit, revertar ad te, et adjunxit, vita comite, humano qui- 
dem more loquitur, quasi diceret, si vita comes fuerit. 
Sed altius intelligendum quod angeli semper vita comite 
sive in celis conversentur, seu ad terras descendant, illa 
utique vita que dicit: Sicut enim Pater habet vitam in 
semctipso, sic dedit et Filio vitam habere in scmetipso; 

cujus videlicet vitz visione atque illustratione et angeli et 
homines sancti fiunt perpetuo beati. Comparandus sane 
videtur hic locus a contrario factis protoplasti; ille etenim 
post reatum prezvaricationis non vidisse Dominum Deum, 
sed vocem tunc deambulantis in paradiso perhibetur au- 
disse: hic futurz benedictionis fide, spe ac dilectione 
accensus vidit stantem Dominum ; quia nimirum cum hoc 
mansura erat, ab illo contemplatio divine claritatis abs- 
cesserat: ille audita voce Domini Dei abscondit se tre- 
mebundus, quia profecto se errasse erubescebat. Hic viso 
Domino statim lztabundus adcurrit, cui se complacuisse 
obedientize merito credebat. Ille ad auram post meridiem, 
iste in 1pso fervore diel; quia hic divini amoris igne flagra- 
bat, ille divinz protectionis et dilectionis a se lucem pec- 
cando fugaverat. Hic hospitem Dominum recipit ac refi- 
cit, ut adpositis epulis carnalibus insinuet quod eum epulis 
spiritualibus in corde pie vivendo reficeret ; juxta quod ipse 
Dominus de suis amatoribus promisit: Ecce sto ad ostium 
et pulso; si quis audierit vocem meam, et aperuerit mihi, in- 
trabo ad illum, et coenabo cum illo, et ipse mecum; ille, id 
est, protoplastus, qui vetitum comedit et eas quas in pre- 
sentia Domini angelorumque ejus habere perpetuas poterat 
delicias amisit, foris etiam a ligno vite visibiliter exclusus, 
ut patenter ostenderetur, quod sapientiz fructum incor- 
ruptibilem, quo invisibiliter frui solebat, perdidit. st quia 
beatus Abraham merito pie devotionis jam fructum sa- 
pientize et vitze quze Christus est aliquantisper gustaverat ; 
recte sub arbore consistens Dominum vidisse ac suscepisse 
narratur. Illic Eva, relicto timore divino, neglecto viri 
consilio, accessit temeraria ad serpentem, in quo diabolus 
loquebatur, a quo seducta ad comedendum vetita, virum 
quoque suze prevaricationis complicem fecit; propter quod 
et juste damnationis cum viro accepta sententia audivit 
inter alia, In dolore paries filios ; primumque Cain filium 
maledictionis et fratricidam genuit. Hic Sarra subdita 
timori divino, simul et religiosam viri fidem atque operatio- 
nem secuta, apparente Domino, expectabat ipsa domi donec 

vir occurreret, et que essent agenda disceret; sed et epulis 
in susceptionem Domini preparatis, nihilominus ipsa se 
domi verecundata retinuit ; ac virum suum cum eis przire 
ad Dominum eique munera suz devotionis simul et ipsius 
offerre gaudebat. Quapropter ambo remunerationem sul 
beneficii promissa sobole perceperunt ; nec qualibet sobole 
sed illa utique in qua benedicerentur omnes gentes. Et me- 
rito, ibi enim reatus prevaricationis in primo Adam debita 
ultione plectebatur; hic tempus redemtionis per secundum 
Adam et presagabatur futurum et parabatur. Sequitur: 

Cum surrexissent ergo inde viri, direxerunt oculos contra 
Sodomam, &c.}] Cum surrexisse dicantur inde viri, osten- 
ditur quod sedentibus eis, adstans ministrabat Abraham, 
quamvis primo stantes viderit. Direxerunt autem oculos 
contra Sodomam, ut sicut fidem beati Abrahz letis pro- 
missionibus remunerarent, ita perfidiam impiz civitatis 
flammis ultricibus perderent; juxta illud Psalmistz, qui 
cum de sanctis pietatem Domini premisisset: Oculi Do- 
mini super justos, et aures ejus ad preces eorum ; protinus 
severitatem ejus in reproborum ultione subjunxit: Vultus 
autem Domini, inquiens, super facientes mala, ut perdat de 
terra memoriam eorum. Quod autem cum angelis gradie- 
batur, Abraham deducens eos, ex consuetudine devotz 
hospitalitatis fecisse credendus est; sed felices illi gressus, 
quibus homo cum angelis ingredi meruit in terra, eosque 
cum ad se venissent visitandum ad ccelum redituros dedu- 
cere; felix autem nunc eorum vita qui angelicam in terris 
conversationem sequuntur ; videlicet sobrie et juste et pie 
et caste vivendo, ac divinis laudibus semper, quantum 
mortali possibile est, vacando. Verum beatus Abraham, 
quia Dominum adeo gaudenter venientem excepit, ut etiam 
abeuntes quasi domesticos deducere curaret, meretur alti- 
ora divinorum operum secreta cognoscere, qui et ipse 
districtionem supernz animadversionis venturam mundo 
intelligens; sicut prius se Deo devotum in hospitibus 
suscipiendis ostenderat, ita erga proximos sollicitum pro 
eis postmodum supplicando monstravit. 

Dixit taque Dominus: Clamor Sodomorum, &c.| Clamo- 
rem Sodomorum scelerum famam vel potius infamiam dicit, 
a quo nos prohibens Apostolus dicit: Omnis amaritudo et 
ira et indignatio et clamor et blasphemia tollatur a vobis cum 
omni malitia; cui nimirum clamori contrarius est clamor 
electorum, de quo confidenter suo Creatori supplicantes, 
aiunt dicentes singuli; Domine, exaudi orationem meam, 
et clamor meus ad te perveniat. Magnus quippe illorum 
clamor est meritum sublime et intentio fidei ccelestia sola 
quzrens, ubi Christus est in dextera Dei sedens; qui 
quoniam non terrenas opes, non gloriam inanem caducam- 
que, non moritura carnis gaudia, sed superna tantum bona 
desiderant ; altum profecto et quasi clamore personum 
est omne quod agunt. Verum multiplicato clamore pec- 
catorum, id est, enormi illorum scelere; videamus quid 
sequitur. 

Descendam, (inquit,) et videbo utrum clamorem, &c.] 
Quod ergo se descendere Dominus ad videndum an idem 
clamor verus esset, aiebat; non suam ostendit ignoran- 
tiam, qui omnium habet scientiam, sed nostram instruit 
temeritatem, ne antequam perfecte discamus, proximorum 
reprehendere facta presumamus; quod ipsum nos et in 
constructione turris docet, ubi scriptum est: quia descen- 
dit Dominus videre civitatem et turrem quam edificabant 
filii Adam ; quid enim de ccelo in terram non videret, de 
quo scriptum est: quia nudus est infernus coram illo, et 
nullum est operimentum perditioni. 

Converteruntque se inde, et abierunt Sodomam, &c.]| 
Legitur in sequentibus quod duo angeli Sodomam venerint 
et suscepti sint a Loth; unde verisimile videtur quod 
hoc in loco duo angeli discesserint ab Abraham, et ille 
cum uno qui secum remansisset locutus pro civitate peri- 
tura intercesserit. In qua intercessione precipue beati 
Abrahz perpendenda est humilitas, qui cum tanti sit 
habitus apud Deum, ut et eum hospitio quasi familiarem 
susciperet, et apud ipsum pro aliis quasi apud unanimum 
amicum intercederet ; nihilominus in sua zstimatione vilis 

ipse permansit ac despectus; unde in secunda sua oratione 
dicit ad eum, 

Quia semel ce, loguar ad Dominum meum cum sim pul- 
vis et cinis.| Quo verbo manifeste nostram redarguit super- 
biam, qui longe ab altitudine meritorum ejus distantes, 
longe a conlocutione divina pro nostra tarditate atque 
inertia remoti, mihilominus typo elationis inflati, cinerem 
nos ac pulverem futuros minime recolimus: nam beatus 
Abraham quo divine visionis puritati altius adpropinqua- 
vit, eo certius suz fragilitatis infirma dispersit et abjecta. 
At nos qui a contuitu interne claritatis nubilo nostre 
pravitatis excludimur, tanto minus insite nobis miserie 
tenebras deflemus, quanto nil preter has intueri solemus. 


IN CAP. XIX. Veneruntque duo angeli Sodomam ves- 
pere, &c.] Non sine causa angeli qui ad meridiem ad 
Abraham venerant, vespere Sodomam venire perhibentur : 
quia nimirum illi prospera ac leta nuntiare, huic adversa 
inferre vencrunt; ille fructu lucis ad ccelestia flagrabat, 
hc vitiorum tenebris obsessa perditioni zternz pro- 
pinquabat. | 

Qui cum vidisset, surrexit, et ivit obviam eis, &c.| Mag- 
num perfectumque in beato Loth exemplum Deo devote 
hospitalitatis ostenditur, qui ingredientes urbem hospites 
non solum occurrens excipere paratus fuit; verum etiam 
ut ad se diverterent secumque requiescerent obnixius 
postulabat. Renuebant autem primo domum ejus intrare, 
quod tamen postmodum eo compellente facere consense- 
runt; ut sic industriam hospitalitatis ejus diligentius 
probarent; probatam dignius remunerarent, dum eum a 
peccantium interitu cum sua domo eriperent. 

Prius autem quam irent cubitum, viri civitatis vallaverunt 
domum, &c.] Hoc est quod propheta Esaias de populo 
Israel supra modum peccante ait: Peccatum suum sicut 
Sodoma pradicaverunt, nec absconderunt. Peccatum 
quippe suum sicut Sodomitz przdicaverunt, nec abscon- 
derunt, cum absque respectu pudoris alicujus omnes a 

puerili zetate usque ad ultimam senectutem masculi in mas- 
culos turpitudinem operari solebant ; adeo ut ne hospiti- 
bus quidem ac peregrinis sua scelera abscondere, sed et 
hos vim inferendo, suis similes facere sceleribus, atque 
suis facinoribus implicare contenderent. Quod vero furen- 
tibus eis in tale flagitium patrandum dicit inter alia 
Loth : 

Habeo duas filias, &c.| Quoniam prostituere volebat 
filias suas hac compensatione, ut viri hospites ejus nihil 
a Sodomitis tale paterentur; utrum admittenda sit com- 
pensatio flagitiorum vel quorumque peccatorum, ut nos 
faciamus mali aliquid, ne alius gravius malum faciat; an 
potius perturbationi Loth non consilio tribuendum sit, 
quia hoc dixerit, merito quzritur; et nimirum periculo- 
sissime admittitur hzc compensatio; si autem perturba- 
tioni humane tribuitur, et menti tanto malo permote, 
nullomodo imitanda est. 3 

Et ecce miserunt manum viri, et introduxerunt ad se 
Loth, &c.}] Quod ostium Loth obcluserunt angeli, ne vel 
ipsum, vel aliquem de domo ipsius possent ad perdendum 
rapere Sodomitz, patenter insinuat quia nullum de electis 
Dei perditura sit impietas et persecutio reproborum, 
dicente Domino de ovibus suis: Et ego vitam zternam do 
eis, et non peribunt in zxternum, et non rapiet eas quis- 
quam de manu mea. Quod item Loth facultate ab angelis 
data nullum de civibus perfidis, ne de suis quidem cog- 
natis sive amicis, tametsi multum conatus, potuit ad salu- 
tem revocare; significat quia nullius labor hominis ad 
numerum preedestinatorum qui ante constitutionem mundi 
electi sunt a Domino, vel unam possit animam adjicere : 
Novit enim Dominus qui sunt ejus. Verum etsi nostram 
fragilitatem qui ad electorum sortem pertinent latet; non 
tamen ab agenda cura nostre salutis cessandum, non ab 
instruendis proximis lingua est continenda; sed ad exem- 
plum beati Loth, et nobis caste vivendum, et errantium 
quoque correctioni officium pietatis impendendum: con- 
stat enim quia etsi predestinatos ad interitum salvare 

nequivimus, nostre tamen benignitatis quam erga illorum 
salutem impendimus mercedem non perdimus. 

Et eduxerunt eum posuerunique exira civitatem, &c.] 
Generaliter quidem incendium et perditio Sodomorum, 
de qua ereptus est Loth, poenam ultime districtionis 
designat ; quando completa in fine seculi summa electo- 
rum, omnes impii eternum rapientur in ignem, Domino 
exponente, qui ait: Similiter sicut factum est in diebus 
Loth, edebant et bibebant, &c. (Luc. xvii. 28.) Cui adtesta- 
tur etiam apostolus Judas, dicens: Sicut Sodoma et Go- 
morra et finitime civitates, simili modo et hz fornicatz 
sunt, abeuntes post carnem alteram, facte sunt exemplum, 
ignis zeterni poenam sustinentes. Potest autem idem ignis 
Sodomiticus etiam flammas vitiorum quibus in hac vita 
reprobi uruntur, atque ad sempiternum preparantur in- 
cendium non inconvenienter insinuare, qui cum nunc in , 
concupiscentiis terrenis carnisque inlecebris ardere non 
cessant, tunc igne ultionis ardere numquam desistent. 
Hunec quoque sensum Domino adfirmante, immo etiam 
docente, qui ait: In illa hora qui fuerit in tecto et vasa 
ejus in domo, ne descendat tollere illa; et qui in agro, 
similiter non redeat retro; memores estote uxoris Loth. 
Neque enim docemur ne instante articulo ultimi examinis, 
culmen rectz conversationis deserentes, ad ima concupis- 
centiz mundialis animum deflectamus; vel ne _ relicto 
aratro agriculture spiritualis, retro respiciamus, quando 
non ultra nobis operum aliqua correctio restat, sed eorum 
quze operati sumus reddenda ratio instat ; verum potius 
imminente judicio, fidelibus heec exhortatio datur, ut 
coeptis bonis ac salubribus insistant, ne vitiorum qux 
reliquere contagia repetentes, Loth imitentur uxorem, 
que ardentem sulphure Sodomam dum incauta respice- 
ret, versa est in statuam salis. Dum ergo nos Dominus 
uxorem Loth imitari prohibet, ostendit profecto quod 
incendium civitatis, ad quod oculos reduxerat, flammas 
vitiorum, quas vitare et valemus et debemus, exprimit. - 
Unde nunc exhortatio angelorum, qua eductum de Sodo- 

mis Loth admonuerant ne retro respiceret, neque in omni 
circa regione consisteret, sed montem salvandus peteret, 
et spiritualiter intelligenda, et maxima est nobis intentione 
sequenda; ne videlicet ardores et incentiva vitiorum que 
parumper evasisse videmur, incauti repetamus, neque 
omnimodis in vicinia peccantium, quantum possibile est, 
manere consentiamus, ne illorum exemplo a nostre via 
rectitudinis aberremus, juxta illud Psalmiste de beato 
viro: Et in via peccatorum non stetit; sed ad fastigium 
arduz conversationis conscendere ocius curemus. 

Dixiique Loth ad eos: Queso, Domine mi, quia invenit 
servus tuus gratiam coram te, &c.| Non ita presidium 
vicinee civitatis petiit beatus Loth, quasi malum sibi alicu- 
jus plage superventurum timeret, si ad montem pervenire 
potuisset ; sed ea potius intentione ad civitatem juxta posi- 
tam divertere cupiebat; ne dum montis altitudinem, qui 
longius aberat, peteret, in ipso itinere positum flamma 
quz impiis proxima imminebat, absumeret. 

Ecce etiam in hoc suscept preces tuas, ut non subvertam 
urbem, &c.| O quanta viscera divinz pietatis, non solum 
justum a perditione sceleratorum liberat, sed et plurimis 
eorum propter salutem ejusdem justi vitam quam non 
meruere concedit; ut et in eis qui perirent quid impietas 
mereretur ostenderet, et in his qui remanerent quantum 
intercessio piorum apud Deum valeret indicaret. 

Idcirco vocatum est nomen urbis illius Segor.| Segor 
interpretatur Parva, quz idcirco sic vocata est, quia dix- 
erat Loth, Numguid non modica est. Prius autem Bale 
vocabatur, ut in superioribus legitur; Contraque Regem 
Bale: ipsa est Segor. Interpretatur autem Bale, devo- 
ratio, quam ita dictam aiunt Hebrei quod tertio terre 
motu absorta sit. Sicut autem Sodoma ardens flammas 
vitiorum, et mons ad quem ascendere Loth jubetur, virtu- 
tum culmen insinuat; ita Segor quemdam bone conver- 
sationis modum minus perfectum designat; qui etsi a 
celsitudine perfectorum adhuc longe abest, jam tamen a 
contagio sceleratorum secretus est. Verbi gratia, qui con- 

jugalem recte servat vitam, a fornicationis quidem flamma 
sulphurea evasit; nec tamen montem continentie con- 
scendit : qui a rapinis atque avaritia manum mentemque 
avertit, ac de rebus habitis pauperibus dare consuevit ; 
necdum tamen omnia relinquere potuit; de incendio 
quidem Sodomorum effugit, moenia parvee civitatis in qua 
periculum interitus evaderet intravit ; sed necdum arcem 
virtutis in qua jam perfectus emineret ascendit, et cetera 
hujusmod1. 

Sol egressus est super terram, et Loth ingressus est 
Segor, &c.| Solis egressio super terram, cum qua subversz 
sunt Sodoma et Gomorra, manifestationem ultimi designat 
examinis; quando, justis omnibus ereptis, impios repen- 
tinus opprimet interitus. Et recte utique Dei judicio fac- 
tum est, ut qui beatum Loth in tenebris noctis multum 
laborantem ac renitentem suis flagitiis inretini tentaverunt, 
adveniente subito die, hunc ereptum cernentes, ipsi pror- 
sus interirent, quique ipsi foedis voluptatibus carnis in 
tenebris arserant, apparente subito mane, sulphure consu- 
merentur et igne: quia et omnes qui in cecitate mentis 
occulte vitiis inserviunt, in cognitione sui sceleris palam a 
districto Judice feriuntur. Item notandum quod una 
eademque nocte et Loth hospite Domino gaudebat et 
defendebatur ab hostibus; et Sodomitz sua scelera accu- 
mulare, etiam ipso Loth cum hospitibus suis foedato, labo- 
rabant ; orto autem sole, hic liberatus pro sua justitia, illi 
pro sua impietate damnati: quia nimirum in nocte hujus 
seculi et sancti gaudent in cubilibus suorum cordium reci- 
pere illum qui dixit: Ecce ego veniam et habitabo in 
medio tui; et in Apocalypsi: Ecce sto ad ostium, et 
pulso; si quis audierit vocem meam, et aperuerit mihi 
januam, introibo ad illum, et ccenabo cum illo, et ipse 
mecum. Et impii suis tentationibus, vel opera fidelium, 
vel ipsam corrumpere fidem querunt; apparente autem 
mane futuri seculi, hi coronam vitz accipiunt, illi poenam 
perpetuz mortis incurrunt. Condigna autem suis scele- 
ribus poena Sodomite pereunt. Nam quia in putredine 

luxurig et ardore libidinis vitam duxerunt impiam, merito 
cum flammis ignium etiam fcetore sulphuris puniuntur. 
Nec dubitandum quia tali poena non solum ad przsens 
damnati, sed etiam sunt perpetuo damnandi, dicente apo- 
stolo Johanne: Timidis autem, et incredulis, et exsecratis, 
et homicidis, et fornicatoribus, et veneficis, et idololatris, et 
omnibus mendacibus, pars illorum erit in stagno ardente 
igne et sulphure. A%quatur ergo pcena et ultio generibus 
peccatorum, juxta illud quod Vir Sapiens plagas gyptio- 
rum interpretans ait: ut scirent quia per que peccat quis, 
per hee et torquetur; sicut econtra beatus Loth juxta 
modum vite quam ducebat meruit liberari: quia enim 
hospitalis extiterat, contigit eum susceptis bonis hos- 
pitibus ab interitu salvari. Nec dubitandum quin ab 
eisdem hospitibus post mortem sit in eterna tabernacula 
receptus ; ut qui cceli cives in suum introduxit hospitium, 
suisque refecit epulis, ab eis ipse in habitacula ccelestia 
induceretur; ubi pane angelorum perpetuo, hoc est, con- 
spectu divine claritatis gloria reficeretur ; quod vero dici- 
tur, quia Dominus pluit a Domino sulphur et ignem de 
celo, manifeste distincta est Patris et Filii persona, et 
Sabellii hzresis repudiata, que ipsum Patrem dicit esse 
quem Filium. Pluit autem Dominus a Domino, Filius a 
Patre, unde et alibi dicitur Patri: omnia in Sapientia 
fecisti, hoc est, in Filio. Cui simile est ilud Psalmiste, 
ubi ita duas Patris et Filii describit personas, ut tamen 
unam in duabus personis deitatem insinuet: Sedes tua, 
Deus, in seculum seculi; virga equitatis, virga regni tui; 
dilexisti justitiam, et odisti iniquitatem, propterea unxit te 
Deus, Deus tuus. Sedes enim tua, Deus, Deo filio dicitur ; 
unxit te Deus, Deus tuus, de Deo Patre subjungit. 
Respiciensque uxor ejus post se, &c.| Hoc vere juxta lite- 
ram factum esse credendum est. Denique Josephus refert 
usque ad sua tempora eamdem salis statuam in portis 
ejusdem civitatis perdurasse. Et quidem uxor metu foemi- 
nez fragilitatis ad clamorem pereuntium repentinun, et 
fragorem flammarum ccelo delapsarum, retro respexit; sed 
VOL. VII. P 

eorum tamen tenet in hac infirmitate figuram, qui semel 
mundo renuntiantes, ac virtutum iter arduum inchoantes, 
repente ad ea que reliquerant mundi desideria, instabili 
et velut muliebri corde recurrunt; de quibus apostolus 
Petrus: Melius, inquit, eis fuerat non cognoscere viam 
justitiz, quam post agnitionem retrorsum converti ab eo, 
quod illis traditum est, sancto mandato; sicut econtra 
Loth qui sua que possederat omnia cum peccatoribus 
peritura reliquit, illos qui vere mundo abrenuntiant, neque 
eos abrenuntiasse pcenitet, insinuat; quos etiam beatus 
Noe, qui et ipse cuncta sua cum reprobis, sicut hic igni- 
bus, sic ille undis absumenda reliquit, manifeste designat : 
quod autem uxor Loth, dum se ab itinere quod Dominus 
ostendebat, avertisset, extincta et in statuam salis conversa 
est; apte indicat quod hi qui a via veritatis repetendo 
vitia declinant, ipsi quidem in sua pravitate pereunt; sed 
exemplo perditionis suz aliis quasi condimentum sapientize 
relinquunt, ut hi eorum interitum reminiscentes, cautius 
se et circumspectius in arrepto justitiz proposito custo- 
diant. Denique Dominus admonens fideles ne cceptum 
fidei callem deserant, quasi petram eis salis, quo dulcius 
ejus verba sapiant, adhibet, cum dicit inter alia, Memores 
estote uxoris Loth. Qui ergo ignem vitiorum, qui ultimum 
evadere judicium desiderat, oportet ut prateritorum obli- 
viscens, in ea que ante sunt divine promissionis gaudia 
semper intendat. 

Ascenditque Loth de Segor, mansitque in monte, &c.] 
Festinavit ad montem ascendere de Segor, quia hoc magis 
placuisse angelis per quos ereptus est cognovit, timens ne 
quze et articulo temporis illius sua intercessione periculum 
mortis evasit, postea tamen ob scelera civium eadem urbs 
posset simili cum vicinis urbibus perditione consumi ; per- 
timuit maxime, cum nosset eam tempore superiori crebro 
terree motu fuisse consumtam: unde et Bale, id est, pree- 
cipitans sive devorans vocata est. Sed et juxta intelligen- 
tiam spiritualem, quia Sodoma flammas vitiorum, Segor 
modicam adhuc inchoationem bonorum operum; mons alti- 

tudinem virtutum designat; necesse est, ut cum ab incen- 
dio vitiorum quisque ad initium virtutis accesserit, non 
jam in ipso initio segnis perseveret, sed ad altiorem bonz 
actionis profectum, semper alacri gressu tendere ac pro- 
perare contendat. 

Dixitque major ad minorem: Pater noster senex est, &c.] 
Quibus refertur quomodo filize Loth ipsum vino inebriantes 
dormierunt cum eo, et concipientes pepererint Moab et 
Ammon patriarchas Moabitarum et Ammonitarum. Et 
quidem historia hzc contra naturalem humane concep- 
tionis morem facta videtur, sed non potest factum dubitari, - 
quod tanta auctoritas factum esse refert. Potest autem 
excusabilis videri Loth, quod tale scelus incesti nesciens 
pertulit magis, quam fecit ; sed non excusatur in eo quod 
tam recentis impiorum exterminu oblitus, vino tantum 
indulserit, ut quid erga se ageretur experiri non posset. 
Excusabiles videntur et filia, quia non causa luxurie 
patrem incestaverint, sed quia nullum virorum in terra 
remanere, verum omnes eadem pcena flammarum con- 
sumtos esse putassent; et suspicate sint quia sicut post 
diluvium per tres filios Noe et totidem nurus genus 
humanum restauratum est, ita nunc per se et patrem 
suum qui soli ignibus superessent denuo foret reparan- 
dum ; ideoque hoc per somnum magis agendum rate sint, 
ne pater sciens tale connubium aspernatus respueret et 
sprevisset. Possunt excusabiles ergo videri, quod se in 
hujusmodi facto obsequium divinz dispositioni prastare 
credebant ; sed non excusantur in eo quod non vel sui 
patris in tali negotio voluntatem sive consilium querebant, 
vel temporis moram expectabant, donec certius quid de 
genere humano per orbem esset actum cognoscerent. 
Juxta sensum vero moralem possumus in hoc facto intelli- 
gere, quod nullus terrene adhuc inhabitationis status, 
quamvis sublimis esse videatur, a culpz tentantis possit 
liber esse contagio. Ecce enim beatus Loth putidas qui- 
dem Sodomorum flammas evasit, Segor zque peccatricis 
civitatis ruinam vitavit, montis verticem ascendit; sed ubi 

eum in sublimi virtutum arce positum rebaris, ibi nocte 
inebriatum, et a filiabus suis repente foedatum conspicis: 
quia szpe contingit, ut qui per inlustrationem gratize 
celestis alia vitiorum tentamenta devicerant, denuo per 
inertiam propriz infirmitatis aliis enerviter succumbant. 
Ducatus quippe angelicus auxilium cceleste quo a pecca- 
torum periculis liberamur indicat; filiz vero beati Loth 
carnales etiam sublimium virorum cogitationes exprimunt, 
quarum incuria ita nonnumquam eis suberigitur, ut etiam 
ex pio corde verbum sive factum minus probum, quasi 
filii nequam concipiantur. Neque enim dubitandum est, 
quia filii Loth ex filiabus nati, qui gentiles populos et a 
fide sui patris alienos procreaverunt, illa sanctorum opera 
designent, que non ad regulam sanctitatis, sed ad malo- 
rum potius pravitatem pertineant; quale fuit adulterium 
David, qualis elatio regis Ezechiz, qualis incauta processio 
Josie regis ad pugnam in qua occideretur, et regnum 
Davidicum deinceps hostibus proderet; qualis deinde 
negatio beatissimi apostolorum principis. Conveniunt 
autem sicut sape rebus tempora; nam Loth qui mane 
inlucescente a Sodomis ereptus fuerat, nocte instante in- 
ebriatus ac deceptus est: quia nimirum quod salvamur a 
periculis, inlustrantis est gratiz Dei; quod relabimur ad 
vitia, nostre est cecitatis et infirmitatis. Generantur de 
fiiabus Loth Moab et Ammon, quos peccata designare 
testatur etiam illud legis preeceptum quo dicitur: Moabitz 
et Ammonitz non intrabunt in ecclesiam Domini usque 
in tertiam et quartam generationem, et usque in eternum; 
quia errores et vitia, ut diximus, electorum nequaquam in 
numerum virtutum quibus ecclesia perficitur atque ornatur 
adnumerantur; sed bonorum potius operum superposi- 
tione ne appareant obteguntur; sed et nomina filiorum 
Loth, quorum prior De patre, secundus_interpretatur 
Populus meus, consuetudini vitiorum decenter aptantur ; 
qu non a Deo conditore nobis insite, sed nostra ex 
prime conditionis origine divinitus mihi insertum esse 
comperio. Cognomino et Ammon, id est, Populum meum, 

quia et mihi hoc applicandum, et non naturarum conditori 
adscribendum cognosco. Sane notandum, quod proprie 
populus merosus interpretatur. Populus autem meus Am- 
mon dicitur, quod ipsum quoque a peccatorum signifi- 
catione non discrepat. Sicut enim de virtutum proventu, 
quz a Domino nobis donantur, lztari debemus; ita ne- 
cesse est ut de vitiorum exortu, que de nostre corruptione 
Nature prodire constat, salubri mcerore compungamur; 
Et hzec quidem filius Loth de incestu conceptus; porro 
Isaac qui de promissione natus est et interpretatur Gau- 
dium, virtutum gratiam designat. 


IN CAP. XX. Profectus inde Abraham in terram aus- 
tralem, &c.]| Quod Abraham venit in terram australem, 
terrestri suo itinere ccelestem mentis profectum insinuat, 
quo semper ad perfectiora virtutum opera, sicut et ceteri 
sancti, solebat ascendere. Terra quippe australis, que luci 
et ardori solis vicinior est, illam spe vitam fidelium 
juxta morales sensus indicat, que discusso torpore concu- 
piscentiz mundialis, interna luce supernz dilectionis magis 
magisque quotidie solebat innovari. Et Abraham deletis 
Sodomis terram petit australem, cum electus quisque pra- 
vorum cernens interitum, devotius sese in obsequium Con- 
ditoris sui accingit, ut cul interius donatum est perditioni 
malorum superesse, mereatur in xternum gaudiis interesse 
bonorum. Pestilente enim flagellato, astutior erit par- 
vulus. Ubi sequentia quoque verba quibus dicitur quod 
Abraham habitaverit inter Cades et Sur, et peregrinatus 
sit ‘in Geraris, spiritualibus electorum profectibus apte 
conveniunt. Cades namque Sancta sive Commutata, Sur 
Fortis, Gerara interpretatur Incolatus; Profectus ergo 
Abraham in terram australem, habitavit inter Cades et 
Sur, quia nimirum electi omnes cum agnitione veritatis 
intus inlustrantur, cum amore flagrant divine visionis, 
opera quoque sanctitatis simul exercere contendunt; com- 
mutatam inter homines, id est, ccelestem pro terrestri, pro 
humana angelicam ducere vitam curant, et fortitudine fidei 

invicte, ei qui singulariter fortis est, adhzrere non cessant, 
dicentes singuli, dicentes omnes, Mihi autem adhzrere Deo 
bonum est. Notandum namque quod Sur apud Hebrzos 
unum est ex decem nominibus Dei, quo Omnipotentis solet 
virtus significari. Habitat ergo inter Cades et Sur, qui 
per opera virtutum ad visionem quotidie sui Conditoris 
anhelat; et quoniam hec esse visio in futuro solet, in pra- 
senti autem seculo peregrinos se esse profitentur, qui 
zeternam in ceelis patriam sperare didicerunt, recte se- 
quitur : 

Et peregrinatus est in Geraris.| Nam et verbo peregri- 
nationis et nomine Gerarez, id est, incolatus, decenter 
sanctorum vita figuratur, que quantum divinis mancipata 
preceptis, tantum a temporalibus est alienata gaudiis ; 
unde et apostolus eorumdem patriarcharum vitam glorifi- 
cans alebat: Fide moratus est Abraham in terra repro- 
missionis, tamquam in aliena, &c. (Heb. xi. 9.) Et paulo 
post: Juxta fidem defuncti sunt omnes isti non acceptis 
repromissionibus, sed a longe eas aspicientes et salutantes, 
et confitentes quia peregrini et hospites sunt super terram. 
Qui enim hec dicunt significant, se patriam inquirere ; 
erat autem Geraris olim terminus Chananzorum ad meri- 
diem, et civitas metropolis Palestinz, posita inter Cades et 
Sur, hoc est inter duas solitudines, quarum una ASgypto 
jungitur, ad quam populus trans fretum Rubri maris per- 
venit, altera vero Cades usque ad Sarracenorum heremum 
extenditur. Sequitur: 

Diaxitque de Sarra uxore sua, Soror mea est, &c.] Quare 
hoc dixerit Abraham de Sarra, et unde credendum sit eam 
tametsi ablatam in domum regis, nequaquam regis con- 
cubitu fuisse contactam, supra jam dictum est, ubi simili 
modo a Pharaone sublata, sed Domino imperante suo 
conjugi reddita est. Cum vero sequitur, 

Venit autem Deus ad Abimelech per somnium noctis, &c. } 
Videtur Abimelech cultum vere religionis et nosse, et cum 
suis omnibus sedulus exercuisse; quomodo enim homo 
alienus a cognitione et timore Dei, vel Deo adloquente 

mereretur corripi cum peccasset, vel verba Dei corripientis 
tanta humilitate susciperet ; nam et sue gentis innocen- 
tiam demonstravit, cum ait: Num gentem ignorantem et 
justam interficies? Et sui puritatem cordis simul atque 
operis ostendit, cum adjunxit: In simplicitate cordis mei 
et munditia manuum feci hoc. Unde etiam quia prudenter 
atque humiliter Domino respondit, mox secunda ejus me- 
ruit voce laudari simul et consolari, dicentis : 

Et ego scio quod simplici corde feceris, &c.| Sed et hoc 
quod statim de nocte consurgens omnes servos suos vo- 
cavit, et quze sibi acciderant narravit ; quodque illi audito 
periculo culpz quod rex inciderat, omnes valde timuerunt, 
utrorumque animum, hoc est et ipsius regis et servorum 
ejus, quam fuerit justitiz deditus edocet : nam et rex ipse 
cum dixit ad Abraham: 

Quid fecisti nobis ? quid peccavimus in te, &c.?] Manifeste 
insinuat quia non leve duxerit ignorantiz peccatum ; quod 
non sibi tantummodo, verum etiam regno suo confitebatur 
esse nocivum. Unde nec sibi sufficere credidit, quod a 
Deo veniam reatus meruisset, immo quod Deo propitio ne 
peccaret custodini meruerit, 81 non etiam homini in quem 
nescius peccaverat, cum uxore reddita, pecuniam simul 
copiosam, ut sibi placari posset, tribueret, ut in sequen- 
tibus legitur. Non autem mirandum homines incircum- 
cisos eo tempore veritatis esse cultores potuisse, cum bea- 
tus quoque Job et reges amici ejus credantur post tempora 
datz circumcisionis absque sacramento circumcisionis 
fideliter Domino cum suis omnibus servisse; sed et Sem 
patriarcham cum Arfaxat, Sale, Heber, filiis sive nepotibus 
suis constat eo adhuc tempore supervixisse in carne, ac 
Deo placitam vitam sine circumcisionis lege duxisse. 
Unde verisimile videtur signaculum in circumcisione 
Abrahe tantum et semini ac familie ejus esse datum; in 
ceteris vero gentibus potuisse adhuc esse nonnullos, qui 
pro naturali scientia legis Deo devote servirent; vel hos- 
tiarum videlicet oblationibus, vel certe sola vere fide 
professione a prime prevaricationis labe purgatos : maxime 

superstitibus adhuc illis qui vel abolitionem humani ge- 
neris in diluvio, vel constructionem turris ac divisionem 
linguarum, vel perditionem Sodomorum in memoriam 
tenerent. Namque ipsum Sem usque ad quinquagesimum 
annum nativitatis Jacob perdurasse in corpore consulta 
Genesis historia testatur; cul sententiz congruit beatus 
Papa Gregorius dicens: Nequaquam esse credendum tam 
brevem hominum summam illis temporibus ad vitam per- 
venisse perpetuam quam legifer Moyses paucissimus scrip- 
torum suorum videtur comprehendere monumentis. Quod 
autem Abraham regi sedulo instanti ac nimirum perqui- 
renti, quare uxorem suam dixerit esse sororem, satisfaciens 
ait inter cetera, Alias autem vere soror mea est, filia patris 
mei, et non filia matris mez ; vetus translatio aptius habet, 
Etenim vere soror mea est de patre, sed non de matre ; id 
est, fratris ejus filia, non sororis; fratres namque sive 
sorores nonnumquam in scripturis cognatione vocantur, 
qui sunt de una familia, id est, patria, quas Latini paternita- 
tes interpretantur, cum ex una radice multa generis turba 
diffunditur ; alioquin quale est ut Abraham vir justus patris 
sui filiam conjugem sumserit, cum in primis hominibus 
propter aurium sanitatem id ipsum scriptura non nominet, 
malens intelligi quam proferri. Quodque Sarre dixit rex : 

Ecce mille argenteos dedi fratri tuo, &c.] Quando jo- 
cando loquitur, eo quod ipsa dixerit eum fratrem suum 
esse; deprehensamque dicit cum simulando texerit verita- 
tem, dicendo fratrem suum esse eum qui fuit maritus: 
hortaturque ut hoc in posterum memineret; ne deinceps 
simili simulatione idem opprobrium deprehensa incurreret. 
Quod si in hac lectione ubi Sarra, Abraham permittente, 
amata a regibus rapitur, sed Domino procurante inteme- 
rata viro redditur, allegoricum quid sentire delectat, signi- 
ficatur ecclesia tentationibus potestatum mundanarum 
sepius esse pulsanda, permittente utique Domino, qui 
vir ejus ob donum supernz protectionis et gratis vocari 
dignatus est; ut examinata adversis, manifestius quam sit 
fide firma, qua castitate Deo devota, quanta denique sui 

Conditoris custodia ab omnibus semper sit hostium in- 
sidiis tutanda, clarescat, neque umquam a sue fidei sim- 
plicitate corrumpenda. Quod autem redditurus Sarram 
Abrahz rex donavit simul oves et boves, servos et ancillas, 
et pecuniam plurimam; illud significat tempus, quo reg- 
num hujus mundi Christiane fidei erat colla submissurum, 
eamque religionem, quam olim expugnare nitebatur, vene- 
rationi habiturum. Quod Sarra bis a regibus concupita et 
rapta, nec tamen polluta est, quondam quidem juvencula 
a Pharaone, et nunc provectior ztate ab Abimelech, signi- 
ficabat ecclesiam, quamvis semper in hac vita laboribus 
exercendam, duas tamen majores ceteris persecutiones 
experturam ; unam Romani imperil, quam velut in juven- 
tute sua perpessa, fortissime ac gloriosissime Domino ad- 
juvante superavit; alteram Antichristi, quam velut in 
senectute, hoc est imminente termino temporalis suz vite, 
passura est, atque eodem miserante Domino devictura. 
Nam quod Sarra tant erat pulchritudinis, ut etiam gran- 
dzeva ob gratiam formz potuisset amari; significat eccle- 
siam ultimo illo tempore tanta virtutum gloria decorandam, 
cui hostis acer cum suis satellitibus non minimum invi- 
deat, ideoque eam cunctis insidiarum ac virium suarum 
artibus expugnare contendat; impleta prophetia qua de 
filiis ejus dicitur: Adhuc multiplicabuntur in senecta 
uberi, et bene patientes erunt ut adnuntient; id est, ut 
fidem qua gloriantur constanter inter mala que patiuntur 
preedicent. Quod uterque rex ne Sarram violaret, Deo 
procurante, servatus est, significat ita persecutorum rabiem, 
Domino miserante, cohibendam, ut nemo ex his qui vere 
ad ecclesiam pertinent, possit a fidei et caritatis, quee est 
in Christo, castitate seduci. Quod uterque plagis, ut 
Sarram viro suo redderet compulsus est, raptumque teme- 
rarium pecunia simul data correxit, significabat perse- 
cutores szpius ab injuria fidelium adversitate ac damnis 
rerum temporalium esse compescendos; sed et ad reve- 
rentiam sive consortium eorumdem fidelium esse commu- 
tandos, quod et aliquotiens in persequutionibus factum 

scimus, et in ultima illa ceteris majore credimus esse 
futurum: et hoc per orationes przsulum spiritualium, 
atque indulgentiam et miserationem Domini Salvatoris, 
qui sanctam ecclesiam sponsz sibi foedere conjungere dig- 
natus est. Utrumque enim beatus Abraham pro Abime- 
lech orans congrue designat, et ipsum Dominum Salva- 
torem qui est ad dexteram Dei, qui etiam interpellat pro 
nobis ; et pastores ac rectores ejusdem ecclesiz, qui quo- 
niam castitatis illius curam gerunt, pro adversariis quoque 
ejus ne eam fcedare valeant, verum a cceeptis noxiis ocius 
desistant, Domino supplicare non negligunt. Neque ab 
re debet videri per Abimelech hominem bonum et timen- 
tem Deum, bonorum persecutores posse figurari. Solitum 
namque est in scripturis, et per bonos mala, et per malos 
aliquotiens bona designari; nam et beatus Papa Gregorius 
reges impiissimos Saulem et Jechoniam in figura Domini 
Salvatoris ponere non dubitavit, et e contrario per factum 
Unie fidelissimum perfidiam Judzorum dicit esse desig- 
natam. 


IN CAP. XXI. Visitavit autem Dominus Sarram, sicut 
promiserat ei, &c.| Visitare dicitur Sarram Deus quasi lan- 
guentem et ab omni sobolis fructu jam desperatam; ut 
quod natura negare videbatur, divine preesentia gratiz con- 
ferret: quod verbum apte congruit cunctis filiis promissio- 
nis, qui non per arbitrium propriz libertatis, sed per 
electionem gratiz salvi fiunt; non ex conatu sui laboris, 
sed Domino visitante cor eorum et implente donum gratiz 
quod promisit. 

Vocavitque Abraham nomen filtt sui Isaac.| Isaac 
interpretatur Risus sive gaudium, quod ipsum nomen 
cunctis fidelibus convenit, quibus inter cetera superne 
hereditatis bona Redemtor suus promittit, dicens: Iterum 
autem videbo vos, et gaudebit cor vestrum, et gaudium 
vestrum nemo tollet a vobis. 

Et circumcidit eum octava die, &c.} Sicut Isaac in tem- 
pore quidem veteris testamenti natus est, sed ipsa sua 

nativitate heredes novi testamenti designat: ita et cir- 
cumcisio qua consecratus est veteris quidem testamenti 
sacramentum est; sed in figuram gratiz novi testamenti 
premissum, qua mundus erat in Christo ab omni peccati 
et mortis et mortalitatis sorde purgandus. Namque eo 
tempore circumcisio fideles ab originalis nox nodo sol- 
vebat; attamen in altioris typum gratiz data est, qua 
regnum omne peccati et mortis Dominica erat passione ac 
resurrectione destruendum: in cujus exemplum nos et in 
baptismo ab omnibus peccatis absolvimur, et in novissimo 
die ab omni carnis et anime corruptione ac mortalitate re- 
novati ad vitam eternam perveniemus; ubi sicut Dominus 
ait, Filu resurrectionis non nubent neque nubentur, sed 
sunt sicut angeliin ccelo; neque enim ultra mori poterunt. 
Et quia Dominus octava die, id est, post sabbatum resur- 
rexit a mortuis, quia nos quoque octava ztate resurrectu- 
ros esse speramus ; sex quippe sunt ztates hujus mundi, 
septima sabbatismi animarum in alia vita, octava ipsa resur- 
rectionis nostre et universalis judicti, rectecircumcisio octava 
die fieri preecepta est. Quod autem Abraham centum erat 
annorum cum natus esset Isaac et circumcisus filius pro- 
missionis, perfectioni eyjusdem promissionis aptissime con- 
cinit. Nam quia centenarius perfectus est numerus, quod 
eo maxime astruitur quia de leva transfertur in dexteram ; 
ideoque ccelestibus ac perpetuis bonis mystice competit ; 
recte in hoc nascitur Isaac, qui sua nativitate mirabiliter 
senibus natus parentibus, heredes non temporalis et infimi, 
sed zterni in celis regni designaretur, in quo nimirum 
sacramento et arca Noe centum annis fabricata est, et 
Abraham in terra repromissionis centum annos moratus, 
et Isaac in Geraris serens invenit ipso anno centuplum, et 
atrium tabernaculi centum cubitis est longum ; et in para- 
bola seminis evangelici terra bona centuplum fructum fecit, 
et Dominus relinquentibus propria centuplum in hoc tem- 
pore et insuper vitam promittit eternam: in quibus omni- 
bus numerus centenarius aut gaudia vite perennis, aut ea 
quibus ad hec pervenitur bona opera designat. 
12 





220 COMMENTARII 


Crevit igitur puer et ablactatus est, &c.| Lacte nutritur 
Isaac cum electus quisque, filius videlicet promissionis 
nuper in Christo genitus, prima fidei rudimenta suscipit, et 
quamvis necdum summa divinitatis arcana scrutari sufficit, 
dulcedine tamen premiorum ccelestium delectatus, bonis 
insistere operibus contendit, per que Deo adjuvante largi- 
enteque potiora capere mereatur, juxta illud apostoli Petri: 
Deponentes igitur omnem malitiam et omnem dolum, &c. 
(1 Pet.ii.1.) Sed ablactatus Isaac atque ad panis edulium 
pervenit, cum electi proficientibus fidei incrementis non 
solum Jesum Christum, et hunc crucifixum confiteri dis- 
cunt, verum etiam addere quia in principio erat Verbum, 
et Verbum erat apud Deum, et Deus erat Verbum. 

Fecitque Abraham grande convivium in die ablactationis 
Isaac.] Quia magna nimirum solemnitas est mentis sum- — 
mis doctoribus, cum eos quos educaverant, ad arcem vide- 
rint sapientiz virtutisque conscendere. 

Cumque vidisset Sarra filium Agar Aigyptie ludentem, &c. | 
Quidam codices habent; Filium Agar Aigyptie ludentem 
cum Isaac filio suo, quod in Hebraico non habetur; sed 
sive cum Isaac, sive presente Isaac luserit, nolebat Sarra 
filium ancillz filio suo ludi existere magistrum ; nolebat 
eum quem in promissione vetula acceperat, indignum pro- 
missionibus et ccelesti benedictione per ignobilia nothi 
exempla vel consortia fierl; unde et apostolus hunc ludum 
persecutionem vocare non dubitavit. Persequitur enim 
fratrem non solum qui gladiis, sive odiis, sive contumeliis 
insequitur, sed etiam ille qui ludis aut ineptis colloquiis 
eum a rectitudine suz puritatis blandiens avertere querit ; 
hinc etiam Psalmista: Narraverunt mihi, inquit, iniqui 
fabulationes, sed non ita ut Lex tua, Domine: omnia 
mandata tua veritas ; iniqui persecuti sunt me, adjuva me. 
Et ipse enim quia legem Domini et mandata veritatis 
amabat, narratores fabularum quasi persecutores tole- 
rabat; ideoque ad hos superandos divinum implorabat 
auxilium. Apostolus autem manifeste quid uterque filius 
Abrahz typice demonstret ostendit, scribens ad Galatas : 

Scriptum est quod Abraham duos filios habuit, unum de 
ancilla, et unum de libera, &c. (Gal. iv. 22.) Quod 
autem dicit ancillz quidem filium secundum carnem na- 
tum, liberze vero per repromissionem, patenter insinuat 
quia illum genuit demonstrans consuetudo naturam ; illum 
vero dedit promissio significans gratiam. Natus est enim 
Ismahel sicut nascuntur homines permixtione sexus utrius- 
que usitata lege naturze; ideo dictum est, secundum car- 
nem; non quia ista beneficia Dei non sint, sed ubi signifi- 
candum fuerat Dei donum, quia indebitum hominibus 
gratia Dei largiretur; sic oportuit dari filium quemadmo- 
dum nature non debebatur excursibus. Non ergo secun- 
dum carnem natus est Isaac Abrahz, sed ex promissione, 
non quia eum carne non erat operatus, sed quia de summa 
desperatione susceperat, et nisi adesset promittens Deus, 
nihil jam senex de visceribus aniculze conjugis sperare 
audebat posteritatis. Quam exponens legem Apostolus 
adjungit : Nos autem fratres secundum Isaac promissionis 
filii sumus ; sed sicut tunc is qui secundum carnem natus 
est, persequebatur eum qui secundum Spiritum, ita et 
nunc; non vetus testamentum quasi contrarium novo 
condemnat, ne vesanum dogma Manichei, quod absit, sua 
auctoritate confirmet: neque enim Apostolos et Evange- 
listas Moysi ac Prophetis, qui vetus testamentum condide- 
runt, ulla ratione preeferret, de quorum communi gratia 
spiritus virtutis et fidei alibi dicit: Habentes autem eum- 
dem Spiritum fidei, sicut scriptum est, Credidi propter 
quod locutus sum, et nos credimus, propter quod et loqui- 
mur; sed eos nimirum vituperat, ac domos regni pellendos 
judicat, qui legem que spiritualis est carnaliter intelligunt ; 
qui de observatione legis temporalia a Domino beneficia 
et regnum temporale, non autem zterna in celis bona 
requirunt: reprehendit qui sufficere sibi ad salutem litte- 
ram legis absque gratia juvante confidunt, quod est Judz- 
orum proprium, de quibus item dicit: Ignorantes enim 
Dei justitiam et suam volentes constituere, justitie Dei 
non sunt subjecti; reprobat eos, et persecutores esse fide- 

lium decernit, qui coruscante evangelio, et gratia novi 
testamenti per incarnationem Domini toto jam orbe clares- 
cente, nihilominus circumcisionem, et hostias, cerimonias- 
que legales baptizatis in Christo necessarias esse conten- 
dunt; contra quos, maxime cum hec scriberct, vigilabat 
intentio, sicut totus aperte hujus Epistole textus bene 
consideratus edocet, denique verbis suis quz posuimus 
subsequenter adnectit: Sed quid dicit scriptura? Eyice 
ancillam et filium ejus, &c.. (Gal. iv. 30.) Quibus verbis 
patenter ostendit, quia non scripturas neque scriptores 
testamenti veteris quasi ancillam et filium ejus de finibus 
ecclesiz pellendos esse docet; sed carnalem ejusdem tes- 
tamenti observantiam, postquam per Christum gratia et 
libertas evangelii inluxit, dicit esse cessaturam, atque in 
spiritualem:sensum immutatam ab heredibus novi testa- 
menti fideliter implendam. Sic enim intelligendum est 
quod ait in evangelio Dominus, Quia iota unum aut unus 
apex non preteribit a lege donec omnia fiant; quod ea 
quz Lex et Prophetz manifeste de fide veritatis, aut ope- 
rum justitize, cordisque purificatione, ad videndum Deum 
loquuntur, semper debeant ad litteram suscipi; quzcum- 
que vero carnali adhuc populo carnaliter observanda pre- 
cipiebantur, ut est ipsa circumcisio, hostiarum oblatio, quo- 
tidiana emundatio sedule lepre, non hominum tantum, 
sed et domorum et vestium, et innumera ejusmodi; hc 
usque ad tempora dominice Incarnationis juxta litteram 
observari debuerint. Ex quo autem resurgens a mortuis 
Dominus aperuit discipulis sensum ut intelligerent scriptu- 
ras, et znigmata prophetie manifesta luce dinoscerent ; 
legi quidem heec in ecclesia propter auctoritatem prophetiz 
decebat ; sed propter inlustrationem gratie spiritualiter et 
non carnaliter observari: quamvis primitiva in Hierosoly- 
mis ecclesia multas legis cerimonias, etiam juxta litteram, 
observabat, Judaizantibus quoque eis qui ex gentibus vo- 
cati ad fidem fuerant; donec dilatata longe lateque per 
orbem, etiam sacerdotes ac doctores coeperat habere de 
gentibus, qui nullam Judaice observationis curam habe- 

rent, sed tantum simplicitate Christiana apostolicis et 
evangelicis gauderent auscultare decretis; cui videlicet 
ecclesiastice dispositioni pulcherrime figura filiorum con- 
cinit Abrahz: prius namque quam natus esset Isaac, 
Abraham et Sarra ad Ismahel quasi ad unicum filium 
adgaudebant; utpote qui nihil adhuc superbiz vel levitatis 
in mente aut moribus ostendebat : quia ante Incarnationem 
Dominicam ac revelationem gratiz, etiam spirituales quique 
in lege latabantur ipsam legem a populo devotione cordis 
sincera juxta litteram custodiri; et merito: neque enim 
populus idem contra gratiam repugnabat, aut legem evan- 
gelio preeferebat ; sed ea que sola acceperat precepta jus- 
titize fideli mente sectabatur. Sed et nato Isaac ac nec- 
dum ablactato, vilescere quidem ceepit amor Ismahel; ut 
pote congratulantibus parentibus ad nativitatem Isaac, 
quasi proprii amborum filii, qui non tamen aliquid adhuc 
de expulsione Ismahel, sive matris ejus tractabant: quia 
revelata jam gratia evangeli, et predicantibus Christum 
apostolis, lztabatur ecclesia credentium, letabantur ipsi 
doctores de conlata sibi promissione regni Dei, nec tamen 
observantiam circumcisionis et hostiarum feriarumque le- 
galium quasi supervacuam confestim respuere certabant. 
Neque enim valebant ea que a Deo esse constituta 
noverant, repente quasi noxia repellere, maxime cum 
inter hujusmodi consuetudines tenera adhuc et quasi lac- 
tans sanctz ecclesiz nutriretur infantia. Ablactato autem 
Isaac, vidit Sarra ludentem ancille filium, et ejiciendum 
esse cum matre decrevit: quia postquam convaluit in fide 
Christi ecclesia de gentibus, venerunt quidem de Judza 
carnales sensu, quasi vere ancillz filii, et necdum spiritu 
gratiz liberi facti Christo, docentes fratres ac dicentes: 
Quia nisi circumcidamini secundum morem Moysi, salvi 
fieri non potestis, quod ludi magis et vanitatis quam evan- 
gelicze erat veritatis ; immo persecutio erat non minima eos 
qui manifestatz jam lucis dono fruebantur, in umbras figu- 
rarum voluisse reducere ; unde mox gratia mater per apos- 
tolorum concilium hoc dogma cum suis auctoribus ejicien- 
dum esse decernebat. 

Non enim heres erit (inquiens) filius ancille cum filio mea 
Isaac.| Quod apostolus posuit cum filio lbere; quia 
nulla ratione cum preeconibus veritatis, qui nos per gratiam 
Domini Jesu salvari debere predicant, suscipiendi sunt 
falsi doctores, qui ita demum nobis hanc gratiam prodesse 
confirmant, si etiam circumcisione juxta legis ritum con- 
secremur 3; quin potius ab hereditate gratiz, que est in 
Christo, in zternum permanebunt exsortes, qui ejyusdem 
gratiz virtutem negant, aut se sine gratia de operibus 
extollunt. Sunt et hodie nonnulli in ecclesia novi quidem 
testamenti sacramentis imbuti, sed per intentionem animi 
carnalis ad vetus testamentum atque ad figuram Agar, et 
Ismahel pertinentes; non quod vere veteris testamenti 
mandata sectentur, ex quibus Dominus ait: Si vis venire 
ad vitam, serva mandata; sed quia temporalia a Domino 
beneficia neglectis zternis requirunt, que vetus scriptura 
juxta litteram intellecta nonnumquam sonare videtur 
magis amplectentes, quod ait per prophetam Dominus; 
Si volueritis et audieritis me, bona terrze comedetis ; quam 
quod ait per seipsum: Beati pauperes, quia vestrum est 
regnum Dei, de quibus dicit Apostolus: Omnes enim sua 
quzrunt, non que sunt Jesu Christi, qui sive in actibus 
nequam inter bonos catholicos ad mortem usque perdu- 
rent, sive propter hzreses et aperta schismata sacerdotali 
judicio de ecclesia tamquam ancille filii per Sarram libe- 
ram expellantur; nihilominus omnes in judicio futuro, 
qui non antea se correxerunt, ab hereditate benedictionis 
alieni redduntur et extorres: Omnis enim qui facit pecca- 
tum, servus est peccati: servus autem non manet in domo 
in zternum; filius manet in zeternum. Si ergo filius, 
inquit, vos liberaverit, vere liberi eritis. 

Cap. 1. Locuturi, juvante Domino, de figura taberna- 
culi et vasorum, atque utensilium ejus, primo situm loci, 
et circumstantias rerum, quomodo sese habuerint, quando- 
que hec fieri preecepta sint, inspicere atque attentius con- 
siderare debemus. Omnia autem, sicut apostolus ait, 
in figura contingebant illis: scripta sunt autem propter 
nos. Omnia videlicet, non solum facta vel verba, que 
sacris literis continentur, verum etiam locorum, et hora- 
rum et temporum situs, et ipsarum quoque in quibus 
gesta, sive dicta sunt circumstantia rerum. 

(Exod. xxiv.) Dixit Dominus ad Moysen, Ascende ad 
me in montem, &c.| Daturus ergo legem Moysi Dominus, 
primo illum in verticem montis evocat, ut in alto secum 
demoratus liberius audiat, quz ad inferiora rediens popu- 
lum precepta doceat: simulque ex altitudine loci colligat 
quam celsa quantumve ab humanis secreta doctrinis sit 
lex quam accipit ; et quomodo ab illis solummodo perfecte 
intelligi vel custodiri possit, qui sese a terrenis conta- 
giis sublimius ac perfectius vivendo separaverint. Unde 
et populum in inferioribus expectare, donec Moyses re- 
deat, preecepit; ut insinuet typice, quia ccelestia quidem 
sint arcana suz legis, et que a perfectioribus tantum capi- 
antur, nec tamen infirmis occasio salutis desit, si sapientize 
majorum humiliter auscultare studuerint. Sic et in evan- 

gelio Dominus novos gratiz przecones in montem convo- 
cans, preceptis salutaribus instituit; ut ex loci etiam situ 
patesceret, quia sublimia illis, vel mandata vivendi, vel 
promissa daret remunerandi: juxta illud Psalmist, Justi- 
tia tua sicut montes Dei. Sed et post resurrectionem, 
rursum eisdem in monte sancto apparens, eosque ad prz- 
dicandum, non uni tantum populo Israel, sed mittens 
toti mundo: Euntes, inquit, docete omnes gentes, bap- 
tizantes eos in nomine Patris, et Filu, et Spiritus Sancti ; 
docentes eos servare omnia quezecunque mandavi vobis. 
Et legis ergo, et evangelii preecepta Dominus in monte 
dedit, ut sublimitatem per hoc utriusque testamenti com- 
mendaret. Verum, quia scriptura legis uni tunc populo 
Israel committenda, gratia vero evangelii ad omnes per 
orbem nationes apostolis predicantibus erat perventura ; 
recte ad discendam accipiendamque legem solus Moyses 
ascendit .in montem, doctrinam vero evangelii apostoli 
simul omnes in monte cum Domino positi, auscultantibus 
et turbis audierunt. Sed et adventu Sancti Spiritus, quo 
hec eadem gratia et veritas evangelii manifestius ecclesiz 
data est, non apostoli solummodo, verum etiam plurima 
simul caterva fidelium in coenaculo montis Sion constituta 
suscepit, et hoc in variarum divisione linguarum, ut tali 
esse miraculo ecclesia cunctarum per orbem gentium lin- 
guis Deum collaudatura signaretur. 

Daboque tiki (inquit) duas tabulas lapideas, et legem ac 
mandata, &c.| Huic simile est illud evangelii, quod supra 
posuimus: Docentes eos servare omnia quzcunque man- 
davi vobis. Non ergo Moyses, non apostoli, non quilibet 
doctorum, alia debet populum Dei docere preecepta, quam 
que ipse Dominus docuit, queeque in eterno consilii sui 
decreto nobis observanda prescripsit, et in quorum obser- 
vatione vitam nos habere eternam voluit: sicut nec de 
illis, que fieri jussit, doctores quicquam pretermittere 
oportet, sed omnia quzcunque ille mandavit, suis necesse 
habent auditoribus committere. Scripsit autem hzc in 
tabulis lapideis, quia in cordibus electorum fide, fortibus 
fixa intentione custodienda firmavit. Quorum exempla 

cum nobis ad imitandum proponit, quasi scripta in lapide 
statuta suz legis ostendit. Nam et Daniel vidit Dominum 
in figura lapidis excisi, de monte sine manibus, contrivisse 
pompam regni mundialis, ut regnum ipsius solum sine 
fine permaneat. Et Petrus fideles admonet dicens: Et 
vos tanquam lapides vivi, superedificamini domos spiri- 
tuales. 

Surrexerunt Moyses et Josue, minister ejus.| Josue minis- 
ter Moysi Dominum Salvatorem, et nomine designat, et 
actione. Qui minister Moysi recte vocatur, quia apparens 
in carne, Mosaice legis in se czerimonias suscipere digna- 
tus est: quia non solvere legem, sed venit adimplere. 
Moysi in omnibus vestigia sequitur: quia in cunctis que 
loquitur, vel scribit Moyses, ille vel typice vel manifeste 
designatus, quasi comes individuus, si bene queritur, in- 
venitur. Hinc etenim dicit Judzis: Si crederetis Moysi, 
crederetis forsitan et mihi, de me enim ille scripsit. 

Ascendensque Moyses tn montem Dei, senioribus ait: 
Expectate hic donec revertamur ad vos, &c.] Aaron mons 
fortitudinis, Hur interpretatur ignis sive lumen. Unde 
Aaron Salvatorem Dominum, Hur designat Spiritum Sanc- 
tum: quia et de hoc dicit Esaias, Et erit in novissimis 
diebus przparatus mons domus Domini in vertice mon- 
tium. Et ille super apostolos in lumine ignis apparuit. 
Ascendens ergo ad Dominum Moyses, Aaron et Hur, 
hoc est montem fortitudinis, et lumen ignis, in campes- 
tribus, ad regimen populi dereliquit. Et nos si doctores 
nostros ad altitudinem divine contemplationis sequi non 
possumus, curemus soliciti, ne aliqua nos tentatio a vici- 
nia montis Dei retrahat: sed juxta modulum nostrum 
virtutum operibus insistamus, inherentes stabili corde 
sacramentis nostri Redemptoris, quibus imbuti sumus; 
et gratiam Spiritus ejus, qua signati sumus, intemeratam 
in nos nobis conservare curantes. Et si qua nos adversi- 
tatum quzstio pulsaverit, mox adjutorium invocemus ejus- 
dem nostn Redemptoris, qui fideles suos per donum Sancti 
Spiritus protegere a malis omnibus, ac liberare consuevit. 
Nec dubitandum, quia si in cceptis persistimus, per mon- 

tem fortitudinis infirmitas atque humilitas nostra confir- 
mata exaltetur, et cunctis hostium tentamentis fortior effi- 
ciatur: per lumen quoque, et ignem Spiritus Sancti, nostra 
illustretur ignorantia, nosterque ad dilectionem ejusdem 
pil conditoris animus inardescat. 

Cumque ascendisset Moyses, operuit nubes montem.| 
Sicut mons in quo legem accepit Moyses, altitudinem 
perfectionis, quz in eadem lege erat conscribenda, desig- 
nat; ita nubes, qua mons tectus est, gratiam divine in- 
sinuat protectionis: qua tanto amplius quisque perfruitur, 
quanto altius ad scrutanda mirabilia de lege Dei revelatis 
oculis cordis ascendit. Namque nec montem solummodo, 
in quo Moyses ascendit, nubes operuit; sed et populum 
per deserta gradientem, qui nequaquam ad altiora poterat 
ascendere, nihilominus nubes ccelitus missa obumbravit. 
Unde scriptum est, Expandit nubem in protectionem 
eorum: quia nimirum Dominus omnes timentes se, pusil- 
los cum majoribus, ccelesti benedictione protegit. 

Et habitavit gloria Domini super Sinai, &c.] Sciendum 
quod non tantum sublimitas, verum etiam nomen montis, 
in quo lex data est, perfectionem ipsius legis figurate 
denuntiat. Sinai namque interpretatur Mensura mea, sive 
Amphora mea. Divinitus ergo procuratum est, ut mons in 
quo lex daretur, Amphora mea vocaretur: quasi ipso Do- 
mino per hoc vocabulum significante, quod lex sua perfec- 
tam vivendi regulam omnibus promulgaret, et unicuique 
secundum opera sua redderet: juxta hoc quod ait ipse: 
In quo enim judicio judicaveritis, judicabimini. Et: In 
qua mensura mensi fueritis, remetietur vobis. Bene autem 
dicitur, quod Moyse ascendente, nubes et gloria Domini, 
sex diebus montem operuit, septimo autem die illum ad 
altiora montis vocavit. Sex namque diebus in lege ope- 
rari, in septimo requiescere jubemur. Ascendensque mon- 
tem Moyses, sex diebus nube et gloria Domini tegitur: ut 
insinuetur mystice, quia quicunque mandata Domini ope- 
ribus justis exequitur, divina utique protectione dignus 
existit. Idem namque Dominus, qui Moysen in montem 
ascendere jussit, ascendentem quoque sua nube et clayitate 

circumdedit: quia qui donum nobis bene operandi tribuit, 
ipse nos bene operantes, ne deficiamus, illustrat, et ne ten- 
tamentis antiqui hostis, quasi fervoribus solis exuramur, 
protegit. Septimo autem die vocat ad altiora Dominus 
Moysen, quia post operum perfectionem, requiem nobis 
lex promittit zternam: ut qui in altitudine rectz actionis 
Domino assistere curavimus, jam ad ejus visionem atque 
colloquium ascendere mereamur: juxta illud Psalmiste, 
Etenim benedictionem dabit, qui legem dedit. Ambula- 
bunt de virtute in virtutem, videbitur Deus deorum in 
Sion. Quod etiam in hac vita nonnullis electorum constat 
esse donatum, ut post activz perfectionem conversationis, 
ad divinz gratiam speculationis ascenderint, qualiscunque 
et quantulacunque hec ab hominibus carne adhuc indutis 
fieri potest: quod et plurimis patriarcharum ac prophe- 
tarum, et pre czteris ipsi Moysi concessum est, de quo 
specialiter dictum est, quia locutus sit cum Deo facie ad 
faciem, sicut loqui solet homo cum amico suo. Unde et 
de illo specialiter intelligi valet, quod sex diebus in monte 
nube et gloria Domini protectus sit; septimo autem die vo- 
catus ad colloquium ejus, altiora montis conscenderit, quia 
nimirum per bona opera, que Domino donante acceperat, 
magis ab illo illustrari, atque ab omnibus malorum incur- 
sibus meruit obumbrari, ac sic ad sublimiora visionis et 
collocutionis illius dona pervenit. Medium namque cali- 
ginis, unde vocatus esse dicitur, non inesse Deo tenebraa 
ullas significat: sed quia lucem habitat inaccessibilem, et 
sicut idem dicit apostolus, Quem vidit nullus hominum, 
sed nec videre potest. Caligo namque.illa obscuritas est 
arcanorum ccelestium, terrenis quidem cordibus inaccessi- 
bilis, sed Moysi et czteris mundo corde beatis divina 
reserante gratia penetrabilis: quibus dicitur in Psalmo, 
Accedite ad eum, et illumimamini. Inaccessibilis namque 
est lux ejus viribus nostris, ad quam tamen acceditur 
muneribus ipsius. Ubi apte subjungitur: 

Erat autem spectes glorie Doméint, quasi ignis ardens, &c.] 
Quasi ignis namque ardens species gloriz Domini appa- 
ruit; quia corda electorum, et dono scientiz ccelestis illus- 

trat, et ardore sue caritatis inflammat. In nube ergo, 
caligine, et igne gloria Domini visaest. In nube videlicet, 
quia nos ab estu tentationum protegit. In caligine 
vero, quia potentia majestatis ejus a nulla potest creatura 
ad integrum comprehendi. Pax enim Dei exsuperat omnem 
sensum. In igne autem ardente, quia mentes fidelium 
supernorum bonorum, et cognitione irradiat, et spe ac 
dilectione accendit. Et hanc quidem Domini gloriam, 
filii Israel de longe et ab inferioribus aspiciunt, Moyses 
vero altius ascendendo penetrat; quia nimirum abdita 
mysteriorum divinorum perfecti quique perfecte ac sub- 
limiter vident. At nos nostre memores fragilitatis et in- 
ertiz, etsi huc intrare comprehendendo nequivimus, saltem 
credendo, sperando, diligendo in proximo manere, atque 
aspectare curemus. Quasi enim filii Israel a longe oculos 
ad montem Dei, atque ad conspectum gloriz ejus habent, 
cum infirmi quique in ecclesia se Deum videre summopere 
desiderantes, oculos mentis sedulo in memoriam eternz 
claritatis fixos tenent. Quasi in vicinia montis Dei, in quem 
Moysen ascendisse noverant, commorantur, cum in illo se 
moderamine vivendi coercent, quo numquam gressum suze 
operationis longius ab imitatione summorum virorum abs- 
trahant, tametsi necdum plene illorum ad perfectionem 
_ Sequi vestigia possint. 

Cap. 11. Ingressusque Moyses medium nebule, ascendit in 
montem, et fuit ibt quadraginta diebus, et quadraginta noc- 
tibus.| Moyses medium nebulz ingressus ascendit in mon- 
tem, cum preedicatores divine legis, in quibus ipse Moyses 
eximius erat ad intuenda sublimiter incerta et occulta sa- 
pientiz divine, invitante ac ducente Domino penetrant. 
Fuit autem cum Domino Moyses quadraginta diebus et 
noctibus, ut hoc numero temporis disceret, quod illi so- 
lummodo decalogum legis, quem cum suo populo acce- 
perat, possent implere, quos evangelice gratia veritatis, 
quze quatuor libris erat describenda, juvaret. Quater 
enim deni quadraginta faciunt. Vel certe quod venturum 
esset tempus, quando eadem precepta decalogi, que tunc 
cum uno filiorum [srael populo accepit, in notitiam cunc- 

tarum gentium, que quatuor orbis partibus continentur, 
divina gratia largiente panderentur, omnesque per horum 
nationes observantiam, ad sajutem pervenirent zternam. 
Verum quia breviter quam mirifico ascensu Moyses ad 
accipiendam legem pervenerit didicimus, jam nunc aures 
simul, et animos ad audienda que audivit, ac pro modulo 
nostro exponenda ipsa legis mandata convertamus. Se- 
quitur : 

Cap. 111. (Exod. xxv.) Locutus est Dominus ad Moysen, 
dicens: Loquere filtis Israel, ut tollant, &c.] Et nos pri- 
mitias bonorum nostrorum Domino tollimus, quando si 
quid boni agimus, totum hoc divine gratiz tribuimus ve- 
raciter, et intimo ex corde profitentes, quod ne initium 
quidem bonz actionis, aut cogitationis aliquid, nisi a 
Domino possimus habere: mala vero nostra semper a 
nobis ipsis diabolo instigante, et coepta et consummata, 
nec nisi Domino donante laxanda esse fatemur. Pelagiani 
primitias bonorum suorum nolunt Domino tollere, sed 
sibimetipsis possidenda retinere: quia se boni aliquid a 
seipsis absque gratia Dei habere, stulta presumptione 
autumant. Bene autem precipitur Moysi, ab homine 
qui offert ultroneus, accipere primitias. Hilarem enim 
datorem diligit Deus. Et apostolus, non ex tristitia nos, 
aut ex necessitate, sed proposito cordis bona facere jubet. 
Quod se facere sciens propheta gloriatur in Domino dicens : 
Voluntarie sacrificabo tibi. 

Hec sunt autem que accipere debetis, aurum, argentum, et 
es, &c.| Cuncta hc que Dominus sibi a priore populo, 
ad faciendum sanctuarium materialiter offerri precipit ; 
nos quoque qui spirituales filii Israel, id est, imitatores 
Deum videntis populi esse desideramus, spirituali intelli- 
gentia debemus offerre, quatenus per hujusmodi oblationes 
voluntarias, et ipsi sanctuarium ei in nobis facere merea- 
mur, et ipse in medio nostrum habitare, hoc est in nostro 
sibi corde mansionem consecrare dignetur. Cui videlicet 
aurum offerimus, cum claritate verze sapientiz, quz est in 
fide recta, resplendemus. Argentum, cum et ex ore nostro 
confessio fit in salutem. Ais, cum eandem fidem publica 

preedicatione divulgare gaudemus. Hyacinthum, cum 
sursum corda levamus. Purpuram, cum corpus passioni 
subjicimus. Coccum bis tinctum, cum gemina, id est, Dei 
et proximi dilectione flagramus. Byssum, cum carnis 


castitatem servamus. Pilos caprarum, cum habitum peeni-. 


tentiz ac luctus induimus. elles arietum rubricatas, 
cum ipsos Dominici gregis ductores suo sanguine bapti- 
zatos videmus. Pelles hyacinthinas, cum nos post mortem 
spiritualia in ccelis corpora habituros esse speramus. Ligna 
setim, cum expurgatis peccatorum spinetis munda carne 
et anima Domino soli servimus. Oleum ad luminaria con- 
cinnanda, cum fructibus caritatis et misericordize refulge- 
mus. Aromata, unguentum et thymiama boni odoris, 
cum opinionem bone nostrz actionis, multis ad exemplum 
bene vivendi, longe lateque diffundimus. Lapides ony- 
chinos et gemmas, ad ornandum ephod ac rationale, cum 
miracula sanctorum, quibus cogitationes Deo devotas, et 
opera virtutum ornavere, digna laude preedicamus. Atque 
heec in adjutorium nostrz fidei, ubi opus fuerit, assumimus. 
Quia enim in humeris onera gestare solemus, recte per 
ephod, id est, superhumerale, opera justorum, et pil pro 
Domino labores insinuantur. Quia vero in pectore cogita- 
tionum sedes est, recte in rationali, qui est habitus pec- 
toris sacerdotalis, mundz electorum cogitationes expri- 
muntur. Lapidesque onychini et gemmz ornant ephod 
ac rationale, cum eximiis summorum patrum actibus et 
cogitationibus, etiam miraculorum insignia junguntur. 
Neque aliquid vetat in lapidibus onychinis, qui sanguinei 
feruntur esse coloris, addita bonis operibus martyrii merita 
intelligi. De quibus singulis suo loco plenius opitulante 
Dei gratia dicendum est. 

Facientque mihi (inquit) sanctuarium, et habitabo in medio 
eorum, &c.] Ostendit Moysi Dominus tabernaculum in 
monte, et vasa in cultum ejus consecrata: quia eidem 
secum tanto tempore demoranti manifeste demonstravit, 
quanta pietate, humilitate, et munditta, virtutes angelice 
suo Creatori gaudeant obedire. Que sunt perfectum in 
omnibus tabernaculum ejus, qui numquam in eis, ex quo 

conditi sunt, manere atque inhabitare cessavit. Quorum 
etiam nobis in resurrectione similitudo vitz, et communis 
ante Dominum conversatio promittitur: quicunque modo 
relictis hujus mundi contagiis, eorum in terris vitam imi- 
tari studemus, videlicet in laudando ac diligendo Domi- 
num, et proximum quoque in Deo diligendo ac juvando, 
inimicos etiam ad amorem Dei, pietatis officiis provocando, 
quales erant quibus ait apostolus: Vos autem fratres non 
estis in carne, sed in Spiritu. Tabernaculum ergo, quod 
Moysi in monte monstratum est, superna est illa civitas et 
patria ceelestis, quze ilo quidem tempore ex solis extitisse 
creditur angelis sanctis: post passionem vero, resurrec- 
tionem, et ascensionem in celos, Mediatoris Dei et homi- 
num, et multitudinem preclaram, et copiosam sanctarum 
recepit animarum. Vasa vero tabernaculi illius singule 
quzeque sunt persone spirituum beatorum: ex quibus 
omnibus ipsa Hierusalem, que est mater omnium nos- 
trum, in vera pace et unitate consistit. Notandumque 
diligentius, quod sanctuarium Domino facere filii Israel 
jubentur, non ex parte simile, sed juxta omnem similitu- 
dinem tabernaculi, quod ostendit Moysi, omniumque va- 
sorum in cultum ejus. Si enim ad angelorum in ceelis 
consortia tendimus, debemus vitam eorum in terris, 


» ++... . quantum non noxia corpora tardant, 
Terrenique hebetant artus, moribundaque membra, 


semper imitari. Quod si forte requiris, in quo hoc taber- 
naculum cceleste homo terrigena, spirituales carnalis imi- 
tari valeas? Diligunt Deum et proximos: hoc imitare. 
Subveniunt miseris, etsi non angelis qui omnes beati sunt, 
certe hominibus: hoc imitare. Humiles sunt, mites sunt 
invicem, placati sunt, divinis parent jussis: hoc, in quan- 
tum vales, imitare. Nihil mali, nihil otiosi, nihil injusti 
loquuntur, agunt, cogitant divinis indefessi laudibus, verbo 
et mente assistunt: hoc quantum potes imitare, et sanctu- 
arium Domino, juxta exemplum quod Moysi in monte 
monstratum est, zdificasti, veniensque Dominus et Salvator 
noster cum Patre mansionem apud te faciet : quin et post 
12 

hance vitam in illud tabernaculum quod imitabaris, per- 
petuo beatum introducet. Sequitur: 

Cap. iv. Sicque facietis illud, arcam de lignis setim com- 
pingite.| Arca que prima omnium in tabernaculo fieri 
jubetur, non incongrue ipsam Domini et Salvatoris nostri 
incarnationem designat, in quo sunt omnes thesauri sapi- 
entize et scientiz absconditi. Que videlicet arca bene de 
lignis setim compingi jubetur. Ligna quippe setim levis 
atque imputribilis feruntur esse nature, non multum a 
qualitate albz spine distantia. Arca ergo de lignis setim 
facta est: quia corpus Dominicum ex membris constabat 
omni vitiorum labe carentibus. Et hec eadem sunt ligna 
spinis simillima, quia etsi non in carne peccati, tamen in 
similitudine venit carnis peccati, ut apostolus ait. Sequi- 
tur: 

Cujus longitudo habeat duos semis cubitos, &c.| Quidam 
solent interrogare, cujus quantitatis sit sstimandus cubi- 
tus, quem Moyses vel in arca Noe, vel in factura taber- 
naculi posuerit: que, si Josephi verba viderimus, facile 
quzestio solvetur. Neque enim putandum est, hominem 
Judzeum genere sacerdotalem, ingenio excellentissimum, et 
in scripturis divinis simul, et secularibus doctissimum, ulla- 
tenus hoc potuisse latere. Ait ergo: Facta est autem et 
arca longitudinis quinque palmorum, latitudinis trium. 
Unde patet manifeste, quia illum designat cubitum, quem 
duo palmi complent. Mystice autem longitudo arc 
longanimam Domini ac Redemptoris nostri patientiam, qua 
inter homines conversatus est insinuat. Latitudo ampli- 
tudinem ipsam caritatis, qua ad nos venire, et inter nos 
habitare voluit. Altitudo spem future sublimitatis, quia 
vel seipsum post passionem suam glorificandum, vel glori- 
ficaturum esse previdit. Unde et apte longitudo erat 
arce duorum cubitorum, propter videlicet doctrinam et 
opera quibus refulgebat in mundo. MHinc enim et evan- 
gelista Lucas sermonem se fecisse asserit, de his que 
ceepit Jesus facere et docere. Et cives ipsius admirantes 
dicebant: Unde huic sapientia hec, et virtutes? sapien- 
tiam videlicet referentes, ad ea que miranda dicebat: vir- 

tutes, ad ea que gerebat: quod vero post duos cubitos, 
etiam semissem arca in longitudine habebat, potest ad hu- 
manz tarditatem fragilitatis referri: quz dicta vel opera 
Salvatoris sublimia, necdum, prout dignum erat, capere 
valebat. Unde et de quibusdam mysticis ejus actibus 
aperte dictum est: Hzc non cognoverunt discipuli ejus 
primum, sed quando glorificatus est Jesus. Similiter et 
de dictis illius sublimioribus : Et erat verbum istud abscon- 
ditum ab eis, et non intelligebant que dicebantur. Habe- 
bat arca duos cubitos longitudinis ; quia Dominus in carne 
clarus verbo et actibus apparebat. Habebat et dimidium 
cubiti; quia etiam tarditatem discipulorum, qua necdum 
perfecte dicta vel acta ipsius capere poterant, longanimiter 
ferebat. Unius erat cubiti latitudo arcz, ob dispensa- 
tionem ipsius Dominice caritatis, qua electos suos in Deo 
adunare curavit. Unde et pro eis supplicans Patri dicebat, 
Non pro his autem rogo tantum, sed et pro eis qui credi- 
turi sunt per verbum eorum in me, ut omnes unum sint, 
sicut tu, Pater, in me, et ego in te, ut et ipsi in nobis unum 
sint. Et paulo post: Et notum feci eis nomen tuum, et 
notum faciam, ut dilectio, qua me dilexisti, in ipsis sit, et 
ego in ipsis. Habebat post unum cubitum etiam semissem, 
videlicet ob significationem nostre fragilitatis, qua necdum 
in hac vita positi, perfecte vel ipsi Deum diligere, vel dilec- 
tionem, quam erga nos habet Deus, comprehendere suffi- 
cimus: quin potius sicut, apostolo teste, ex parte cog- 
noscimus, et ex parte prophetamus, ita nimirum etiam ex 
parte diligimus. Habet ergo arca unum cubitum, habet 
et dimidium, quia Dominus unica nos pietate sibi ac Patri 
associandos diligit, et nostree quoque capacitatem dilec- 
tionis, qualiscunque in hac vita esse potest, zque pia 
benignitate complectitur, donec ad ejus visionem, ubi eum 
ex toto corde, tota anima, tota virtute diligamus, intrare 
mereamur. Altitudo quoque arce aptissime erat cubiti 
unius et dimidii, videlicet propter significationem unice 
spel, qua vel Dominus ipse cum esset in carne nobiscum, 
futurze suz resurrectionis, et posterioris gloriz prestola- 
batur eventum, vel nos inter adversa seculi propter futu- 

rorum premia bonorum gaudere semper admonet. Habet 
ergo arca plenum cubitum in altitudine, quia Dominus et 
Salvator noster plenissime noverat, ipse etiam corruptibili 
adhuc conversatus in carne, quanta vel sibimetipsi, vel 
membris suis, quz nos sumus, esset gloria conservata in 
futuro. Habet et dimidium cubitum altitudinis, quia 
nostre quoque devotionem parvitatis libenter in suo cor- 
pore suscepit, qui pia quidem intentione futuram patriam 
diligimus: sed necdum perfecte, que sit ejus felicitas, 
capere valemus, attamen quantum capimus, hoc non nisi 
ab illo habemus. 

Et deaurabis eam auro mundissimo, &c.] Arca intus et 
foris auro mundissimo deauratur, quia assumptaa Filid Dei 
humana natura, et intus virtute Sancti Spiritus plena erat, 
et foris hominibus aperte Sancti Spiritus opera premon- 
strabat. Cui nimirum arce bene corona aurea supra cir- 
cumdari precipitur, quia apparens in carne, atque ad 
redemptionem humani generis veniens Filius Dei, certum 
expectabat tempus et horam, quando susceptam pro nobis 
mortem cum ipso mortis auctore superaret, atque ad 
Patrem victor in ccelos ascenderet. De hac corona dicit 
apostolus: Eum autem qui modico quidem ab angelis 
minoratus est, vidimus Jesum propter passionem mortis 
gloria et honore coronatum. De hac in Apocalypsi Joannes, 
Et vidi, inquit, et ecce equus albus, et qui sedebat super 
illum habebat arcum, et data est ei corona, et exit vin- 
cens ut vinceret. Equus quippe albus ecclesia, eques qui 
illi insidebat, Dominus est, qui habebat arcum, quia contra 
potestates aerias ad bella veniebat. Dataque est ei corona 
Victoriz, quia regnum mortis moriendo subvertit. 

Et quatuor circulos aureos, &c.| Quatuor circuli aurei, 
quatuor sunt evangeliorum libri, qui merito aurei sunt, 
propter claritatem sapientiz qua fulgent: merito circulis 
comparati, quia zterna est ipsa Dei sapientia quam pre- 
dicant. Neque incipiens ex tempore, neque esse desinens 
zeterna divinitas, quam homo Christus accepit. Unde 
imminente hora suz passionis precatur Patrem, dicens: 
Et nunc clarifica me, tu Pater, apud temetipsum claritate 

quam habui prius quam mundus fieret apud te. Qua- 
tuor autem angulos habet arca, quia sacramentum Domi- 
nice incarnationis per omnes mundi plagas, in quibus 
sancta ecclesia dilatatur, celebrari non desinit. Et per 
eosdem angulos quatuor, quatuor circuli sunt positi; quia 
in cunctis mundi finibus evangelium Christi salvandis fide- 
lium cordibus predicatur. Duo autem circuli in latere 
uno, et duo sunt in altero: vel quia duo evangelistz dis- 
cipulatui Salvatoris in carne predicantis, et miracula 
facientis adhzrebant; duo autem alii post resurrectionem 
ascensionemque ejus ad ccelos, ad fidem venerunt: vel 
quia in figura quatuor animalium, duo qui per hominem 
et vitulum designati sunt, passionum et mortis ejus indicia 
pretulerunt ; duo vero illi qui per leonem et aquilam pre- 
figurati sunt, victoriz qua mortem destruxit, imsignia 
demonstrarunt. Homo quippe Dominus, per incarna- 
tionem mortalis factus apparuit. Vitulus vero idem obla- 
tus pro nobis in altari crucis extitit. Idem leo fortiter subi- 
gendo mortem, aquila ad ccelos ascendendo factus est. Atque 
ideo duo circuli in latere uno, et duo sunt in altero, quia 
nimirum duo evangelistz, per suam figuram assumptionem 
in Domino humane fragilitatis; et duo alii victoriam, qua 
de eadem assumpta fragilitate, ac morte triumphavit, insi- 
nuant. Nam quasi levum latus arc duos habuit circulos, 
cum evangelist duo incarnationem Domini ac passionem 
figurarent. Similiter lateri dextero duo inerant circuli, quod 
zeque duo evangelistz resurrectionem et ascensionem ejus, 
quee ad future gloriam vite pertinent, figuraliter exprimunt. 

Facies quoque vectes de lignis setim, &c.] Vectes quibus 
arca portatur, sancti sunt doctores, qui Dominum predi- 
cando audientium cordibus inferunt. Qui videlicet vectes 
semper esse jubentur in circulis, quia nimirum necesse est 
ut quicunque alii coelestia sacramenta preedicant, nunquam 
ipsi mentem a memoria sacre scripture, nunquam manus 
a divinorum observantia mandatorum contineant. Bene 
autem sequitur : 

Ponesque in arca testificationem, &c.] Quia illa solum- 
modo de incarnatione Dei Filii loqui et credere debemus, 

quz nobis ipse Dominus per auctores sacree scripturz reve- 
lare dignatus est. Si autem vis scire, que sit illa testifi- 
catio quam in arca ponendam a Domino Moyses accepit, 
apostolum audi: Post velamentum autem, inquit, secun- 
dum tabernaculum, quod dicitur sancta sanctorum, aureum 
habens thuribulum, et arcam testamenti, circumtextam 
ex omni parte auro; in qua urna aurea habens manna, 
et virga Aaron que fronduerat, et tabule testamenti. 
Urna ergo aurea in arca habens manna, anima est sancta 
in Christo, habens in se omnem plenitudinem divinitatis. 
Virga Aaron que excisa fronduerat, potestas est invicta 
sacerdoti illius; de qua dicit propheta, Virga squitatis 
virga regni tui. Quz postquam ad tempus per mortem 
visa est esse succisa, illucescente mane resurrectionis viva- 
cius refloruisse inventa est, ac perpetuo inviolabilis atque 
immarcessibilis permansura esse innotuit. Christus enim 
surgens a mortuis jam non moritur, mors illi ultra non 
dominabitur. Tabule testamenti in arca omnem in 
Christo et scientiam paternorum secretorum, et potentiam 
judiciorum designant. In tabulis namque testamenti, et 
fides erat inscripta eternz divinitatis, quze mundum crea- 
ret ac regeret; et mandata quibus Deo serviri oportet, et 
discretio judicii, qua ipse odientes se, jure condemnaret ; 
et diligentes se, misericordia digna remuneraret. Hec 
est ergo testificatio, quam Dominus Moysi in arca ponen- 
dam dedit cum confitendam nobis in Christo signavit 
veritatem carnis, anime et verbi: ipsamque carnem post 
passionem mortis resurrectione glorificatam, et sterni 
regis ac pontificis dignitate sublimatam monstravit, cum 
ipsum esse solummodo paternorum conscium arcanorum, 
quasi veraciter unius ejusdemque cum Patre majestatis 
Ipsum esse Omnium judicem docuit seculorum. 

Cap. v. Facies et propitiatorium, &c.| Queri solet quid 
propitiatorium dicat, quo operienda sit arca. Sed cum de 
auro fieri jubeat, et tantz longitudinis ac latitudinis, 
quant arcam fieri preeceperat ; constat procul dubio, quia 
tabulam fieri voluit auream tantam, quanta arcam tegere 
sufficeret. Quod videlicet propitiatorium non aliud quam 

Dominum Salvatorem, sed specialius in eo viscera pietatis 
designat: de quo dicit Apostolus: Quem proposuit Deus 
propitiationem per fidem in sanguine ipsius. Nam et ideo 
desuper ponitur, quia super exaltat misericordiam judicio. 
Unde et Psalmista, Suavis, inquit, Dominus universis, et 
miserationes ejus super omnia opera ejus. 

Duos quoque Cherubim aureos, &c.| Cherubim esse 
nomen angelicarum virtutum, Ezechiel propheta manifeste 
declarat, quas etiam juxta exemplum, quo hic fieri juben- 
tur, cum alis sibi apparuisse designat, dicens: Et vox 
alarum Cherubim audiebatur usque in atrium exterius, 
sicut vox Domini loquentis. Et quidem numero singulari 
Cherub, plurali autem Cherubim dicitur, et est nomen 
generis masculini, sed Greca consuetudo neutro genere 
posuit Cherubin, m litera in m mutata. Verum noster 
interpres Hebrzeum secutus idioma, masculino genere 
posuit. Duos Cherubim aureos et productiles facies, non 
duo Cherubim aurea et productilia, quod scriptorum in- 
curia credo in ejus translatione esse corruptum, ut pro 
Cherubim antiquorum more scriberetur Cherubin. In- 
terpretatur Cherubim, sive Cherubin, scientize multi- 
tudo, vel scientiz intellectus: quod videlicet nomen tanto 
rectius angelicis potestatibus congruit, quanto perfecte 
ab omni impulsu impure cogitationis alieni, visioni sui 
Conditoris adherent. Idcirco autem alas, vel in figura 
Cherubim Moyses facere jubetur, vel in ipsa eorum 
specie vidisse se propheta testatur, quod etiam licentia 
solet imitari pictorum, ut in alto sedem habere angelli, et 
quasi levi volatu ubique discurrere posse signentur, neque 
ullam habere tarditatem, quin confestim ubicunque volue- 
rint adsint. Quod ipsum quoque nobis post resurrectio- 
nem spirituali jam corpore vestitis indubitanter promittitur. 
Expandunt ergo alas Cherubim, et propitiatorium tegunt : 
quoniam angeli omnem suz nature potentiam, qua in 
altis habitare, et cuncta superne illius patriz loca levi ac 
lzeto itinere penetrare meruerunt, in obsequium sui Con- 
ditoris offerunt, ac velut propitiatorium contuentes obum- 
brant, id est honorant velando: quia totum quem habent 

statum perpetuz felicitatis, ejus gratiz deputant, a quo 
ut nihil mali velle posse acceperunt. Duo sunt autem 
propter significandam societatem angelice pacis; quia 
minus quam inter duos haberi caritas non potest. Unde 
et sese respicere mutuo, et in propitiatorium vultus juben- 
tur habere, quia nimirum in glorificatione divine visionis 
sibimet alterutrum consonant. Item per duo Cherubim 
possunt duo testamenta figurari, quorum unum futuram 
Domini incarnationem, aliud factam clamat. Respiciunt- 
que se mutuo, quia in attestatione veritatis quam predi- 
cant, in nullo ab invicem discrepant. Vertunt vultus in 
propitiatorium; quia et misericordiam Domini, in qua 
unica mundo spes est, valde commendant. Atque ideo 
sunt ex utraque parte oraculi, quia et przecedentia ante 
incarnationem Dominicam tempora, et sequentia pre dica- 
tione spiritualis scientiz replent. Quibus etiam nomen 
scientiz multitudinis, vel scientiz multiplicate convenit, 
quod videlicet scriptura sacra spirituali ac divina scientia 
plena est, eademque scientia, ex quo ipsa scriptura condi 
ceepit, augeri semper ac multiplicari non desinit. Unde 
et angelus Danieli: Pertransibunt, inquit, plurimi, et 
multiplex erit scientia. Namque Moysen ampliorem patri- 
archis scientiam percepisse testatur ipse Dominus, qui 
illi apparens ait: Ego Dominus, qui apparui Abraham 
et Isaac et Jacob in Deo omnipotente, et nomen meum 
Adonai non indicavi eis. Multiplicata est ergo ex tem- 
pore scientia divine cognitionis, cum hoc de seipso Domi- 
nus Moysi, quod patriarchis non indicaverat, ostendit. 
David qui in lege Domini meditabatur die ac nocte, videa- 
mus an se, ipso qui legem scripsit Moyse, aliquid amplius 
de Domino intellexisse senserit. Quomodo, inquit, dilexi 
legem tuam, Domine; tota die meditatio mea est. Statim- 
que subjunxit, Super omnes docentes me intellexi. Unde 
et alibi gloriatur in Domino, dicens: Incerta et occulta 
sapientize tuz manifestasti mihi. Item apostolos majora 
prophetis nosse declarat Dominus ipse, qui eisdem loqui- 
tur, dicens: Multi prophetz et justi cupierunt videre que 
videtis, et non viderunt ; audire quz auditis, et non audie- 

runt. Sed eisdem post resurrectionem ascensionemque 
suam majorem adhuc scientiz gratiam repromittit, dicens : 
Adhuc multa habeo vobis dicere, sed non potestis portare 
modo; cum autem venerit ille Spiritus veritatis, docebit 
vos omnem veritatem. Quibus et in futuro majus omni- 
bus, quz in hac vita cognosci possunt, revelaturum se 
esse pollicetur, dicens: Qui autem diligit me, diligetur 
a Patre meo, et ego diligam eum, et manifestabo ei me- 
ipsum. Recte ergo Cherubim scientia multiplicata dicitur, 
quia in utroque testamento fidelibus magis ex tempore 
Magisque cognitio veritatis innotuit. Recte Cherubim 
gloriz propitiatorium obumbrare dicuntur; quia testa- 
mento crescente per tempus, et multiplicata scientia, pro- 
pitiationem nobis Domini Salvatoris predicant; et hanc 
gratis semper vocibus quasi expansis, ad volatum alis 
honorare non cessant. Quia enim verba colloquentium, 
quasi volando per aerem ab ore dicentium, ad cor per- 
veniunt audientium, merito expansis Cherubim alis, et 
velut ad volandum aptatis possunt designari. 

Inde precipiam, et loguar ad te, supra propitiatorium 
scilicet, &c.| Supra propitiatorium loquitur Dominus ad 
Moysen cuncta que per illum mandat filius Israel; quia 
per gratiam propitiationis Dei factum est, ut hominibus 
post culpam preevaricationis apparere, et eis viam veritatis 
post errorem demonstrare dignatus sit. De medio Cherubim 
loquitur; quia per angelicam visionem, et non in sua 
substantia, Deus apparuit, et locutus est Moysi, attestante 
apostolo: Quia lex propter transgressiones posita est, 
donec veniret semen cui promiserat, ordinata per an- 
gelos in manu Mediatoris. Item de medio duorum Cheru- 
bim loquitur Dominus, quia per verba utriusque testamenti 
consona nos voce ad fidem veritatis erudit. Vel certe de 
medio Cherubim loquitur, quia per unigenitum suum, qui 
in medio duorum testamentorum in carne apparuit, humano 
generi Deus Pater voluntatem suam manifestare dignatus 
est. Quo sensu etiam illud potest accipi, quod ait Haba- 
cuc: In medio duorum animalium innotesces. Potest 
autem in arca etiam sancta ecclesia figuraliter accipi, 

VOL. VII. . R 


242 DE TABERNACULO, FTC. 


que de lignis imputribilibus, hoc est animabus sanctis 
wdificatur, et in fide sancti evangelii per quatuor mundi 
plagas distenta, coronam vite a Deo expectat zternam, 
habens in se tabulas testamenti in meditatione continua 
legis Dei, habens et urnam auream cum manna in fide 
Dominice incarnationis, habens etiam virgam Aaron, qu 
fronduerat, in participatione regni et sacerdotii Dominici, 
dicente apostolo Petro: Vos autem genus electum, regale 
sacerdotium. Habens propitiatorium desuper, ut cuncta 
quze habet bona, largiente gratia divina sese accepisse 
meminerit. Habens et Cherubim gloriz in propitiatorio, 
vel angelica videlicet presidia, quibus a Deo semper adju- 
vetur propitio: vel testamenta, quibus qualiter vivere, et 
quomodo auxilium recte vivendi a divina propitiatione 
quzrere debeat instituatur. Sic autem sunt Cherubim 
supra propitiatorium positi, quomodo civitas Christi, id 
est sancta ecclesia super montem, id est super ipsum 
Christum esse constituta dicitur: non quod altior illo 
possit esse civitas sua, sed quod ejus subsidio sustentata 
proficiat. Cherubim supra propitiatorium habet arca: 
quia vel angelica ministeria vel eloquia divina eo veracius 
ecclesiam juvant, quo ipsa in fundamento summe veritatis 
stabilita consistunt. 

Cap. vi. Facies et mensam de lignis setim, &c.| Mensa 
de lignis setim facta, scriptura est sacra, de fortibus sancto- 
rum patrum verbis actibusque compacta; quz dum nobis 
quze sint zterne gaudia beatitudinis, et quomodo ad hc 
pervemiatur, ostendit, cibum profecto nobis salutis ac 
vite suggerit. Hzec habet longitudinem, cum perseve- 
rantiam nobis ccepte religionis; latitudinem, cum ampli- 
tudinem caritatis; altitudinem, cum spem perpetue re- 
munerationis insinuat. Et bene longitudo duorum est 
cubitorum, quia actualis nostra conversatio in duabus 
maxime virtutibus consistit, misericordia videlicet et inno- 
centia: dicente apostolo Jacobo, Religio autem munda 
et immaculata apud Deum Patrem hec est, visitare pupil- 
los ac viduas in tribulatione eorum, et immaculatum se 
custodire ab hoc seculo. In eo namque quod pupillos 

ac viduas in tribulatione eorum visitare precipit, cuncta 
quz erga proximos necesse habentes, misericorditer agere 
debemus, ostendit: in eo vero quod immaculatos nos ab 
hoc seculo custodire admonet, universa in quibus nos ipsos 
caste vivere oportet, exprimit. Quos duos cubitos bone 
actionis, et Dominus ipse mens verborum suorum inesse 
declaravit, cum ait: Sint lumbi vestri precincti, et lucernz 
vestre ardentes. Lumbi videlicet przcincti, ut a contagione 
seculi hujus perduremus immunes. Lucerne vero arden- 
tes, ut per opera misericordiz coram Domino clari fulge- 
amus. Nam quod sequitur: Et vos similes hominibus 
expectantibus dominum suum, quando revertatur a nup- 
tiis, ad altitudinem eyusdem mensz, hoc est ad spem future 
retributionis pertinet. Quod vero mensa unum habet 
cubitum in latitudine, unitatem ipsius dilectionis, quam 
tota nobis testamenti veteris et novi series commendat, 
figurate denuntiat: una quippe est caritas, hoc est simplex 
et pura mentis pietas, qua et Deum, et proximos, et ipsos 
quoque inimicos amare jJubemur, quamvis magna distantia 
ac distinctione rectissima ipsius amoris, Deum primo loco, 
inimicos ultimo diligere debeamus. Ipsis quoque proxi- 
mis pro differentia meritorum dispar sit modus impenden- 
dus amoris; sicut patriarcham Jacob cum omnes diligeret 
filios, Joseph tamen singularis merito innocentiz prez 
czeteris diligere scriptura teste novimus. Unde pulchre 
in Canticis Canticorum dicit ecclesia Christo, Introduxit me 
in cellam vinariam, ordinavit in me caritatem. Porro quod 
altitudo cubitum ac semissem habebat, cubitus zque ut 
in latitudine, unitatem ipsius spei nostre ccelestis insinuat, 
qua expectamus Dominum nostrum, quando revertatur 
de ccelis, remuneraturus servos, quos vigilantes accinctis 
lumbis, et ardentibus bonorum operum lucernis invenerit. 
Nam etsi pro diversitate meritorum multze sunt man- 
siones in domo Patris, unum tamen est regnum ceeli, in 
quo omnes recipiantur electi. Semis vero qui superest, 
initium vitz contemplative, quo nonnulli sanctorum etiam 
in carne adhuc positi frui meruerunt, indicat: quibus non 
solum sperare ccelestia praemia, verum etiam ex parte 
R2 

videndo pregustare donatum est, uti Esaias et Micheas, 
czeterique prophet, qui viderunt Dominum sedentem in 
solio glorize suz, circumstante angelorum exercitu: ut 
Petrus, Jacob, et Joannes, qui clarificatum inter Moysen 
et Eliam Dominum in sancto monte viderunt: ut magister 
gentium, cui priusquam carnis debitum solveret, donatum 
est in paradisum, ac tertium ccelum rapi, et audire arcana 
verba, que non licet homini loqui. In his ergo et hujus- 
modi famulis Christi, mensa nobis tabernaculi, hoc est 
divina scriptura, qua ecclesia sancta sine cessatione refi- 
citur, super cubitum communis spel semissem in altitu- 
dine adjungit: quia supernz beatitudinis gaudia pre- 
monstrata illis priusquam reddita demonstrat: que nimi- 
rum premonstratio, quia raptim et in transitu sanctorum 
mentibus apparet, recte per dimidium cubiti, et non per 
plenum cubitum figuratur. 

Et inaurabis eam auro purissimo.| Mensa tabernacull 
inauratur, quia et scriptura sancta sapientiz ccelestis sensu 
clara refulget, et ipsi qui eam condidere prophete, preclari 


. vita ac sermone fuerunt. 


Faciesque wlt labium aureum per circuitum, &c.] Labium 
aureum fit mensz per circuitum, quia doctrina sacri eloquii 
per mundissima nobis preedicatorum fidelium ora ministra- 
tur. Neque ilorum locutio, qui divina nobis arcana tradi- 
derunt, humane confabulationis sermonibus ullatenus atta- 
minari consentiebat, quin potius non tantum nociva, sed 
et otiosa hominum verba graviter ferre ac redarguere 
curabant. Vel certe labium fit aureum mens per cir- 
cuitum; quia scriptura sancta omni ex parte suz locu- 
tionis cum recte intelligitur, claritatem nobis sapientiz 
coelestis insonat. Cui videlicet labio corona additur ; quia 
lingua preedicantium suis auditoribus retributionem vite 
promittit zternze. Et bene ipsa corona quatuor digitis 
alta fierl precipitur ; quia celsitudo nobis coronz perennis, 
per quatuor sancti evangelii libros ostenditur, vel quod 
per custodiam evangelice fidei et operationis, ad coronam 
nos vitz pervenire oportet. Pulchreque per digitos libri 
designantur, quia nimirum et tabule legis, digito Dei esse 

scriptee referuntur: et in evangelio Dominus districtionem 
legis temperaturus, digito scribebat in terra, dicens de adul- 
tera, quam accusabant Phariszi et Scribz: Si quis vestrum 
sine peccato est, primus in illam lapidem mittat. Digitus 
autem Dei, Spiritus Dei intelligitur. Unde illud quod 
Lucas Dominum dixisse refert, Si ergo in digito Dei ejicio 
dzmonia: Matthzus clarius exponendo dixit, In Spiritu 
Dei. Itaque labio mensz aureo corona aurea quatuor 
digitis alta superponitur; quia purissima sanctorum pre- 
dicatorum eloquia, spem superne beatitudinis expectant, 
quze ministerio Sancti Spiritus in quatuor sancti evangelii 
libris descripta continetur. Nec solum predicatores ipsi 
premium in ceelis sui laboris accipiunt, verum etiam omni- 
bus sibi obtemperantibus eandem vite coronam certa evan- 
gelicee veritatis auctoritate promittunt. Bene autem eadem 
corona interrasilis fieri precipitur; quia nimirum eterni 
retributio regni non indifferenter omnibus datur, sed pro 
qualitate accipientium distinctio divinitus examine singulis 
quibusque distribuitur. Corona etenim aurea mensze Do- 
mini pura et non interrasilis esset, si claritas future 
justorum retributionis zequalis omnibus panderetur: instar 
videlicet hujus solis mundani, cujus splendorem Deus in- 
differenter super bonos et malos facit oriri. At quia sicut 
stella a stella differt in claritate, ita erit et resurrectio mor- 
tuorum. Corona mense Domini variis distincta sculpturis, 
sed competenter ordinatis apposita est. Sterna etenim 
vita futura omnibus est promissa justis, sed multiformis 
in illa pro diversitate meritorum gloria est singulorum. 
Quod vero descripta prius una corona subjungitur : 

Et super illam alteram coronam aureolam.| De illorum 
potest premio recte intelligi, qui generalia scripture 
sancte mandata spontanea vite perfectioris electione tran- 
scendunt, ideoque specialem pre ceteris fidelibus retribu- 
tionem voluntariz oblationis expectant. Corona namque 
aurea quatuor digitis alta labio mensz aureo apponitur, 
cum per evangelium his qui mandata divine legis custo- 
diunt, vita eterna promittitur: dicente Domino ad divitem, 
Si vis ad vitam ingredi, serva mandata. Non homicidium 

facies: non adulterabis: non facies furtum: non falsum 
testimonium dices: honora patrem et matrem: et diliges 
proximum tuum sicut teipsum. Sed eidem coronz altera 
corona aureola superponitur, cum protinus subinfertur: 
Si vis perfectus esse, vade, vende que habes et da pauperi- 
bus, et habebis thesaurum in ccelo, et veni sequere me. 
Ad hance coronam pertinet canticum illud novum, quod 
virgines tantum coram Agno cantasse referuntur, qui empti 
sunt ex hominibus primitiz Deo et Agno. Ad hanc, quod 
lidem sequuntur Agnum quocumque abierit. Vel certe 
corona aurea labio mensze Domini apponitur, cum in ver- 
bis sacre scripture dicimus, egredientes e carne animas 
ad eterna in ceelis praeemia esse recipiendas. Et super 
illam altera aureola superadditur corona, cum in eadem 
scriptura repetitur, quod eis sublimior in fine seculi 
gloria in corporum quoque immortalium receptione serve- 
tur. 

Quatuor quoque circulos aureos preparabis, &c.| Hzec, ut 
supra de arca exposuimus, etiam hic accipienda sunt. 
Quatuor namque circuli aurei, quatuor evangeliorum sunt 
libri; per quorum fidem contigit, ut omnis scriptura 
sancta per mundum legeretur et intelligeretur universum. 
Quatuor autem pedes habet mensa; quia quadriformi ra- 
tione omnis divinorum eloquiorum series distinguitur. In 
libris namque omnibus sanctis intueri oportet, qua ibi 
aterna intimentur, que facta narrentur, que futura pre- 
nuntientur, quz agenda precipiantur vel moneantur. Item 
mensa tabernaculi quatuor habet pedes; quia verbo cceles- 
tis oraculi, vel historico intellectu, vel allegorico, vel tropo- 
logico, id est, moral, vel certe anagogico solent accipi. 
Historia namque est, cum res aliqua quomodo secundum 
literam facta sive dicta sit, plano sermone refertur: quo- 
modo populus Israel ex AXgypto salvatus, tabernaculum 
Domino fecisse in deserto narratur. Allegoria est, cum 
verbis, sive rebus mysticis prasentia Christi et ecclesiz 
sacramenta signantur: verbis videlicet, ut Esaias ait, 
Eegredietur virga de radice Jesse, et flos de radice ejus 
ascendet. Quod est aperte dicere: Nascetur virgo Maria 

de stirpe David, et Christus de stirpe ejus orietur. Rebus 
autem, ut populus de ASgyptia servitute per sanguinem 
Agni salvatus, ecclesiam significat, passione Christi a de- 
monica dominatione hiberatam. Tropologia, id est, moralis 
locutio, ad institutionem et correctionem morum, sive aper- 
tis seu figuratis prolata sermonibus respicit. Apertis vide- 
licet, ut Joannes admonet dicens, Filioli mei, non diligamus 
verbo nec lingua, sed opere et veritate. Figuratis vero, 
ut Salomon ait: Omni tempore sint vestimenta tua candida, 
et oleum de capite tuo non deficiat. Quod est aperte di- 
cere, Omni tempore sint opera tua munda, et caritas 
de corde tuo non deficiat. Anagoge, id est, ad superiora 
ducens, locutio est, quz de premiis futuris, et ea quee in 
celis est vita futura, sive mysticis seu apertis sermonibus 
disputat. Apertis scilicet, ut: Beati mundo corde, quo- 
niam ipsi Deum videbunt. Mysticis vero, ut: Beati qui 
lavant stolas suas, ut sit potestas illis in ligno vite, et per 
portas intrent in civitatem. Quod est patenter dicere: 
Beati qui mundant cogitationes et actus, ut potestatem 
habeant videndi Dominum Christum, qui ait: Ego sum 
via et veritas et vita; et per doctrinam atque exempla 
pracedentium patrum intrent in regnum ccelorum. 

Subier coronam erunt circuli aurei, &c.| Apte subter co- 
ronam erunt circuli, quia libris sancti evangelii in hac vita 
utimur, coronam vero vite superne futuram in ccelis 
speramus. Per quos videlicet circulos immittuntur vectes 
ad subvehendam mensam, quia doctores sancti, ut verbis ' 
sacri eloquii corda audientium reficiant, ipsi per omnia 
mentem suam necesse est in evangelica lectione fixam 
teneant, quatenus ad fidem sensumque illius omnem inter- 
pretationis ad doctrine suz intentionem dirigant, curent- 
que sedulo ne quid aliud agendum, sperandum, amandum- 
ve In Scripturis omnibus, quam quod in quatuor evangelii 
libris invenitur, doceant. Qui dum universa scripturarum 
eloquia, ad eam que in evangelii scripta est fidem ac dilec- 
tionem referunt, quasi totam Domini mensam cum panibus 
ac vasis ipsius in quatuor circulis portant. 

Cap. vit. Parabis et acetabula ac phialas, &c.] Varia 

vasa que ad offerenda libamina sunt facta, varie sunt 
distinctiones eloquii divini, pro dispari capacitate audien- 
tium. Non enim una eademque omnibus potest convenire 
doctrina: aliter namque sapientes, aliter insipientes ; aliter 
divites, aliter pauperes; aliter sani, aliter infirmi; aliter 
senes, aliter juvenes ; aliter viri, aliter foemine; aliter cce- 
libes, aliter conjugati; aliter preelati, aliter subditi docendi 
sunt. Que tamen vasa omnia ad mensam tabernaculi, 
omnia ad offerenda libamina pertinent, quia quzecunque 
prudens doctor diversa pro diversitate audientium loquitur, 
universa in regula sacre scripture reperiuntur, atque ad 
offerenda Domino vota bonorum operum corda excitant 
auditorum. Quz videlicet opportuna diversitas sanctz 
predicationis ipsius Domini ore designabatur, cum diceret : 
Quis putas est fidelis dispensator et prudens, quem con- 
stituit Dominus super familiam suam, ut det illis in tempore 
tritici mensuram ? Mensuram quippe tritici conservis dat 
in tempore fidelis dispensator et prudens, quando discretus 
verbi minister non solum tempus opportunum in dicendo 
observat, verum etiam qualitatem sensumque auditorum 
diligenter exquirit, et juxta distantiam hujus modum sui 
sermonis temperat. 

Et pones super mensam panes propositionis, &c.| Panes 
propositionis super mensam positi semper, doctores sunt 
spirituales, qui in lege Domini die ac nocte meditantes, 
cunctis ecclesiam intrantibus refectionem verbi cclestis 
offerunt. Qui recte propositionis panes vocantur, quia 
in propatulo semper esse debet universis fidelibus sermo 
salutis, neque unquam in ecclesia deesse oportet piis audi- 
toribus verbum solatii, quod Dominus per precones veri- 
tatis mundo proponens, in conspectu suo semper apparere, 
et usque ad finem seculi, his qui esuriunt et sitiunt jus- 
titiam, incessanter abundare voluit. De his panibus in 
Leviticum plenius, quot et quales faciendi, vel quomodo 
ponendi fuerint, refertur, dicente Domino ad Moysen: 
Accipies quoque similam, et coques ex ea duodecim panes, 
qui singuli habeant duas decimas, quorum senos altrin- 
Secus Super Mensam purissimam coram Domino statues : 

et pones super eos thus lucidissimum, ut sit panis in moni- 
mentum oblationis Domini, per singula sabbata muta- 
buntur coram Domino suscepti a filiis Israel foedere sem- 
piterno: eruntque Aaron et filiorum ejus, ut comedant 
eos in loco sancto. Ubi manifeste in primis ipso etiam 
numero panum duodecim apostolorum forma premonstra- 
tur, quos apparens in carne Dominus primos elegit, quorum 
ministerio cibum vitz cunctis gentibus daret. Denique 
esurientibus in deserto turbis, dicit eisdem discipulis suis, 
nostris videlicet apostolis: Date illis vos manducare. Et 
saturatis de quinque panibus quinque millibus hominum, 
ipsi collegerunt duodecim cophinos fragmentorum: quia 
nimirum apostolorum et apostolicorum virorum est, ea que 
turbze nequeunt, scripturarum sacramenta capere. Duo- 
decim ergo panes in mensa tabernaculi, duodecim sunt 
apostoli, et omnes doctrinz illorum sequaces in ecclesia. 
Qui quoniam usque ad consummationem seculi, populum 
Dei alimoniis verbi reficere non desinunt, panes duodecim 
propositionis nunquam de mensa Domini recedunt. Et 
bene iidem panes non de qualibet farina, sed de simila fieri 
jubentur: quia nimirum quicunque aliis verbum vite 
ministrant, primo ipsos necesse est virtutum frugibus 
operam dare, quatenus ea quz predicando admonent, 
etiam faciendo commendent, contigurati exemplis ilius 
qui de semetipso ait: Nisi granum frumenti, cadens in 
terram, mortuum fuerit, ipsum solum manet. Bene etiam 
idem panes seni altrinsecus super mensam statui preci- 
pluntur, propter concordiam scilicet caritatis et societatis, 
nam et Dominus binos ad predicandum discipulos misisse 
perhibetur: figuraliter insinuans, quia sancti doctores 
numquam ab invicem, vel in assertione veritatis, vel in 
effectu dilectionis discrepant. Quod autem super panes 
thus lucidissimum ponitur, virtutem orationis designat, 
quia iidem doctores suze ministerium preedicationis, simul 
et devotionem operis Domino commendant. Nam per 
thus orationem designari, testatur Psalmista, qui dicit: 
Dirigatur oratio mea sicut incensum in conspectu tuo. 
Et thus lucidissimum super panes ponitur in monimentum 

oblationis Domini, quando pis sanctorum actioni ac doc- 
trinze oratio pura superadditur, quo per hzc utraque rite 
sociata, semper memoria sacrz oblationis in conspectu 
summi arbitri appareat. Bene autem per singula sabbata 
panes coram Domino mutari mandantur; panes namque 
qui per sex dies operandi in mensa Domini fuerant posit, 
sabbato nobis mutantur, cum doctores quique sanctz 
ecclesiz, completo tempore sui sancti laboris, eterna in 
ceelis quiete remunerantur, et alios post se in idem opus 
laborandi in verbo, sub ejusdem spe retributionis relin- 
quunt. Sicque fit, ut mensa Domini nunquam panis 
inops remaneat, verum mox uno sublato pane, alius loco 
ejus substituatur, dum succedentibus sibi per ordinem 
ministris verbi, nunquam ecclesiz desunt, qui apostolice, 
sive fidem pietatis, seu munditiam actionis, et verbis osten- 
dant et factis: semper manente pulcherrima illa sententia, 
qua in laude ejusdem sanctz ecclesiz dicitur: Pro patn- 
bus tuis nati sunt tibi filii, constitues eos principes super 
omnem terram, quasi aliis verbis tabernaculo Domini 
diceretur: Pro panibus tuis vetustis parati sunt tibi novi, 
constitues eos in refectionem cordium spiritualium fide- 
libus toto orbe terrarum. Panes ergo pro panibus muta- 
bantur, mensa autem semper eadem in tabernaculo stabat, 
quia abeunt et veniunt doctores verbi, aliisque cedentibus 
succedunt suo in ordine alii: scriptura autem sacra nullis 
abolenda per cevum temporibus constat, usque dum in 
fine mundi apparente Domino, nec scripturis ultra, nec 
interpretibus eorum opus habebimus, impleta illa exopta- 
tissima prophetia Domini, qua dicit: Et non docebit 
unusquisque proximum suum, et unusquisque fratrem 
suum, dicens, Cognosce Dominum, quoniam omnes scient 
me, a minore usque ad majorem eorum. Coquebantur 
autem panes ante sabbatum, ut Josephus scribit, duo et duo 
divisi ante sabhatum: et sabbato mane oblati super sacram 
mensam ponebantur seni ad alterutros conversi, duabus 
pateris aureis superpositis, thure plenis, que permane- 
bant usque ad aliud sabbatum, et tunc pro illis alii depor- 
tabantur, illi vero sacerdotibus exhibebantur: et thure 

incenso in igne sacro, in quo omnia holocausta fiebant, 
aliud thus super alios panes adjiciebatur, quodque in 
libro Regum scriptum est, quia David tabernaculum in- 
gressus, panes sanctos a sacerdotibus acceperit, sabbato 
mane factum est. Venit enim ad tabernaculum illa hora, 
qua panes septimane precedentis sublati erant de mensa 
Domini, ut ponerentur panes novi, qui pridie fuerant 
cocti: sicque panes sanctos accepit, ut ne ad momentum 
quidem horz mensa Domini sine pane maneret. Unde 
solertius adhuc considerare libet, quod panes per singula 
sabbata mutari jubebantur: namque ita mutabantur, ut 
singuli eorum et sabbato imponerentur in mensam, et sab- 
bato rursum ablati in esum proficerent sacerdotum : et sex 
quidem diebus operum in mensa propositi apparerent, sed 
in die sabbati, id est, requiei, impositi in mensa, rursum- 
que die altero sabbati de mensa sublati. In cujus ordine 
positionis quid nobis aliud mystice intelligendum est, nisi 
quod sancti doctores, imo omnes justi, et post opera bona, 
quibus in ecclesia claruerunt, ad requiem perveniunt, et 
ut bona delectentur operari, spe futuree quietis ac beati- 
tudinis accenduntur? Imponebantur ergo panes sabbato 
in mensa Domini, ea utique intentione ponentium, ut 
transacto sabbato ibidem per sex dies operandi manerent : 
his quoque transmissis altero superveniente sabbato, in 
refectionem summi sacerdotis et filiorum ejus consume- 
rentur: quia nimirum in primordio nobis Deo devote con- 
versationis accipienda requies, et vita zterna promittitur, 
ea tamen conditione, ut per labores et opera bona vitz 
temporalis ad eam pertinere debeamus. Qua autem 
ratione hoc quod summus sacerdos et filii ejus panes 
propositionis comedebant, ad ingressum vitz ccelestis per- 
tineat, in expositione versiculi sequentis aptius suo loco 
dicetur. Quodque in libro Regum scriptum est, quia 
David tabernaculum ingressus panes sanctos a sacerdoti- 
bus accepit, sabbato mane factum est. Venit enim ad 
tabernaculum illa hora qua panes septimane precedentis 
sabbati tollendi erant de mensa Domini, ut ponerentur 
panes novi, qui pridie fuerant cocti: sicque panes sanctos 

accepit, ut ne ad momenta unius quidem hore mensa 
Domini sine pane maneret. Suscipiebantur autem panes 
iidem a filiis Israel, quia de ccetu spiritualium Dei famu- 
lorum eligi atque ordinari debent, qui gradum sacerdotii 
vel doctrine subeant. Quodque in conclusione subjun- 
gitur, Eruntque Aaron et filiorum ejus, duobus modis 
accipi per mysterium potest. Comedit namque Aaron cum 
filiis suis panes sanctos de mensa tabernaculi sublatos, 
cum Summus Pontifex noster raptos de hac vita electos 
suos in augmentum corporis sul, quod est in ceelis, hoc est 
summe illius electorum multitudinis introducit: vel certe 
erunt panes sancti Aaron et filiorum ejus, cum presules 
quique, et subjecti illis in Domino populi, exemplis patrum 
precedentium ad vitam nutriuntur eternam. 

Cap. vit. Facies et candelabrum ductile de auro puris- 
simo.] Candelabrum tabernaculi, sicut et mensa, univer- 
salem presentis temporis ecclesiam designat. Ideo nam- 
que sunt ante velum, intra quod arca testamenti posita est ; 
quia necdum ad visionem in celis sui Redemptoris meruit 
intromitti. Sed mensa est; quia his qui esuriunt et 
sitiunt justitiam, victum quotidie ccelestem, ne in tenta- 
tionibus deficiant, impendit. Candelabrum est; quia iter 
lucis errantibus ostendit. Mensa pariter et candelabrum 
est; quia sanctis edocta literis, et animam esurientem 
satiare bonis, et sedentibus in tenebris atque umbra 
' mortis, lucernam verbi subministrare didicit. Cui nimirum 
lucerne dum sese humiliter subjecit, ad agenda videlicet, 
quze Dei sermo precipit, a suis se voluptatibus cohibens, 
ad speranda premia ac diligenda que promisit, a visibi- 
libus se gaudiis sustollens, quasi candelabrum ejus effici- 
tur; quia suis per omnia voluptatibus imperium celeste 
preponit, seseque humilians claritatem verbi Dei omnibus, 
et preedicando et faciendo preemonstrat. 

Hastile ejus, calamos, scyphos, &c.] Hastile candelabni, 
Ipse qui est Caput ecclesiz, mediator Dei et hominun, 
homo Christus Jesus, debet intelligi. De cujus corpore, 
quod nos sumus, quasi de calamis ex hastili procedentibus 
dicit apostolus: ex quo totum corpus per nexus et con- 

junctiones subministratum et constructum, crescit in aug- 
mentum Dei: quia nimirum omnipotens Deus Redemptor 
noster, qui in se quo proficiat non habet, adhuc per mem- 
bra sua quotidie augmentum habet. Calami ergo proce- 
dentes de hastili, preedicatores sunt, qui instituti a Domino, 
dulcem sonum in mundo ediderunt, videlicet canticum 
novum. Calami sunt omnes ecclesiz filii, qui sibi (di- 
cente propheta: Cantate Domino canticum novum, laus 
ejus ab extremis terre) libenter obtemperant, resonantes 
laudem Domino, ac dicentes: Et direxit gressus meos, et 
immisit in 0s meum canticum novum, hymnum Deo 
nostro. Quia vero scyphi vino repleri solent, non imme- 
rito per eos mentes audientium designantur, que ad vocem 
predicantium vino scientiz replentur. Et quoniam eodem 
vino interne dilectionis inebriata corda fidelium, infati- 
gabili desiderio ad Deum tendunt, recte in candelabro 
post scyphos sphezrulz fiunt: sphzra enim in omni parte 
volvitur, quia nimirum mentes electorum nec adversitati- 
bus seculi ullis retineri, nec prosperitatibus possunt cor- 
rumpi, quin in omnibus que occurrunt, ad Deum per 
sancta desideria proficiant. Et bene post calamos, scy- 
phos, et spherulas in candelabro hilia designantur; quia 
post gratiam preedicationis, post ebriationem potus spiri- 
tualis, post irrevocabilem sanctz operationis procursum, 
illa virens patria sequitur, que animabus sanctis, id est, 
floribus vernat zternis. 

Sex calami egrediuntur de lateribus, &c.| Constat quidem 
numerum senarium, in quo factus est mundus, operum 
perfectionem designare. Sed quoniam ita positus est in 
descriptione calamorum, ut in bis ternos dividatur, magis 
de ternario dicendum. Tres namque calami de uno latere 
hastilis, et tres egrediuntur de altero; quia fuerunt doc- 
tores ante adventum Domini in carne, qui fidem Sanctz 
Trinitatis mystica voce designarent, et, quantum rudes 
adhuc capere poterant, predicarent. Unde est illud 
Psalmist, Verbo Domini cceli firmati sunt; et spiritu 
oris ejus, omnis virtus eorum. Nomine etenim Domini, 
Patrem; nomine verbi, Filtum; Spiritum vero Sanctum 

ipso suo nomine spiritum oris ejus appellat. Cujus vide- 
licet Sanctze Trinitatis unam esse potentiam, voluntatem 
et operationem designat, cum et ccelos verbo Domini, et 
omnem virtutem eorum spiritu oris ejus esse firmatum 
asseverat. Sunt modo doctores, qui eandem fidem Sanctz 
Trinitatis aperte predicent, ita ut omnes qui ad Christum 
pertinent, eadem debeant fide consecrari: dicente apo- 
stolis Domino, Euntes ergo, docete omnes gentes, bapti- 
zantes eos in nomine Patris, et Fil, et Spiritus Sancti. 
Unde et Paulus pro fidelibus orans, eosque Trinitatis fide 
accepta confortari desiderans, ait, Gratia Domini nostri 
Jesu Christi, et caritas Dei, et communicatio Spiritus 
Sancti cum omnibus vobis. Item tres calami ex uno latere 
candelabri, et tres prodeunt ex altero: quia et ante et post 
incarnationem Dominicam terni fuere gradus eorum qui 
fideliter in ecclesia Domino servirent, conjugatorum vide- 
licet, continentium, et rectorum: quorum distantiam Eze- 
chiel propheta mystice describit, cum veniente plagarum 
articulo tres tantummodo viros, Noe videlicet, Daniel, et 
Job, liberandos esse predixit. In Noe namque, qui arcam 
In undis rexit, praepositos ecclesiz: in Daniele, qui in 
aula regia continenter vivere studuit, continentes sive 
virgines: in Job, qui in conjugali vita positus, mirandum 
cunctis exemplar patientiz przbuit, bonorum vitam con- 
jugatorum ostendit. Item eorundem in novo testamento 
distantiam Dominus sub figura insinuat eorum, qui in 
lecto, in agro, in mola reperiendi sint in die judicii. E 
quibus singulos assumendos, et singulos dicit esse relin- 
quendos. Namque in lecto quies continentium, in agri- 
cultura industria preedicantium, in gyro mole labor expri- 
mitur conjugatorum. Et quia in omnibus his gradibus 
quidam eligendi, quidam vero reprobandi; recte de sin- 
gulis dicitur, Quia unus de duobus assumetur, et alter 
relinquetur. Quia vero in parte electorum sublimius est 
meritum preedicantium, quam eorum qui solummodo con- 
tinentiz, et non etiam operi doctrine student, item sub- 
limior continentium, quam conjugatorum conversatio: 
recte supremi calami, qui hinc et inde de hastili procede- 

bant, eos qui in utroque testamento inter virtutes alias 
doctrine studiis sese subdidere designant. Recte infe- 
riores calami, qui zeque ex utroque hastilis latere prodeunt, 
vitam continentium Deo devotam, recte infimi calami, et 
ipsi ex eodem unius candelabri stipite orti, bonorum vitam 
conjugatorum, in utriusque testamenti tempore, uni eidem- 
que Domino fideliter servientem, typice demonstrant. Di- 
versis ergo locis calami procedunt de hastili, qui tamen 
omnes suo quique loco et ordine reflexi in altum, ad unam 
perveniunt summitatem, quatenus zqualem supra se posi- 
tionem lucernarum valeant conservare: quia nimirum 
electi, etsi meritorum sunt gradibus discreti, una sunt 
fide veritatis imbuti, ad unam in ccelis lucem zternz veri- 
tatis perventuri: et quanto quisque altius in hac vita 
Christo adheerere curaverit, tanto vicinior in illa vita ejus 
visione fruitur, ita ut de quibusdam pro magne merito 
virtutis dicatur: Hi sunt qui sequuntur Agnum quocunque 
abierit. De quibus paulo ante, quasi de proximis can- 
delabro calamis, preemissum est: Et cantabant quasi can- 
ticum novum ante sedem, et ante quatuor animalia ct 
seniores. Ubi ostenditur, quod omnes sancti per plateas 
supernz illius civitatis, canticum letitia novum Domino 
cantant. Sed illi pre ceteris ibi specialius gaudio carminis 
sublimantur, qui hic generalem vitam fidelium privilegio 
sacre virginitatis transcenderunt. 

Tres scyphi, quasi in nucis modum, &c.] Nucem in figura 
presentis ecclesiz poni solere, testatur Salomon, qui ex 
persona doctorum fidelium loquitur: Descendi, dicens in 
Cantico Canticorum, ad hortum nucum, ut viderem poma 
convallis. Sicut enim nux dulcem quidem habet fructum 
interius, sed non hunc ostendere foris, nisi fracta teste 
duritia, potest: sic justorum vita presens, ita suavitatem 
gratize spiritualis intimo corde conservat, ut hec a proxi- 
mis quanta sit, nullatenus valeat perspici, donec soluto 
corporis domicilio, libere se anime ipsorum alterutrum in 
coelesti luce conspiciant, et quanta singule gratia Sancti 
Spiritus fulgeant, quantum unaqueeque diligatur ab altera, 
nulli prorsus remaneat occultum. Fiuntque scyphi in 

candelabro ad nucis modum, cum quilibet electi vino 
sapientiz repleri desiderantes, ad exemplum sese infor- 
mare satagunt precedentium justorum, quos magna invi- 
sibilium bonorum dulcedine ac dilectione plenos esse 
noverunt. Quod autem per singulos calamos tres fuere 
scyphi, sphzrule et lilia, significat ternas temporum diffe- 
rentias, quibus electi et ante incarnationem Dominicam, 
et postea Deo devoti vixerunt. Fuerunt etenim justi ante 
legem, fuerunt sub lege, fuerunt temporibus prophetarum. 
Item post ascensionem Dominicam congregata est ecclesia 
primitiva de Israel, congregatur nunc ecclesia de gentibus, 
congreganda est in fine mundi de reliquis Israel. Habebat 
ergo calamus primus in uno latere tres scyphos, sphzrulas 
et lilia, quia in parte doctorum ante incarnationem Domini 
erant tres ordines eorum qui haustum gratie ceelestis, 
quasi scyphi sitirent, in viam Domini promptissime, quasi 
spherule currerent, superne donum retributionis, quasi 
candorem liliorum odoremque gaudenter expectarent; id 
est, ante legem, sub lege, sub prophetis. Secundus cala- 
mus et ipse habebat tres scyphos, sphzrulas et lilia, quia 
continentes illius temporis zeque tres ordines sanctorum in 
preefata distinctione temporum habebant, potum spiritualem 
desiderantes, viam mandatorum Domini currentes, et cae- 
lestia preemia prestolantes. Tertius similiter calamus tres 
scyphos et sphzrulas, et tria habebat lilia: quia multi 
erant conjugati ante legem, multi sub lege, multi in diebus 
prophetarum, qui verbum Domini audire, qui viam ejus 
currere, qui bonorum premia operum ab ipso expectare 
gauderent. Item ex alio latere hastilis, et primus calamus, 
et secundus, et tertius, tres scyphos et sphzrulas, tra 
quoque lilia habebat: quia in novo quoque testamento, et 
in doctoribus, et in continentibus, et in conjugatis Deo 
devotis tres fuere ordines temporum distantium: hoc est 
in primitiva ecclesia de Israel, in nostra electione de gen- 
tibus, in ultima collectione reliquiarum Israel, qui universi 
quique suo tempore verbo vite debriari, im viam pacis 
properare, candorem perpetuz lucis videre desiderant. 

In ipso autem candelabro erunt quatuor scyphi, &c.] 

Diximus ipsum candelabrum, id est, stipitem candelabri 
medium, de quo calami procedebant, Dominum Salvatorem 
designare; de cujus gratia justi, quicquid boni habent, 
acceperunt. Unde Ipse in evangelio, cum dixisset disci- 
pulis, Ego sum vitis, vos palmites; continuo subjunxit, 
Sicut palmes non potest ferre fructum a semetipso, nisi 
manserit in vite; sic nec vos, nisi in me manseritis. 
Quasi aliis verbis diceret: Ego sum candelabrum, et vos 
calami mei: sicut calamus non potest se erigere ad sup- 
portandam lucernam, nisi fixus manserit in stipite cande- 
labri: sic nec vos, nisi in me manseritis, lucem veritatis ac 
fidei in vobis ferre valetis. In quo nimirum candelabro 
quatuor scyphi sunt facti, quia in quatuor libris sancti 
evangelii, qui de Domino sunt conscripti, gustum vini 
novi, hoc est doctrine ccelestis, invenimus, quod non utres 
veteres, hoc est mentes terrenis adhuc desideriis inhe- 
rentes, sed tantum innovata per Spiritum gratiz corda 
fidelium capere queunt. Sunt per singulos scyphos sphe- 
rulz, simul et lilia deformata, quia idem Dominus, qui 
poculum nobis sapientiz spinitualis propinavit, cursum 
quoque piz operationis inoffensum ac promptum et ha- 
bendum nobis ostendit: et ut habere possimus, ipse dona- 
bit, et ne mm vacuum curreremus, claritatem nobis patriz 
ceelestis, ad quam intenderemus, promisit: et hujus nobis 
aditum sua gratia patefecit, vel certe, quia sub duobus 
calamis per tria loca scyphi, sphzrule et lilia fieri man- 
dantur. Possumus hec ita mystice interpretari, quia 
tribus fidelium gradibus, de quibus szpius diximus, con- 
jugatorum scilicet, continentium et virginum, et doctrinam 
veritatis aperuit, et cursum boni operis imperavit, et he- 
reditatis semper immarcessibilis atque incorrupte bene- 
dictionem promisit atque donavit. Et apte scyphi, sphe- 
rulz et lilia candelabri non super calamos, sed sub calamis 
esse jubentur ; quia corda predicantium, immo omnium 
electorum, ne ad infima delabi possint, donis, mandatis et 
promissionibus Dominicis sustentantur, atque ad amanda 
et quzrenda ccelestia sublevantur. Hinc etenim sancta 
ecclesia, videlicet sponsa Christi, de ipso gloriatur, dicens : 
VOL. VII. 8 

Leeva ejus sub capite meo, et dextera illius amplexabitur 
me. Leva quippe sponsi sub capite est posita sponse ; 
quia temporalibus beneficiis Dominus mentes fidelium a 
terrenis voluptatibus et concupiscentiis segregans, ad 
speranda ac desideranda perpetua bona erigit. Et dex- 
tera illus amplexabitur eam, quia ostensa diving majes- 
tatis ejus, visio illam sine fine glorificat. Apte scyphi, 
spherule et lilia sub duobus sunt calamis, quia in utro- 
que testamento fidelibus, quamvis czeremoniis distantibus, 
eadem devotio Domino serviendi mandata, eadem est 
gloria regni ccelestis conservata. Quartus autem scyphus, 
spheerula et lilium, que supra calamos omnes juxta sum- 
mitatem fuere candelabri ipsius, proprie ad Dominum per- 
tinet Salvatorem, qui non solum electis suis virtutum scien- 
tiam, operationem, et remunerationem tribuit, verum etiam 
in seipso idem homo Christus figuram ostendens scyphi, 
cum se plenum Spiritu Sancto declaravit: formam pre- 
tendit sphzrz, cum apparens in mundo, absque ullo cir- 
cumstrepentium rerum obstaculo, exultavit ut gigas ad 
currendam viam: speciem monstravit lili, cum resurgens 
a mortuis, atque ad ccelos ascendens, clarificatus est ea 
claritate quam habuit priusquam mundus esset apud 
Patrem. Et recte hic scyphus, sphera et lilium calamis 
altior eminebat ; quia nimirum dona, que mediator Dei 
et hominum, homini Jesu Christo Deus Pater contulit, 
omnem humane capacitatis modum transcendunt. Unicui- 
que enim nostrum data est gratia secundum mensuram 
donationis Christi. In ipso autem Christo, sicut apostolus 
ait, habitat omnis plenitudo divinitatis corporaliter. Bene 
autem sequitur: 

Et sphere igitur et calami ex ipso, &c.| Omne enim opus 
candelabri, hoc est et stipes medius, et calami ex ipso pro- 
cedentes, cum omni suo ornatu, de auro fiunt ; quia et Domi- 
nus ipse specialiter immunis a peccato, atque operibus jus- 
titize per omnia preclarus, in mundo apparuit ; et eandem 
innocentiam atque justitiam membra ejus in hac interim 
vita, quantum valent, imitantur; in futuro autem veraciter 
ipsi adhzrendo proficiunt. Et apte idem aurum ductile 

fuit, ductile namque feriendo producitur; quia et Redemp- 
tor noster, qui ex conceptione et nativitate perfectus Deus 
et homo extitit, passionum dolores pertulit, ac sic ad 
resurrectionis gloriam pervenit: et omnes qui volunt pie 
vivere in illo, persecutionem patiuntur, quia et ipsi quasi 
metallum feriendo dilatatum, per passionis contumelias ad 
Immortalitatis gratiam proficiunt. Unde et in Psalmo quarto, 
qui inscribitur, In carminibus, quibus in mysticis fidei 
calamis dicit ecclesia suo Redemptori: In tribulatione dila- 
tasti me. Ac si aurum ductile suo artifici diceret: In 
percussione fabrili amplificasti me, et majorem tundendo 
mihi profectum dedisti. 

Cap. 1x. Facies et lucernas septem, &c.| Lucerne, septem 
sunt dona Spiritus Sancti; que et in Domino ac Redemp- 
tore nostro cuncta semper manserunt, et in membris ejus, 
hoc est omnibus electis, pro ejus voluntate distributa sunt. 
Ponuntur ergo lucernz septem super candelabrum, quia 
super Redemptorem nostrum primogenitum de radice Jesse 
requievit spiritus sapientiz et intellectus, spiritus consilii 
et fortitudinis, spiritus scientiz et pietatis, et implevit eum 
spiritus timoris Domini. Et sicut idem ipse per eundem 
loquitur prophetam: Spiritus Domini super me, eoque 
unxerit me Dominus: quod autem dicitur, Ut luceant ex 
adverso; hoc est quod propheta subsequenter adjecit, 
Ad annuntiandum mansuetis misit me, ut mederer contritis 
corde, et preedicarem captivis indulgentiam, et clausis aper- 
tionem ; ut preedicarem annum placabilem Domini, et diem 
ultionis Deo nostro. Lucernz namque candelabri lucebant 
ex adverso, et tabernaculum Domini illustrabant, cum 
Dominus, existens plenus gratia et veritate, nobis omnibus 
de plenitudine sua tribuit, et gratiam pro gratia, cum man- 
suetis et pauperibus spiritu, verbum evangelii commisit, 
cum peenitentibus medullam indulgentiz contulit, cum 
nunc tempus placendi Domino, futurum vero esse diem 
universalis judicii declaravit. Consonat huic lucernarum 
numero et positioni, quod in Apocalypsi dicit Joannes: 
Et vidi, et ecce in medio throni et quatuor animalium, et 
in medio seniorum agnum stantem, tamquam occisum, 

habentem cornua septem, et oculos septem, qui sunt 
septem spiritus Dei, missi in omnem terram. Si enim 
septem cornua ibi, sive septem oculi agni, septem dona 
Sancti Spiritus insinuare possunt; quare non eadem etiam 
septem lucerne candelabri merito designare credantur ? 
Immo sicut in cornubus et oculis recte signatur, propter 
omnipotentiam virtutis qua cuncta regit, et plenitudinem 
scientiz qua cuncta perspicit: ita etiam Spintus idem 
septiformis apte per figuram lucernarum exprimitur, prop- 
ter lucem gratiz qua in nocte hujus seculi tenebras nostre 
cecitatis illustrat. Unde et apte subjungitur : 
Emunctoria quoque, et ubi ea que emuncta sunt extinguan- 
tur, &c.] Sunt etenim quedam in scripturis divinis ita 
preecepta, quee perpetuo jure et in hac vita, et in futura sem- 
per observari debeant: ut est istud, Non habebis deos 
alienos coram me: et, Diliges Dominum Deum tuum ex 
toto corde tuo, et ex tota anima tua, et ex tota virtute: 
et, Diliges proximum tuum sicut teipsum. Sunt alia que 
toto hujus vite tempore observanda jubentur, sed in futura 
vita mercedem suz observationis seternam percipiunt: ut 
est illud evangelii, Facite vobis amicos de mammona ini- 
quitatis, ut et ipsi recipiant vos in eterna tabernacula. 
Hic enim ad tempus eleemosyne faciende, ibi perpetuo 
eleemosynarum est fructus recipiendus. Sunt item alia, 
quze tempore veteris testamenti diligenter jubente Domino 
servata sunt: nunc coruscante per orbem evangelio, non 
juxta hteram, sed juxta sensum mysticum in ecclesia ju- 
bentur observari, ut est custodia sabbati, ut ritus hostiarum, 
et sanguis agni paschalis, czeteraque hujusmodi, que suo qui- 
dem tempore solenniter custodita a populo Dei, quasi lucinia 
in lucernis candelabri ardebant, infusa oleo piz devotionis, 
et incensa igne verbi ccelestis: cum vero ab apostolis atque 
apostolicis viris preedicabatur, his et hujuscemodi observa- 
tionibus finem a Domino impositum, cuncta ea spiritualiter 
magis in ecclesia, quam juxta literam sunt servanda. Quasi 
emungebantur lucinia candelabri, ut reparata melius luce- 
rent, quia sublimius intellecta per Spiritum sanctz ecclesiz 
lucem doctrine salutaris prebebart. De qua reparatione 

lucernarum tabernaculi, hoc est scripturarum divinarum 
intelligentia sublimiore promittit in Levitico Dominus suo 
populo, dicens: Multiplicabimini, et firmabo pactum meum 
vobiscum. Comedetis vetustissima veterum, et vetera novis 
supervenientibus projicietis. Multiplicatis quippe _filiis 
Israel, confirmatum est cum cis pactum Dei: cum etiam 
gentibus, ad fidem vocatis, novi gratia testamenti in cor- 
dibus electorum firma radice plantata est. Comedimusque 
vetustissima veterum, cum mandatum vetus, quod ab initio 
datum est generi humano, dulci cordis memoria retinemus : 
diligentes Dominum Deum nostrum ex toto corde nostro, 
tota anima, tota virtute; diligentes et proximum tamquam 
nos ipsos. Et vetera novis supervenientibus projicimus, 
cum typica legis Mosaice statuta juxta literam servare 
cessamus ; sed eadem ipsa gratius intellecta per spiritum 
innovato in spem regni ceelestis corde custodimus: juxta 
illud apostoli, Si qua ergo in Christo nova creatura, vetera 
transierunt, ecce facta sunt omnia nova. Et in Apocalypsi, 
Et dixit qui sedebat in throno, Ecce facio omnia nova. 
Emunctoria autem, quibus hec agebantur, ipsa sunt verba 
sacri eloquii, quibus manifeste designatur literam legis in 
plurimis solvendam, et eum spirituali solummodo sensu 
esse servandam. E quibus est illud in Actibus Apostolorum, 
ubi prohibiti sunt credentes ex gentibus circumcidi, et 
absque czremoniis hostiarum legalium evangelice gratiz 
sunt obedire precepti. Et quod apostolus ad Hebreos 
exponens versiculum Psalmi, ait, superius dicens: Quia 
hostias et oblationes et holocaustomata pro peccato no- 
luisti, nec placita sunt tibi, que secundum legem offerun- 
tur; tune dixi, Ecce venio, ut faciam, Deus, voluntatem 
tuam. Aufert primum, ut sequens statuat: in qua volun- 
tate sanctificati sumus per oblationem corporis Christi 
Jesu. Emunctoria ergo, et vasa ubi que emuncta sunt 
extinguuntur, fiunt de auro purissimo; quia et divina sunt 
verba, quibus cessatio czeremoniarum legalium preedicatur : 
et Dei gratia sunt illustrata eorum corda, in quibus eadem 
figurata legis adumbratio finem accipit, ut succcdens evan- 
gelii veritas clarius mundo luceret. Constat enim primos 

apostolos in evangelio ante passionem Dominicam solvisse 
sabbatum, et post ascensionem Domini, et adventum Spiri- 
tus Sancti, penitus hostiis finem imposuisse legalibus, ac 
pleraque legis liter decreta evangelice gratia libertatis 
mutasse. In his ergo lucinia que emuncta sunt extingue- 
bantur: in quibus literalis observatio completa, exordium 
gratie mundo clarius fulgentis exhibuit. Item quia finita 
mortali, et succedente vita immortali, cessabunt maxima ex 
parte opera vel dona lucis, quibus nunc utimur, ut sequan- 
tur zterne premia lucis in presentia divinz visionis. 
Illa scripturarum testimonia, que hec futura esse testan- 
tur, emunctoria nimirum sunt aurea, que spe future 
claritatis eximia. Vasa quoque in quibus ea que emuncta 
sunt extinguuntur, corpora utique sunt, et corda omnium 
justorum immortalia. Et ideo rectissime auro assimi- 
lata, in quibus exoptatissima hzc immutatio fiet, ut post 
temporalia Dei beneficia ad eterna perveniant. Denique 
apostolus emunctoria nobis lucernarum Dei, et loca ubi ea 
quze emuncta sunt extinguantur, aurea prebet, cum de 
differentia preesentium et futurorum bonorum loquitur, 
dicens: Sive prophetize evacuabuntur, sive linguz cessa- 
bunt, sive scientia destruetur ; ex parte enim cognoscimus, 
et ex parte prophetamus. Cum autem venerit quod per- 
fectum est, evacuabitur quod ex parte est. Et paulo post: 
Videmus nunc per speculum in enigmate, tunc autem 
facie ad faciem. Nunc cognosco ex parte, tunc autem 
cognoscam sicut et cognitus sum. 

Omne pondus candelabri talentum auri mundissimi. | 
Omne pondus candelabri cum universis vasis suis, omne 
corpus Christi est, cum ipso capite nostro mediatore Dei 
et hominum, et universis electis suis a summis usque 
ad infimos, ab his quibus major inter natos mulierum nemo 
est usque ad eos, de quibus dicit: Videte ne contemnatis 
unum de pusillis istis, qui in me credunt. Qui nimirum 
omnes, in diversis licet gradibus, ztatibus, sexibus, con- 
ditionibus, ingeniis, temporibus, uni eidemque authori ac 
datori perpetuz lucis, suo quique tempore ac loco, quasi 
candelabro aureo fixa radice mentis inhzrent, quo ejusdem 

participes lucis fieri possint. Quod videlicet candelabrum, 
recte talentum auri mundissimi habere debere memoratur, 
talentum namque pondus plenum ac perfectum est: quia 
justus Dominus in omnibus viis suis: et qui suam gratiam 
in hac vita fidelibus, ut bene operentur, tribuit, 1pse coro- 
nam justitiz in illa vita bonis eorum operibus reddit. Cui 
contra Zacharias Propheta iniquitatem super talentum 
plumbi sedere describit; quia et reprobis in eodem justo 
examine, juxta actus ipsorum restituet: Quia tu reddes, 
inquit, singulis secundum opera ipsorum. Sed distat, 
utrum quis aurum an plumbum ad examen divinum afferat. 
Qui enim instar auri bonis fulgent operibus, in candelabrum 
Domini proficiunt, quia gloriz suze Conditoris participes 
existunt. At qui peccatis graves in districto examine 
apparent, demerguntur tamquam plumbum in aqua vali- 
dissima; quia merito scelerum in abyssum pene gravantis 
decidunt. Utrumque tamen, et plumbum scilicet et aurum, 
talenti habet mensuram; quia et in damnando impios, 
et in salvando ac coronando electos, justa est nostri sen- 
tentia Conditoris. 

Inspice, et fac secundum exemplar quod tilt in monte 
monstratum est.| Hujus mysterium precepti facillime ex 
eis qué superius exposita sunt, patet. Ostensum namque 
est Moysi in monte exemplar candelabri quod faceret; 
quia in altitudine intime contemplationis didicit aperte 
multifaria Christi et ecclesie sacramenta; que tamen non 
aperte populo, quem erudiebat, proferre volebat; sed 
typice potius per figuram et opus candelabri ac vasorum 
ejus signabat, donec veniret ipse Dominus ac Redemptor 
noster in carne, qui interiorem ejusdem figure sensum 
ecclesize suz, data Sancti Spiritus gratia, reseraret: ut et 
moriendo in cruce velum templi discidit, atque ea que 
tecta fuerant arcana sanctorum patefecit: et post resurrec- 
tionem discipulis apparens, aperuit illis sensum, ut et hic 
et alia scripturarum secreta spiritualiter revelatis oculis 
mentis perspicere possent. Sed et omnis scriba doctus in 
regno celorum, cum ea que in literis sanctis de fide 
catholica vel pia actione didicerit, et ipse diligenter sequi, 

et alios docere precipitur, quid aliud quam inspicere, et 
facere secundum exemplar quod sibi in monte ostensum 
est, Jubetur? Inspicit enim diligenter exemplar monstra- 
tum, et secundum hoc ad inferiora rediens facit, quando ea 
que per sublimitatem divini sermonis intus credenda sive 
agenda intelligit, sedulo corde scrutatur: horumque sem- 
per exemplar auditoribus suis et executione recti operis, et 
verbo doctrine salutaris ostendit; qui vivit et regnat cum 
Patre et Filio una cum Spiritu Sancto, in secula seculo- 
rum. Amen. 

Cap. 1. Tabernaculum vero ita fiet.| Tabernaculum a 
Moyse factum in solitudine, sicut et templum quod fecit 
Salomon in Hierusalem, statum sanctz universalis ecclesiz 
designat, quz partim jam cum Domino regnat in ceelis, 
partim in presenti adhuc vita decedentibus ac succeden- 
tibus sibi membris suis peregrinatur a Domino. Et qui- 
dem in utriusque constructione domus, hec principalis 
solet esse distantia figurarum, quod tabernaculum pre- 
sentis zdificium ecclesiz, quo quotidie in laboribus exer- 
cetur; templum future requiem designat, quz quotidiana 
animarum hinc post labores exeuntium receptione per- 
ficitur ; quia nimirum tabernaculum Moyses cum populo 
Dei in via adhuc positus, qua ad terram repromissionis 
pergebat, condidit: Salomon autem templum, ipsa jam 
terra repromissionis, et regno in ea potitus, construxit. 
Moyses tabernaculum in solitudine, Salomon templum in 
Hierusalem, que interpretatur visio pacis; quoniam hic 
quidem ecclesia in labore et erumna vite labentis, in siti 
et esurie regni perennis zdificatur: illic autem in visione 
ac perceptione verze pacis consummatur. Unde bene in 
templi constructione dictum est, quod malleus et securis, 
et omne ferramentum non sunt audita in eo, cum edifi- 
caretur, preeparatis extra Hierusalem cunctis lapidibus ac 
lignis, atque in positionem ordinis sui decenter aptata esse : 
quee ibi facillime atque indubitanter suo quzeque loco red- 

dita, aut cemento necterentur, aut clavis; quia videlicet 
in pace supernz beatitudinis non est tribulationibus nostra 
examinanda fides, aut vita probanda, sed que in presenti- 
jam seculo castigata, et ccelestibus erat sedibus regula- 
riter aptata, ibi glutine et vinculis mutuz caritatis, ne per- 
petuo dissolvi queat, in conspectu etiam sui conditoris ac 
regis ad invicem copulanda. Nam cum in hac vita multi- 
tudinis credentium fiat cor et anima una, et sint illis omnia 
communia, quid nisi lapides vivi in edificium future do- 
mus Domini quadrantur, qui hinc inde translati, absque 
ullius labore tarditatis, suis quique ordinibus inserantur, 
et sibimet alterutrum copula divine simul et propriz dilec- 
tionis jungantur? Item figura utriusque sanctuarii potest 
ita generaliter distingui. Opus tabernaculi, tempus syna- 
gogz, hoc est antique Dei plebis: opus vero templi, eccle- 
siam, id est, illam electorum multitudinem, que post 
incarnationem Dominicam ad vitam venit, significet : quo- 
niam videlicet tabernaculum Moyses cum sola Hebreeorum 
plebe consummavit: templum vero Salomon collecta pros- 
elytorum multitudine perfecit, adjuvante etiam Tyrio 
rege cum artificibus suis, qui neque natura Judzi, neque 
professione fuerunt. Constat enim, quia priori Dei populo 
doctores non nisi ex ipsa eorum gente prefuerunt ; at vero 
ecclesiz rectores primi quidem fuere de Hebreeis: verum 
mox crescente ea, ac dilatata per orbem, etiam de gentibus 
structores sunt ejus exorti, adeo ut ipse quoque evangelista 
Lucas, et Timotheus ac Titus, viri apostolici de vocatione 
gentium, ad presulatum ejus pervenerint. Verum si dili- 
gentius singula inspiciamus, utriusque domus edificatio 
totius ecclesiz presentis statum mystice describit, que 
ab initio mundane conditionis usque ad ultimum, qui in 
fine seculi nasciturus est electum, semper edificari non 
desinit : et futuree quoque gloriam vitz, qua nunc ex parte 
fruitur, sed post hujus terminum seculi, in omnibus suis 
membris in sternum fruitura est, mirabili figurarum veri- 
tate depingit. Unde nos aliqua de tabernaculo, Domino 
opitulante, dicturi, primum ipsum invocantes, humili etiam 
prece, deposcimus revelari oculos cordis nostri, ut consi- 

derare queamus mirabilia de lege ejus, et in perniciosorum 
decore metallorum ac vestimentorum intelligamus ornatum 
nobis morum, fide ac devotione fulgentium, esse commen- 
datum. Neque enim nobis aliter sermo ille apostolicus 
potest convenire, quo ait, Vos enim estis templum Dei 
vivis sicut dicit Deus, Quoniam inhabitabo in illis, et inter 
eos ambulabo. Et quod Joannes audivit vocem magnam 
de throno dicentem: Ecce tabernaculum Dei cum homi- 
nibus, et habitabit cum eis, quam si ornatum tabernacult 
sive templi materialem religioso mundi cordis et corporis 
cultu imitemur. Sed antequam de spirituali sensu disse- 
ramus, primo de ipso materiali textu literz paulisper videa- 
mus. Erat tabernaculum domus Domino consecrata, 
habens longitudinis cubitos triginta, latitudinis decem, 
altitudinis seque decem, tectum habens exquale per totum, 
quomodo in Atgypto et Palestina domos moris est edifi- 
candi. Cujus quidem parietes tres, Australis, Septen- 
trionalis, et Occidentalis, de tabulis sunt compacti ligneis, 
ab utroque latere deauratis. Porro pro orientali parte unus 
vectis erat, unde introitus fuit, qui per medias tabulas ab 
angulo usque ad angulum perveniret, id est a summitate 
ultima hujus parietis usque ad parietis alterius summitatem. 
Cui cortinz tabernaculi, et tectum incubuere, ubi et tento- 
rium erat quinque columnis suspensum. Tegebatur autem 
domus, et desuper, et undique cortinis mura varietate 
contextis, qu proprie tabernaculum vocabatur. Tege- 
batur et hoc undique sagis cilicinis, usque ad terram per- 
tingentibus. Sed et operimentum aliud tecto de pellibus 
arietum rubricatis. Factum est et super hoc rursum aliud 
operimentum de hyacinthinis pellibus. Erat etiam et 
velum opere plumario variatum, columnis quatuor appen- 
sum, quo sanctuarium et sanctuarii sanctuaria divide- 
bantur: intra quod posita erat arca testamenti, et contra 
arcam extra velum altare thymiamatis. Item in medio 
Ipsius sanctuarii candelabrum in parte australi. Mensa 
vero stabat in septentrionali; altare holocausti foris ante 
ingressum sanctuarii; labrum zeneum inter hoc altare et 
tabernaculum. Et circa omnia atrium tabernaculi longi- 

fudinis habens cubitos centum, latitudinis quinquaginta. 
His ergo dilucidandi gratia breviter preelibatis, videamus 
ipsa verba historie, quo per hec altius atque apertius ad 
sensum allegoriz pervenire queamus. Cum Moysi Domi- 
nus in monte Sinai secum quadraginta diebus ac noctibus 
constituto, legis czeremonias et ritum vivendi traderet, ait 
inter alia: 

Cap. 1. (Exod. xxvi.) Tabernaculum vero ita facies, 
&c.| Tabernaculum Domini fit ex cortinis diversa colorum 
specie variatis; quia sancta universalis ecclesia ex multis 
electorum personis, ex multis per orbem ecclesiis, ex variis 
virtutum floribus edificatur. Cujus omnis perfectio in 
denario numero continetur; quia quaqueversum ecclesia 
per mundum in diversis gentibus, et tribubus, et populis, 
et linguis diffusa est: tota in sola Dei et proximi dilectione, 
quz decalogo legis est comprehensa, subsistit. Neque aliter 
quisquam potest veraciter ad ecclesiz membra pertingere, 
nisi integro corde et eum per quem zdificatur, et eos in qui- 
bus zedificatur ecclesia ; hoc est, Deum, et electos ejus amare 
didicerit.. Varius autem colorum decor, quo eadem sunt cor- 
tine distinctz, variarum est gratia virtutum, quibus sancta 
ecclesia mirabili ac prorsus ccelesti arte composita, in con- 
spectu sui resplendet auctoris: qua profecto varietate, et 
quasi opere plumario beatus Petrus tabernaculum Dei 
edificare studuit, cum ait: Unusquisque sicut accepit 
gratiam, in alterutrum illam administrantes, sicut boni 
dispensatores multiformis gratiz Dei. Hanc inesse cor- 
tinis tabernaculi, hoc est mentibus fidelium, vidit Paulus, 
cum dicit: Alii quidem per Spiritum datur sermo sapi- 
entiz, alii autem sermo scientiz, et cetera illius loci. Et 
quidem byssus, que prima ponitur, quia decus virtutum 
designet, testatur in Apocalypsi Joannes, dicens: Quia 
venerunt nuptiz Agni, et uxor ejus preeparavit se, et datum 
est illi ut cooperiat se byssino splendenti candido: byssi- 
num enim, justificationes sunt sanctorum. Dicit de eadem 
uxore Agni, id est ecclesia Christi, Salomon: Byssus et 
purpura indumentum ejus. Verum Joannes unius coloris 
figuram exponens, czeteros etiam figuraliter interpretandos 

insinuat. Byssus ergo, que de terra quidem oritur, sed 
eruta de terra, longo exercitio siccandi, tundendi, pur- 
gandi, coquendi, et nendi gramineum solet perdere, et can- 
didum in sese recipere colorem, corpora designat castitatis 
nitida decore: quem cum carnis quidem illecebris nas- 
centia magno continentiz labore, quasi nativum exudant 
humorem, atque ad decorem Deo dignz puritatis solerti 
jejuniorum et vigiliarum, orationum et lectionis, patientiz 
et humilitatis instantia perveniunt. De quibus recte pos- 
sit illud apostolicum dici: An nescitis, quoniam mem- 
bra vestra templum sunt Spiritus Sancti, qui in vobis 
est? Retorquetur autem hec byssus in cortinas taber- 
naculi; quoniam non modo lumbos carnis, verum etiam, 
ut Petrus admonet, lumbos mentis nostre in sobrietate 
succingimus, ut videlicet et carnem a lascivis motibus, et 
cor ab illecebrosis refrenemus cogitatibus. Hyacinthus, 
quoniam aeris et cceli speciem imitatur, eorundem mentes 
electorum, omni spe ac desiderio ccelestia querentes signifi- 
cat. Cujus nobis coloris sacramentum commendans aposto- 
lus, ait: Si consurrexistis cum Christo, que sursum sunt 
queerite, ubi Christus est, in dextra Dei sedens. Purpura, 
quia colorem sanguinis ostendit: et vera quoque purpura 
conchyliorum sanguine tingitur, devota eorum corda desig- 
nat, qui dicere cum apostolo possunt, Ego non solum alli- 
gari, sed et mori in Hierusalem paratus sum propter 
nomen Domini Jesu. Et cum propheta David, Quoniam 
propter te morte afficimur tota die, xstimati sumus ut 
oves occisionis. Coccus, quia ignis habet speciem, merito 
flagrantissimee sanctorum dilectioni comparatur. Unde et 
quidam ex eis, qui hanc presente et comitante secum 
Domino conceperant, aiebant : Nonne cor nostrum ardens 
erat in nobis, cum loqueretur in via, et aperiret nobis 
scripturas? Cui contra de reprobis dicitur: Et quoniam 
abundabit iniquitas, refrigescet caritas multorum. Hzc 
quasi bis tingitur, cum amore Dei et proximi flammescit, 
cum illum ex toto corde, tota anima, tota virtute, hunc 
sicut nosipsos diligimus. Itaque in his quatuor cortinarum 
coloribus, quatuor justificationes exprimuntur electorum. 

In bysso retorta, caro castitatem retinens; in hyacintho, 
mens superna desiderans; in purpura, caro passionibus 
subjacens; in cocco bis tincto, mens inter passiones Dei 
et proximi dilectione prefulgens. 

Longitudo cortine unius habebit, &c.] In longitudine 
cortinarum, longanimis sancte ecclesiz patientia; in lati- 
tudine amplitudo exprimitur caritatis, quze non solum 
amantem, sed et Deum et proximum redamare: sed et 
odientem se adversarium expanso suz dulcedinis gremio 
consuevit excipere, suosque persecutores flexis in oratione 
genibus, Domino commendare, dicens: Domine, ne statuas 
illis hoc peccatum. Que latitudo apte quatuor erat cubi- 
torum, quia quatuor sunt evangeliorum libri, in quibus 
Domini Redemptoris nostri exemplis ac verbis, qualiter 
eadem caritas sit tenenda, docemur. Quatuor virtutes, in 
quarum operatione eadem est caritas exercenda, id est, 
temperantia, fortitudo, justitia, prudentia, ut videlicet in- 
corrupta in Deo caritas, atque integra custodiatur, quod 
est temperantiz ; nullis frangatur incommodis, quod est 
fortitudinis ; nulli alii serviat, quod est justitize ; vigilet in 
discernendis rebus, ne fallacia dolusve paulatim surripiat, 
quod est prudentiz. Longitudo autem cortinarum viginti- 
octo erat cubitorum, qui est numerus quaternarius septies 
ductus, septenario autem numero propter diem sabbati 
solet requies eterna sanctorum figurari. Longitudo ergo 
cortinarum, in quater septenos extenditur cubitos; quia 
per fidem et custodiam doctrine evangelicz, perque exer- 
citia spiritualium, de quibus diximus, virtutum patientia 
longanimis sanctz ecclesiz ad requiem tendit zternam. 
Est et aliud in duo detricenario numero sacramentum, 
zeque ad septenarium pertinens. Si enim ab uno usque ad 
septem omnes in medio numeros pleno ordine numerare 
volueris, viginti et octo complebis ; unum namque, et duo, 
et tria, et quatuor, et quinque, et sex, et septem, fiunt 
viginti et octo. Quia ergo in partibus septenari numeri, 
numerus xx et viii invenitur, merito in eo cortinarum 
longitudo continetur, quoniam fides et patientia sanctorum 
virtutum varietate distincta, in omnibus que agit aut 

patitur, non humani gloriam favoris, sed supernez beatitu- 
dinem quietis expectat. Hinc est enim quod hujus nu- 
meri Psalmus in consummatione tabernaculi adtitulatur, 
quem totum de perfectione sanctz ecclesiz constat esse 
cantatum, maxime in eo quod in illo dicitur, Adorate 
Dominum in atrio sancto ejus. Et iterum, Et in templo 
ejus omnes dicent gloriam. Apte enim xxvi1. Psalmus de 
consummatione tabernaculi inscribitur: quia nimirum in 
hoc est perfectio peregrinantis in hoc seculo ecclesiz, ut 
per fidem et per opera bona ad requiem tendat seculi 
futuri. Bene autem sequitur: 

Unius mensure fient universa tentoria.| Et si enim va- 
riante pictura cortinze ab invicem differebant, una tamen 
omnes erant longitudinis et latitudinis mensura tempe- 
rate. Quod etsi donationes habent electi secundum gra- 
tiam, que data est illis, differentes, unus tamen Dominus, 
una fides, unum baptisma, unus Deus et pater omnium. 

Quingue cortine sili jungentur mutuo, &c.| Narrat Jo- 
sephus, quod tabule testamenti ita fuerint decalogo legis 
conscriptz, ut utraque tabula etiam quina verba contineret. 
Unde apte etiam cortine decem, que pulchritudinem 
tabernaculi junctz complebant, ita tempore congruo dis- 
jungebantur, ut quinz in utraque parte simul permanerent, 
quatenus hec intuentes ministri sanctorum cum populo 
Dei admonerentur, semper observandz legis, que decem 
quidem verbis in duabus tabulis esset comprehensa, sed 
numero quinario per utramque tabulam distinctis. Verum 
nos propter hanc sententiam possumus de numero corti- 
narum bis quinario etiam ita disserere, quod Dei sequaces 
in utroque testamento divino signaverint. Et priores quidem 
quinque, quz frontem ac primam tabernaculi partem pro- 
tegebant sive faciebant, antiqui Dei populi typum gesse- 
runt, qui decreta legis in sacramento circumcisionis, et 
hostiarum, et variam czeremoniarum observantiam secun- 
dum literam implebat. Sequentes vero quinque cortine, 
que posteriora tabernaculi tegebant, vel etiam suo tegmine 
faciebant, nos designaverunt, qui post adventum Domini 
in carne nati, libros ac sacramenta legis spiritualiter ipso 

revelante ac donante servamus. Et quidem omnes cortinz 
unius operis, eisdemque erant depictz coloribus, sed quine 
sibimet mutuo conjunctz; quia omnes utriusque testa- 
menti cultores in unum eundemque Deum credebant, 
unlus ejusdemque pietatis et castitatis operibus serviebant, 
sed in celebratione sacramentorum suas uterque populus 
discretus partes agebant. Nam passionis Dominice, per 
quam utrique sumus redempti, sacramentum, illi in carne 
ac sanguine victimarum, nos in oblatione panis et vini 
celebramus: illi venturam in carne nativitatem Dominicam, 
predicationem, virtutum operationem, tentationem, pas- 
sionem, sepulturam, resurrectionem, ascensionem, adventum 
Spiritus Sancti, fidem gentium credebant et confitebantur, 
nos hc omnia jam facta, neque ulterius fienda credimus 
et confitemur. Attamen eo tempore, quo erigebatur taber- 
naculum, omnes ad invicem cortine nectebantur; quia 
cum universa catholice ecclesiz pulchritudo ab initio 
usque ad terminum seculi protenditur, profecto quasi una 
decem cortinarum connexio tabernaculum Domini con- 
decorat. 

Ansulas hyacinthinas in lateribus ac summitatibus, &c.] 
Hyacinthum diximus, quoniam aerii coloris est, coelestium 
bonorum significationi congruere. Ansulis ergo hyacin- 
thinis cortine invicem copulantur, cum unica spes supernz 
beatitudinis omnia per orbem corda electorum in una 
eademque devotione conjungit. Quz videlicet ansulz apte 
dicuntur, quia non solum in lateribus cortinarum, verum 
etiam in summitatibus, hoc est extremis angulorum ter- 
minis fieri deberent. Neque enim vita tantum et operatio 
sanctorum communi ad perfectionem itinere rectz inten- 
tionis properat, sed ipsum quoque initium bonz conver- 
sationis, quod per confessionem fide: et sacramentorum 
celestium perceptionem geritur, nequaquam ab invicem 
diversum, sed pari et indissimili habent omnes veritatis 
gratia connexum. Terminum quoque vite temporalis 
cuncti unius ejusdemque spei habemus certitudine com- 
munem, cum ita oculos in morte claudimus, ut percepto 
prius viatico mysterii ccelestis, citius nos in vera inve- 

niendos vita, atque in hac perpetuo mansuros esse con- 
fidamus. Congruit huic loco, quod in libro Numerorum 
precipitur filiis Israel, ut faciant sibi fimbrias per angulos 
palliorum, ponentes in eis vittas hyacinthinas. Filu quippe 
Israel in palliorum angulis fimbrias et vittas habent hya- 
cinthinas, cum electi quique, et qui Deum videre deside- 
rant, ita operibus se justitiz induere laborant, ut horum 
finem non in laude mortalium ponant, ne forte dicatur de 
eis, Quia receperunt mercedem suam: sed in eis potius 
interni arbitri oculos et preemia requirant eterna. Unde 
et ibi protinus exponendo subjungitur, Quas cum viderint, 
recordentur omnium mandatorum Domini, ne sequantur 
cogitationes suas, et oculos per res varias fornicantes. 
Quibus verbis et nobis utendum est in ansularum hyacin- 
thinarum expositione, ut dicamus idcirco cortinas hujus- 
modi ansulis esse conjunctas, ut et filii Israel tunc ista 
pre oculis habentes, admonerentur mandatorum cceles- 
tium, et nos modo ista legentes, meminerimus, quod in 
hac vita degentes filii promissionis zterne, et temporibus 
ab invicem dirimimur et locis: sed in ccelis est patria, 
quze suos cives a quatuor ventis cceli collectos, indivisibili 
in perpetuum societate conjungat. 

Quinquagenas ansulas cortina habebit, &c.] Legimus 
quinquagesimum annum in lege jubileum, hoc est dimit- 
tentem sive initiatum jussum esse vocari, in quo omnis 
populus ab universo labore terre quiesceret, et omnium 
debita solvi deberent. Et in novo testamento scimus 
gratiam Spiritus Sancti Pentecoste, hoc est quinquagesima 
Dominice resurrectionis in apostolos supervenisse, atque 
initia nascentis ecclesiz suo consecrasse adventu. Unde 
constat eo numero, vel gratiam Sancti Spiritus, vel future 
gaudium beatitudinis, ad quam per ejusdem Spiritus do- 
_num pervenitur, et in cujus perceptione sola veraciter 
requiescitur atque gaudetur, recte posse figurari. Et apte 
quinquagenas ansas habebant cortinz, quibus invicem 
necterentur ; quia non nisi dono Sancti Spiritus agitur, ut 
in societate pacis, quod est vinculum perfectionis, sibimet 
invicem copulentur electi: non alia quam futura spes ac 

Memoria societatis ac pacis que discretos in hac vita tem- 
poribus sive locis Christi famulos una facit pietate con- 
cordes. Bene etiam dicitur, quod ansas cortinz in utraque 
parte haberent, ut videlicet proximas sibi ex utroque latere 
cortinas, singulz quzque cortine, quasi extensis hinc et 
inde brachiis, amplecterentur. Quia nimirum necesse est, 
ut omnes fideles, et eos videlicet qui nos in Christo prz- 
cesserunt, et eos qui secuti sunt, obviis sincere pietatis 
ulnis amplectamur; et illos qui nos erudiebant in Christo, 
et quos ipsi Christo donante erudivimus, uno omnes in 
Christo veneremur affectu. Sic enim oportet nos ad viden- 
dam faciem nostri Creatoris bene vivendo properare, ut 
currentem nobiscum nequaquam deseramus proximum, 
sed una cum ipso ante conspectum divine glorie perve- 
nire studeamus: quia et cortine singule ita per admini- 
cula tabularum ad superiora tendebant, ita intus in supe- 
rioribus variato suze picture flore refulgebant, ut nequa- 
quam eas que secum pariter vel in altum ferebantur, vel 
in alto positz fulgebant, cortinas desererent: quarum 
instar nos decet et proficientes nobiscum in Dei servitio 
fideles monitis exemplisque juvare, et in quacunque vir- 
tute proficere potuimus, similiter ejusdem virtutis con- 
sortes digna virtutibus veneratione tractare. Ansa ergo 
contra ansam venit, ut altera alteri possit aptari, cum justi 
ad invicem concordi ac parili virtutum qualitate foede- 
rantur. 

Facies et quinguaginta circulos aureos, &c.| Hic locus 
in sequentibus plenius explicatur, cum dicitur: Et quin- 
quaginta fudit circulos aureos, qui morderent cortinarum 
ansas, et fieret unum tabernaculum. Quinquagenarius 
ergo numerus veram in Spiritu Sancto regimen designat ; 
et quia circulus nec initium videtur, nec habere terminum, 
aurum vero pre sui claritate ceteris est pretiosius metallis. | 
Quid in quinquaginta circulis aureis, nisi perpetua claritas 
et clara perpetuitas summe quietis exprimitur? Mordent- 
que cortinarum ansas circuli, ut unum ex omnibus taber- 
naculum fiat, cum superni gloria regni puris fidelium men- 
tibus sese ita infundit, ut tali glutine salutiferze inspira- 

tionis, una ex utroque populo, immo ex omnibus electis 
Christi ecclesia perficiatur. 

Cap. 111. Facies et saga cilicina undecim, &c.| Hic locus 
in sequentibus ita repetitur, Fecit et saga undecim de 
pilis caprarum ad operiendum tectum tabernaculi. Saga 
ergo, quibus operitur tabernaculum, rectores sunt ecclesiz 
sanctz, quorum industria ac labore decus ejusdem ecclesiz 
protegitur, atque incessabili cura munitur, ne videlicet vita 
fidesque electorum heretica seductione corrumpl, ne falso- 
rum catholicorum improbitate foedari, ne tentantium vitio- 
rum sorde attaminari, ne temporalium subsidiorum inopia 
possit ad tristitiam deduci. Qui quanto se attentius ad 
sustinendas sive repellendas irruentium tentationum vio- 
lentias accingunt, tanto ampliorem subditis Domino ser- 
viendi libertatem tribuunt; et quasi intus fulgendi copiam 
cortinis preestant, dum instar sagorum ipsi foris tempes- 
tates afflictionum tolerant. Recte autem eadem saga et 
cilicina de pilis caprarum, et undecim facta esse refe- 
runtur; quia nimirum sancti predicatores, quo altiores 
merito, eo humiliores esse debent animo, juxta illud Viri 
Sapientis: Quanto magnus es, humilia te in omnibus. 
Undecim quippe, qui denarium transeunt, neque ad duo- 
denarium, hoc est apostolicum numerum perveniunt, 
trangressionem decalogi legis significant. Et in unde- 
cimo Psalmo propheta defecisse sanctos, et filios hominum 
veritates vanitatibus ac dolis mutasse queritur, dicens: 
Salvum me fac, Domine, quoniam defecit sanctus, &c., 
etiam hoc numero tacite designans, quod hujusmodi 
homines duplicis linguz et cordis, neque legalia decalogi 
precepta custodiant, neque apostolicam evangelii perci- 
pere gratiam possint. Cilicinum quoque habitus pceni- 
tentium est, psalmista teste, qui dicit: Ego autem, dum 
mihi molesti essent, induebam me cilicio, hoc est, habitum 
penitentiz et humilitatis, quo furorem persequentium, aut 
levius sufferrem placidus, aut etiam mitigarem, assumpsi. 
Nam si capre semper, aut pili, sive pelles caprarum fceto- 
rem peccantium, et non aliquoties humilitatem pceniten- 
tium significarent, nequaquam ipsum animal inter munda 

computaretur, neque in laude sponse diceretur, Capilli 
tui sicut grex caprarum. Saga ergo, que sanctos predi- 
catores insinuant, et cilicina sunt et undecim; quia quo 
studiosius fide corda purificant, eo plura in quibus seipsos 
reprehendant, inveniunt. Unde humiliter fatentur, Quia 
in multis offendimus omnes: et si dixerimus, quoniam pec- 
catum non habemus, ipsi nos seducimus, et veritas in 
nobis non est. Quorum tamen corda quantz sint perfec- 
tionis, sequentia verba mystice declarant, quibus dici- 
tur: 

Longitudo sagi unius habebit, &c.] Ecce hic longitu- 
dinis non undenarium, sed denarium habes numerun, et 
hunc tertio multiplicatum: quo patenter insinuatur virtus 
eorum, qui decalogum legis in fide sanctz Trinitatis, qu 
per dilectionem operatur, perficiunt: qua videlicet perfec- 
tione in hac duntaxat vita nulla esse poterit sublimior. 
Habes et latitudinis quatuor cubitos, quo amplitudinem 
sincere caritatis, hoc est ejus que in evangelio nobis per 
Jesum Christum et commendatur et datur, significari 
prediximus. Operiunt ergo tectum tabernaculi saga un- 
decim, et hec de pilis facta caprarum, sed in longitu- 
dine cubitos triginta, in latitudine quatuor habentia; quia 
summi illi preedicatores, qui vitam fidelium suis exhorta- 
tionibus, intercessionibus, quotidiana solicitudine, vigiliis, 
jejuniis, sua nuditate protegunt, sese quidem humiliter 
ipsi contemplata superne puritatis excellentia peccatores 
profitentur. Qui tamen quantum ad humane modum 
perfectionis attinet, mundi inter homines ac sublimes appa- 
rent. 

fiiqua erit mensura sagorum omnium, &c.] Una erit 
mensura sagorum omnium, quia nimirum una est fides, 
in qua tota salvatur ecclesia, una eademque vita, ad quam 
festinat zterna. Unde et hi qui in vinea Domini diverso 
tempore ad operandum intraverunt, uno omnes denario 
remunerantur. Divisio ergo sagorum in quinque et sex, 
juxta illud intelligi potest, quod supra de cortinis in quin- 
que divisis exposuimus; quia videlicet doctores utriusque 
testamenti designent. Quinque etenim saga antiquis populi 

Dei magistris apte comparantur ; vel quia Mosaice tan- 
tum legis sacramenta predicabant, quamvis et evangelice 
veritatis arcana predicabant; vel quia in quinque mundi 
ztatibus vitam ducebant. In sex autem sagis possunt 
non inconvenienter novi testamenti doctores accipi; quia 
videlicet omnia que divina scriptura in sex etatibus seculi 
facta, sive dicta refert, in adjutorium atque exemplum suz 
predicationis spiritualiter intellecta assumunt; quia pas- 
sionem Dominicam, per quam mundus sexta sabbati re- 
demptus est, palam suis auditoribus credendam confiten- 
damque pronuntiant, ac per hujus solummodo sacramen- 
tum eos salvari posse contestantur. Unde recte precipitur 
sextum sagum in fronte tecti duplicari, propter confessio- 
nem videlicet et imitationem ejusdem Dominicz passionis. 
Neque enim sufficit, credentes solum in confessione mortis 
Domini ac resurrectionis baptizari et consecrari, si non 
etiam baptizatus quisque studuerit, in quantum valet, 
similitudini mortis Domini continenter vivendo, ac pati- 
endo pro illo assimilari, ut et resurrectionis ejus particeps 
existere mereatur. Siquidem juxta literam, frontem tecti 
ingressum tabernaculi dicit; ubi non tabulas, ut supra 
breviter diximus, sed columnas et vectem ab angulo tabu- 
larum usque ad angulum protentum poni preceptum est : 
ideoque quantum ad formam operis ipsius pertinet, ibi 
magis opus erat geminato sagorum munimento, ubi solida 
parietis firmitas aberat. At vero mystice in fronte tecti 
sextum sagum duplicatur, cum omnes qui sanctam intrant 
ecclesiam, ita fide et sacramentis Dominicz passionis ini- 
tiantur, ut in hujus quoque imitatione sibi semper esse 
vivendum intelligant. Quasi enim in ingressu sanctuarii 
nobis sextum sagum duplicatur, cum Dominice passionis 
et sacramentis consecramur, et exemplis instruimur. Di- 
cit namque de sacramentorum susceptione Petrus: Qui 
secundum magnam misericordiam suam regeneravit nos 
in spem vivam, per resurrectionem Jesu Christi ex mor- 
tuis. Dicit de imitatione passionum: Christo igitur passo 
in carne, et vos eadem cogitatione armamini. 

Facies et quinguaginta ansulas in ora sagi unius, &c.] 

Hec, ut supra in cortinis exposuimus, etiam hic intelligi 
possunt ; quia videlicet recordatio superne requiei, que 
numero quinquagenario solet exprimi, corda sanctorum 
vinculo pacis adunet. Aut si novi aliquid audire delectet, 
quoniam saga humilitatem sublimium designant virorum ; 
quia magis suorum meminisse delictorum, quam virtutes 
preedicasse suas cupiunt, amplius de eis quas apprehendere 
nondum possunt virtutibus compungi, quam de illis quas 
jam apprehenderunt, student gloriari. Potest numero 
ansarum sive fibularum quinquagenario, ipsa compunc- 
tionis eorum humilitas designari. Quinquagesimus nam- 
que pcenitentiz Psalmus est. Et recte; quia donum 
penitentiz non nisi Spiritu Sancto largiente conceditur, 
donum veniz pcenitentibus non nisi eadem Sancti Spiri- 
tus gratia administrante tribuitur. Et bene quinquagene 
ansz vel fibulze saga invicem nectunt; quia nulla magis 
virtus, quam humilitas fidelis in unam caritatis copulam 
ligat. Nam quanto se quisque amplius infirmum esse 
perpendit, tanto studiosius auxilium proximi, quo confor- 
tetur, inquirit. Et bene fibule sunt znez ; quia multum 
vocale constat esse metallum, quia nimirum magnam apud 
Deum habet vocem humilis conscientia justorum. Unde 
et pauper ille Davidicus, cum anxiatus esset, et non in 
auribus hominum vociferaretur, sed in conspectu Domini 
effunderet orationem suam: Domine, exaudi orationem 
meam, inquit, et clamor meus ad te perveniat. 

Quod autem superfuerit in sagis que parantur tecto, &c.] 
Hec ut plenius intelligi queant, paulo latius de tota 
ipsius tabernaculi positione disputare necesse est. Dixi- 
mus parietes tabernaculi, que ex tabulis et columnis 
constabant, longitudinem habuisse triginta cubitorum, 
latitudinem decem, altitudinem similiter decem. Si quis 
ergo vellet domum in latitudine cingere funiculo, verbi 
gratia, a basi tabulz unius meridiani lateris, usque ad 
basim tabulz, que est et e regione in latere septentrionali ; 
constat profecto eundem funiculum triginta cubitorum 
longitudinis esse debere, hoc est decem cubitos habens 
ascensionis in meridiano pariete, decem alios xqualitatis 

rursum inter parietes, decem tertio descensionis in pariete 
septentrionali. Item si per longitudinem domus exten- 
dere funiculum velis, hoc est a basibus columnarum 
sursum, et per longitudinem totius domus ad occiden- 
talem usque parietem, ac deinde usque ad bases ejus 
deorsum, habebit funiculus ille quinquaginta cubitos lon- 
gitudinis, decem videlicet ascensionis juxta columnas, tri- 
ginta zequalitatis secundum longitudinem domus; decem 
rursus descensionis juxta occidentalis parietis tabulas. 
His ergo consideratis, intuere mensuras cortinarum, qui- 
bus tegenda erat domus, qualiter przefatis possint conve- 
nire mensuris. Decem erant cortine, habentes singulz 
longitudinis vigintiocto cubitos, latitudinis quatuor, quze 
simul junctz, et in unum composite, tabernaculum imple- 
bant de latitudine sua cubitos quadraginta. Suspende 
igitur cortinas, que habent singule longitudinis viginti- 
octo cubitos, et pone in domo cujus est mensura in 
transversum triginta cubitos, et videbis quia cortinz 
habebunt in equalitate, que est inter parietes, cubitos 
denos; in ascensu autem, sive descensu, qui est juxta 
parietes, habebunt cubitos novenos. Sicque fit, ut sum- 
mitas cortinarum terram tangere non possit, sed mensura 
unius cubiti a terra altior sit. Item videbis quod cortinz 
habent in zequalitate per longitudinem domus_ cubitos 
triginta; in ascensu autem, sive descensu, qui est in orien- 
tali et occidentali latere domus, cubitos quinos. Ideoque 
eadem lateralis summitas cortinarum nequaquam ad terram 
usque pertingit, sed quinis cubitis est terra altior. Unde 
necesse fit, ut quini illi cubiti cortinarum, qui cessantibus 
parietibus supersunt, inducantur ad invicem in orientali 
simul et occidentali latere, sibique mutuo jungantur, ac 
sic fiat, ut undique domum cortine excepto uno juxta 
terram cubito contegant. Hzc de cortinis. Porro saga 
tricenos habebant cubitos longitudinis, quaternos latitu- 
dinis; et quia undecim erant conjuncte ad invicem per 
latera, quadragintaquatuor cubitos implebant. Pone ergo 
et has in domo: et quia concordat longitudo sagorum 
cum funiculo, quo domum metiebaris in transversum, fit 

ut summitas eorum ad terram usque pertingat. Habe- 
bunt enim denos cubitos zqualitatis. inter parietes, denos 
geque ascensionis sive descensionis in utroque latere. Et 
hoc est quod ait scriptura, quia cubitus ex una parte 
penderet, et alter ex altera, qui plus est et in sagorum 
longitudine utrumque latus tabernaculi protegens. Taber- 
naculum namque proprie vocat ipsam cortinarum factu- 
ram sive conjunctionem, quas uno utique cubito trans- 
iebant saga ab australi latere domus, altero a septentrio- 
nali. Ideoque ad terram perveniebant, quia hec triginta 
cubitos longitudinis, ille duo minus habebant. Item 
mensura sagorum per longitudinem domus quadraginta- 
quatuor cubitis tendebatur, triginta videlicet cubitos in 
zequalitate habens, a fronte domus usque ad summitatem 
tabularum in plaga occidentali, et septem cubitos depen- 
dentes a fronte domus, septem similiter dependentes in 
plaga occidentali. Sicque fuit ut mensura sagorum in 
occidentali latere duobus cubitis excederet mensuram 
cortinarum; quia nimirum cortine desuper venientes, 
sicut et supra commemoravimus, quinque cubitos ejusdem 
occidentalis parietis tegebant, et tres relinquebant intactos. 
Et hoc est quod nunc dicitur: Quod autem superfuerit 
in sagis que parantur tecto, id est unum sagum, quod 
amplius ex medietate ejus operies posteriora tabernaculi. 
Medietas namque sagi, in latitudine duo sunt cubiti, ex qua 
videlicet medietate cooperiebantur posteriora tabernaculi, id 
est cortinarum que proprie tabernaculum vocabantur, quia 
duobus cubitis eas, ut diximus, ad inferiora tendens sagum 
ultimum transiebat. Itemque saga desuper venientia, sep- 
tem solummodo cubitos occidentalis parietis cooperiebant : 
nec tamen tres reliqui, qui remanserant, usque ad terram 
nudi tempestatum injuriis patebant ; sed adductis ab in- 
vicem ab utroque latere sagis septenorum cubitorum, 
qui deficientibus parietibus supererant, his posteriora do- 
mus, firmissime ad terram usque contegebantur. Neque 
autem hzc tantum ad invicem pertingere, et instar cor- 
tinarum sese in medio parietis contingere poterant; sed 

quia septenorum erant cubitorum, medium parietis in 
utramque partem duobus cubitis excedebant, ac_ sibi 
invicem superposite jungebantur: quod eodem modo per 
omnia etiam de orientali parte domus intelligendum esse 
putamus, ideoque supra preeceptum, ut sextum sagum 
in fronte tecti duplicaretur. Hzec de re difficillima, prout 
nobis intellexisse visi sumus, strictim explicare curavimus, 
parati veriora in his discere, si qui nos docere voluerit. 
In quibus tamen omnibus patet allegoriz sensus perluci- 
dus. Saga namque cortinas, et desuper et infra, et ex 
omni latere protegebant: atque ut ille intus libera facie 
suz venustatis fulgerent, hzec ab omni eas injuria tempes- 
tatum, pluviarum et caumatum foris immunes reddebant : 
quia nimirum perfecti sanctz ecclesiz propositi, ita vitam 
fidelium sibi commissorum solerti solent cura circumspi- 
cere, ut nec subsidia carnis, nec vite spiritualis eis auxilia 
desint. Absint et dogmata hereticorum et pravorum ex- 
empla catholicorum. Adsit doctrina salutaris, qua con- 
fortati, et sapienter male docentium verba repellere, et 
sibi mala ingerentium patienter possint facta tolerare. 
Adsit vita ipsorum ccelestis, qua confirmati et tacente 
lingua, quasi viva semper lectione utantur. Repellunt 
enim saga imbres, obsistunt procellis, arcent solis ardores, 
cuncta foris adversantia fortiter abigunt, ut decus corti- 
narum interius intemeratum persistat: cum Augustinus 
omnia que fidem turbare poterant, hzreticorum venena 
evacuat: cum Gregorius ea que mores bonos impugnant, 
tentamenta antiqui hostis explicat: cum Cyprianus infir- 
mos, ne in martyrio labantur, piis confortat exhortationi- 
bus: cum alii venerabiles episcopi ac doctores quzeque 
turbare ecclesiam poterant, longius tentamenta propellunt, 
et quaeque eisdem sint ad salutem proficua, solerti inda- 
gine prospiciunt, quatenus undique tuta conversatio reli- 
giosa fidelium libero corde virtutibus studere, atque in 
conspectu sui Conditoris et opere prefulgida lucere, et 
ipsius quoque contemplationi possit oculum mentis inten- 
dere. Verum quia inter sanctos predicatores illi sunt 

maximo digni honore, qui excepto quod officio predica- 
tionis, et populorum regimini deserviunt, etiam pro Christo 
sanguinem fundunt, recte subditur : 

Cap. iv. Facies et operimentum aliud tecto de pellibus 
arietum, &c.] Arietum quippe vocabulo solent nonnunquam 
sancti doctores accipi, eo quod sint duces sequentium Do- 
mini gregum. Unde pulchre Psalmista: Afferte Domino, 
inquit, filii Dei, afferte Domino filios arietum. Quod est 
aperte dicere, Afferte Domino, o angeli Dei, quibus hujus 
officii cura delegata est: afferte Domino in ceelos spiritus 
fidelium, qui per imitationem vite et fidei, filii beatorum 
apostolorum fieri meruerunt. Hinc est quod sexta mansio 
egressi ex Aigypto populi Dei, Elim, id est arietum cogno- 
minatur, in qua erant duodecim fontes aquarum, et septu- 
aginta palmee: ut videlicet et nomine et specie figuram apos- 
tolorum apostolicorumque virorum teneret. Rubricantur 
autem pelles arietum ad operiendum tectum tabernaculi, 
cum apostoli, sive apostolici viri, usque ad passionem 
martyrii verbo doctrinz instare non desinunt: quo tutius 
subjectos ab ingruentibus tentationum periculis protegant, 
dum ipsi persecutionem propter justitiam ad mortem us- 
que perpeti non refugiunt. Operiuntque tabernaculum 
Domini pelles arietum rubricatz, atque ab injuria tem- 
pestatum defendunt, cum sancti preedicatores exemplo 
passionis et patientize suse corda infirmorum, ne in pres- 
suris tribulationum deficiant, muniunt. Et quomodo inter 
precipua Christi et ecclesiz membra, eximium sacra virgi- 
nitas locum tenet, apte post variatum decus cortinarum, 
post cilicinorum munimina sanctorum, post rubricatas 
arietum pelles, adhuc additur : 

.... aliud operimentum de hyacinthinis pellibus.] Hya- 
cinthus namque ceelestis est coloris: pellis vero mortui 
animantis, pars et indicium est. Kt quid per pelles hya- 
cinthinas, nisi virtus exprimitur illorum, qui mortificatis 
ad purum cunctis concupiscentiz carnalis illecebris, co- 
lestem quodammodo in terris vitam gerunt, atque inter 
homines positi, angelicam magis puritatem imitantur: et 
hoc quod tempore future immortalitatis cunctis promittitur 

electis, quia non nubant, neque ducant uxores, sed sint 
zequales angelis Dei, ipsi adhuc mortali carne retenti, 
preevenire satagunt? Unde merito tam magne virtutis per 
magnum restat premium; quia attestante propheta, Hzc 
dicit Dominus eunuchis, qui custodierint sabbata mea, et 
elegerint quz ego volui, et tenuerint foedus meum; Dabo 
eis in domo mea et in muris meis locum, et nomen 
melius a filiis et filiabus: nomen sempiternum dabo eis, 
quod non auferetur. De quo videlicet loco ac nomine, et 
evangelista Joannes, qui erat unus ex ipsis, refert audisse 
se cantantes eos canticum novum ante sedem Dei, quod 
nemo alius poterat. Statimque adjunxit, Hi sunt qui cum 
mulieribus non sunt coinquinati, virgines enim sunt: hi 
sunt qui sequuntur Agnum, quocunque abierit. Merito 
ergo pelles hyacinthinez, supremum in domo Dei locum 
tenent, colorque ccelestis proximam ceelo sedem sortitus 
est, ut chori virginales, et animi et corporis speciali vicinia 
Agnum secuturi, et hymnorum ei laudes designentur can- 
taturi. Bene autem de velis cortinarum ac sagorum dici- 
tur, quod et etsi in alto posita, ad terram tamen demissa 
penderent, quamvis cortinze nequaquam ad terram usque 
pertingere potuerint. Columnz quoque ac tabule taber- 
naculi, etsi in altum erant erectz, bases tamen in quibus 
starent, habebant in terra positas. At vero de rubricatis 
atque hyacinthinis pellibus, quod in alto tectum operient, 
dicitur : quod vero ad terram essent deflexz, non additur ; 
quia nimirum cetera virtutum species commune aliquid 
cum his qui in terra adhuc detinentur, habere videtur: 
certamen vero martyri, et decus Deo dicate virginitatis, 
quasi ab infimis ac terrenis rebus suspensum, et supernis 
civibus specialiter constat esse conjunctum. Nam et mar- 
tyr in tormentis positus, nil aliud toto animo intendit, 
quam ut omnia que sunt in hoc mundo, et ipsum simul 
mundum citius relinquat, atque absolutus doloribus cunctis 
ad videndum mundi Conditorem, et ea que ultra mundum 
sunt, gaudia possidenda perveniat. Et ccelibes, dum com- 
munem generis humani legem, qua dictum est: Crescite 
ct multiplicamini, et replete terram, intuitu majoris praemii 

transcendunt, jure velut altiorem ceteris fidelibus, immo 
Ipso mundo sedem sibi eligunt, sicque in ecclesia vivunt ut 
socialem ecclesiz conversationem honore meriti sublimioris 
antecedant. Unde de talibus recte scribit Joannes: Quod 
hi empti sunt ex hominibus primitiz Deo et Agno. Recte 
tales Latino sermone vel virgines, quasi virtute insignes ; 
vel ceelibes, quasi coelo beati cognominantur, id est ceeli 
civium in terra vitam imitantes. 

Cap. v. Facies et tabulas stantes tabernaculi, &c.] Ligna 
setim, de quibus tabernaculum fiebat, imputribiles sunt 
naturze eximii candoris ac levitatis, et non multum ab alba 
spina, nisi tantum magnitudine distantia. Unde et Hiero- 
nymus nonnunquam in libro Hebrzorum nominun, sed et 
in aliis opusculis suis, setim absolute spinas interpretatus 
est. Verbi gratia, Abel setim, luctus spinarum. Non 
autem facile hoc genus ligni nisi in desertis Arabiz, ubi 
tabernaculum edificabatur, solet inveniri. Unde Greci 
vel Latini interpretes nomen ei aliud preter Hebreeum 
ponere nequiverunt, utpote cujus apud eos notitia nulla 
erat; quamvis quidam qualitatem naturz ejus exprimere 
volentes, ligna imputribilia transtulerunt. Tabule ergo 
tabernaculi apostolos eorumque successores, per quorum 
sermonem ecclesia per orbem dilatata est, designant. La- 
titudo etenim tabularum, dilatatio est fidei et sacramento- 
rum, que prius in una Israelitica plebe latebat ; sed horum 
ministerio ad totius orbis plenitudinem pervenit. Quamvis 
recte in latitudine tabularum, ipsa quoque dilatatio cordis 
sanctorum valet intelligi, per quam mundum despicere, 
atque ad appetenda ccelestia solent sublimiter accendi, per 
quam non solum amicos in Deo, sed etiam inimicos gau- 
dent diligere propter Deum. Denique videamus unam de 
tabulis tabernaculi, videlicet Apostolum Paulum, qualiter 
utroque modo se dilatatum insinuet. Dicit de interna, id 
est, cordis latitudine: Os nostrum patet ad vos, o Co- 
mnthii, cor nostrum dilatatum est; non angustiamini in 
nobis, angustiamini autem in visceribus vestris. Tam- 
quam filiis dico, dilatamini et vos. Dicit et de illa, qua ad 
profectum tabernaculi, hoc est sanctez ecclesiz uti solebat : 

ita ut ab Hierusalem per circuitum, usque ad Illyricum 
repleverim evangelium Christi. Factz sunt hujusmodi 
tabulz de lignis setim, id est, spimarum. Spine vero 
juxta eloquium Salvatoris, curse sunt hujus seculi, deliciz 
et voluptates fallaces. Sed et punctiones peccatorum, 
non incongrue spinis assimilantur. Hainc etenim scriptum 
est: Quia spinz nascantur in manibus temulenti, id est, in 
operibus stulti peccata. Quia ergo preedicatores sancti, et 
a punctionibus se vitiorum expurgare, et omnibus mundi 
curis ac delectationibus exuere studuerunt, quatenus libera 
mente in amore Dei et proximi dilatari, atque ad predi- 
candum verbum longe lateque possint discurrere ; recte 
dicitur, quia de lignis spinarum tabulz sunt factz taber- 
naculi: factze sunt namque de spinis, sed his que omnes 
spinosos aculeos prorsus exuerant, ac solo candore nite- 
bant. Nam et sancti quique, ac virtutibus splendentes, 
etiam cum ipsi peccato sunt prime prevaricationis con- 
cepti ac nati, ad ipsos quoque pertinet generalis illa dam- 
natio, qua Adz peccanti dictum est, Terra tua spinas et 
tribulos germinabit tibi: sed gratia Dei per Jesum Chris- 
tum spiculis sunt peccatorum omnium exuti, ac digno 
virtutum exercitio in structuram domus ejus aptati. 
Habebant autem singule tabule denos cubitos in longitu- 
dine, &c.] Longitudo tabularum altitudo est, quz decem 
cubitos habebat: quia sancti doctores per observantiam 
decalogi legis ad perfectionem tendunt: quia pro percep- 
tione denarii diurni in vinea Christi laborant, id est, illa 
intentione verbo doctrine insistunt, ut imaginem in se sui 
Conditoris ac regis, quam Adam peccante perdiderunt, 
ipso donante restaurent, ut nomen ejus, quod peccando 
amiserant, recte vivendo recipiant. Solet namque in 
denario regis nomen et imago contineri. Sed et hoc quod 
denarius ex eo nomen accepit, quia decem nummis com- 
pleatur; statui future nostre beatitudinis apte congruit, 
quze in vera Dei et proximi dilectione perficitur. Deus 
namque solet ternario sepe numero propter eam, que ipse 
est, Trinitatem figurari, homo septenario; quia corpus ex 
quatuor notissimis habet elementis. Animz vero, hoc est 

interioris hominis substantia, triplici solet in scripturis 
distantia comprehendi. Hinc est enim, quod diligere 
Dominum ex toto corde, tota anima, tota virtute nostra 
precipimus. Bene ergo tabulz, quibus erectis ac stan- 
tibus tabernaculum omne continetur, decem cubitos habent 
altitudinis; quia doctores ac rectores sanctz ecclesiz hac 
intentione Deo deserviunt, ut ipsum anima et carne im- 
mortales ac beati in eternum videre mereantur, ad hunc 
finem vitz omnes suos auditores, et verbo semper, et 
opere provocare, ac veluti suspendere contendunt. Quod 
vero ipsz tabulz cubitos ac semissem in latitudine habe- 
bant, plenus ille cubitus perfectionem bone operationis ; 
dimidium cubiti quod superest, inchoationem divine os- 
tendit cognitionis: quia nimirum justi in hac vita perfecte 
eleemosynis insistere, orationibus vacare, jejuniis castigari, 
creterisque hujusmodi actibus religiosis possunt operam 
dare. Deum vero interim fide cognoscimus, sed plenam 
ejus cognitionem in futuro speramus, dicente ipso Deo ac 
Domino nostro Jesu Christo: Si manseritis in verbo meo, 
vere discipuli mei eritis, et cognoscetis veritatem. Qui 
rursus ad Patrem: Hec est autem, inquit, vita seterna, ut 
cognoscant te solum et verum Deum, et quem misisti 
Jesum Christum. Hine etiam apostolus ait: Ex parte 
enim cognoscimus, et ex parte prophetamus. Numquid 
ait, ex parte laboramus pro Christo, ex parte verbo pre- 
dicationis instamus, ex parte bonis operibus servimus ? 
Plenum ergo bonis operibus cubitum habent in hac vita 
electi; sed cubitum beatz retributionis ex parte habent, 
in quantum gaudia regni perennis, et praesentiam sui Con- 
ditoris possunt desideriis pregustare ccelestibus. Cujus 
etiam cubiti adimpletione tunc beatificantur, cum fuerit 
sermo, quem omni electorum populo promisit in fine futu- 
rum, dicens: Eripiam eum, et glorificabo eum, longitudine 
dierum adimplebo eum, et ostendam illi salutare meum. 
In lateribus tabule due incastrature fiant, &c.| Incastra- 
turze in lateribus tabularum virtutem designant humilitatis 
in mentibus justorum, per quam maxime sibi invicem 
fraterna caritate junguntur. Dum enim singuli quique 

eorum corde contrito et humiliato receptaculum in se 
proximorum dilectioni preparant, et diligendi se fratribus 
merito pietatis ac devotionis exhibent, quasi tabulz omnes 
tabernaculi in alterutrum per incastrature nexum copu- 
lantur: et quidem erecto tabernaculo, ac regulariter ante 
ordinata compage tabularum, figura incastraturee non cer- 
nitur. Quanta tamen virtute tabulas sibimet coadunaverit, 
ipsa parietis inconcussi firma stabilitas ostendit: quia 
nimirum humilitas cordis sanctorum, qua sibi alter- 
utrum foederantur, foris hominibus videri non potest, sed 
quid intus operetur, ex ipso sanctz ecclesiz pacatis- 
simo statu palam omnibus patet. Per quam mira divine 
gratiz dispensationis agitur, ut nos, in quos fines secu- 
lorum devenerunt, etiam eos qui in primordio seculi fue- 
runt fideles, sincero affectu diligamus, et non minus illos 
quam eos qui nobiscum in presenti vivunt, in sinu nostri 
amoris suscipiamus, et nos quoque ab illis per complexum 
caritatis suscipiendos esse credamus. Quod autem jubetur 
duas in tabulis singulis incastraturas fieri, hoc est in utro- 
que latere illarum, dupliciter accipi per figuram potest, ut 
et in prosperis simulatque adversis inviolata erga fratres 
Jura caritatis servemus, per arma justitiz, juxta exemplum 
apostoli, incedentes a dextris et sinistris, et majores mino- 
resque, hoc est et eos qui nos in Christo precesserunt, et 
eos qui secuti sunt, unius omnes ejusdemque dilectionis, 
brachiis tenentes, ad perfectionis fastigia tendamus. Se- 
quitur : 

Cap. vi. Quarum viginti erunt in latere meridiano, &c.] 
Quanta fuerit longitudo tabernaculi, specialiter non expri- 
mitur; sed ex eo innuitur, quia parietes ejus ex tabulis 
viginti compacti essent, et hz singulz singulos cubitos ac 
semissem latitudinis habuisse perhibentur. Viginti nam- 
que cubiti, et vicies semis cubiti, triginta cubitorum sum- 
mam complebunt, quam fuisse tabernaculi longitudinem 
etiam Josephus scribit. Et bene hoc numero tabernaculi 
longitudo comprehenditur, quia tres sunt virtutes, in qui- 
bus principaliter omnis sanctz ecclesiz perfectio consistit, 
videlicet fides, spes, et caritas: que per decem multipli- 

cantur, ut tricenarius numerus impleatur, dum virtutibus 
mentis opera bona junguntur, que decalogo legis conti- 
nentur, ne quis sibi fidem, spem, et dilectionem in Deum 
absque operum executione putet sufficere posse. Quod 
vero numerus tabularum vicenarius est, et hoc magne 
sanctorum perfectionis mysterium continet; quatuor enim 
quini faciunt viginti. Et cum lex Mosaica quinque libris, 
gratia autem et veritas novi testamenti quatuor sancti 
evangelii voluminibus comprehensa est, merito sancti doc- 
tores vicenario numero exprimuntur; quia miro veritatis 
consensu, et revelata atque completa in evangelio legis 
arcana manifestant, et prefigurata fuisse in lege evangelii 
sacramenta declarant. Dumque et vetus testamentum in 
novo dilucidatum, ac latiori sensu propalatum esse docent, 
et novum in veteri adumbratum, ac multifaria typorum 
revelatione przsignatum insinuant, quasi in latitudine suze 
locutionis et quatuor per quinque, et quinque tabularum 
numerum per quatuor esse multiplicatum demonstrant. 
Bases autem quibus tabulz sustentabantur, verba sunt et 
libri legis et prophetarum, quibus apostoli et evangelistz, 
ea quz scribere ac predicare, esse vera ac divina proba- 
bant. Unde est illud in evangelio szpissime repetitum: 
Tunc adimpletum est, quod dictum est per prophetam, et, 
Hoc autem totum factum est, ut adimplerentur scripture 
prophetarum. Et Apostolus Petrus de Domino testimo- 
nium perhibens adjecit, Et habemus firmiorem propheti- 
cum sermonem, cui bene facitis attendentes. Bene autem 
singulis tabulis bine bases supponuntur, ut consensus 
prophetice attestationis in omnibus que apostoli dixere, 
monstretur. Vel certe binz bases singulis tabulis per 
duos angulos subjiciuntur, ut bene suffultis angulis, tota 
recte et indeclinabiliter possit tabula consistere; quia 
omnis apostolici et evangelici sermonis in propheticis 
literis et initium presignatum invenitur, et finis. Omnis 
apostolorum successorumque illorum vita ab initio fidei 
usque ad terminum vitz presentis, eisdem mysticis testa- 
menti veteris constat inserta esse paginis. Bene autem 
ezdem bases argentez sunt factz, propter nitorem vide- 

licet verbi ccelestis: Eloquia enim Domini, eloquia casta, 
argentum igne examinatum, &c. 

In latere quoque secundo vigintt tabule erunt, &c.] 
Latus meridianum tabernaculi, quod vergebat ad austrum, 
antiquam illam Dei plebem designat, que lucem scientiz 
legalis jamdudum accipiens, amore sui Conditoris fervere 
solebat. Porro latus secundum, quod vergebat ad aqui- 
lonem, eam quz tenebris ac frigore infidelitatis, usque ad 
tempus Dominicz incarnationis torpere non destiterat, 
gentium multitudinem figurat, de cujus vocatione pulchre 
Dominus per prophetam: Dicam, inquit, aquiloni, Da; et 
austro, Noli prohibere. Quod est aperte dicere: Dicam 
populo gentium diutius sine fide algenti, Da de tuis filiis, 
qui ad mez fidem confessionis et amoris conveniant. 
Dicam et plebi Israeliticze, quee Jam mez lumine cogni- 
tionis fruebatur, Noli prohibere gentes in sortem electionis 
recipi. Dicam Cornelio et domui ejus, Fidem et baptisma 
Christi suscipite. Dicam Judzis, Nolite cogere credentes 
ex gentibus circumcidi, quibus fonte baptismi consecratis, 
fides et confessio veritatis ad salutem sufficit. Unius 
autem numeri mensurarum et facture tabulas utrumque 
latus habuit; quia nimirum una eademque fides, spes, et 
caritas utrique populo per apostolos predicatur, ad una 
uterque promissa regni ccelestis vocatur, de utroque gene- 
rale preeceptum Salvatoris accipiunt, Euntes in mundum 
universum, predicate evangelium omni creature ; id est, 
et circumcisioni et preputio. Ubi et absque ulla diffe- 
rentia subinfertur: Qui crediderit et baptizatus fuerit, 
salvus erit. 

Ad occidentalem vero plagam sex tabulas, &c.| Jo- 
sephus scribit de tabernaculo, quod decim cubitos habuerit 
latitudinis ; scribit etiam, quod tabulz ejus mensura quatuor 
digitorum fuerint a terra suspense. Ex quo videtur velle 
intelligi, quod tante altitudinis facte fuerint ipsarum bases 
tabularum. Qui rursus de hoc, quod proposuimus, ca- 
pitulo ac de vectibus tabularum ita dicit, Posterioris autem 
parietis novem cubitos sex tabulz faciebant, quibus con- 
junctze sunt aliz duz tabulz, ex medio cubito factz, quas 

angulares posuerunt ad instar tabularum majorum. Singu- 
Ix vero tabulze annulos habebant aureos; per exteriores 
frontes eminentes, velut quibusdam radicibus confixos per 
ordinem, ad invicem per circuitum respicientes, et per eos 
deaurati vectes immissi, unoquoque habente magnitudinem 
cubitorum quinque, erantque ad conjunctiones tabularum, 
intrabatque caput vectis uniuscujusque in alio vectis capite, 
velut in modum conche: et post tergum parietum in lon- 
gitudine positorum unus erat ordo, per tabulas omnes 
vadens, quo per uncinos utriusque parietis latera contine- 
bantur, in castrationibus factis et immissis ad invicem. 
Quod propterea sic exquisitum est, ut neque a ventis 
moveretur, neque alia causa tabernaculum conturbaretur, 
sed immobile secura quiete servaretur. Hec de literz 
textu Josephus. Verum juxta allegoriz sensum, occiden- 
talis plaga, quee utrumque in se parietem recipiens, edifi- 
cium tabernaculi consummat; recte adimpletionem totius 
sanctz universalis ecclesiz, que cum fine hujus mundi 
perficitur, designat, ad quam usque fides et operatio recta 
utriusque populi perseveratura, quasi gemini longitudo 
parietis pertingit. Neque enim credibile est, vel ante 
tempus Dominicz incarnationis unquam defuisse, qui ex 
gentibus crederent, vel nunc quamvis graviter damnato ob 
perfidiam populo Judzorum, non esse aliquos ex illis, tam- 
etsi paucissimos, qui inter Christianos exulantes, quotidie 
credendo ad salutem perveniant. Quod si quis negare 
preesumpserit, dicamus. quod negari nullatenus potest, 
quod videlicet spirituales utriusque testamenti doctores at- 
que interpretes, qui juxta sermonem Domini proferant de 
thesauro suo nova et vetera, usque ad finem seculi sint in 
sancta ecclesia permansuri. Et apte tabernaculum in oc- 
cidentali plaga consummatur, in qua diem sol claudere, et 
cuncta solent astra occidere ; propter scilicet vel obitum 
uniuscujusque electi, vel generalem totius seculi terminum. 
Quasi enim occidit ei sol, qui ab hac temporali luce per 
tenebras transitorie mortis, ad gaudia lucis et vite trans- 
migrat eternz. Quasi occidit omni ecclesiz sol in occi- 
dente, ut verius in oriente tenebris transeuntibus oriatur, 
VOL. VII. U 

cum finita in adventu Domini vita seculi presentis, mox 
verum seculi futuri mane, justis vera dies zternitatis ap- 
parebit. Et quia tunc justis cum Domino regnantibus, 
reprobi in zternum pereunt ; recte de hac plaga tabernaculi 
in sequentibus dicitur, quod mare respiceret. Significat 
autem mare Rubrum, in quo demersus cum suo exercitu 
Pharao, et de quo salvatus Israel a Domino, ad montem 
Sinai, ubi tabernaculum faceret, ascendit. Respicit ergo 
mare plaga occidentalis tabernaculi, cum sancta ecclesia 
post operum perfectionem coronata, in Christo libero as- 
pectu intuebitur vitia vel poenas impiorum, quas ipso 
adjuvante cavefecit, Esaia attestante, qui ait: Quia sicut 
ceeli novi et terra nova, quz ego stare facio coram me, 
dicit Dominus, sic stabit semen vestrum, et nomen vestrum. 
Et paulo post: Et egredientur, et videbunt cadavera viro- 
rum qui prevaricati sunt in me. Vermis eorum non 
morietur, et ignis eorum non extinguetur. Maris namque 
fluctus profundi, amari et turbulenti, et peccata possunt 
significare, quibus reprobi in hac vita male delectati inter- 
eunt, et futures quoque barathrum perditionis, cum in 
ultimo examine in ignem cum diabolo mittentur zternum. 
Nec pretereundum, quod tabernaculum cum edificaretur 
in monte Sinai, mare Rubrum habuit ad occasum; cum 
introductum per Jesum in terram repromissionis, et collo- 
catum esset in Silo, eadem plaga cceli habuit mare magnum. 
De quo ita mystice possumus sentire, quod sancti in hac 
vita Domino servientes, eique in corde suo tabernaculum 
facientes, superbam impiorum Jactantiam, quasi citius 
occasuram, fixa mente despiciant: in futura etiam patria 
cum Domino positi, perpetuam eorum poenam absque ulla 
sue felicitatis intermissione respiciant; ut eo majores ei 
gratias referant, quo non solum fruantur bonis, que dona- 
vit, verum etiam intueantur mala a quibus eos liberavit. 
Bene autem plaga tabernaculi occidentalis, vel que mare 
respicere dicta est, sex tabulis constabat; vel quia senario 
numero solet perfectio boni operis exprimi, eo quod Domi- 
nus in ilo mundi ornatum consummaverit, in illo hominem 
in primordio creaverit, in illo genus humanum sua passione 

restauraverit ; vel quia sex states sunt seculi hujus, in 
quibus oportet nos bonis operibus perfici, ut ad eternam 
requiem in futuro, et resurrectionis gloriam pervenire pos- 
simus. Nam quod rursum alize due tabulz, exceptis sex 
primis, in angulis jubentur erigi post tergum tabernaculi, 
quz venientes ab orientali plaga parietem excipiant, et 
occidentalis plagze parieti conjungant ; ad remunerationem 
futurze pertinet vite, que post labores et tempora seculi 
hujus secura est. Quod bifariam dividitur, in sabbatismum 
scilicet, hoc est requiem animarum sanctarum, post abso- 
lutionem corporum, et in gloriam resurrectionis incorrupti- 
bilium receptionem corporum. Que utraque sortitio re- 
munerationis utrique populo communis, nullo unquam 
fine terminatur. Nam et animarum requies superveniente 
tempore resurrectionis, nullam sui diminutionem, sed aug- 
mentum potius accipit, et ipsa immortalitatis conjunctio, 
carnis spiritusque nostre in ccelis semper inviolabilis per- 
manet. Bene autem de eisdem tabulis subinfertur : 

Eruntque conjuncte a deorsum usque sursum, &c.| Quia 
nimirum omnis electorum vita, una eademque fide et cari- 
tate ad ccelestia tendit ; in unum eundemque finem divinze 
visionis pervenit, in una eademque voce recti dogmatis 
omnis sanctorum predicatorum sermo concordat. Dehis- 
ceret namque ab invicem compago tabularum, si quod unus 
propheta aut apostolus dixisset, hoc alius negaret. Verum 
quod concors fabricam ecclesiz sermo divinorum eloquio- 
rum erigit, profecto una omnes tabernaculi tabulas junctura 
compaginat, atque ab invicem sejungi non sinit. 

Duabus quoque tabulis similis junctura servabitur, 
&c.] Angulares tabule sunt tabulis parietum per omnia 
conjunctz, quod future requiei et immortalitatis gloria 
presenti nostre conversationi per fidem, spem, et caritatem 
firmissime connexa est: imo ideo stabilis et inconcussa 
presens nostra conversatio perdurat, quia future dona 
retributionis credit, sperat, diligit ; quia crebro supernorum 
civium adjutorio, ne flatibus turbulentis immundorum 
spirituum decidere possit, continetur. Et hz autem ta- 
bulze, que vel perfectionem bone nostre actionis, vel 

futura pro bonis przmia designant actibus, binis singulz 
basibus sustentantur; quia hzec quoque omnia ad confir- 
mationem evangelice et apostolic predicationis prophetz 
sancti futura esse consona voce pradixerunt. 

Cap. vit. Facies et vectes de lignis setim, &c.] Vectes 
quinque, qui tabulas tabernaculi continent, quinque sunt 
libri Mosaicze legis, quorum munimine sancta ecclesia 
mirabiliter ab omni tentantium scelerum sceleratorumque 
spirituum impulsione tutatur. Et hoc in utroque latere, 
quia non solum priorem Dei populum litera legis erudiebat 
ad fidem et opera dona, sed etiam nos novi tempore testa- 
menti Deo servientes, eadem litera spiritualiter intellecta, 
majoris gratia dulcedinis, et in presenti ad fidem operatio- 
nemque virtutum instituit, et in futuro ad spem perpetuz 
remunerationis accendit. Ejusdem quoque numeri vectes 
ad occidentalem sunt plagam, quia ipsam quoque comple- 
tionem boni operis, quando ad przmia futura de carne 
egredimur, lex nobis bene intellecta predicat. Unde in- 
terroganti diviti, ac dicenti: Magister bone, quid faciam ut 
habeam vitam zternam? respondit idem Magister bonus: 
Si vis ad vitam ingredi, serva mandata. Et non illi alia 
quam legis mandata subdidit : 

Ipsasque tabulas deaurabis, &c.| Tabulz tabernaculi de- 
aurate przefulgent, cum omnis vita, omnis sermo sancto- 
rum predicatorum lucem premonstrat sapientiz ccelestis, 
nihilque in eis aliud quam virtutum decus aspicitur. Annuli 
autem aurei, per quos vectes tabulata continebant, ipsam 
vitze coelestis beatitudinem designant; quz propter sua 
gloriam claritatis recte auro, propter sternitatem recte 
circulo comparatur. Unde apostolus de illa, Reposita est, 
inquit, mihi corona justitiz. Quinque autem circulos 
singule habebant tabule; non quia quinquepartita est 
distinctio patriz coclestis, sed quia eadem perpetua claritas 
et clara perpetuitas regni illius in Genesi, eadem in Exodo, 
eadem in Levitico, eadem in libro Numerorum, eadem in 
Deuteronomio scripta continetur. Et quinque annuli aurei 
singulis tabernaculi tabulis erant infixi; quia corda justorum 
multum dilatata per amorem, in omnibus legis Mosaice 

libris non solum correctionem operum, sed et perpetuam 
superne retributionis lucem lecunt. 

Ei fundes eis annulos aureos, &c.| Vectes per annulos au- 
reos tabulata continent, cum verba sacri eloquii per promis- 
sionem regni ceelestis, statum sanctz ecclesiz confirmant ; 
ut eo minus perturbationes mundi timeat, quo certius sta- 
bilitatem perpetuz remunerationis didicit. Bene autem de 
eisdem vectibus subditur : 

Quos operies laminis aureis.| Laminis quippe aureis vec- 
tes operiuntur, cum verbis divinz legis, que esse juxta 
literee sensum fortia videntur, atque ad confirmandam 
vitam fidelium aptissima, superior intellectus, id est, evan- 
gelica claritate preefulgidus inesse monstrabitur. Ut enim 
exempli gratia, unum testimonium ponam: cum legimus 
historiam sancti Noe, quomodo diluvium, quod impios 
delevit, mirabiliter cum suis in arca servatus evaserit ; 
patet omnibus in eo quod Deus diligens justitiam, et odio 
habens iniquitatem, pios noverit de tentatione eripere, im- 
plos vero justa districtione punire. Ideoque talis lectio 
instar vectium imputribilium tabernaculum Domini conti- 
net, quia mentes fidelium verbis infictze veritatis, ab in- 
cursu tentationum premunit. Verum quasi vectes lignei 
laminis vestiuntur aureis, cum hec eadem lectio per spiri- 
tualem intelligentiam sacratioribus plena mysteriis ostendi- 
tur, cum arca ecclesiam catholicam, aqua diluvii baptismum 
significare dignoscitur: munda et immunda animalia, spi- 
rituales et carnales quosque in ecclesia: ligna arcz levigata 
et bituminata, doctores gratia fide roboratos: corvus de 
arca egressus nec reversus, eos qui post baptisma ad 
apostasiam decidunt: ramus olive per columbam illatus 
in arcam, eos qui foris quidem, hoc est inter hzreticos 
baptizati sunt: sed quia pinguedinem castitatis habent, 
per gratiam Sancti Spiritus in unitatem catholicam meren- 
tur introduci: columba de arca egressa, neque ultra 
reversa, eos qui carne soluti, ad liberam lucem patria 
ceelestis pervolant, nequaquam amplius ad labores terrenz 
peregrinationis redituri. Circumdantur itaque auro vectes 
lignorum setim, cum firmissima sacre scripture testimonia 

per interpretationem mysticam his et hujusmodi sensibus 
celestibus ac spiritualibus probabunt esse perlucida. 

Et eriges tabernaculum juxta exemplum, &c.| Exemplum 
tabernaculi Moysi in monte monstratum est, quia commo- 
ratus in secreto cum Domino, vidit sublimem angelice 
puritatis et immortalitatis vitam ; ad cujus instar, huma- 
nam in terra conversationem, in quantum mortalibus imi- 
tari possibile fuit, instituere jubebatur, ut cum exemplo 
eorum mutuz in Deum dilectioni, divine laudationi, 
unanime paci, sincerz castitati, czeterisque hujusmodi 
virtutibus in terra vacaremus, mereremur et in ccelis eorum 
esse consortes, juxta promissum Domini, dicentis: Th 
autem qui digni habebuntur seculo illo, et resurrectione 
ex mortuis, neque nubunt, neque ducunt uxores, neque 
enim ultra mori poterunt; zquales enim sunt angelis et 
filiis Dei, cum sint filii resurrectionis. Exemplum enim 
nobis Moyses angelicz conversationis, quam in monte 
contemplationis vidit, przeceptis legalibus ostendit, per 
quorum observantiam, et ipsi de terra editi, ad consortium 
angelorum in ccelis pervenire possimus. Exemplum idem 
nobis vitz perfectioris et beate retributionis in figura 
tabernaculi et ministerii sacerdotalis ac Levitici, quod 
describit, prebuit. Erigitur autem tabernaculum juxta 
exemplum quod illi in monte monstratum est, quando 
electi quique ad imitationem angelicze puritatis, quam ipse 
in occulto contemplari meruit, opus animumque compo- 
nunt. Hactenus de pariete templi meridiano, septen- 
trionali, et occidentali, prout Dominus dedit, expositum 
est: in sequentibus autem etiam orientale latus, qualiter 
sit compositum, monstratur. Sed prius scriptura de medio 
pariete, qui sancta sanctorum a priore tabernaculo divi- 
debat, intimandum judicavit. 

Cap. viii. Facies et velum de hyacintho, &c.] Velum 
hoc, quo tabernaculum dividebatur medium, ita positum 
refert Josephus; ut viginti quidem cubiti longitudinis ad 
priorem domum, decem vero pertinerent ad secundam. 
Quod per omnia mensuris templi, quod postea factum est 
a Salomone, liquet esse conveniens. Quod cum esset 

sexaginta cubitorum’ longitudinis, et viginti latitudinis, 
tertiam longitudinis partem, id est viginti cubitos ad inte- 
riorem domum, hoc est sanctum sanctorum habebat separa- 
tam; ita ut longitudo et latitudo eyusdem d mus interioris 
una esset. Sic ergo tabernaculi pars interior longitudinem 
et latitudinem similem, hoc est denorum habebat cubitorum. 
Quid autem idem velum figuraliter exprimat, apostolus ad 
Hebrzeos manifeste declarat, ubi et hoc pariter exponit ad 
sensum allegoricum: quare in priore quidem tabernaculo 
semper introirent sacerdotes, sacrificiorum officia consum- 
mantes, in secundo autem semel in anno solus pontifex, 
non sine sanguine, quem offerebat pro sua et populi igno- 
rantia. Velum hoc, celum interpretatur. Quod autem 
in priore tabernaculo quotidie per annum introibant cum 
sacrificiis sacerdotes, super hujus vite statu edisserit: ubi 
sancti Domino sine intermissione famulantes, quotidianos 
suz fragilitatis erratus, sine quibus esse in hac vita nulla- 
tenus possunt, quotidianis bonorum operum victimis, quo- 
tidianis lachrymarum suarum libaminibus, quasi veri sacer- 
dotes Dei et Christi ejus, expiant. Summum vero sacer- 
dotem, qui semel in anno sancta sanctorum cum sanguine 
victimarum ingrediebatur, ipsum intelligit esse pontificem 
magnum, cui dictum est, Tu es sacerdos in zternum 
secundum ordinem Melchisedech. Qui semel oblatus pro 
peccatis nostris, ipse sacerdos et hostia per proprium san- 
guinem in ipsum ccelum intravit, ut appareat nunc vultui 
Dei pro nobis. Quod autem idem velum de hyacintho et 
purpura, et cocco bis tincto, et bysso retorta pulchra varie- 
tate contextum est, quis non videat etiam juxta literam 
pulchritudini ccelestis congruere visionis? Si enim deco- 
rem flammasque astrorum, si multifariam nubium speciem, 
si ipsam irim consideras, mille trahentem varios adverso 
sole colores, nonne videris tibi multo plures ac pulchriores, 
quam velo tabernaculi intextz sunt, inditas ceelo colorum 
notare picturas? Quatuor autem columnz, ante quas 
appensum est hoc velum, ccelestium sunt potestates agmi- 
num, quatuor virtutibus eximiis preclare, de quibus et 
supra diximus, hoc est fortitudine, temperantia, prudentia, 

et justitia. Quz quidem virtutes aliter in laboribus et 
zrumnis vite hujus a nobis, aliter in coelis servantur ab 
angelis et animabus sanctis. Ibi namque regnantia pre- 
sens videtur esse subditum justitiz. Est et hoc immor- 
talis omnino justitiz; nullum bonum Deo preponere, vel 
gzequare, prudentiz: Deo firmissime coheerere, fortitudinis : 
nullo defectu noxio delectari, temperantiz. Hic autem, 
quod ait justitia in subveniendo miseris, quod prudentia in 
preecavendis insidiis, quod fortitudo in perferendis moles- 
tiis, quod temperantia in coercendis delectationibus pra- 
vis, non ibi erit, ubi nihil omnino ent mali. Bene autem 
he columne de lignis setim sunt factz, vel quia spiritus 
angelici incorruptibiles natura et immortales sunt conditi, 
vel quia absque peccato conditi, intemeratam suze condi- 
tionis puritatem semper custodiunt. De quibus apte sub- 
ditur : 

Que ipse quidem deaurate erunt, &c.| Deaurate quippe 
sunt columne, ante quas appenderetur velum; quia positz 
intra velum ceeli virtutes angelorum, summe claritatis sunt 
gratia vestite. Capita habent aurea, quia mentem qua 
reguntur, habent preesentia divine cognitionis ac visionis 
illustratam. Habent et bases argenteas; quia omnis eorum 
natura in hoc, quasi fundamento, specialiter subsistit, ut 
laudes hymnorum suo Conditori decantet, ut voluntatem 
ejusdem Conditoris, nobis adhuc in terra peregrinantibus, 
quasi extra velum positis, suis concivibus narrent. Unde et 
ipsi de terra congratulantes eorum laudibus sedulo, quasi 
voce exhortatoria, dicere solemus: Benedicite Dominum, 
omnes angeli ejus, potentes virtute, qui facitis voluntatem 
ejus, Auro namque sepe in scripturis sapientiz splendor, 
argento nitor ostendi verborum consuevit. 

Inseretur autem velum per circulos, &c.] Circuli, quod 
neque initium habere, neque finem videntur, nonnunquam 
in scriptura sacra pro externitate poni solent. Et apte 
velum, quo ceelum figuratur, per circulos suspensum esse 
perhibetur ; vel quia in eterno erat consilio divinitatis, 
quando mundus crearetur, in quo primum atque eximium 
locum habet natura ccelestis; vel quia ita factum est fir- 

mamentum ceeli, ut nunquam factura ejus solvatur. Nam 
quod Dominus ait, Colum et terra transibunt, de ccelo est 
zthereo accipiendum. De quo Hieremias: Milvus, inquit, 
in ceelo cognoscit tempus suum. Illud namque ccelum in 
judicio igne periturum est, quod in diluvio constat esse 
perditum; Petro attestante, qui ait, Coeli erant prius et 
terra, de aqua et per aquam consistentes verbo Dei, per 
quze ille tunc mundus aqua mundatus periit: cceli autem 
qui nunc sunt, et terra, eodem verbo repositi sunt, igni 
reservati in diem judicii. Intra hoc velum templi posita 
est arca testamenti; quia mediator Dei et hominum, homo 
Christus Jesus, qui solus paternorum est conscius arcano- 
rum, post passionem suam resurrectionemque a mortuis, 
super coelos ccelorum ascendens, sedet ad dexteram Patris. 
Hoc velo sanctuarium et sanctuarii sanctuana dividuntur ; 
quoniam ecclesia, quze ex angelis sanctis et hominibus con- 
stat, partim adhuc peregrinatur in infimis, partim in eterna 
patria regnat in supernis, adhuc cives suos dirimente velo 
coli habet ab invicem segregatos. 

Pones et propitiatortum super arcam testimonii, &c.] Apte 
propitiatorium super arcam positum esse dicitur; quia 
ipse mediator Dei et hominum specialiter a Deo Patre 
donatus est, ut esset propitiatio pro peccatis nostris. Unde 
etiam Paulus dicit: Jesus Christus, qui mortuus est, imo 
qui et resurrexit, qui est ad dexteram Dei, qui etiam inter- 
pellat pro nobis. 

Mensamque extra velum, et contra mensam candelabrum, 
&c.] Mensa et candelabrum tabernaculi, temporalia Dei 
beneficia designant, quibus in presenti reficimur et illumi- 
namur, ut his interim confortati et adjuti crescente gratia 
meritorum, ad panem angelorum in ccelis manducandun, 
et ad videndam veram mundi lucem intrare valeamus. 
Quz sunt ambo extra velum ; quoniam in hac solummodo 
vita, vel scripturis sanctis ac doctoribus, vel ceteris 
redemptionis nostre sacramentis opus habemus: in futuro 
autem seculo, ubi Dominus palam de Patre annuntiabit 
nobis, id est, palam Patrem ostendet nobis, et ubi, sicut 
Joannes ait, videbimus eum sicut est; non jam opus erit 

externo salutis adminiculo, cum inhabitans in electis suis 
Deus omnipotens interius, sicut lux vite illustrat, et sicut 
panis vite satiat, quos introducens in gaudium regni sui 
perpetua beatitudine sublimat. Diximus autem supra, 
quia latus tabernaculi meridianum antiquam Dei plebem 
significaret, que prior lucem divine cognitionis, fervo- 
remque divine dilectionis accepit: pars vero septen- 
trionalis eyusdem tabernaculi, congregatam de gentibus 
ecclesiam, quze diutius in tenebris et in umbra mortis 
remanserat, indicaret. Unde recta distinctione etiam can- 
delabrum, quod in parte australi collocatur, potest gratiam, 
quz priori populo data est, insinuare; mensa vero quz in 
parte aquilonis stabat, ea quz nobis sunt donata, Dei 
beneficia designare. Recte candelabrum contra mensam 
positum esse dicitur; quia nimirum scriptura legis et pro- 
phetarum per omnia ad gratiam evangelii respicit; huic 
videlicet testimonium perhibens, et per hanc se sensu 
spirituali revelandam esse significans. 

Cap. 1x. Facies et tentorium in introitu tabernacult, &c.] 
Expleta narratione de velo, quod sanctuarium et sanc- 
tuarii sanctuaria dividebat, redit exponere de orientali 
latere sanctuarii, quod intermisisse ad tempus videbatur, 
cum cetera ejus latera, australe videlicet, septentrionale, et 
occidentale, describeret. 'Tentorium ergo in introitu taber- 
naculi pulchra colorum varietate contextum, primitive est 
decus ecclesiz, diversis virtutum floribus glorificum: de 
quibus scribit Lucas, Quia multitudinis credentium erat cor 
unum et anima una, et non erat separatio in eis ulla; nec 
quisquam eorum quz possidebat, aliquid suum esse dice- 
bat, et caetera. Inerat namque ei hyacinthus, quia ccelestia 
cogitare, coelestem in terris vitam ducere solebat. Inerat 
purpura; quia mori erat parata pro Christo. Inerat coc- 
cus bis tinctus; quia Dei et proximi dilectione flagrabat. 
Inerat et byssus retorta; quia continentia carnis et casti- 
tate gaudebat. 

Et quingue columnas deaurabis lignorum setim, &c.] 
Columnz quibus tentorium suspendebatur, sancti sunt 
doctores, de quibus Lucas consequenter adjungit: Et vir- 

tute magna reddebant apostoli testimonium resurrectionis 
Jesu Christi Domini nostri. Quorum mens quanto robus- 
tius ipsa ad superna erigitur, tanto firmius docendo, et 
alios ad amorem supernorum sufficit attollere. Sicut enim 
apostoli et apostolici viri per tabulas possunt recte desig- 
nari, propter latitudinem vel doctrinam, qua euntes in 
mundum universum preedicant evangelium omni creature ; 
vel caritas, quam non solum usque ad amicos, sed usque 
ad diligendos etiam ipsos extendunt inimicos; et orationi- 
bus ac beneficiis prosequendos eos, qui se odio habent: 
ita etiam propter mexpugnabile robur cordis, et inten- 
tionem ad ccelestia semper erectam, non inconvenienter 
vocabulo et factura columnarum figurantur, apostolo attes- 
tante, qui ait: Jacobus, Cephas, et Joannes, qui videbantur 
columnz esse. Quz nimirum columne bene quinque 
sunt factz propter totidem libros legis, quibus necesse est 
ut sancti doctores suz verbo predicationis communiant, et 
maxime qui primitivam instituere ecclesiam, que ex He- 
breorum populo congregata, sola Mosaicz legis auctori- 
tate noverit institul, cum necdum evangelica et apostolica 
per orbem scriptura effulgeret. Bene autem eedem co- 
lumnz de lignis setim quidem fieri sed auro jubentur 
operiri, ut insinuentur preedicatores sancti, et infirmitate 
cordis intus integri, atque in nullo deficientes, et operum 
claritate forinsecus esse debere conspicui. Vel certe co- 
lumnz lignorum setim deaurantur, cum tidem doctores 
fortitudinem suz actionis divino semper adjutorio pro- 
tegendam docent, cum in omnibus que faciunt, gloriam 
Patris, qui est in ccelis, requirant ; cum in universis que 
loquuntur, Christum sonare gaudent, dicentes: Non enim 
nosmetipsos preedicamus, sed Jesum Christum Dominum 
nostrum. De quibus apte subditur: 

Quarum erunt capita aurea, et bases enee.| Aurea quippe 
capita illum designant, de quo dicit apostolus: Et omnia 
constant in ipso, et ipse est caput corporis ecclesiz, qui 
est principium et primogenitus ex mortuis. Neque incon- 
gruum videatur per quinque capita columnarum, unum 
caput ecclesiz Christum figurari; tot enim fuere capita, 

quot column: quia nimirum idem ipse Dominus Chris- 
tus omnium sanctorum caput est, in se quidem ipso 
manens, semper xqualis atque indivisibilis, sed singulis 
quibusque electis gratiam sui Spiritus pro accipientium 
capacitate dividens. Unde non solum omni generaliter 
ecclesize, verum etiam specialiter unicuique membrorum 
ejus, licet illud propheticum cum fiducia proclamare: 
Nunc autem exaltavit caput meum super inimicos meos. 
Cujus nimirum capitis significantiz convenit apte, quod 
eadem capita columnarum non deaurata, ut columnz et 
tabule, sed aurea fieri jubentur: quia sancti quidem 
omnes participes sunt facti Spiritus Sancti et gratiz 
ceelestis, ipse autem plenus erat gratiz et veritatis: et 
sicut precursor suus de illo aiebat, Non enim ad men- 
suram dat Deus Spiritum. Pater enim diligit Filium, et 
omnia dedit in manu ejus. Bases autem ene, prophet 
sunt, quorum attestatione apostolorum sermo confirmatur. 
Et bene enez, vel propter insuperabilem mentis pro- 
phetice fiduciam ; vel quia sermo eorum, senescente sive 
transeunte mundo, nulla unquam vetustate potest consumi. 
Neque enim venit Dominus solvere legem aut prophetas, 
sed adimplere. Habent enim columne tabernaculi bases 
zneas, habent aurea capita; quia nimirum apostoli et 
apostolici virl verbis prophetarum in fide sunt confirmati, 
et ad videndam faciem sui Conditoris supernorum desiderio 
erecti. Item capita aurea, sed bases habent eneas; quia 
quzecunque per Dominum ceelesti sibi auctoritate data 
perceperunt, cuncta hec pridem prophetico eloquio pre- 
dicta esse sacramenta didicerunt. Sane, quia de orientali 
plaga loquimur, videtur opportunum commemorare aliqua 
de expositione vectis illius singularis, quem ab angulo 
tabularum ad angulum usque parietis alterius porrectum 
esse, ac totam parietum constantiam, ne vi et impulsu 
procellarum concuti, atque huc et illuc posset inflecti, 
continere jam diximus. Scriptum est in sequentibus sacrz 
historiz, ubi omnia que Dominus imperaverat, Moyses 
explevisse narratur. 

Cap. x. (Exod. xxxvi.) ... vectem alium, qui per medias 

tabulas, &c.|] Hic ergo vectis a prima tabularum summitate 
usque ad alterius lateris summitatem, per decem cubitos 
latitudinis tabernaculi protentus esse credendus est, capite 
utroque firmiter tabulis impositus, ut per hoc et ea taber- 
naculi plaga, quze non tabulis sed columnis constabat, non 
minus fixa quam cetere, vento licet impellente, persisteret. 
Cujus vectis si etiam sacramentum scire desideras, ipsum 
absque omni ambiguitate Redemptorem nostrum figurate 
denuntiat: qui quasi ab angulo usque ad angulum per- 
venit; quia a plebe Judaica, quam prius elegit, sese ad 
salvandam etiam gentium multitudinem propitiatus exten- 
dit. Unde merito, sicut in prophetis lapis angularis, ita 
etiam in lege vectis angularis potest recte nuncupari. 
Lapis videlicet angularis, propter templum, quod de lapi- 
dibus vivis Deo construitur; vectis vero angularis, propter 
tabernaculum, quod ei de lignis imputribilibus, hoc est de 
animabus electorum corruptionis labe carentibus edifi- 
catur. 

Cap. x1. (Exod. xxvii.) Facies et altare de lignis setim, 
&c.] Hoc altare, quod proprie holocausti vocabatur, 
corda electorum designat, que ad offerenda Deo sacrificia 
bonorum operum ipsius sunt dono consecrata. Quod apte 
de lignis setim fieri preecipitur; quia munda et incorrupta 
decet esse corda et corpora in quibus Spiritus Dei habitet. 
Habet quinque cubitos longitudinis, et totidem latitudinis, 
cum fidelis quisque omnes sui corporis sensus in longitu- 
dine patientize et in latitudine caritatis exercere satagit: 
ut in omni suo visu, auditu, gustu, olfactu, et tactu, semper 
se divino meminerit mancipatum esse servitio; juxta illud 
apostoli, Sive manducatis, sive bibitis, sive aliud quid 
facitis, omnia in gloriam Dei facite. Habet et tres cubitos 
altitudinis, cum eadem corda electorum per fidem, spem, et 
caritatem ad ccelestia tendunt. 

Cornua autem per quatuor angulos, &c.] Quatuor angulos 
habet altare holocausti, quia per quatuor mundi plagas 
sancta dilatatur ecclesia, quz propter unum cor et animam 
unam totius credentium multitudinis recte factura unius 
designatur altaris: ex quo videlicet altari cornua fiunt 

quatuor, cum quatuor virtutibus spe ante dictis justorum 
corda muniuntur. De quibus in laude sapientiz dicitur : 
Sobrietatem enim et prudentiam docet, et justitiam et vir- 
tutem; quibus utilius nihil est in vita hominis. Hzc 
cornua ex ipso altari producuntur, cum munimenta vir- 
tutum fideles non specie tenus, et ad faciem hominum 
ostentant, sed ex intima sui cordis radice Deo teste gene- 
rant. Cornua sunt quatuor per quatuor angulos altaris, 
cum in omnibus mundi terminis ecclesia, virtutum potentia 
spirituali cunctis hostium insidiis inviolabilis persistit, 
imo ipsa cunctis se impugnantibus fortior efficitur. Quod 
videlicet altare operietur sere, cum virtus ccepta fidelium 
perseveranter usque ad finem firma tenetur; quia enim 
zeris metallum longo solet tempore incorruptibile durare, 
recte per hoc virtus valet perseverantiz designari. Si 
quem vero movet juxta literam, quomodo ligna altaris 
tanto igne vicino incombusta permanere potuerint, accipiat 
beati Hieronymi de hac quzstione responsum. Ailtaris, 
inquit, ligna, que de lignis paradisi sunt, non cremantur 
igne vicino, sed puriora redduntur. Nec mirum hoc de 
sanctuario et interioribus templi, et altari thymiamatis 
credere, cum etiam amianton, quod ligni genus est, vel 
ligni habens similitudinem, quanto plus arserit, tanto 
mundius inveniatur. 

Faciesque in usus ejus lebetas, ad suscipiendos cineres, &c.| 
Vasa altaris diversa, vel diversas fidelium personas, vel 
certe multifarias ipsorum actiones, sive cogitationes in 
famulatum sui Conditoris dispositas accipere debemus, Et 
quidem primo lebetas, ad suscipiendos cineres, facere prz- 
cipitur. Cinis autem hostiarum, quod in magno mysterio 
debeat accipi, testatur cinis vitule rufze aspersus; qui 
etiam, apostolo teste, inquinatos sanctificabat ad emunda- 
tionem carnis; in quo ipse prefiguratum intelligit sacra- 
mentum Dominice passionis. Tempus autem et accep- 
tionem passionis Christi designat cinis cremata, que nos 
in perpetuum purificans salvat. Ergo crematio vitule 
rufe ipsum, qui ad emundationem immundorum serva- 
batur, mysterium jam complete ejusdem passionis, quo 

nos quotidie a peccatis nostris expiamur, insinuat. Quia 
ergo omnia sacrificia et victimz quz incendebantur in 
altari, vel passionem Domini, vel devotionem sanctorum 
ejus flamma caritatis ardentem, figurate denuntiant; merito 
cinis holocaustorum, vel consummationem Dominice pas- 
sionis, vel certe perfectionem exprimit virtutis justorum ; 
cum toti in Dei servitium per ignem Sancti Spiritus ob- 
lati, ipsa jam bona opera finire, et ad percipienda operum 
przmia in eternam vitam rapi meruerunt. Quod ut ma- 
nifestius fiat, videamus quid de cineribus holocausti Moyses 
dicat: Hzc est, inquit, lex holocausti: cremabitur in 
altari tota nocte usque mane. Ignis ex eodem altari erit. 
Vestietur sacerdos tunica et feminalibus lineis. Tollens- 
que cineres, quos vorans ignis exussit, et ponens juxta 
altare, spoliabitur prioribus vestimentis, indutusque aliis 
efferet eos extra castra; et in loco mundissimo, usque ad 
favillam consumi faciet. Ignis autem in altari semper 
ardebit. Holocaustum ergo cremabitur in altari, cum in 
corde cujuscunque electi, qui seipsum totum, et carne 
videlicet et corde, Deo voverat, opus bonum fervente 
caritatis igne patratur. Quod tota fit nocte usque mane, 
cum quis toto vite hujus tempore, usque dum raptus e 
corpore, futuri mane seculi videre meruerit, bonis insistere 
non cessat operibus. Ignis in eodem altari erit; quia illa 
solum caritate, quam ecclesiz suz Dominus per Spiritum 
Sanctum tribuit, ardere debemus. Denique filu Aaron, 
quia ignem alienum Domino offerre, et non eum qui semel 
de ccelo datus est, voluerunt, mox igne ccelesti perempti 
sunt; quia nimirum quicunque opera ccelestia non ceelestis 
intentione mercedis, sed temporalis intuitu favoris, aut 
commodi faciunt, sententia ire ccelestis feriuntur. Ves- 
tietur sacerdos tunica et feminalibus lineis: sacerdos qui 
offert holocaustum, Dominus est; quia in nobis ipse 
ignem suz caritatis accendere, ac per hunc hostias bone 
nostrz actionis sibimet acceptabiles facere consuevit. Et 
hec faciens vestitur lineis indumentis; quia ut nos ad 
opera virtutum excitet, exempla nobis suze incarnationis, 
passionis, et mortis proponit, que per linum significari 

posse stepius dictum est. Tollit autem idem sacerdos 
cineres, quos vorax ignis exussit, et ponit juxta altare, 
cum Dominus finem laboriosis operibus imponit, neque 
justos de hac vita raptos ultra pro vita eterna certare, sed 
coronam justitize in vita zterna jubet accipere. Ponens 
etenim cineres juxta altare, spoliabitur prioribus vesti- 
mentis, cum ad memoriam justis, quz fecerunt bona, redu- 
cens, non eis amplius habitum suz passionis imitandum 
ostendit ; sed induitur aliis vestimentis, illis videlicet de 
quibus in evangelio dicit ipse: Amen dico vobis, quod 
precinget se et faciet illos discumbere; id est, ad zeternam 
se remunerationem preparabit, et illos in eterna facit 
quiete refoveri. Indutus vero aliis vestimentis efferet 
cineres extra castra, cum paratus ad remunerandum labo- 
rem electorum suorum Dominus, quicquid boni gesserant, 
jam in illa facit vita videri hinc ablatum. Nec ab re est 
loco extra castra posito vitze perpetis ingressum figurari, 
cum et Dominus dicat: Per me si quis intraverit, salva- 
bitur, et ingredietur et egredietur, et pascua inveniet. Et 
Psalmista: Dominus custodiat introitum tuum et exitum 
tuum: introitum videlicet, in hanc ecclesiz vitam; exitum 
vero, in illam ubi pascua inveniuntur eterne satietatis. 
Non ergo inepte locum extra castra positum, in illa intelli- 
gimus vita, preesertim cum ibi locus mundissimus esse 
dicatur, quod in hac vita fieri nullatenus posse perspicuum 
est. Locus ergo mundissimus extra castra, ipse est animus 
justorum ex hac vita sublatorum, et in alia vita gauden- 
tium. In quo videlicet loco cinis holocausti usque ad 
favillam consumitur, cum ita ibi operum bonorum merces 
redditur, ut labor omnis ad integrum consummatur ; juxta 
illud Apocalypsis sancti Joannis, qui cum de retributione 
premiorum dixisset, Ecce tabernaculum Dei cum homi- 
nibus, et habitabit cum eis, et ipsi populus ejus erunt, et 
ipse Dominus cum eis erit eorum Deus: continuo de abo- 
litione laborum omnium subjecit, atque ait, Et absterget 
Deus omnem lachrymam ab oculis eorum, et mors ultra 
non erit, neque luctus, neque clamor: neque dolor erit, 
quia prima abierunt. Et quia cessante operum labore 

bonorum, ipsa caritas, per quam operabantur, nunquam 
cessabit, imo flagrantior exardescet, cum ipse, quem dili- 
gimus, in eternum videbitur: recte subditur, Ignis autem 
in altari semper ardebit. Et paulo post, Ignis est iste 
perpetuus, qui nunquam deficiet de altari. Consummato 
ergo usque ad favillam holocausto, ignis nunquam de 
altari deficiet; quia, absumpto perfecte omni genere 
laborandi, sola caritas perpetuo et nunquam extinguenda 
flagrabit. Hee de lege holocausti latius diximus propter 
lebetas altaris, qui ad suscipiendos cineres hostiarum fieri 
jubebantur. Lebetes ergo cineres sanctos suscipiunt, cum 
fideles quique, vel exempla ac sacramenta Dominice pas- 
sionis, ad custodiam sui pia mente retractant, vel certe 
exitum precedentium justorum diligenter aspiciunt, qui 
magnis pro Domino elaboratis agonibus, nunc cursu con- 
summato, de percepto jam bravio sine fine letantur, qua- 
tenus consideratis majorum virtutibus, et ipsi magni fieri 
possint, juxta preeceptum apostoli, dicentis: Mementote 
prepositorum vestrorum, qui vobis locuti sunt verbum 
Dei, quorum intuentes exitum conversationis, imitamini 
fidem. Post lebetas autem, forcipes atque fuscinule, et 
ignium receptacula fierl sunt jussa. Forcipes ad emen- 
dandum altaris ignem fieri debere credendum est. Unde 
per eos recte sancti predicatores designantur, qui ignem in 
nobis caritatis, quasi in altari Dei, accendere suis exhorta- 
tionibus solent. Namque hi velut gemino dente forcipes, 
ad hunc ignem accendendum titiones in altari componunt : 
quando consonis utriusque testamenti nos paginis insti- 
tuunt, et eloquia veritatis in nostro corde, quibus amplius 
ad zternorum desideria inflammentur, collocant. Vel 
certe forcipe, duplici videlicet ferramento, sacerdotes ignem 
altaris emendant, cum in omnibus quz docent predica- 
tores sancti, virtutem nobis geminz caritatis infundere, et 
hujus gratia nos ardere simul et lucere precipiunt. Fus- 
cinulz, que Greece vocantur creagre, ad hoc in ministerio 
habebantur altaris, ut carnes victimarum per eos de cal- 
dariis coctz proferrentur, atque ad esum eorum, qui his 
erant reficiendi, adferrentur. Quarum usus que sancto- 
VOL. VII. x 

rum predicatorum figure congruit, quorum ministerii est, 
animas fidelium verbo fidei reficere, et juxta regulam apo- 
stolice discretionis, rudibus adhuc discipulis rationabile, 
et sine dolo lac doctrine simplicis adhibere, perfectioribus 
autem solidum cibum doctrine sublimioris ministrare. 
Quicunque enim sacramenta Christi summatim agnoscere, 
atque ad imitationem suscipere norunt, hi quasi carnibus 
hostiz salutaris refecti satiantur. Et quia doctorum est 
spiritualium, quze cuique persone mysteria audienda com- 
mittant, solertissime discernere; recte fuscinulas facere 
jubebatur sacerdotibus Moyses, quibus carnes hostiarum, 
prout oportuerit, componant, et alia quidem hominibus, 
sed mundis edenda offerrent, alia vero altaris ignibus con- 
sumenda relinquant: quia sunt in verbis Dei nonnulla, 
quze nostrz humilitati revelare, ad nostre epulas refectionis 
concedere dignatus est: sunt item alia tantz profunditatis, 
que Sancti Spiritus solummodo scientiz pateant, nostra 
vero capacitatis per omnia mensuram transcendant. Porro 
ignium receptacula ad hoc deputata sunt, ut per hec ignis 
sanctus ab altari holocausti ad altare thymiamatis ves- 
pere et mane, ad incensum ponendum deferretur; que et 
ipsa patenter figuram tenent doctorum, qui tanquam 
ignem de altari holocaustorum ad altare deferunt incensi, 
cum suos docent auditores de virtute semper ad virtutem 
proficere, meritisque crescentibus paulatim ad altiora et 
interiora divine visionis arcana penetrare. Sed et omnes 
qui ferventia pietate corda proximorum videntes imitari 
festinant, quasi receptacula ignium fiunt; quia flammam 
celestis sacrificl, quam in fraternis conspiciunt, in suis 
quoque accendere mentibus satagunt. Quz nimirum 
cuncta ex ere vasa fiunt, cum devotio fidelium perseve- 
ranter divinis curat obsecundare preceptis; vel certe cum 
hoc, quod ipsa recte agit, proximis quoque agendum clara 
voce sedulz exhortationis insonat, eternamque nonnun- 
quam, ut szpius dictum est, et propter diuturnitatem 
sue incorruptibilitatis, perseverantiam mentis fidelium, et 
propter claritatem soni voce solet designare doctorum. 
Cap. x11. Craticulam quoque in modum retis eneam, &c. | 

Altare quidem totum cavum fieri preceptum est, ut in 
sequentibus manifestius edocetur. Sed in medio sui 
habens craticulam per totum, in modum retis distinctam, 
in qua victimarum carnes comburendze imponerentur; et 
subter eam arulam, in qua compositis lignis arderet ignis, 
semper ad devoranda superposita holocausta paratus. Erat 
enim contra arulam ostium in pariete altaris orientalis, 
unde vel ligna ad alendum ignem immitti, vel carbones 
et cineres possent egeri, quomodo in pictura Cassiodori 
senatoris, cujus ipse in expositione Psalmorum meminit, 
expressum vidimus: in qua etiam utrique altari, et holo- 
causti videlicet et incensi, pedes quatuor fecit. Quod 
utrumque eum, sicut et tabernaculi et templi positionem, 
a doctoribus Judzorum didicisse putamus. /{Habet ergo 
altare Dei medio sui craticulam, ad suscipienda holocausta 
paratgm ; quia preparant electi locum Domino in intimo 
sui cordis affectu, ubi devotas ei cogitationes collocent. 
Habet arulam subter craticulam, in qua ligna et ignem 
holocaustorum suscipiat ; quia eadem ipsa electorum corda 
receptaculum in se preparant auditui verborum cecles- 
tium, quibus calefacti, imo et inflammati per donum \Sdncti 
Spiritus, grata Deo referant vota cogitationum piarum. 
Ligna namque arule altaris sacerdos imponit, cum doctor 
quisque desiderantibus atque inhianter querentibus fide- 
lium mentibus sanctarum testimonia scripturarum, quibus 
amplius in fide ac dilectione confirmentur, ingerit. Addit 
et ignem lignis, cum intellectum verbi atque efficaciam 
piz operationis a Deo »querendam edocet. Ardentque 
ligna in altari, cum caritas Dei-diffanditpr in cordibus 
nostris per Spirituni Sanctum, qui datué estnobts. Atque 
hoc igni superpositum consumitur holocaustum, cum uni- 
versa que bene agere disposuimus, donante gratia Sancti 
Spiritus, per virtutem dilectionis Deo acceptabilia reddun- 
tur. Unde bene craticula, quz holocausta gerat, instar 
retis fieri precipitur: quo per crebras illius aperturas 
ignis suppositus, ad consumendas omnes hostiarum partes 
libere penetret. Sic etenim et omnino necesse est, ut 
mnequaquam obduremus corda nostra, neque obseramus 
x 2 

more Pelagianorum adversus gratiam Dei; sed diligenter 
aperiamus ea, et quasi plurimis simul patefactis januis 
seduli deprecemur, ut per omnia quz inchoamus, vel agere 
desideramus bona, quasi per singula victimarum ejus 
frusta, sua nos misericordia illustrare, et in amorem ipse 
suum accendere dignetur. Namque Pelagiani, qui sine 
gratia Dei se aliquid boni perficere posse presumunt, 
non in altari sui cordis maculosam instar retis craticulam 
igni sacro superponunt; sed quasi parietem potius solli- 
dum inter se et ignem Sancti Spiritus, ne quando in dilec- 
tione calefiant, interponunt. Quatuor autem annuli enei, 
qui per totidem annulos altaris fieri juabentur, quatuor sunt 
evangeliorum libri, qui apte annulis assimilantur, quia per- 
petuam auditoribus suis coronam vite promittunt. Apte 
senei sunt; quia in omnem terram exivit sonus eorum. 
Apte per quatuor angulos altaris positi, ut ecclesiam fide- 
lium per omnes mundi plagas diffusam, verbo fidei et vert- 
tatis confirment. Apte subter arulam altaris infixi, ut 
animos humilium munimine suz consolationis allevent. 

Facies et vectes altaris de lignis setim duos, &c.| Vectes 
quibus altare portabatur, doctores sunt, qui sanctam 
ecclesiam, quasi portare solent, dum fidem ac sacra- 
menta veritatis; vel eis, qui nesciebant, przedicantes ; 
vel in eis, qui jam noverant et acceperant, confirmantes 
robprant. Qui quoniam non sua predicant, sed ea que 
sunt Jesu Christi, non doctas fabulas secuti, sed cognitam 
ceelesti oraculo virtutem Domini nostri mundo notam fa- 
ciunt. Apte vectes, ut portare queant altare, mittuntur in 
circulos; vectibus namque altare Domini per circulos 
portare, est sanctis doctoribus corda fidelium per verba 
evangelii, quze nec celo et terra transeuntibus preteribunt, 
exhortando erigere. Duo sunt autem vectes, ut utrique 
populo, et Judzo videlicet et gentili, verbum predicetur. 
Quod ipsum sequentibus quoque verbis astruitur, cum 
subinfertur : 

Eruntque ex utroque latere altaris, &c.] Erunt enim 
doctores, qui Judzam; erunt qui gentilitatem in unam 
eandemque fidei gratiam consono ore et opere advocent. 

Vel certe ex utroque latere altaris ad portandum erunt 
vectes, cum mentes fidelium sancti predicatores, et in 
prosperis et in adversis, inconcussam tenere virtutum con- 
stantiam docent, ne aut hc blandiendo extollant, aut illa 
terrendo conturbent. 

Non solidum, sed inane et cavum, &c.| Idcirco altare non 
solidum, sed inane et cavum fieri preeceptum est, ut copio- 
sum haberet locum, ubi vel ignem sacrosanctum, et ligna 
ad ignem, vel holocausta qu igne erant consumenda, reci- 
peref. In cujus exemplun, et tu, sivis esse altare Dei, exinani 
teipsum, et evacua ab omni contagione rerum mundanarum, 
quatenus in te ligna verborum ceelestium, et hostiz virtu- 
tum locum possint habere sufficientem. Capiasque flam- 
mam Sancti Spiritus, qua eadem hostiz Domino consecren- 
tur, et ad finem perfectionis firmum producantur. Ubi 
apte in conclusione subjungitur: 

Sicut tibt in monte monstratum est.| Nam cuncta que 
nobis mystice in altaris et tabernaculi totius constructione 
facienda signavit Moyses, prius in illa ceelesti conversatione, 
in qua cum Domino diebus quadraginta permansit, facta a 
supernis civibus indefessa, et perenni observatione cerne- 
bat. Neque enim dubitandum est, eum potuisse ante 
solium Dei videre altare illud sacrosanctum, quod videre 
meruit Esaias, vivis carbonibus internz caritatis plenissi- 
mum videre, et forcipes sanctos ; quos idem vidit propheta, 
et quorum uno tulerat angelus carbonem de altari, quo 
ejus labia purgaret, ejusdemque gratia Spiritus, quo angeli 
inflammantur ad amandum semper Deum in ceelis, et 
hominibus in terra, et dimittuntur peccata, et virtutum 
dona conceduntur. Itaque altare cavum et inane fieri 
jubetur, sicut Moysi in monte monstratum est; quia sicut 
angeli ac spiritus justorum in ccelis vacui a peccatis, et 
pleni sunt pietatis ac justitiz, ita et nos in terra pro 
modulo nostro declinare a malo, et facere bonum debemus. 
Quod ipsum sicut exhortationibus apertis verbis celestis, 
ita et mysticis tabernaculi ac vasorum et cerimoniarum 
ejus figuris semper agere docemur. 

Cap. x11. Facies et atrium tabernaculi, &c.] Sicut et 
sancta sanctorum eam, que in ccelis est, sanctz ecclesiz 

partem designant, et prius tabernaculum perfectam fide- 
lium vitam, in hoc duntaxat seculo commorantium typice 
denuntiat ; ita atrium tabernaculi, quod exterius erat, 
prima incipientium rudimenta demonstrat. Unde bene 
tentoria ejusdem atrii de bysso retorta erant facta; quia 
prima incipientibus cura impendenda est, ut illecebras 
carnis simul, et spiritus refreenent, juxta illud apostoli, 
quod de filiis adoptionis loquens adjecit: Has igitur ha- 
bentes promissiones, carissimi, mundemus nos ab omni 
inquinamento carnis et spiritus. Byssus namque, ut 
szepius commemoratum est, de terra viridis nascitur, sed 
eruta de terra siccatur, contunditur, coquitur, torquetur, 
ac magno et longo exercitio, ad candidum de viridi produ- 
citur colorem; sic et caro nostra, ut ad virtutem decorem- 
que castitatis perveniat, arctis se necesse est jejuniorum 
orationibus, vigiliarum et totius continentiz laboribus sub- 
igat, quibus naturales et velut ingenitas ejus delectationes 
exsiccare, atque ad eam, quam desideramus, dignitatem vir- 
tutis accendere queamus. Retorquetur autem byssus, ne 
facile possit dissolvi, cum non solum luxuria carnis re- 
stringitur, verum etiam tota eyus memoria ab intimo corde 
radicitus evellitur. 

Centum cubitos unum latus tenebit in longitudine, &c.] 
Constat numerum centenarium, qui in computo digitorum 
de lzeva transfertur in dexteram, nonnunquam in scripturis 
vitze ccelestis habere figuram ; quz sicut dextera levee, ita 
merito prefertur vitz presenti. Cujus nimirum numeri 
frequens in divinis literis mysterium reperitur. Aédifica- 
tionem arcze Noe centesimo anno complevit; quia sanctam 
ecclesiam, quam in hac interim vita edificat Dominus, 
in futura perficit. Abrahz centenario filius promissionis 
nascitur Isaac ; quia nimirum benedictio hereditatis, qu 
in semine ejus omnibus familtis terre promittitur, in futura 
et coelesti patria reddetur. Centum annos peregrinatur 
ipse in terra repromissionis; quia qui filii Abrahe per 
fidem efficimur, in spe superne heereditatis debemus pere- 
grinam in presenti ecclesia ducere vitam. Sevit itaque 
Isaac in Geraris, quod interpretatur incolatus, et invenit 
in ipso anno centuplum ; quia queecungue filii promissionis 

in hac vita peregrinantes bona operamur, mox egressi 
de corpore in ccelesti vita recipimus. In qua figura et 
semen evangelici sermonis, quod in terram bonam cecidit, 
exortum fecit fructum centuplum, et qui temporalia bona 
propter Christum et propter evangelium relinquit, centu- 
plum accipit in presenti, et in seculo futuro vitam eternam ; 
id est, gaudium fraterne societatis nunc in spe vite cceles- 
tis, et tunc in selpsum vitam regni celestis. Centum ergo 
cubitos habet latus tabernaculi in longum; quia universi 
quique ad membra ecclesiz pertinent, necesse est pro 
zeterna in ccelis vita, laborem in se patientiz et continentiz 
temporalis assumant. Columnz autem quibus hec ten- 
toria suspenduntur in altum, doctores sunt sancti, qui 
suorum corda auditorum a terrestribus contagiis extracta, 
ad ccelestia desideranda sustollunt. Et hzec quasi vestem 
Domini diligenter extendunt, ne quid in his esse duplicita- 
tis valeat ; sed simplici ac munda intentione coram Domino 
velut tentoria byssina niteant. Que videlicet columne 
zeneze fuere, sed argento vestitz, ut in sequentibus mani- 
festius dicitur. nex quidem, propter perseverantiam 
virtutis, sive propter sonum ipsius preedicationis. Argento 
autem vestite, quia non aliud quam verbum Dei sonant. 
Cujus szepe claritas argento figuratur, non aliud vivendo in 
actibus, quam observantiam divinorum monstrant eloquio- 
rum. Non solum inargentate erant, sed et capita tota 
habebant argentea; quod proprie doctorum est, totos se 
verbis sacre scripture subjicere, hisque animum corpusque 
meditando, preedicando, operando mancipare. Sicut enim 
membra nostra sine capite subsistere ac vivere nequeunt, 
sic eloquia divina illi suam vitam sestimantes, nunquam 
hec obediendo portare, et semet humiliando exaltare de- 
sistunt. Quid autem in basibus columnarum eneis aptius, 
quam initium sapientiz, timorem Dei debemus intelligere ? 
De quo et filius Sirach ait, Radix sapientize est timere 
Deum. Ubi et pulchre subjunxit, Rami enim illius lon- 
gevi: quia nimirum germina virtutum multifaria, quiz 
timore Dei tanquam opus, et czlaturze columnarum de 
basibus prodeunt, nunquam fructu suze mercedis carebunt. 
Quare autem viginti fuerint columne in uno latere atril, 

supra jam expositum est, ubi ejusdem numeri tabulz 
in uno latere tabernaculi sunt fiert preeceptz. 

Similiter in latere aquilonis per longum erant tentoria 
centum cubitorum, &c.] Eadem de latere aquilonis repetun- 
tur, qua jam de latere australi erant preemissa ; quia utrius- 
que testamenti praecones consono nos ore ad celestia 
erigunt; tametsi czrimonias sacramentorum habuerint 
pro temporum ratione differentes, imo hoc in tempore novi 
testamenti, quicunque de utroque populo ad salutem per- 
tingunt, non solum eandem fidem, confessionem, et opera- 
tionem, sed et sacramenta habent eadem in emundationem 
peccatorum, et perceptionem vite ccelestis, in gratia Dei 
per Jesum Christum Dominum nostrum. 

In latitudine vero atrii, que respicit ad occidentem, &c.| La- 
titudo atrii, que ad occasum respicit solis, ubi terminato 
labore diurno noctis sopor, et gratia succedit, merito tem- 
pus significat illud, quando cessante post mortem vita 
actuali, quies electorum et merces zterna sequitur. Deni- 
que illi qui in vinea summi patrisfamilias operabantur, 
cum sero esset factum, preemia sui percepere laboris; quia 
nimirum singuli quique justorum cum ad hujus finem vitz 
perveniunt, tum vere ingressum vite sortiuntur. Unde 
in Apocalypsi Joannes, Audivi vocem de ccelo dicentem: 
Beati mortui qui in Domino moriuntur. Amodo jam dicit 
Spiritus, ut requiescant a laboribus suis, Propter quam 
requiem recte occidentale latus atrii tentoria habebat per 
quinquaginta cubitos, et columnas decem ; quinquagenarius 
namque numerus consuete annum significat in lege quin- 
quagesimum, qui libertati, qui et remissioni totus erat 
consecratus, propter quod et jubileus vocari preeceptus est. 
Jobe] namque dimittens aut mutatus interpretatur. De- 
narium quoque numerum constat eadem superna premia 
designare, ubi humana natura in utraque sua substantia 
immortaliter sublevata, in divin presentia visionis lzetatur. 
Deus namque trinitas est. Corpus nostrum ex quatuor 
elementis subsistit. Interior homo noster ternario numero 
‘ comprehenditur, cum ex toto corde, tota anima, tota vir- 
tute Deum diligere jubemur. Et cum quatuor nostra 
visioni Sancte Trinitatis in aternum junguntur, juxta 

illud Psalmistze: Mihi autem adhzrere Deo, bonum est, 
hoc est, utique denarium, quod cultores Dominice vine, 
consummatis diei laboribus, pro mercede accipiunt: quia 
ergo nobis sancti preedicatores, finita hac vita, preesentiam 
nostri Conditoris, et requiem promittunt zternam ; his 
quoque promissis desideria nostra ab appetitu infimorum 
ad ccelestia querenda erigunt, quasi in occidentali latere 
atrii tentoria quinquaginta cubitorum longitudinis, decem 
columne sublevantes extollunt. 

In ea quoque atru latitudine, que respicit ad orientem, 
&c.] Ea latitudo atrii, que ad orientem respicit, primor- 
dium bone nostrze conversationis, qué a fide incipit, signi- 
ficat. Que propter primam ceelestis gratiz perceptionem 
recte ad orientem respicere dicitur, juxta illud beati Zacha- 
riz; Visitavit nos oriens ex alto: illuminare his qui in 
tenebris et in umbra mortis sedent. In qua nimirum 
plaga quinquaginta erunt cubiti; quia in ipso mox in- 
gressu conversionis, omnes qui cathechizantur, remissio- 
nem peccatorum et requiem sperare docentur eternam. 
Nam et quinquagenarius numerus ad remissionem pecca- 
torum pertinet. Unde et in Psalmo ejusdem numeri, 
penitentia, confessio, et remissio descripta est peccatorum ; 
ita ut is qui Domino peccaverat, et malum coram eo fece- 
rat, cognoscendo ipse iniquitatem suam, ablutus sit ab 
eo cui peccaverat, et super nivem dealbatus, rursumque 
letitiam salutaris Dei, hoc est Domini Jesu, quem of- 
fenderat, receperit, et Spiritu illius principali, ne ultra labi 
posset, confortatus fuerit. Itaque orientalis atrii latitudo 
quinquaginta habet cubitos, cum prima fidei confessio 
remissione peccatorum, et spe future in Christo quietis 
gaudet ac pacis. Denique in symbolo apostolorum confi- 
temur, nos credere sanctam ecclesiam, remissionem pecca- 
torum, carnis resurrectionem. Quod universalis synodus 
patrum sequentium plenius exprimi voluit, dicens: Confi- 
teor unum baptisma in remissionem peccatorum; spero 
resurrectionem mortuorum, et vitam futuri seculi. Quin- 
quaginta ergo cubitis plage orientalis generaliter initia 
credentium designantur, qui in remissionem peccatorum et 
spem future beatitudinis celebrantur. Quorum tamen con- 

tinuo alia specialis distinctio subinfertur, que ad unum 
eundemque finem bene considerata refertur. Sequitur 
enim : 

In quibus quindecim cubitorum tentoria laterit uno depu- 
taluntur, &c.| Quindecim namque, que septenario numero 
et octogenario constant, recte gaudia designant vite zter- 
nz, que a sabbatismo incipiens animarum, in resurrectione 
corporum perficitur. Nam Dominus septima sabbati re- 
quiescens in monumento, octava, id est post septimum 
sabbati resurrexit a mortuis. Quod autem in latere quin- 
decim cubitorum columne tres cum basibus totidem, sanc- 
tos designant predicatores, fide, spe, et caritate preeemi- 
nentes, mentemque suam in stabilitate timoris Dei firmis- 
sime collocantes. Ingressurus quoque atrium tabernaculi, 
habes ab utroque latere tentoria cubitorum quindecim 
ternis suspensa columnis; quia quicunque sanctam in- 
gressurus ecclesiam, sacramenta fidei discere proposuerit, 
sive ad synagogam, seu ad ecclesiam gentium intuitum 
mentis converterit, in utraque portione fidelium doctores 
inveniet fide fortes, spe sublimes, caritate ferventes, in 
timore Domini fundatos, auditoribus suis requiem anima- 
rum beatarum, ac resurrectionem immortalium promittere 
corporum. Qui velut tentoria de bysso retorta in se sus- 
pendunt, cum eosdem auditores exemplo sui docent, qu 
sursum sunt querere, non que super terram, integrumque 
spiritum suum, et animam et corpus sine querela in 
diem Domini. cusfodire. 

In introitu vero atrii fiet tentorium cubitorum viginti, &c.] 
In introitu atrii quatuor sunt columne; quia non nisi per 
fidem et sacramenta evangelii, que quatuor libris conti- 
nentur, unitatem sanctz ecclesiz quis ingredi poterit. 
Unde pulcher in ipsa ecclesia mos antiquitus inolevit, ut 
his qui catechizandi, et Christianis sunt sacramentis initi- 
andi, quatuor evangeliorum principia recitentur, ac de 
figuris et ordine eorum in apertione aurium suarum s0- 
lerter erudiantur; quo sciant exinde ac meminerint, qui 
et quot sint libri, quorum verbis maxime in fide veritatis 
debeant erudiri. In quo introitu  tentorium quoque 
fierl cubitorum viginti preecipitur, qui est numerus idem 

quaternarius quinquies ductus. Quinque autem sunt 
notissimi corporis nostri sensus; visus, videlicet, audi- 
tus, gustus, olfactus, et tactus. Bene ergo in introitu 
atrii tentorium viginti cubitorum in quatuor columnis 
suspenditur; quia omnes qui sanctam ecclesiam intrant, 
ad regulam evangeliorum fidem suam pariter et actus 
componere debent; ut continentes ab illecebris carna- 
libus cunctos sui corporis sensus divinis subigant impe- 
ris. Non solum enim hoc tentorium quatuor columnis 
sublevatur, sed et ipsum in longitudine sua quinarium 
numerum per quatuor multiplicatum habet, cum quilibet 
humiles ac pii auditores ad fidem invenientes, non solum 
evangelii verbis imbuti, verum etiam evangelicam ipsi agere 
vitam desiderantes, cunctos sul corporis sensus in obe- 
dientiam caritatis expendunt. Recte autem hoc in introitu 
atrii tentorium, non sicut in reliquo atrio, de bysso retorta, 
sed de quatuor fit coloribus nobilissimis, hyacintho scilicet 
et purpura, coccoque bis tincto ab ipsa bysso retorta, 
opere plumarii; quia pulchra quidem his, qui catechizantur, 
ecclesia facies exterius fulget, sed multo preclarior ejus 
dignitas ac virtus apparebit his qui eam per sacramentum 
baptismatis ingredi merentur. Nemo enim repente fit 
summus, sed gradatim necesse est a minoribus ad perfec- 
tiora tendamus. Diximus autem szpius; quod hyacin- 
thus spem celestium bonorum, purpura tolerantiam tem- 
poralium malorum, coccus bis tinctus ardorem perfectz 
dilectionis, byssus retorta refrzenationem carnalis delecta- 
tionis significet. Qui videlicet colores opere plumarii 
sunt invicem variati; cum unaqueeque virtus fidelium vici- 
narum sibi virtutum societate, et velut quadam consangui- 
nitate amplius clarescit. Quamvis etiam singuli colores 
preefati singulis electorum possint convenire personis ; 
quia enim aliquis altius ccelestia speculari meretur, hyacin- 
thus est; alter, quia plura propter justitiam patitur, pur- 
pura est. Hic qui a ferventiore in Deum et proximum 
dilectione flammescit, coccus bis tinctus est. Ille qui 
specialiter integritate carnis virginalis albet, byssus retorta 
est. Et cum justi in una eademque fide et pietate evan- 
gelica de suis alterutrum virtutibus congaudent, quasi 

introitum atrii Domini tentorium decorant, pulchra vari- 
antium colorem diversitate contextum. 

Omnes columne atria per circuitum vestite erunt argenti 
laminis, &c.| Duligentius ea que dixerat, inculcat; ut 
sedulo lectorem admoneat, neminem inter doctores verita- 
tis, columnas videlicet atrii coelestis, posse computari; qui 
non instar eris invincibilem inter adversa patientiam habere 
didicerit, non se ccelestium et observantia et annuntiatione 
verborum undique, velut argenti laminis munire atque exor- 
nare curaverit, non se omni subjectione preceptis divinis, 
quasi argenteo capiti supponere studuerit; non in timore 
Dei, velut znea basi constiterit. 

In longitudine occupabit atrium cubitos centum, &c.] 
Centum cubitos longitudinis habet ecclesia; quia ulnas 
suas elevat ad bona opera, propter vitam externam. Quin- 
quaginta latitudinis; quia requiem sperat sempiternam 
in gratia Spiritus Sancti; quze quinquagenario numero 
voluit designari, cum Pentecosten, id est quinquagesi- 
mum Paschalis festivitatis diem suo adventu consecrare 
dignatus est. Altitudo quinque cubitorum erit juxta 
numerum sensuum corporis nostri; quia tunc recipiet 
unusquisque propria corporis sui, prout gessit, sive bo- 
num, sive malum. Sed in atrio domus Domini eorum 
solummodo figura exprimitur, qui bonum in corpore fece- 
runt, pro quo in requiem vite perpetuis merentur intro- 
duci; qui nunc in operibus justitize quz casto et corpore 
et corde agunt, quasi byssus retorta nitent, et tunc in 
eodem corpore immortalitatis gloria sublimato, perceptis 
In seternum justitize preemiis letantur. At in evangelica 
parabola utriusque simul partis mentio est, ubi quinque 
virgines, que cum operibus lucis ad sponsum venerant, 
statim cum eo ad nuptias intrant; quinque aliz, que 
opera castitatis non casto animo exercuerant, repulse 
cum suis tenebris, procul a regni januis ejiciuntur. Quin- 
que enim erant et quinque, quia utraque secundum ea 
quze in carne gesserat, judicate sunt. Tota ergo longi- 
tudo et latitudo atrii per centenos et quinquagenos cubitos 
distenta est. Quinque habet cubitos altitudinis; quia 
necesse est, ut qui promissionem habemus quietis et patriz 

ceelestis, mundemus nos ab omni inquinamento carnis et 
Spiritus; nec solum ab inquinamento mundemus, sed et 
perficiamus sanctificationem in timore Dei; quatenus ap- 
parente hora promissz retributionis, non solum spiritu, 
verum etiam in carne letari mereamur in amore Dei. 
Propter quam utriusque nostre substantiz, hoc est et 
animz et carnis, emundationem in timore Dei, subse- 
quenter hoc quod et supra dictum erat, ut diligentius 
memorize commendetur, repetitur; Fietque de bysso 
retorta, et habebit bases zneas. Ac deinde subjun- 
gitur : | 

Cuncta vasa tabernaculi in omnes usus ejus, &c.| Vasa 
tabernaculi in omnes usus ejus et czrimonias preparata, 
homines sunt ecclesiz in diversis meritis gradibusque 
Domino servientes ; quz vasa cuncta fieri jubentur znea, 
illius nimirum, ut szpe dictum est, figura mysterii; ut 
s1 quis pulsatur adversis, perseveret in finem, nec pro- 
missam sibi salutem desidia perdat; sive, ut fidem quam 
didicit, etiam inimicis obluctantibus palam confiteri non 
metuat, sed et amicis dona, que percepit, sedulus in- 
sonare meminerit. Ais namque sonorum, et nature diu 
durabilis est. Paxilli autem, quos dicit, tabernaculi sive 
atril, ad hoc erant facti, ut infixi columnarum summita- 
tibus foris eminerent, et impositis sibi velorum sive tento- 
riorum funibus, sic ea levantes, a terra suspenderent. Quo- 
rum factura et positione non absurde ipsa doctorum potest 
lingua designari, qu predicando audientium corda tangit, 
ac tangendo sublevat. Funibus etenim solet aliquoties 
scriptura sacra designari. Unde scriptum est: Funiculus 
triplex difficile rumpitur. Quia nimirum scriptura, que 
historico, allegorico, morali consuevit sensu interpretani, 
nulla hereticorum sive paganorum valet perversitate cor- 
rumpi. Ipsa autem tentoria sive vela, ut recipere funes 
possent, habebant necesse est in superioribus suis ansas, 
sive circulos, quibus iidem funes immitterentur. Et tu, 
si vis tentorium Dei fieri, prepara in corde tuo recepta- 
culum sermonibus ejus, quo possis ad superna suspendi. 
Imponantur vero paxillis columnarum funes tentoriorum, 
‘ut sic expansa, atque in altum elata, pulchritudinem taber- 

naculi compleant. Committant sancti preedicatores fidelium 
cordibus eloquia divina, eosque per hec ad exemplum sui ab 
infirmis erigi commoneant. Expansa funibus, ac suble- 
vata vela, sive tentoria, decus sui operis mirificum, quod 
involuta nequiverant, cunctis longe lateque demonstrent. 
Ostendant fideles amplitudinem bonz operationis, pulchri- 
tudinem mentis et interne gratiz, quam donante Domino 
perceperant; ut videntes proximi bona eorum opera, glori- 
ficent Patrem qui in ceelis est: dicantque, Quam amabilia 
sunt tabernacula tua, Domine virtutum! concupiscit et 
deficit anima mea in atria Domini. 


LIBER TERTIUS. 


Cap, 1. (Exod. xxvii.) Precipe filits Israel, ut offerant 
tibi oleum, §c.] Disposito omni ornamento tabernaculi, 
consequenter etiam lumen lucerne previdetur, ut decor 
ejus admirabilis, sicut interdiu lumine solari, ita etiam noctu 
lucernalibus flammis illustretur; ne unquam in domo Dei 
aliquis tenebrarum locus, aliqua umbrarum possit hora 
subrepere. Juxta vero mysticos sensus, quid significet 
lumen lucernz, Dominus in evangelio declarat; qui cum 
per parabolam dixisset, Neque accendunt lucernam, et 
ponunt eam sub modio, sed super candelabrum, ut luceat 
omnibus qui in domo sunt: mox aperte subjunxit, Sic 
luceat lux vestra coram hominibus, ut videant opera vestra 
bona. Lucerna ergo lucens in domo Dei, sunt opera jus- 
torum, quz mentes intuentium suis exemplis illuminant. 
Verum diligentius intuendum, quod ut lucerna semper in 
tabernaculo Dei possit ardere; filii quidem Israel oleum 
offerre, Aaron autem et fili eyus ipsam lucernam collocare 
jubentur. Que est ergo hec distinctio, ut ad nutriendam 
lucem populus oleum offerat in domo Domini, et sacer- 
dotes lucernam componant? Nisi forte hoc figurate im- 
peratur, ut fideles et religiosi auditores prompta ad obe- 
diendum fidei corda afferant: doctores vero eis ignem verbi 
celestis, quo lluminentur ad agnoscendum, et inflammen- 
tur ad diligendum Deum, predicando ministrent. Per 

olei namque pinguedinem, qua et lassi atque infirmi artus 
recreantur, et gratia prestatur luminis, interna szepe dilec- 
tio mentis, et opus misericordiz designatur. Hinc etenim 
Psalmista: Ego autem, sicut oliva fructifera in domo Dei, 
speravi in misericordia Dei mei in sternum, et in seculum 
seculi. Ac si patenter dicat: Ego, quia misericordiz fruc- 
tum indigentibus exhibui, mihi quoque in xternum a Deo 
rependendam misericordiz gratiam speravi. Ergo filii 
Israel offerant oleum, Aaron autem et filii ejus allato igne 
componant lucernam, que ardeat in tabernaculo Dei. Offe- 
rant humiles auditores devotionem piz mentis, et minis- 
terio sermonis doctores doceant eos ccelestis arcana scien- 
tie ; quibus regulariter institui, et in conspectu sui Condi- 
toris igne caritatis ardeant, et hominibus foras lucem bone 
actionis ostendant. Notandum autem, quod non indif- 
ferenter oleum offerre filii Israel, sed cum distinctione 
oleum de arboribus olivarum precipiuntur; et insuper 
additur, Purissimum, piloque contusum. Solet namque 
oleum nardinum, solet raphaninum, solet de nuce, vel de 
ligno, aliisque diversi generis speciebus fieri, sed nullum 
offerri licet tabernaculo Dei, nisi quod de lignis olivarum 
conficitur; sicut nec ignis alius quam qui de ccelo descen- 
dit, vel in lucernis sanctis ardere, vel in altari Dei debet 
accendi: Sanctus enim Spiritus discipline effugiet fictum. 
Offerant ergo filii Israel oleum ad lucernam Dei, non 
qualecunque, sed de lignis olivarum, et hoc purissimum, 
piloque contusum. Offerant boni auditores spiritualibus 
doctoribus conscientiam puram, et caritatis gratia foecun- 
dam, piloque sedulz probationis ab omni nequitie com- 
mixtione permundatam ; que sola videlicet intentione pla- 
cendi et serviendi Domino verbo ejus audito delectetur. 
Offerat Aaron cum filiis suis ignem non alienum, sed desu- 
per missum ad accendendam lucernam; sicut etiam ad 
consummanda holocausta, ac redolenda thymiamata pre- 
dicent verbum doctores, non suum, sed Domini, pro- 
testantes cum fiducia: Non enim nos sumus, sicut plu- 
rimi, adulterantes verbum Dei, sed ex sinceritate, sed ex 
Deo, sicut coram Deo in Christo loquimur. Hoc igne 
utuntur ad illustranda cognitione fidei corda audientium ; 

hoc ad perficienda, ac Deo sacranda holocausta bonorum 
operum suorum; hoc ad incendenda thymiamata oratio- 
num sanctarum. Bene autem dicitur, Ut ardeat lucerna 
semper in tabernaculo testimonii; quia nunquam in sancta 
ecclesia lux preedicationis, nunquam debet humilitas audi- 
torum pura, que hanc libenter excipiat, immo et solerter 
inquirat, deesse. Bene additur: Extra velum quod oppan- 
sum est testimonio. Non enim intra velum ceeli opus 
habemus lucerna scripturarum, ubi arca est Domini, et 
Cherubin gloriz propitiatorium obumbrant; id est, agmina 
ceelestis militiz gloriam incarnati Filii Dei, quem posuit 
Deus propitiationem pro peccatis nostris, consona voce 
predicant. Bene sequitur, Et collocabunt eam Aaron et 
filii ejus; quia non omnium est sacramenta fide preedicare 
in populo, sed eorum solummodo, qui sibi et castitate 
fidei, et executione boni operis ad filios summi sacerdotis, 
Domini videlicet et Salvatoris nostri, pertinere probantur. 
Ceterum quisquis vel a puritate fidei pravo dogmate ab- 
errat, vel integritatem cognite et servate fidel, operum 
nequam improbitate commaculata: talis etsi sacerdotis 
nomine, vel persona preeminere videtur, nihilominus audi- 
turus est a Domino, Quare tu enarras justitias meas, et 
assumis testamentum meum per os tuum? Tu vero odisti 
disciplinam, et cztera. Quales et Jacobus a collocatione 
lucernz Dei, hoc est a verbo przdicationis benigna exhor- 
tatione retrahit, dicens: Nolite plures fieri magistri, fratres 
mei, scientes quoniam majus judicium sumitis. Illud vide- 
licet judicium, quod premisimus, jamdudum psalmistz 
voce przmissum. Bene autem adhuc additur, Et usque 
mane luceat coram Deo. Cum enim nocte transacta 
seculi hujus, mane futuri seculi claruerit, de quo propheta 
dicit: Mane astabo tibi, et videbo, non jam ultra lucerna 
librorum indigemus, apparente et illustrante nos vera luce 
mundi, de quo dicit et propheta: Vobis autem timentibus 
nomen meum orietur Sol justitie. 

Perpetuus erit cultus, &c.] Et hee clausula sicut et pre- 
cedentia, quz de tabernaculo ac vasis, atque utensilibus 
ejus, dicta sunt, spirituali magis sensu quam carnali intel- 
ligenda atque exponenda est. Quomodo enim juxta literam 

perpetuus esse potuit cultus officii sacerdotalis, ubi et 
Ipsum sacerdotium et tabernaculum, in quo gerebatur, et 
populus cui gerebatur, jamdudum esse cessaverunt? Unde 
constat hoc in sancta ecclesia verbum esse complendum, 
ubi succedentibus sibi per ordinem doctoribus, simul et 
auditoribus veritatis, nunquam deerunt spirituales filii 
Israel, qui in domum Domini dona pietatis offerant, et filii 
Aaron, id est, veri sacerdotis nostri, qui illis lucem verbi mi- 
nistrent, donec completo seculi hujus statu, et ipso quoque 
tabernaculo Dei toto, id est, universa electorum multitudine 
ad regnum cceleste translata, non erunt ultra qui ab homi- 
nibus erudiantur homines, cum sit Deus omnia in omnibus, 

Cap. 11. (Exod. xxvii.) Applica quoque ad te Aaron 
Sratrem tuum, &c.| Descripta factura tabernaculi, conse- 
quenter sacerdotes, qui in eo ministrent, ordinantur. Quo- 
rum quidem ordinatio et habitus recte ecclesiz sacerdoti- 
bus congruit: ita ut omne quod illic in ornatu vestium 
clarum extrinsecus fulgebat, hoc intellectum spiritualiter 
in ipsis sacerdotum nostrorum mentibus altum intus emi- 
neat, hoc in eorum actibus pre ceteris fidelium meritis 
foris gloriosum clarescat. Unde apte precipitur Moysi, 
ut applicet ad se Aaron fratrem suum cum filiis de medio 
filiorum Israel, ad fungendum sacerdotio coram Domino, 
Necesse est enim, ut quicunque ad majorem in sancta 
ecclesia gradum promovendi sunt, majore mentis indus- 
tria sese ad legem Dei applicent, id est, divinorum obser- 
vantiz mandatorum, solertiore pre czteris animo copu- 
lentur. Hoc est enim eos, qui sacerdotio functuri sunt, 
de medio filiorum Israel ad Moysem applicari, preesules ac 
doctores sanctz ecclesiz, communem vitam electorum sin- 
gulari mentis culmine transcendere, et familiari inspectione 
quid lex generaliter omnibus electis, quid vero paucis per- 
fectioribus specialiter loquatur, attendere ; ut altiori excel- 
lentia meritorum, ad altiora possint przemia pervenire. 
Nam quod fratrem suum Moyses cum filiis in sacerdotium 
ordinare precipitur, quid nobis aliud mystice commendat, 
nisi quod omnes qui officium doctoris sortiuntur, tanto 
debent studio et amore meditationi divine legis adherere, 

ut quasi germana ei videantur cognatione conjuncti? 
Neque hoc quod primi filiorum Aaron post ordinationem, 
cum ignem alienum offerrent coram Domino, igne ceelesti 
perierunt, a significatione miserabilis nostri temporis aber- 
rat; ubi nonnulli sacerdotum ac doctorum loco potiti, 
quod dictu quoque grave ac lugubre satis est, dum ignem 
cupiditatis igni superne dilectionis anteponunt, igne su- 
perne ultionis absumuntur. Quorum perpetua damnatio 
temporali est filiorum Aaron morte figurata. Quamvis 
excellentioris figura mysteril, quomodo tabernaculum cum 
ornatibus ac vasis suis sanctam designat ecclesiam, pul- 
cherrima virtutum sive personarum fidelium varietate dis- 
tinctam: ita etiam summus ejusdem tabernaculi sacerdos 
figuram tenet veri pontificis Jesu Christi, qui semetipsum 
obtulit oblationem et hostiam Deo pro nobis in odorem sua- 
vitatis. Qui etiam jure potest frater Moysi vocari: quis enim 
amplius alteri fraterno est foedere connexus, quam Christus 
Moysi, legi gratia, novum testamentum veteri? cum et 
ipse Moyses tale de eo testimonium reddat, dicens populo 
quem docebat: Prophetam de gente tua et de fratribus 
suis, sicut me, suscitabit tibi Dominus Deus tuus, ipsum 
audies. Et paulo post ex persona Domini: Prophetam 
suscitabo eis de medio fratrum suorum similem tui, et 
ponam verba mea in ore ejus. Cujus operibus admirandis, 
que nemo alius fecit, recte habitu Aaron mira varietate 
insignis comparatur, vel certe vestes Aaron multifanie, 
omnem electorum ccetum in varia personarum meritorum- 
que distantia Christo adhzrentem designant, teste apo- 
stolo, qui ait: Quicunque enim in Christo baptizati estis, 
Christum induistis. Cum autem in persona Aaron Domi- 
num Salvatorem figuraliter insinuatum accipimus, quod 
filios Aaron, qui et ipsi in sacerdotium uncti sunt, nisi 
apostolos Christi, apostolorumque successores, et cunctos 
fidelium magistros significare dicamus? Hec quidem ita 
principaliter de Domino possunt accipi; sed nos magis in 
eis quee ad significantiam nostrz in Domino pie conversa- 
tionis pertineant, quzeque ad correctionem nostrorum respi- 
ciant morum, decet intueri. Sequitur 

Cap. 111. Faciesque vestem sanctam Aaron fratri tuo, &c.] 
Vestes sancte Aaron quas illi Moyses fecit, opera sunt 
justitiz et sanctitatis, quz scriptura sacre legis doctoribus 
habenda commendat, quorumque in his qui precessere in 
Christo, exempla que imitentur, ostendit. Sapientes autem 
corde, quos ad faciendas easdem vestes Deus spiritu pru- 
dentiz replevit, ipsi sunt prophetz et apostoli, czeterique 
doctores veritatis, qui nobis apertissime quomodo vivere 
sacerdotes, et ministri altaris qualiter docere debeant, sive 
exemplo suz actionis, seu verbo exhortationis ostendunt. 
De quibus est illud apostoli ad Titum: Oportet enim 
episcopum sine crimine esse, ut Dei dispensatorem; non 
superbum, non iracundum, non vinolentum, non percus- 
sorem, non turpis lucri cupidum ; sed hospitalem, benig- 
num, sobrium, justum, sanctum, continentem, amplec- 
tentem eum qui secundum doctrinam est fidelem ser- 
monem. 

Hec autem vesitmenta erunt, que facient, &c.| Quomodo 
heec singula facta sint, plenius in sequentibus explicatur. 
Rationale autem pectoris habitus, superhumerale est hume- 
rorum; tunica et linea stricta, id est camisia, totum corpus 
operiunt, cidaris caput ornat, baltheus utramque tunicam, 
simul et superhumerale arctius ad corpus aptat. Quibus 
sex indumentis inferius septimum jungitur et octavum, 
feminalia videlicet linea, ad cooperiendum carnem turpi- 
tudinis, et lamina aurea super cidarim, que titulo nominis 
Domini ceteris altior omnibus eminebat. Lineam autem 
strictam dicit, quoniam adherebat corpori, et ita arcta erat 
adstrictis manicis, ut nulla ei omnino ruga inesset. De- 
scendebat autem usque ad crura, unde et Greece poderes, 
id est talaris vocabatur. His octo generibus vestium 
pontifex tempore sacrificii solebat indui. E quibus erant 
quatuor et minoris ordinis sacerdotibus concessa, femi- 
nalia videlicet, linea stricta, et baltheus, et cidaris. Dece- 
bat enim, ut quo majore quis gradu esset insignis, eo 
pluribus et virtutum actibus admirandis fulgeret. Cuncta 
autem fiunt de auro, pretiosisque coloribus; quia nihil 
vile ac sordidum in sacerdotis ore vel opere debet appa- 

rere; sed cuncta que agit, universa que loquitur, omnia 
quz cogitat, et coram hominibus preclara, et in conspectu 
intern arbitri oportet esse gloriosa. 

Cap. tv. Facient autem superhumerale de auro, &c.]} 
Quoniam in humeris onera portare solemus, quid per 
superhumerale pontificis, nisi labores bonorum operum, 
qu jugiter coram Domino ferre debet, ostenduntur? Et 
apte primo de superhumerali faciendo precipitur; quia 
quisquis ad sacerdotium magisteriumque populi Dei pro- 
movendus est, primum ejus debent opera cognosci, ut 
dum hoc quod foras omnibus patet, irreprehensibile appa- 
ruerit, convenienter ex tempore etiam integritas cordis 
ejus, et fidei sinceritas scrutetur. Superhumerale ergo 
quod in humeris gestabat pontifex, illud evangelicum onus 
accipiamus, de quo Dominus ait: Jugum enim meum 
suave est, et onus meum leve. Quod manifestius alibi 
nobis commendans, aiebat: Si quis vult post me venire, 
abneget semetipsum, et tollat crucem suam quotidie, et 
sequatur me. Fit autem idem superhumerale de auro et 
hyacintho, ac purpura, coccoque bis tincto, et bysso retorta. 
De auro videlicet, et ante omnia in habitu sacerdotis intel- 
lectus sapientize principaliter emicet. Cui autem hyacin- 
thus, qui aerio colore resplendet, adjungitur ; ut per omne 
quod intelligendo penetrat, non ad favores infimos, sed 
ad amorem ceelestium surgat; ne dum suis incautius lau- 
dibus pascitur, ipso etiam veritatis intellectu vacuetur. 
Auro quoque et hyacintho purpura permiscetur, ut vide- 
licet sacerdotale cor cum summa, que predicat, sperat ; 
in semetipso etiam suggestiones vitiorum reprimat, eisque 
velut ex regia potestate contradicat, quatenus nobilitatem 
semper intime ‘regenerationis aspiciat, et ccelestis regni 
sibi habitum moribus defendat. Quamvis, ut superius 
szepe dictum est, in purpureo colore possit ipsa effusio 
sanguinis pro Christo, vel diversarum tolerantia pressura- 
rum intelligi. Ipsa enim est crux, quam sequentes Domi- 
num, quotidie ferre jubemur. Unde merito talis species 
inter alias humero sacerdotis refulget, ut ipsum ad patienda 
adversa semper doceat esse paratum. Auro.autem, hya- 

cintho ac purpure bis tinctus coccus adjungitur, ut ante 
interni judicis oculos omnia virtutum bona ex caritate 
decorentur ; ut cuncta que coram hominibus rutilant, hc 
in conspectu occulti arbitri flamma intimi amoris accendat. 
Quz scilicet caritas, qua Deum simul ac proximum diligit, 
quasi ex duplici tinctura fulgescit. Sed cum mens ad pre- 
cepta caritatis tenditur, restat proculdubio, ut per absti- 
nentiam caro maceretur. Unde et bis tincto cocco torta 
byssus adjungitur. De terra etenimn byssus nitenti specie 
oritur. Et quid per byssum, nisi candens decore munditia 
corporalis castitatis designatur? Que videlicet terra pul- 
chritudini superhumeralis innectitur; quia tunc castimonia 
ad perfectum munditiz candorem ducitur, cum per absti- 
nentiam caro fatigatur. Potest de cocco, qui ignis specie 
refulget, et hoc non inconvenienter dici; quia fortasse 
ideo bis tinctus fieri praeceptum sit, quod ignis duplicem 
habere vim soleat, urendi scilicet et lucendi. Cujus natu- 
ram imitari przsulem, in verbo nimirum doctrine salutaris, 
oportet, ut et lucem videlicet scientiz desiderantibus ape- 
rire, et rubiginem peccatorum in contemptoribus curet 
increpando comburere. Cum enim auditoribus suis dul- 
cissima scripturarum arcana sive miracula, aut parabolas 
Domini evangelicas exponit, velut in habitu suo fulgorem 
lucis ostendit. At cum propter viam superbientium, com- 
memorata eterna ultione percutit, quasi terrorem flammz 
vorantis in eodem aspectantibus demonstrat. Neque enim 
quisque verbum faciens ad populum, vel solum increpandis 
pravorum reatibus, vel solum debet scripturarum reseran- 
dis insistere secretis, ne vel de peccatorum tantummodo 
correptione disputans, forte minus libenter audiatur; vel 
mysteriorum tantum abdita reserans, minus fortasse eis, 
quos emendare debuit, prosit. Sed cum ex utroque sermo- 
nem temperat, et suavitatem videlicet ccelestium secreto- 
rum audientibus pandendo, et correctionem morum, per 
quam horum participes fieri valeant suadendo, quasi bis 
tinctum in habitu suo pontifex cocci fulgorem demonstrat. 

Duas oras junctas habebit in utroque latere summitatum, 
&c.] De hoc in sequentibus ita dicitur: Fecit igitur super- 

humerale de auro, hyacintho, et purpura. Et paulo post: 
Duasque oras invicem copulatas in utroque latere summi- 
tatum. Ex quo verisimile videtur, quod plicata veste 
conjunctz sibi fuerint ort utriusque partis in utroque 
latere a sursum usque deorsum; ita ut dimidium vestis 
intuentium oculis foris appareret, dimidium vero aliud 
interius lateret; sed orze utrorumque conjuncte, usque ad 
extremos angulos ad inferiora descenderent. In quo quid 
aliud nobis typice intelligendum, nisi ut cum bona foris 
opera proximis ostendimus, eadem intus coram Domino 
integra servemus? ne unquam vel castitatem pure cogi- 
tationis minor piz actionis perfectio sequatur, vel perfectio- 
nem consequatur que videtur operis imperfectioris, mentis 
intentio ex parte solitariam relinquat. Sed quasi duz ore 
superhumeralis sibi invicem copulantur, dum omnia qu 
foris bona monstramus, intus pura et simplici intentione 
Deo placendi gerimus. Et hoc in utroque latere super- 
humeralis, ut inter adversa et prospera concordi semper 
actione et cogitatione Conditori nostro serviamus. Deserit 
namque ora brevior latiorem, ac discordante mensura in 
unum redire nequeunt, si cum extrinsecus bona facere 
pro eterna retrbutione cernimur, intentione placendi 
hominibus, in secreto mentis implicamur, humanique favo- 
ris magis quam vitz invisibilis preemia requirimus. 

Ipsaque textura et cuncta operis vartetas ertt ex auro, 
&c.] Non in una parte superhumeralis aurum, in altera 
hyacinthus, in alia rursum alii atque alii colores fuerunt, 
sed omnes colores utique per omnia cum auro ipso fuere 
contexti; quia nimirum in actione sacerdotali nunquam 
aliqua magnarum virtutum, vel ad horam debet intermitti, 
sed semper auro sapientize lucidus, semper hyacintho spei 
in superna erectus, semper regni ccelestis purpura adver- 
sus vitiorum bella magnanimus, semper cocco bis tincto 
gemine dilectionis flammeus, semper retorta bysso casta- 
gatze carnis sacerdos sive doctor fidelium debet esse niti- 
dus. 

Sumesque lapides duos onychinos, et sculpes, &c.| Tres 
ob causas Aaron nomina patriarcharum inter sacrificia 

semper in humeris, sicut et in pectore portabat; videlicet 
ut ipse fidem vitamque patriarcharum meminisset imitari, 
ut duodecim tribuum, que de his natz sunt, orationibus 
et sacrificiis memor existeret ; ut idem populus scripta in 
veste preesulis sui patrum nomina videns, curaret sedulo, 
ne ab illorum meritis desciscens, ad errorum contagia 
declinaret. Ad hoc enim valet quod dictum est: Et pones 
in utroque latere superhumeralis memoriale filus Israel. 
Nunc quoque pontifex in superhumerali nomina gesta 
patriarcharum, cum doctor quisque sive presul ecclesia, 
in omnibus que agit, patrum precedentium facta consi- 
derat, atque ad eorum imitationem vitam dirigere, et onus 
evangelice perfectionis ferre satagit. Que videlicet nomi- 
na patrum apte in lapidibus pretiosis sculpi jussa sunt ; 
lapides quippe pretiosi, opera sunt virtutum spiritualium. 
Habetque sacerdos in humeris lapides pretiosos, et in eis 
nomina patrum inscripta, cum et ipse claritate bonorum 
operum cunctis admirandus extiterit, et eandem claritatem 
non a se noviter inventam, sed antiqua sibi patrum aucto- 
ritate traditam esse docuerit. Duplici autem ratione hc 
in humeris portat, ut et ipse przeceptis Dominicis humi- 
liter subditus incedat, et auditoribus suis semper ccelestia, 
sive sua, sive patrum exempla, que sequantur, preponat. 
Apte etiam idem lapides includi auro atque circumdari 
jubentur. Auro namque vel intellectus, ut supra dictum 
est, vel certe caritas insinuatur; quia sicut aurum metallis, 
ita caritas virtutibus prestat czteris. Includuntur vero 
auro lapides, et circumdantur pretiosi, cum operatio virtu- 
tum adeo puro undique versum intellectu circumspicitur, 
ut nil in eis vitiosum latere, nil remanere sordidum per- 
mittatur ; cum ipse virtutes ita vinculo caritatis continen- 
tur, ut nulla rerum mutabilitate a suo statu decidere, nun- 
quam de habitu sacerdotis torpente mentis custodia valeant 
prelabi. Bene autem sequitur: 

Portabitque Aaron nomina eorum coram Domino, &c.] 
Sacerdos namque ob recordationem nomina patrum super 
utrumque portat humerum, cum diligenter omni hora 
precedentium sanctorum vitam perpendens, et in adversis 

et prosperis virtutum semper ornamento munitur: qua- 
tenus juxta vocem Pauli, Per arma justitize a dextris sinis- 
trisque gradiens, cum ad sola quz anteriora sunt nititur, 
in nullo dilectionis infimz latere flectatur. 

Facies et uncinos ex auro, &c.| Uncinos quos dicit, i in 
supremis erant angulis superhumeralis fabre affixi. Cate- 
nule autem, quas subjungit, non in ipso superhumerali, 
sed potius in rationali; hoc est in superioribus ejus angu- 
lis, per annulos aureos videntur fuisse annexe, ut cum 
indueretur pontifex, catenulz que de rationali pendebant, 
possent cum uncinis superhumeralis annecti; quatenus 
utraque sibi mutuo firma positione cohererent. Scriptum 
namque est apertius in posterioribus: Fecerunt in rationali 
et catenulas sibi invicem coherentes de auro purissimo, 
et duos uncinos, totidemque annulos aureos. Porro annu- 
los posuerunt in utroque latere rationalis, e quibus pende- 
rent duz catenz aurez, quas inseruerunt uncinis, qui in 
superhumeralis angulis eminebant. De quorum figura 
melius in rationalis expositione tractabitur. 

Cap. v. Rationale quoque judicit facies opere polymito, 
&c.] Opere polymito, opere multifario dicit. Sicut autem 
in superhumerali operum perfectio, ita in rationali judicii, 
quo pectus sacerdotis tegebatur, simul et ornabatur, cordis 
et cogitationum ejus castitas exprimitur. Et bene post 
superhumerale, rationale judicii sequitur; ut cum ante 
homines quis innocens manibus apparuerit, multo magis 
in conspectu summi judicis mundos corde assistere conten- 
dat, omni agens industria, ut quicquid foris erga proximos 
agit, aut judicat, totum ex regula interne rationis proba- 
tum, ac suo Conditori placidum fulgeat. Item rationale 
judicii sacerdos in pectore ferre precipitur, quia debet 
rector subtili semper examine bona malaque discernere, et 
que vel quibus, quando vel qualiter congruant, studiose 
cogitare. Duplex autem factum est rationale, ut facilius 
lapidum pondus sustineret. Sed heec duplicatio vestis in 
legalis pectore sacerdotis typice nos admonet, ut rationem 
nostri examinis et invisibilis intus arbiter probet, et nun- 
quam humana foris existimatio merito contemnet. Seu 

certe duplex in pectore ferimus rationale judicii, quando et 
ea que de fide veritatis, ac vita invisibili loquimur aut 
cogitamus, ratione fixa subsistunt; et ea quoque que 
visibiliter agimus, aut agenda disponimus, xque judicio 
juste discretionis probantur esse librata. Quod autem 
mensuram palmi habebat per quadrum, conatum indefati- 
gabilem ac perpetuum piz intentionis ostendit. Qui enim 
palmo aliquid metitur, summo utique conamine dispansis 
digitis manum ostendit, ut possit mensuram quam querit 
plene, et absque scrupulo dubietatis tenere. Unde merito 
sicut per manum operatio, ita per palmum exprimitur ipsa 
inflexibilis contentio bonz operationis, dum suam quisque 
dexteram in universa quz valet insignia virtutum dilatare 
satagit, Et bene idem rationale tam in longitudine, quam 
in latitudine mensuram palmi habere precipitur; quia sive 
in longitudinem vite stern desiderium mentis erigat, seu 
in latitudinem caritatis erga curam proximi suum inclinet 
affectum, necesse est per omnia cor sacerdotale nequaquam 
segne et desidiosum manere, sed ardenti semper studio 
extendi ad comprehendendum bravium superne vocationis 
Dei in Christo Jesu. 

Ponesque in eo quatuor ordines lapidum, &c.| Heec gem- 
marum positio diversarum in rationali, multiplicem varia- 
rum virtutum operationem designat, quee concordi serie 
disposita in sacerdotis debet corde semper apparere. Sin- 
guli autem lapides singulis patrum nominibus inscribuntur, 
dum sanctorum vitam rector inspiciens, quibus maxime 
virtutum operibus floruerunt, sedula inquisitione scrutatur ; 
et hzec cuncta in abditis sui pectoris meditando colligere, 
atque operando proferre satagit. Neque enim sine certi 
ratione sacramenti, ita utraque vestis lapidibus pretiosis 
redimita, ac patrum nominibus insignita est; ut ipsa 
nomina in superhumerali quidem duobus lapidibus unius 
ejusdemque generis, in rationali vero duodecim nominibus 
diversi generis inscripta sint. Sed quod patres in lapidi- 
bus pretiosis unius atque indissimilis generis sculpti sunt, 
significat aperte, quod una fides in Deum, eadem caritas, 
communis spes vitz ccelestis omnium corda patrum replet. 

Quod vero diversi generis lapidibus iidem inscripti sunt, 
denuntiat figurate, quia multiplex est varietas et gratia 
bonorum operum, quibus prefata sanctorum fides, spes, et 
caritas confirmata refulget. Quod autem in rationali qua- 
tuor ordines fuerunt, et horum singuli quique tres habuere 
lapides, quid nobis intimarunt typice, nisi ut in virtutibus 
que distinguuntur in quatuor, principalem fidem Sanctz 
Trinitatis non fictam teneamus? Quatuor namque ordines 
gemmarum habet in pectore sacerdos, quando omne quod 
cogitat, prudentia circumspectum, fortitudine firmum, jus- 
titia eximium, temperantia a malis omnibus fuerit secretum, 
Sed iidem ordines ternas habent gemmas, cum eadem 
prudentia, fortitudo, justitia, temperantia, Sancte Trinitatis 
fuerit fide consecrata. Quia enim vita nostra in presenti 
fide et operatione recta consistit, apte sacerdos, ut opera- 
tione sit preecipuus, quatuor versus gemmarum in pectore 
bajulat. Ut vero cum operibus fidei sinceritate sit castus, 
ternas in singulis versibus habet gemmas, quatenus omni- 
bus sese intuentibus, et vere fidei confessionem et exempla 
semper bone actionis ostendat ; ut et ipsi imitatione rectz 
fidei et operationis summi membra sacerdotis mereantur 
effici. Possumus sane in vario decore lapidum, non solum 
claritatem multifariam sacerdotalis actus et cogitatus, verum 
etiam spiritualium accipere charismata virtutum ac mira- 
cula sanitatum. De quibus ipse Dominus apostolis: In- 
firmos, inquit, curate, mortuos suscitate, leprosos mundate, 
dzmones ejicite. Et iterum: Signa autem eos, qui credi- 
derint, hzec sequentur: in nomine meo dzmonia ejicient, 
linguis loquentur novis, serpentes tollent ; et si mortiferum 
quid biberint, non eis nocebit. Verum sive hoc, sive 
illud, sive utrumque designent, recte duodenarius in ratio- 
nali numerus fieri preecipitur ; ut eorum solummodo actus 
et miracula, qui apostolic fidei doctrine et caritatis unita- 
tem sequuntur, accepta Deo esse noverimus. Ceterum, 
s1 quis loquatur linguis, si quis facultates pauperibus 
omnes distribuat, si quis tradat corpus suum ut ardeat, 
si unitatem catholice caritatis non habuerit, nihil ill 
prodest. Recte etiam duo lapides onychini in superhume- 

rali eodem duodenario erant patrum numero sculpti, ut 
doctrinam fidemque apostolorum utrique populo, Judeo- 
rum videlicet et gentium, profuturam esse designarent. 
Juxta quod eidem intellectuali Hierusalem, hoc est eccle- 
siz suz, Dominus per prophetam manifeste promisit, 
dicens: Ad dexteram enim, et ad levam penetrabis, et 
semen tuum gentes hereditabit. Quod autem onyx rubri 
fertur esse coloris, igniculos videlicet habens albis cin- 
gentibus zonis ; quis non videat, quod vel ardorem carita- 
tis, vel lucem designet scientiz comitante zona castitatis ? 
Cujusmodi lapidibus inscripta patrum vocabula gestat 
sacerdos, cum exemplo precedentium justorum, caritati, 
castitati, humilitati, doctrinz, czterisque virtutum operibus 
juge studium impendit. Et hoc in utroque humero, ut 
sive de Judzis quis, seu de gentibus adsit, claritatem 
semper in doctore veritatis et pietatis, per quam ipse 
ad meliora profecerit, aspectet. 

Facies in rationali catenulas, &c.| Ordo operis, quantum 
nobis videtur, hic fuit. Duo erant uncini supra in duobus 
superhumeralis angulis impositi, et duo contra annuli 
in duobus rationalis annulis sursum. FE quibus pende- 
bant duz catenz aurez, que tempore induendi insere- 
bantur uncinis, qui in superhumeralis angulis eminebant, 
ut in sequentibus apertius scriptum est, ut superhumerale 
et rationale mutuo necterentur. Quorum superior con- 
nexio hucusque descripta est. Sequitur autem de inferior, 
que erat subtus ascellas. Scriptura ita subjicit : 

Facies et duos annulos aureos, &c.] Quod dicit, Et in oris, 
quze e regione sunt superhumeralis ; non significat in oris 
superhumeralis, sed in oris illis, que e regione sunt super- 
humeralis, hoc est in oris rationalis, quze videlicet orz 
e regione superhumeralis sunt. Annuli enim illi, qui in 
ultimis et infimis erant angulis rationalis, habebant contra 
se in utroque latere superhumeralis seque annulos alios, 
quibus ipsi vittis ligantibus jungerentur. De quibus sub- 
sequenter adjungitur : 

Necnon et alios duos annulos aureos, &c.| Contra faciem 
dicit juncture inferioris; quia de junctura superiore, quz 

erat super scapulas, ante dixerat. Inter quas videlicet 
juncturas hoc distabat, quod superior catenulis, inferior 
vero erat vittis facta ligantibus. Unde apte subjungitur: 
Et stringatur rationale annulis suis cum annulis, &c.] 
Non autem putandum est, utrumque indumentum simul 
esse terminatum. Nam rationale, quod mensuram palmi 
in altitudine, sicut et in latitudine habuit, non multo 
amplius quam pectus solum tegere sufficiebat. Super- 
humerale autem usque ad cingulum pertingebat, sicut 
in posterioribus manifestissime ostenditur, ubi scriptum 
est: Hec et ante, et retro ita conveniebant sibi, ut super- 
humerale et rationale mutuo necterentur, stricta ad bal- 
theum, et annulis fortius copulata, quos ungebat vitta 
hyacinthina, ne laxe fluerent, et a se invicem moverentur. 
Hec de ipsa connexione superhumeralis et rationalis se- 
cundum literam dicta sunt. Quia vero, quod szepius dictum 
est, superhumerale ad operum consummationem bonorum ; 
rationale autem, ad significandam cogitationum munditiam 
pertinet connexio, que hec in alterutrum sociat; recte 
illam mentis industriam figurate denuntiat, qua doctorum 
fidelium intedlectus ac fides cum operatione conjungitur. 
Manet enim junctura fabre facta, ut a se invicem rationale 
ac superhumerale nequeant separari, quoniam tanta erudi- 
tione, tanto operis studio przeminet rector, ut nihil ex eis 
quee facienda esse cognoverit, imperfectum relinquat; nil 
ex els quz recta facere cernitur, per incuriam cordis virtute 
rectitudinis privet. Defluunt namque indumenta pontifi- 
cis, et a se invicem moventur, si vel decus operis boni minor 
cordis custodia sordidat, vel castitatem purz cogitationis 
integritas non sequitur perfectz actionis. Sed ne hec ab 
invicem valeant dissolvi, habeat sacerdos in rationali duas 
catenulas ex auro purissimo, id est, continuationem castz 
et non fictz dilectionis cordi suo firmiter affixam; que 
nunquam manus et linguam illius ab zequitate puri sensus 
dissentire permittat. Et bene duas, ut et in his que 
ad divine cultum servitutis, et in eis que ad fraternze 
subsidium necessitatis pertinent, rite ornatus incedat. Et 
quidem aperte opus caritatis per catenulas exprimitur 

aureas; quia sicut catenula ex plurimis auri virgulis una 
contexitur, ita caritas ex multifaria virtutum operatione 
perficitur. Quas profecto virgulas exponens apostolus, 
ait: Caritas patiens est, benigna est: caritas non xmula- 
tur, non agit perperam, non inflatur, non est ambitiosa, 
non queerit quz sua sunt, non irritatur, non cogitat malum, 
non gaudet super iniquitatem; congaudet autem veritati, 
omnia suffert, omnia credit, omnia sperat, omnia sustinet. 
Habeat autem et annulos aureos, e quibus ezdem catenz 
pendeant ; id est, jugem memoriam perpetuz et nunquam 
finiendz claritatis in ccelesti patria, ex qua solum memoria 
fieri consuevit, ut continua nobis possint vincula claritatis 
manere. Habebat duos uncinos in superhumeralis angulis 
eminentes, quibus inserantur catenz, hoc est in ipso exor- 
dio cujusque bone actionis habeat firmam Deo placendi 
intentionem, que apta sit per omnia suscipiende et conti- 
nendez in se dilectioni Dei et proximi; ita ut sive prospera 
seu adversa quzeque occurrerint, nunquam saluberrima pie 
devotionis retinacula laxet. Hoc est namque sacerdotem 
in utroque humero uncinos, qui catenulas rationalis ex- 
cipiant, habere ; et in prosperis eum, et in asperis rerum 
eventibus fixum Deo placendi studium gerere, et hujus 
intentione studii in ipsius simul et proximi amore firmari. 
Inserunt ergo se uncini superhumeralis catenulis aureis, 
quee de rationalis summitatibus offeruntur; cum ea quz 
mens rationabiliter de interna luce caritatis degustat, mox 
alacritas bene operandi libenter amplexata suscipit, ne forte 
citius habitus rationalis pulcherrimus a pectore sacerdotis 
relabatur, si non eum perseverans boni operis uncinus, qui 
contineat, apprehendat. Subrogentur eisdem catenulis in 
auxilium et vite hyacinthinz, quibus uterque sacerdotis 
habitus ad invicem copuletur; id est, ligature desiderii 
celestis fortissime, que annulis aureis immissz, super- 
humerale cum rationali constringunt, cum agnita luce pa- 
triz perennis, in illam ineffabilem gloriam suspiramus ; 
utique ut hanc intrare mereamur, concordi semper fide et 
vita, opere et professione, in tabernaculo presentis ecclesize 
Domino servire studemus. Quod autem superhumerale 

strictum erat baltheo, ut in sequentibus, ubi pontifex in- 
duebatur, apertius indicatur; et de superhumerali, inquit, 
Imposuit, quod stringens baltheo aptavit rationali; quis 
non videat, quod custos bonorum operum fidelissima virtus 
est continentiz ? de qua Dominus in evangelio: Sint, in- 
quit, lumbi vestri przecincti, et lucerne ardentes. Lumbi 
videlicet preecincti, per continentiam; lucerne ardentes, 
per operationem virtutum. 

Portabitque Aaron nomina filtorum Israel in rationali 
judici, &c.] Semper quidem oportet sacerdotem memoriam 
patrum in pectore suo ferre; sed permaxime tunc, quando 
ministraturus coram Domino ad altare ascendit, ut quo 
sacratius est ministerium, eo solertius toto se permundans 
studio, tota industria mentis exornans et corporis, sanctorum 
exempla respiciat; horumque sedulus imitator existens, 
aptum se divinis exhibere curet aspectibus.. Item nomina 
filiorum Israel Aaron super pectus suum memoriale coram 
Domino portat in zternum, quando presul quisque fide- 
lis nunquam eorum, quibus prelatus est, curam intermittit 
habere ; sed vitam jugiter illorum exhortando, increpando, 
et consolando, ipse confortare, et confortandum tutandum- 
que Domino crebris in orationibus commendare satagit. 

Pones autem in rational: gudicii doctrinam et verttatem, 
&c.| Ideo doctrina et veritas in rationali judicu sive hiteris 
impressa, seu nominis tantum sacramento erant imposita, 
ut pontifex eadem veste indutus, meminisset se studus 
doctrine et veritatis inquirendis, non autem curandis 
rimandisque secularibus negotiis per acceptum sacerdo- 
tium fuisse consecratum; ut quod exterius typicum in 
veste prefulgebat, intus in corde veraciter expressum 
coruscaret. Item doctrina et veritas erant in rationali 
posite, ut aperte figuraretur; quia vestis illa non solum 
legalem induebant pontificem, sed et evangelium pre- 
nuntiabat, vel ipsum videlicet Dominum, de quo scriptum 
est: Quia lex per Moysen data est, gratia autem et veritas 
per Jesum Christum facta est. Vel certe apostolos ejus, 
immo omnes ejusdem gratiz et veritatis preecones. 

Et gestabat gudicium filiorum Israel tn pectore suo, &c.] 

Sacerdos judicium filiorum Israel in pectore suo in con- 
spectu Domini gestat, cum subditorum causas pro sola 
interni judicis intentione discutit, ut nihil se eis humanitatis 
admisceat, in eo quod divina positus vice dispensat. 

Cap. vi. Facies et tunicam superhumeralis totam hyacin- 
thinam.] Tunicam dicit superhumeralis, cujus pars non 
minima superhumerali tegebatur, ad distinctionem tunice, 
quz erat interior, line; quarum pariter meminit supe- 
rius, dicens, Hzc autem erunt vestimenta que facient ; 
rationale et superhumerale, tunicam et lineam strictam. 
Interior autem erat linea, sive byssina, quod lini esse 
genus nobilissimum constat. Exterior vero tunica tota 
hyacinthina, nihil omnino coloris alterius admittens. Cujus 
speciem uniformi vita manifeste sacerdotalis, qualis esse 
debeat, docetur: hoc est supernis solum desideriis inces- 
santer intenta, et conversationem juxta apostolum habens 
in ceelis, ac sui Salvatoris inde desideranter expectans ad- 
ventum. Que videlicet tunica, sicut et byssina, ad pedes 
usque pertingebat ; unde utraque Grece poderis dicta est, 
ut ostenderetur nil in sacerdotali vita infimum ac sordi- 
dum remanere, sed omne quod ageret, quasi zthereo colore 
speciosissimum, universa membra ejus a capite usque ad 
pedes gratia virtutum contecta esse debere. Item tunica 
talari sacerdos tota hyacinthina vestitur, ut admoneatur 
opus cceeleste non inchoandum tantummodo, verum etiam 
usque in finem in eo esse perseverandum omnibus qui 
salvi esse voluerint. ‘Tunica namque hyacinthina usque ad 
pedes vestiri, est bonis operibus usque ad finem vite hujus 
insistere, preecipiente ac promittente Domino: Esto fidelis 
usque ad mortem, et dabo tibi coronam vite. Et ita quia 
solummodo ad perfectionem bone actionis infatigabili pro- 
posito perveniemus, si hanc fixa intentione supernz remu- 
nerationis incipimus, recte de eadem tunica subjungitur : 

In cujus medio supra erit capitium, &c.| Capitium quippe 
tunicz hyacinthine firmissimam habet oram, et ex sese 
textam, ne facile rumpatur, cum primordium bone nostre 
actionis forti radice timoris divini subnixum, et contra 
omnes insidias hostis antiqui probatur esse munitum. 

Talis namque ora, collum sacerdotis per gyrum vestit et 
ornat, quando rectori fiduciam loquendi subditis ac pre- 
dicandi ccelestia maximam prebet, hoc quod ipse non 
solum in procursu vite sue recte vixerit, sed ipsum quo- 
que exordium a rectitudine cceperit, juxta exemplum bea- 
torum Samuelis, Hieremiz, et Joannis prophetarum, qui ab 
ipsa infantia Spiritus Sancti gratia repleti, et in doctorum 
ordinem sunt segregati. Vox siquidem in collo est, ideo- 
que per collum recte loquendi usus exprimitur. Apte 
autem cum ora capitil per gyrum textilis fieri precipe- 
retur, statim adjunctum est: Sicut fieri solet in extremis 
vestium partibus. Sicut enim vestibus opera, ita extremis 
vestium partibus potest non inconvenienter ipsa operum 
consummatio figurari. Vel certe extreme vestium partes, 
ultimz sunt nostre solicitudines, quibus sese quique fide- 
les, cum vitam hanc finire coguntur, intentius solito ab 
omnium labe malorum expurgare contendunt, cum metu 
et pavore procurantes, ne ante districtum judicem per- 
ducti, pro sordido vitiorum habitu expellantur, atque in 
tenebras precipitent externas, quin potius appareant in- 
duti, sicut electi Dei sancti et dilecti viscera misericordiz, 
benignitatem, humulitatem, modestiam, patientiam: super 
omnia autem hec caritatem, quod est vinculum perfec- 
tionis. Et ideo veraciter indumentum nuptiale, quod in 
convivio suo, id est in ecclesia sancta rex et judex noster 
invenire delectatur. Tunica ergo sacerdotis hyacinthina 
habet oram in capitio textilem, sicut in extremis vestium 
partibus fieri solet; cum doctor quisque egregius a tanta 
perfectione opus virtutum incipit, ad quantam quilibet 
alius diutissime laborans, vix aliquando pervenit: cum 
tanto timore famulatus omni hora, juxta sermonem pro- 
phetz solicitus ambulabat cum Domino Deo suo, quantum 
aliquis vel moriturus, et ad judicium Domini sui ultimum 
ingressurus, vix habere sufficit. Verum quia tota perfec- 
tio sacerdotis in operibus et doctrina veritatis consistit, 
juxta hoc quod beatus Lucas descripto evangelio dicit, 
fecisse se sermonem de his que ccepit Jesus facere et 
docere ; recte subjungitur, 

Deorsum vero ad pedes ejusdem tunice per circuitum, &c.} 
Deorsum namque ad pedes tunicz fiunt, quasi mala punica 
et tintinnabula per gyrum, quando ad tantam excellentiam 
devotz Deo conversationis sacerdos pervenerit, ut nil in 
illo aliud quam splendor et gratia, flosque, ut ita dixerim, 
varius bonorum operum videatur: nil ab illo aliud cum 
oS aperuerit, quam suavissimus horum sonus audiatur. 
Quia enim in malo punico multa interius grana, uno foris 
cortice teguntur, recte per mala punica multifaria virtutum 
operatio, uno caritatis munimine undique versum tecta 
designatur. Fit autem eadem malorum punicorum effigies 
ex hyacintho et purpura, et cocco bis tincto, et, ut in 
sequentibus invenitur, etiam ex bysso retorta; quibus 
quatuor coloribus, quze virtutem varietas intimetur, szpius 
inculcatum est. His vero in medio tintinnabula permis- 
centur, cum neque opus sacerdotis unquam a sonitu verbi, 
quod loquitur, discrepat; neque a rectitudine operis terri- 
tus adversis, linguz sonitus dissentit. Unde pulchre 
additur : 

Ita ut tintinnabulum aliud sit aureum, &c.| Aurea quippe 
tintinnabula hyacinthine pontificis tunice inseruntur, et 
omni ex parte circumdantur, cum omnis sermo ejus clari- 
tatem superne lucis resonat, et idem sonitus, velut hyacin- 
thine tunic firme infixus, operum quoque ipsius subli- 
mitate audientium mentibus commendatur. Fiuntque 
bina mala circum singula tintinnabula, et circum singula 
mala bina tintinnabula, cum et omnia, que loquitur, bonis 
confirmantur actibus, atque in auditorum arctius corde 
figuntur, et universa que agit, quam sint rationabilia, 
discreto sermonis sonitu produntur. Bene autem sequi- 
tur: 

Et vestietur ea Aaron in officium ministerii, ut audiatur 
sonitus, &c.| Sacerdos namque ingrediens vel egrediens 
moritur, si de eo sonitus non audiatur; quia iram contra 
se occulti judicis exigit, si sine preedicationis sonitu ince- 
dit. Quod si Josephi verbis intendere voluerimus, quibus 
dicit, mala in tunica pontificis septuaginta duo fuisse, et 
ejusdem numeri tintinnabula, congruit hoc figuris myste- 

riorum ; ut sicut in humero ac pectore apostolicum ferre 
numerum jussus est, ita etiam discipulorum septuaginta- 
duorum circa pedes numerum adsignatum haberet. Con- 
stat enim, quod sicut duodenarius apostolorum numerus 
episcopalis gradum dignitatis inchoavit, sic discipuli sep- 
tuagintaduo, qui et ipsi ad predicandum verbum sunt 
missi a Domino, gradum sacerdotil minoris, qui nunc 
presbyteratus vocatur, sua electione signarunt. Unde et 
illorum numerus in ultima parte sacerdotalis habitus, ille 
In prima figuratus est. Decebat enim, ut' qui majores 
gradu in corpore summi sacerdotis, hoc est in ecclesia 
Christi, erant futuri, sublimiorem in habitu typici ponti- 
ficis locum typice haberent. Verum si quis ipsos etiam 
numeros utriusque ordinis mystice vult interpretari, duo- 
decim gemmas Aaron in pectore preefercbat, ut significaret 
tempus instare futurum, quo fides Sancte Trinitatis in 
omnibus quadrati orbis partibus generi humano predica- 
retur; vel certe, sicut et supra docuimus, duodecim gem- 
mas, id est, ter quaternas gestabat, ut omnes admoneret 
doctores opera justitize, quee quatuor virtutibus principaliter 
comprehenduntur, simul cum fide veritatis, quz in Trini- 
tate est, et ipsos habere semper, et suis commendare disci- 
pulis. Portabat et septuaginta duo tintinnabula aurea, 
cum totidem malis punicis, ut ostenderet mystice, quod 
eadem fides et operatio justitize universum esset mundum 
ab errorum tenebris ad veram lucem perductura. Tres 
namque dies ac noctes habent horas septuagintaduas. Et 
quia sol iste visibilis, omnes mundi partes in septuaginta 
duabus horis supra infraque lustrando tribus vicibus cir- 
cuit; apte hic numerus tintinnabulorum et malorum 
diversi coloris, tunice pontificis inditus est, ad docendum 
figurate, quod Sol justitize Christus orbem esset illumina- 
turus universum, eique donum prebiturus, et vere fidei, 
que est in agnitione et confessione Sanctz Trinitatis, et 
bone operationis, quz in variarum flore est ac splen- 
dore virtutum. Possumus sane in duodenario numero 
gemmarum rationalis etiam hoc intelligere figuraliter ex- 
pressum, quod idem Sol justitiz cuncta nostra tempora, 

cunctas orbis nostri plagas sua esset luce repleturus; in 
exemplum solis mundani, qui per menses duodecim signi- 
ferum lustrare circulum, et totum ambire mundum con- 
suevit. Nam et hoc quod quatuor ordines in rationali 
ternos habebant lapides, congruit anni vertentis ordini, 
qui per ternos menses in quatuor tempora distinguitur. 
Annum autem in scripturis vocari totum hoc salutis nostri 
tempus, quo pro eterna retributione certamus, testatur 
ipse Salvator, qui, juxta sermonem Esaiz, missus est prz- 
dicare annum Domini acceptum, et diem retributionis ; 
cum de eodem anno et Psalmista canit, dicens, Benedices 
corone anni benignitatis tuz. Quibus enim in presenti 
dedit benignitatem rectz fidei et operationis, dabit in die 
retributionis coronam perpetuz benedictionis. 

Cap. vit. Fucies et laminam de auro purissimo, &c.| 
Lamina vero aurea in fronte pontificis, in qua sanctum 
Domino, sive sanctum Domini, ut in sequentibus appel- 
latur, sculptum est, sacratius czeteris erat indumentis illius. 
Et merito quia sicut divina potentia cunctis quz creavit 
supereminet, ita oportebat, ut nomen ejus ceterum pon- 
tificis habitum ornatumque transcendens, altius preemi- 
neret, et velut cuncta sanctificans eximiam in ejus fronte 
sedem teneret. Significat autem ipsam professionis nos- 
tre fiduciam, quam in fronte portamus, dicentes singuli 
cum apostolo: Mihi autem absit gloriari, nisi in cruce 
Domini nostri Jesu Christi. Et recte hoc unum in toto 
pontificis habitu de auro est solo factum, ut munditiam 
cordis sive corporis, in qua mysteria redemptionis nostre 
recondere vel gestare debeamus, ostenderet. Vel certe auro 
inscriptum in fronte sacerdos sanctum Domini gestat, ut 
insinuet mystice, quod ita passionem Domini et Salvatoris 
nostri, per quam redempti sumus, venerari, et amplecti 
debemus, ut claritatem in illo divine majestatis, per quam 
creati sumus, pariter confitendum esse noverimus: ita 
mortem assumptz ab illo humanitatis confiteri, ut eandem 
mox humanitatem in eternam de morte gloriam resurrex- 
isse fateamur. Sanctum autem Domini, quod in Jamina 
sculpi jubetur, nomen ejus sanctum et venerabile signifi- 

cat; quod apud Hebrzos quatuor literis vocalibus scribi 
solet, hoc est m7 cujus interpretatio lingua eorum ineffa- 
bile sonat, non quia dici non potest, sed quia finiri sensu 
et intellectu creature nullius potest. Et quia nihil de eo 
satis digne dici potest, ideo ineffabilis rectissime vocatur, 
juxta illud apostoli: Et pax Dei, que exsuperat omnem 
sensum, custodiat corda vestra. Et Psalmista, Magnus, 
inquit, Dominus, et laudabilis nimis, et magnitudinis ejus 
non est finis. Et bene quatuor literis idem nomen Domini 
in fronte pontificis erat scriptum; propter videlicet signi- 
ficantiam totidem partium Dominice crucis, quam in 
fronte portaturi eramus, hoc est supremam, dextram, lz- 
vam, et infimam. Item sanctum Domini auro sculptum in 
fronte portamus, quando expurgati a sordibus vitiorum, 
quze ex primo parente habuimus, imaginem et similitu- 
dinem nostri Conditoris, ad quam creati sumus, in nobis 
recipimus ; et hanc nos recepisse non in secreto celamus, 
sed cunctis palam factis, et voce promulgamus, juxta illud 
apostoli: Sicut portavimus imaginem terreni, portemus et 
imaginem ccelestis, Quod loquens ad Colossenses aper- 
tius explicat, dicens: Nunc autem deponite et vos omnem 
iram, indignationem, malitiam, blasphemiam, turpem ser- 
monem de ore vestro, nolite mentiri invicem, exspoliantes 
veterem hominem cum actibus ejus, et induite vos novum, 
eum qui renovatur in agnitionem secundum imaginem 
ejus qui creavit eum. De quo videlicet sancto Domini et 
Joannes in Apocalypsi scribit: Vidi, inquiens, Agnum 
stantem supra montem Sion, et cum eo centum quadragin- 
taquatuor millia habentes nomen ejus, et nomen Patris 
ejus scriptum in frontibus suis. Qui rursus claritatem 
superne patriz describens, ait: Et sedes Dei et Agni in 
illa erunt, et servi ejus servient illi, et videbunt faciem 
ejus, et nomen ejus in frontibus eorum. Cum ergo idem 
nomen sacratissime venerationis omnes Agnum sequentes, 
hoc est universi fideles, in ipsa sue professionis fronte 
debeant habere ; quanto magis necesse est eos qui, accepto 
sacerdotio ac magisterio spirituali, ducatum gregis Do- 
minici sortiti sunt, exemplum virtutis omnibus in seipso 

ostendere? Ligatur autem lamina, que sanctum Domini 
continet, vitta hyacinthina cum tiara pontificis ; cum spe 
celestium bonorum, quam hyacinthus significat, in fide 
confortamur, et eo arctius vel sacramenta nostre redemp- 
tionis, vel imaginem ac similitudinem nostri Conditoris ac 
Redemptoris intemeratam servare contendimus, quo nullum 
esse aliud salutis iter cognovimus. De figura tiare in 
sequentibus suo loco dicetur. Verum, quia sacerdos tantz 
industriz, talis esse debet meriti apud Deum, qui peccata 
populi sua exhortatione, increpatione, admonitione corri- 
gere et castigare, suisque valeat precibus abluere, recte 
subjungitur : 

Portabitque Aaron iniquitates eorum, &c.| Portat namque 
pontifex iniquitates subditorum, id est, exportat et aufert, 
cum aut eos docendo peenitentiam commissorum provocat, 
aut pro poenitentibus supplicando gratiam ejus justi judicis 
conciliat. Facit autem hoc in muneribus et donariis, que 
ipsi obtulerunt Domino, et sanctificaverunt, cum pro bonis 
operibus fructibus dignis pcenitentiz, id est, eleemosynis, 
ceeterisque operibus justitize, que fecerint, pcenitentes a 
reatu scelerum, que quondam patraverunt, absolvit. Hc 
quidem ita gerenda institutio divina, et in habitu pontificis 
mystice figuravit, et in verbis sacri eloquii manifeste 
docuit. Sed longe aliter, proh dolor! quidam przesulum 
faciunt, qui et donaria sive munera accipere, immo exigere 
volunt a populo, et nil pro iniquitatibus ejus, ut expor- 
tentur et castigentur, veniamque accipiant, curant laborare, 
cum ob hoc solum dona temporalia sumere debeant a sub- 
ditis, quod eos zterna bona predicando ab errore correxe- 
rint, atque ad viam veritatis deduxerint, ad imitationem 
primorum sanctz ecclesie doctorum, qui illis a quibus 
temporalia percipiebant subsidia, confidenter aiebant: Si 
nos vobis spiritualia seminavimus, magnum est si vestra 
carnalia metamus? Verum quia presul quisque sive mi- 
nister verbi, ita solum pro subditis efficaciter laborare, sive 
predieando verbum, seu Domino supplicando potest, si 
animus ipsius semper divini nominis sit memoria przeditus, 
apte subjungitur : 

Erit autem lamina semper in fronte ejus, &c.| Si enim 
lamina nomine Domini scripta semper fuerit in fronte 
Aaron, placabitur filiis Israel Dominus; quia cum doctor 
ipse fideliter se divino servitio puraque mente subdiderit, 
mox etiam subditi exemplis illius, ac monitis accensi, et 
ipsi recte vivere, gratiamque interni aspectoris promereri 
satagunt. 

Cae. vit. Stringesque bysso tunicam.] Hec est tunica 
interior, quam supra lineam strictam nuncupat. Quare 
autem linea stricta sit dicta, vel bysso stringi precipiatur, 
jam superius expositum est, et nunc adjiciendum; quia 
solent milites habere lineas, quas camisias vocant, sic 
aptas membris, et strictas corporibus, ut expediti sint, vel 
ad cursum, vel ad przlium dirigendo jacula, tenendo clypeo, 
ense librando, et quocunque necessitas traxerit; qualem et 
Joab habuisse legitur, quando Amasam interfecit, stricta 
scilicet ad mensuram habitus sui. Ergo et sacerdotes 
parati in ministerium Dei utuntur hac tunica, ut habentes 
pulchritudinem vestimentorum, nudorum celeritate discur- 
rant. Hec tunica, quia sicut hyacinthina ad pedes usque 
pertingebat, et ipsa Greece poderis, id est, talaris, vocata 
est, cujus significatio mystica in promptu est: cum enim 
constet, lino vel bysso continentiam et castitatem signifi- 
cari corporis nostri, juxta quod sepius supra explicatum 
est, strictam habent lineam, sive tunicam de bysso sacer- 
dotes, cum propositum continentiz# nequaquam enerviter 
et fluxa mente custodiunt. Sed tanta prorsus instantia, ut 
nil belli concupiscibilis caro contra spiritum, aut contra 
carnem gerat spiritus. Lineam habent strictam, cum con- 
cupiscente ac deficiente omnimode anima, in atria Do- 
mini cor illorum pariter et caro socia germanitate exultant 
in Deum vivum. Hec autem linea non solum stricta, 
verum etiam poderis est, videlicet ad pedes usque descen- 
dens, cum continentia non unicuilibet membro violenter 
imposita, sed in toto est corpore delectabiliter consum- 
mata. Hezc etenim linea, manus ac brachia debet strin- 
gere sacerdotis, ne quid nisi utile faciant ; pectus, ne quid 
inane cogitet; ventrem, ne delicias ultra modum appe- 

tendo, Deum se gulosis facere presumat; subjecta etiam 
ventri membra, ne lasciviendo totam sacerdotalis habitus 
pulchritudinem corrumpant; genua, ne ab orationis instan- 
tia torpeant; tibias et pedes, ne ad malum currant. In- 
duatur ergo sacerdos primo linea stricta, ut et corpus ‘ab 
iniquis operibus, et a pravis mentem cogitationibus com- 
pescat. Accipiat deinde hyacinthinam, ut post distric- 
tionem continentiz salutaris, zque corpus et animum 
spiritualium virtutum habitu venustet. Verum quia sen- 
sus quinque sunt corporis, visus, gustus, olfactus, auditus, 
et tactus ; quorum primi quatuor proprie capitis, ultimus 
toti est corpori communis; tunica hec, quam diximus 
utraque proprie, continentiam tactus, et justitiam designat. 
Consequenter vero et aliorum quatuor sensuum, quam 
sit vel curanda innocentia, vel sanctificatio conquirenda, 
figurato pontificis habitu monstratur, cum dicitur : 

Et tiaram byssinam facies.) Tiara namque, que et 
cidaris, et mitra vocabatur, caput tegebat et ornabat pon- 
tificis; ut hoc indumento admoneretur, omnes capitis 
sensus Deo consecratos habere, ne vel oculi ejus viderent 
vanitatem, vel aures libentius audiendo opprobrium acci- 
perent adversus proximum suum, vel os abundaret malitia, 
et lingua concinnaret dolum; sive etiam cor crapula et 
ebrietate gravaretur, vel olfactus aspersum myrrha, et 
aloe, et cinnamomo lectum meretricis amplecteretur. Quin 
potius oculi ejus viderent equitatem, aures inclinarentur 
ad audienda verba prudentiz, dulcia essent faucibus ejus 
eloquia Domini super mel et favum, donec superesset 
halitus in eo, non loqueretur iniquitatem, nec ab inno- 
centia sua recederet. Curandum et de quinto sensu, qui 
toti est corpori communis, ut fiat illud propheticum : 
Recedite, recedite, exite inde, pollutum nolite tangere. 
Et sicut admonet apostolus: Mundemus nos ab omni 
inquinamento carnis et spiritus, perficientes sanctifica- 
tionem in timore Dei. Qualiter autem tiara hc fuerit 
facta, Josephus docet, dicens: Super caput autem gestat 
pileum in modum parvuli calami aut cassidis, quod exten- 
ditur supra summitatem capitis, et modice verticis medieta- 

tem excedit; et tale est, ut videatur ex lini textura con- 
fectum, habens vittas que convolutee szpius connectuntur, 
nec facile dilabatur. Qui videlicet Josephus huic pileo 
superadditum esse narrat aliud majus velamen, quod totam 
capitis superficiem celaret: aptatum perfecte, ne laborante 
sacerdote circa sacrificia corruat; quod tamen cujus esset 
coloris non ostendit. Et hc quidem de minoris sacer- 
dotis pileo. De pontificis vero tiara hoc modo testatur: 
Pileum autem priori similiter operatum habet pontifex, 
sicut reliqui sacerdotes, et alium consutum ex hyacintho 
variatum. Circumdatur autem ei et aurea corona, tribus 
vicibus facta, supra quam surgit in media fronte, quasi 
caliculus quidam aureus, similis herb, que apud nos 
Acharo nuncupatur, quam Greci Hyoscyamon dicunt. Et 
paulo post descripta mirabili varietate subintulit, dicens: 
Habet autem flores similes plantagini, et per circuitum 
tota corona his floribus est czlata, ab occipitio usque ad 
utrumque tempus; in fronte vero hoc quidem non habet, 
sed lamina est aurea, que sacris literis Dei nomen habet 
inscriptum. Hzec quidem de secundo velamine et coronis 
pontificum aureis scriptura sancta tacere videtur. Coro- 
narum vero breviter fecit in sequentibus mentionem, di- 
cens: Fecerunt et tunicas opere textili Aaron et filu ejus, 
et mitras cum coronulis suis ex bysso. Sed de qua mate- 
ria factze essent, non dixit. Cum enim dicat, Et mitras 
cum coronulis suis ex bysso; poterat intelligi utrasque 
ex bysso factas esse, si non Josephus coronas esse aureas 
designaret, qui stante adhuc templo, et legali observantia 
celebrata, cum esset de genere sacerdotali, facillime potuit 
modum omnem sacerdotalis indumenti, non tamen le- 
gendo, sed et videndo cognoscere. Verum sive byssine 
seu fuerint aurez coronulz, cum constet eas factas esse 
cum mitris, dicamus breviter de figura. Mitras cum coro- 
nulis habent sacerdotes ex bysso, qui sic visum, auditum, 
gustum, olfactum, et tactum suum in venustate castimoniz 
custodiunt, ut pro eadem custodia se coronam vite, quam 
repromisit Deus diligentibus se, accipere sperent. Nam 
qui sic continentiz vel bonis operibus studet, ut pro his 

wterna premia retributionis querere negligat, mitram qui- 
dem byssinam habere videtur in capite, sed coronulas non 
habet ; quia videlicet imaginem virtutis coram hominibus 
preefert, sed mercedem virtutis cum Domino non invenit. 
Sive ergo coronule fuerint aurez, claritatem perpetuze 
lucis significant; sive fuerint byssinz, 1psam nostri cor- 
poris immortalitatem, quz perennis futura est, figurate 
denuntiant. Et recte sacerdos cum stolis byssinis coronas 
superadditas gestat, ut et in continentia ipse sua jugiter 
zeterna preemia meditetur, et in sanctificatione continentiz 
vel bone operationis simul eadem gaudia superne beatitu- 
dinis audientibus promittat ; ne si absque spe retributionis 
pondus imponat laboris, jugum Christi suave, atque onus 
leve asperum suis auditoribus reddat, et durum. Cum 
vero Dominus tiaram faciendam preciperet, addidit : 

Et baltheum opere plumarit.| De cujus videlicet facta 
balthei manifestius in posterioribus scriptum est. Cin- 
gulum vero fecerunt de bysso retorta, hyacintho, purpura, 
ac vermiculo bis tincto, opere plumario. Hoc cingulum, 
ut Hieronymus ex Josepho scribit, in similitudinem pellis 
colubri, quam exuit in senectute, sic in rotundo textum 
est, ut marsupium longius putes. Textum autem sub teg- 
mine cocci, purpurez, hyacinthi, et stamine byssino, ob 
decorem et fortitudinem, atque ita polymita arte distinc- 
tum, ut diversos flores et gemmas non artificis manu con- 
textas, sed additas arbitreris. Habebatque latitudinem 
quatuor digitorum, quo cingulo proprie pontifex utebatur, 
et eo tunica hyacinthina, simul et superhumerale stringe- 
batur. Nam in sequentibus aperte de conjunctione super- 
humeralis et rationalis dictum est: Hec et ante et re- 
tro ita conveniebant sibi, ut superhumerale et rationale 
mutuo necterentur, stricta ad baltheum et annulis fortius 
copulata; quos jungebat vitta hyacinthina, ne laxe flue- 
rent, et a se invicem moverentur. Nulli autem dubium, 
quin baltheus sive cingulum, cui superhumerale adstrin- 
gebatur, tunicam hyacinthinam, que et superhumeralis 
tunica vocabatur, cingebat ; cuncta etenim que hucusque 
dicta sunt, ad pontificis habitum pertinent. Dehinc con- 

sequenter filiorum ejus simul balthei et czetera indumenta 
exponuntur, cum dicitur : 

Porro filits Aaron tunicas lineas paralis et baltheos, &c.| 
Neque de baltheis eorum, utrum et ipsi opere plumaru, 
an unius coloris fieri debuerint, aliquid decernitur. Di- 
cendum igitur primo de baltheo pontificis, qui de quatuor 
coloribus illis nobilissimis ac Deo dignis factus est; quia 
apte talem haberet pontifex, quem singulari virtutum de- 
core semper oportebat accingi. Apte pontifex variante 
flore colorum fulgentium accinctus incedebat, quia sicut 
alius quilibet necesse est industria continentiz przecin- 
gatur, ne caro repugnans spiritui internam mentis pacem 
aliquando conturbet ; ita pontifex ac doctor fidelium, edo- 
mito jam omni concupiscibili motu animi sive corporis, 
ipsa virtutum gloria debet circumdari, ut juxta exemplum 
floris illius qui egressus est de radice Jesse, id Domini 
Salvatoris sit justitia, cingulum lumborum ejus, et fides 
cinctorium renum ejus. Tunic autem linez, et balthei 
ac tiarze, quze filiis Aaron in gloriam et decorem fieri pre- 
cepta sunt, quid nobis interni decoris et glorie commen- 
dent, facillime ex his que superius exposita sunt, intelligi 
valet. Tunicas namque habent sacerdotes lineas, cum 
totum corpus suum candori castitatis dedicant. Baltheis 
tunicas cingunt, cum eandem castimoniam vigilanti mentis 
custodia circumspiciunt, ne conscientia illius desidiosiores 
erga bonorum operum exercitia remaneant, ne per jactan- 
tiam castimoniz, ipsius etiam castimoniz meritum perdant. 
Qui enim tunica talari indutus absque cingulo incedit, 
defluit tunica, ac relicto corpore ventis et frigoribus in- 
trandi spatium tribuit; quin et prepeditis gressibus ince- 
dendi usum retardat; vel etiam calcantibus se causa effi- 
citur ruinz. Sic nimirum castimonia carnis spe nonnullis 
castimoniam cordis adimit, cum tanto segnius bonis insis- 
tere operibus curant, quanto minus perspiciunt, quia nil 
castimoniz custodia absque aliorum augmento bonorum 
valeat, que tamen, adjunctis bonis actibus, magnam ha- 
benti gloriam conquirit. Denique virginibus stultis nil 
castitas profuit carnis, quibus veniente sponso lumen defuit 

interne puritatis. Accingantur ergo filil Aaron tunicis 
lineis, ut castitatem habeant. Sacerdotes accingantur 
baltheis, ne ista castitas sit remissa et negligens; ne vento 
elationis animum perflandi aditum przbeat, ne crescente 
iniquitate, refrigescere faciat caritatem ipsorum, ne bono- 
rum gressus operum jJactantia suze przsumptionis impe- 
diat, ne preepedito virtutum cursu, ipsa etiam terrestris 
concupiscentiz sordibus polluta vilescat, et ad ultimum 
auctorem suum ad ruinam superbiendo impellat. Accincti 
autem sacerdotes accipiant et tiaras in capitibus, ut post 
vigilantem et circumspectam corporee castitatis custodiam, 
ipsius etiam visus, auditus, gustus, et olfactus Deo digna, 
et custodia teneatur et cura. 

Cap.1x. Vestiesque his omnibus Aaron fratrem tuum, &c. | 
Omnibus quidem his vestiendus erat Aaron et filil ejus ; 
sed ea distinctione, ut ipse quidem omnibus his uteretur, 
filii autem ultimis tribus, que illorum proprie nomini 
ascripta sunt, cum dicitur: Porro filiis Aaron tunicas 
lineas parabis, et baltheos ac tiaras in gloriam et decorem. 
Quod vero sequitur: 

Facies et feminalia linea, &c.| Ad utrosque simul, et 
Aaron scilicet et filios ejus, sicut etiam ipsa verba mani- 
feste probant, pertinet; sicque fit, ut Aaron ipse cunctis 
quz commemorantur octo vestibus induatur, feminalibus 
videlicet lineis, tunica linea, hyacinthina superhumerali, 
rationali, baltheo, tiara, petalo aurco. Filii vero ejus qua- 
tuor tantum ex his, id est, feminalibus, linea stricta, cin- 
gulo et tiara utantur. Verum, quia de ceteris supra trac- 
tatum est, feminalia hac quz ad operiendam carnis turpitu- 
dinem fieri mandantur, illam castimoniz portionem, qu 
ab appetitu copulz conjugalis cohibet, proprie designant, 
sine qua nemo vel sacerdotium suscipere, vel ad altaris 
potest ministerium consecrari, id est, si non aut virgo per- 
manserit, aut contracta uxoriz conjunctionis foedera solve- 
rit. Quod videlicet genus virtutis nulli per legem Dei 
necessario imperatum, sed voluntaria est devotione Domino 
offerendum, dicente ipso de hoc: Non omnes capiunt ver- 
bum istud. Ad quam tamen benigna mox exhortatione 


348 DE TABERNACULO, ETC. 


eos, qui possint, invitat dicens: Qui potest capere, capiat. 
Et paulo post eisdem qui vel uxorem, vel alios cognatos, 
et implicamenta mundi hujus propter ipsum reliquerint, 
centuplum promittit in hac vita premium, et in seculo 
futuro vitam zternam. Unde certe gratia distinctionis 
non Moyses hoc indumento vestiri Aaron et filios ejus 
jubetur, sicut de prioribus dicitur: Vestiesque his omnibus 
Aaron fratrem tuum, et filios eyjus cum eo. Sed facies, 
inquit, feminalia linea, ut operiant carnem turpitudinis 
suze. Ipsi, inquit, operiant carnem turpitudinis sue, tu 
feminalia pontifici et filus eyus facies, tu castitatis regulam 
docebis, tu abstinendum ab uxorio complexu eis, qui sacer- 
dotio functuri sunt, intimabis. Nulli tamen violentum 
hujusmodi continentiz jugum impones; sed quicumque 
sacerdotes fierl, ac ministerio servire altaris volunt, ipsi 
sua sponte uxorum servi esse desistant. Quod ubi perfe- 
cerint, et suscepto semel continentiz proposito ministros 
se sanctuarii atque altaris fore consentiunt, aderit lex 
divina, que velut czterum illius habitum sacerdotibus 
congruum imponens, quomodo vivere vel docere debeant, 
abundanter instituat, congaudensque spontanez 1psorum 
devotioni, dignum sacerdotio decus sapientiz, patientiz, 
mansuetudinis, misericordiz, zeli spiritualis, humilitatis, 
timoris Domini, ceterorumque hujusmodi ornamentorum 
superaddat; alioquin iniquitatis rei moriuntur. Mortem 
namque certissimam incurrit anime, si quis luxuriose 
vivens, sacerdotalem sibi usurpare gradum presumit. Qui 
sensus subsequentibus quoque Domini verbis affirmatur, 
quibus post pauca subjungit: 

- (Exod. xxix.) Cumgue laveris patrem cum filiis suis aqua, 
&c.] Nam neque hic aliquid de feminalibus a Moyse acci- 
piendis przecipitur: unde liquido constat, quod se hoc 
genere vestimenti ipse prius Aaron ac filii eyus induerant, 
et sic ad manum Moysi lavandi, induendi, ungendi, et con- 
secrandi intrabant. Ubi et hoc notandum, quod conse- 
craturus eos Moyses, primo lavit aqua, et sic habitum illis 
sacri gradus imponit; quia nimirum necesse est, ut qui ad 
officium altaris promovendus est, majoribus se solito flu- 

entis lachrymarum sive compunctionis tempore dedica- 
tionis abluat, ut quo mundior ad gradum accipiendum 
accesserit, eo perfectius acceptum consummet. Posset 
autem in hoc lavacro baptisma sacri fontis intelligi, si qua 
esset consequentia: ut quis in sacerdotium electus, tunc 
primum aqua baptismatis in remissionem peccatorum ab- 
lueretur, et non talium ordinationi contradiceret apostolus, 
dicens: Non neophytum ordines, ne in superbiam elatus, 
in judicium incidat diaboli: indutus vero sacris vestibus 
pontifex, mox oleo unctionis perfunditur, ut per gratiam 
Spiritus Sancti consecratio perficiatur; non quod ea que 
premissa sunt indumenta virtutum absque gratia Dei pos- 
simus habere, sed quia majus necesse est auxilium gratiz 
tribuatur a Domino, ubi quis vel majorem conscenderit 
gradum, vel plurimorum fuerit regimini przlatus. Notan- 
dum interea, quod cum in hoc libro Exodi, Aaron octo 
vestibus induendus asseratur, videtur in Levitico addita et 
nona, baltheus videlicet, quo linea fuerit tunica ante indu- 
tam hyacinthinam preecincta. Sic etenim scriptum est: 
Cumque lavisset eos, vestivit pontificem subucula linea, ac 
cingens eum baltheo, et induens tunica hyacinthina; et 
desuper humerale imposuit, quod stringens cingulo aptavit 
rationali. Sed quomodo hoc factum fuerit, patet mani- 
feste ex eis quz explanata sunt, figura vestitus intellec- 
tualis. 

Cap. x. Verum quia de habitu sacerdotali, sequentes 
dicta patrum, breviter ista perstrinximus, notandum puta- 
vimus ex hoc quod quatuor illi colores eximii, de quibus 
factus est, totidem mundi elementis congrua comparatione 
aptantur. Byssus sive linum terre, quod ex ea nascun- 
tur; purpura aquis, quod ex marinis conchyliis tingitur ; 
hyacinthinus et coccus aeri et igni ob coloris similitu- 
dinem. Coccusque fuerit bis tinctus, eo quod ignis gemina 
sit virtute preeditus, lucendi videlicet et incendendi. 
Aiuntque Hebrei, quia ideo pontifex omnium figuram 
elementorum in suo habitu gestaverit, quia non solum pro 
Israel, sed pro omni mundo immolans rogare debuerit. 
Quibus nos non incongrue forte addere valemus, quod in 

unoquoque hominum figura omnium elementorum conti- 
netur: ignis in calore, aeris in halitu, aquarum in humore, 
terre in ipsa soliditate membrorum. Unde et a physio- 
logis Grzce homo microcosmos, id est, minor mundus 
vocatur. Quod et si aurum quid in eodem habitu juxta 
intelligentiam hanc significet, queris, rationabilem in eo 
interioris hominis virtutem intellige. Unde et in eo pro- 
prie sanctum Domini scriptum est; quia non nisi per 
hanc quisque ad cognitionem sui Conditoris ascendit. Hinc 
etenim apostolus dicit, in interiore homine habitare Chris- 
tum per fidem in cordibus nostris. Et ideo nobis scrip- 
tura pontificem veteris testamenti sic vestitum ostendit, ut 
sciat et nostri temporis pontifex pro toto se genere humano, 
maxime autem pro his qui cognoverunt veritatem, sig- 
numque fidei illius in fronte portant, intercedere debere, 
apostolo admonente ac dicente: Obsecro igitur primum 
omnium fieri obsecrationes, orationes, postulationes, gra- 
tiarum actiones pro omnibus hominibus, pro regibus, et 
omnibus qui in sublimitate sunt. Quod si in pontifice, 
quem consecrat Moyses, Dominum Salvatorem intelligi- 
mus, jure in habitu suo totius mundi figuram simul, et 
hominis habet. Ipse est enim, ut apostolus ait, Splendor 
gloriz, et figura substantiz Dei Patris, portansque omnia 
verbo virtutis suze. Ipse Agnus Dei, qui tollit peccata 
mundi: ipse sacerdos in zeternum, omni sanctitatis ornatu 
preclarus, non quem natus in carne per exercitium laboris 
accipere meruit, sed quem in utero virginis incarnatus, 
perveniente gratia Spiritus Sancti, totum simul accepit. 
Cujus sacerdotii interpellationem pro nobis pulcherrime 
commendans apostolus ait, Hic autem eo quod maneat in 
zeternum, sempiternum habet sacerdotium: unde et sal- 
vare in perpetuum potest, accedens per semetipsum ad 
Deum, semper vivens, ad interpellandum pro eis. Cujus 
etiam esque indumenta et ornamenta virtutum commen- 
dans, adjunxit: Talis enim decebat, ut esset nobis pon- 
tifex, sanctus, innocens, impollutus, segregatus a peccatis, 
et excelsior ceelis factus. Qui vere habuit laminam in 
capite suo auream, in qua esset sanctum Domini sculp- 

tum; quia venit in nomine Patris, dicens: Ego in Patre, 
et Pater in me est; et, Qui videt me, videt et Patrem. Hac- 
tenus Aaron et filiorum ejus habitus qualis esse debeat, 
celesti designatur oraculo. Sequitur autem hinc etiam 
modus consecrationis, quo vel ipsos, vel tabernaculum 
cum omni supellectili sua dedicari oporteat. 

Oblatis videlicet Domino vitulo, &c.| Quz nimirum 
cuncta, sive operum devotionem bonorum, ac munditiam 
fidei, sive gratiam divinz illustrationis, sola consecrari per 
sacerdotes, figurate demonstrant. Quis etenim nesciat, im- 
molationem ac sanguinem illorum animalium, mortem asper- 
sionemque designare sanguinis Domini nostri, per quam 
et a peccatis absolvendi, et in bonis operibus sumus con- 
firmandi? Panes quoque azymi quid mysteni Salvatoris 
contineant, docet apostolus dicens: Itaque epulemur non 
in fermento veteri, neque in fermento malitiz et nequitiz, 
sed in azymis sinceritatis et veritatis. Conspersa sunt 
autem, sive lita oleo crustula et lagana; ut admoneremur, 
opera habere non solum a fermento malitiz et nequitize 
castigata, sed et pinguedine caritatis divinis digna con- 
spectibus. Vel certe crustulam oleo conspersam ad con- 
secrationem nostram Domino offerimus, cum universa que 
facimus, per internam Sancti Spiritus gratiam in cordis 
nostri devotione pinguescunt. Lagana oleo lita offerimus, 
cum etiam foris hominibus spiritualia esse quz agimus, 
indubitanter in exemplum vivendi ostendimus. Quibus 
nimirum oblationibus consecratio nostra perficitur, dum 
per opera bona et cogitationes puras meritum nobis sanc- 
timoniz Domino donante conquirimus. Expletis autem 
mandatis hujusce consecrationis, Aaron et filiorum ejus, 
redit scriptura percipere etiam de factura altaris incensi, 
in quo idem Aaron quotidianum adolere thymiama deberet. 

Cap. x1. (Exod. xxx.) Facies quoque altare ad adolendum 
thymiama, &c.] Si altare holocausti, de quo supra dictum 
est, generaliter vitam designat justorum, qui carnem suam 
quotidie crucifigere cum vitiis et concupiscentiis, atque in 
hostiam viventem Domino offerre consuerunt; quid hoc 
altare ad adolendum thymiama factum, nisi specialem 

quorundam perfectorum vitam significat? Neque enim 
frustra in illo carnes animalium incendebantur, in hoc 
adolebatur incensum ; nisi quia in illo figurabantur hi qui 
non secundum desideria carnis ambulant, sed quasi hzc 
Domino immolantes, omnes sui corporis sensus per ignem 
Sancti Spiritus ejus voluntati dedicant: in isto autem illo- 
rum typus exprimitur, qui majore mentis perfectione, ex- 
tinctis prorsus ac sopitis illecebris omnibus carnis, sola 
Domino orationum vota offerunt: nil quidem de carne, 
quod se impugnet, nil de conscientia peccati unde con- 
turbentur ac paveant, habentes, sed dulcium profusione 
lachrymarum optantes venire, et apparere ante faciem Dei. 
Unde apte hoc altare intus in vicinia veli et arce, illud 
ante tabernaculum foris positum est; quia nimirum illi in 
conspectu sanctz ecclesiz cunctis in exemplo virtutum 
prefulgent; isti altioris ardore desiderii, contemplationi 
future beatitudinis etiam corpore detenti non minimum 
propinquant. Apte illud zre, hoc vestiri auro precipitur : 
zes namque plus aliis metallis sonorum ac diu durabile est ; 
aurum vero quantum sono succumbit, tantum splendore 
preestat xramento. Unde certe xneum altare, in quo 
carnes incendebantur, et sanguis fundebatur victimarum, 
illorum gestat typum, qui edomitis, et velut Deo immolatis 
voluptatibus carnis, perseveranter viam veritatis, quam 
semel inchoavere, peragunt, et hanc quoque proximis 
incedendam crebro sermone preedicationis insonant. Porro 
aureum altare illis convenienter aptatur, qui ampliore gra- 
tia superne claritatis illustrantur; sed minus aliis quz in 
secreto de interna suavitate gustent, dicendo aperiunt: 
minus eructare, proloquendo sufficiunt, quanta ipsi intus 
dulcedine in abdito vultus Dei reficiantur. Apte etiam 
altare thymiamatis quanto metalli fulgore precellebat, 
tanto mensura minus fuit; quia quo sanctiores quique in 
ecclesia, eo sunt pauciores. Apte de eisdem lignis setim, 
quz albz spinz similia esse, et incorruptibilia diximus, 
utrumque altare fieri preecipitur: quia nimirum una est 
fidei non fictze firmitas, qua omnium corda electorum pre- 
muniri, atque ad suscipiendum ignem dilectionis, et offe- 


LIBER TERTIUS. 853 


renda Deo virtutum libamina debent preparari: quia omni- 
bus generaliter pusillis cum majoribus loquitur apostolus, 
dicens, Mundemus nos ab omni inquinamento carnis et 
spiritus, perficientes sanctificationem in timore Dei: quod 
est alis verbis dicere, Preecidamus, et auferamus a nobis 
spineta vitiorum, et punctionum aculeos titillantium, quos 
terra corporis nostri ex peccato prime prevaricationis 
nobis germinare consuevit, et quasi quadam bipenni sedule 
castigationis incidentes excolamus strenue interiorem simul 
et exteriorem hominem nostrum, qui dignus fiat, accepto 
Sancti Spiritus igne, hostiam virtutum in conspectu sui 
Conditoris offerre. Apte unus ac non dispar erat ignis, 
qui in hoc altari victimas, in illo thura incendebat; quia 
nimirum unus est spiritus, qui cunctorum mentes fidelium 
variante donationum gratia vivificat. Quod autem altare 
incensi quadrangulum fuit, unum habens cubitum longi- 
tudinis, et alterum latitudinis, duos vero in latitudine, lon- 
gitudo ad longanimitatem patientize, ut in expositione 
altaris holocausti dictum est, latitudo ad amplitudinem 
dilectionis, altitudo pertinet ad sublimitatem spei, per 
quam in laborum’ tolerantia temporalium, et hilaritate 
dilectionis sincera mente gaudemus. Unius autem est 
cubiti et longitudo et latitudo altaris, quando summi 
quique, et perfecti in ecclesia viri, nullius alterius rei 
quam perpetuz retributionis intuitu, et mala tempo- 
ralia equanimiter ferunt, et quzecunque valent proximis, 
per caritatem bona impendunt. Item, quia caritas patiens 
est, benigna est. Patiens videlicet, ut illatam a proximo 
injuriam toleret: benigna, ut cujus adversa tolerat, illi 
etiam, cum opus habuerit, officia pietatis exhibeat. Recte 
altare thymiamatis in longitudine et in latitudine qua- 
drangulum fieri jubetur; ut insinuetur, quia perfectorum 
animus foederatis ad invicem virtutibus, quantum diligere 
fratrem, tantum et ferre sufficit, et quantum per patien- 
tiam sustinere potest molestiam ejus, tantum prestare ei 
per dilectionem suz pietatis benevolentiam potest. Duos 
autem habet cubitos in altitudine, quia duplex sese pre- 
mium in futura vita accepturos sperant electi, unum vide- 

licet quietis animarum, cum corruptibile hoc et mortale 
corpus exuentes, cceleste regnum intraverint ; aliud, cum 
recepto eodem corpore incorrupto atque immortali, perfec- 
tius in preesentia sui Conditoris exultabunt, impleta pro- 
missione prophetica, quz dicit: In terra sua duplicia 
possidebunt, letitia sempiterna erit eis. 

Cornua ex ipso procedent, &c.| Cornua sepe in scripturis 
solent eminentiam designare fidei et virtutum: per quam 
obviantia nobis antiqui hostis certamina obtundere ac 
superare debemus, dicentes cum propheta Domino: In te 
inimicos nostros cornu ventilabimus. Qui mox de quo 
cornu dixisset, subdendo declaravit, dicens: Et in nomine 
tuo spernemus insurgentes in nos. Sicut econtra, non- 
nunquam bella vitiorum, que nos expugnare moliuntur, 
cornuum nomine solent indicari. Quod utrumque brevi- 
ter complexus per prophetam Dominus dicebat: Et 
omnia peccatorum cornua confringam, et exaltabuntur 
cornua justi. Unde bene in lege cornuti tantum generis 
animalia munda esse, et populo Dei comestibilia decer- 
nuntur. Que enim ruminant atque ungulam findunt 
animalia, ea etiam constat esse cornuta; ut ostendatur 
mystice, quod 1lli tantum ecclesiz Dei spirituali conjunc- 
tione possunt incorporari, qui fortitudine fidei ad bella 
vitiorum existere probantur invicti. Procedunt autem 
cornua ex ipso altari thymiamatis, cum opera virtutum 
electi, non ad faciem hominum specie tenus ostendunt, sed 
ex interna mentis radice, fixo atque immobili exercent 
affectu. At contra hypocrite, quasi cornibus aliunde 
mutuatis, habentes speciem pietatis, virtutem ejus negant. 
Quibus apte congruit illa AXsopi fabula, qua refert corni- 
cem involutis pavonis pennis exornatam, frustra de sua 
esse pulchritudine gloriatam, imo propemodum zelo exar- 
descente pavonum, omni pennarum virtute, et ipsa vita 
esse spoliatam. Vestitur altare auro purissimo, cum per- 
fecti quique vera internz sapientiz luce refulgent, cum 
in omnibus que agunt, splendorem caritatis velut quoti- 
diani gloriam habitus permonstrant, cum memoriam sibi 
perpetuz claritatis semper inesse cunctis sese videntibus 

sive audientibus ostendunt, cum se ante omnia regnum 
Dei et justitiam ejus cogitare et quzrere manifestant. 
Et bene tam craticula altaris, quam parietes et cornua 
vestiri auro jubentur. Craticula quippe intus in medio 
erat altaris ad suscipienda nimirum thymiamata parata. 
Parietes vero foris parebant, cornua et ipsa foris parentia 
speciali fastigio altius eminebant. Deauratur autem cra- 
ticula, cum in interiore homine nostro per fidem resplen- 
det Christi gratia. Deaurantur parietes, cum eadem 
gratia Dominice dilectionis per bona se exterius opera 
dilatat. Deaurantur et cornua, cum ipsa fiducia fortitu- 
dinis justorum, qua adversarios veritatis, sive per patien- 
tiam fortiter ferre, seu per sapientiam prudenter refellere, 
vel corrigere didicerunt, interne lucis in omnibus fulgore 
coruscat. Et quoniam tales jure dicere possunt, Bonum 
certamen certavi, cursum consummavi, fidem servavi, de 
reliquo reposita est mihi corona justitiz : recte subditur, 

Faciesque ei coronam aureolam per gyrum.| Corona etenim 
aureola per gyrum fit altar1 thymiamatis, cum sancti pro 
nobis que se egisse meminerint, premia prestolantur 
eterna. Et bene per gyrum altaris corona fit, ut omnia qu 
fecere, coelesti mercede digna esse doceantur: neque ali- 
quid in talibus remanere, quod post absolutionem carnis, 
purgatorio debeat igne castigari. Item altare incensi coro- 
nam habet auream per gyrum etiam in eis, qui etsi mino- 
res sunt meritis, nec palam protestari audent, certam sibi 
boni certaminis ac servate fidei repositam esse mercedem, 
cuncta tamen que agunt, intentione Deo placendi, et spe 
agunt percipiendze ejusdem supernze mercedis. Sequi- 
tur: 

Et duos annulos aureos sub corona, &c.| Possunt quidem 
in his annulis, quibus altare portabatur, juxta quod supra 
in altari holocausti, arca et mensa expositum est, quatuor 
evangeliorum libri non inconvenienter accipi, per quorum 
fidem ac doctrinam sancti portantur, atque a terrenis cogi- 
tationibus sublevati, per eremum hujus vite quotidianis 
bonorum operum profectibus coelestem feruntur ad patriam. 
Verum quia ibi manifeste quatuor circuli fieri, duo vide- 

licet in latere uno, et duo in altero precipiuntur, hic autem 
tacito numero quaternario duo annuli per singula latera 
fiunt: pro certo ibi apertius evangelistarum numerus 
claret, hic vero etiam aliud quiddam mysterii spiritualis, 
quod ad dilectionem Dei et proximi summe respiciat, 
inest. Per singula etenim latera annulis aureis circum- 
datur altare; quia cor electorum hinc et inde Dei ac 
proximi dilectione confirmatur. Que bene annulis com- 
paratur, quia evacuata in fine prophetia, destructa scientia, 
cessantibus linguis, ipsa nunquam cessabit. Duo sunt 
autem annuli per singula latera; quia utrumque caritatis 
mandatum gemina virtute distinguitur. Caritas quippe 
Dei per sinceritatem fidei ac vitz munditiam perficitur ; 
sine fide enim impossibile est placere Deo, et fides sine 
operibus mortua est. Quod utrumque uno versiculo pro- 
pheta complectitur dicens: Justus autem in fide sua vivit ; 
aperte insinuans; quod ita solum quisque ad vitam ven- 
turus est, si opera justitiz cum fide veritatis habuerit, 
sic et dilectio fraterna in virtute gemina consistit, pati- 
entiz scilicet et benignitatis, teste apostolo, qui ait: Quia 
caritas patiens est, benigna est. Unde et Dominus, Dimit- 
tite, inquit, et dimittetur vobis; date, et dabitur vobis; 
videlicet in dimittendo debita, patientiam docens; in dando 
necessaria, gratiam benignitatis. In uno, ut proximorum 
incommoda fortiter feramus: in altero, ut commoda proxi- 
mis nostra gaudenter tribuamus. Duos ergo annulos per 
singula latera habet altare, cum biformi perfectione cari- 
tatis sancti, et in sui Conditoris honorem, et in curam 
atque obsequium accinguntur proximi. Hisque annulis 
immittuntur vectes inaurati, ut altare portetur, cum tales 
parato mentis sinu excipiunt clarissima przecedentium 
dicta patrum, per que magis magisque a terrenis suspensi 
ad amorem rapiantur zternorum bonorum. Nam quod 
tales animo et merito celestibus appropinquent, sequenti- 
bus quoque verbis mystice designatur, cum dicitur : 
Ponesque altare contra velum, &c.| Arca namque, ut suo 
loco expositum est, Dominum Salvatorem demonstrat, 
velum quod ante arcam pendebat, ipsum coelum designat, 

cujus edita Dominus victa morte penetravit; ut, sicut 
apostolus ait, Appareat nunc vultui Dei pro nobis. Stat- 
que altare contra velum, quod ante arcam appensum est, 
cum omnis intentio justorum ad ingressum directa est 
regni ccelestis. Stat coram propitiatorio, quo tegitur 
arca, cum visioni sui Conditoris puritate mentis appro- 
piant, et clausi quamlibet corpore conversationem habent 
in ceelestibus, 

Cap. x11. Et adolebit incensum super eo Aaron, &c.] 
Constat incensum sive thymiama vim orationis exprimere, 
dicente psalmista: Dirigatur oratio mea, sicut incensum 
In conspectu tuo. Et in Apocalypsi Joannis, habere 
vidit sanctos phialas aureas plenas odoramentorum. Quod 
confestim exponendo subjunxit: Que sunt orationes sanc- 
torum. Et quoniam Aaron, ut supra dictum est, et ipsum 
specialiter summum sacerdotem, videlicet Dominum Salva- 
torem, et nostri quoque ordinis sacerdotes designat ; ado- 
lebit Aaron in hoc altari incensum suave fragrans mane, 
cum vel Dominus ipse illustrata fidelium corda, novo 
gratis suze jubare ad dulcedinem orationis instigat, vel 
participes sacerdotii illius sedula exhortatione fideles ad 
deprecandam faciem sui Conditoris excitant. Incendit 
autem thymiama sacerdos non solum mane, sed et ves- 
pere. Mane etenim thymiama incenditur, ut in principio 
omnis boni, quod inspirante Deo facere disponimus, illius 
auxilium, quo perficiamus, invocemus. Ad vesperum vero, 
ut cum bene cepta complemus, illi a quo accepimus, 
pro his qu donavit gratiarum vota reddamus. Vel certe, 
quia mane et orto sole, clare omnia circumquaque vide- 
mus; vespere autem superveniente, dubio visu caligamus. 
Ideoque lumine lucerne, ut videamus que volumus, indi- 
gemus. Illa Redemptoris nostri sacramenta, sive dicta, 
quz liquido etiam juxta ordinem humane rationis pro 
modulo nostro dignoscere sufficimus, jam quasi in die 
conspicimus. In quibuscunque autem ratio humana defi- 
cit, sed sola nobis auctoritas scripture sequenda est, illic 
velut in nocte oculus nostri intellectus caligat. Sed lucerna 
verbi Dei pedes nostros, ne forte offendant, atque a via 

veritatis exorbitent, adjuvat. Hinc etenim Petrus de sacra- 
mento Dominice fidei loquens ait: Et habemus firmiorem 
propheticum sermonem, cui bene facitis intendentes, quasi 
lucerne lucenti in caliginoso loco, donec dies lucescat, et 
lucifer oriatur in cordibus vestris. Bene ergo dicitur: Et 
adolebit incensum super eo Aaron suave fragrans, mane 
quando componet lucernas, incendet illud, et quando col- 
locat eas ad vesperum. Mane etenim Aaron incensum 
super altari adolet, cum Dominus corda ‘fidelium in his 
que jam intelligere valent arcanis veritatis, ad gratiam 
compunctionis inflammat. Incendet illud et ad vesperum, 
quando collocat lucernas, cum etiam ex eis que necdum 
capere queunt, quoniam et hec sancta, quantum divina 
esse non ambigunt, ad amorem eos celestium, ubi omnia 
secreta patefiunt, informat. Fragratque suave thymiama, 
cum subita compunctione divinitus tacti lachrymis solum 
ac precibus vacare dulce habent. Bene autem sequitur: 

Uret thymiama sempiternum coram Domino, &c.] Quia 
nimirum necesse est, ut animus post orationem et fletus ad 
otiosa verba sive facta non divertat, sed in eodem se vi- 
gore devotionis, quem in oratione suscepit, etiam finita 
oratione custodiat ; Jjuxta exemplum Anne, de qua orante 
dictum est: Vultusque ejus non sunt amplius in diversa 
mutati. 

Non offeretis super eo thymiama compositionis alterius. | 
In sequentibus hujus voluminis, e quibus aromatibus hoc 
thymiama componi debuerit, nominatim designatur: stacte 
videlicet et onycha, galbano boni odoris et thure lucidis- 
simo, quz cuncta ad significationem «ternorum bonorum, 
que principaliter a Domino querenda sunt, constat perti- 
nere. Non est ergo offerendum super altari aureo thy- 
miama compositionis alterius, quam quod Dominus statuit ; 
quia non aliud a Domino querere orantes quam quod ipse 
jussit, quodque se daturum promisit; non aliud de illo 
credere, quam quod ipse docuit, debemus. 

Non est offerenda super eo victima, &c.| Heec etenim 
omnia ad altare exterius pertinent, que incipientium et in 
profectu adhuc positorum vitam designant. Tantz nam- 

que sublimitatis perfectorum est vita justorum, ut nil in ea 
carnale, quod Domino mactare habeant, valeat inveniri. 
Et quidem libamina vini constat, nonnunquam magnam 
gratiz spiritualis designare virtutem, hoc est, sive poculum 
doctrinz, seu calicem passionis, sive fervorem precipuz 
dilectionis, sive ipsam Spiritus Sancti perceptionem, aut 
aliquid hujusmodi. Verum quotiescunque vinum libami- 
num cum carnibus offertur hostiarum, eorum profecto 
juxta tropologicam expositionem designat sanctimoniam, 
qui adhuc aliquid de carnalibus concupiscentiis, quod puri- 
tati spiritus adversetur, et quod igne Sancti Spiritus in ara 
cordis incendi debeat, habent. Perfecti autem justi, qui 
dicere possunt: Defecit cor meum, et caro mea, Deus 
cordis mei, et pars mea Deus in secula; quasi cessantibus 
victimarum libaminibus, que ad zneum altare exterius 
positum pertinent, sola intus in aureo altari aromata Do- 
mino desiderii ccelestis offerunt ; quia de remissione pecca- 
torum jam securiores effecti, pro dilato solummodo regni 
perennis introitu lugent, dulcibusque lachrymarum fluentis 
stratum suum per singulas noctes irrigant. De quo vide- 
licet altari adhuc bene subditur : 

Et deprecalitur Aaron super cornua gus, &c.}| Summus 
namque sacerdos noster semel in anno obtulit sanguinem 
suum pro peccato totius mundi. In illo videlicet anno, de 
quo dicit ipse per Esaiam: Quia venerit preedicare annum 
Domini acceptum; hoc est, in toto hoc tempore, quo 
ecclesiam sibi copulare dignatus est. Semel etiam unicui- 
que credentium lavacrum sacri fontis, in mysterium sul 
sanguinis, ad solvenda peccatorum vincula donavit, et pul- 
chra omnimode figurarum distantia. Semel quidem per 
annum pontifex in sanguine oblationis super cornua altaris 
deprecari, quotidie autem thymiama suave fragrans super eo 
incendere precipitur; quia Dominus et Salvator noster, 
qui quotidie fideles suos gratia internze compunctionis ac- 
cendens renovat, semel eos hostia sul sanguinis mortem 
superans redemit ipsi fideles, qui quotidiana peccata quo- 
tidianis abluere precibus ac lachrymis solent, semel in sacra-- 
mentum passionis illius absolutos se a peccatis omnibus 

esse gaudent. Deprecabitur autem super cornua altaris, 
quia et ipse non solum inter homines conversatus pro 
hominibus oravit; verum etiam nunc ad dexteram Patris 
in ccelestibus sedens, interpellat pro nobis, et in cordibus 
electorum per fidem inhabitans, dum eos ad deprecandum 
excitat, recte ipse deprecarinarratur. Deprecabitur autem 
Aaron super cornua altaris, cum electos suos Patri Domi- 
nus, per memoriam earum quas fecere virtutum commen- 
dat. Denique quasi cornua tangens altaris aurei de devo- 
tione discipulorum loquitur: Quos dedisti mihi de mundo, 
tui erant, et mihi eos dedisti, et sermonem tuum serva- 
verunt. Nunc cognoverunt, quia omnia que dedisti mihi, 
abs te sunt. Pro quibus etiam deprecans adjecit: Ego 
pro his rogo, non pro mundo, sed pro his quos dedisti 
mihi, quia tui sunt. Et quia propter merita et intercessio- 
nes sublimium virorum, plerumque nostre infirmitati Do- 
minus miseretur, recte subjungitur : 

Et placabit super eo in generationibus vestris, &c.| Placat 
quippe Aaron super altare incensi, quando propter justitiam 
sanctorum, quos intercessores et patronos queerimus nobis, 
propitiatur Dominus. Denique obsesso ab hostibus Eze- 
chia, et auxilium ejus invocanti, ait: Et civitatem hanc 
salvabo, et protegam eam propter me, et propter David 
servum meum. Sic et Moyses pro populo peccante inter- 
cedens, patrum fecit memoriam, et quasi super cornua 
deprecans altaris, Dominum placare curabat: Quiescat, 
inquiens, ira tua, et esto placabilis super nequitiam populi 
tui. Recordare Abraham et Isaac et Israel, servorum 
tuorum, quibus jurasti per temetipsum dicens: Multipli- 
cabo semen vestrum, sicut stellas coli. Possumus sane 
hec altaria etiam ita interpretari, ut zsneum quidem, in 
quo carnes comburebantur et sanguis fundebatur hostia- 
rum, omnem hujus temporis ecclesiam accipiamus, in qua 
nullus est absque peccato, etiam si unius diei fuerit vita 
ejus super terram. Nullus qui non ex peccato prevarica- 
tionis Adz carnaliter natus, necesse habeat in Christo 
renasci, et spiritus ejus igne mundari. Aureum vero 
altare, ipsum Dominum significet; qui miro atque in- 

effabile ordine, ita carnem veram traxit ex Adam, ut a 
peccato carnis Adz veraciter esset immunis; quomodo 
altare quidem utrumque ex unius ejusdemque generis 
lignis factum, sed non utrumque erat auro coopertum. 
Sed et in hoc altari nil carnale offerebatur, verum aromata 
tantum adolebantur; quia Dominus preces sive lachrymas 
effundens, non pro suis erratibus, qui nulli erant, sed pro 
nostra hoc salute faciebat. Sicut enim arca intra velum 
posita, hominem Deum sedentem ad dexteram majestatis 
in excelsis significat ; ita altare extra velum quidem, sed 
prope introitum ejus positum, eundem mediatorem Dei 
et hominum potest figuraliter exprimere, inter homines 
humanitus quidem conversantem, sed potentia divinitatis 
celorum interiora penetrantem. Stabat altare incensi in 
sanctuario, ubi et candelabrum et mensa; quia Verbum 
caro factum est, et habitavit in nobis. Stabat arca intra 
velum; quia idem Dominus Jesus post passionem re- 
surrectionemque suam assumptus est in ccelum, et sedet a 
dextris Dei. Super cujus cornua altaris deprecatur Aaron 
in sanguine, qui oblatus est pro peccato, et placat super 
eo, quod rogantes pro populo Dei, vel pro sua ipsorum 
ignorantia sacerdotes per unigenitum Filium ejus sese ad- 
juvandos, et per sacramentum passionis illius salvandos 
esse confidunt, monente apostolo ac dicente: Per ipsum 
ergo offeramus hostiam laudis semper Deo, id est, fructum 
labiorum confitentium nomini ejus. Quod de omnibus 
etiam electis, membris videlicet summi sacerdotis, qui in 
spiritu et veritate orant Patrem, convenienter accipi potest. 
Cui autem melius quam huic altari convenit, quod dicitur : 
Sanctum sanctorum erit Domino, de quo in mundum 
nascituro dixit virgini matri archangelus: Spiritus Sanctus 
superveniet in te, &c. Descripta hucusque factura altaris 
incensi, superest adhuc descriptio labri znei, in quo 
lavarent manus suas ac pedes, ingressuri in tabernaculum 
sacerdotes ; sed premittitur unum Domini mandatum, 
quod et nos breviter tangere, ac pro modulo nostro ex- 
ponere convenit. 

Cap. x111. Quando tuleris summam filtorum Israel, &c.] 

Hujus precepti oblitus est David, quando numeravit popu- 
lum, ideoque plagam numerando eidem populo conscivit. 
Spirituali autem sensu, summa filiorum Israel summam 
omnium designat electorum, quorum nomina scripta sunt 
in cello. Singulique dant pro animabus suis pretium 
Domino, cum ei in bonis operibus exhibent sedule 
servitutis obsequium. Alioquin plaga erit in eis, cum 
fuerint recensiti; quia nimirum ultio perpetua manet eos, 
qui fidelium numero nomine tenus sociati, perfecta fidei 
opera Domino offerre detrectant. Diciturque de talibus: 
Non dabunt Deo placationem suam, nec pretium redemp- 
tionis animz suze. Redemptio enim anime viri divitiz 
suze, ut Salomon ait: sive temporales, scilicet cum eas 
distribuerit dederitque pauperibus, ut justitia ejus maneat 
in seculum seculi; seu spirituales, hoc est, ipsa Justitia 
quam fecit, vel miserando pauperibus, vel alia bona faci- 
endo. Dabit autem omnis quitransit ad nomen, dimidium 
sicli, hoc est decem obolos; quod non aliud aptius quam 
observantia decalogi legis a nobis valet intelligi. Qui 
enim hunc recte intelligere novit, omnem in eo et fidei 
atque operis plenitudinem, et futurz promissionem re- 
tributionis inesse cognovit. Denique in primis tribus 
dilectio Dei, in sequentibus septem dilectio est proximi 
comprehensa; et apostolo teste, Plenitudo legis est di- 
lectio. Sed et aliud sacramentum nequaquam preter- 
eundum, eodem numero denario continetur. Nomen enim 
Jesu apud Hebrzos a litera jod, apud Grecos a iota 
incipit ; quze utraque in sua gente denarii est nota nu- 
meri. Decemque obolos in pretium anime suze Domino 
offerunt, qui in Jesum Christum credentes, signum nomi- 
nis ejus, quod a denario numero incipit, in fronte et pro- 
fessione proferunt. Et fortasse hujus gratia sacramenti 
Dominus in evangelio testatur, iota unum de lege preter- 
ire non posse; quia virtus decalogi, que ibi continetur, 
fidesque nominis ipsius, qu ibi mystice signatur, nulla 
unquam potest infidelium perturbatione corrumpi. 

Qui habetur in numero a viginti annis et supra, dabit 
prettum.| Numerus vicenarius utriusque testamenti con- 











LIBER TERTIUS. | 363 


junctionem significat, legis videlicet, que quinque libris 
scripta est; et evangelii, quod quatuor; quater enim 
quini faciunt viginti. A viginti ergo annis habetur quis- 
que in numero populi Dei; quia ille solum est electorum 
consortio dignus, qui et decreta legis spiritualiter intellecta, 
per gratiam adjutus evangelii, pro sua mensura et capaci- 
tate perficit, et de ejusdem gratiz promissis eterna in 
ceelis praemia expectat. 

Dives non addet ad medium sicli, &c.] Quia sive magnus 
est meritis quisque, ac perfectus, seu tener adhuc, et in 
profectu positus virtutum, cunctis eadem lex Decalogi, 
qua Deum ac proximum diligat, imponitur. 

Susceptamque pecuniam, que collata est a filtis Israel, 
&c.] Suscepta a filus Israel pecunia, in monimentum 
eorum coram Domino infertur, cum omne quicquid agimus 
boni, in eterna apud Conditorem ac Judicem nostrum 
memoria custoditur ; quatenus ex eis, que illi obtulimus, 
bonorum operum fructibus propitius nobis fieri dignetur. 
Servaturque eadem pecunia in usum tabernaculi, cum ex 
bonis justorum actibus sequentium in Christo fidelium 
mores actusque confirmantur; ac tales fier1 minores qui- 
que contendunt, quales fuisse eos, quos cum Domino 
regnare norunt, agnoscunt. Notandum sane, quod pecu- 
nia memorata, non juxta zstimationem vulgi, sed juxta 
mensuram templi erat danda. Mensura namque temphi, dis- 
positio est divine: legis, quam in ecclesia sua Dominus ser- 
vari precipit, et cujus tantum observantiz seterna in futuro 
premia promittit. Czterum si quis juxta placitum huma- 
nz voluntatis Deo servire nititur, iste, qui juxta mensuram 
templi pecuniam suze devotionis non obtulit, reprobata 
et abjecta oblatione plaga ultimz animadversionis ferietur. 

Cap. xiv. Facies et labium, &c.| Potest quidem hoc 
labio sive labro, ut in sequentibus appellatur, principaliter 
aqua baptismatis intelligi; cujus lavacro necesse est pur- 
gentur omnes qui ecclesiz januas ingrediantur. Verum 
quia inter tabernaculum testimonii et altare holocausti 
positum est, quia bis quotidie iidem ipsi sacerdotes, hoc 
est mane et vespere, cum ingrederentur ad altare thy- 

miama Domino oblaturi, in eo lavari preecepti sunt, aqua 
autem baptismi non nisi semel lavari valemus ; consequen- 
tius labrum hoc ablutionem nobis compunctionis et lachry- 
marum commendat, qua semper opus habemus, maxime 
autem cum mysteriis ceelestibus ministraturi appropiemus. 
Quia enim altare holocausti, in quo carnes victimarum 
Domino incendebantur, extinctionem designat carnalium 
concupiscentiarum per ignem Spiritus Sancti; altare vero 
thymiamatis puritatem significat eorum, qui sopitis per 
omnia carnis illecebris, ac certamine vitiorum pacato, pro 
sola expectatione ac desiderio ccelestis introitus lachrymas 
fundunt amoris; recte prope altare holocausti labrum 
ponitur, in quo abluti sacerdotes ingrediantur tabernacu- 
lum, et thymiama Domino incendant. Duobus namque 
modis lachrymarum et compunctionum status distinguitur ; 
quia primo necesse est quisque ad Dominum conversus, 
pro his que commisit peccatis veniam fusis lachrymis pre- 
cetur. Quod si comitantibus dignis peenitentiz fructibus 
longo tempore perfecerit, restat ut securior de accepta 
peccatorum venia effectus, jam desideriis inhiantibus 
oportet venire tempus, quo mereatur inter beatissimos 
angelorum choros faciem videre sui Creatoris. Quod qui 
veraciter agit, nequaquam absque lachrymis, vel hujus vite 
longitudinem, vel illius tolerat dilationem, dicens de ista: 
Heu mihi quod incolatus meus prolongatus est; habitavi 
cum habitantibus Cedar; id est, cum his qui in tenebris 
errorum ac scelerum versantur; quod vocabulum Cedar 
sonat, ipse jam perpetue lucis gaudia suspirans multum 
laboriosam duxi vitam: qui quantum celestem patriam 
sitio, tantum viciniam pravorum, inter quos incola con- 
versor, horreo. Dicens item de illa: Sitivit anima mea 
ad Deum vivum, quando veniam et apparebo ante faciem 
Dei? Quam profecto sitim, quia sine lachrymis ferre nequi- 
bat, sequentia verba declarant: Fuerunt mihi lachryme 
mez panes die ac nocte. Ac si aperte diceret: Quo diu- 
tius a videnda facie Dei, ad quem ardenter sitio, differor, 
eo dulcius pane lachrymarum, quas in ejus memoriam fun- 
do, reficior. Igitur altare holocausti lachrymas insinuat 

peenitentium de peccatis, que gesserunt. Altare incensi 
fletus exprimit gaudentium de bonis operibus, que Domino 

juvante perfecerunt; ac desiderantium premia, que se — 
accepturos Domino remunerante confidunt. Qui nimi- 
rum fletus tantum precellit priori quantum zxramento 
aurum, quantum sancta sanctorum, ubi erat arca Domini, 
priori tabernaculo, in quo candelabrum et mensa Domini 
stabat, constat fuisse prelata. Post altare vero holocausti 
labrum erat positum, in quo lavarentur, qui ad altare incensi 
intrabant: quia nemo repente fit summus, sed proficienti- 
bus meritis quisque primo debet bella vitiorum devincere, 
deinde a Conditore suo cum compunctione lachrymarum 
supplex impetrare, ut pro ingressu regni dulces fundere 
fletus possit, qui pro timore poenarum pridem fundebat 
amaros. Quid autem basis, in qua idem labrum erat 
impositum, aptius quam ipsum desiderium regni et vite 
celestis accipiatur? cujus nimirum causa tanta fit, ut 
perfecti ac summi viri quotidiano se lachrymarum fonte 
diluant ; et quod necdum perfecte videndo valent gaudium 
Internz quietis, saltem suspirando degustent. Nam quia 
hoc lavacro, quod inter tabernaculum et altare positum 
est, perfectorum lachryme figurentur, testantur ipsa verba 
quibus dicitur: Et missa aqua lavabunt in ea Aaron et 
filii ejus manus suas ac pedes. Neque enim quisquam de 
plebe ibi lavari; sed ipse pontifex jussus est et fil ejus, 
videlicet sacerdotes gradus inferioris, quod magnorum 
virorum, sicut perfectior vita, sic et compunctio solet esse 
sublimior. Non autem hoc ita dicimus, quasi soli altaris 
ministri hujusmodi compunctionis, vel possint habere, vel 
debeant virtutem; sed memores sermonis beati Petri apos- 
toli, qui quo cunctis fidelibus loquens, de angulari lapide, 
qui est Christus, ait: Et ipsi tanquam lapides vivi, super- 
zedificamini domus spirituales, sacerdotium sanctum, offe- 
rentes spirituales hostias. Et quod Joannes in Apocalypsi, 
Beatus, inquit, et sanctus, qui habet partem in resurrec- 
tione prima; in his secunda mors non habet potestatem, 
sed erunt sacerdotes Dei et Christi. Admonemus omnes 

fideles mystico sacerdotum nomine censeri, utpote membra 
Christi videlicet sacerdotis zternz. Quibus etiam beatus 
apostolus Paulus, quid victimarum offerre debeant, osten- 
dit, dicens: Obsecro vos, fratres, per misericordiam Del, 
ut exhibeatis corpora vestra hostiam viventem, sanctam, 
Deo placentem. Non ergo solum muinistris sacri altaris, 
sed et omnibus perfectis in quocunque gradu positis hoc 
lavacrum posuit Moyses; quia lex Dei generaliter cunctis 
fidelibus gratiam salutifere compunctionis prezdicavit. 
Quod si in persona Aaron ipsum magnum pontificem 
Dominum Salvatorem accipere volumus, constat etiam 
eum hujus aqua labri, priusquam ad altare oblaturus in- 
traret, esse lotum; quia priusquam thymiama sui sacro- 
sancti corporis propter salutem nostram in altari crucis 
incenderet, pro nostro amore etiam lachrymas fudit, quod 
in resuscitatione lLazari celeberrime innotuit. Bene 
autem additur : 

Ut offerant in eo thymiama Domino, &c.} Mors etenim 
timenda est anime spiritualis, et sterna, si quis ad minis- 
terium altaris electus thymiama orationum Deo reddere 
negligit. Mors timenda est, si quis ad sacrosancta mysteria 
absque speciali ablutione compunctionis intrare, et sancta 
Domini communibus manibus tractare przesumit. La- 
vent ergo manus suas ac pedes in aqua labri nel, et sic 
ad altare accedant. Abluant ergo lachrymis actus et inces- 
sus, ac deinde manus ad contingenda Christi mysteria 
proferant, pedumque gressus in atria Domini ponant. 
Quod esque preeceptum reor his qui eorundem sacramen- 
torum perceptione mundandi sunt, ut cautiore cura prius, 
actus suos cogitatusque discutiant, eventilent, purgent, 
ac sic ad participanda fidei sacramenta procedant, ne 
audire mereantur illud Apostoli: Quicunque enim man- 
ducat et bibit indigne, judicium sibi manducat et bibit, 
non dijudicans corpus Domini; id est, nequaquam edu- 
lium vivi panis a communium escarum vilitate cauta et 
solicita est mente secernens. Hec de labro et introitu 
ad altare possunt etiam hoc modo multum utiliter accipi; 

quamvis principaliter illud altare interna orationum spiri- 
tualium vota significet. Diligentius vero intuendum est, 
quod in conclusione subjungitur : 

Legitimum sempiternum erit ipsi, &c.| Etsi enim labrum, 
sive altare, quod fecit Moyses ablatum, si sacerdotium, quod 
constituit novo ecclesiz sacerdotium mutatum est, nihilo 
minus sempiternum manet legitimum lavacri, et incensi 
Spiritualis in vita fidelium; quod per thymiama illius 
altaris, aquamque illius labri typice signatum est; sicut et 
plura alia, que lex fieri jussit, sive perpetuo agenda vel 
celebranda preedixit, ad literam quidem observari cessa- 
runt ; sed juxta typicam intelligentiam spiritualiter obser- 
vari a sanctis nunquam cessabunt, testante illo, qui non 
venit solvere legem, sed adimplere: Quia iota unum aut 
unus apex non preteribit a lege, donec omnia fiant. Nam 
et nostra humilitas ad illud semen pertinet, de quo dictum 
est: Quia legitimum sempiternum erit ipsi, et semini ejus 
per successiones ; non quidem de Aaron stirpe nascendo, 
sed credendo in eum, in quem Aaron cum sanctis ejus vi 
credidit; de quo promissum est Abrahz, Quia in semine 
tuo benedicentur omnes familiz terre. Quarum mentio- 
nem familiarum faciens Esaias ait, Omnes qui viderint 
eos, cognoscent eos; quia isti sunt semen, cui benedixit 
Dominus. 

Srupium nobis frequentiamque legendi ac meditandi 
literas sanctas commendans apostolus ait: Quzcunque 
enim scripta sunt, ad nostram doctrinam scripta sunt; ut 
per patientiam et consolationem scripturarum spem ha- 
beamus. Et alibi: Omnia in figura contingebant illis. 
Scripta sunt ad correptionem nostram, in quos fines secu- 
lorum devenerunt. Sed et beatus apostolus Petrus Do- 
minicz incarnationis, passionis, et posterioris glorie tem- 
pora commemorans, dicit inter cetera: Et omnes prophetz 
a Samuel, et deinceps qui locuti sunt, etiam annuntiave- 
runt dies istos. Si enim ad nostram correptionem, doc- 
trinam, vel consolationem omnia scripta sunt, nec soli 
Hieremias et Esaias, ceterique tales, qui verbis futura 
significaverunt, sed et Samuel, Jonas, et Ezra, eorumque 
consimiles, qui preeterita, vel sua, vel aliorum gesta sive 
dicta conscripsere, dies istos, hoc est nove gratiz luce 
radiantes insinuant; insistendum nobis summopere est, 
et pro suo cuique modulo, Christi juvante gratia, nitendum, 
ne ea que propter nos scripta sunt, nostro nos torpore vel 
incuria quasi aliena pretereant. Sed quo sensu in his 
correptionem, qua ratione doctrinam, quo intellectu con- 
solationem nanciscamur, qualiter omnia dies istos loquan- 
tur et annuntient, solicite ac vigilanter intendamus ; imi- 
tantes pro captu nostri ingenioli scribam illum doctum in 
regno celorum, qui profert de thesauro suo nova et vetera. 

Nam si vetera tantummodo de thesauro scripturarum pro- 
ferre, hoc est, solas litere figuras sequi Judaico more 
curamus, quid inter quotidiana peccata correptionis, inter 
crebrescentes serumnas seculi consolationis, inter innu- 
meros vite hujus errores spiritualis doctrine legentes vel 
audientes acquirimus, dum aperto libro, verbi gratia, beati 
Samuelis, Eleanam virum unum, duas uxores habuisse 
reperimus; nos maxime, quibus ecclesiastice vite con- 
suetudine longe fieri ab uxoris complexu, et ccelibes ma- 
nere propositum est; si non etiam de his et hujusmodi 
dictis allegoricum noverimus exsculpere sensum, qui nos 
vivaciter interius castigando, erudiendo, consolando refi- 
cit? Unde tuo crebro dilectissime ac desiderantissime 
omnium qui in terris morantur antistitum, Acca, provo- 
catus hortatu, tuis fretus orationibus, memorati prophetz 
qui tunc vocabatur Videns, scripta perlustrans, si quid 
donante illo qui ei multa spiritualia dedit videre, spirituale 
ac mysticum potuero contueri, literis mandare curabo. 
Et post qualemcunque expositionem beati Luce dictorum, 
quibus evangelicos, vel ipsius Domini vel apostolorum 
ejus actus describit, etiam hunc sanctissimum Domino 
ex matris utero Nazareum, non minus suis in scriptis 
evangelistee, quam historici functum officio probare sata- 
gam ; quippe qui et ipse omnia mediators Dei et homi- 
num, hominis Jesu Christi sacramenta, figurato fidelis 
historize, sed plenissimo designavit eloquio. Denique ut 
de ceteris taceam, si unius David, locum nativitatis, offi- 
cium pastoris, ruborem ac pulchritudinem aspectus,modum 
unctionis, insigne virtutum, pondus tribulationum, et pro- 
missi olim regni gloriam, recte consideres, quanta in his 
singulis fidei et veritatis evangelice congesta mysteria 
sint, cernas. Verum hec suo loco planius; nunc ex 
ordine injunctum opus, superno solum fidens auxilio, et 
patrum vestigia sequens, aggrediar. Et si quidem mul- 
torum, ut desidero, meus sudor utilitati et commodo pro- 
fuerit, multa me donandum mercede cum illis a Domino 
spero; sin autem, nec mihi tamen mea solertia, que me 
tanto tempore laboris hujusce otiosum esse, supervacuisve 
VOL. VII. Bb 

rebus animum indulgere non sinit, infructuosa existere 
poterit. Ergo age videamus, propheta Samuel, qui locutus 
est, et annuntiavit dies istos, quod ejusdem locutionis et 
annuntiationis suz fecerit initium; et ex ordine disse- 
rentes, beati Petri apostolorum principis adjutorio, qui 
cuncta quibus diebus sint aptanda perdocuit, qualiter 
singula sint eisdem diebus aptanda queramus. 


LIBER PRIMUS. 
IN CAP. I. 


Cap.1. Fuit vir unus de Ramathaim Sophim, Elcana, 
&c.] Prima beati Samuelis lectio typice designat unum 
eundemque Dominum Christum, synagoge pariter et ec- 
clesiza Redemptorem semper, Rectoremque credendum ; 
unius, de justitia se legis, suzeque credule prolis ubertate 
jactantis ; alterius, suz longe desolationis injurias humili 
apud ejusdem sui Redemptoris misericordiam devotione 
deflentis, ideoque redamantis eum redemptoris sublimi 
consolatione respirantis. Ramathaim, sicut in locorum 
libris invenimus, est civitas in regione Thannitica, juxta 
Diospolim, unde fuit Joseph, qui in evangelis de Arima- 
thia scribitur. Sophim autem mons Ephraim in loco 
Ramathaim, quam vetus editio Armathem posuit. Inter- 
pretatur autem Ramathaim, excelsa eorum: Sophim, spe- 
cula: Ephraim, frugifer sive crescens: Elcana, Dei pos- 
sessio. Fuit ergo vir unus de excelsa eorum, id est, 
virorum specula, de monte frugifero et crescente, et nomen 
ejus Dei possessio. Unus Dominus, una fides, unum 
baptisma, unus Deus, qui dilectam sibi semper habet, 
consecratque mansionem in spiritualibus fidelium cordibus. 
Que, transcensa conversatione terrena, toto mentis adnisu 
supernum sapientiz lumen speculari desiderant, illum 
possidens montem, qui destructam mundialis imperii 
pompa, crevit fruge credentium populorum, et implevit 
omnem terram. De quo psalmista: Et exaudivit, inquit, 
me de monte sancto suo, id est, Redemit me per hominem, 

quem singulariter sanctum suscepit. Qui videlicet vir 
unus, id est, homo Christus, suum ipse nomen exponens 
ait: Dominus possedit me initium viarum suarum. Sed 
hoc et juxta literam notandum, quia non frustra, neque ex 
superfluo scriptum est, Fuit vir unus ; cum sufficere posse 
videretur, Fuit vir de Ramathaim: vel congruentius dici 
potuisset, Fuit vir quidam; sicut etiam aliqui contra fidem 
Hebraicee veritatis interpretari sunt ausi. Sed hoc quod 
additur, Unus, ad titulum laudis Elcane respicit, qui vide- 
licet, juxta apostoli monita, stabilis existens et immobilis, 
abundans in opere Domini, semper non fuerit circumducte8 
omni vento doctrine. Sapiens enim permanet ut sol. 
Nam stultus sicut luna mutatur. Cujusmodi viris et hoc 
aptissime congruit, ut in excelsa mentis specula positi, et 
frugifero virtutum culmine gaudentes, Dei possessio vo- 
centur. Nec solum quilibet unus perfectorum in Christo 
recte vir unus appellatur; verum multitudinis credentium 
erat cor et anima una, imitantes juxta modulum suum 
illum cui dicitur, Tu autem idem ipse es. At contra, 
reprobi non solum in personis pluribus, vel diverso errore 
peccantibus multi sunt; sed et singulus quisque eorum, 
ob multivolum variantis animi motum, multus est. Cor 
enim stultorum dissimile erit, et vir duplex animo incon- 
stans est in omnibus viis suis. Unde et eorum ipse qui- 
bus militant civitates, Una confusio; et hzec Chaldzorum, 
id est, ferocium, vel quasi dzmoniorum ; altera visio pacis 
nuncupatur, cujus artifex et conditor ille vir unus est, de 
quo dicitur, Audi Israel, Dominus Deus tuus unus est. 
Chorus, videlicet ille unius moris in domo, qui canit: 
Unam petii a Domino, hanc requiram, ut inhabitem in 
domo Domini omnibus diebus vite mez. 

Et nomen (inquit) ejus Elcana, &c.] Nomina patrum E]- 
canz, vitam, fidem, virtutes et sublimitatem pandunt 
eorum, in quibus et per quos solet Dominus spiritualiter 
nasci, id est, quorum actu vel afflatu fides et dilectio illius 
cordibus, in quibus ante non erat, infunditur. Hieroam 
quippe, misericors: Heliu, Deus meus eyus: Thau signum, 
Suph speculator: Ephrateus, uber sive pulverulentus 

dicitur. Et vitam sanctorum misericordia plurimum 
roborari docuit, qui ait: Date eleemosynam, et ecce omnia 
munda sunt vobis. Qui vero incarnatione Christi re- 
demptos credunt, Deum suum ejus recte confitentur, quia 
sempiternus illius Pater, Dominus cceli et terre, ab as- 
sumpte humanitatis tempore, Deus etiam coepit ipsius 
existere; unde dicit, De ventre matris mez, Deus meus es 
tu. Virtutes quoque et opera sanctorum, signum fuisse 
venturi, docturi, et qua decebat acturi in carne Christi 
testatur, cum ipse dicit: Et in manibus prophetarum 
assimilatus sum. Et de Moyse loquens in evangelio: 
De me enim, inquit, ille scripsit. Quod si legitur filu 
Thau, id est, testamenti, vel errantis, et hoc illorum vir- 
tutibus nomen congruit, qui dicere norunt; sive enim 
mente excidimus, Deo; sive sobrii sumus, vobis; et nos 
stulti propter Christum. Sed quod stultum est Dei, 
sapientius est hominibus.. Denique Paulus ante judices 
seculi stans catenatus ; quia dicendi facultate accepta, non 
de vinculis, quibus onerabatur exterius, sed de fiducia 
virtutum, de quibus intus gloriabatur, perorabat, audivit : 
Insanis, Paule, multz te literze ad insaniam provocant. Et 
Salvator ipse loquitur ad Patrem: Deus, tu scis insipi- 
entiam meam. Quem in evangelio, et propinqui quasi 
mentis impotentem ligare cupiebant, et adversarii damo- 
nium habuisse sugillabant. Speculator vero ccelestium gau- 
diorum, quod animus electorum sit solus, ignoratque de 
illius vite gaudio, nil speculari didicit. In talium ergo 
pectore, et ex talium ore vel opere semper fide, spe, et 
caritate generatus Salvator, pulverulentus et uber appel- 
lari ad tempus simul, et apparere dignatus est, dum carnis 
fragilitatem suscipiens, peccata nostra portavit in corpore 
suo super lignum. Et ejusdem sue victime singularis 
ubertate regnum mortis destruens, vite nobis in perpetuum 
reseravit ingressum. Verum juxta historiam intuendum, 
quod Ephrateus dicitur Elcana, non quia de Ephraim 
stirpe, sed quia in sortis illius civitate natus est. Namque 
eum fuisse Levitam, hoc est de filiis Isaac, filii Caath, filii 
Levi, verba dierum narrant. 

Et habuit duas urores, &c.] Anna, que gratia ejus 
dicitur, ecclesiam: Phenenna, que conversio, synagogam 
demonstrat. Et bene prior Anna, secunda Phenenna; 
quia prima mundi tempora sanctos habuere, qui similem 
nobis vitam degentes absque czrimoniis legalium sacrifi- 
ciorum, sabbatorum, neomeniz, circumcisionis, et diver- 
sarum purificationum, ex sola fidei justitia Deo placerent, 
sola se Christi gratia, ex quo ejus incarnatio patribus 
ostensa est, sperarent esse satvandos. Ac sic demum 
synagoge est de Atgypto ad Dominum celebrata con- 
versio. 

Fueruntque Phenenne filii, &c.| Synagoga semper, ex 
quo Domino desponsata est, spirituales ei filios non desinit 
generare docendo. Gentilitas autem, etsi ipsa in aliqui- 
bus, tametsi paucis, ejus gratize nunquam subdi cessavit, 
non ei tamen liberos, qui spiritualiter viverent, praedicando 
gignere potuit; quia nec testamentum ejus palam, neque 
prophetias, neque angelorum meruit oracula percipere. 

Et ascendebat vir ille de civitate sua statutis diebus, &c.| 
Ascendebat Dominus de communi vita fidelium; hec est 
enim civitas Dei nostri in monte sancto ejus: in sanctis 
suis proficientibus, et ascendentibus de virtute in virtutem, 
ut statutis diebus; hoc est, per singula divine cognitionis 
incrementa, cor illorum accenderet ad adorationis bonz- 
que operationis offerenda libamina; et hec in custodia 
divine legis, in qua solum peccata humilibus omnia di- 
mitti, et evelli possunt de laqueo pedes eorum, qui oculos 
semper habent ad Dominum ; ubi tantum queri debet, et 
inveniri potest ille qui dicit: Ego sum qui sum. Unde 
bene Silo interpretatur avulsio, vel dimissio, sive ubi est 
ipse ; significans ipsam legem, que bene proficientibus in 
sua Justitia precipit, Querite faciem ejus semper. 

Erant autem ibi duo filit Heli, &c.] Heli, Deus meus: 
Ophni, discalciatus: Phinees, os mutum dicitur. Erant 
igitur, imminente Dominicz incarnationis tempore, sacer- 
dotes Domino consccrati, in lege boni quidem sacerdotii, 
et recte credentium sacerdotum filii: sed actionis predi- 
cationisque debitz gratia destituti; neque apertum ad 

doctrinam oris officium, neque ad ambulandum in via 
immaculati recti gressus habentes ornatum. 

Venit ergo dies, et immolavit Elcana.| Venit transacta 
legis umbra, nove gratize lux, et possessio Dei, videlicet 
Christus in carne visibilis; homines ccelestia docuit, pari- 
ter et concessit amare, sperare, et credere. Que enim 
suos facere donat, ipse facere dicitur, teste apostolo, qui 
dicit: Deus enim est qui operatur in vobis et velle et 
perficere pro bona voluntate. Et ipse Spiritus postulat 
pro nobis gemitibus inenarrabilibus; videlicet, quia pos- 
tulare nos, et gemere sua gratia facit. Unde et supra non 
immerito in ascendente, adorante, et sacrificante Elcana, 
intelleximus eum qui ascensus in corde beatorum disposuit 
in convalle lachrymarum, eosque adorare, et bonis docet 
operibus insistere. 

Deditque Phenenne uxori sue, &c.| Dedit Dominus in 
carne patiens humana, et ad divina provocans, synagogz 
et cunctis in ea credentibus, timentibusque se pusillis 
cum majoribus, diversas virtutum operationes, divisiones- 
que gratiarum. Kcclesiz vero gentium, que in paucis 
adhuc credentibus erat, verbi gratia, Centurione et Syro- 
pheenissa muliere, his quoque qui ascendentes, ut ado- 
rarent in templo in die festo, dixerunt ad Philippum: 
Domine, volumus Jesum videre; et czteris talibus, fide 
tantum solius munera contulit. Charismatum vero gratiam 
interim dare distulit. Et hec tristis agebat, quia ecclesiam 
qualem futuram noverat, et in centurionis vel prafate 
mulieris fide laudaverat, diligebat; quamvis adhuc supernz 
consilio bonitatis a percipiendis ejusdem fidei sacramentis 
dilatam. Unde passionis hora instante, Tristis est, in- 
quit, anima mea usque ad mortem; non dixit, tristis 
propter mortem, sed usque ad mortem ; quia videlicet per 
ipsam mortem destructurum se noverat eum qui habebat 
mortis imperium, postque mortem se ad salutem gentium 
gaudebat esse perventurum. 

Affligebat quoque eam emula ejus, &c.] Affligebat syn- 
agoga gentilitatem, exprobrans eam a Deo propter scelera 
ingentia neglectam, nec Dei colloquium, nec oracula pro- 

phetarum, quibus accepta Deo proles animarum gignere- 
tur, potuisse mereri; atque ideo vulvam mentis ejus 
spirituali virtutum ccelestium, vel credentium populorum 
semine privatam. 

Sicque faciebat per singulos annos, &c.| Templum Do- 
mini, tabernaculum testimonii vocat, quod ad hzc usque 
tempora mansit in Silo. Singulos autem annos vel singu- 
las virtutes accipe, quibus synagoga proficiebat in domo 
Domini; gentilesque, quod ab hac longe essent arguens, 
provocabat in fletum. Vel certe ipsa longa date legis 
tempora intellige. Legens enim sacram scripturam, in- 
venies egrediente Israel ex A%gypto, quando desponsandi 
Deo, ut ita dixerim, synagogze coepit tempus adesse, vulgus 
quoque advenarum cum eo venisse non paucum, simul lega- 
libus Domino sacrandum jungendumque mysteriis ; atque 
ex hinc usque ad tempus Dominice incarnationis, nun- 
quam ibi defuisse qui dexteris crederent. Sed tantz per 
omnia paucitatis erant, et paupertatis, utpote incolz, pere- 
grini et abjecti, ad plebem integram, et patrio in solo 
morantem, ut flentes ad pedes Domini, cibumque letitiz 
spiritualis, et panis vivi, qui de ceelo descendit, capere 
minus idonei, saltem cadentes de mensa Domini micas, 
instar catulorum, sint sperare et postulare contenti. 

Dixit ergo et Elcana vir suus: Anna, cur fles? &c.| De- 
cem filii propter decalogum legis acceptores sive observa- 
tores significant. Consolatur ergo Dominus ecclesiam, ne 
grave ferat, quod non ei sicut synagoge legislatio, non 
promissa, et testamentum, non credita sint eloquia Dei; 
sed summo gaudio recreetur et exultet, quod omnibus his 
donum majus melioremque gratiam, ipsum Mediatoris Dei 
et hominum, hominis Jesu Christi, quem expectare et 
sperare non noverat, suscipere jam meruerit adventum. 
Non solum autem hec lectio diversum utriusque populi 
statum, verum etiam diversa in utroque illo populo per- 
sonarum dissidentium merita, diversa meritorum przemia 
figuraliter exprimit. Semper etenim Christus humiles pe- 
nitentum lachrymas plus quam rigidam superborum justi- 
tiam dilexit, dilecturus est; neglectoque fastu Phariszi, 

quo se de completis legalibus mandatis quasi decem filio- 
rum prole foecundus extollit, in curva potius publicani 
dignatur lamenta respicere. 

Cap. 11. Surrexit autem Anna, &c.| Hee lectio typice 
devotam sanctz ecclesiz monstrat humilitatem, que Ju- 
dzorum doctoribus partim insultantibus, partim fidel an- 
nuentibus, ipsa vel in suo populo Christum per fidem 
spiritualiter nasci, vel suum populum desiderat in Christo 
spiritualiter renasci. 

Surrexit autem Anna, &c.| Surrexit ecclesia de longo 
desolationis suze mcerore, accepta jam Domino supplicandi 
fiducia. Postquam corpore ejus sacrosancto refecta, et 
pretioso sanguinis ejus calice est inebriata; et manentibus 
adhuc in Judaismo; quasi in solo doctoribus, veterisque 
sacerdotii super cathedram Moysi ministris, aditum regni 
celestis observantibus, ut et ipsi intrarent, et eos qui 
voluissent intrare, docerent; ipsa lachrymis et precibus 
ceepit a Domino querere dona, que ante cognita vel per- 
cepta incarnationis ejus mysteria jam preesumere nequi- 
verat. 

Et votum vovit Anna, &c.] Vovet ecclesia, si nationibus 
verbum committatur, et fidei gratia tribuatur, populusque 
ex eis fortis virtutibus oriatur, serviturum hunc Domino 
usque ad tempora gentium impleta, neque unquam in 
exemplum Judzorum Baalim et Astarot, czterisque por- 
tentis gentium, genu esse flexurum. Verum si dies alle- 
gorice virtutes intelligas, omnes dies vitz suze Domino 
datur; quicquid honestum vivit, quicquid lucidum mente 
vel corpore gerit, non sibi tribuit, sed cum apostolo pro- 
testatur: Gratia autem Dei sum id quod sum. 

Et novacula non ascendet super caput ejus.| Et redargutio 
peccati non violabit ejus conscientiam ; sed in quantum 
homini possibile est, omnes suos cogitatus, sermones, et 
actus, qui velut de cerebro cordis sensim prodeunt, quasi 
verus Nazarzus Christo consecrare satagit. Denique apos- 
tolorum, quia sancti sunt, capilli de capite perire non 
possunt. Leprosus autem immundus, et capta hostibus 
mulier, czeterique tales, cunctos non solum capillos, sed et 

totius corporis pilos, quia nequam sunt, et polluti, jubentur 
radere ; ut recisa superflua levitate mortalium actionum, 
quicquid in eis vive perfectionis inventum sit, licentius 
consecretur auctori. Hzc autem dicimus, non quod ali- 
quem sanctorum vitam hanc sine peccati sorde transegisse 
credamus, aut ulli preter Christum convenire quod dicitur: 
Et omnia quecunque fecerit, prosperabuntur ; sed quod 
omnes studere debeamus servire Domino in sanctitate et 
Justitia coram ipso omnibus diebus nostris ; juxta eum qui 
dixit, Juravi et statui custodire judicia justitie tue. Nec 
tamen frustra predicatur alibi, dicens: Et non intres in 
Judicio cum servo tuo, quia non justificabitur in con- 
spectu tuo omnis vivens. Unde verius hec Annex verba 
possunt ab ecclesia de ipso Domino dicta intelligi; quem 
illa semper desiderat in suo suorumque pectore nove 
gratia virtutis generari. Ipse enim solus veraciter, quia 
sine peccato vixit in carne, omnes dies vitz suze Domino 
datus, nil in se omnino quod peenitendo resecaret, invenit. 

Factum est ergo, cum illa multiplicaret preces, &c.| Fac- 
tum est, cum multiplicari inciperet ecclesia per orbem, 
multiplicari nova devotionis ejus insignia, cujus laus non 
ex hominibus sed ex Deo est, ut sacerdotes Judzorum 
opera considerarent ejus apparentia foras, utrum videlicet 
gentiliter an Judaice viveret. Porro illa Judaismo paula- 
tim relicto, fidei potius quz corda purificaret, mysteria 
sola secuta, fidei sapientia invisibili Christo placere gavisa 
est. 

Tantumque labia illius mavebantur, &c.] Ecclesiastica 
plane operatio, et divino respectu dignissima, que et ipsa 
Domini hortamenta devotione precessit, dicentis: Intra in 
cubiculum tuum, et clauso ostio, ora Patrem tuum in 
abscondito. 

Aistimavit igitur eam Heli temulentam, &c.| AXstimavit 
superbia sacerdotii Judaici conversam gentilitatem pecca- 
torum adhuc conturbatione preegravatam, dixitque ei: 
Usquequo originalis culpz vinculo rea teneberis ? circum- 
cisione mundare, et sic in proselytorum numero salvare. 

Respondens Anna, Nequaquam, inguit, Domine mi, &c.] 

Respondens ecclesia de gentibus, Nequaquam, inquit, o 
sacerdos Judzz, putes oneratam peccatis, que baptismatis 
fonte, sacrique corporis et sanguinis participatione jam 
purgata templum Christi intus facta sum. Condelector 
enim legi Dei secundum interiorem hominem; nec jam 
peccatrix, sed tamen infelix nimis ancilla tua ego sum ; 
quem jure Dominum voco, quia me tam antiquo electionis 
tempore preecessisti. Quis me liberavit de corpore mortis 
hujus? gratia Dei per Jesum Chrstum; cujus ideo sacris 
pedibus acclivis, liquefactam dilectionis igne animam in 
conspectu pietatis ejus per lachrymas effudi. 

Ne reputes ancillam tuam quasi unam de filtabus Belial, 
&c.] Ne me compares animabus diabolica fraude deceptis ; 
quia ex toto corde pcenitentiam agens commissorum ab- 
renuntiavi satan, et omnibus operibus ac pompis illius: 
insuper et jugum Christi suavissimum, quod ille dudum de 
collo suo superbus excussit, unde et Belial, id est absque 
jugo appellari meruit, sedula suscepi. 

Tunc Heli ait et : Vade in pace, &c.] Quam prius ebrie- 
tatis notaverat, modo accepta facti sui sanctificatione bene- 
dicit ; et principes sacerdotum invidi, salutaria coepta deri- 
dentes ecclesiz, velut ebriorum similia spernebant. Quo- 
rum tamen nonnulli postmodum cognita de his divina 
voluntate, annuere credentibus, et auxilium curabant im- 
pendere ; sed et multi ex eis qui Spiritu Sancto loquentes 
apostolos, musto plenos dicebant ; audita ratione veritatis, 
quod prius irrisere myaterium, credentes accipiebant. 

Et abtit mulier in viam suam, et comedit, &c.] Et pro- 
ficiebat ecclesia spe superne pietatis, erecta in fidem 
dilectionemque Christi, qui est via, veritas, et vita; con- 
solatorusque et confortatoriis sacre scripture dapibus 
refecta, nullis exinde pressuris aut blandimentis ab illo 
quem semel agnovit Deo vero, potuit in errorum diversa 
mutari. Parasti enim, inquit, in conspectu meo mensam 
adversus eos qui tribulant me. 

Ei surrexerunt mane, et adoraverunt, &c.| Profectus 
ecclesiz crescentis ostenditur. Prima surgit sola ad oran- 
dum Anna, nec hora qua oratum est exprimitur; nunc 

accepta benedictione sacerdotis surgit mane, nec sola, sed 
cum viro et tota ejus familia precibus instat. Primo in 
paucis ecclesia Dominum quzrebat, at ubi susceperat a 
fidelibus Judzorum doctoribus incrementa fidei, discussis 
jam tenebris gentilitatis, A finibus, inquit, terre ad te 
clamavi; tanta ccelestis muneris gratia redundans, ut 
Ipsum quoque Dominum, videlicet virum suum orans, 
advocatum apud Patrem non dubitetur habere. 

Reversique sunt, et venerunt, &c.| Ramatha interpretatur 
altitudo. Et nos ergo completa oratione, ut postulata 
obtineamus, ut post luctuosam mentis infructuosz sterili- 
tatem, sacrando Deo valeamus virtutum germina proferre, 
non ad supervacua foras agenda, sed ad nostre conscientiz 
fide et veritate sublimata studeamus habitacula reverti. 
Nec sit vultus noster amplius in diversa mutatus, sed in 
eodem quem in oratione conceperit, etiam post lachrymas 
consumptionis ardore et devotione persistat. 

Cap.111. Cognovit autem Elcana Annam uxorem suam, &c. | 
In hac lectione suos ecclesia filios fide conceptos, baptis- 
mate genitos, doctrina ablactatos, conversationis sincerz 
munere commendatos, societati catholicz unitatis, quz ex 
Judzis fidelibus originem ducit, imo ipsi Domino, qui 
ecclesiam regit, cunctis sue vit diebus servituros accom- 
modat. 

Cognovit igitur Elcana urorem suam, &c.| Misertus est 
Dominus locupletandz per suam gratiam ecclesiz gentium, 
et misso per predicatores semine verbi sui, reminisci et 
converti ad se precepit omnes fines terrz. 

Et factum est post circulum dierum concepit Anna, &c.] 
Factum est post illustrationem plurime scientiz spiritualis, 
et virtutum ostensionem, quibus coruscaverunt apostoli 
orbi terre, concepit gentilitas catechizando, et peperit 
baptizando populum Deo credentem, imo creditum suo in 
populo Deum. Utrumque enim-recte fatendum, non solum 
ratio fidei ac veritatis, sed et ipsum Samuelis nomen inti- 
mat. Interpretatur enim, ibi ipse Deus, sive nomen ejus 
Deus. Ibi ipse Deus in populo, qui nascetur, quem fecit 
Dominus. Nomen ejus Deus, cujus videlicet, nisi ejus 

qui ut se semper in suis per gratiam nasciturum signifi- 
caret, ait: Quicunque enim fecerit voluntatem Patris mei, 
qui in ccelis est, ipse meus frater, soror et mater est. Nec 
novum videatur alicui, quod ejusdem Anne et virum et 
filum, Christi typum gestare dixerimus ; quia profecto 
idem Mediator Dei et hominum, sanctz ecclesiz, quam 
gubernat, sponsus simul et filius est ; sponsus, eam semper 
ut credat, speret, amet, adjuvando; filius, nuper in cre- 
dentium, sperantium, amantium corda per gratiam ve- 
niendo. 

Ascendit autem vir Elcana, &c.]| Unusquisque in suo 
sensu abundet. Ascendit Dominus et ecclesia perfecto- 
rum, quz est domus, et sedes ejus, ad offerenda Patri qui 
est in ccelis, suorum vota operum, et manet adhuc domi 
ecclesia in his, qui necdum solido verbi cibo uti possunt. 
Aliqui, acceptis fidei rudimentis, adhuc pueri sensibus 
extant. Aderit autem tempus, cum et ipsi nutrient, et 
secum morante gratia Christi, exercitatos jam sensus ad 
discretionem boni ac mali habere incipiant; dicantque 
cum apostolo, Cum autem factus sum vir, ea que parvuli 
sunt deposui. Jamque sint tales conspectu Domini digni, 
manentesque in vocatione qua vocati sunt apud Deum, et 
sacerdotibus interesse, et que altaris sunt edere, de divi- 
nitatis etiam summe possint audire, legentesque discer- 
nere sacramentis. Talis est omnium credentium in Christo 
profectus: talia converse gentilitatis inter doctos docto- 
resque Judzos, quasi Phenennz filios, extitere primordia. 

Et adduxit eum secum, postquam ablactaverat, &c.| Ad- 
ducit ecclesia suos filios, quibus rationabiliter et sine dolo 
lac ministraret, eosque a puerilibus novi hominis rudi- 
mentis ad perfectiora jam educando provexerat. Adducit 
inquam eos, quos auxiliatrice Christi gratia sensu fortes 
effecit ad societatem eorum qui templum Dei fuerant jam 
per divinz legis observantiam facti. Adducit autem eos 
in personis tribus, conjugatorum scilicet, continentium, et 
doctorum, qui suze vite munditia divinis apti sacrificiis, 
corpora pro Christo mori parata habeant, cor contritum 
mola timoris et spei humiliatumque possideant, et sobrio 

jam calice inebriandi ferventem gratiz spiritualis integra 
mente complectantur amorem. Nam quia amphora men- 
sure genus est, modum amoris, quo proximum quisque, 
sicut seipsum, diligere jubetur, insinuat. Quia vero tres 
modios continet, merito przefatis tribus personis, quibus 
omnis ecclesia constat, aptatur. 

Puer autem erat adhuc infantulus, &c.] Populus gentium 
erat nuper ad fidem conversus, et dederunt martyres non 
paucos, qui unanima devotione pro Christo sanguinem 
funderent, et inseruerunt oleastrum in bonam olivam ; hec 
fecerunt ministri sermonis. 

Et adoraverunt ibi Dominum.] Quod Dominus sine 
remissione jubet orare, et non deficere ; sub Anne figura 
gerit ecclesia, que in initiis votorum suorum, in profec- 
tibus, et in ipsa complexione Domino supplicare non 
desistit. 


IN CAP. II. 


Cap. tv. Exultavit cor meum in Domino, &c.] Sterilis 
quondam, nunc foecunda in Dei laude gaudens ecclesia, de 
mutatione veteris testamenti vel sacerdotii in novum, quo 
et ipsa consecrata est, triumphale carmen insonat. Sed 
querendum juxta literam, quomodo hzc Anna orans dix- 
isse memoretur, cum in toto suo carmine nil penitus 
orasse, sed ne ad Deum quidem verba fecisse, nisi in 
duobus solummodo locis, hoc est: Quia lztata sum in 
salutari tuo; et infra: Neque enim est alius extra te, et 
cztera, omnibus vel docendo vel prophetando, vel Domi- 
num laudando, promere videtur. Intelligendumque aperte, 
omnes actus ejus, qui in divino versatur officio, et omnia 
gesta vel dicta que secundum Deum gerit ac dicit, adora- 
tionem esse reputanda. Si enim hoc oratio solum intel- 
ligatur, quod communiter scimus ; neque Anna his verbis 
orasse videbitur, neque ullus justorum, secundum apostoli 
mandatum, sine intermissione orabit. Si vero omnes 
actus ejus justi, qui secundum Deum vivit, orationes 
putantur, quia justus sine intermissione que justa sunt 
agit; per hoc sine intermissione Justus orabit, nec unquam 

ab oratione cessabit, nisi justus esse desistat; ideo quod 
mater Samuelis non frustra in his etiam que hominibus 
recte loquitur, adorasse perhibetur. Cantet igitur ore 
dilatato leta mater, que prius amaro animo loquebatur in 
corde suo; et dum sua presentia narrat, futura totius 
ecclesiz gaudia preenarret. 

Exultavit cor meum in Domino, &c.] Vere cor exultans, 
vere cornu regni spiritualis habet exaltatum, que non in 
se ipsa, non in rebus caducis et fragilibus, sed gloriatur in 
Domino Deo suo; juxta eum qui dicit, Gaudete, justi, in 
Domino, et omnia cornua peccatorum confringam, et exal- 
tabuntur cornua justi. Non ait, Ipse confringet, ipse 
exaltavit ; sed, Ego confringam, et sic exaltabuntur. 

Dilatatum est os meum super inimicos meos, &c.| Dum 
dilatatur cor meum ad exultandum in Jesu, id est, in 
salutari tuo, dilatatur et os meum super omnes fide? et 
veritatis inimicos, ad confitendum preedicandumque nomen 
ejus; quia et in angustiis pressurarum sermo tuus non est 
alligatus, nec in przeconibus alligatus. 

Nec est sanctus ut est Dominus, &c.| Sanctos quidem ac 
fortes et angelos legimus, et homines; sed quantumcunque 
in sanctitate proficiat, quantumlibet perfectionis acquirat, 
ita sancta fortisque non potest esse creatura, ut Creator; quia 
ille fortitudinis et sanctitatis largitor est, ista susceptrix. 
Quod vero ait, Neque enim est alius extra te, et non addit, 
Creator, vel Dominus, vel aliquid tale ; singulariter eternam 
ejus existentiam designat, quam a creature fragilitate dis- 
tinguens Pgalmista, Mutabis, inquit, ea, et mutabuntur; 
tu autem idem ipse es, et anni tui non deficient. 

Nolite multiplicare loqui sublimia gloriantes, &c.) Judzis 
et gentibus dicitur, sufficiat hactenus de vestra quasi sin- 
gulari gloria superbisse, jam modo transcensa per gratiam 
legis litera, calcatis evangelii veritate gentilitatis errornbus, 
novum Christi testamentum simul fidei, et mandatum 
dilectionis ambo suscipite. Sed et nobis imperatur loqui 
sublimia, sed non multiplicare loqui sublimia gloriantes ; 
hoc est, que sursum sapere et quzrere, non que super 
terram ; verum non plus sapere quam oportet sapere, sed 

sapere ad sobrietatem. Gentilibus precipitur loqui sub- 
limia, unius Dei veri mysteria predicando, et non multi- 
plicare eloquia sublimia, per multa deceptorum nomina 
errando. 

Quoniam Deus scientiarum Dominus est, &c.| Ideo vos 
necesse est altiora vobis non querere, et fortiora vobis non 
scrutari; quoniam fons ac thesaurus sapientiz et scientiz, 
qui docet hominem scientiam, Dominus novit cogitationes 
hominum, quoniam vane sunt. 

Arcus fortium superatus est, &c.] Intentio superba Ju- 
dzorum, qua semper opera legis salvari posse prasume- 
bant, defecit; exercitium artis dialectic, et quasi cir- 
cumflexa ad deridendam fidei simplicitatem, philosophiz 
secularis loquacitas enervata est; cuncta postremo malig- 
norum spirituum jacula ignita, invictz veritatis sunt armis 
obtusa; quia stulta mundi elegit Deus, ut confundat 
sapientes; et infirma mundi elegit Deus, ut confundat 
fortiora. 

Repleti prius pro panibus se locaverunt, &c.| Judi prius 
scripturarum pane vivo refecti, nunc ad convivium boni 
patris, qui reducem filium juniorem grate suscepit, intra 
se dissimulantes, inter spirituales ecclesiz dapes egent, et 
hospites quondam testamentorum, nunc gustantes vident, 
quoniam suavis est Dominus. 

Donec sterilis peperit plurimos, &c.| Esaias exponit, quia 
multi filii desert, magis quam ejus que habebat virum. 
Septuaginta interpretes posuerunt, Quia sterilis peperit 
septem. Saba quippe verbum Hebreum, et septem desig- 
nat, et plurimos. Sed et illius editionis sensus elucet, 
agnoscentibus numerum septenarium, quo est universa 
ecclesie significata perfectio. Propter quod et Joannes 
apostolus ad septem scribit ecclesias, eo modo se ostendens 
ad unius plenitudinem scribere; et in Proverbiis Salo- 
monis hoc antea prefigurans, Sapientia zdificavit sibi 
domum, excidit columnas septem. 

Dominus mortificat, et vivificat, &c.| Mortificat syna- 
gogam, vivificat ecclesiam ; vel eosdem vivificat quos mor- 
tificat ; ut existimemus, nos mortuos quidem esse peccato, 

viventes autem Deo in Christo Jesu. Vel certe juxta illud 
intelligendum, quod ait apostolus: Semper enim nos qui 
vivimus, in mortem tradimur propter Jesum, ut et vita 
Jesu magnificetur in carne nostra mortali. Sed melius 
et sine ulla controversia de Domino fatemur impletum, 
qui mortuus revixit, descendens ad inferna resurrexit. 

Dominus pauperem facit et ditat, &c.] Quos in presenti 
pauperes et humiles spiritu propter se facit, eosdem in 
futuro ditat in se, et sublevat. 

Suscitat de pulvere egenum, &c.) Suscitat a mortuis 
Christum, ne caro ejus videat corruptionem ; et elevat ad 
celos, ne superetur a Judzis persecutoribus, quorum tradi- 
tiones apostolus arbitratur ut stercora. Ipse namque 
egenus, ipse pauper factus est pro nobis, ut nos ejus inopia 
ditaremur. 

Ut sedeat cum principibus, &c.] Hunc versum exponit 
ipse, cum sciscitantibus se his quos pauperes faciebat ut 
ditaret ; humiliabat in terris, ut sublevaret in ccelis ; quid 
mercedis habituri essent in futuro; respondit, Cum sede- 
rit Filius hominis in sede majestatis suz, sedebitis et vos 
super sedes duodecim, judicantes duodecim tribus Israel. 
It Salomon in laude fortis mulieris, id est ecclesiz, vel 
cujusque anime electze: Nobilis, inquit, in portis vir ejus, 
quando sederit cum senatoribus terrz. 

Domini enim sunt cardines terre, &c.| Non solum pro- 
montoria rupesque prealtas ad defensionem terreni orbis 
contra fervorem marinz tempestatis opposuit, verum mul- 
to magis pro conservando ecclesiz su statu, ne hanc ulla 
turbid persecutioni unda dejiceret, fixa fidelium suorum 
ac fortia corda locavit. Eosdem ergo cardines orbem 
terre portantes, supra principes in thronis sedentes appel- 
lat. Et recte; quia quanto nunc humilius portant, et 
defendunt instantius, tanto tunc sublimius judicant. 
Horum cardinum qui domini sint, et non sua virtute 
muniti, et beatus Job meminit, dicens de Domino: Sub 
quo curvantur qui portant orbem. Qui ut invalidorum 
valeant firmiter onera sustentare, invicte fortitudini non 
cessant humilia colla submittere. 

Pedes sanctorum suorum servavit, &c.| Actus piorum 
sensusque, quibus ad perfectiora quasi gradatim proficiunt, 
ab impiorum defendit insidiis; et idem impii tenebrosis, 
quas bonis tendere, peribunt in machinis. Unde quidam 
sanctorum Servatori pedum suorum gratias agendo decan- 
tat: Exultabo in salutari tuo, infix sunt gentes in interitu 
quem fecerunt, &c. 

Quia non in fortitudine sua roborabitur vir.| Ad superiora 
respicit. Idcirco impios, qui sua virtute fidentes, auxi- 
lium divinum querere despiciunt, in tenebris conticere, 
hoc est, ab agenda ceca impietate tandem damnatos silere 
oportet ; quia non in fortitudine propria, sed in auctoris 
sul gratia roborabitur, quicunque vir appellari recte desi- 
derat. 

Dominum formidabuni adversarii ejus, &c.| Aperte dis- 
tricti et ultimi judici diem tremendum prenuntiat; in 
quo quia Dominum formidabunt adversarii ejus, jam modo 
necesse est, nondum visum illum humiliter formidemus, 
ut tunc ejus visa majestate gaudeamus. Sed et hodie 
Dominus ad struendam pravorum contumaciam, de celsis 
luminosisque scripture sanctz paginis, quos Spiritus ejus 
ornavit, intonat. _ 

Dominus judicabit fines terre.) Certum est Dominum 
non solum fines terrz, sed etiam mediterraneas regiones 
judicare. Sic ergo dictum est, Judicabit fines terrx; ac 
si diceretur, Etiam fines terrze ; quia non est qui se abs- 
condat a calore ejus. Sed melius intelligitur fines terre, 
extrema vel uniuscujusque hominis vel totius mundi tem- 
pora dicere; quia qualis de corpore quis exierit, talis 
offeretur districti judicis examini. 

Et dabit imperium regi suo, &c.| Post ultime examina- 
tionis discrimen, regnum Christi, quod infideles modo 
despiciunt, ostensa divinze majestatis suz gloria, sublime 
monstrabit. Cornu autem Christi non solum unigeniti Filii 
Dei, verumetiam uniuscujusque electi ejus non inconveni- 
enter accipitur. Unde ista ipsa in capite hymni hujus, 
quo toto juxta nomen suum gratiam Dei mirifice commen- 
dat, ait: Exaltatum est cornu meum in Deo meo. Omnes 

quippe unctos ejus chrismate, recte Christos appellamus, 
quod tamen totum cum suo capite corpus unus est Chnis- 
tus; nunc ex parte peregrinus in terra, tunc autem totus 
celesti sublimandus in patria. Recole hymnum beatze 
Mari, et vide que similia de judiciis et gratia Dei pro- 
phetz mater et Domini, mulier et virgo sensennt. 

Cap. v. Et abiit Elcana Ramatha in domum suam, &c.} 
Hzc lectio docet, devolutis ad pejora post incarnationem 
Domini Judzorum doctoribus, ejusdem in ecclesia Domini 
et Salvatoris magnalia totum diffamanda per orbem. 

Alnit igitur Elcana Ramatha in domum suam, &c.| Voca- 
ta nuper ad fidem ecclesia gentium, quod nativitatem 
beati Samuelis significare diximus, abit possessio Dei, 
que est cozterna ejus sapientia, Christus, ad illustranda, 
sicut semper sanctorum suorum celsa corda fidelium et 
angelorum et hominum, que sunt domus ejus supra 
petram fidei fortissime contra inferi portas erecta. Ipse 
autem vocatus ad fidem populus, cernente etiam Judaico, 
et admirante sacerdotio, Christi jussis humiliter quasi se 
semper conspicientes serviebat. 

Porro filit Heli, filit Belial, &c.| Fil sacerdoti Judaici, 
filii cwci luminis, sive absque jugo (utrumque enim Belial 
sive Beliar sonat) extitere, quotquot Christi doctrinam 
nesciebant; non divinz legis jussa, sed suarum statuta 
traditionum sequentes. 

Sed quicunque immolasset victimam, veniebat puer sacer- 
dotis, &c.| GQuicunque vitam suam eo tempore Domino 
consecrare decrevisset, veniebant discipuli Scribarum, Pha- 
riseorum, et principum sacerdotum, dum carnales ejus 
consuetudines superne devotionis igni decoqui inciperent, 
et habebant rapacem mundi cupiditatem in operibus suis; 
cujus tridentem morsum describens apostolus Joannes ait, 
Quia omne quod in mundo est, concupiscentia carnis est, 
et concupiscentia oculorum, et superbia vite. Et hujus 
exempla, vel etiam doctrinas terrenz cupiditatis mittebant 
in qualecumque audientis cor, id est, sive docibile, sive 
tardioris et angustioris ingenii, sive infirmum ac fragile, 
seu paticns adversi, sive efficax dicendi, seu rusticum, 

minusque sonorum, quod varietate minoris majorisque 
ferrei, senei, sive testei vasis distinguitur ; parvumque quem 
huper quisque conceperat divini amoris calorem pessimo 
attactu polluentes, non id qubd lex statuit preedicandi 
premium expectabant, sed contra quod Deo debebatur, 
obedientize munus sibi fieri cogentes ; qua profecto fusci- 
nula pravissima etiam nunc in ecclesia sacras hostias 
attaminant, quicunque accepto fidei mysterio, vel etiam 
ministerio verbi sua querunt, non quz Jesu Christi. 

Etiam antequam adolerent adipem, &c.| Tantum nequitia 
Pharisaice deceptionis progressa est, ut etiam antequam 
gratissimz Deo dilectionis pingue munus offerendum 
docerent, quod ante ceteras virtutum hostias ei singulare 
debet in ara cordis immolari, suum divino cultui przfer- 
rent obsequium; dicentes miseris auditoribus, ut suze 
quisque concupiscentiz carnalis illecebras, non etheree 
caritatis flamma Deo dignez consumerent, sed in Conditoris 
injuriam minus castigatas pro libitu carnalium impende- 
rent preceptorum. Hac autem suis auditoribus improbi 
non verbis, sed rebus ipsis dicebant. Quorum simillima 
hodieque per magistros et sacerdotes ecclesiz fieri utinam 
nesciremus. 

Erat ergo peccatum puerorum grande nimis, &c.| Erat 
peccatum Scribarum et Phariszeorum grande nimis coram 
Domino, tametsi coram hominibus se per hypocrisin justi- 
ficantium ; quia ipsi homines cum essent, rescindebant pre- 
ceptum Dei per traditiones suas ; vel certe tollentes clavem 
scientiz, et ipsi non introibant, et volentes intrare prohi- 
bebant. Si autem grande nimis peccatum coram Domino 
commisere pueri, qui pecualium victimarum carnes indigne 
tractabant; quid putas eos mereri poenarum, qui stultitia 
puerili Filium Dei conculcaverint, et sanguinem testamenti 
zterni pollutum duxerint? Qui accipientes non dijudicant 
corpus Domini, id est, a communium viliumque esca- 
rum perceptione, ccelestis vitz mysterium minime dis- 
cernunt. 

Samuel autem ministrabat ante faciem Dei, &c.] Ephod 
Hebraice, Latine superhumerale vel superindumentum dici- 

cc2 


388 ALLEGORIGA EXPOSITIO 


tur; cujus nominis vestimentum ex auro, hyacintho, pur- 
pura, coccoque bis tincto, ac bysso retorta contextum, solis 
pontificibus concessum, Exodi scriptura commemorat. 
Verum idem lineum sacerdotibus, Levitis, ac ceteris qui- 
busque usibile, et hic Samuelis, qui Levita fuit, et infra 
sacerdotum, quos eccidit Saul, ac David coram arca Do- 
mini ludentis, exempla testantur. Neque enim unzvitas 
octogintaquinque pontifices, sed minoris gradus potuit 
habere sacerdotes. Typice autem Ephod varii coloris, 
multifariam in viro sancto virtutum gratiam monstrat. 
Lineum vero, quod de terra procreatum, longo jam exer- 
citio suum pervenit ad decorem, candidissimam caste 
carnis mortificationem designat. Ministrabat ergo Samuel 
ante faciem Domini, puer accinctus ephod lineo; minis- 
trabat Christus nostra infirmitati humilis in homine, cor- 
pus animamque semper ab omni vitiorum sorde mundissi- 
mam gestans. Non enim peccavit, nec malum coram Do- 
mino fecit: Qui sine iniquitatibus conceptus est, et sine 
delictis peperit eum mater sua. Ministrat populus Chris- 
tianus Christo, carnem suam crucifigens cum vitus et 
concupiscentiis, castigansque corpus suum, et servituti 
subjiciens. 

Et tunicam parvam faciebat ei mater sua.| Non solum 
castam et ab omni peccato liberam, sed et humilem per 
omnia Dominus carnem suscepit; quam ei facit ecclesia, 
vel qui talem eum recte et saluberrime credit, vel quia 
non ignobile membrum ecclesiz virgo, de qua ipse natus 
est, priefulget. 

Quam adferebat statutis diebus, &c.] Et ecclesia nun- 
quam a Christo deserta, quem secum in occulto habet 
omnibus diebus usque ad consummationem seculi, so- 
lemnibus missarum diebus ad immolandum ascendens, 
carnis ejus et sanguinis in vino ac pane secum mysteria 
defert. Verum et populo, quem Christo parit ecclesia, 
humilitatis habitum facit, quam per singularum incre- 
menta virtutum secum adfert, cum gratia Christi ad altiora 
proficiens, ut Patri luminum gratiarum vota rependat. 
Heec est vestis illa nuptialis, qua juxta evangelii parabolam, 

omnis qui solemnia regni ccelestis intraverit, opus habet. 
Hanc et ipse Regis magni Filius, spiritualium auctor sacra- 
torque nuptiarum, primus induit; qui procedens tanquam 
sponsus de thalamo suo, humiliavit semetipsum, factus 
obediens usque ad mortem. Quam profecto tunicam 
schemate parvam, sed virtute maximam, nec in ipso mortis 
suze tempore scindere permisit eos, a quibus mortem sus- 
tinuit ; quia ipsum quo ad mortem usque pervenit humili- 
tatis exemplum, et in morte servavit. 

Et benedixit Heli Elcane et uxori ejus, &c.] Benedixe- 
runt Christo ecclesiz, conversi ad fidem sacerdotes Judz- 
orum, de quibus scriptum est: Multa etiam turba sacer- 
dotum obediebat fidei. Benedicendam in Christo ecclesiam, 
verbique semine multiplicandam per gentium nationes 
plerisque suis in typis sacerdotium vetus significat, et 
quasi tropice Christo loquitur: Reddat tibi Deus Pater 
credentes ex gentibus; ipsi enim sunt semen, cui benedixit 
Dominus. Pro foenore quod commodasti Domino, id est, 
pro illo singulariter sancto homine, quem de_ virgine 
assumptum, unam tecum Christi personam, id est, Dei 
nomen habere voluisti. Nam si non foenus Domino sanc- 
tum percepisset, nemo semen de foemina sterili putaret 
esse sperandum. Hoc est, si non homo per Deum glori- 
ficatus ad dexteram Patris sederet, nequaquam misera 
gentilitas, et praevaricationis suze conscia, ad multiplica- 
tionem seminis Abrahez potuisset pertingere. At dum 
Christus humani generis primitiz Deo Patri commodatus 
est, datur exemplo ejus fidelibus spes salvandi per illum, 
vivendi in illo, moriendi pro illo, resuscitandi ab illo, et in 
zeternum regnandi cum illo. Potest et ita dici, quod 
ecclesia pro foenore quod Domino commodavit, semen ab 
illo meruit, cum pro populo, quem fidelem Domino devo- 
tumque obtulit, ampliora, per mundum missis_ predica- 
toribus fidei, et devotionis dona suscepit; quze in quibus- 
cunque gentibus audito Dei verbo obedire neglexit, pro 
non dato fcenore verbi Domino, repulsis a se doctoribus, 
seminis sancti multiplicationem habere nequivit. 

Ditavit ergo Dominus Annam, &c.) Dedit Dominus 

ecclesiz Spiritum gratiz suz, quo ipsa foecundata genuit 
ei sobolem spiritualem, partim ad indaganda vel predi- 
canda Sanctz Trinitatis sacramenta potentem, partim cum 
perfecto Dei et proximi amore sua simplicitate contemp- 
tam; quia suscepta ad tempus a Christo incarnationis 
humilitas, magni habita est apud Patrem; a quo omnis 
qui se humiliat, exaltabitur. Unde et in omnem terram 
exivit sonus eorum, et in fines orbis terre verba eorum. 

Cap. vi. Heli autem erat senex valde, &c.| In hac lectione 
mystice senescente et occasuro Judaismo, Christi per evan- 
gelium fama crebrescit. Heli ergo senectus multa, tempus 
prope finiendi sacerdoti legalis insinuat. Quod enim 
antiquatur et senescit, prope interitum est. 

Et audivit omnia que faciebant filit sui, &c.| Non parva 
nec uniformis filiorum Heli transgressio, que et divinam 
religionem et dilectionem proximi maculare non timuit. 
Supra namque legitur, quia de carnibus sanctis, non quod 
statutum in lege, sed quod sibi erat libitum, preesumpse- 
rint; quia priusquam Deo sacer adeps adoleret, partem 
sibi de hostia quam comederent preesumpserint ; quia cru- 
dam ab offerentibus carnem, quam sibi accuratius para- 
rent, rapuerint ; quia populum Domini transgredi fecerint ; 
et quod maxime horrendum est, in contemptum Creatoris, 
cuncta quz diximus egerint. Sed nunc quod fraternitatem 
lederet additur ; quia mulieres populi, que ad orandum 
confluebant, polluerint ; et infra, quod omnium malorum 
summa est, annectitur, qui nec correpti a Patre poenitue- 
rint. Hec enucleatius diximus, ut per singula, lector, quid 
caveas memineris. Verum quod restat typica in parte 
complendum, sacerdotum doctorumque est, et vigilare in 
Domino, et ad vigilandum cezteros excitare, dicentes : 
Evigilate, justi, et nolite peccare. Sed et doctores mali 
dormiunt, et hoc cum mulieribus que observant ad ostium 
tabernaculi, quando pellicentes animas instabiles, nec ipsi 
intrant, neque eos qui volunt vite ostium intrare permit- 
tunt. Tale erat quondam periture scelus Phariseze fac- 
tionis ; tale est et nunc in falsis professoribus Christianese 
religionis. 

Et dixit ets: Quare facitis res hujuscemodi, &c. ?| Corri- 
puit delinquentes filios Heli, sed non audierunt. Et ipsa 
veteris institutio sacerdotii, suos ministros jubet esse per- 
fectos; sed Scribe, Phariszi, et principes sacerdotum 
improbi, paternam suz legis ac sacerdotii vocem perituri 
contemnebant. Verum juxta literam non _ negligenter 
intuendum, quod cormipuit quidem filios Heli; sed quia 
juxta correptionem spernentes, ut debuerant, abjicere 
supersedit, una cum ipsis disperit. Quid ergo nos miseri, 
quid nostri similes merentur, qui gaudent ad vitia, qui 
emendare non audent, qui conscientiam sui metuunt; et 
quod cunctus populus clamitat, nescire se simulant ? 

Si peccaverit vir in virum, &c.| Utrumque ad filios Heli 
referendum. Peccavit enim in virum, cum sacerdos uxo- 
rem viri alterius religionis gratia venientem constupravit ; 
sed hoc digna pcenitudine subsecuta dimittere poterat 
Deus. Non solum autem hoc factum est, sed et majori 
miseria peccavit vir in Dominum, cum idem sacerdos for- 
nicatione contaminatus, ad altaris sacrosancta mysteria 
non solum indigne tractanda, sed et indignus accessit. Et 
quidem ternbilis contra hujusmodi presumptores Heli 
sententia personat, sed multo terribilior ipsius judicis 
sermo, qui dicit: Quicunque dixerit verbum contra Filium 
hominis, remittetur ei; qui autem dixerit contra Spiritum 
Sanctum, non remittetur ei, neque in hoc seculo, neque in 
futuro. 

Puer autem Samuel proficiebat atque crescebat, &c.| Se- 
nescente et deficiente Heli, puer Samuel proficiebat atque 
crescebat ; quia reprobatio quidem fit preecedentis man- 
dati propter infirmitatem ejus et inutilitatem; nihil enim 
ad perfectum adduxit lex, introductio vero melioris spei, 
per quam proximamus ad Deum. 

Cap. vir. Venit autem vir Dei ad Heli, &c.| Hec lectio 
non figuris rerum, sed apertis prophetiz dictis, totum 
illud vetus sacerdotium, quod de semine Aaron, novo 
Christi sacerdotio, quod nunc in ecclesia geritur, docet 
esse mutandum. 

Numquid non aperte revelatus sum, &c.?| Non hec de 

proximo patre Heli, qui in illa AXgyptia servitute fieri non 
potuit, loquitur; sed de ipso Aaron, cujus domui reve- 
latus est in AXgypto, quamque inde eductam omnibus 
tribubus Israel sacerdotii jure pretulit. 

Et dedi domui patris tui omnia, §c.] Omnia de sacrificiis 
populi, quzecunque sacerdotes accipere decebat, filiis Aaron 
patris tui, quia eos in sacerdotium elegi, preebui. 

Et magis honorasti filios tuos quam me, &c.| Non contenti 
parte quam vobis concessi, etiam primitias, que mihi 
debebantur, accipere tentastis ; quod et de tempore, et de 
portione sacrificiorum potest intelligi; quia antequam 
adeps incenderet, optima quzque sibi de victimis come- 
denda presumebant, sicut supra lectum est. 

Propterea ait Dominus Deus Israel: Loquens loquutus 
sum, &c.| Queeritur qua ratione mutetur, quod promissum 
est perpetuo mansurum; sed recole sacerdotium Aaron 
umbram eterni fuisse sacerdotii, et promissionem zterni- 
tatis; intellige non ad umbram, sed ad umbratam pertinere 
veritatem. Ne enim umbram figuramque putares sempi- 
ternam, ipsa quoque debuit ejus mutatio prophetari. Quo- 
modo et’ de regno Saulis intelligendum, quod dictum est, 
Quod si non fecisses, jam nunc prepararet Dominus reg- 
num tuum super Israel in sempiternum. De quo oppor- 
tunius suo loco tractabitur. 

Nunc autem dicit Dominus, Absit hoc a me, &c.| Mutans 
tempora, non mutans consilia Dominus, et electos ex gen- 
tibus in sacerdotium sibi spirituale conquirit, et contem- 
nentes se filios Aaron, omni prorsus officii sacerdotalis 
ordine privat. 

Ecce dies veniunt, et precidam brachium tuum, &c.] Pra- 
sto sunt hi dies, nullus jam de Aaron stirpe sacerdos eli- 
gitur; sed przecisa est gloriatio sacerdotii legalis, non in 
Heli solius, sed in totius successione Levitici generis ; 
adeo ut ne minoris quidem ordinis sacerdos, qui presbyteri 
Grace, id est, seniores appellantur, quisquam ibi que- 
rendus arbitretur. Unde manifestius Septuaginta inter- 
pretes transtulerunt, Et non erit tibi senior in domo 
mea, quia senescunt quidem corporis xtate de illa tribu 

innumeri, sed in domo Domini presbyter gradu non 
donati. 

Et videbis emulum tuum in templo, &c.| Videbunt pos- 
teri tui populum gentium, in fide que est, dilectum de 
templo utentem spiritualiter scripturis et promissionibus 
Israel. 
Veruntamen non auferam penitus virum ex te, &c.| Non 
est filiis Aaron, tametsi multum graviterque in Domini 
nece peccantibus, poenitentize locus interdictus; sed si qui 
volunt ex eis, veniant poenitentes ad ecclesiam, Christi 
altario participent, ceteris in suz perfidiz atque invidiz 
ceecitate manentibus, in cujus exemplum piz dispensa- 
tionis, pereunte cum filiis Heli, non est penitus ablatus ex 
eo vir ab altario Domini. Nam et in diebus Saul, Abias, 
nepos Phinees filii ejus, sacerdotio functus scribitur. 

Et pars magna domus tue morietur, &c.| Pars magna 
domus Heli ad virilem ztatem veniens mortua est, quando 
prodente Doeg Idumzo, octogintaquinque sacerdotes sunt 
pariter Saulis furore trucidati. Sed et hodie maxima 
domus ejusdem portio, cum ad intelligibiles annos venerit, 
perfidiz suz mucrone vite przmia perdit. 

Hoc autem erit tibi signum, &c.| Hec ad Heli et Sa- 
muelem pertinent, quia et hujus filiorum mors, et illius non 
de genere Aaron in sacerdotem electio, mortem non ho- 
minum, sed ipsius veteris sacerdotii significat, novique 
substitutionem, in quo Christus est in ecclesia sacerdos in 
zeternum secundum ordinem Melchisedech. Quod autem 
ait Dominus, Qui juxta cor meum et animam meam 
faciat; non arbitreris animam habere Deum, cum sit con- 
ditor anime; sed ita hoc de Deo tropice, non proprie 
dicitur, sicut manus et pes, et alia corporis membra. Et 
ne secundum hoc credatur homo in carnis sue effigie 
factus ad imaginem Dei, adduntur et aliz, quas utique non 
habet homo, et dicat Deo: Sub umbra alarum tuarum 
protege me; ut intelligant homines de illa ineffabili natura 
non propris, sed translatis rerum vocabulis ista dici. 

Et edificabo et domum fidelem, &c.; Domus fidelis, quie 
sacerdoti fideli super petraee fundamentum a viro sapiente 

construitur, ecclesia est; quz ambulavit coram Christo 
cunctis diebus vitz przesentis, neque unquam porte infer 
optimum ejus retardare prevalebunt incessum. Et pulchre 
dicitur, Ambulabit cunctis diebus ; quia cum transacto la- 
bentium dierum excursu venerit, melior dies una 1n atrus 
ejus super millia, benedictionemque dederit, qui legem dedit, 
non habet ista domus quid ultra proficiat, ambulans de 
virtute in virtutem ; quia videbit Deum deorum in Syon, 
laudabitque eum beata in domo ejus, imo et ipsa domus in 
zternum. Neque enim facile Samueli fidelis domus edi- 
ficata potest intelligi, cujus filii post avaritiam declinasse, 
neque in viis illius ambulasse referuntur, nisi forte domus 
ejus plebs quam regebat, accipienda putetur, de qua scrip- 
tum est: Et requievit omnis domus Israel post Dominum. 
Et ambulasse coram Christo Domini, vel ipso Domini 
coram Samuel, vel ipse Samuel, Saul sive David inter- 
pretur. 

Futurum est autem, ut quicunque remanserit tn domo tua, 
&c.] Et aliquanti quotidie non solum de sacerdotali, sed et 
de omni tribu Israel, et cunctz simul in fine mundi reli- 
quiz gentis ipsius, ut reconciliari Deo possint, veniunt ad 
ecclesiam ; et reprobatis victimarum carnibus, verbum 
consumans et brevians salutiferze confessionis, et panem 
sacrificii spiritualis offerunt. Argentum quippe verbum 
confessionis fidei, nummus autem brevitatem ejyusdem con- 
fessionis, que in symbolo continetur, exprimit. Quod 
autem iste vir Dei, qui officio suo propheta esse ostenditur, 
ait, Quicunque remanserit in domo tua; hoc est quod 
Esaias ait, Reliquiz salve fient. Et apostolus Helis verba 
commemorans, Sic ergo, inquit, et in hoc tempore reliquiz 
secundum electionem gratiz salve fact sunt. 

Dicatque, Dimiite me, obsecro, ad unam partem sacer- 
dotalem.| Ad ipsam plebem significat, Christo sacerdote 
preclaram ; cui Petrus ait: Vos autem genus electum, 
regale sacerdotium. Quod autem addit, Ut comedam buc- 
cellam panis ; etiam ipsum sacrificii genus eleganter ex- 
pressit, de quo dicit sacerdos ipse: Panis quem ego dabo, 
caro mea est, pro mundi vita. Quia enim dixerat superius, 

dedisse cibos domui Aaron de victimis veteris testamenti, 
quz fuerant sacrificia Judeorum ; ideo hic dixit, Postulan- 
dum ad comedendum buccellam panis, quod est in novo 
testamento sacrificium Christianorum. 

Cap. vit. Puer autem Samuel ministrabat Domino coram 
Heli, &c.| In hac lectione Dominus cerimonias sacerdotii 
legalis, et priusquam eas ipse per suam passionem consum- 
maret, Phariszorum traditionibus jam corruptas, ostendit 
omnibus modis esse mutandas, credente mox in eum et 
confitente Juda, quia Deus visitavit plebem suam. 

Puer autem Samuel ministrabat Domino coram Heli, &c.] 
Puer qui natus est nobis in carne cernentibus Judeorum 
sacerdotibus, per se perque suos evangelizantes discipulos 
ecclesiz primitive sua dona ministrabat. Et sermo Do- 
mini erat eo tempore sui raritate pretiosus; quia messis 
quidem multa, operarii autem erant pauci. Nec erat Pha- 
riszeus, Scriba, vel sacerdos, qui visiones occultas, et dicta 
prophetarum manifesta populis expositione reseraret. 

Factum est in die quadam, Heli jacebat in loco suo, &c.] 
Lucernam Dei pro dignitate gradus Heli cognominat. 
Lucernam autem per significationem recte sacerdotium 
vetus accipimus, in nocte quidem sub umbra servientis 
populi pernecessarium, sed aspirante die nove gratiz re- 
movendum. Quia enim lucerna nocte clausis tantum in 
domibus lucens, latius spargere radios sui fulgoris non 
sufficit ; sol autem exortus adeo cuncta foris intusque per- 
lustrat, ut etiam ipsum lucerne jubar minus utile, imo 
extinguibile reddat ; non immerito hec legali scientize, que 
uni tantum Judzz domuli, quasi intus clausa fulgebat, 
ceteris extra gentibus quasi czci noctis horrore depressis, 
ille comparatur evangelio ; quod post illustratam Judzam, 
etiam longas gentilitatis depelleret umbras. Quomodo 
autem lucernam sol oriens celaret, vel etiam extingueret, 
ostendit apostolus, qui de litera et spiritu loquens ait, 
Nam nec glorificatum est quod claruit in hac parte, 
propter excellentem gloriam. Si enim quod evacuatur, 
per gloriam est, multo magis quod manet, in gloria est. 

Heli ergo jacebat in loco suo, et oculi ejyus caligaverant, 
nec videre poterat lucernam Dei, antequam extingueretur 
sacerdotii veteris ac legis cui serviebat dignitas; quz 
vigilare, stare in fide, viriliter agere, et confortari debuerat, 
tempore jam Dominic incarnationis, a prima sui status 
alacritate degenerans, quasi senio lassescente torpebat ; nec 
dum quz Christi sanguine consummata, maxima jam ex 
parte per deuteroses Phariszeorum, veri sensus erat luce 
privata. 

Samuel autem dormiebat in templo Domini, &c.] Dominus 
inter predicandum ministrandumque spiritualia mortali- 
bus, suspensum ab exterioribus oculum mentis in superne 
atque intimz lucis contemplatione defigebat. Templum 
quippe a contemplando, ubi et divina et ccelestia sacra- 
menta, dictum perhibent; ubi est arca Dei, id est gloria 
summe Trinitatis, divini totius sola conscia secreti. Unde 
loquitur in Psalmo: Providebam Dominum coram me 
semper ; quoniam a dextris est mihi, ne commovear. 

Et vocavit Dominus Samuel, &c.| Arduum dicendi genus, 
quomodo ex tempore vocet filium pater ad cognoscenda 
sul secreta judicii ; seque ille adesse respondeat, qui ante 
tempus natus ex Patre loquitur: Omnia mihi tradita sunt 
a Patre meo. Et: Omnia quzcunque habet Pater, mea 
sunt. Sed humano sezpe more scriptura de Deo, imo ipse 
de se in scripturis Deus loqui consuevit, juxta illud evan- 
gelii: Neque enim a meipso loquor, sed sicut audio judico ; 
et omnia quzcunque audivi a Patre meo, nota feci vobis. 
Itemque in Genesi dixit Deus: Faciamus hominem ad ima- 
ginem et similitudinem nostram. Vocatus ergo Samuel a 
Domino, respondit: Ecce ego. 

Et cucurrit ad Heli, &c.] Vocatus a Patre Christus, qui 
in illo erat semper, ad contemplanda perpetuze sue mira- 
cula majestatis, respondet se zterna prasentia apud Patrem 
divinitus esse mansurum; et inter hac repente apparens 
humanitas in carne, loquitur Judzorum magistris: En ipse, 
quem tanto tempore quezrebatis, et in carne venire deside- 
rabatis, qui precibus votisque fidelium crebro ad salutem 
mundi vocabar, adveni ego ipse, qui loquebar, ecce 
adsum. 

Qui dixit, Non vocavi, &c.| Negant se Scribe et Phari- 
szei Christi quesisse adventum; cujus nativitate audita, 
non solum Herodes rex turbatus est, sed et omnis Hiero- 
solyma cum illo. Reversumque in templo dormire pre- 
cipiunt, quem a se discredendo repulsum, ad intuenda 
puerum patris arcana remittunt. Quem tamen juvenem, 
hoc est post tricesimum etatis annum, Dei Filium per 
nonnullos de suo numero credentes intelligunt. Et hoc 
est Heli post tertium Samuelis ad se adventum intellexisse, 
quia Dominus vocaret eum; post tertiam annorum ejus 
decada Judzos cognovisse, et credidisse, quia Jesus est 
Christus Filius Dei. 

Et adjecit Dominus vocare rursum Samuel, &c.| Non 
pigeat nos iterare tractando, quze nec Dominum loquendo, 
nec historicum piguit iterare scribendo. Vocat Deus Pater 
Deum Filium, non sicut homo hominen, pulsato verbis acre 
de loco ad locum vocando; sed hunc invisibili przesentia in 
se perpetuo manentem, etiam cum in terris hominem ges- 
taret visibilibus signis ostendendo. Et quia Samuel ibi, 
ipse Deus, vel nomen ejus Deus interpretatur ; possumus 
et hoc recte dicere, quia Dominus Samuel vocaverit, quando 
Filium Pater incarnatum, miraculis Deum verum demon- 
stravit, et ille responderit, Ecce ego. Cui idem Filius 
dixit: Ego in Patre, et Pater in me est. 

Et dixit, Ecce ego, &c.| Notet diligens lector, non eun- 
dem semper allegoricz interpretationis, quem ordinem esse 
veritatis historic ; sed modo pari, modo dispari, modo 
contrario ad invicem statu conversari. Pari quidem, ut 
Samuelis pueritia simplex, et torpens czcitas Heli, Domini 
Salvatoris humilitatem, et perfidam Judzorum stultitiam 
signat. Dispari autem, ut dubia Samuelis verba dicentis, 
Ecce ego, quia vocasti me; veram certamque Christi in- 
carnationem premonstrant. Contrario, ut inferius, pec- 
catum David in sermone Uriz misericordem Christi gra- 
tiam, qua gentes est salvare dignatus, insinuat. 

Porro Samuel necdum sciebat Dominum, &c.| Porro Sal- 
vator, cujus nomen Deus, necdum agnitus est a carnalibus, 
omnia Patris semper nosse secreta, neque antequam bapti- 

zaretur, vidit et testimonium perhibuit Joannes, apertos ei 
ceelos, et vocem Patris super eum factam fuisse de sursum. 
Sic ergo more sanctez scripture infantilis beati Samuelis 
ignorantia occultata in carnis infantia, Filii Dei sapientiam 
demonstrat. Neque enim frustra dictum est, Quia in ipso 
sunt omnes thesauri sapientiz absconditi, videlicet in fide- 
libus, manifestari credentibus. 

Et adjecit Dominus, ef vocavit adhuc Samuel tertio.] 
Tertio Dominus vocat Samuel, tertio consurgens ipse 
venit ad Heli, et qui se vocaverit dicit. Tertio Filium 
Pater in carne visibilem, signis Deum invisibilem monstra- 
vit ; in infantia videlicet, in pueritia, et in juventute. In 
infantia quippe, cum pastoribus et magis attestantibus per 
angelum stellamque radiavit. In pueritia vero, cum anno- 
rum x11. factus, in templo sapientia divina preditum mon- 
straret; ubi ipse dixit inter czetera, Quia in his que Patris 
mei sunt, oportet me esse. Porro in juventute, cum bapti- 
zatum Pater ipse de ccelis sua voce signavit, dicens: Hic 
est Filius meus dilectus, in quo mihi bene complacui. At 
in singulis his quibus Dei Filius a Deo Patre declaratur, 
ipse se Filius hominibus hominem mortalem mortalibus 
offerens, adesse se, qui diu quesitus, expectatus, et deside- 
ratus fuerit, indicavit. 

Intellexit igitur Helt, quia Dominus vocaret puerum, §c.] 
Tandem post multa a Domino facta et dicta magnalia, post 
Baptiste Joannis expleta preeconia, intelligunt sacerdotes, 
Scribze, et Phariszi, quia Jesus, qui in veritate carnis puer 
natus est nobis, ipse in veritate sempiternz deitatis pater- 
norum sit summis contemplator arcanorum ; moxque an- 
nuentes agnite fidei supernum illum, gaudia quibus nun- 
quam abest, contuenda petere, et que hominibus humanitus 
narrare debeat, a Deo Patre divinitus cupiunt audire, ac 
more amantium que facienda norunt, ipsi ut fiant admo- 
nent, quomodo nos szpius et ipsum Deum, et angelos 
quod facturos scimus, ad ostendendam nostre mentis 
devotionem, ut cito et instanter faciant, quasi annuentes 
hortamur. Dicimus namque homines de terra: Exsurge, 
Deus, et Judica causam tuam. Excita potentiam tuam, et 

veni. Benedicite Deum, omnes angeli ejus; et innumera 
hujusmodi. 

Et dizxit Dominus ad Samuel, Ecce ego facio verbum 
in Israel, &c.] Que propheta superius ad Heli de judi- 
canda domo ejus, hoc est, de abjicienda illius, et Samuelis 
substituendo sacerdotio preedixit, eadem ipse Samuel facto 
ad se Dei oraculo cognoscit, eidemque Heli renuntiat; 
quia quz prophetarum preeconia definiendo veteri, et in- 
troducendo novo, hoc est Christi ecclesia, sacerdotio pre- 
cinuerant, eadem ipse Christus in carne conversatus, a 
Patre certius audita in occulto, qui mortalium non est 
accessus, palam Judzorum primatibus et aperta voce re- 
velat. 

Idcirco juravi domui Heli, &c.| Domus Heli juxta lite- 
ram non victimarum sanguine, quas filiorum ejus iniquitas 
polluebat, expiari potuit, sed sanguine tamen est expiata 
martyril, quando tot sacerdotes stirpis illius in civitate 
Nobe paterne hospitalitatis gratia sunt insontes extincti. 
Juxta vero consequentiam allegoriz, iniquitas domus 
Heli, imo totius domus Israel, nullo hostiarum vel mune- 
rum bone actionis genere valuit ad integrum mundari, 
donec veniret Agnus Dei, qui tollit peccata mundi. Solus 
etenim sanguis Jesu Christi Filii ejus mundat nos ab omni 
iniquitate. 

Dormivit autem Samuel usque mane, &c.] Manebat Do- 
minus in secreta quiete cum Patre, cum quo invisibiliter 
omnia disponere et gubernare non cessat, expectans quando 
depulsa nocte vitiorum, virtutum hostia panderet, quando 
legis umbra decedente, veritatis evangelicz lumina resera- 
rentur, et statim ubi in corde cujuspiam afflante Sole Jus- 
titi, fidei conspiciebat jubar exortum, aperiens ampliora 
sul Spiritus dona, perpetuze domus in celis sperandum 
promittebat ingressum. Quod non solum tunc in Judzis, 
sed et in nobis usque hodie geritur: quicunque enim gra- 
tiam Christi aut nondum accepit, vel acceptam culparum 
meritis abjecit, huic in nocte cecitatis posito Christus, qui 
semper in sanctis vigilat, dormit, ccelestisque ei regni adi- 
tus occludit. At dum lucem sperande petendeque venice 
recipit, confestim excitatus tanquam dormiens Dominus, 

ostia virtutum, que incumbente perfidiz vespera clause- 
rat, aperit. Cui sensul congruit, quamvis sub alio tropo 
pulcherrime concinit, quod ipse Dominus dum dormit, 
nautz periclitantur ; dum evigilat, liberantur. 

Crevit autem Samuel, &c.| Crevit evangelii przedicatio, 
et Deus erat in Christo, mundum reconcilians sibi. Crevit 
opinio Jesu, et abit in totam Syriam. Unde Joannes 
ait: Illum oportet crescere: et de veteris legis quasi 
Heli decessu, continuo subjungens: Me autem, inquit, 
minul. 

Et non cecidit ex omnibus verbis ejus in terram.| Nil ter- 
renum in verbis Domini reperies: vel nullus eorum qui 
terrena sapiunt, ejus spiritualia dicta comprehendit. Vel 
certe ita dicendum, quod Dominus in carne moratus, gen- 
tilibus, qui ad comparationem Judzorum quasi terra ad 
celum fuerunt, verbum committere distulit; quos tamen 
postmodum per apostolos est ad fidem vocare dignatus. 

Et cognovit universus Israel a Dan usque Bersabee, &c.| 
Et cognovit catholica, id est, universalis ecclesia, spi- 
ritualis videlicet Israel, que a principiis abrenuntiandi 
diabolo ad fontem usque baptismi perveniendo congregata 
est, quod fidei predicator esset Jesus Christus, qui voca- 
tur Nobiscum Deus. Dan quippe interpretatur judicium. 
Illud ecclesiz tempus insinuat, de quo dictum est: Nunc 
judicium est mundi, nunc princeps hujus mundi ejicietur 
foras. Bersabee autem, quz puteus juramenti, sive puteus 
septimus, aut puteus satietatis interpretatur, plenam bap- 
tismi perceptionem designat: cum exorcizato, abrenun- 
tiato, et expulso de corde diabolo, fontem quisque regene- 
rationis Spiritus septiformis gratiz consecrandus, et cceles- 
tium donorum largitate satiandus intraverit. Sed et ipse 
situs locorum non parum ecclesiz sacramentis alludit ; quia 
videlicet terminus Judzz terre Dan ad septentrionem, ad 
austrum extitit Bersabee : quarum mysticam plagarum dis- 
tantiam bene cognovit qui cum sponso canere novit : Surge, 
aquilo, et veni, auster, perfla hortum meum, et fluant aro- 
mata illus. Est autem Dan viculus a Paneade in quarto 
milliario euntibus Tyrum, de quo et Jordanis fluvius erum- 
pens, a loco sortitus est nomen. Jor quippe fluvium sive 

rivum Hebrzi vocant; quod et ipsum ad significandum 
baptizandi initium haud ignobiliter respicit. Porro Ber- 
sabez civitas sive vicus in tribu Juda, vergens ad austrum, 
ut diximus. Cognovit ergo universus Israel, id est, visioni 
Dei intentus Christianorum populus, a Dan usque Bersabee, 
ab aquilone usque ad austrum, id est, a catechumeno usque 
ad fideles, ab his qui nuper durissimos a se hostis antiqui 
flatus excluserant, usque ad eos qui lucidissimo jam Sancti 
Spiritus sunt calore perflati; quia Jesus est Christus Filius 
Dei, et quia credentes habent vitam externam in nomine 
ejus. Potest in hac lectione persona beati Samuelis, ad 
ipsa quoque membra Christi, puree humilitatis merito sub- 
limia referri: de quibus ipse dicit: Quicunque ergo humi- 
laverit se sicut parvulus iste, hic est major in regno ccelo- 
rum. Quibus in templo Domini dormientibus, id est, ab 
exterioribus mundi curis in sola superna voluntate specu- 
landa, toto cordis lumine conversis, quomodo multa que 
caligans senex et reprobatus Heli non viderit, coelestium 
judiciorum secreta pandantur, docet ipse Dominus, qui 
loquitur in evangelio: Confiteor tibi, Domine, Pater cceli et 
terrz, quia abscondisti hzc a sapientibus et prudentibus, . 
et revelasti ea parvulis. Ubi etiam in exemplum loci pre- 
sentis humilitas coronanda peenitentium, et superborum 
impietas damnanda premittitur, ut per hec manifeste 
que sapientibus seculi absconsa, quz humilibus patefaciat 
arcana dixerit, ostenditur. 

Cap. 1x. Et evenit sermo Samuelis universo Israeli, &c.] 
In hac lectione deceptus spe diu per exempla gentium 
Israel, tandem accepta ad tempus evangelii fide, non multo 
post ipsam pariter et doctores veritatis amissurus fuisse 
signatur. Translatoque ad gentes Dei testamento, sacer- 
dotii legalis simul cum conjuncta ei synagoga, perditio 
subsecuta monstratur. 

Egressus est namque Israel obviam Philisttim, &c.] Egres- 
sus est populus, id est, post accepte legis notitiam, ad 
agenda palam bona opera que didicit; expugnandumque, 

quantum poterat, gentilitatis errorem, quo impiorum corda 
ebriata, perpetuam vergebant in mortem. Unde bene Phi- 
listiim cadentes potione dicuntur. Quo tamen in certa- 
mine Israel non tam exteras gentes a scelerum pollutione 
revocare, quam seipsum curabat, ne illarum exemplo peri- 
ret, observare. 

Et castrametatus est juxta lapidem adjutorii.| Et omnem 
spiritualis sui belli fiduciam in ejus constituit auxilio; de 
quo dicebat, Dum anxiarentur cor meun, in petra exaltasti 
me. Kt alibi, Dominus petra mea et robur meum. 

Porro Philistiim venerunt in Aphec, &c.| Proficiente in 
Deo vero Israel, falsorum multorumque cultores deorum 
continuo furor novus invidendi, eumque depravandi corri- 
puit: et hoc est Philisteos aciem in Aphec, id est, in furore 
novo contra Israel instruere, finitimas quasque gentes ab 
immundis edoctas spiritibus, ad scandalizandum Dei popu- 
lum, perverse religionis vel actionis exempla pramon- 
strare, quod a tempore legis acceptz, usque dum gratia 
Christi fecit utraque unum, nunquam agere destiterunt. 

Inito autem certamine terga vertit Israel Philisteis, &c.| 
Orto inter Israel et gentilium populos rerum verborumque 
de vera religione conflictu, et hoc pro unius et veri Dei 
cultu, illis pro idolorum defensatione certantibus, defecit 
fide Israel, et proclivius ipse ad errorem gentium, quam 
gentes ad sequendam fidem ejus potuere converti. Cujus 
tamen portio non minima, ceteris licet peccantibus, ad 
defensanda virtutum spiritualium perstabat castra redire. 
Neque hec ita allegorice super antiqui Dei populi statu 
interpretata putes, ut non etiam tibi tropologice conveniant. 
Nam et ipse quoties expeditione spirituali spiritus immun- 
dos expugnare niteris, non tua videlicet virtute fretus, sed 
in lapide confisus illo, qui de monte precisus est sine 
manibus, solus diaboli regna prosternere novit: mox iidem 
veritatis inimici novarum tibi atrium furorem, per singula 
bonz operationis ccepta opponunt. Cave autem ne terga 
mentis ferientibus peccando vertas hostibus: sed potius 
juxta quod admonet apostolus Jacobus: Resiste diabolo, et 
fugiet a te. Verum quia scriptum est, Varius eventus est 

belli, et nunc hunc, nunc illum consumit gladius, si forte ad 
tempus cessisse, et hostem vicisse contigerit, si etiam agros 
bone tuz conversationis fructiferos populasse, et pruden- 
tiam, fortitudinem, justitiam, ac temperantiam, quasi prze- 
cellentissimas quatuor duces cuncta virtutum turma sub- 
sequitur, se stravisse jactaverit: nec si tamen ipse castra 
optimi propositi, que juxta firmam petram metatus es, 
deserere, sed magis humilitatis et poenitentiz remedio per- 
ditos, virtutum cuneos debes nova redintegrare militia; 
juxta eum qui dixit: Si spiritus potestatem habentes 
ascenderint super te, locum tuum ne dimiseris: quia 
curatio cessare faciet peccata maxima. Instante igitur ab 
adversariis periculo certaminis, arcam ferventissime fidei 
auxiliatricem offer. Sed si et illam forte nequissimi ad 
horam vel hzresim permiscendo, vel alio quolibet genere 
fraudis attaminando subtraxerint, nec tibi superne pietatis 
auxilium deficiet: quz ideo plerumque suos ad horam 
cadere permittit, ut cognita propria infirmitate, cautiores 
postmodum in virtutibus, ac perfectiores ad pramia servet. 
Denique arca post modicum leta domum regreditur, tute- 
que urbis in arce bis denis permanet annis: quia per peeni- 
tentiam szpe recepta virtus, animum ardentius quam ante 
turbinem tentationis poterat, adimplet, eumque usque ad 
consummatum perfect legis divine decalogum, ac per- 
cipiendum perpetuo ccelestis denarii gaudium comitatur. 
Verum his morali expositione przoccupatis, redeamus ad 
ordinem lectionis, et in antiquissimo literz nemore nova 
spiritualis allegoriz poma quzramus. 

Quare percussit nos Dominus hodie coram Philistim ? 
&c.] Consuluerunt sibi pro adipiscenda salutis via doc- 
tiores quique tum temporis in populo Israel, quzrendo 
videlicet quare legem accipientes, legemque facere volentes, 
eum perficere vel implere nequiverint, quare sint percussi 
a Domino coram Philistiim, id est, quare permittente 
Domino, neque. eos sua gratia juvante, concupierint, 
legentes et diligentes legem, que dicit: Non concupisces. 
Inveneruntque tandem utile consilium, ut querentes 
Christi gratiam, que in legis scriptura patribus est spe 

promissa futura: gratiam quippe Christi in lege signatam 
reperire, per quem eam cupere liberari, hoc est arcam tes- 
tamenti in Silo intra velum tabernaculi positam reminisci, ~ 
et ad promerendz salutis auxilium a populo defern. Dix- 
imus supra, qua ratione Silo legis typum teneat. 

Misit ergo populus in Silo, &c.] Misit populus in futu- 
ram fidei suze devotionem; et gratiam Dei super omnia 
excellentis, quam legis occasione didicerant, sibi adjutricem 
assumebant. Et notandum, quod tempore toto querendi 
et adferendi ad se arcam, quieta Israel castra mansere ; 
perveniente autem illa, sunt ab hoste turbata: quia popu- 
lus idem Dominice incarnationis fidem, quam venturam 
inhianter querebat, venientem jam respuere, et in qui- 
busdam suis membris etiam persequi et odisse non dubi- 
tabat. ° 

Erantque duo filit Heli cum arca federis Domini, &c.] 
Et nomine et merito filii Heli designant, quod populum 
Christo in carne non credere, etiam sacerdotum illius tem- 
poris non parum culpa adjuvit. Ophni quippe, discal- 
ciatus, sicut et supra dictum est; Phinees, os mutum 
interpretatur. Quorum prior dissolutionem actuum, poste- 
rior etiam docendi inertiam signat: cum etiam perfecti 
quique sacerdotes, et incessu boni operis ornati, et przedi- 
cationis esse debeant voce liberi. 

Cumque venisset arca federis Domini in castra, &c.| Nato 
in carne Domino turbatus est omnis Israel, et praedicante 
alii ad credendum, alii ad contradicendum movebantur ; 
et terrena prius conscientia cceli laudes insonuit. 

Et audierunt Philistiim vocem clamoris.) Et ad genti- 
lium usque cognitionem fama Dominice predicationis 
dixit. 

Timuerunique Philistiim dicentes, Venit Deus tn castra, 
&c.] Timuerunt pagami, cognoscentes veri Dei adventum 
in mundo, ad munienda suorum spiritualia castra fidelium ; 
et multorum falsorumque numinum cultores, simul et 
culturas ingemuerunt esse perdendas, seque invicem per- 
fidi ad debellandam fidei ac veritatis aciem confortarunt. 

Non enim fuit tanta exultatio heri et nudiustertius.| Neque 

in lege, neque ante legem tam prompta fuere corda creden- 
tium ad cuncta pro celestis regni desiderio, vel patienda 
quz terris horrent, vel spernenda que libent. 

Pugnaverunt ergo Philistiim, et caesus est Israel, &c.] 
Pugnaverunt adversarii veritatis, sive homines, seu rec- 
tores eorum, spiritus immundi, contra credentes in Chris- 
tum ; a quibus vel aperte szvientibus, vel occulte suaden- 
tibus, vel exempla pravitatis ingerentibus, alii vel nega- 
tione vel martyrio crsi, alii ad deserenda instantius suze 
firme fidei sunt tabernacula repulsi. 

Et facta est plaga magna nimis, &c.] Plures veniente 
arca quam antea ceciderunt: Quia si non venissem, inquit, 
et locutus eis fuissem, peccatum non haberent: nunc 
autem excusationem non habent de peccato suo. Possu- 
mus autem juxta mysticam numeri interpretationem dicere ; 
quia quatuor millia virorum ante adventum arcx perdide- 
rit Israel, in eis qui ante incarnationis Dominice tempus 
minus perfecte credendo, sperando, amando, et operando 
legis jussa spernebant; allata autem arca, triginta millia 
peditum majori plaga perierint, qui sanctz Trinitatis mys- 
terilum ex evangelio, cum promissione denarii ceelestis 
accipere renuebant. 

Et arca Dei capta est, &c.| Et regnum ablatum est a 
Judeeis, datumque est genti facienti fructus: ejus. Ordo 
quoque sacerdotii, qui se non recte gesserat, Domino judi- 
cante translatus est.. 

Currens autem vir de Benjamin ex acie, &c.| Currens, 
et citam salutis suze curam gerens populus, qui pereunti- 
bus ob perfidiam Judzis remansit, audiens ab apostolis, 
Salvamini a generatione ista prava; venit ad erudiendos 
eos qui evacuati a Christo, adhuc in lege gloriabantur, et 
quasi tabernaculum Domini in Silo absque testamenti arca 
servabant ; utque facilius audientes ad poenitentiam pro- 
vocaret, scisso prorsus omni vetusto habitu, et tota suz 
prisce fiducia fortitudinis pro nihilo despecta, luctuosus 
apparuit. Qui bene de Benjamin, id est filio dextere, 
genus duxisse perhibetur ; quia nimirum ecclesia, ad com- 
parationem synagoge, quia superna Hierusalem, videlicet 

mater nostra, ad collationem przsentis, quasi dextera 
ad levam preminet. Vir igitur iste Benjamineus vel 
populum ecclesiz primitive vel ad aliquem illius evi doc- 
torem, filium scilicet dexterz fidei; vel certe apostolum 
Paulum, qui et Benjamin de tribu descendit; qui novissi- 
mus apostolorum cum sit, plus omnibus in przdicando 
laboravit, insinuat. 

Cumque ille venisset, Heli sedebat, &c.| Cum doctor novi 
testamenti scisso litere indumento apparuisset in Judea, 
sacerdotium vetus adhuc, quamvis lumine amisso, sedebat 
super cathedram Moysi; sed contra Christum, qui est 
via, veritas, et vita. Timebat enim, quod evenit, ne forte 
sere probato, Christi ad gentes gratia transiret. 

Vir autem ille, postquam ingressus est, nuntiavit urbi, &c.] 
Evangelizavit doctor, et poenituit auditor. Audito quippe 
scelere, quod in Salvatoris nece commiserant, compuncti 
sunt corde Judezi, et dixerunt ad Petrum, et ad reliquos 
apostolos: Quid faciemus, viri fratres ? 

Et audivit Heli sonitum clamoris, &c.| Et ad ipsas usque 
principum sacerdotum aures, poenitentis ad exhortationem 
apostolorum populi fama pervenit, nec libenter accepta 
est. Denique loquentibus illis ad populum, supervene- 
runt sacerdotes, et magistratus templi, et Sadduczi, dolentes 
quod docerent populum, et annuntiarent in Jesu resurrec- 
tionem ex mortuis. Nec distulerunt apostoli, quin et ipsis 
evangelizarent. 

Heli autem erat nonaginiaocto annorum, &c.| Sacerdo- 
tium legale tunc temporis duo de perfectione, qu ad vitam 
duceret, minus habuerat, fidem scilicet et opera. Ideoque 
oculi, id est preecones illius caligaverant sensu, et Chris- 
tum in lege videre non poterant. Velamen namque erat 
super cor eorum, quod in Christo evacuatur. 

Et arca Det capta est, &c.| Et crescente longe lateque 
apostolorum przeconio, ac fide populorum peenitentium, 
gratia Dei Judzis erepta est, sacerdotiumque illud lega- 
lium diu judiciorum solio gloriosum ; quia retrorsum cadere, 
id est, post se reverti, et peccata, que olim reliquit, repetere 
non timuit; fracto superbiz singularis cervice periit, et 

hoc juxta ostium illud, videlicet quod ait: Per me si quis 
introierit, salvabitur ; cui figurarum mysterio juxta sede- 
bat, sed ipsum perfidize merito non intrabat. 

Senex erat vir, et grandevus, &c.| Inveteratum erat id 
temporis sacerdotiyym ulud, quondam opima virtute glori- 
ficum et ipsum per sacerdotum principes, seniores populi, 
Scribas et Phariszeos, qui etiam legis doctores vocati sunt, 
opportuno tempore plebi Israel divinz legis, qui deca- 
logo complectitur, judicia ostendebat. Sed et juxta legis 
tropologiam quisque nostrum arcam testamenti, et in 
tabernaculo custodire interius, et cum tempus exierit, 
contra Philistiim pugnaturus, secum debet offerre; hoc 
est, ipsam fidem et conscientiam firmam semper castam- 
que cohibere; et cum res poposcerit, contra immundos, 
vel homines, vel dzemones, belli spiritualis adjutricem 
deferre, que habeat .duos sacerdotes custodes, geminz 
videlicet dilectionis solicitos sensus. Neque enim quam- 
libet fidem, sed eam que per dilectionem operatur, apos- 
tolus laude dignam ducit. Et si nobis forte pugnantibus, 
immundi spiritus aut heeretici fidei arcam eripuerint, ac 
sacerdotales piosque sensus necaverint, necesse est mox 
vir Benjamineus, luctuoso insignis habitu, id est, animus 
Spe superne pietatis erectus, supplex et poenitens adveniat, 
nostrique nobis reatus ad mentem errata reducat, et totam 
nostri rectoris urbem ad luctum lachrymasque provocet, 
donec Deo miserante redeat arca, que capta est, melior- 
que in loco perditorum sacerdos, id est, castigatior post 
poenitentize sudores, nobis sensus cautiorque donetur. Nec 
tempus septem mensium, quo arcam tenuere Philistiim, 
a significanda pcenitentize forma discrepat. Nam et Spiri- 
tus Sancti gratia, quz septiformis traditur, poenitentiam 
admissorum gerendam, ac veniam constat esse nanciscen- 
dam; et eandem veniam septem modis impetrandam, 
patrum sententia declarat. Denique expositores Psalterii, 
septem pcenitentize psalmos tradunt, quibus ad obtinen- 
dam remissionem peccatorum, superne sit pietas implo- 
randa. Verum sunt qui memoriam, agnitionem, dolorem- 
que culparum non ad remedium flagitandum, sed instar 

Judze ad priorum scelerum augmentum convertunt. Qui 
quoniam inveterati inter omnes inimicos suos, turbato pre 
ira Dei mentis oculo, lumen quoque fidei perdidere, sedem 
repente judiciariz discretionis retro redituri, et mox peri- 
turi relinquunt; et quamvis aliquandig discrete vixisse, 
et bene seipsos juxta legis et evangelii precepta gessisse 
visi sunt, (hoc est enim quadraginta annis Israel judicare,) 
ingruente tamen articulo tentationis, misera morte suc- 
cumbunt. 

Nurus autem ejus, uzor Phinees, pregnans erat, &c.) 
Synagoga filii sacerdoti legalis commissa ad regendum, 
semen quidem verbi a doctoribus acceperat, et vicina erat 
que Domino predicante fructum fidei, quem diu quzre- 
bat, progigneret. Verum ipsa quoque post ruinam magis- 
trorum incurvavit se a rectitudine vivendi, et populi qui- 
dem turbam non minimam; sed ipsa, quia vite Auctorem 
occidit, morte mulctanda peperit. 

Et vocabit puerum Ichabod, &c.| Ichabod interpretatur, 
Ve glorie; vel, Decidit gloria; quod aptissime nomen 
hujus temporis Judzis congruere, nemo fere est qui ambi- 
get. Translata est autem gloria fidei de Israel ad gentes, 
de synagoga ad ecclesiam; sed in fine mundi revertetur ad 
Israel. De translata ad nos gaudeamus; de transferenda 
a nobis patriam que in plaustro nove conversationis 
reducenda timeamus. 


IN CAP. V. 


Cap. x. Philistiim autem tulerunt arcam Dei, &c.] Heec 
lectio mystice suscipiente fidei testamentum preputio, si- 
mulachra primo humilianda, nec mora funditus evertenda ; 
eos quoque, qui post agnitam fidem retro convertuntur, 
digna ultione plectendos insinuat. 

Philistiim autem tulerunt arcam Dei, &c.] Gentes susce- 
perunt verbum evangelii a Judza, ubi Dominus corpora- 
liter natus, conversatus, et passus, loca dispensationis sux 
mysteriis usque hodie sacra reliquit. Et asportaverunt 
illud fama felici in exteras usque mundi provincias, que 


IN LIB. I. SAM. CAP. Vv... 409 


hactenus vitiorum flamma ferventes, carnis solvebantur 
illecebris. Unde bene Azotus, que Hebraice Erdod voca- 
tur, juxta pristinum nomen, dissolutionem vel effusionem, 
sive incendium significat. 

Et intulerunt eam in templum Dagon.| Et intulerunt 
fidem in mundum, qui in maligno positus erat; et de quo 
Dominus ait, Cum fortis armatus custodit atrium suum, 
in pace sunt omnia que possidet; si autem fortior illo 
superveniens, vicerit eum, universa arma ejus auferet, 
in quibus confidebat, et spolia ejus distribuet. Fortis 
erat Dagon, quando stulta gentilitatis arma suo custodi- 
ebat in atrio. Fortior est arca fidei, que huic victrix 
spolia impietatis eripuit, et hzec pietatis arma et spolia 
fecit. 

Et statuerunt eam juxta Dagon.| Et erexerunt ecclesias 
Christi in gentibus, manente adhuc nonnullis in locis ido- 
lorum cultura. Dagon quippe, qui interpretatur piscis 
tristitize, non solum persona, sed et nomine significat eum, 
qui auctor nobis miseriarum ab initio existens, rex univer- 
sorum quz in aquis sunt, a propheta vocatur. De quo 
Dominus beato Job sub Leviathan specie plurima narrat. 
Et quem Tobias, qui interpretatur bonus Dei, se invaden- 
tem angeli ducis hortatu undis abstrahit, exenterat, assat, 
comedit, salit, et secum ad medicamina, simul et viaticum 
portat. Id est, Dominus Salvator, suz carnis escam appe- 
tentem diabolum divina potentia superat, insidiarum late- 
bris eripit ; et abscisa ab eo membra iniquitatis, sapientiz 
sale condita, ac Sancti Spiritus igne decocta, in corporis 
sui, quod est ecclesia, membra trajicit, perque alios aliis 
salutis auxilia preestat. Dum enim per eos quos diabolo 
ereptos salvat Dominus, et gentilitatem ab idololatriz 
deceptione salvabit; et Judzeos, de quibus carnem sus- 
cepit, ab errore suz perfidize in mundi est fine salvaturus ; 
patet profecto, quid significet Tobias, cum per interanea 
conscisi piscis, et conjugem a dzmonio, et a cecitate libe- 
rat parentem. 

Cumque surrexissent diluculo Azoti altera die, &c.| Cla- 
rescentibus per fidei precones miraculorum signis, decidit 

idololatriz cultus, in eis qui ad Christum potuere converti ; 
sed proditus licet et detectus, qui vanitas est, recuperatus 
est in eis, qui contra veritatem arma movere perfidiz. 

Rursumque mane die alio consurgentes, &c.| Crescente 
_ paulatim signorum ccelestium lumine, idololatriz confusa 
facie coram fidelibus Christi, terrenum per omnia cadu- 
cumque, quicquid eatenus egere vel credidere confessi sunt. 

Caput autem Dagon et due palme manuum ejus, &c.] 
Caput omnis peccati, superbia diaboli, et opus idololatriz ; 
quod quasi duabus palmis, impietatis professione, laudum 
et victimarum czerimoniis agebatur, a cognato corpore, id 
est, a cohzrentibus sibi turbis seductorum abscissum jam, 
jamque foras mittendum, Christi augescente triumpho 
parebat ; qui quasi caput et manus Dagon trunci in limine 
jacere monstrabat, cum ait, Nunc judicium est mundi, 
nunc princeps hujus mundi ejicietur foras. 

Porro Dagon truncus solus, &c.| Porro populus idolola- 
trie abjecta et eliminata professione, atque operatione 
dzemoniaca, inter eos qui in fide processerant, quasi juxta 
arcam Dei humilis submissusque remanere, quam cum 
diabolo foras mitti, id est, ab ecclesiz membris anathe- 
matizari malebat. Nec ultra status Dagon sicut antea 
restauratus asseritur, quia post multa licet ecclesiz certa- 
mina cessatum, tamen a falsorum defensione deorum, et 
uni Deo vero est data victoria Christo. 

Propter hance causam non calcant sacerdotes Dagon, &c.] 
Propter causam, qua diabolus ejiciendus foras, et in fine 
damnandus est, omnes qui eum perversa vel docendo vel 
operando sequuntur, ipso instigante, tempus ejusdem ejec- 
tionis et damnationis illius considerare et cavere detrectant. 
Quin antequam sui cultores ab iniquitate resipiscant, eorum 
sollicitus sensum quasi incessum mentis a previdenda fu- 
tura, vel sua, vel ipsorum perditione suspendit. Et hoc 
usque in hodiernum diem, id est, usque dum eorum quis- 
que lucem veritatis agnoverit, quem perpetuo przesentem 
qui sequitur, non ambulabit in tenebris. Nec timet cal- 
care super limen Dagon in Azoto; quia pravorum, qui 
terrenis ardent desideriis, simul et capitis eorum diaboli 

pcenam mente sedula contuetur et horret, insuper et limen 
suum conversus ad meliora, paschali agni sanguine asper- 
gere, id est, introitum et exitum suum Dominice passionis 
mysterio munire satagit. Dagon ergo truncati caput et 
pedes in limine, suos ab ejusdem liminis tactu deterrent. 
Agni vero immaculati sanguis in limine suos se semper 
recolentes, tutos ab hoste reddet ; quia diabolus eis quos 
decipit, considerandum finem, qui ad impia tartara ducat, 
et ipsorum subtrahit et suum. Dominus autem quos 
redemit suze passionis et resurrectionis exemplo, vitam 
semper docet sperare post mortem. 

Aggravata autem est manus Domini super Azotios, &c.] 
Qui suscepta Dei arca super Dagon interitu dolent, rui- 
namque ejus erigunt, in posterioribus feriuntur, eorumque 
a muribus terra demolitur; quia qui fidei agnitione vel 
etiam mysteriis imbuti, aut idola sterni, aut vitia sibi non 
tolerant interdici; quia retro respiciunt, immunditiam 
vitz veteris non relinquunt; et posteriora, quze cum apo- 
stolo oblivisci et arbitrari debuerant, ut stercora, repetunt. 
Ex his nimirum que eligunt, puniuntur; ipsaque fit mise- 
ris causa poenz, que delectatio erat culpz. Sed et si quid 
boni germinare videntur, qui oculos mentis retro tenent ; 
et radix cogitationis ab immundis spiritibus, et operationis 
fructus eruditur. Percussit autem Dominus non solum 
Azotum, ubi erat Dagon, sed et omnes fines Azoti; quia 
non tantum capitalium incendia criminum, in quibus aper- 
tum opus diaboli claret, sed et parva qusque, et quz 
hominibus extrema vel levia forte peccata videntur, dis- 
tricti judicis sententia reprobans damnat. Denique omne 
verbum otiosum, quod locuti fuerint homines, reddent de 
eo rationem in die judicii. 

Videntes autem viri Azotii hujuscemodi plagam, &c.| Vi- 
dentes idololatriz dilectores potentiam Christi contra deos 
suos, nolunt fidem ejus recipere; ne propter hanc solam 
cogantur omnem deorum suorum turbam abdicare. V1i- 
dentes falsi Christiani propter fidem Christi interdicta sibi 
peccata que amant, ipsam fidei religionem quantum valent 
detestantur ; ne hujus occasione desideria, quibus pro Deo 

serviunt, jubeantur extinguere. Azotii per omnia, id est, 
effusionis, dissolutionis, et incendiorum nomine digni sunt, 
qui scripture sacree precepta ideo scire nolunt, ne cognita 
debeant agere que didicerint; et propter Domini senten- 
tiam, qua nescientes voluntatem suam minus vapulaturos 
dicit, nolunt scire quz faciant, non intelligentes multum 
distare inter nescire simpliciter, et noluisse scire que 
scienda didiceris. Et hi ergo durum suis voluntatibus 
sentientes, arcam a se scientiz ccelestis impudici repellunt. 

Responderuntque Gethei, Circumducatur arca Dei Israel, 
&c.] Et hee arce circumductio, tempori presentis zvi 
congruit, ubi quisque lentorum ab alio magis dura ver- 
borum Domini, quam a se desiderat impleri. Sed et bar- 
barz nationes, quod grave satis est, si que Christi fidem 
nuper exceperint, mox desideriis mollibus enervate, aliis 
hanc magis dandam quam apud se diutius estimant exer- 
cendam. 

Illis autem circumducentibus eam, fiebat manus Domini, 
&c.] Qui fidem transitorie nec fixa intentione percipiunt, 
non solum nihil commodi credendo merentur, sed et penam 
de pretio salutis miseri mercantur zternam. 

Et computrescebant prominentes extales eorum.| Et medi- 
tatio cordis eorum interior ad posteriora czeca et immunda 
vitze preesentis relapsa, foetido cunctis fimo, et cruore 
vitiorum plena foras apparebat; cui generi percussionis 
hereticorum vesaniam comparari, et ipsa Arii morte doce- 
tur; qui fusis per posteriora visceribus, cunctis finem 
hzretica docendi, et hereticis digna supplicia subeundi 
principium misere invenit. 

Miserunt ttaque, et congregaverunt omnes satrapas Phslis- 
tinorum, &c.| Multi hee hodie credentium de gentibus 
factis, etsi non verbis, dicunt; Dimittite fidem, et rever- 
tatur ad filios Israel, ut tandem nobis excisis, illi secun- 
dum naturam inserantur suz olive. Satius est enim 
ignorantes perire, quam cum ceteris peccatis pro fidei 
etiam, quam servare nequimus, preevaricatione damnari. 

Et ascendebat ululatus uniuscujusque civitatis in celum.] 
Et murmur atque impatientia clamorque Sodomiticus falso 

fidelium insignis quibusque locis, vel personis, vel certe 
sensibus corporis, qui ad numerum civitatum Philistiim 
quinque sunt, districtum judicem latere nunquam valet, 
qui tremenda sententia tempus hujusmodi prznuntians : 
Veruntamen, inquit, Filius hominis veniens, putas inveniet 
fidem in terra ? 


IN CAP. VI. 


Fuit ergo arca Domini in regione Philistinorum septem 
mensibus.| Septem universitatem rei cujusque, sive tem- 
poris, aut numeri, seu certe plenitudinem gratiz spiritualis 
exprimere solent. Mensis autem qui cremento ac decre- 
mento lunaris luminis variatur, statum ecclesiz inter pros- 
pera et adversa laborantis, sed nunquam a Sole Justitiz 
deficientis, insinuat. Fuit ergo, et futura est arca Domi- 
nicze fidei in gentibus universo tempore seculi, quo gratia 
Spiritus Sancti septiformis ecclesiam implere, et ad lucen- 
dum infirmis quasi subjectis sibi terris illustrare digna- 
bitur. Sed et juxta literam, przsens lectio, quze Philistzeos 
arcee Domini vicinia percussos narrat, docet ne immundus 
quilibet sanctis appropiare prasumat; sed quicunque vel 
Dominicum corpus accipere, vel sacratissima ejus dicta 
tractare voluerit, probet seipsum, et sic de pane illo edat, 
et de calice bibat, castigetque corpus suum, et servituti 
subjiciat, ne forte alius predicans, ipse reprobus efficiatur. 

Cap. x1. Et vocaverunt Philistiim sacerdotes et divinos, 
&c.] Hz lectio typice docet fidem evangelii, que nunc in 
gentibus celebratur, ad salvandas in fine mundi reliquias 
Israel esse reversuram. Philistiim plagis eruditi, interro- 
gant sapientes quid faciant de arca Dei, quomodo remit- 
tant eam in locum suum. 

At illi, Si remittitis, inquiunt, in locum suum arcam Dei 
Israel, &c.] Et nos videntes vindictam impiorum, manus- 
que nostras lavantes in sanguine peccatorum, si gratiz 
ceelestis arcam in locum suum, id est, in proximorum 
corda, que hanc aliquando habentes, errando perdiderant, 
remittere pcoenitentiam suadendo disponimus; curandum 
summopere est, ne hoc vacui virtutibus agere queramus, 

sed juxta eum qui dixit, Et gratia ejus in me vacua non 
fuit ; primo ipsi recta agere, et sic alios instruere festine- 
mus. Hoc etenim modo plagas eorum qui accepto scientiz 
dono nil pro peccatis que commisere, Largitori gratize 
rependere norunt, effugere poterimus. Sed et universaliter 
ecclesiz providendum, ne vacua in fine seculi gratia fidei, 
id est, fructum virtutum in pentibus, ultra non inveniens, 
ad Israel salvandum remittatur; sed quomodo venit, re- 
deat, que per magnos doctores nobis data est, per magnos 
reddatur et illi. 

Juxta numerum provinciarum Philistiim, &c.| Juxta 
numerum quinque sensuum corporis, quos retro respi- 
ciendo contaminastis, quorum fructus omnes fidem male 
tractando perdidistis, jam modo per cuncta que videndo, 
audiendo, gustando, olfaciendo, vel tangendo geritis, cla- 
rissima patientiz, compunctionis, humilitatis, ceterarumque 
virtutum Christo debita solvite. 

Ei dabitis Deo Israel gloriam, &e.| Et confitemini, quia 
Deus solus verax, omnis autem homo mendax; si forte 
avertat faciem suam a peccatis vestris, et omnes iniquitates 
vestras deleat, dumque vobis onus levissimum pius mise- 
rator imponat. 

Nune ergo arripite et facite plaustrum novum unum, &c.] 
Nunc, inquiunt, festinate, et vel vestris, vel fraternis in 
cordibus, exuentes veterem hominem cum actibus ejus, 
induite novum, qui secundum Deum creatus est in justitia 
et sanctitate, et veritate; et hoc in unitate catholice pacis, 
in qua tantum ad salvandum prodest quicquid boni agere 
potest, nobilesque gemina, id est, Dei et proximi dilectione 
doctores, a peccati jugo liberos, spiritualium fidelium filio- 
rum prole gaudentes, sive predicande fidei, seu portande 
fraternz necessitatis oneri subjicite. Parvulos autem quos- 
que et lactantes adhuc in Christo, donec in virum per- 
fectum proficiant, intra status sui modulum educandas 
cohibete. 

Tolletisque arcam Domini, et ponetis in plaustro, &c.] 
Secretiora quzque ccelestium arcanorum, imbutis novo 
Christi mandato cordibus, imponite, necnon et vestrz cor- 

rectionis exemplo, simul omnibus intuenda et sequenda 
conjungite, taliterque ecclesiam ornatam, id est, et fidei 
mysteriis, et exemplis onustam virtutum, ad querendas 
reliquias Israeliticze plebis emittite, neque unquam ab in- 
tuendis ejus gressibus vestre mentis oculos avertite. 

Fecerunt ergo illi hoc modo, et tollentes duas vaccas, &c.] 
Fecerunt Philistiim de arca secundum consulta sacerdotum 
suorum et divinorum. Fecerunt et facturi sunt de ecclesia 
fideles ejus dispensatores juxta preesagia, vel futura prece- 
dentium sacerdotum et prophetarum ; faciamus et nos 
de correctione vel nostra, vel proximi, videlicet ecclesiz 
membrorum juxta imperium magistrorum spiritualium. 
Neque absurdum putet quispiam, quod acta divinorum et 
sacerdotum infidelium super ecclesiz prophetis et doctori- 
bus interpretantes, spirituali mysterio redundare dixeri- 
mus; sed agnito potius allegorice locutionis usu, videat 
qui legit ea quoque que non modo infideles, sed et aperta 
fronte Deo contraria molientes egerunt, ab egregiis exposi- 
toribus ad saluberrime pietatis obsequium typice relata. 
Nec minus sacrum vel mystica pietate plenum, quod Do- 
minum persecutor impius in passione, purpurea vel alba 
veste induit, spinis coronavit, aceto potavit, cruce suspen- 
dit, regem Latine, Grzece, et Hebraice scripsit, quam quod 
hunc in nativitate, pia et inviolata genitrix pannis involuit, 
in presepio reclinavit, pastores laudaverunt, magi adorave- 
runt ; quod occisum discipuli electi aromatibus conditum, 
linteaminibus involutum, petrino in sepulchro positum, la- 
pide magno clauserunt; et ne dubites ab hominibus qua- 
libuscunque, tuz tamen nature consortibus, utilia discere. 
Audi quid Salomon dicat: Vade ad formicam, o piger, et 
considera vias ejus, et disce sapientiam. 

Ibant autem in directum vacce, &c.| Ibant in directum 
doctores per Christum, quze ducit ad regnum ccelorum. 
Via quippe Bethsames, id est, domus solis, ipsa est que 
dicit: Ego sum via, veritas, et vita. Et alibi: Ego sum 
lux mundi; qui sequitur me, non ambulat in tenebris, sed 
habebit lumen vite. 

In ttinere uno gradiebantur pergentes et mugientes, &c.] 

Uno eodemque fidei et veritatis calle gradiebantur ge- 
mentes quidem, quasi homines, separari se ab his quos 
diligant; libentius tamen eos, ubi necessitas ingruerit, 
quam justitiz viam deserentes; ardentius ad victimam 
passionis pro arca Domini properantes, quam fletu filiorum 
arcam deponere consentientes. Vis probari quz dicimus ? 
Morante Paulo in Caesarea, superveniens a Judza pro- 
pheta, protestatus est eum alligandum Judzis in Hierusa- 
lem, et tradendum in manus gentium. Ecce portatnx 
arcee Dominice victimanda vacca prophetatur; et quicquid 
ad hec vituli, siccisne oculis abscessum mortemque paren- 
tis expectant, nobilior czteris vitulus, et inter quatuor 
magna animalia hoc nomine insignis, quid egerint narret. 
Quod cum audissemus, inquit, rogabamus nos, et qui 
loci illius erant, ne ascenderet in Hierosolymam ; sed quia 
non amore vel lachrymis filiorum ad dexteram, non ad 
sinistram deflecti poterat matris instantia, vide quid abitura 
plorantibus dicat: Quid facitis, flentes, et turbantes cor 
meum? Ego enim non solum alligari, sed et mori in 
Hierusalem paratus sum propter nomen Domini Jesu. 
Verum qui planctus infirmorum, quasi reclusorum domi 
vitulorum, quem de carnali spiritualium parentum amis- 
sione concipiunt, paulatim dum et ipsi profecerint, cessat. 
Dicit idem Lucas: Et cum ei suadere non possemus, 
quievimus dicentes: Domini voluntas fiat. 

Porro Bethsamite metebant triticum in valle, &c.| Porro 
cives zternz lucis, fructus virtutum maturos, quos humili 
corde protulerunt, in gaudia patrize ccelestis condere desi- 
derabant ; et elevatis cordis oculis, ubicunque terrarum 
vidissent ccelestia, gavisi sunt. 

Et plaustrum venit in agrum Josue Bethsamita, &c.| Et 
ecclesia ubicunque pectora Jesu Christo, Domino videlicet 
claritatis sternz, et perpetue lucis inventori, fructum 
ferentia viderit, statim ibi quasi requie post laborem que- 
rendi reperta, mansionem facere parat ; talis semper eccle- 
siz profectus, talis ejus erat in nationes adventus, talis erit 
et reditus ad Israel. 

Erat autem thi lapis magnus, &c.| Erat in agro ecclesie 

lapis ille singulariter magnus, qui precisus de monte sine 
manibus crevit in montem magnum, et implevit universam 
terram. Et de quo Psalmista: Lapidem, inquit, reproba- 
verunt zdificantes, hic factus est in caput anguli; videlicet 
ut faceret utraque unum. Et conciderunt persecutores 
ecclesize compagem, que ad exemplum Dominice crucis . 
erecta, firmissimo nove gratiz statu gaudebat. Insuper et 
magistros, atque eos qui infirmorum onera ferre sufficerent, 
martyrii flamma consumptos, gratissimam Domino victi- 
mam, tametsi nescientes, mactaverunt. Ligna quippe 
plaustri novi, quod arcam Domini portarat, concisa sunt, 
quando facta persecutione in ecclesia Hierosolymorum, 
omnes dispersi sunt per regiones Samarie et Jude, 
preter apostolos. Vaccz super ea holocaustum Domino 
factz, quando cunctis intimi amoris ardore compunctis, et 
in luctum lachrymasque solutis, Stephanus lapidatus, et 
Jacobus frater Joannis est gladio czsus; innumeraque 
hujusmodi, relegens historiam ecclesiasticam, et infinita 
martyrum gesta, reperies. Quibus cunctis immanior tem- 
poribus Antichristi concisio plaustri hujus, hoc est ecclesiz 
perturbatio, non dubitatur esse ventura. Neque aliquid 
vetat duas has vaccas, que arcam Domini referentes Israel- 
itis holocaustum sunt Domino datz, super Enoch et Helia 
interpretari, qui tunc Judzis fidei gratiam aperturi, nec 
mora ab Antichristo mortem creduntur esse suscepturi. 
Nec mireris bene acta Bethsamitarum a nobis in con- 
trarium interpretata; quia moris est scripture sancte, et 
per bona malum, et bona per malum aliquando figurare. 
Denique quam plura in lege victimarum genera, que, pre- 
cipiente Domino, devota mente sunt oblata, mortem Salva- 
toris, quam ab impiis suscepit, typice preedicunt. 

Levite autem deposuerunt arcam Dei, &c.] Ministri verbi 
suscipientes fidem, et exempla vite sanctorum ab his qui 
in Christo preecesserunt, non hec in vili aliquo terrenoque 
et imo pectore, verum in his que in Christo firma videre, 
posuerunt. Potest lapis ille magnus ad populum, qui 
in lege gloriatur, (lex enim in lapide scripta est,) non in- 
convenienter referri; et arcam super lapidem positam 

intelligi, cum legis emulator populus fidem gratiz sus- 
ceperit. 

Viri autem Bethsamite obtulerunt holocausta, &c.) Qui- 
cunque sunt Christi Jesu, carnem suam crucifixerunt cum 
vitiis et concupiscentiis. Et alibi: Obsecro, inquit, vos, 
. fratres, per misericordiam Dei, ut exhibeatis corpora vestra 
hostiam viventem, sanctam, Deo placentem. 

Et quinque satrape Philistinorum viderunt, &c.| Prz- 
cedentes quique in Christo, tamdiu succedentium sibi in 
illo fidem et acta quasi specula contemplantur, donec 
et ipsos firmatos in fide et bene proficientes agnoverint ; 
et sic de illorum salute securiores effecti, ad suze curandze 
conversationis habitacula recurrunt. Potest et de hypoceri- 
tis intelligi, qui cum ad tempus viam vitz videantur imitari, 
portas tamen Bethsamis, id est, Solis Justitiz propter in- 
stabilitatem sinistre mentis, non merentur ingredi. 

Hi sunt autem ani aurei, &c.| Omnes pro delicto Do- 
mino, parvi et magni, fortes et infirmi, vasa aurea exsolvere, 
id est, splendida compunctionis et humilitatis, mansuetu- 
dinis et castitatis, czterarumque spiritualium fructuum 
munera reddere opus habent. Quis enim mundus a sor- 
dibus? nec si unius diei, etiam sit vita ejus in terra. 
Et si dixerimus, quia peccatum non habemus, ipsi nos 
seducimus. Quis enim gloriabitur castum se habere cor, 
qui non in aliquo de quinque sensibus notissimis a veritatis 
calle devians retro respexerit ; aut non aliquando cogitatio 
vel bona ejus actio sit insidiatoris antiqui dente derosa, ut 
pro his merito pcenitentie debeat flagitare remedia, et 
de vitiorum que fecit, vel tentamentorum memoria que 
pertulit, necesse habeat acrius exertendis insistere virtuti- 
bus? Hoc est enim pro anis et muribus, corruptoribus 
atque corruptis, in quibus errans punitus est, aureos quin- 
que Domino reddere correctum. Et pulchre cujusque pro- 
vincize metropolis cum adjacentibus sibi urbibus et villis, 
unum murem et anum reddidisse dicitur aureum; quia 
tunc rite pro peccato debita solvimus, quando divites, in- 
opes, docti et indocti, quos distantia murate urbis, et 
ville muro destitute, significat omnes in Christo unum 

facti, unam eandemque Domini voluntatem videre, eundem 
Christi bonum odorem percipere, pariter gustare quam 
suavis est Dominus, et una eademque verba ejus audire 
et facere satagimus. At qui converti et poenitentiz debita 
pro peccato reddere contemnunt, nec ipsi manum districti 
judicis evadent, sed in interiores tenebras detrusi, non 
exient inde, donec reddant etiam novissimum quadrantem. 
De quibus supra sapientes Philistiim meliora suggerentes, — 
aiebant: Quare gravatis corda vestra, sicut aggravavit 
figyptus et Pharao cor suum? Nonne, postquam per- 
cussus est, tunc dimisit eos, et abierunt? Quod est aperte 
de reprobis dicere: Nonne postquam zternz mortis ex- 
cepere sententiam, tunc primo peccare, et bonos ledere 
desierunt ? ) 

Ei usque ad Abel lapidem magnum, &c.| Etiam fortes 
quique in fide, et qui ad sustentandam regendamque 
nutantis ecclesiz devotionem sufficiant, et ipsi fragilita- 
tis suze conscii dicunt: In multis enim offendimus omnes. 
Immo ipse summus lapis angularis, qui peccatum non fecit, 
nec inventus est dolus in ore ejus, pro nobis humana 
passus, loquitur: Quz non rapul, nunc exsolvebam. Quem 
et in hoc aptissime lapis ille magnus, super quem posita 
est arca Dei, significat, quod confinium erat Israel et Phi- 
listim. Confinium quippe ostenditur, a quo et illi quasi 
sua tributa exigunt, et super quem isti quasi suum, arcam 
Domini ponunt. Ipse enim singulari pietate sue virtutis 
onus ecclesiz portat, qui est pax nostra, et fecit utraque 
unum. 

Que erat usque in illa die in agro Josue Bethsamitis.] 
Idem Josuz, qui supra Jesus est, et eundem Dominum 
signat. Utrumque enim nomen Salvator interpretatur. 

Percussit autem de viris Bethsamitibus, &c.| Non sacer- 
dotes et Levitas, quorum officli erat arcam portare; sed 
vulgus ignobile, cui nec videndi eam fas erat, percussit. 
Quod ne pateretur, in Exodo populus a longe stabat 
et orabat, solusque Moyses ascendit ad Dominum. Soli 
namque scientia et actione perfecti, coelestium contempla- 
tioni in hac vita mentem intendere norunt. At si qui 

minus perfectus adhuc in humanis divina tractare pre- 
sumpserit, cavendum ne vel heeresi, vel desperatione, vel 
alio quolibet discrimine reverberetur ejus inconsulta teme- 
ritas. Sed melius fortasse hzc percussio plebis, que arcam 
Domini vidisset, in bono accipietur; quia quanto quisque 
amplius divine secreta majestatis aspicere cceperit, tanto 
mox de se humilia sentiens, a tota sua trepidus virtutum 
fiducia deficit. Qua se plaga saluberrima percussum, tre- 
mebat qui dixit: Loquar ad Dominum meum, cum sim 
pulvis et cinis. Nec non et Psalmista, cum ait: Oculi 
mei defecerunt in salutari tuo. Quod est dicere, quo altius 
sacratissima tui salutaris, id est, Jesu arcana conspicio, eo 
mea citius, etiam que fortia rebar acta, vitali vulnere per- 
cussus despicio. Hac se plaga non modo percussum, sed 
et mortuum gratulatur, qui dixit: Ego enim per legem 
legi mortuus sum, ut Deo vivam: Christo crucifixus sum 
cruci. Cui etiam sensui quinquagenarius, vel septuage- 
narius percussorum numerus, qui ad requietionem et Spi- 
ritus Sancti gratiam significandam principaliter respicit, 
adstipulatur. Nam et septimam diem, et septimum ac 
quinquagesimum annum, lex sacravit in requie. Sed et 
Spiritus Sanctus, cujus septiformem gratiam Esaias scribit, 
quinquagesima Dominice resurrectionis die primitivam 
descendit in ecclesiam. Quum enim nunc annos eternos 
in mente habendo negant consolari animam suam, solaque 
Dei memoria delectari exercitantur, et deficit paulisper 
Spiritus eorum; ipsi tunc Spiritu Dei sublimati, peren- 
nem tendunt ad requiem. Utrique autem sensu concinit 
apte quod sequitur : 

Luxitque populus, quod percussisset Dominus, &c.] Quia et 
infirmantia vel nutantia sua membra, ut ad statum pris- 
tinum reformet, flendo laborat ecclesia; et bene proficien- 
tium sque membrorum suorum, quz concupisse et defe- 
cisse videt in atrio Domini, studiis accensa, dulces salu- 
tiferee compunctionis lachrymas fundit, dicitque vulnerata 
caritate: Ego sum, et anima mea liquefacta est, ut locutus 
est; et ceetera talia, quibus innumera scripturarum loca, et 
totus quadragesim1 primi Psalmi refertus -est textus. 

Et dixerunt viri Bethsamite, Quis potest stare, &c.?| Vini 
domus solis, id est, supernz patria: cives, in terra pere- 
grinantes ; et si parum aliquid, et hoc raptum, de zterna, 
quam sitiunt, luce degustant, continuo se quam nihil de 
suo sint intelligunt, meritoque paventes dicunt: Quia non 
justificabitur in conspectu tuo omnis vivens. Quia et si 
quis judicio hominum stare videtur, jam tamen in con- 
spectu divinz majestatis Jacere comprobatur ; modestoque 
ac benigno consilio, post sublimem illum sibi soli, Deoque 
cognitum dilectionis ardorem, proximis quoque minoribus, 
quze capere ipsi sufficiant, munera scientiz spiritualis 
impertiunt. Juxta quod magnus ille civis Bethsamita 
dicebat: Sive enim mente excidimus, Deo; sive sobrii 
sumus, vobis. Et hoc est quod sequitur, dicentibus de arca 
Domini Bethsamitis : 

Et ad quem ascendet a nobis ? &c.| Cariathiarim quippe, 
queze civitas sylvarum dicitur, magnam vite perfectionem, 
sed minorem nimirum quam Bethsames, id est, domus 
solis, significat. _Hzec namque contemplationis sublimi- 
tatem, quia beati mundo corde Deum videbunt; illa com- 
munionem monstrat active conversationis, qua suos quoque 
ferentia fructus, exultabunt omnia ligna sylvarum ante 
faciem Domini, quoniam venit, et mansionem apud ea 
facit. Et de Bethsamis arca Cariathiarim mittitur; quia 
divina gratia nunc magnorum corda, ut summa per fidem 
contemplentur, inflammat ; nunc humilium pectora incho- 
antium, ut multifaria bonorum operum quasi poma gignant, 
adjuvat. 

Cap. xu. Venerunt ergo virt Cariathiarim, &c.] Vene- 
runt fortes ecclesiz, multiformi spiritualium actionum 
germine foecundi, et susceptam a celsis fidei contempla- 
toribus divinz voluntatis cognitionem, ad se suosque per- 
duxerunt, collocaruntque hanc in alto corde illorum, qui 
habitantis in se Spiritus Sancti gratia, templum Dei esse 
meruerunt, quibus dedit potestatem filios Dei fieri, cre- 
dentibus in nomine ejus, quos voluntarie genuit verbo 


4.22 ALLEGORICA EXPOSITIO 


veritatis, Aminadab quippe, qui pater meus spontaneus 
dicitur, eum nimirum qui cum sit Dominus ceeli et terre, 
nobis gratia Pater factus est, designat. Gabaa, quod inter- 
pretatur collis, et intelligendus est aliquis locus eximius 
in Cariathiarim, vel certe arx ejusdem fuisse civitatis, 
altitudinem perfectz actionis insinuat. In quo nimirum 
colle infertur arca Domini, cum divina voluntas ostenditur, 
hi sunt preordinati ad vitam zternam. Cujus ostensionem 
divine scientiz, quia nemo potest nisi humilis adipisci, 
recte accepturis arcam Cariathiaritis, Bethsamite dice- 
bant: Reduxerunt Philistiim arcam Domini; descendite, 
et ducite eam ad vos. Quod est aperte Judzos in fine 
mundi credentes, proximis ad fidem vocandis dicere: Re- 
duxere nobis scientiam gratiz gentes, que diu nobis incre- 
dulis, eyus sunt dono potitee. Descendite de longo super- 
biz fastu, et humile jugum fidei humiles corde suscipite. 
Quod etiam, sicut cetera lectionis hujusce series, quoti- 
diano nostro statui et variantibus diversorum meritis 
potest aptissime congruere. 

Eleazarum autem filium ejus sanctificaverunt, &c.| Sanctos 
quosque ac doctos, et filiorum Dei nomine elegere doctores, 
qui ecclesiz statum custodirent. Eleazar namque, qui 
Dei adjutor dicitur, illorum figuraliter coetum exprimit, 
qui dicere cum apostolo possunt: Dei enim sumus adju- 
tores. Et alibi: Ego plantavi, Apollo rigavit, Deus autem 
incrementum dedit. 

Et factum est, ex qua die mansit arca in Cariathiarim, 
&c.] Et hic active et contemplative perfectionis intuere 
distantiam. Ecce enim arca Domini, que vix una die qua 
venerat in agro Josue Bethsamitis perseverare potuit; et 
non solum Gabaa, id est, arcem Bethsames ascendere, sed 
ne ipsas quidem ejus valebat plane portas intrare. Per- 
veniens autem in Cariathiarim, et collem illius illata, vice- 
simum usque ibidem multiplicatis virtutum diebus, per- 
mansit ad annum; quia ccelestis vite contemplatio, degen- 
tibus in carne sanctis, vix ad momentum potest delibari. 
Corpus enim, quod corrumpitur, aggravat animam, et de- 
primit terrena inhabitatio sensum multa cogitantem. Vita . 

autem activa multo prolixiore et temporum spatio, et co- 
operantium consortio fratrum valet indefessa celebrari, adeo 
ut legis in ea decalogus, per evangelii gratiam geminatus, 
vel certo corpore et mente consummatus, quasi vicesimus 
jam manentis secum arce annus proficientibus bonorum 
meritis probetur impleri. 

Et requievit omnis domus Israel post Dominum.| Extre- 
mam converse in fine Judee felicitatem typice designat, 
ad quam tota przmissa lectio specialiter, tametsi ad omnem 
ecclesiam potest generaliter referri. Ubi etiam juxta literam 
quidam putant, quia vicenario annorum numero, quo ma- 
nente in Cariathiarim arca, requievit omnis domus Israel 
post Dominum, et modus, et status temporis, quo Samuel 
Israeli prefuerit ostendatur. Neque enim, ut quidam 
chronographi frustra turbantur, viginti anni, quibus ibidem 
arca mansit, usque ad octavum regni David annum, quando 
ab ipso Hierosolymam translata est, pertingere putandi 
sunt. Legimus namque inferius, in principio regni Saul 
eam fuisse in Gabaa Benjamin, dicente scriptura: Et ait 
Saul ad Achiam, Applica arcam Dei. Erat enim ibi arca 
Dei in die illa cum filiis Israel. Ideoque intelligere debe- 
mus, tacente licet scriptura, reductam eam post hec de 
Gabaa Benjamin, in Gabaa, id est, collem Cariathiarim, 
unde regnante David in Hierusalem transferretur. Non 
autem absque significatione mysterii, credas arcam Domini 
sic varia per loca mutatam, ut nunc Dominum solis adeat, 
nunc civitatem sylvarum subeat, nunc adjutrix inter castra 
pareat, nunc civitatem sylvarum repetat, et dimissa Silo 
repulit tabernaculum Silo, ad ultimum montem Sion, quem 
dilexit, ascendit; sed et inde castra duci et reduci non 
omittat. Denique Urias cum David loquens, tempore 
belli Ammonitici, sub pellibus eam fuisse designavit. Et 
hzc usque ad tempora dedicationis domus Dei, qua per- 
petuam in sancta sanctorum sedem mansionis accepit. 
Nequaquam hec frustra, sed in ecclesiz typum gesta 
cognosce, que in multimoda, sed pacatissima suorum 
diversitate membrorum, nunc theoretic vite dulcissima 
. luce fruitur, gustando et videndo, quoniam suavis est 


4294 - ALLEGORICA EXPOSITIO 


Dominus ; nunc active devotionis condensa, minore qui- 
dem mentis ardore vel lumine lactata, sed non minore 
bonz operationis fruge foecunda subintrat; nunc contra 
adversantis mundi pericula spiritualem virtutum militiam 
armat; nec inter resistendum adversariis suze fructifere 
conversationis apta deserit, sedulaque precavet, ne post 
agnita spiritualis vite mysteria, literalem legis observan- 
tiam, quasi tabernaculum Silo prepostera electione requi- 
rat; nunc in his qui jam de corpore egressi, seculi variantis 
evasere labores, visionem zternz pacis ascendit. Nec per 
eos tamen ipsos in cceli jam sede regnantes, pro peregri- 
nantibus in terra suis seque membris, et adhuc contra 
hostem dimicantibus, orando certare desistit, donec resur- 
rectionis coruscante gloria, que felix ejus est dedicatio, in 
ceelestia sancta sanctorum, perpetuo mortis triumphatrix 
evehatur. 

Si in toto corde vestro revertimini ad Dominum, &c.| Hic 
figuraliter ostenditur, qaomodo Dominus in Judza docens, 
et miracula faciens, patiens et resurgens, ascendens in 
celum, et Spiritus Sancti gratiam mittens, non solum 
Judzos, sed et gentes misericordie suz fecerit participes. 
Samuel itaque, suscepto post mortem Heli sacerdotio, uni- 
versam domum Israel alloquitur, ut auferant deos alienos 
de medio sui. 

Ei preparate corda vestra Domino, &c.| Dominus, novi 
sacerdotii auctor, quod est secundum ordinem Melchise- 
dech, apparens in carne, universam domum Israel, id est, 
Deum videre desiderantium ecclesiam, docet auferre a se 
traditiones Phariszorum; et non solum opera, quod et 
lex docuit, sed ipsa etiam corda ad serviendum Domino 
soli preeparare, dicens: Audistis, quia dictum est antiquis ; 
ego autem dico vobis. Sic enim eos a cunctis hostibus in 
vita ventura posse liberari. 

Abstulerunt ergo filti Israel Baalim et Astaroth, &c.| Idola 
hee Sidoniorum sunt; quorum Baalim superiores, sive 
ascendentes, Astaroth facturam exploratorum significant. 
Quicunque ergo filiorum Israel ad przedicationem Salva- 
toris vero Deo Patri servierunt, omnes profanas cogita- 

tiones, quse de infimis in cor ascendentes, et non desuper a 
Patre luminum, inter data optima et dona perfecta descen- 
dentes, superiores bonis esse cupiebant, ejecerunt ; omnem 
de suo pectore spirituum immundorum machinam, qui 
circumeuntes caulas fidelium quzrunt quem devorent, 
abstulerunt. 

Dixit autem Samuel: Congregate universum Israel in 
Masphat, &c.] Dixit apostolis Salvator, ut pradicando 
verbum evangelii, universum Israel spiritualem in Mas- 
phat, id est, speculam, nove videlicet veritatis et vite, 
congregarent. A qua congregatione universitatis, ecclesia 
catholica Greece nomen accepit. In cujus unitate positos 
quosque ipse Patri Salvator orando commendat, qui ante 
passionem suam per apostolos orans ait: Non pro his 
autem rogo tantum, sed et pro eis qui per verbum eorum 
credituri sunt in me, ut omnes unum sint. Et modo quod 
idem faciat, apostolus docet, dicens: Qui est in dextera 
Dei, qui etiam interpellat pro nobis. 

Et convenerunt in Masphat, hauserunique aquam, &c.]| 
Quod haurientes aquam inter preces et jejunia libaverunt 
Domino, indicium simul et executio piz devotionis est. 
Convenerunt autem, preedicante Domino, ad audiendum 
verbum populi, hauseruntque compuncti de imo pectore 
fontem lachrymarum; quem effunderent quasi gratissi- 
mum Deo libamen, per oculorum vascula proferendo; 
abstinueruntque a cunctis mundi illecebris in illa gratize 
celestis illuminatione, confitentes peccata preeterita, et 
Christi misericordiam flagitantes. 

Judicavitque Samuel filios Israel in Masphat.| Coli non 
sunt mundi in conspectu ejus, et in electis suis reperit 
pravitatem. Et illi ergo qui terrena transcendentes omnia, 
in specula supernorum, quam significat Masphat, ad Chris- 
tum convenerunt; qui filiorum Israel, id est viri videntes 
Deum, vocabulo preeminent; habent adhuc plura, unde 
quasi homines a districto judice castigentur. Unde est 
illud Esaiz: Et judicabit in justitia pauperes. Haud 
dubium, quin ipsos quibus loquitur, Beati pauperes, quia 

vestrum est regnum Dei; eosdem namque judicans dicit: 
Adhuc et vos sine intellectu estis. 

Et audierunt Philisttum, quod congregati essent fuii Israel 
én Masphat, &c.] Audierunt hostes veritatis, quod, przedi- 
cante Domino evangelium regni, omnis eum populus liben- 
ter audisset; et ascenderunt immundi spiritus principes 
videlicet impiorum (unde et ab apostolo rectores tenebra- 
rum vocantur) contra ecclesiz statum, immo contra unum- 
quemque fidelium nefandis insidiis appetendum. De qua 
illorum pessima ascensione supra, nomen Baalim expo- 
nentes, tractavimus. 

Quod cum audissent filit Israel, timuerunt, &c.| Timentes 
discipuli Christi a facie persequentium Judzorum, vigila- 
verunt, jubente illo, et oraverunt ne intrarent in tentatio- 
nem; dixeruntque subito tentationum turbine perculsi: 
Domine, salva nos, perimus. Qui etiam post ejus ascen- 
sionem frequentius in pressuris orasse memorantur. Quod 
ipsum nobis quoque tentatis, ut a timore inimici eruatur 
anima nostra, saluberrimum presidium preestat. 

Tulit autem Samuel agnum lactantem unum, &c.| Tulit 
Dominus innocentem, quem pro salute mundi unicum 
induerat hominem, et obtulit illum in altari crucis holo- 
caustum integrum Patri. Et bene holocaustum, id est 
totum incensum, bene integrum obtulisse perhibetur, qui 
sine iniquitate conceptus, natus, et in carne moratus, 
totum quicquid per hominem gessit, igne Deo Spiritus 
Sancti dignum reddidit. Et oravit Dominus Patrem pro 
fidelibus suis, ut non deficeret fides eorum. Oravit et 
pro persequentibus se, ut ignosceretur eis tants noxa per- 
fidiz, quam nescientes incurrerunt. Et exaudivit eum 
Pater, hos in fide, quam pene amiserant, confortando ; illos 
ad fidem, quam penitus nescierant, vocando. 

Factum est ergo, cum Samuel offerret holocaustum, &c.] 
Factum est cum Dominus semetipsum offerret hostiam 
Deo in odorem suavitatis, persecutores ejus, et in cruce 
positum eum blasphemare vel deridere, et sepulto eidem 
viam resurrectionis obstruere moliri, ut ipso quasi eterna 

morte damnato, omnem fidelibus ejus spem salutis eripe- 
rent. Verum terra mota, fissis cautibus, monumentis 
apertis, exsurgentibus mortuis, ceterisque ccelestibus ad 
ejus crucem vel sepulturam clarescentibus signis exterriti 
sunt hostes, et in diversa fugati. Denique ad monumen- 
tum perterriti sunt custodes, et sancti sunt velut mortui. 
Et omnis turba eorum qui simul aderant ad spectaculum 
cricis, et videbant quz fiebant, percutientes pectora sua, 
revertebantur. Nec non et in die Pentecostes intonante 
desuper Domino, et per apostolos quoque suas videlicet 
nubes, ccelestia dicta resonante, deturbati fidei hostes, et 
czsi dictis eorum, impcenitendo, negando sunt alii con- 
triti. 

Egressique virt Israel de Masphat, persecuti sunt Philis- 
teos, &c.] Egressi apostoli de Masphat, id est specula 
quietz suze conversationis, persecuti sunt impios argu- 
endo; et percusserunt eos a prisca, hoc est impietatis vita, 
paulatim gladio verbi removendo, donec ad societatem 
ecclesize, que super Christum fundata est, perducerent. 
Bethcar namque, que interpretatur domus agni, sive domus 
agnitionis, illum nimirum significat, qui innocenter mortuus 
ex humanitate, paterna potenter arcana revelat ex divinitate. 
Super quam sibi domum divine agnitionis locum dilectz 
mansionis invenit, qui ait: Domine, ad quem ibimus? 
verba vitz sternz habes. Quam intrare desiderabat, qui 
humiliter pulsando rogabat: Domine, ostende nobis Pa- 
trem, et sufficit nobis. Didicerant enim ab ipso, quia 
nemo novit Filium, nisi Pater; neque Patrem quis novit, 
nisi Filius, et cui voluerit Filius revelare. Et ideo recte 
domus agnitionis appellatur, per quem solum et ipse reve- 
latur, et Pater. 

Tulit autem Samuel lapidem unum, &c.] Et supra qui- 
dem lapidem adjutorii, qui Hebraice dicitur Abenezer, legi- 
mus; sed ibi preeoccupando posuit historicus, hic autem 
et tempus et causam impositi nominis exprimit; qui 
Mediatoris typo preclarus, bene lapis unus vocatur; quia 
unus Dominus Jesus Christus, qui justificat circumcisio- 
nem ex fide, et praputium per fidem; bene inter Masphat 

et Sen ponitur, hoc est inter locum quo Dominice crucis 
erectum altare, et ille singularis est agnus oblatus, qui 
tollit peccata mundi; et inter eum, quo diffusa per orbem 
terrze potuit verbi Dominici victoria pertingere; qui et 
ipse locus pulcherrime super Bethcar, id est domum agni 
vel agnitionis, jacet; quia eadem ipsa tota terrarum orbe 
Christi fulget ecclesia. Nec frustra locus idem Sen, id 
est nominatus dicitur; quia populus gentium, qui a fini- 
bus terrze clamat ad Dominun, et ipse cum Israel audit: 
Gaudete, quia nomina vestra scripta sunt in celis. De 
quibus et alibi dicit: Et proprias oves vocat nominatim. 
Tulit igitur Dominus lapidem pretiosum, angularem, elec- 
tum, hoc est semetipsum; et posuit inter Judzorum et 
gentium populum, qui potenti sui Spiritus auxilio utrum- 
que congregaret in unum; et de cunctis adversitatibus 
mirabiliter ereptum, usque ad contemplandam sue divinz 
majestatis gloriam sustolleret; cujus nimirum visioni, qua 
nihil est melius, (neque enim quotquot hanc intueri meru- 
erimus, aliquid ultra majus quzrimus,) quia maximo bono 
letabimur, bene valde dicitur, Quia hucusque auxiliatus 
est nobis Dominus. Unde et in evangelio Dominus, quasi 
pro summo et incomparabili bono fidelium populo pro- 
mittit, dicens: Qui autem diligit me, diligitur a Patre 
meo, et ego diligam eum, et manifestabo ei meipsum. 

Et humiliati sunt Philistiim, &c.] Provenientibus ad 
lapidem illum auxiliatorem, cui Psalmista juxta Hebrai- 
cam duntaxat veritatem decantat: Esto mihi in lapidem 
fortissimum, et in domum munitam, ut salves me; quia 
petra mea et munitio mea tu es; humiliabuntur hostes 
nostri, neque apponent ultra virtutum nostrarum incursare 
terminos, cum nobis apud Dominum glorificatis se vide- 
rint esse devictos. Nam in hoc nobis seculo laborantibus, 
nunquam tentationum bella deerunt. 

Facta est itaque manus Domini super Philistiim, &c.] 
Facta est gratia Christi ad conterendos hostes ecclesiz 
primitive cunctis quibus lux evangelii viguit in Judea, 
nec adhuc discredendo et persequendo repulsa est. Et 
redditz sunt animz quas deceperant immundi vel doc- 

tores vel spiritus, reducteque ad ecclesiz societatem, ab 
his quze a bonis operibus steriles permansere, usque ad eas 
quz non solum sibimet infructuose durare, sed et frugi- 
feras quasque male premere satagebant. Accaron namque 
in sterilitatem, Geth vertitur in torcular. Et quidem de 
sterilitate patet intellectus; quia omnis arbor que non 
facit fructum bonum, excidetur, et in ignem mittetur. 
Torcular vero, quod et persecutores bonorum significet, et 
Psalmi pro torcularibus inscripti, et ipsa torcularium actio 
demonstrat. Sunt namque ligna radice excisa, fronde et 
cortice nudata, atque omni prorsus spe fructificandi pri- 
vata, ad solam uvarum sive olivarum conclusionem pres- 
sionemque compacta. Quarum dum pondere pressa, com- 
minutis gigartis, follibusque vacuatis, musta letissima, ac 
pinguissima olei fluenta manaverint ; fructus quidem pre- 
tiosi liquoris, apothecis inditur, at resides teste foras 
mittuntur. Ipsa vero torcularia fructu ut ante vacua, 
solum quando torquendum quid cceperint, inhianter ex- 
pectant ; donec et ipsa post longam pressure consuetu- 
_dinem vetustate contrita, flammis exurenda tradantur. 
Sic nimirumn, sic ecclesiz tortores non solum virore fidei, 
foliis confessionis, et operationis bone fructibus carent ; 
sed et fructuosas misericordiz et dilectionis, ceterarum- 
que virtutum studiis animas usque ad carnis absolutionem 
fatigare non cessant. Non enim post hec habent amplius 
quod faciant, cum et pulvis reversus fuerit in terram suam, 
unde erat, et spiritus redierit ad Deum, qui dedit eum, 
et ipsi bonis semper adversarii, perpetuos tempore debito 
gehenne trudentur in ignes. Verum quia de talibus 
nonnulli salutem quam in protoplasto perdidere, Christo 
miserante recipiunt, recte dicuntur Israel sux civitates 
ab Accaron usque Geth, id est a sterilitate usque ad tor- 
cular, esse redditz. Accaronita quippe Sergius Paulus 
proconsul, Accaronita erat Dionysius Ariopagita. Getheus 
vero juvenis ille minarum et cedis aspirans in discipulos 
Christi. Denique nobilissimum illum botrum gradu, 
nomine et passione coronatum, in primitias ecclesiz 
Christo offerendum, lapidum pressura comminuendo, sar- 

cina carnis exuerat. Sed dum illi de gentilitate ad fidem, 
iste de persecutore etiam ad apostolatus gratiam pervenit, 
profecto sterilitas et torcular urbes, quando ab hoste captz 
sunt, ab ecclesia recepta. 

Eratque pax inter Israel et Amorreum.| Erat post ascen- 
sionem Domini confirmatis fide ecclesiis, pax nostra, 
que fecit utraque unum, inter eos qui de Judeis, et eos 
qui credidere de gentibus. rit et in te, cum verus Israe- 
lita, id est sine dolo vivis, pax cum hoste quondam amaro, 
quod interpretatur Amorreus, cum devicta in te vitia cuncta 
virtutibus favere docueris, et membra quz fuerant arma 
iniquitatis peccato, feceris arma justitiz Deo. Nam et in 
tua mente quamdiu veri Samuelis gratia vivit et regnat, 
tametsi peccato ad integrum carere quasi homo non possis, 
quicquid sordide tibi cogitationes, virtutum spiritualium 
quasi insidiatrices, Philistiim manus abstulerint, quoti- 
diano ejus juvamine recipies, et in terminos bonorum 
operum tuorum etiam ipse liberabis de manu Philisti- 
norum : quia patientia pauperum non peribit in eternum. 
Et quamvis media in acie invulnerabilis esse non possis, 
cursu tamen consummato, vite corona donaberis. 

Judicabat quoque Samuel Israelem, &c.| Judicat Domi- 
nus ecclesiam omni tempore, quo hanc in terris peregrinan- 
tem, divine presentiz suz luce vivificat. Iidem enim sunt 
dies Christi, qui dies ecclesiz. De quibus in evangelio 
loquitur: Quamdiu in mundo sum, lux sum mundi. Quos 
alibi manifeste determinans, ait: Et ecce ego vobiscum 
sum omnibus diebus, usque ad consummationem seculi. 
Judicat autem eam, vel adversis erudiendo, vel illustrando 
donis, vel liberando a gente non sancta, vel ad regna 
superna perducendo. Itaque occulta preesentia per sin- 
gulos electorum discutiens, spem, fidem, et dilectionem 
eorum, quantumque in supra dictis virtutibus quisque pro- 
fecerit, vel per se ipse qui novit occulta cordis, vel per 
magistros quotidie spirituales examinans. Nam quod 
annus hominem figurando denuntiet, probat et hoc, quod 
humores quatuor notissimi, quibus corpus vegetatur huma- 
num, totidem annuis temporibus concordissima qualitatum 

ratione sociantur: veri sanguis, colera rubea estati, au- 
tumno colera nigra, flegmata hyemi. Quod autem memo- 
rate civitates totidem prefatis virtutibus recte comparen- 
tur, ipsa earum nomina indicio sunt: quarum Bethel in 
domum Dei, Galgal in rotam, Masphat transfertur in spe- 
culam. Domus enim Dei signat eos qui nuper fidei mys- 
terio suscepto, templum jam sunt sui Creatoris effecti. 
Rotz typus alludit eis qui spei certitudine confirmati, 
citum de hoc seculo transmigrandi cursum mentis sump- 
sere. Speculze vocabulo exprimuntur hi, qui caritatis 
excellentia perfecti, quamvis adhuc in carne degentes, 
claustra carnis didicerunt eterna speculando transire. Et 
quidem supra Samuel Israel in Masphat congregasse, 
ibique judicasse, contra hanc debellandam Philisteos ascen- 
disse, sed ipso holocaustum offerente victos aufugisse nar- 
ratur. Nunc autem et alias duas, quasi socias illi civitates 
circuisse refertur; quia principalis, que ecclesiam con- 
greget, et cuncto ab hoste muniat virtus, caritas est. Sed 
ut digne ad hanc valeat perveniri, fidei necesse est, qu 
purificet corda; et spei, quz ad superna provehat, primo 
munere curentur. 

Revertebaturque in Ramatha, &c.| Reversus est Dominus 
in celum corpore semel ascendendo, peracto suze dispen- 
sationis officio: revertitur quotidie prasentia divina, qua 
semper ubique totus pertingit a fine usque ad finem for- 
titer, et disponit omnia suaviter. Ibi est enim caro, quam 
pro nobis induit et glorificavit ; ibi aula beatorum et ange- 
lorum et hominum; ibi promissa nobis ex Deo habitatio, 
domus non manufacta, zterna in celis. Unde bene Ra- 
matha excelsa ejus dicitur: et ibi corpore positus ipse 
judicat ecclesiam, vel peregrinantem adhuc im terris casti- 
gando, donec ad ccelestia perducat ; vel secum jam manen- 
tem, dignas cuique pro meritis sedes distribuendo, ubi in 
domo Patris sui mansiones multas habet: sciens quia 
omnia dedit ei Pater in manus, et potestatem dedit ei judi- 
cium facere. Jbi etiam intra velum cceli, et eterna sancta 
sanctorum, supernarum corda civium, unum Patri edifi- 
cabat altare. Ex quo sue caritatis igne flammato, per- 

petuze laudationis odoretur incensum dicentium, Sanctus, 
sanctus, sanctus Dominus Deus exercituum, plena est 
omnis terra gloria ejus. Et iterum: Salus Deo nostro, 
qui sedet super thronum, et Agno: et cetera talia, que 
illic adductus in Spiritu szpe replicanda, semper memo- 
randa dilectus ille discipulus audivit. Hactenus de muta- 
tione veteris sacerdotii in novum, sub Heli et Samuelis 
specie transfigurata, primo nostre expositionis libello per- 
strinxisse sufficiat: ut regni quoque mutandi latiora mys- 
teria, que per Saul et David przesignata sunt, ab alio libe- 
rius scrutemur initio; non nostro fidentes ingenio, sed 
illius per omnia juvamini innitentes, cui tota prophetiz 
scriptura deservit, cujus regni non erit finis, et est sacerdos 
in zternum secundum ordinem Melchisedech. 

